
I DALIS 


I 
SENT ANTUANO VARTAI 


Etiamsi omnes!! 


1585 metų spalio 26 dieną, pusę vienuolikos ryto, Sent 
Antuano tilto vartai, nusižengiant įprastai tvarkai, tebebuvo 
uždaryti. 

Be penkiolikos vienuolika dvidešimties šveicarų sargy- 
bos būrys, sprendžiant iš-uniformų, mažųjų kantonų šveica- 
rai, tuo metu valdžiusio karaliaus Henriko III geriausi 
draugai, išsuko iš Mortelri gatvės ir nužygiavo prie Sent 
Antuano vartų, kurie prieš pat juos atsivėrė, O jiems suėjus 
buvo užkelti. Anapus vartų sargybiniai išsirikiavo išilgai gy- 
vatvorės, atitveriančios abipus kelio išsibarsčiusius sklypus. 
Vos tik jie pasirodė, atgal plūstelėjo valstiečių ir neturtingų 
miestelėnų minia, atvykusi iš Montrėjaus, Venseno ir Sen 
Moro, kad dar prieš vidurdienį pakliūtų į miestą, bet to 
padaryti negalėjusi, nes, kaip jau sakėme, vartai tebebuvo 
uždaryti. 

Jeigu tiesa, kad žmonių sambūris visada kelia sumaištį, 
buvo galima pamanyti, jog ponas prevo?, pasiuntęs šiuos 


! Etiamsi omnes (Iot.) - Nors ir visi sutinka . - (Čia ir toliau - vertėjos pastabos.) 
*Istor. - teisėjas. 


sargybinius, greičiausiai norėjo užkirsti kelią neramumams, 
kurie galėjo kilti prie Sent Antuano tilto vartų. 

Minia iš tiesų suplaukė didžiulė; trimis čia susibėgan- 
čiais keliais be perstojo plūdo vienuoliai iš priemiesčio vie- 
nuolynų, ant asilų nešulinių balnų sėdinčios šonu moterys, 
valstiečiai vežėčiose. Visi jie spraudėsi į šią ir taip didžiulę 
minią, susigrūdusią čia dėl to, kad miesto vartai, nusižen- 
giant įprastai tvarkai, tebebuvo uždaryti. Žmonės nekant- 
riai klausinėjo vienas kitą, gaudesys vis smarkėjo, kartkar- 
tėmis pasigirsdavo keletas stiprių balsų - grasinančių ar ai- 
manuojančių. 

Tarp šių į miestą norinčių pakliūti atvykėlių dar buvo 
keletas pulkelių žmonių, greičiausiai išėjusių iš miesto. 
Užuot pro vartų plyšius žvelgę į Paryžių, jie akimis ryte rijo 
horizontą, kur buvo matyti švento Jokūbo vienuolynas, 
Venseno abatija ir Fobeno kryžius; jie žiūrėjo taip, tarytum 
vienu iš trijų it vėduoklė RES kelių turėtų nužengti 
pats Mesijas. 

Šios žmonių grupelės labai panėšėjo į ramias Senos vi- 
duryje iškilusias saleles su aplink verpetuose plūduriuojan- 
čiomis velėnos atplaišomis ar senų gluosnių kamienais, ku- 
riuos pagauna sūkuriuojantis bei šėliojantis vanduo ir nusi- 
neša tolyn. 

Tie Žmonių pulkeliai - taip atkakliai juos minime todėl, 
kad jie nusipelno išskirtinio mūsų dėmesio - tai daugiausia 
Paryžiaus miestelėnai, apsirengę šalčio nepraleidžiančiomis 
kelnėmis, mat, pamiršome pasakyti, oras buvo šaltas, pūtė 
žvarbus šiaurys, ir didžiuliai žemi debesys tarsi baudėsi nu- 
plėšti paskutinius ant medžių šakų gailiai virpančius pagel- 
tusius lapus. 

Miestelėnų trijulė šnekučiavosi, tikriau, du kalbėjosi, o 
trečiasis klausėsi. Patikslindami pasakysime: pastarasis, re- 
gis, net nesiklausė, nes jo dėmesį traukė kitkas - jis įdėmiai 
žvelgė Venseno link. 

Apie šį pirmiausia ir pakalbėkime. 

Jeigu šis žmogus būtų stovėjęs, jis tikrai būtų buvęs 
aukštas. Ilgas kojas, su kuriomis jis, sakytum, nežinodavo 
ką veikti, kai jos likdavo be darbo, buvo parietęs, o rankas, 
tokias pat ilgas kaip ir kojos, sukryžiavęs ant krūtinės. Atsi- 
šliejęs į gyvatvorę, - lanksčios krūmų šakelės buvo gera at- 
rama, - jis atkakliai, kaip atsargus žmogus, kuris nenori būti 
atpažintas, po plačiu delnu slėpė savo veidą ir tik viena 
akimi akylai žvelgė pro plyšelį tarp didžiojo ir bevardžio 
piršto. 

Šalia šio keistuolio į kalvą keberiojosi neaukštas žmo- 
gus. Jis šnekučiavosi su storuliu, klūpčiojančiu ant to paties 
šlaito ir kaskart vis įsikimbančiu į pašnekovo striukės sagas. 

Tai buvo kiti du miestelėnai - drauge su sėdinčiuoju jie 
sudarė paslaptingą trijulę, apie kurią užsiminėme vienoje iš 
ankstesnių knygos pastraipų. 

- Taip, metre Mitonai, - kalbėjo žemesnysis storajam, - 
aš jums dar kartą sakau, prie Salsedo ešafoto susirinks šim- 
tas tūkstančių Žmonių, mažiausiai šimtas tūkstančių. Pa- 
klausykite, juk mes neskaičiuojame nei tų, kurie jau yra 
Grevo aikštėje, nei tų, kurie vyksta į ją iš įvairių Paryžiaus 
kvartalų, paklausykite, šitiek žmonių čia suplūdę, o juk tai 
tik vieni vartai. Taigi spręskite patys: vartų, jeigu gerai su- 
skaičiuosime, yra šešiolika. 

- Šimtas tūkstančių, šitiek daug, kūmai Friarai, - atsilie- 
pė storulis. - Dauguma, patikėkite, kaip ir aš, bijodami ne- 
ramumų, neis žiūrėti, kaip bus ketvirčiuojamas nelaiminga- 
sis Salsedas. 

- Metre Mitonai, metre Mitonai, būkite atsargus! - įspė- 
jo žemesnysis. - Jūs kalbate kaip politikas. Garantuoju, nie- 
ko panašaus neįvyks, visiškai nieko. 

Paskui, pamatęs, kad jo pašnekovas abejodamas papurtė 
galvą, jis pasisuko ir kreipėsi į ilgarankį, kuris, neatitrauk- 


damas delnų nuo veido, užuot žiūrėjęs į Venseno pusę, sa- 
vo dėmesį nukreipė vartų link. 

- Teisybę sakau, pone? 

- Ko pageidaujate? - paklausė šis, tarsi būtų girdėjęs tik 
paskutiniąją jam skirtą frazę ir nebūtų klausęsis žodžių, 
skirtų antrajam miestelėnui. 

- Aš sakau, kad Grevo aikštėje šiandien nieko neįvyks. 

- Manau, kad klystate, bus ketvirčiuojamas Salsedas, - 
ramiai atsiliepė ilgarankis. 

- Taip, be abejonės, tačiau, kartoju, dėl to nekils jokio 
triukšmo. 

- Bus girdėti žirgus čaižančių botagų kirčiai. 

- Jūs nesupratote manęs. Kalbėdamas apie triukšmą, tu- 
rėjau galvoje maištą; taigi sakau, kad Grevo aikštėje maišto 
nebus: jeigu būtų buvę tikimasi, kad jis kils, karalius nebūtų 
įsakęs nudažyti vienos iš Rotušės ložių, iš kurios jis drauge 
su abiem karalienėmis ir rūmų palyda žiūrės, kaip bus vyk- 
doma mirties bausmė. 

- Argi karaliai kada nors žino iš anksto, kada bus maiš- 
tas? - gūžčiodamas pečiais apmaudžiai tarė ilgarankis. 

- Vaje, vaje! - pasilenkęs prie pašnekovo ausies sušnabž- 
dėjo metras Mitonas. - Šis žmogus labai keistai šneka; jūs jį 
pažistate, kūmai? 

- Ne, - atakė tas. 

- Tai kodėl pradėjote su juo kalbą? 

- Aš paprasčiausiai norėjau pasišnekėti. 

- Ir apsirikote. Puikiai matote, jis anaiptol nėra kalbus. 

- Ir vis dėlto man atrodo, - pasakė Friaras pakankamai 
balsiai, kad jį girdėtų ilgarankis, - vienas didžiausių gyveni- 
mo malonumų - pasikeisti mintimis. 

- Su tais, kuriuos pažįsti, - atsakė Mitonas, - bet ne su 
nepažįstamaisiais. 

- Argi visi Žmonės nėra broliai, kaip sako švento Lė baž- 
nyčios klebonas? - įtikinamu tonu pridūrė Friaras. 


- Taip buvo kadai kadės, o mūsų laikais giminystės ryšiai 
gerokai sutrūkinėję, kūmai Friarai. Kalbėkite su manimi, jei 
jums taip norisi šnekėtis ir palikite ramybėje šį pašalaitį - 
tegu rūpinasi savo reikalais. 

- Kadangi, kaip sakėte, aš jus jau seniai pažįstu, iš anks- 
to žinau, ką atsakysite; O šis nepažistamasis gal tars ką nors 
nauja. 

- Cit! Jis jūsų klauso. 

- Juo geriau, jei klauso; galbūt jis man atsakys. Taigi, 
pone, - toliau kalbėjo Friaras, sukdamasis į nepažistamojo 
pusę, - jūs manote, kad Grevo aikštėje kils maištas? 

- Nieko panašaus nesakiau. 

- Aš ir netvirtinu, kad sakėte, - tarė Friaras, kaip žmo- 
gus, manantis esąs labai ižvalgus, - tik spėju, kad jūs taip 
galvojate, štai ir viskas. | 

- O kuo pagrįstas šis jūsų įsitikinimas? Pone Friarai, gal 
jūs aiškiaregys? 

- Šit kaip! Jis mane pažįsta! - be galo nustebęs sušuko 
miestelėnas. - Ir iš kur jis mane pažįsta? 

- Bet juk aš kreipiausi į jus du ar tris kartus, kūmai! - 
tarė Mitonas, gūžčiodamas pečiais, kaip žmogus, kuris gė- 
dijasi pašalaičio dėl savo pašnekovo nesupratingumo. 

- O! Iš tiesų, - atsakė Friaras, iš visų jėgų stengdamasis 
suprasti tai, kas buvo pasakyta, ir galų gale suvokė. - Gar- 
bės žodis, tai tiesa. Puiku! Jeigu jis mane pažįsta, atsakys. 
Šaunu! Pone, - tęsė mintį, pasisukęs į nepažįstamąjį, - ma- 
nau, kad jūs manote, jog Grevo aikštėje kils maištas; jei 
taip negalvotumėte, lauktumėte ten, 0 jūs, priešingai, esate 
čia... Va kaip! 

Šis "va kaip" liudijo, kad samprotaudamas kūmas Friaras 
pasiekė paskutines savo logikos ir proto ribas. 

- Pone Friarai, kadangi jūs manote ne taip, kaip, anot 
jūsų, manau aš, - atsakė nepažįstamasis, pabrėždamas pa- 

šnekovo neseniai ištartus ir net pakartotus žodžius, - kodėl 
esate čia, o ne Grevo aikštėje? Man rodos, reginys turėtų 
džiuginti ten susirinkusius karaliaus draugus. Į šiuos mano 
žodžius greičiausiai atsakysite, kad esate ne karaliaus, o 
pono de Gizo šalininkas ir čia lūkuriuojate lotaringiečių, 
kurie, kalbama, žada įsiveržti į Paryžių ir išvaduoti poną de 
Salsedą. 

- Ne, pone, - skubiai atsakė Friaras, aiškiai išgąsdintas 
nepažįstamojo spėlionės. - Ne, pone, aš laukiu savo žmo- 
nos, madmuazelės Nikolės Friar, kuri nunešė į švento 
Jokūbo abatiją dvidešimt keturias staltieses, mat jai suteik- 
ta garbė būti minėtos švento Jokūbo abatijos vyresniojo 
Modesto Goranflo asmenine skalbėja. Bet, grįžtant prie ne- 
ramumų, apie kuriuos užsiminė kūmas Mitonas, 0 tuo neti- 
kiu nei aš, nei - bent taip teigėte - jūs... 

- Kūmai, kūmai! - sušuko Mitonas. - Žiūrėkite, kas daro- 
si! 

Mitonas ėmė žiūrėti ten link, kur pirštu rodė jo bendras, 
ir išvydo, kad uždaromas ne tik užtvaras, kuris visiems itin 
rūpėjo, bet ir vartai. 

Kai vartai buvo užkelti, dalis šveicarų išėjo į priekį ir 
išsirikiavo priešais griovį. 

- Kaip, kaip! - blykšdamas ėmė šaukti Friaras. - Negana 
jiems užtvaro, net ir vartus uždaro! 

- Taigi! O ką aš jums kalbėjau? - irgi blykšdamas pa- 
klausė Mitonas. 

- Linksma, ar ne? - nusijuokė nepažįstamasis. 

Kvatodamas jis atidengė tarp barzdos ir ūsų dvi eiles 
baltų aštrių dantų, matyt, taip išaštrintų dėl ipročio ne ma- 
žiau kaip keturis kartus per dieną paleisti juos į darbą. 

Matydami, kad imamasi naujų atsargumo priemonių, su- 
glumę žmonės ėmė šurmuliuoti, tirštoje minioje, susigrūdu- 
sioje prie užtvaro prieigų, pasigirdo baimingų šūksnių. 

- Pasitraukite atgal, - isakmiai riktelėjo vienas iš karinin- 
kų. , 

Įsakymas tuoj pat buvo pradėtas vykdyti, bet nesėkmin- 
gai: raiteliai ir vežimuose sėdintys Žmonės, priversti trauk- 
tis atgal, ėmė mindyti aplinkiniams kojas ir lamdyti šonkau- 
lius. 

Moterys klykė, vyrai plūdosi; kas tik galėjo bėgti, lėkė 
griaudami vienas kitą. 

- Lotaringiečiai! Lotaringiečiai! = kažkas ėmė šaukti toje 
maišalynėje. 

Pats baisiausias riksmas iš skurdaus baimės žodyno ne- 
būtų sukėlęs tokių greitų ir ryžtingų veiksmų, kaip šis: 

- Lotaringiečiai!!! 

- Na matote, matote? - drebėdamas šaukė Mitonas. - 
Lotaringiečiai, lotaringiečiai! Bėkime! 

- O kur bėgti? - paklausė Friaras. 

- Į šią dykvietę! - sušuko Mitonas, braižydamasis rankas 
į dygliuotą gyvatvorę, prie kurios patogiai sėdėjo nepažįsta- 
masis. 

- Į šią dykvietę? - paklausė Friaras. - Lengva pasakyti, o 
kaip tatai padaryti, metre Mitonai? Aš nematau jokio ply- 
šio, pro kurį būtų galima prasibrauti į dykvietę, ir jūs nega- 
lite tikėtis perlipti per gyvatvorę, kuri yra gerokai aukštes- 
nė už mane. 

- Aš pasistengsiu, - tarė Mitonas, - pabandysiu. 

Ir jis ėmė spraustis su dar didesne jėga. 

- O! Atleiskite, geroji moteriške! - sielvartingai it galvą 
pametęs riktelėjo Friaras. - Jūsų asilas lipa man ant kulnų. 
Ak! Pone raiteli, atsargiau, jūsų arklys spardosi! Po galais, 
vežike, mano drauge, jūsų vežimo ienos sulaužys man šon- 
kaulius. 

Kol metras Mitonas, bandydamas prasibrauti, kabinosi į 
gyvatvorės šakas, o kūmas Friaras veltui ieškojo plyšio, kad 

galėtų pralįsti, nepažįstamasis atsikėlė, išžergė savo ilgas 
kojas ir vienu ypu it į balną šokantis raitelis stryktelėjo per 
gyvatvorę taip, kad nė viena šakelė neužkliudė jo kelnių. 

Mitonas pasekė jo pavyzdžiu, tačiau šokdamas trijose 
vietose persiplėšė kelnes. Bet jam dar nebuvo taip blogai, 
kaip Friarui, kuris, negalėdamas prasibrauti nei per gyva- 
tvorės viršų, nei per apačią, ir kuriam vis labiau grėsė būti 
sutraiškytam minios, ėmė šaukti širdį veriančiu balsu. Tuo- 
met nepažįstamasis ištiesė savo ilgą ranką, čiupo Friarui už 
striukės gofruotos apykaklės ir lengvai nelyginant vaiką 
perkėlė jį per gyvatvorę. 

- Oho! - sušuko Mitonas, gėrėdamasis šiuo reginiu ir 
lydėdamas akimis savo bičiulio Friaro pakilimą ir nusileidi- 
mą. - Jūs primenat didžiojo Absalomo iškabą. 

- Ak! - šūktelėjo pasiekęs žemę Friaras. - Teprimena ką 
tik norite, svarbu, kad štai šio pono dėka esu kitoje gyva- 
tvorės pusėje. 

Paskui išsitiesė visu ūgiu, kad geriau įsižiūrėtų į nepažįs- 
tamąjį, kuriam siekė vos iki krūtinės. 

- O! Pone, - pasakė jis, - koks žavus poelgis! Jūs tikras 
Heraklis, dievaži, tai tokia pat tiesa, kaip kad aš esu Žanas 
Friaras. Kaip jūs vadinti, pone, pasakykite vardą mano gel- 
bėtojo, mano... draugo! 

Šis doras žmogus į paskutinįjį žodį įdėjo visą savo be 
galo dėkingos širdies karštį. 

- Aš vadinuosi Brikė, pone, - Roberas Brikė pasirengęs 
jums patarnauti. 

- Drįstu pasakyti, jūs man labai pagelbėjote, pone Robe- 
rai Brikė. Ak, mano žmona laimins jus. Beje, vargšė mano 
žmona! Oi, Dieve mano, Dieve mano! Ją uždusins šioje mi- 
nioje. Ak, prakeikti šveicarai, jie tik ir tetinka žmones trypti! 

Vos tik kūmas Friaras baigė kalbėti, ant savo peties pa- 
juto sunkią it akmens statulos ranką. 

Jis atsigręžė pažiūrėti, kas gi tas akiplėša, išdrįsęs taip 
familiariai pasielgti. 

Ranką ant jo peties buvo padėjęs šveicaras. 

- Norite, kad jus nutoptų, mano traukuši? - paklausė 
tvirto sudėjimo kareivis. 

- O, mus apsupo! - sušuko Friaras. 

- Gelbėkitės, kas galite! - pridūrė Mitonas. 

Ir jie abu, būdami anapus gyvatvorės, kur daug erdvės, 
pasileido bėgti, lydimi pašaipaus ir tylaus nepažįstamojo 
juoko. Pametęs juos iš akių, ilgarankis priėjo prie šveicaro - 
čia pastatyto sargybinio. 

- Jūs, matyt, turite tvirtą ranką, drauguži, - tarė jis. 

- Taiki, pone, neploką, neploką. 

- Juo geriau, tai labai svarbu, ypač dabar, jei, kaip šne- 
kama, atvyksta lotaringiečiai. 

- Jie neatfyksta. 

- Neatvyksta? 

- Fisai ne! 

- Tai kodėl buvo užkelti šie vartai? Nieko nesuprantu. 

- To fisai ir nereikia suprasti, - juoku leipo savo sąmoju- 
mi patenkintas šveicaras. 

- Jūs teisus, mano trauke, fisiškai teisus, - tarė Roberas 
Brikė, - tėkoju. 

Ir Roberas Brikė, pasitraukęs nuo sargybinio, prisiartino 
prie kito žmonių būrio, o orusis šveicaras, nustojęs juoktis, 
sumurmėjo: 

- Bei Gott!.. Ich glaube, er spottet meiner. Was ist das fūr 
ein Mann, der sich erlaubt einen Schweizer seiner koniglichen 
Majestūt auzsulachen? 

Išvertus tai reiškė: "Prisiekiu Viešpačiu!.. Atrodo, jis ty- 
čiojasi iš manęs. Kas šis žmogus, išdrįsęs tyčiotis iš jo dide- 
nybės karaliaus šveicaro?" 

II 


APIE TAI, KAS DĖJOSI PRIE 
SENT ANTUANO VARTŲ 


Vienoje iš šių grupių buvo gana daug žmonių, likusių už 
miesto sienų dėl to, kad vartai netikėtai buvo užkelti. Šie 
miestelėnai apsupo keturis ar penkis kovingos išvaizdos rai- 
telius, kuriems, matyt, labai sukliudė uždaryti vartai, nes jie 
iš visos gerklės plyšojo: 

- Vartai! Vartai! 

Įsikarščiavusi minia irgi ėmė šaukti, kilo pragariškas 
triukšmas. 

Roberas Brikė priėjo prie jų ir, visus perrėkdamas, ėmė 
šaukti: 

- Vartai! Vartai! 

Vienas iš raitelių, sužavėtas tokio stipraus jo balso, pasi- 
sukęs pasilabino ir tarė: 

- Pone, ar ne gėdinga uždaryti miesto vartus vidury bal- 
tos dienos, sakytum ispanai ar anglai būtų apsupę Paryžių. 

Roberas Brikė įdėmiai žvelgė į jį užšnekinusį keturias- 
dešimties ar keturiasdešimt penkerių metų vyriškį. 

Šis žmogus greičiausiai buvo trijų ar keturių jį supusių 
raitelių viršininkas. 

Roberas Brikė, matyt, liko patenkintas pašnekovu, savo 
ruožtu nusilenkė ir atsakė: 

- O, pone! Jūs teisus, tūkstantį kartų teisus, tačiau, - 
pridūrė jis, - nenorėdamas būti pernelyg smalsus, drįstu pa- 
klausti, kodėl taip elgiamasi? 

- Po perkūnais! - sušuko vienas iš susirinkusiųjų. - Jie 
bijo, kad nesuvalgytų jų Salsedo. 

- Velniai rautų! - pasigirdo kažkieno balsas. - Bjaurus 
ėdalas! 

Pasisukęs į tą pusę, iš kur buvo ištarti žodžiai su akcen- 
tu, išduodančiu tikrų tikriausią gaskoną, Roberas Brikė pa- 
matė dvidešimt ar dvidešimt penkerių metų jaunuolį, ranka 
atsirėmusį į tariamojo viršininko arklio pasturgalį. 

Jaunuolis buvo vienplaukis; be abejonės, kepurę jis pa- 
metė per sumaištį. 

Metras Brikė buvo labai pastabus, bet paprastai į nieką 
nežiūrėdavo ilgai; jis greitai nukreipė žvilgsnį nuo gaskono, 
kuris, matyt, jo nesudomino, ir tarė raiteliui: 

- Bet juk kalbama, kad Salsedas - pono de Gizo bendri- 
ninkas, taigi kąsnis ne toks jau prastas. 

- Še tai tau! Nejaugi taip kalbama? - sukluso gaskonas. 

- Taip, tikrai kalbama, - gūžčiodamas pečiais atsakė rai- 
telis, - bet dabar tiek daug liežuviu malama. 

- Vaje! - klausiamai žiūrėdamas ir pašaipiai šypsodama- 
sis įsiterpė Brikė. - Taigi jūs, pone, manote, kad Salsedas 
neturi nieko bendro su ponu de Gizu? 

- Ne tik manau, esu visiškai tikras, - atsakė raitelis. 

Pamatęs, kad Roberas Brikė priėjo arčiau ir jau rengėsi 
klausti: "Šit kaip, o kuo pagrįstas jūsų įsitikinimas?" - raite- 
lis pasakė: 

- Jei Salsedas būtų buvęs kunigaikščio Žmogus, šis, be 
abejo, nebūtų leidęs jo suimti arba bent jau gabenti surišto- 
mis kojomis ir rankomis iš Briuselio į Paryžių, o jau kraštu- 
tiniu atveju būtų mėginęs jėga pagrobti belaisvį. 

- Sprendimas pagrobti, - dėstė Brikė, - būtų buvęs labai 
rizikingas. Juk tuomet būtų paaiškėję, jog de Gizas rengia 
sąmokslą prieš Anžu kunigaikštį, nesvarbu - būtų pavykęs 
ar žlugęs šis de Gizo bandymas. 

- Esu tikras, kad pono de Gizo nebūtų sulaikę šie moty- 
vai, - sausai pridūrė raitelis, - ir tai, kad jis nereikalavo 
išduoti ir negynė Salsedo, rodo, kad Salsedas nėra jo bend- 
ras. 


15 


- Dovanokite, kad taip primygtinai laikausi savo nuomo- 
nės, - kalbėjo Brikė, - aš nieko iš piršto neišlaužiau. Yra 
patikimų žinių, kad Salsedas prakalbo. 

- Kur? Teisme? 

- Ne, ne teisme, pone, jis prabilo kankinamas. Argi ne 
vis viena kur? - nevykusiai dėdamasis naivuoliu paklausė 
Roberas Brikė. 

- Žinoma, ne vis viena. Tiek to, tebūnie tvirtinama, esą 
jis prakalbo, bet niekas nežino, ką fis pasakė. 

- Dar kartą prašyčiau atleisti, pone, - pridūrė Roberas 
Brikė, - žino, ir gana išsamiai. 

- Tai ką gi jis pasakė? Na?! - nekantraudamas paklausė 
raitelis. - Kalbėkite, jeigu esate taip gerai informuotas. 

- Aš nesigiriu, kad esu gerai informuotas, pone, atvirkš- 
čiai, noriu iš jūsų ką nors sužinoti, - atsakė Brikė. 

- Puiku! Mes supratome vienas kitą! - degdamas iš ne- 
kantrumo, tarė raitelis. - Jūs teigėte galįs pakartoti Salsedo 
žodžius. Pasakykite, ką jis kalbėjo! 

- Aš negaliu laiduoti, pone, kad tai jo paties žodžiai, - 
tarė Roberas Brikė, kuriam, matyt, buvo malonu erzinti 
raitelį. 

- Na, galų gale sakykite, kokie žodžiai jam priskiriami? 

- Sakoma, kad jis prisipažino dalyvavęs pono de EB 
rengiamame sąmoksle. 

- Savaime aišku, prieš Prancūzijos karalių! Sena giesme- 
lė! 

- Ne, ne prieš jo didenybę Prancūzijos karalių, o prieš jo 
šventenybę monsinjorą Anžu kunigaikštį. 

- Jeigu jis prisipažino... 

- Kas tuomet? - paklausė Roberas Brikė. 

- Tuomet jis niekšas, štai kas! - suraukęs kaktą, pabaigė 
raitelis. 

- Taip, - tyliai ištarė Roberas Brikė. - Bet jeigu prisipa- 
žindamas pasakė teisybę, jis tikras šaunuolis. O, pone, gele- 

žim kaustyti batai, kankinimų krėslas, katilas su verdančiu 
vandeniu ir doriems žmonėms atriša liežuvius. 

- Deja, jūs sakote tikrą teisybę, pone, - dūsaudamas jau 
švelniau pasakė raitelis. 

- Šit kaip! - pertraukė kalbą gaskonas, gręžiojęsis čia į 
vieną, čia į kitą pašnekovą ir girdėjęs visą pokalbį. - Šit 
kaip! Geležim kaustyti batai, kankinimų krėslas ir katilas su 
verdančiu vandeniu - kokie niekai! Jei Salsedas prakalbo, 
jis lygiai toks pat niekšas kaip ir jo šeimininkas. 

- Oho! - nepajėgdamas nuslopinti susierzinimo, sušuko 
raitelis. - Aukštą gaidą traukiate, pone gaskone! 

- Aš? 

- Taip, jūs. 

- Traukiu tokią, kokia man patinka, velniai rautų! Juo 
blogiau tiems, kuriems mano dainavimas ne prie širdies. 

Raitelis neramiai sujudėjo. 

- Nurimkite! - pasigirdo tykus, tačiau įsakmus balsas. 
Veltui Roberas Brikė bandė nustatyti, kas tai pasakė. 

Raitelis iš visų jėgų stengėsi susitvardyti, bet tam jam 
aiškiai neužteko jėgų. 

- Ar gerai pažįstate tuos, apie kuriuos kalbate, pone? - 
paklausė jis gaskono. 

- Ar pažįstu Salsedą? 

- Taip. 

- Nė truputėlio. 

- O kunigaikštį de Gizą? 

- Irgi ne.“ 

- O Alansono kunigaikštį ? 

- Dar mažiau. 

- Ar žinote, kad ponas de Salsedas narsuolis? 

- Juo geriau jam. Jis drąsiai pasitiks mirtį. 

- Ir ar žinote, kad ponas de Gizas, rengdamas sąmoks- 
lus, pats juose dalyvauja? 

- Velniai griebtų! Man tai nerūpi! 

- Ir kad ponas Anžu kunigaikštis, kadaise buvęs Alanso- 
no kunigaikštis, įsakė nugalabyti arba netrukdė nužudyti vi- 
sus, kurie buvo jo pusėje: La Molį, Kokonasą, Biusi ir ki- 
tus? 

- Man į tai nusispjauti! 

- Kaip? Jums nusispjauti? 

- Meinvilis! Meinvilis! - sukuždėjo tas pats balsas. 

- Žinoma, nusispjauti. Prisiekiu Kristaus krauju, žinau 
tik viena: širyt aš turiu sutvarkyti reikalą Paryžiuje, o dėl 
šito padūkėlio Salsedo man užkelia vartus prieš pat nosį. 
Po perkūnais! Niekšas tas jūsų Salsedas, kaip ir visi jo 
bendrai, dėl kurių kaltės buvo uždaryti vartai. 

- O! O! Koks atžarus gaskonas, - sumurmėjo Roberas 
Brikė. - Mes, be abejo, išvysime kai ką įdomaus. 

Nors miestelėnai laukė, nieko įdomaus taip ir neįvyko. 
Raitelis, kuriam po paskutiniosios frazės kraujas mušė į 
galvą, itūžo, tačiau savo pykčio neparodė. 

- Jūsų teisybė, - pasakė jis. - Tegriebia velniai visus, ku- 
rie trukdo mums pakliūti į Paryžių! 

"Oho! - pagalvojo Roberas Brikė, iš kurio dėmesio neiš- 
sprūdo nei besikeičianti raitelio veido išraiška, nei tie du 
kartai, kai buvo bandoma jo kantrybė. - Ak! Atrodo, išvysiu 
šį bei tą įdomesnio nei tikėjausi." 

Jam besvarstant, pasigirdo medžioklinio rago garsas; be- 
veik tuo pat metu šveicarai, darbuodamiesi alebardomis, 
nelyginant milžinišką pyragą padalijo į du sūdrius gabalus 
žmonių minią, išsirikiavusią abipus kelio, palikdami taką 
viduryje. 

Šiuo taku raitas pirmyn atgal jodinėjo karininkas, apie 
kurį jau kalbėjome; iš visko sprendžiant, jam buvo pavesta 
saugoti vartus. Griežtai nužvelgęs minią, jis paliepė pūsti 
trimitą. 

Akimirksniu įsakymas buvo įvykdytas, ir minioje įsivieš- 
patavo tyla, sunkiai įsivaizduojama po tokio sujudimo ir 
triukšmo. 

Tuomet šauklys, apsirengęs lelijomis siuvinėtu kiteliu, 
ant krūtinės pasikabinęs Paryžiaus herbą, išėjo su popie- 
riaus lapu rankoje ir ėmė skaityti sniaukrodamas kaip ir 
visi šaukliai: 


Pranešame šauniems Paryžiaus ir jo apylinkių gyvento- 
jams, kad vartai bus uždaryti iki pusiaudienio ir niekas iki to 
laiko tegu nebando brautis į miestą. Tokia karaliaus valia ir 
toks pono Paryžiaus prevo įsakymas. 


Šauklys stabtelėjo atsikvėpti. Tuojau pat susirinkusieji, 
naudodamiesi pauze, ėmė reikšti savo nusistebėjimą ir ne- 
pasitenkinimą ilgu rykavimu, kurį šauklys - reikia deramai 
įvertinti jo elgesį - ištvėrė nė nemirktelėjęs. 

Karininkas ranka davė ženklą nutilti, ir akimirksniu sto- 
jo tyla. 

Šauklys skaitė nesijaudindamas, ryžtingai, įgūdžiai nely- 
ginant šarvai saugojo jį nuo minios, kurios taikiniu jis buvo. 


Išimtis bus daroma pateikusiems atpažinimo ženklą arba 
turintiems deramai surašytą laišką ar įgaliojimą. 

Surašyta Paryžiaus prevo rūmuose jo didenybei griežtai įsa- 
kius spalio 26-ąją metais 1585 nuo Kristaus gimimo. 


- Trimituokite! 

Tuoj pat pasigirdo kimus trimitų garsas. 

Vos tik šauklys liovėsi kalbėjęs, už šveicarų ir kareivių 
esanti minia subangavo nelyginant gyvatė, kurios kilpos iš- 
sipučia, ir ji ima rangytis. 

- Ką tai reiškia? - klausinėjo kits kito ramesnieji. - Tik- 
riausiai vėl koks nors sąmokslas! 

- O! O! Be jokios abejonės, tai daroma tam, kad mums 
būtų sukliudyta įeiti į Paryžių, - tyliai tarė savo draugams 
raitelis, nepaprastai kantriai kentęs gaskono atžarybes, - 
šveicarai, šauklys, sklendės, trimitai - viskas dėl mūsų. Pri- 
siekiu gyvybe, aš tuo net didžiuojuosi. 

- Kelią! Kelią! Ei, jūs! - sušuko būriui komanduojantis 
karininkas. - Po velnių! Ar nematot, kad kliudote tiems, 
kurie turi teisę įeiti pro vartus. 

- Velniai rautų! Pažįstu Žmogų, kuris įeis pro vartus, 
nors ir visi pasaulio miestelėnai stovėtų tarp jo ir vartų, - 
skindamasis kelią alkūnėmis, kalbėjo gaskonas, kurio atža- 
rios replikos taip sužavėjo Roberą Brikė. 

Ir išties akimirksniu jis atsidūrė tarp dviejų žiūrovų eilių, 
koridoriuje, kurį išlaisvino šveicarai. 

Galite įsivaizduoti, kaip greitai smalsios visų akys nukry- 
po į vyriškį, kuriam pasisekė prasibrauti, kai tuo tarpu buvo 
įsakyta likti savo vietoje. 

Bet gaskonas visai nekreipė dėmesio į pavydžius žvilgs- 
nius; jis stovėjo akiplėšiškai ir išdidžiai, po plonos medžia- 
gos striuke ryškėjo įtempti jo raumenys. Jo rankų riešai, 
liesi ir kaulėti, per gerus tris colius kyšojo iš po apsitrynusių 
rankogalių. Jo akys buvo šviesios, o gal nuo kelio dulkių 
pašviesėjusios. Kojos - ilgos ir lanksčios - gerai derinosi 
prie gyslotų ir išdžiūvusių tarsi danieliaus kulkšnių. Ant 
vienos, tik ant vienos rankos jis buvo užsitempęs odinę siu- 
vinėtą pirštinę, kuri, keista, turėjo saugoti daug šiurkštesnę 
odą negu toji, iš kurios pati buvo pasiūta. Kitoje rankoje jis 
sukaliojo riešutmedžio lazdelę. Valandėlę žvalgėsi aplin- 
kui; paskui, nusprendęs, kad karininkas, apie kurį kalbėjo- 
me, yra svarbiausias asmuo iš viso čia susirinkusio būrio, 
nuėjo tiesiai prie jo. 

Šis, prieš pradėdamas kalbėti, kurį laiką atidžiai žiūrėjo 
į gaskoną. 

Nė truputėlio nesuglumęs gaskonas atsakė tuo pačiu. 

- Man rodos, jūs pametėte kepurę, - prakalbo karinin- 
kas. 

- Taip, pone. 

- Minioje? 

- Ne, gavau mylimosios laišką. Velniai griebtų, man be- 
skaitant prie upės, už ketvirčio mylios nuo čia, staiga kilęs 
vėjas nusinešė ir laišką, ir kepurę. Nubėgau paskui laišką, 
nors mano kepurės sagėje puikavosi deimantas. Pagavęs 
laišką, grižau kepurės, tačiau vėjas jau buvo nunešęs ją į 
upę, o toji teka į Paryžių!.. Koks nors vargeta pralobs ją 
radęs. Tegu! 

- Taigi jūs netekote kepurės? 

- Argi Paryžiuje nerasiu kepurės, velniai rautų! Nusi- 
pirksiu daug prašmatnesnę ir papuošiu ją dukart didesniu 
deimantu. 

Karininkas gūžtelėjo pečiais; šis judesys neliko nepaste- 
bėtas gaskono. 

- Ką jūs pasakėte? - tarė jis. 

- Ar turite leidimą? - paklausė karininkas. 

- Žinoma, turiu, net du. 

- Pakaks ir vieno, kad tik jis būtų kaip reikiant. 

- Jeigu neapsirinku, - išpūtęs akis pasakė gaskonas, - o 
ne, po perkūnais, aš neklystu, turiu garbės kalbėtis su ponu 
de Luanjaku? 

- Galimas daiktas, pone, - abejingai atsakė karininkas, 
visiškai neapsidžiaugęs, kad buvo atpažintas. 

- Su ponu de Luanjaku, savo žemiečiu? 

- Tikra tiesa. 

- Su pusbroliu! 

- Gana! Kur jūsų kortelė? 

- Štai ji. 

Gaskonas ištraukė iš savo pirštinės dailiai perkirptos 
kortelės pusę. 

- Sekite paskui mane, - tarė Luanjakas, nė nežvilgtelėjęs 
į kortelę, - jūs ir jūsų palydovai, jeigu tokių esama. Mes 
patikrinsime korteles. 

Ir jis atsistojo prie pat vartų. 

Vienplaukis gaskonas nusekė paskui. 

Įkandin jo ėjo dar penketas žmonių. 

Pirmasis iš jų buvo apsivilkęs puošnius šarvus - tokio 
puikaus darbo, kad, rodėsi, jie pagaminti paties Benvenuto 
Čelinio. Šarvų fasonas buvo kiek senstelėjęs, todėl toji pra- 
banga kėlė daugiau šypseną negu susižavėjimą. 

Tiesa, kiti šiuos šarvus dėvinčio žmogaus drabužiai ne- 
buvo prastesni už karališkuosius. 

Antrasis - džiūsna, įdegęs saulėje, - kurį, lipdamas ant 
kulnų, lydėjo žilstelėjęs stambus liokajus, buvo panašus į 
Don Kichotą, o jo tarnas priminė Sančą Pansą. 

Trečiasis ant rankų nešėsi dešimties mėnesių kūdikį, iš 
paskos, įsitvėrusi į odinį diržą, ėjo moteris, vedina į suknelę 
įsikibusiais vaikais - vienu ketverių, kitu penkerių metų. 

Ketvirtasis - raišys - buvo tarsi augte suaugęs su ilga 
savo špaga. 

Žygiuojančiųjų gretos gale ant juodo arklio - apnešto 
dulkėmis, tačiau grynaveislio - jojo gražios išvaizdos jau- 
nuolis. 

Šalia kitų jis-atrodė lyg karalius. 

Verčiamas joti gana lėtai, kad neaplenktų kelionės 
draugų, širdyje tikriausiai džiaugėsi, jog nereikia keliauti 
pernelyg arti jų. Vaikinas trumpam stabtelėjo žmonių gre- 
tos gale. 

Tuo metu jis pajuto, kad kažkas traukia jo špagą iš 
makšties, ir atsisuko. 

Pasirodo, tuo prisilietimu jo dėmesį norėjo atkreipti juo- 
daplaukis jaunuolis - žvitrių akių, neaugus, laibas, grakš- 
taus stoto, pirštinėtas. 

- Kuo galėčiau pagelbėti, pone? - paklausė mūsų raitelis. 

- Pone, malonėkite! 

- Kalbėkit, tik, prašyčiau, greičiau. Juk matote, kad ma- 
nęs laukia. 

- Aš būtinai turiu patekti į miestą, pone, man labai svar- 
bu, suprantate? Jūs vienas, ir jums reikia pažo, tinkančio 
prie puikaus jūsų stoto. . 

- Nair? 

- Na ir paslauga už paslaugą: įveskite mane į miestą, ir 
aš būsiu jūsų pažas. 

- Ačiū! - atsakė raitelis. - Bet man nereikia patarnautojo. 

- Net tokio kaip aš? - keistai šypsodamasis paklausė jau- 
nuolis, ir raitelis pajuto, kaip ima tirpti jo širdį kaustęs le- 
dukas. 

- Norėjau pasakyti, kad neišgaliu turėti.tarno. 

- Taip, žinau, kad nesate turtingas, pone Ernotonai de 
Karmenžai, - tarė jaunasis pažas. 

Raitelis krūptelėjo. Visai nekreipdamas į tai dėmesio, 
vaikinas kalbėjo toliau: 

- Algos man nereikia, atvirkščiai, jeigu sutiksite išpildyti 
mano prašymą, už paslaugą jums bus sumokėta šimteriopai;' 
prašyčiau leisti jums patarnauti, juolab kad man ne sykį yra 
tekę duoti paliepimus. 

Jaunuolis paspaudė jam ranką - kaip pažas, jis elgėsi 
pernelyg familiariai - ir atsisuko į mums jau pažįstamų rai- 
telių būrelį: 

- Aš pateksiu į miestą, - tarė jis, - tai svarbiausia. Jūs, 
Meinvili, pasistenkite kaip nors padaryti tą patį. 

- Patekti - dar ne viskas, - atsakė bajoras. - Reikia, kad 
jus pamatytų. 

- O! Būkite ramus, kai tik aš atsidursiu anapus vartų, jis 
pamatys mane. 

- Neužmirškite sutarto ženklo. 

- Du pirštai prie lūpų, ar ne? 

- Taip, ir tepadeda jums Dievas. 

- Na, - tarė juodojo arklio šeimininkas, - ar jūs jau apsi- 
sprendėte, pone pažai? 

- Aš pasirengęs jums tarnauti, - atsakė jaunuolis ir leng- 
vai užšoko ant arklio už kompaniono, skubančio prisijungti 
prie kitų penkių išrinktųjų, kurie jau rodė korteles, sutei- 
kiančias teisę įeiti į miestą. 

- Šimts pypkių! - sušuko atidžiai juos stebėjęs Roberas 
Brikė. - Juk tai visas pulkas gaskonų, velniai mane rautų! 


III 
PATIKRINIMAS 


Patikrinimas, kurio laukė šeši išrinktieji, atsiskyrę nuo 
minios ir besiartinantys prie vartų, nėmaž nebuvo ilgas ir 
sudėtingas. 

Tereikėjo iš kišenės išsitrauktą kortelės pusę įteikti kari- 
ninkui, kuris sulygindavo ją su kita puse, ir jei sugretinus 
abi dalys sutapdavo, sudarydamos visumą, kortelės savinin- 
ko teisės būdavo įrodytos. 

Vienplaukis gaskonas priėjo pirmas, prasidėjo tikrini- 
mas. 

- Jūsų vardas? - paklausė karininkas. 

- Mano vardas, pone karininke? Jis užrašytas kortelėje, 
ten jūs dar šį bei tą rasite. 

- Nesvarbu! Kuo jūs vardu? - nekantriai pakartojo kari- 
ninkas. - O gal jūs nežinote savo vardo? 

- Kuo puikiausiai Žinau, velniai rautų! O jei ir būčiau 
užmiršęs, jūs galėtumėte jį man pasakyti, nes esame 
žemiečiai ir netgi pusbroliai. 

- Jūsų vardas? Velniai rautų! Negi manote, kad turiu 
gaišti laiką atpažinėjimams? 

- Gana! Aš vadinuosi Perduka de Pinkornė. 

- Perduka de Pinkornė? - perklausė ponas de Luanja- 
kas; nuo šiol jį vadinsime vardu, kuriuo į jį kreipėsi žemie- 
tis. 

Paskui, metęs žvilgsnį į kortelę, perskaitė: 

"Perduka de Pinkornė, 1585 metų spalio 26-oji, lygiai 
vidurdienį". 

- Sent Antuano vartai, - pridūrė gaskonas, pajuodusiu ir 
išdžiūvusiu pirštu baksnodamas į kortelę. 

- Labai gerai! Viskas kaip reikiant. Įeikite, - tarė ponas 
de Luanjakas, staiga nutraukdamas dialogą su kraštiečiu. - 
Dabar jūs, - tarė antrajam. 

Priėjo šarvais vilkis žmogus. 

- Kur jūsų kortelė? - paklausė Luanjakas. 

- Kaip! Pone Luanjakai! - sušuko šis. - Nejaugi jūs nepa- 
žistate savo vaikystės draugo sūnaus, kurį daugybę kartų 
esate šokdinęs ant kelių? 

- Ne. 

- Aš vadinuosi Pertinaksas de Monkrabo, - suglumęs iš- 
tarė jaunuolis, - jūs manęs neatpažistate? 

- Būdamas tarnyboje nieko nepažįstu, pone. Rodykite 
kortelę! 

Šarvus dėvįs jaunuolis išsitraukė kortelę. 

"Pertinaksas de Monkrabo, spalio 26-oji, lygiai vidurdie- 
nį, Sent Antuano vartai." 

- Įeikite. 

Jaunuolis įžengė pro vartus ir, šiek tiek suglumęs dėl 
tokio sutikimo, prisidėjo prie Perduka, kuris laukė prie pat 
vartų. 

Priėjo trečiasis gaskonas, lydimas vaikais vedinos mo- 
ters. 

- Kur jūsų kortelė? - paklausė Luanjakas. 

Tuojau pat jaunuolio ranka paklusniai paniro į nedidelį 
ožkenos krepšį, kabantį prie kairiojo šono. 

Bet veltui: varžomas kūdikio, kurį laikė ant rankų, jis 
niekaip negalėjo rasti reikiamo popieriaus. 

- Kurių velnių galuojatės su šiuo vaiku, pone? Juk mato- 
te, kad jis jums kliudo. 

- Tai mano kūdikis, pone de Luanjakai. 

- Nagi pastatykite ji ant žemės. 

Gaskonas pakluso - vaikas paleido dūdas. 

- O! Vadinasi, jūs vedęs? - paklausė Luanjakas. 

- Taip, pone karininke. 

- Būdamas dvidešimties metų? 

- Pas mus anksti vedama, jūs tai puikiai žinote, pone de 
Luanjakai, juk ir jūs vedėte turėdamas aštuoniolika metų. 

- Puiku! - tarė Luanjakas. - Šit dar vienas, kuris mane 
pažįsta. 

Tuo metu priėjo moteris, į jos suknelę įsikibę vaikai se- 
kė paskui. 

- Ir kodėl gi jis negalėtų būti vedęs? - atsistojusi įžūlia 
poza ir braukdamasi nuo įdegusios kaktos juodus, nuo kelio 
dulkių sulipusius plaukus, paklausė ji. - O gal Paryžiuje jau 
nebemadinga tuoktis? Taip, pone, jis vedęs, šit dar du vai- 
kai, kurie vadina jį tėvu. 

- Taip, bet tai tik mano žmonos vaikai, pone de Luanja- 
kai, kaip antai ir šis aukštas vaikinas, stovintis už mūsų. Eik 
šen, Militorai, pasisveikink su ponu de Luanjaku, mūsų že- 
miečiu. 

Priėjo šešiolikos ar aštuoniolikos metų vaikinas - tvirtas, 
guvus, apvaliomis akimis ir kumpa nosimi primenantis sa- 
kalą, abi rankas užsikišęs už buivolo odos juostos. 

Jis buvo apsisiautęs puikiu megztu vilnoniu apsiaustu, 
apsimovęs trumpas zomšines kelnes, virš gašlios ir įžūlios jo 
lūpos tamsavo besikalantys ūsai. 

- Tai Militoras, mano posūnis, pone de Luanjakai, vyres- 
nysis sūnus žmonos, kuri pagal pirmąjį vyrą yra Šavantrad, 
besigiminiuojanti su Luanjakais. Militoras de Šavantradas 
pasirengęs jums patarnauti. Nagi pasisveikink, Militorai! 

Tai taręs, pasilenkė prie vaiko, kuris rėkdamas voliojosi 
ant kelio: 

- Nutilk, Scipijonai, nutilk, mažyli, - kartojo ieškodamas 
kišenėse kortelės. 

Tuo metu Militoras, paklausęs tėvo paliepimo, linktelė- 
jo neištraukdamas rankų iš už juostos. 

- Dėl Dievo meilės! Pone, kur jūsų kortelė?! - netekęs 
kantrybės, sušuko Luanjakas. 

- Lardile, eikite šen man padėti, - raudonuodamas palie- 
pė žmonai gaskonas. 

Lardilė atplėšė vieną, paskui kitą ranką, įsikibusią jai į 
suknelę, o pati ėmė raustis krepšyje ir vyro kišenėse. 

- Nuostabu! - tarė ji. - Greičiausiai mes ją pametėme. 

- Tuomet būsiu priverstas jus sulaikyti, - pasakė Luanja- 
kas. " 

Gaskonas išbalo. 

- Aš vadinuosi Estašas de Miradu, - tarė jis, - tai gali 
paliudyti mano giminaitis ponas de Sent Malinas. 

- O! Jūs esate de Sent Malino giminaitis? - nustebo šiek 
tiek atlyžęs Luanjakas. - Teisybė, paklausęs jų, gali pama- 
nyti, kad jie tik ir giminiuojasi su visais. Tiek to, ieškokite 
dar, ir būtinai suraskite. 

- Paieškok, Lardile, paieškok tarp vaikų drabužių, - ragi- 
no Estašas, drebėdamas iš apmaudo ir jaudinimosi. 

Lardilė atsiklaupė priešais nedidelį skarmalų ryšulį ir 
murmėdama ėmė raustis jame. 

Mažasis Scipijonas tebelaidė gerklę. 

Įbroliai, matydami, kad niekas nekreipia į juos dėmesio, 
linksminosi pildami smėlį Scipijonui į burną. 

Militoras nė nekrustelėjo; buvo galima pamanyti, kad 
šeimyniniai nemalonumai visiškai nejaudina šio neseniai iš 
vaiko amžiaus išaugusio jaunuolio. 

- O! - staiga sušuko ponas de Luanjakas. - O kas ten, 
odiniame aplanke, ant šio išvėpėlio rankovės? 

- Taip, taip, tikrai taip! - džiūgaudamas sušuko Estašas. - 
Prisiminiau, tai Lardilės sumanymas. Tai ji prisiuvo kortelę 
prie Militoro rankovės. 

- Kad ir jis ką nors neštų, - ironiškai pasakė de Luanja- 
kas. - Fe! Sekminių veršis! Nuogąstaudamas, kad reiks nešti 
savo rankas, užsikišo jas už juostos! 

Militoro lūpos pabalo iš pykčio, 0 jo nosį, smakrą ir an- 
takius išmušė raudonis. 

- Veršis neturi rankų, - sužaibavęs akimis, burbtelėjo jis. 
- Veršis su kanopomis, kaip ir kai kurie mano pažįstami 
žmonės. 

- Nutilk! - tarė Estašas. - Tu juk matai, Militorai, kad 
ponas de Luanjakas teikėsi pajuokauti. 

- Ne, po perkūnais, aš nejuokauju, - atsakė de Luanja- 
kas, - atvirkščiai, noriu, kad šis nenaudėlis teisingai supras- 
tų mano žodžius. Jei jis būtų mano posūnis, priversčiau jį 
nešti motiną, ryšulį ir, tegriebia mane velniai, pats viršum 
jų užsisėdęs, ausis jam ištempčiau, kad suprastų esąs tikras 
asilas. 

Militoras vos tvardėsi, Estašas sunerimo. Bet jo jaudulys 
išdavė džiugesį dėl pažeminimo, kurį patyrė posūnis. 

Lardilė, gelbėdama keblią situaciją ir gindama savo pir- 
magimį nuo pono de Luanjako patyčių, išėmusi iš odinio 
aplanko, padavė karininkui kortelę. 

Paėmęs ją, ponas de Luanjakas perskaitė: 

"Estašas de Miradu, spalio 26-oji, lygiai vidurdienį, Sent 
Antuano vartai". 

- Įeikite, - tarė jis. - Tik, žiūrėkite, nepamirškite kurio 
nors savo berniūkščio - šaunaus ar nevykusio. 

Estašas de Miradu vėl paėmė ant rankų mažąjį Scipijo- 
ną, Lardilė vėlei įsikibo jam į diržą, abu vaikai vėl nusitvėrė 
motinos suknelės, ir visa šeimyna, kuriai iš paskos tyliai 
sekė Militoras, prisigretino prie jau patikrintų žmonių bū- 
relio. 

- Velniava! - iškošė pro dantis de Luanjakas, stebėda- 
mas, kaip per vartus žengia Estašas de Miradu ir jo arti- 
mieji. - Na ir kareivius gaus ponas d'Epernonas. 

Paskui, atsigręžęs į ketvirtąjį, tarė: 

- Eikite šen! 

Šis ėjo vienas; sprygtuodamas nykščiu ir didžiuoju pirš- 
tu, jis kratė dulkes nuo savo pilkos vario spalvos striukės. 
Jo ūsai nelyginant katės kailiukas, žalios žibančios akys, an- 
takių lankas virš išsišovusių skruostikaulių, plonos lūpos 
teikė veidui nepasitikėjimo ir vos pastebimo šykštumo iš- 
raišką, būdingą žmogui, vienodai slepiančiam ir savo pinigi- 
nės dugną, ir savo širdies gelmes. | 

- Šalabras, spalio 26-oji, lygiai vidurdienį, Sent Antuano 
vartai. Gerai, eikite! - paragino de Luanjakas. 

- Manau, kelionei skirtos išlaidos bus atlygintos? - malo- 
niu balsu paklausė gaskonas. 

- Aš nesu iždininkas, pone, - šaltai atsakė de Luanjakas. - 
Aš tik vartininkas, įeikite. 

Šalabras pasitraukė. 

Paskui Šalabrą jojo šviesiaplaukis raitelis. Jam betrau- 
kiant kortelę, iš kišenės iškrito lošiamasis kauliukas ir kele- 
tas kortų. 

Pasisakęs esąs Sen Kapotelis, - tai paliudijo ir tinkamai 
surašyta kortelė, - nusekė paskui Šalabrą. 

Liko šeštasis. Raginamas tariamojo pažo, jis nulipo nuo 
arklio ir padavė ponui de Luanjakui kortelę, kurioje buvo 
parašyta: | 

"Ernotonas de Karmenžas, spalio 26-oji, lygiai vidurdie- 
nį, Sent Antuano vartai". 


29 


Kol ponas de Luanjakas skaitė, pažas paėjėjo i šalį ir, 
stengdamasis slėpti veidą, ėmė tvirtinti tariamojo šeiminin- 
ko arkliui ir šiaip puikiai pritvirtintus žąslus. 

- Čia jūsų pažas, pone? - rodydamas pirštu į jaunuolį, 
paklausė de Luanjakas. 

- Juk matote, pone kapitone, - nenorėdamas nei pame- 
luoti, nei išduoti, atsakė Ernotonas, - matote, jis žaboja 
mano arklį. 

- Įeikite, - tarė de Luanjakas, atidžiai stebėdamas poną 
de Karmenžą, kurio išvaizda ir laikysena jam patiko labiau 
negu kitų. 

- Šis bent pakenčiamas, - sumurmėjo jis. 

Ernotonas užsėdo ant arklio; pažas neskubėdamas, bet 
ir daug nedelsdamas, nuėjo pirmas ir įsimaišė į laukiančių- 
jų būrį. 

- Atidarykite vartus, - paliepė de Luanjakas, - ir įleiskite 
šiuos šešis žmones bei jų palydovus. 

- Mano pone, greičiau, greičiau, - paragino pažas, - ant 
arklių ir į kelią! 

Ernotonas darsyk pakluso šiai keistai būtybei ir, vartams 
atsivėrus, akstinamas pažo, pentinais paraginęs arklį, atsi- 
dūrė pačiame Sent Antuano priemiesčio centre. 

Kai šeši išrinktieji suėjo, de Luanjakas įsakė užkelti var- 
tus. Minia, kuri tikėjosi pakliūti į miestą, matydama, kad 
viltims nelemta išsipildyti, nepatenkinta suūžė. 

Metras Mitonas, bėgęs laukais kiek tik kojos nešė, pa- 
mažu įsidrąsino. Atsargiai tirdamas padėtį, jis grįžo į tą vie- 
tą, iš kurios buvo pradėjęs bėgti, ir ryžosi pasiskųsti netei- 
sėtais kareivių, trukdžiusių žmonėms susisiekti, veiksmais. 

Kūmas Friaras, kuriam pavyko susirasti žmoną ir kuris, 
jos globojamas, rodės, nieko nebijojo, ėmė pasakoti savo 
mieliausiajai dienos naujienas savaip jas interpretuodamas. 

Tuo metu raiteliai, iš kurių vieną mažasis pažas pavadi- 

no Meinviliu, tikėdamiesi rasti išlaužą, laikėsi susitarimo 
joti aplink tvirtovės sieną. Pro išlaužą jie ketino pakliūti į 
Paryžių ir išvengti būtino patikrinimo prie Sent Antuano ar 
kitų miesto vartų. 

Mąstytojas Roberas Brikė, analizuojantis įvykius, moks- 
lininkas Roberas Brikė; suvokiantis reiškinių esmę, supra- 
to, kad scenos, apie kurią pasakojome, atomazga vyks prie 
pat vartų, ir kad iš raitelių, miestelėnų ir valstiečių pokal- 
bių jis nebesužinos nieko naujo.Tad prijojo kiek galėdamas 
arčiau prie nedidelio pastato - vartininko būsto su dviem 
langais, kurių vienas šviesavo į Paryžiaus, kitas - į kaimo 
pusę. 

Vos tik jis spėjo užimti ši naują postą, raitelis, atskubė- 
jęs iš paties Paryžiaus centro, nušoko nuo arklio ir, prieš 
įeidamas į vidų, pažvelgė pro langą. 

- O! O! - tarė de Luanjakas. 

- Štai ir aš, pone de Luanjakai, - pasakė vyriškis. 

- Gerai. Iš kur atvykote? 

- Iš Sen Viktoro vartų. 

- Kiek Žmonių jūsų sąraše? 

- Penki. 

- Kortelės? 

- Štai jos. 

De Luanjakas paėmė korteles ir patikrinęs užrašė skai- 
čių S grifelinėje lentelėje, kuri greičiausiai tam ir buvo skir- 
ta. 

Pasiuntinys išvyko. 

Nepraėjus nė penkioms minutėms, atjojo kiti du. 

De Luanjakas paeiliui apklausė juos pro langelį. 

Pirmasis, atvykęs iš Burdelės vartų, pranešė skaičių 4. 

Antrasis, atjojęs iš Tamplio vartų, pasakė skaičių 6. 

De Luanjakas kruopščiai užrašė šiuos skaičius grifelinė- 
je lentelėje. 

Pasišalinę, kaip ir pirmasis, pasiuntiniai užleido vietą ki- 
tiems keturiems raiteliams. 

Pirmasis, atjojęs iš Sen Deni vartų, parašė skaičių 5. 

Antrasis, atjojęs iš Sen Žako vartų, pasakė skaičių 3. 

Trečiasis, atjojęs iš Sent Onorė vartų, perdavė skaičių 8. 

Ketvirtasis raitelis, atjojęs iš Monmartro vartų, pasakė 
skaičių 4. 

Galiausiai iš Biusi vartų atvykęs pasiuntinys pranešė 
skaičių 4. 

Tuomet Luanjakas pašnibždom atidžiai ėmė skaityti už- 
sirašytas vietoves ir skaičius: 


Sen Viktoro vartai J... aaaa aaa S 
Burdelės vartai ................aaeaaaaaaasannnnsnni 4 
Tamplio vartai ........Laaaeaan een aekeeneeseneno 6 
Sen Deni vartai... aa aaaaaa nana D 
Sen Žako vartai JLL 3 
Sent Onorė vartai ...............aa aaa naaaannnos 8 
Monmartro vartai... aaaaaaannansai 4 
Biūsi Vartai Lssoiisdis itisid ia is Danske 4 
Pagaliau Sent Antuano vartai ............. 6 
Iš viso keturiasdešimt penki .............. 45 


- Puiku. O dabar, - garsiai sušuko de Luanjakas, - atkel- 
kite vartus ir suleiskite visus, norinčius pakliūti į miestą! 

Vartai atsivėrė. 

Akies mirksniu arkliai, asilai, moterys, vaikai, vežimai, 
rizikuodami uždusti siaurumoje tarp dviejų pakeliamojo til- 
to pastapų, ėmė plūsti į Paryžių. “ 

Per penkiolika minučių šia plačia arterija, vadinama 
Sent Antuano gatve, išsiliejo Žmonių, iš pat ryto besigrūdu- 
sių aplink laikiną kliūtį, srautas. 

Šurmulys pamažėl aprimo. 

Ponas de Luanjakas ir jo palydovai vėl užsėdo ant ark- 
lių. 

Buvęs pirmas Roberas Brikė liko paskutinis. Jis abejin- 
gai peržengė tilto grandinę, sakydamas: 

- Visi šie žmonės tikėjosi šį bei tą išvysti, bet nieko, net 
savo reikalų, taip ir neperprato. Aš nieko netroškau pama- 
tyti, bet esu vienintelis kai ką išvydęs. Pradžia įdomi, žiūrė- 
sime, kas bus toliau. Bet kuriems galams? Po perkūnais, ir 
taip viskas aišku! Visai neverta žiūrėti, kaip ketvirčiuos po- 
ną Salsedą. Ne, velniai griebtų! Tarp kita ko, nusprendžiau 
nebesidomėti politika. Laikas papietauti. Jei šviestų saulė, 
ji paliudytų, kad jau vidurdienis. 

Tai taręs, jis įžengė į Paryžių, šypsodamasis ramia ir 
klastinga šypsena. 


IV 


JO DIDENYBĖS KARALIAUS HENRIKO III 
LOŽĖ GREVO AIKŠTĖJE 


Jeigu Sent Antuano kvartalo gale, kur visuomet tiršta 
žmonių, eisime iki Grevo aikštės, minioje sutiksime daug 
pažistamų. Bet-kol vargšai miestelėnai, ne tokie išmintingi 
kaip Roberas Brikė, keliauja vienas paskui kitą knibždynėje 
ir spūstyje, mes, naudodamiesi privilegija, kuri suteikia is- 
toriko sparnus, tuojau pat persikelkime į aikštę ir, išvydę 
reginį, grįžkime akimirkai į praeitį, kad, ištyrę rezultatą, 
įsigilintume į priežastis. 

Galima sakyti, metras Friaras buvo teisus teigdamas, 
kad ne mažiau kaip šimtas tūkstančių Žmonių susirinks į 
Grevo aikštę ir aplinkui ją pasižiūrėti ten vykstančio regi- 

nio. Visi paryžiečiai pasimatymus skirdavo prie Rotušės, o 
paryžiečiai - žmonės stropūs. Jie nepraleis progos dalyvauti 
iškilmingoje ceremonijoje, o juk šioji yra iškilmės, ir nepa- 
prastos, - mirties bausmė Žmogui, sužadinusiam šitiek aist- 
rų: vieni jį smerkė, kiti garbino, o daugumas užjautė. 

Žiūrovai, kuriems pavyko prasibrauti į aikštę arba kran- 
tine prie "Dievo motinos paveikslo" smuklės, arba dengta 
perėja iš Boduajė aikštės, pirmiausia Grevo aikštės centre 
išvysdavo trumpos mantijos leitenanto Tanšono lankinin- 
kus, šveicarų ir lengvosios kavalerijos raitininkų būrį, apsu- 
pusį nedidelį apie keturių pėdų aukščio ešafotą. 

Šis ešafotas, toks žemas, kad jį galėjo matyti tik prie pat 
jo esantieji arba tie, kuriems pasisekė užimti vietą prie vie- 
no iš langų, laukė mirtininko - jį savo globon nuo pat ryto 
buvo paėmę vienuoliai ir arkliai jau buvo paruošti vežti jį į 
paskutinę kelionę. 

Išties aikštėje, po kampinio Mutono gatvės namo stoge- 
liu, keturi nartūs peršeronų veislės arkliai - baltakarčiai, 
plaukuotomis kojomis - nekantriai daužė kanopomis grin- 
dinį, žvengdami kandžiojosi ir gąsdino moteris, kurios sava 
valia pasirinko šią aikštės vietą ar jėga minios buvo nu- 
stumtos. 

Arkliai buvo neišjodinėti; ir tik kelis kartus gimtinės lau- 
kų pievose saulei leidžiantis ant savo plačių nugarų jiems 
yra tekę nešti kokio nors iš laukų susivėlinusio grįžti vals- 
tiečio papūstžandį bamblį. 

Ne tik į tuščią ešafotą ir Žvengiančius arklius nuolat kry- 
po minios žvilgsniai - labiausiai akį traukė centrinis Rotu- 
šės langas, uždengtas rusvai auksinės spalvos aksomu ir 
balkonas, kur kabojo aksomo kilimas, papuoštas karališ- 
kuoju herbu. 

Mat šis langas - karališkoji ložė. 

Kai Grevo aikštėje esančioje švento Jono bažnyčioje iš- 

mušė pusę antros, lange, primenančiame paveikslo rėmus, 
pasirodė asmenys, kurie ir turėjo vaizduoti patį paveikslą. 

Pirmasis pasirodė karalius Henrikas III - išbalęs, beveik 
praplikęs, nors tuokart teturėjo trisdešimt ketverius ar tris- 
dešimt penkerius metus, ikritusiomis į tamsias akiduobes 
akimis, mėšlungio iškreipta burna. 

Jis ėjo niūrus, įsmeigęs žvilgsnį į vieną tašką, tuo pat 
metu didingas ir vos bepastovis ant kojų, keistais drabu- 
žiais, keista eisena, greičiau šešėlis negu gyvas Žmogus, vei- 
kiau vaiduoklis nekaip karalius; jis buvo nesuprantamas ir 
keistas pavaldiniams, kurie, pamatę jį besiartinant, nežino- 
davo, kaip elgtis: šaukti "Tegyvuoja karalius!" ar melstis už 
jo sielos ramybę. 

Jis vilkėjo striuke juodais apvadais; neturėjo nei ordinų, 
nei brangenybių; jo kepurėje spindėjo vienintelis deiman- 
tas, kuriuo buvo prismeigtos trys trumpos susivijusios 
plunksnos. Ant kairės rankos jis laikė mažą juodą šuniuką, 
kurį iš kalėjimo jam buvo atsiuntusi svainė Marija Stiuart - 
ant šilkinio kailiuko ryškėjo ploni ir balti it sniegas jo pirš- 
tai. 

Paskui jį ėjo Kotryna Mediči, nuo metų naštos susimetu- 
si į kuprą - karalienė motina tuomet jau turėjo šešiasdešimt 
šešerius ar šešiasdešimt septynerius metus, tačiau eidavo 
pakelta galva - ryžtingai ir tiesiai, kaip visada šaudydama 
akimis iš po surauktų antakių; ir vis dėlto, nuolat vilkinti 
gedulo drabužiais, ji buvo išblyškusi ir šalta nelyginant vaš- 
kinė statula. 

Šalia jos ėjo melancholiško romaus veido karalienė Lui- 
za Lotaringietė, Henriko III žmona - iš pažiūros neišvaizdi, 
tačiau ištikima triukšmingo ir bėdino jo gyvenimo palydovė. 

Karalienė Kotryna Mediči ėjo švęsti pergalės. 

Karalienė Luiza ėjo žiūrėti mirties bausmės. 

Karalius Henrikas rengėsi čia sutvarkyti savo reikalus. 

Ši jausmų gama buvo gerai matyti iš iškilios pirmosios 
kaktos, iš nuolankaus antrosios ir iš nuvargusio bei susirū- 
pinusio trečiojo veido. 

Paskui šiuos garbingus minios stebimus asmenis sekė du 
dailūs jaunuoliai - išblyškę ir tylūs: vienas vos dvidešimties, 
kitas daugų daugiausia dvidešimt penkerių metų. 

Nekreipdami dėmesio į etiketą, draudžiantį karaliaus 
draugėje, lygiai kaip ir bažnyčioje, demonstruoti prisiriši- 
mą, jie ėjo susikibę rankomis. 

Juodu šypsojosi: jaunesnysis - nenusakomai liūdna, vy- 
resnysis - malonia kerinčia šypsena; jie buvo gražūs, jie bu- 
vo aukšto ūgio, jie buvo broliai. 

Jaunesnysis buvo vardu Anri de Žuajezas, grafas diu Bu- 
šažas, antrasis - grafas Anas de Žuajezas. Dar neseniai pa- 
starasis buvo žinomas kaip d'Arkas, tačiau karalius Henri- 
kas, užvis labiausiai mylėjęs jį, prieš metus paskyrė Prancū- 
zijos peru, Žuajezų vikontystę pavertęs kunigaikštyste. 

Liaudis šiam favoritui nejautė neapykantos, kaip kadai- 
se Možironui, Keliusui ar Šombergui, neapykantos, kurią 
buvo perėmęs tik d'Epernonas. 

Tad žmonės valdovą ir abu brolius sutiko santūriais, bet 
drauge ir meilikaujamais sveikinimo šūksniais. 

Henrikas pasisveikino su minia santūriai, be šypsenos, 
paskui pabučiavo savo šuniukui galvą. 

Tuomet pasisuko į brolius ir tarė vyresniajam: 

- Atsiremkite į kilimą, Anai, jūs nuvargsite ilgą laiką sto- 
vėdamas - tai gali ilgai užtrukti. 

- Tikiuosi, - pertraukė kalbą Kotryna, - tai bus ilgai trun- 
kantis ir malonus reginys, jūsų didenybe. 

- Mano motina, jūs manote, kad Salsedas prašneks? - 
paklausė Henrikas. 

- Viliuosi Dievo malonės, mūsų priešai patirs konfūzą. 
Sakau "mūsų priešai", nes tai ir jūsų priešai, mano dukra, - 

pridūrė ji, pasisukdama į karalienę, kuri išbalo ir nudūrė į 
žemę romias akis. 

Karalius abejodamas palingavo galvą. 

Paskui, darsyk atsisukęs į Žuajezą ir matydamas, kad šis, 
nepaisydamas raginimo, tebestovi, tarė: 

- Anai, darykite tai, ką jums patariau: atsišliekite į sieną 
arba atsiremkite į mano krėslą. 

- Jūsų didenybe, jūs išties nepaprastai malonus, - tarė 
jaunasis kunigaikštis, - aš pasinaudosiu jūsų leidimu, kai 
pavargsiu. 

- Mes nelauksime šito, ar ne, mano broli? - tyliai pa- 
klausė Henrikas. 

- Būkite ramus, - daugiau žvilgsniu nei balsu atsakė 
Anas. 

- Sūnau, - tarė Kotryna, - ten, apačioje, krantinės kam- 
pe, ėmė bruzdėti minia. 

- Mano motina, koks skvarbus jūsų žvilgsnis! Taip, teisy- 
bė, rodos, jūs nesuklydote. Ak! Kaip prastai matau, nors 
dar nesu senas. 

- Jūsų didenybe, - nesivaržydamas įsiterpė Žuajezas, - 
minia subruzdo todėl, kad lankininkų būrys ėmė stumti 
žmones iš aikštės. Greičiausiai ateina pasmerktasis. 

- Karaliams smagu matyti, - tarė Kotryna, - kaip ketvir- 
čiuojamas žmogus, kurio venomis teka ir karališko kraujo 
lašas. 

Sakydama šiuos žodžius, ji nenuleido akių nuo Luizos. 

- Ak, ponia, dovanokite, pasigailėkite manęs, - sušuko 
jaunoji karalienė, apimta nevilties, kurią veltui bandė nu- 
slėpti. - Ne, šis pabaisa nėra iš mano šeimos, ir ne tai jūs 
norėjote pasakyti. 

- Žinoma, ne, - tarė karalius. - Esu tikras, mano motina 
visai ne tai turėjo galvoje. 

- Bet jis kilęs iš Lotaringijos, - kandžiai pasakė Kotryna, - 

0 juk lotaringiečiai - jūsų tėvynainiai, ponia, bent aš taip 
manau. Taigi Salsedas nėra visiškai jums svetimas, tarp jūsų 
esama giminystės. 

- Taigi, - pertraukė kalbą nuoširdžiai pasipiktinęs Žuaje- 
zas (tai buvo skiriamasis jo charakterio bruožas, besireiš- 
kiantis bet kokiomis aplinkybėmis, nesvarbu, kas jį tam ska- 
tintų), - taigi jis susijęs su ponu de Gizu, o ne su Prancūzi- 
jos karaliene. 

- O! Ir jūs čia, pone de Žuajezai? - perdėtai išdidžiu 
tonu paklausė Kotryna, pažeminimu atsilygindama už pa- 
tirtą kartėlį. - Jūs irgi čia? O aš jūsų nė nepastebėjau. 

- Esu čia greičiau ne savo noru, o karaliaus įsakymu, 
ponia, - atsakė Žuajezas, klausiamai pažvelgęs į karalių. - 
Žiūrėti, kaip ketvirčiuojamas žmogus, nėra malonus laiko 
leidimas, tad nebūčiau čion atvykęs, jei nebūčiau buvęs ver- 
čiamas. 

- Žuajezas sako teisybę, ponia, - įsiterpė Henrikas. - 
Kalbame ne apie lotaringiečius, ne apie de Gizus, juolab ne 
apie karalienę. Čia susirinkome sukapoti į keturis gabalus 
poną de Salsedą - nusikaltėlį, kuris ketino nugalabyti mano 
brolį. 

- Šiandieną man nesiseka, - staiga apsukriai pasuko šne- 
ką Kotryną (tai buvo sumaniausias taktinis jos ėjimas), - 
pravirkdžiau savo dukrą ir, teatleidžia man Dievas, regis, 
prajuokinau de Žuajezą. 

- Ak, ponia! - sušuko Luiza, čiupdama už rankos Kotry- 
ną. - Ar gali būti, kad jūs, jūsų didenybe, taip neteisingai 
supratote mano sielvarto priežastį? 

- Ir suabejojote nuoširdžia mano pagarba, - pridūrė 
Anas de Žuajezas, lenkdamasis prie rankos, padėtos ant 
karališkojo krėslo. 

- Teisybė, teisybė, - atkirto Kotryna, paleisdama pasku- 
tinę strėlę į marčios širdį. - Aš privalėjau suprasti, mano 

brangus vaike, kaip nemalonu matyti iškęliant aikštėn jūsų 
sąjungininkų lotaringiečių sąmokslus; nors jūs čia ir niekuo 
dėta, tačiau negalite nesigraužti dėl šios giminystės. 

- O! Jūsų žodžiuose, mano motina, esama šiek tiek tie- 
sos, - pasakė karalius, stengdamasis visus sutaikyti. - Galų 
gale šisyk galime neabejoti, kad ponas de Gizas yra prisidė- 
jęs prie sąmokslo. 

- Bet, valdove, - pertraukė kaip dar niekad iki šiol drą- 
siai Luiza Lotaringietė, - jūsų didenybe, jūs gerai žinote, 
kad nuo to laiko, kai tapau Prancūzijos karaliene, palikau 
savo giminaičius Žemai sosto papėdėje. 

- O! - sušuko Anas de Žuajezas. - Matote, jūsų dideny- 
be, aš neapsirikau! Šit ir mirtininkas pasirodė aikštėje. Vel- 
niai rautų, koks jis baisus! 

- Jis bijo, - tarė Kotryna, - jis prakalbės. 

- Jeigu tam pakaks jėgų, - pasakė karalius. - Žiūrėkite, 
mano motina, jo galva siūbuoja tarsi numirėlio. 

- Aš tai ir turiu omenyje, jūsų didenybe; jis siaubingas. 

- Argi manote, kad tokių žemų kėslų turintis Žmogus 
galėtų būti patrauklus! Juk jums, Anai, esu pasakojęs apie 
paslaptingą ryšį tarp fizinės ir dvasinės žmogaus prigimties, 
taip, kaip tai suprato ir aiškino Hipokratas bei Galenas. 

- Taip, jūsų didenybe, bet aš nesu toks supratingas moki- 
nys kaip jūs, ir ne sykį esu matęs, kokie narsūs kariai buvo 
nepatrauklios išvaizdos žmonės. Teisybę sakau, Anri? 

Žuajezas pasisuko į brolį tarsi laukdamas paramos, ta- 
čiau Anri žvelgė nieko neregėdamas ir klausėsi ničnieko 
negirdėdamas. Jis buvo paskendęs svajonėse. Už ji atsakė 
karalius. 

- O!- Dieve mano, brangusis Anai! - sušuko jis. - O kas 
sako, kad Salsedas nėra narsus? Velniai rautų, jis drąsus 
kaip lokys, kaip vilkas, kaip gyvatė. O gal jūs pamiršote, ką 
jis veikė? Jis sudegino savo priešą - Normandijos bajorą - 

jo paties name. Jis kovėsi dešimt kartų ir nužudė tris savo 
priešininkus. Jį pagavo kalant netikrus pinigus, ir tąsyk jis 
buvo pasmerktas myriop. 

- Tai tik įrodo, kad bausmė jam dovanota tarpininkau- 
jant ponui kunigaikščiui de Gizui, jūsų, mano dukra, pus- 
broliui, - tarė Kotryna Mediči. 

Šį kartą Luiza visai neteko jėgų; ji tik giliai atsiduso. 

- Tai bent! - sušuko Žuajezas. - Gyvenimas toks turinin- 
gas, tačiau greitai tam ateis galas. 

- Pone de Žuajezai, - prabilo Kotryna, - atvirkščiai, aš 
viliuosi, pabaiga bus dar negreitai. 

- Ponia, - tarė Žuajezas, purtydamas galvą, - tenai, po 
stogeliu, matau puikius arklius, kurie, man rodos, nekan- 
trauja verčiami būti be darbo, tad nemanau, kad pono de 
Salsedo sausgyslės, kremzlės ir raumenys ištvers ilgą laiką. 

- Taip, jeigu nebus atsižvelgta į visas aplinkybes. Bet ma- 
no sūnus gailestingas, - pridūrė karalienė, šypsodamasi tik 
jai vienai būdingu šypsniu. - Jis isakė perduoti budelio pa- 
galbininkams, kad jie netrauktų labai stipriai. 

- Ir vis dėlto, ponia, - droviai paprieštaravo karalienė, - 
šįryt girdėjau, kaip jūs poniai de Merker sakėte, - bent aš 
taip supratau, - kad nelaimingajam neteks patirti daugiau 
kaip trijų tiradų. 

- Žinoma, jei jis elgsis kaip pridera, - atsiliepė Kotryna. - 
Tokiu atveju tai bus atlikta greitai ir sklandžiai. Mano duk- 
ra, jeigu jau jus taip jaudina jo likimas, norėčiau, kad pa- 
veiktumėte jį: jei elgsis tinkamai, tai bus jam tik į gera. 

- Ponia, - atsakė karalienė, - kadangi Dievas nesuteikė 
man tiek jėgų, kiek jums, man nemalonu žiūrėti į kitų kan- 
čias. 

- Ką gi! Tuomet nežiūrėkite, mano dukra. 

Luiza nutilo. 

Karalius nieko aplinkui negirdėjo; jis akylai žvelgė į mir- 

tininką, kurį tuo metu kėlė iš jį atgabenusio vežimo, reng- 
damiesi vesti ant nediduko ešafoto. 

Tuo metu alebardininkai, lankininkai bei šveicarai ėmėsi 
laisvinti didžiulį plotą, ir aplinkui ešafotą atsirado daug 
erdvės - visi susirinkusieji galėjo matyti Salsedą, nors mirti- 
ninko pakyla nebuvo aukšta. 

Salsedas buvo trisdešimt ketverių ar trisdešimt penkerių 
metų, stiprus ir tvirtai sudėtas. Išbalęs jo veidas, ant kurio 
pasirodė keletas lašų prakaito ir kraujo, pagyvėdavo, kai jis 
imdavo dairytis aplinkui su nenusakoma išraiška - čia vil- 
tinga, čia kupina baisaus nerimo. 

Pirmiausia jo žvilgsnis nukrypo i karališkąją ložę; supra- 
tęs, kad iš ten jis tegali sulaukti mirties, daugiau nebežvelgė 
ton pusėn. 

Visa viltis - minia, šioji audrotos jūros gelmė, į kurią jis, 
nustojęs amo, žiūrėjo ugningu žvilgsniu. 

Minia tylėjo. 

Salsedas nebuvo žudikas prasčiokas: pirmiausia Salsedas 
buvo iš kilmingos giminės, ne veltui Kotryna Mediči, ge- 
riausiai nusimananti apie geneologiją, nors ir dėjosi netei- 
kianti tam reikšmės, spėjo jo venomis tekant lašą karališko- 
jo kraujo. Be to, Salsedas buvo žinomas kaip narsus karys. 
Ranka, gėdingai surišta virve, kadaise tvirtai laikė špagą. 
Šiame blyškiame it numirėlio veide atsispindėjo mirties bai- 
mė, baimė, kurią mirtininkas, be abejo, slėpė savo sielos 
gelmėse ir, jeigu ne galvon suplūdusios viltingos mintys, jis 
būtų brandinęs didelius sumanymus. | 

Iš to, ką pasakėme, galima padaryti išvadą, kad dauge- 
liui čia susirinkusiųjų Salsedas buvo didvyris, kitiems - au- 
ka; kai kas laikė jį žudiku. 

Minioje sklido kalbos, kad Salsedas yra kilęs iš karių 
giminės, kad jo tėvas įnirtingai kovojęs su Lotaringijos kar- 
dinolu ir todėl garbingai žuvęs švento Baltramiejaus naktį; 

ir kad vėliau jo sūnus, tai pamiršęs, tikriau, atsisakęs ne- 
apykantos dėl tam tikrų ambicijų, kurioms Prancūzijos gy- 
ventojai jautę simpatiją, jog šis sūnus su Ispanija ir su Gi- 
zais sudaręs sandėrį, kad sužlugdytų Prancūzijoje nekenčia- 
mo Anžu kunigaikščio viešpatavimą. 

Užsimindavo apie jo ryšius su Baza ir Baluenu, kurie 
buvo laikomi tikraisiais vadais sąmokslo, vos nekainavusio 
Prancūzijos kunigaikščiui, Henriko III broliui, gyvybės; pa- 
sakojo, kiek apsukrumo parodė Salsedas, norėdamas iš- 
vengti ketvirčiavimo, kartuvių ar laužo, kur tebedžiūvo jo 
bendrininkų kraujas. 

Pasak lotaringiečių, jis vienas, davęs melagingus ir gud- 
rius parodymus, taip sumaišė galvas teisėjams, kad Anžu 
kunigaikštis, tikėdamasis sužinoti dar daugiau, tą kartą jo 
pagailėjo; paliepė gabenti į Paryžių, užuot įsakęs nukirsti 
galvą Antverpene ar Briuselyje. Teisybė, tuo nieko nelai- 
mėta, bet kelionėje, kur tikėtasi išgauti naujų parodymų, 
Salsedas vylėsi būsiąs pagrobtas savo bendrininkų. Deja, jis 
apsiriko, ponas de Beljevras, kuriam buvo patikėta neišleis- 
ti iš akių brangaus kalinio, taip gerai jį saugojo, kad nei 
ispanai, nei lotaringiečiai, nei Lygos Žmonės negalėjo prie 
jo prisiartinti arčiau kaip per mylią. 

Kalėjime Salsedas dar turėjo viltį; Salsedas vylėsi pagal- 
bos kankinamas, vylėsi vežamas bausmės vieton, neprarado 
vilties ir būdamas ant ešafoto. Negalima sakyti, kad jam 
nebūtų užtekę drąsos ar jėgų susitaikyti su likimu; bet jis 
buvo iš tų gyvastingų žmonių, kurie nepasiduoda iki pasku- 
tinio atodūsio su tokiu atkaklumu ir tvirtybe, kurios pri- 
truksta ne tokios narsios natūros. 

Karaliui, kaip ir visiems čia susirinkusiems, buvo aišku, 
apie ką nepaliaudamas galvoja Salsedas. 

Kotryna irgi sunerimusi stebėjo menkiausią nelaimingo 
jaunuolio judesį; bet ji buvo per toli, kad galėtų matyti, kur 
link krypsta jo akys, ir stebėti nesiliaujantį jų žaidimą. 

Pasirodžius mirtininkui, minia kaip apkerėta sustojo ke- 
liais aukštais: vyrai, moterys ir vaikai; kaskart, kai virš šios 
banguojančios žmonių jūros pasirodydavo dar nematytas 
veidas, ji tuoj pat nužvelgdavo akylos Salsedo akys - šioje 
nervingoje aplinkoje sekundės jam pakakdavo pastebėti 
tiek, kiek kitam būtų prireikę visos valandos, ir laikas, ta- 
pęs toks brangus, dešimt, net šimtą kartų greitino reakciją. 

Kai pamatydavo naują ir nepažįstamą veidą, Salsedas 
sužaibuodavo akimis, vėl paniurdavo ir kitur nukreipdavo 
dėmesį. 

Bet budelis jau paėmė jį savo valdžion ir pririšo per pu- 
siaują prie ešafoto pačiame jo centre. 

Davus ženklą egzekucijai komanduojančiam metrui 
Tanšonui, trumpos "mantijos leitenantui, du lankininkai, 
skindamiesi kelią per minią, ėmė irtis prie arklių. 

Kitomis aplinkybėmis ar turėdami kitokių ketinimų, lan- 
kininkai nė žingsnio nebūtų galėję žengti į šią Žmonių tirš- 
tynę; bet minia žinojo, ko eina lankininkai, ir pasispaudė, 
padarydama taką, lygiai kaip ir perpildytame teatre visuo- 
met atsiranda vietos aktoriams, vaidinantiems reikšmingus 
vaidmenis. 

Tuo metu prie karaliaus ložės durų pasigirdo triukšmas, 
i1r teismo vykdytojas, kilstelėjęs uždangą, pranešė jų dide- 
nybėms, kad pirmininkas Brisonas ir keturi patarėjai, iš ku- 
rių vienas buvo proceso referentas, kreipiasi prašydami pa- 
sišnekėti minutėlę su karaliumi apie egzekuciją. 

- Puiku, - tarė karalius. 

Paskui, sukdamasis į Kotrynos pusę, pridūrė: 

- Na, mano motina, galėsite būti patenkinta. 

Kotryna pritardama linktelėjo galvą. 

- Palicpkite įeiti šiems ponams, - įsakė karalius. 

- Sire, ar galiu prašyti jūsų malonės? - paklausė Žuaje- 
zas. 

- Kalbėk, Žuajezai, - atsakė karalius, - ir jeigu neprašai 
pasigailėjimo nuteistajam... 

- Būkite ramus, sire. 

- Klausau. 

- Yra vienas dalykas, itin erzinantis mano brolį, o juolab 
mane: tai raudonos ir juodos mantijos; gal jūsų didenybė 
būsite toks malonus ir leisite mums išeiti? 

- Šit kaip, jus taip mažai domina mano reikalai, pone de 
Žuajezai, kad prašote leidimo išeiti tokiu metu! - sušuko 
Henrikas. 

- Patikėkite, sire, visi reikalai, susiję su jūsų didenybe, 
mane labai domina; bet esu niekingos prigimties, ir pati 
silpniausia moteris šiuo atveju yra daug stipresnė už mane. 
Pamatęs egzekuciją, sergu aštuonias dienas. O juk nuo to 
laiko, kai mano brolis nežinia kodėl liovėsi juokęsis, rū- 
muose dabar juokiuosi aš vienas, - spręskite patys, kuo taps 
vargšas Luvras, jau dabar toks niūrus, jei ir aš prie to prisi- 
dėsiu. Taigi malonėkite, sire.. 

- Tu nori palikti mane, Anai? - neapsakomai liūdnai pa- 
klausė Henrikas. 

- Po galais, sire! Jūs esate pernelyg reiklus: egzekucija 
Grevo aikštėje jums drauge ir kerštas, ir reginys, dar koks 
reginys! Jūs smalsesnis už mane; bet jums keršto ir reginio 
maža, todėl norite mėgautis draugų silpnavališkumu. 

- Pasilik, Žuajezai, pasilik. Matysi, bus įdomu. 

- Be abejonės! Kaip sakiau jūsų didenybei, bijau, kad 
gali būti pernelyg įdomu, o to neįstengsiu ištverti; tad ar 
sutinkate išleisti mane, sire? 

Ir Žuajezas žengė žingsnį durų link. 

- Eikite, - atsidusęs ištarė Henrikas III, - elkitės taip, 
kaip išmanote; man likimo lemta būti vienišam. 

Ir karalius, suraukęs kaktą, pasisuko į savo motiną, 
būgštaudamas, ar toji neišgirdo judviejų pokalbio. 

Kotryna ne tik akyla buvo, bet ir ausyla. Tačiau kai ko 
nors nepanorėdąvo girdėti, nebūtum radęs kurtesnio žmo- 
gaus už ją. 

Tuo metu Žuajezas pasilenkė prie brolio ir sušnibždėjo 
jam į ausį: | 

- Greičiau, greičiau, diu Bušažai! Kai į ložę eis patarėjai, 
prasmuk slėpdamasis už jų mantijų, ir mes išeisime nepa- 
stebėti; karalius ištarė "taip", po penkių minučių jis pasakys 
ne". 

- Ačiū, ačiū, mano broli, - atsakė jaunuolis. - Aš, kaip ir 
jūs, degu nekantrumu išeiti. 

- Nagi, nagi, šit ir varnai pasirodė, skriski, švelni lakštin- 
gala! 

Ir išties abu jaunuoliai greitai nelyginant du šešėliai 
puolė laukan, slėpdamiesi už patarėjų nugarų. 

Nusileido sunkios užuolaidų klostės. 

Kai karalius atsisuko, jie jau buvo dingę. 

Henrikas atsiduso ir pabučiavo savo šuniuką. 


" 


V 
MIRTIES BAUSMĖ 


Patarėjai tylūs stovėjo karališkosios ložės gilumoje lauk- 
dami, ką jiems pasakys karalius. 

Karalius, minutėlę palaukęs, atsisuko jų pusėn: 

- Na, ponai, kas girdėti? - paklausė. - Laba diena, pone 
Brisonai. 

- Sire, - perdėm oriai atsakė pirmininkas (rūmuose šis 
bruožas buvo laikomas hugenotų mandagumu), - pono de 
Tu pageidavimu atvykome prašyti jūsų didenybės pasigailė- 

ti nusižengėlio. Jis, be abejonės, galėtų šį bei tą iškelti aikš- 
tėn ir, pažadėjus dovanoti jam gyvybę, būtų galima išgauti 
parodymus. 

- Bet, pone pirmininke, - tarė karalius, - argi jie nėra 
gauti? 

- Taip, sire, iš dalies, bet ar to pakanka jūsų didenybei? 

- Aš žinau tai, ką žinau, pone. 

- Tuomet jūsų didenybei žinoma ir tai, kad Ispanija yra 
prisidėjusi prie šios aferos. 

- Ispanija? Taip, pone pirmininke, net ir kai kurios kitos 
valstybės. 

- Svarbu, kad jų dalyvavimas būtų įrodytas, sire. 

- Karalius, pone pirmininke, - įsiterpė Kotryna, - ketina 
atidėti bausmės vykdymą, jeigu kaltinamasis parašu patvir- 
tins savo parodymus, analogiškus tiems, kuriuos davė jį 
kankinusiam teisėjui. 

Brisonas pasisukęs klausiamai pažvelgė į karalių. 

- Tokie mano ketinimai, - tarė karalius, - ir daugiau ne- 
slėpsiu jų; pone Brisonai, įgalioju jus, kad šiuos žodžius 
mirtininkui perduotų jūsų leitenantas. 

- Jūsų didenybe, ar nebus kitų paliepimų? 

- Ne. Bet parodymuose neturi būti jokių pakeitimų, ant- 
raip atsiimsiu savo žodį. Parodymai turi būti paskelbti vie- 
šai. 

- Klausau, sire. Ar būtina pasakyti sąmokslo dalyvių var- 
dus? 

- Taip, visus iki vieno. | 

- Net tuomet, jei nusižengėlis paliudys, kad šie asmenys 
yra kaltinami prisidėję prie valstybės išdavimo ir maišto? 

- Net tuomet, jei šie asmenys pasirodys esą artimiausi 
mano giminaičiai, - atsakė karalius. 

- Bus padaryta taip, kaip paliepėte, jūsų didenybe. 

- Pone Brisonai, kad nebūtų nesusipratimų, aš paaiškin- 

siu. Tegu nuteistajam atneša popieriaus ir plunksnų. Jis už- 
rašys savo išpažintį, tuo parodydamas, kad pasikliauja mū- 
sų gailestingumu ir tikisi malonės. 

- Ar galiu žadėti? 

- Na žinoma, žadėkite! 

- Eikite, ponai! - paliepė pirmininkas patarėjams. 

Pagarbiai atsisveikinęs su karaliumi, pirmininkas išėjo 
paskui juos. 

- Jis prakalbės, sire, - visa virpėdama ištarė Luiza Lota- 
ringietė, - jis prakalbės, ir jūs, jūsų didenybe, pasigailėsite 
jo. Žiūrėkite, ant jo lūpų pasirodė putų. 

- Ne, ne, jis kažko ieško, - tarė Kotryna. - Jis ieško, šit ir 
viskas. Tačiau ko jis ieško? 

- Velniai rautų! - sušuko Henrikas III. - Tai lengva numa- 
nyti; jis ieško pono Parmos kunigaikščio, pono kunigaikščio 
de Gizo; jis ieško mano brolio, jo katalikiškosios aukštybės. 
Gerai, ieškok! Ieškok ir tikėkis! Gal tu viliesi, kad Grevo 
aikštėje surengti pasalą lengviau negu Flandrijos keliuose? 
Negi manai, kad čia nerasiu šimto Beljevrų, kurie neleis tau 
nulipti nuo ešafoto, ant kurio užvedė vienas vienintelis? 

Salsedas matė, kaip lankininkai nuėjo prie arklių; paste- 
bėjo pirmininką ir patarėjus karaliaus ložėje, matė, kaip jie 
išėjo - jis suprato, kad karalius įsakė vykdyti bausmę. 

Tuo metu ant jo lūpų ir pasirodė kraujo puta, kurią pa- 
stebėjo jaunoji karalienė; kankinamas priešmirtinio jaudu- 
lio, nelaimingasis iki kraujo susikandžiojo lūpas. 

- Nė vieno! Nė vieno! - murmėjo jis. - Nė vieno iš tų, 
kurie žadėjo ateiti man į pagalbą! Niekšai! Niekšai! Niek- 
šai!.. 

Leitenantas priėjo prie ešafoto ir kreipėsi į budelį: 

- Meistre, pasiruoškite! 

Egzekutorius davė ženklą kiton aikštės pusėn; buvo ma- 
tyti, kaip arkliai, braudamiesi per minią, paskui save tarsi 

jūroje palikdavo putotą pėdsaką, kuris pamažu išnykdavo, 
tai buvo sparčios arklių Žinginės nublokšti į šalį ar pargriau- 
ti žemėn žiūrovai. 

Bet blaškoma žmonių minia tuojau pat persirikiuodavo 
ir tarpais pirmieji būdavo nustumiami toliau nuo susibūru- 
siųjų, mat stipresnieji puldavo ten, kur erdviau. 

Vaneri gatvės kampe, kur pavyko nusigauti arkliams, 
buvo galima matyti, kaip mums pažįstamas žavus jaunuolis 
nušoko žemėn nuo akmeninio bordiuro, ant kurio stovėjo, 
pastumtas šešiolikos ar vos septyniolikos metų vaikino, pa- 
kerėto šio baisaus reginio. 

Tai buvo paslaptingas pažas ir vikontas Ernotonas de 
Karmenžas. 

- Na, greičiau, greičiau, - sušnibždėjo į ausi savo kompa- 
nionui pažas, - braukitės į priekį, negalima prarasti nė se- 
kundės. 

- Bet juk mus uždusins, - atsakė Ernotonas. - Jūs pami- 
šote, mano mažasis drauge! 

- Aš noriu matyti, iš arti matyti! - valdingai pareiškė 
pažas, nesunku buvo pastebėti, kad tas žmogus įpratęs įsa- 
kinėti. 

Ernotonas pakluso. 

- Žiūrėkite arklių, žiūrėkite arklių! - sušuko pažas. - Ne- 
galima pasitraukti nuo jų nė per sprindį, kitaip neprasi- 
brausime. 

- Bet kol sprausimės, mus sudraskys į gabalus. 

- Nesirūpinkite manimi. Į priekį, į priekį! 

- Arkliai ims spardytis! 

- Čiupkite paskutiniajam už uodegos: tuomet arklys nie- 
kada nesispardo. 

Ernotonas pasidavė keistai vaikino įtakai; jis klusniai įsi- 
kibo arkliui į ašutus, o pažas savo ruožtu įsitvėrė jam į dir- 
žą. 

Ir vidur šios minios, banguojančios it jūra, dygliuotos 
tarytum krūmokšnis, palikdami apsiaustų skvernus, striukių 
skiautes, net gofruotas marškinių apykakles, netrukus drau- 
ge su pakinkytais arkliais jie prasibrovė per tris žingsnius 
nuo ešafoto, ant kurio iš nevilties traukulių tąsomas kama- 
vosi Salsedas. | 

- Ar jau atėjome? - vos atgaudamas kvapą, sušnibždėjo 
jaunuolis prisiartinusiam Ernotonui. 

- Taip, - atsakė vikontas, - laimė, atėjome, mano jėgos 
visiškai išseko. 

- Aš nieko nematau. 

- Atsistokite priešais mane. 

- Ne, ne, dar anksti. Kas ten vyksta? 

- Virvės galuose rišamos kilpos. 

- Ojis, ką jis veikia? 

- Kas jis? 

- Mirtininkas. 

- Nekantriai žvalgosi aplinkui. 
galėtų pririšti prie Salsedo rankų ir kojų viržius, pritvirtin- 
tus prie pavalkų. 

Salsedas sudejavo pajutęs, kad jam į kulkšnis įsirėžė vir- 
vė, o slankiojantis grandinės žiedo mazgas prisilietė prie 
kūno. 

Tuomet nenusakomu priešmirtiniu žvilgsniu peržvelgė 
visą šią didelę aikštę - jo regėjimo lauke atsidūrusius šimtą 
tūkstančių žiūrovų. 

- Pone, - mandagiai kreipėsi į jį Tanšonas, - ar nenorėtu- 
mėte tarti žodį čia susirinkusiems Žmonėms prieš prade- 
dant vykdyti bausmę? 

Ir pasilenkęs prie mirtininko ausies tyliai pridūrė: 

- Nuoširdus prisipažinimas... ir jūsų gyvybė bus išgelbė- 
ta. 


4. Keturiasdešimt penki I t. 

Salsedas pažvelgė iki pat sielos gelmių veriančiu žvilgsniu. 

Šis žvilgsnis buvo toks iškalbingas, kad, rodėsi, plėšte 
išplėš tiesą iš Tanšono širdies. 

Salsedas negalėjo apsigauti; jis suprato, kad leitenantas 
nuoširdus ir išpildys, ką žadėjęs. 

- Matote, - kalbėjo toliau Tanšonas, - jūs paliktas likimo 
valiai; vienintelė jūsų viltis - tai, ką siūlau. 

- Gerai, - kimiu balsu sudejavo Salsedas. - Tegu visi nu- 
tyla, aš pasirengęs kalbėti. Atriškite man rankas ir duokite 
plunksną, aš sutinku užrašyti. 

- Savo parodymus? 

- Taip. | 

Bedžiūgaujančiam Tanšonui tereikėjo duoti ženklą - tam 
buvo pasirengta. Vienas iš lankininkų viską turėjo rankose: 
jis perdavė rašalinę, plunksnas, popierių, kuriuos Tanšonas 
padėjo ant ešafoto. 

Tuo metu virvė, kuri juosė dešinį Salsedo riešą, buvo 
atleista per tris pėdas, o jis pats užkeltas ant pakylos, kad 
galėtų rašyti. 

Pagaliau gavęs atsisėsti, Salsedas giliai įkvėpė, nusibrau- 
kė ranka lūpas ir atmetė atgal drėgnus nuo prakaito ant 
kelių krintančius plaukus. 

- Nagi, nagi, - tarė Tanšonas, - įsitaisykite patogiai ir 
Kiską išsamiai rašykite. 

- O! Nebijokite, - atsakė Salsedas, tiesdamas ranką prie 
plunksnos, - nesijaudinkite, viską priminsiu tiems, kurie 
mane pamiršo. | 

Tardamas šiuos žodžius, jis paskutinį sykį pažvelgė į 
aikštę. 

Matyt, atėjo momentas pasirodyti pažui; jis sugriebė Er- 
notonui už rankos. 

- Pone, - tarė jis, - dėl Dievo meilės, paimkit mane ant 
rankų ir pakelkite virš trukdančių man matyti galvų. 

- Ak! Jaunuoli, jūs iš tiesų nepasotinamas! 

- Pone, pagelbėkite darsyk! 

- Jūs piktnaudžiaujate. 

- Supraskite, aš būtinai turiu pamatyti pasmerktąjį. 

Paskui, kai Ernotonas tylėjo delsdamas vykdyti įsakymą, 
jis ėmė prašyti. 

- Pasigailėkite, pone, dėl Dievo meilės, maldauju! 

Šįsyk vaikinas elgėsi ne kaip užgaidus despotas, o kaip 
prašytojas, kuriam nebuvo galima nepadėti. 

Ernotonas pakėlė pažą kiek stebėdamasis lengvumu kū- 
no, kurį laikė ant rankų. 

Pažo galva iškilo virš kitų galvų. 

Kaip tik tuo metu Salsedas, paskutinįsyk nužvelgęs mi- 
nią, stvėrė plunksną. 

Pamatęs jaunuolio veidą, jis apstulbo. 

Pažas dviem pirštais prisilietė prie lūpų. Neapsakomu 
džiaugsmu nušvito mirtininko veidas; jis apsvaigo tarytum 
anas piktas turtuolis, kuriam buvo leista suvilgyti lašeliu 
vandens perdžiūvusį liežuvį. 

Jis pamatė taip nekantriai lauktą pagalbą žadantį sutartą 
ženklą. 

Keletą sekundžių pamąstęs, Salsedas čiupo popieriaus 
lapą, kurį, nerimaudamas dėl jo neryžtingumo, laikė ranko- 
se Tanšonas, ir susijaudinęs puolė rašyti. 

- Jis rašo! Jis rašo! - suūžė minia. 

- Jis rašo! - džiūgaudama kartojo karalienė motina. 

- Jis rašo! - sušuko karalius. - Prisiekiu Viešpačiu, aš 
jam dovanosiu. | 

Staiga Salsedas liovėsi rašęs ir darsyk žvilgtelėjo į jau- 
nuolį. m 

Vaikinas pakartojo sutartąji ženklą, ir Salsedas vėl puo- 
lė rašyti. 

Paskui, trumpam stabtelėjęs, jis vėlei metė žvilgsnį. 

Tą kartą pažas ne tik pridėjo pirštus prie lūpų, bet ir 
linktelėjo galvą. 

- Ar baigėte? - neatitraukdamas akių nuo lapo paklausė 
Tanšonas. 

- Baigiau, - mašinaliai atsakė Salsedas. 

- Tuomet pasirašykite. 

Įsmeigęs akis į jaunuolį, nė nežvilgtelėjęs popieriaus la- 
pan, padėjo parašą. 

Tanšonas ištiesė ranką. 

- Karaliui, tik karaliui! - sušuko Salsedas. 

Ir jis neryžtingai įteikė lapą Tanšonui it ginklus sudėjęs 
kareivis. 

- Jei viską prisipažinote, - pasakė leitenantas, - jūs išgel- 
bėtas, pone Salsedai. 

Mirtininko veidą nušvietė ironiškas, bet drauge nervin- 
gas šypsnys - rodės, jis nekantraudamas kažko klausia savo 
paslaptingąjį pašnekovą. 

Galop pailsęs Ernotonas panoro atsikratyti jį varginan- 
čios naštos; jis išskėtė rankas, ir pažas nusliuogė žemėn. 

Drauge dingo ir vizija, teikusi jėgų pasmerktajam. 

Nebematydamas jaunuolio, Salsedas ėmė naršyti akimis 
aikštę; neradęs ko ieškojo, ėmė it paklaikęs šaukti: 

- Na, kada gi, kada? 

Niekas jam neatsakė. 

- Ei! Greičiau, greičiau, paskubėkite! - rėkė jis. - Kara- 
lius jau paėmė popieriaus lapą, jis tuoj ims skaityti. 

Niekas nė nekrustelėjo. 

Karalius skubiai išskleidė lapą su Salsedo prisipažinimu. 

- O! Tūkstantis šėtonų! - sušuko Salsedas. - Nejaugi iš 
manęs pasityčiota? O juk aš pažinau! Tai buvo ji, tai buvo 
ji! 

Vos perbėgęs akimis pirmąsias eilutes, karalius, rodės, 
įtūžo. 

Tuomet perbalęs riktelėjo: 

- O! Niekšas! O! Piktadarys! 

- Kas atsitiko, sūnau? - paklausė Kotryna. 

- Jis atsiima savo žodžius, mano motina; jis tvirtina, kad 
niekada nieko nėra prisipažinęs. 

- O kas toliau? 

- Toliau jis teigia, kad ponai de Gizai nekalti ir kad nėra 
prisidėję prie sąmokslo. 

- O gal iš tikrųjų taip ir yra? - sumurmėjo Kotryna. 

- Jis meluoja! - sušuko karalius. - Jis meluoja kaip ne- 
krikštas! | 

- Iš kur žinote, sūnau? O gal ponai de Gizai apšmeižti... 
Gal stengdamiesi uoliai dirbti teisėjai neteisingai interpre- 
tavo liudytojo parodymus? 

- Ak, ponia! - nepajėgdamas valdytis sušuko Henrikas. - 
Aš pats viską girdėjau. 

- Jūs, mano sūnau? 

- Taip, aš. 

- Sakykite, kada? 

- Kai kankino nusižengėlį... aš buvau pasislėpęs už užuo- 
laidų; ničnieko nepraleidau pro ausis, kiekvienas jo ištartas 
žodis smigo man į galvą nelyginant plaktuku kalama vinis. 

- Ką gi! Tuomet tegu prakalba kankinamas, jeigu jau 
jam to reikia, įsakykite paraginti arklius. 

Įpykęs Henrikas pakėlė ranką. 

Leitenantas Tanšonas pakartojo šį judesį. 

Virvės vėl buvo pririštos prie mirtininko rankų ir kojų; 
šmaukštelėjo keturi kirčiai rimbu, ir visi keturi arkliai me- 
tėsi į priešingas puses. 

Nuo ešafoto pakylos pasigirdo baisus traškėjimas ir siau- 
bingas riksmas. Buvo matyti, kaip nelaimingojo Salsedo 
rankos ir kojos pamėlynavo, ištįso ir priplūdo kraujo; jo 
veide neliko nieko žmogiško - tai buvo šėtono fizionomija. 

- O! Išdavystė! Išdavystė! - šaukė jis. - Gerai, aš kalbė- 
siu! Aš sutinku kalbėti, noriu viską pasakyti! O, prakeiktoji 
kuni... 

Balsas užgožė arklių žvengimą ir minios ūžesį, staiga jis 
nuslopo. 

- Sustokite! Sustokite! - ėmė šaukti Kotryna. 

Bet jau buvo vėlu. Ką tik iš skausmo ir įniršio konvulsi- 
jose trūkčiojusi Salsedo galva staiga nusviro ant ešafoto. 

- Leiskite jam kalbėti! - tebešaukė karalienė motina. - 
Sustokite, sustokite! 

Sustingo itin išsiplėtę Salsedo akių vyzdžiai, įbesti ton 
pusėn, kur buvo pasirodęs pažas. Sumanusis Tanšonas irgi 
ėmė žiūrėti ten link. 

Bet Salsedas nebegalėjo kalbėti, jis jau buvo miręs. 

Tanšonas tyliu balsu kažin ką paliepė lankininkams, ir 
jie nukreipė savo žvilgsnius į minią, ton pusėn, į kurią žvel- 
gė Salsedas. 

- Aš susekta, - sušnibždėjo Ernotonui į ausį jaunasis pa- 
žas, - pasigailėkite, padėkite man, išgelbėkite mane, pone! 
Jie eina, jie eina! 

- Bet ko gi jūs dar norite? 

- Bėgti. Argi nematote, kad jie ieško manęs? 

- Bet kas jūs esate? 

- Moteris... Išgelbėkite mane, padėkite man! 

Ernotonas pabalo, bet, būdamas kilniadvasis, įveikė sa- 
vo nustebimą ir baimę. 

Jis atsistojo už savo globotinės ir, energingai skindamas 
kelią savo durklo rankena, nustūmė ją iki Mutono gatvės 
kampo, prie atvertų durų. 

Jaunasis pažas greitai dingo už šių durų, kurios, rodės, 
to tik ir laukusios, užsidarė vos tik jis įėjo. 

Nebeliko laiko paklausti jos vardo ir sužinoti, kur būtų 
galima ją rasti. 

Bet prieš dingdamas jaunasis pažas, tarsi supratęs Erno- 
tono mintis, pasižiūrėjo į jį daug žadančiu žvilgsniu. 

Likęs vienas, Ernotonas patraukė į aikštės centrą ir nu- 
žvelgė akimis ešafotą bei karališkąją ložę. 

Numirėliškai išblyškęs Salsedas gulėjo ant ešafoto. 

Pabalusi ir virpanti ložėje stovėjo Kotryna. 

- Sūnau, - šluostydamasi nuo kaktos prakaitą, pagaliau 
prašneko ji. - Mano sūnau, jūs privalėtumėte pakeisti savo 
vyriausiąjį budeli, jis yra Lygos žmogus. 

- Kodėl taip manote, mano motina? - paklausė Henri- 
kas. 

- Jūs tik paklausykite! 

- Gerai, aš klausau. 

- Salsedas ištvėrė tik vieną traukimą, jis išsyk mirė. 

- Bet jis itin jautrus skausmui. 

- Ne, neteisybė! - paprieštaravo Kotryna, niekinamai 
šypsodamasi dėl tokio sūnaus neįžvalgumo. - Jis plona virve 
buvo pasmaugtas iš po ešafoto tuo metu, kai rengėsi apkal- 
tinti pasmerkusiuosius jį myriop. Paliepkite apžiūrėti lavo- 
ną sumaniam gydytojui ir, esu tikra, aplink kaklą bus rasta 
virvės žymė. 

- Jūs sakote tiesą, - tarė Henrikas, žybtelėjęs akimis, - 
mano pusbroliui de Gizui tarnaujama geriau negu man. 

- Cit! Cit, sūnau! - ėmė raminti Kotryna. - Netriukšmau- 
kite, iš mūsų tik pasišaipys; šįkart ir vėl pralaimėjome. 

- Žuajezai neapsiriko, išėję linksmintis kitur, - pasakė 
karalius. - Šiame pasaulyje į nieką negalima dėti vilčių, net 
į mirties bausmę. Eime iš čia, ponios, eime. 

VI 
BROLIAI ŽUAJEZAI 


Kol vyko toji scena, ponai de Žuajezai, kaip žinome, iš- 
smuko pro užpakalines Rotušės duris ir, palikę prie kara- 
liaus ekipažo savo tarnus su arkliais, greta vienas kito nu- 
žingsniavo gatvėmis šiaip jau judraus kvartalo, kuris tądien 
buvo ištuštėjęs, mat visi ištroškę reginių žmonės buvo su- 
plūdę į Grevo aikštę. 

Ištrūkę laukan, juodu ėjo susikibę rankomis netardami 
nė žodžio. 

Anri, neseniai toks linksmas, dabar buvo susimąstęs, be- 
veik niūrus. 

Anas atrodė sunerimęs ir tarytum sutrikęs dėl tokio bro- 
lio tylėjimo. 

Jis prakalbo pirmas. 

- Na, Anri, kur tu vedi mane? - paklausė. 

- Aš niekur tavęs nevedu, broli, einu, kur kojos neša, - 
atsakė Henrikas, it staiga pabudęs iš miego, ir pridūrė: - 
Broli, gal tu trokšti kur nors eiti? 

- O tu? 

Liūdnai nusišypsojęs, Anri atsakė: 

- Ak! Man vis viena kur eiti. 

- Bet juk tu kiekvieną vakarą kažkur išeini, - pasakė 
Anas, - kiekvieną vakarą išeini tuo pačiu metu ir grįžti nak- 
tį, o kartkartėmis ir visai nepareini. 

- Tu tardai mane? - švelniu romiu balsu, kuriame buvo 
galima pajusti tam tikrą pagarbą vyresniajam broliui, pa- 
klausė Anri. 

- Aš tave tardau? - nustebo Anas. - Apsaugok Viešpatie! 
Paslaptys yra tų, kurie jas saugo. 

- Jūs puikiai žinote, mano broli, - atšovė Anri, - kai tik 
panorėsite, atskleisiu jums savo paslaptis. 

- Anri, tu neturėsi paslapčių, kurių negalėtum man at- 
skleisti? 

- Niekuomet, mano broli; juk jūs esate man ir globėjas, 
ir draugas. 

- Tiesą sakant, maniau, kad tu jų turi, ypač kad esu tik 
vargšas pasaulietis; maniau, tu atveri širdį mokytam mūsų 
broliui - teologijos šului, religinės tiesos skleidėjui, išmin- 
tingam rūmų dvasios reikalų patikėtiniui, netrukus tapsian- 
čiam kardinolu, maniau, kad savo paslaptis patiki jam, jam 
atlieki išpažinti, gauni nuodėmių atleidimą, o gal ir... pata- 
rimą; juk mūsų šeimos žmonės, - juokdamasis pridūrė 
Anas, - visų amatų meistrai, geriausias įrodymas - myli- 
miausias mūsų dvasiškasis tėvelis. 

Anri diu Bušažas čiupo broliui už rankos ir nuoširdžiai 
ją paspaudė. 

- Jūs esate man daugiau nei dvasinis vadovas, daugiau 
nei nuodėmklausys ir daugiau negu tėvas, brangusis Anai, - 
tarė jis, - kartoju: esate mano bičiulis. 

- Mano drauge, tuomet kodėl tu, anksčiau buvęs toks 
linksmas, kaskart daraisi vis liūdnesnis ir kodėl užuot iš 
namų išėjęs dieną, dabar išeini naktį? 

- Mano broli, aš nenusiminęs, - šypsodamasis atsakė An- 
ri. 

- Tad kas gi tau? 

- Aš įsimylėjęs. 

- Puiku! Bet kodėl tave kamuoja toks nerimas? 

- Taip yra todėl, kad galvoje nuolat sukasi mintys apie 
mano meilę. 

- Ir tu dūsauji man tai sakydamas? 

- Taip. 

- Tu dūsauji, tu, Anai, grafe diu Bušažai, tu, de Žuajezo 
broli, tu, kurį pikti liežuviai vadina trečiuoju Prancūzijos 
karaliumi... tu juk žinai, kad ponas de Gizas yra antras, o 

gal, beje, ir pirmas... tu, turtingas, dailus, tu, kuris, pirmai 
progai pasitaikius, kaip ir aš, tapsi Prancūzijos peru ir kuni- 
gaikščiu; tu įsimylėjęs, tu paskendęs mintyse ir tu dūsauji; 
dūsauji, tu, kurio devizas Ailariter (joyeusement)'. 

- Brangusis mano Anai, iš viso to gero, kas buvo praeity- 
je, ir to, ką man žada ateitis, aš niekada nesitikėjau būti 
laimingas. Aš ne iš tų, kurie geidžia garbės. 

- Tai yra šiuokart nebegeidi. 

- Ir vis dėlto nesivaikau to, apie ką jūs kalbate. 

- Šiandieną - galbūt, bet ateityje imsi to trokšti. 

- Niekada, mano broli. Nieko aš negeidžiu. Nieko neno- 
riu. 

- Ir tu, broli, klysti. Tu vadiniesi Žuajezu - tai vienas 
garbingiausių vardų Prancūzijoje; tavo brolis - karaliaus fa- 
voritas, tad turi visko trokšti, visko norėti ir viską gauti. 

Henrikas liūdnai panarino ir papurtė savo šviesiaplaukę 
galvą. 

- Na, - prakalbo Anas, - mes čia vieni, atstu nuo visų. 
Velniai rautų! Nė nepajutome, kaip atsidūrėme kitapus 
upės, ant Turnelės tilto. Esu tikras, niekas negalėjo klausy- 
tis mūsų pokalbio šioje nuošalioje pakrantėje, pučiant šal- 
tam šiaurės vėjui, prie žaliuojančio vandens. Henrikai, gal 
nori man ką nors svarbaus pasakyti? 

- Ne, nieko, nebent tai, kad esu įsimylėjęs, ir jūs tai jau 
žinote, mano broli, neseniai pats jums tai pasakiau. 

- Bet po galais! Tatai nerimta, - treptelėjęs koja, sušuko 
Anas. - Aš irgi įsimylėjęs, prisiekiu dvasiškuoju tėvu! 

- Ne taip kaip aš, mano broli. 

- Aš juk irgi kai kada galvoju apie savo meilužę. 

- Taip, tik ne nuolat. 


3 Hilariter (joyeusement) (Iot., pranc. - užuomina į Žuajezų pavardę, kuri reiškia 
"džiaugsmingas".) 

- Bet aš taip pat turiu nemalonumų, net širdgėlų. 

- Žinoma, jūs mylimas, todėl turite ir nemalonumų. 

- Ak! Esama daug kliaučių: iš manęs reikalaujama, kad 
viską saugočiau paslaptyje. 

- Reikalaujama? Mano broli, jūs ištarėte "reikalauja- 
ma"? Jei jūsų meilužė reikalauja, ji atsidavusi jums. 

- Be abejo, ji man atsidavusi, tikriau, atsidavusi man ir 
ponui de Majenui; atsilygindamas už atvirumą, Anri, pasa- 
kysiu, kad aš ir tasai ištvirkėlis Majenas turime tą pačią 
meilužę, kuri dėl manęs iš galvos kraustosi ir tuojau pat 
mestų Majeną, jei nebijotų būti jo nužudyta; tu Žinai, gala- 
byti moteris tapo Majeno įpročiu. Be to, nekenčiu Gizų, 
man smagu... tyčiotis iš vieno jų. Taigi sakau tau, kartoju, 
retsykiais turiu įveikti kliūtis, kivirčytis, tačiau dėl to ne- 
vaikštau paniuręs it vienuolis ir neplūstu ašaromis. Aš ir 
toliau juokiuosi, jei ir ne nuolat, tai nors retkarčiais. Na, 
Anri, pasakyk man, ką tu myli; ar bent graži tavo meilužė? 

- Deja, mano broli, ji nėra mano meilužė. 

- Ar ji graži? 

- Net labai graži. 

- Kuo ji vardu? 

- Nežinau. 

- Susimildamas! 

- Prisiekiu savo garbe! 

- Mano drauge, aš imu. galvoti, kad reikalas kur kas pa- 
vojingesnis, negu maniau. Prisiekiu šventuoju tėvu, tai nėra 
liūdesys, tai pamišimas! 

- Ji tik sykį kalbėjo su manimi, tikriau, ji tik vieną kartą 
kalbėjo man girdint, ir nuo to laiko aš nėsyk negirdėjau jos 
balso. 

- Ir tu apie ją nieko nesužinojai? 

- Iš ko? 

- Kaip iš ko? Iš kaimynų. 

- Ji gyvena name vienut viena, ir niekas jos nepažįsta. 

- Šit kaip! Gal tai tėra tik šešėlis? 

- Toji moteris - aukšta ir graži it nimfa, rimta ir kilni 
tarsi arkangelas Gabrielis. 

- Kaip tu ją pažinai? Kur judu susitikote? 

- Kartą sekiau paskui merginą Žipesjeno sankryžoje; 
įėjau į sodelį prie bažnyčios, ten, po medžiais, yra antkapi- 
nis akmuo. Ar esate kada buvęs tame sode, mano broli? 

- Niekada. Tai nesvarbu, kalbėkite; ten, po medžiais, yra 
antkapinis akmuo, o kas toliau? 

- Sutemo. Pamečiau iš akių merginą ir, jos beieškoda- 
mas, priėjau prie akmens. 

- Na, na, aš klausau. 

- Netoliese pamačiau boluojant apsiaustu vilkinčią mo- 
terį ir ištiesiau ranką. 

- Atleiskite, pone, - staiga išgirdau balsą žmogaus, kurio 
anksčiau nebuvau pastebėjęs, - atleiskite. 

Ir šis žmogus ranka stumtelėjo mane į šalį švelniai, ta- 
čiau ryžtingai. 

- Jis drįso paliesti tave, Žuajezai? 

- Klausyk: šis žmogus veidą slėpė po kažkuo panašiu į 
vienuolio gobtuvą, aš ir palaikiau jį vienuoliu; be to, impo- 
navo nuoširdus ir mandagus jo tonas, kai, kalbėdamas su 
manimi, jis rodė pirštu į už dešimties žingsnių stovinčią bal- 
tai apsirengusią moterį, kuri traukė mano dėmesį: ji atsi- 
klaupė priešais antkapinį akmenį tarsi tai būtų buvęs alto- 
rius. Aš sustojau, mano broli. Tai atsitiko rugsėjo pradžio- 
je; oras buvo vasarošiltis: žibuoklės ir rožės, tikinčiųjų pa- 
sodintos ant kapų, skleidė švelnų aromatą; pro balzganą 
debesi, plaukiantį viršum bažnyčios pinaklio, skverbėsi mė- 
nulio šviesa, pasidabravusi viršutinius vitražo stiklus; apati- 
niai stiklai nuo degančių žvakių šviesavo aukso spalva. Ma- 
no drauge, gal mane paveikė vietovės didingumas, gal ori 

šios klūpančios moters laikysena, bet ji man spindėjo it 
marmurinė statula tamsoje ir atrodė, kad ji išties iš marmu- 
ro. Aš pajutau jai nenusakomą pagarbą, šaltis persmelkė 
mano širdį. 

Aš rijau ją akimis. 

Ji palinko virš antkapinio akmens, apglėbė abiem ranko- 
mis, prigludo lūpomis, ir aš pamačiau, kaip nuo atodūsių ir 
raudos ėmė krūpčioti jos pečiai; tokio balso jūs niekada 
nesate girdėję, mano broli; niekada niekam širdies neraižė 
taip skausmingai kaip man! 

Raudodama ji bučiavo akmenį it apsvaigusi, 0 aš visai 
netekau galvos; jos ašaros dilgino širdį, jos bučiniai iš proto 
varė. 

- Prisiekiu šventuoju tėvu, ji pamišusi! - sušuko Žuaje- 
zas. - Kam gali šauti į galvą bučiuoti akmenį ir raudoti be 
jokio pagrindo? | 

- Ak! Ji raudojo draskoma didelio skausmo, o bučiuoti 
akmenį ją pastūmėjo karšta meilė. Bet ką ji mylėjo? Ką 
apraudojo? Už ką meldėsi? Šito nežinau. 

- Ar neklausei ano vyriškio? 

- Klausiau. 

- Ir ką jis atsakė? 

- Kad ji netekusi vyro. 

- Bet argi taip apraudami vyrai? - paklausė Žuajezas. - 
Velniai rautų, puikus atsakymas. Ir tu patikėjai? 

- Reikėjo patikėti, nes kito atsakymo duoti jis nepanorė- 
j0. 

- O anas vyriškis - kas jis toks? š 

- Kažkoks su ja gyvenantis tarnas. 

- Kuo jis vardu? 

- Jis atsisakė man pasakyti. 

- Jaunas? Senas? 

- Galėtų būti dvidešimt aštuonerių ar trisdešimties metų... 

- Na, o kas toliau?.. Juk ji nepasiliko visą naktį verkda- 
ma prie kapo? 

- Ne. Kai ji liovėsi verkusi, tai yra, kai išverkė visas savo 
ašaras, kai pavargo glaudusi lūpas prie antkapinio akmens, 
ji atsikėlė, mano broli; toji moteris buvo sklidina tokio pa- 
slaptingo liūdesio, kad aš, užuot ėjęs prie jos, kaip kad bū- 
čiau pasielgęs su kita, pasitraukiau atbulas, tuomet ji ženg- 
telėjo prie manęs, tikriau, ton pusėn, nes manęs ji net ne- 
buvo pastebėjusi. Tuo metu mėnulio spindulys apšvietė jos 
veidą, ir jis man rodėsi spindįs, akinantis: jis vėl tapo liūd- 
nas ir griežtas; ji nebevirpėjo, nebekrūpčiojo, nebeliejo aša- 
rų - liko tik drėgnas jų pėdsakas. Vien jos akys tebespindė- 
jo; ji iš lėto įkvėpdavo gurkšnį gyvybės, kuri prieš akimirką, 
rodėsi, apleidžia ją. Ji žengė keletą žingsnių palengva, apa- 
tiškai, tarsi lunatikė; tuo metu vyriškis nuskubėjo prie jos ir 
ėmė vestis, nes ji, regis, nesuvokė einanti žeme. Ak, mano 
broli, koks bauginantis grožis, kokia nežmoniška jėga! Nie- 
ko panašaus šiame pasaulyje nebuvau regėjęs; tik retkar- 
čiais svajonėse, kai atsiverdavo dangus, iš kur imdavo že- 
myn leistis vizijos, panašios į šią, egzistuojančią tikrovėje. 

- Toliau, Anri, kas toliau? - klausė Anas, prieš savo valią 
susidomėjęs pasakojimu, iš kurio pradžioje manė pasišaipy- 
siąs. | 

- Ak! Aš greit baigsiu, mano broli: jos tarnas patyliukais 
ištarė keletą žodžių, ir ji nuleido vualį. Matyt, jis pasakė jai, 
kad netoliese esu aš, bet ji nė nežvilgtelėjo mano pusėn; ji 
nuleido vualį, ir aš daugiau jos neberegėjau, mano broli. 
Man pasirodė, kad dangus aptemo ir kad ji - ne gyva būty- 
bė, o šešėlis, pakilęs iš šių tylių, aukštoje žolėje paskendu- 
sių kapų. 

Ji išėjo iš sodelio; aš sekiau iš paskos. 

Kartkartėmis vyriškis pasisukdavo ir galėjo mane matyti, 
nes nesislėpiau, nors ir kaip buvau sukrėstas. Ko norėti? 

Mano protą tebevaldė storžieviški įpročiai, o širdis tebebu- 
vo surambėjusi. 

- Anri, ką tu nori pasakyti? - paklausė Anas. - Nesu- 
prantu. 

Jaunuolis nusišypsojo. 

- Aš noriu pasakyti, mano broli, - tarė jis, - kad mano 
jaunystė buvo audringa, kad man dažnai atrodydavo, jog 
esu įsimylėjęs, o iki šio momento kiekvienai moteriai galė- 
jau siūlyti savo meilę. 

- Oho! O kas ji tokia? - paklausė Žuajezas, stengdamasis 
atgauti linksmumą, kuris prieš jo valią buvo nutykęs po to, 
kai brolis pasipasakojo savo paslaptį. - Saugokis, Anri, tu 
svaičioji. Argi toji moteris ne iš kūno ir kraujo? 

- Mano broli, - tarė jaunuolis, karštligiškai spausdamas 
Žuajezo ranką, - mano broli, - sušnibždėjo jis taip tyliai, 
kad jo atodūsį vos išgirdo vyresnysis. - Dievas mato, aš ne- 
žinau, ar ji šios žemės būtybė. 

- Prisiekiu šventuoju tėvu, - sušuko jis, - aš išsigąsčiau, 
jei kas iš Žuajezų gebėtų kada nors patirti baimę. 

Paskui, stengdamasis vėl būti sąmojingas, jis kalbėjo to- 
liau: 

- Bet galiausiai toji moteris vaikšto žeme, ji verkia, ji 
karštai bučiuoja; tu pats man šitai sakei, ir tai, man rodos, 
tik gera pranašauja, mano bičiuli. Bet tai dar ne viskas: kas 
buvo toliau? 

- Beveik nieko. Sekiau paskui, ji nė nebandė slėptis, mė- 
tyti pėdų, nemėgino išklysti iš kelio; atrodė, kad ji nė galvo- 
ti apie tai negalvoja. 

- Na, o kur ji gyvena? 

- Netoli Bastilijos, Ledigjer gatvėje; prie durų jos paly- 
dovas atsigręžė ir pamatė mane. 

- Tuomet davei jam kokį nors ženklą, leisdamas supras- 
ti, kad nori su juo pasikalbėti? 

- Neišdrįsau; tai, ką tau pasakysiu - juokinga, bet tarnas 
man kėlė tokią pat pagarbą kaip ir jo šeimininkė. 

- Tiek to, tu įėjai į vidų? 

- Ne, mano broli. 

- Iš tikro, Anri, sunku patikėti, kad tu esi Žuajezas; ar 
nors sugrįžai rytojaus dieną? 

- Taip, bet veltui, veltui ėjau į Žipesjeno sodą, veltui 
ieškojau Ledigjer gatvės. 

- Ji dingo? 

- Išnyko tartum šešėlis. 

- Bet apie ją klausinėjai? 

- Gatvėje nedaug gyventojų, niekas nieko negalėjo pra- 
nešti; aš tykojau vyriškio, kad išklausčiau, bet jis dingo kaip 
ir toji moteris; ir tik šviesa, kurią vakarais matydavau sklin- 
dančią pro žaliuzės, guosdavo mane, liudydama, kad ji te- 
bėra čia. Išbandžiau daugybę būdų pakliūti į jos namus: 
laiškai, rašteliai, gėlės, dovanos - viskas perniek. Vieną va- 
karą šviesa dingo ir daugiau nebešvietė; moterį, matyt, nu- 
vargino mano persekiojimas ir ji išsikraustė iš Ledigjer gat- 
vės; niekas nežinojo, kur yra jos būstas. 

- Ir vis dėlto tu suradai ją, tą gražiąją atsiskyrėlę? 

- Visai iš netyčių; mano broli, aš sakau netiesą, tai būta 
apvaizdos, neleidusios man beprasmiškai nugyventi gyveni- 
mą. Klausyk: išties keisti dalykai dėjosi. Prieš dvi savaites, 
vidurnaktį, žingsniavau Biusi gatve; jūs juk žinote, mano 
broli, kad įsakymas gesinti šviesą vykdomas kuo griežčiau- 
siai. Taigi pro vieno namo langus pamačiau ne tik žiburį - 
trečiame aukšte siautėjo tikras gaisras. Aš smarkiai ėmiau 
belsti į duris, lange pasirodė vyriškis. "Pas jus gaisras!" - 
sušukau. "Tyliau, pasigailėkite! - atsakė jis man: - Tyliau, aš 
ji jau gesinu". - "Norite, pašauksiu sargybinius?" - "Gal ma- 
lonėsite? Eikite šen, suteiksite man pagalbą, už kurią būsiu 
dėkingas visą savo gyvenimą". - "O kaip aš pas jus patek- 

siu?" "Šit durų raktas". Ir jis man pro langą išmetė raktus. 
Sparčiai užkopiau laiptais ir įėjau į kambarį, kuriame siautė 
gaisras. Degė grindys - buvau chemiko laboratorijoje. Da- 
rant kažkokį bandymą, degus skystis išsiliejo ant žemės - 
kilo gaisras. Kai įėjau, vyriškis jau buvo užgesinęs liepsną, 
tad galėjau geriau įsižiūrėti: jis turėjo dvidešimt aštuone- 
rius ar trisdešimt metų; bent man tokio amžiaus atrodė: 
baisus randas vagojo pusę jo žando, kitas buvo įsirėžęs kak- 
toje, jo veidą slėpė vešli barzda. "Jeigu esate kilnus, kaip 
galima spręsti iš jūsų išvaizdos, būkite malonus, išeikite, 
nes kiekvieną akimirką gali pasirodyti mano šeimininkė, ji 
supyks tokią valandą pas mane, tikriau, savo namuose ra- 
dusi svetimą žmogų." Išgirdęs šį balsą, suakmenėjau, paju- 
tau beveik siaubą. Prasižiojau norėdamas sušukti: "Jūs esa- 
te vyriškis iš Žipesjeno sodo, žmogus iš Ledigjer gatvės, 
nepažįstamosios palydovas!" Prisimenate, mano broli, aš 
nemačiau jo veido, kurį jis slėpė po gobtuvu, vien balsą 
tegirdėjau. Jau rengiausi jam tai pasakyti, išklausinėti, mal- 
dauti, tik staiga atsidarė durys ir įėjo moteriškė. "Kas atsiti- 
ko, Remi? - paklausė ji, didingai sustojusi prie durų slenks- 
čio. - Koks čia triukšmas?" Ak, mano broli, tai buvo ji, dar 
gražesnė gęstančios ugnies šviesoje negu mėnulio spindulių 
apšviesta! Tai buvo ji, tai buvo moteris, kurios atminimas 
nepaliaujamai draskė mano širdi. Išgirdęs šauksmą, tarnas 
savo ruožtu atidžiai į mane pasižiūrėjo. "Ačiū, pone, - dar- 
syk pakartojo jis, - ačiū; bet pats matote, liepsna užgeso. 
Išeikite, maldauju, išeikite". - "Mano drauge, - tariau, - la- 
bai nemandagiai mane išvarote". - "Kas jis toks?" - paklausė 
ji. - "Tai jaunuolis, kurį susitikome Žipesjeno sode ir kuris 
sekė mus Ledigjer gatvėje". Tuomet ji metė žvilgsnį, ir aš 
supratau, kad ji regi mane pirmąsyk. "Pone, - pasakė ji, - 
būkite malonus, išeikite!" Aš nesiryžau, norėjau kalbėti, 
prašyti, bet netekau žado; stovėjau it stulpas ir tylėjau, 


5. Keturiasdešimt penki I t. 


65 


įsmeigęs į ją akis. "Žinokite, pone, - tarė tarnas veikiau 
liūdnai negu atšiauriai, - žinokite, jūs priversite ponią bėgti 
antrą kartą". - "O! Dieve gink! - nuolankiai atsakiau, - bet, 
ponia, aš niekuo jūsų neužgavau". Ji man neatsakė. Tokia 
pat bejausmė, tokia pat bežadė, tokia pat atšiauri, tarsi ne- 
girdėdama manęs, ji apsisuko, ir aš pamačiau, kaip ji pama- 
žėl tolsta, leidžiasi žemyn laiptais - negirdėti jos žingsnių 
aido, rodos, vaiduoklis eina. 

- Ir viskas? - paklausė Žuajezas. 

- Viskas. Tarnas lydėjo mane iki durų kalbėdamas: "Pa- 
mirškite, pone, vardan Jėzaus Kristaus ir Švenčiausiosios 
Panelės, maldauju, pamirškite!" Pasileidau bėgti, sutrikęs, 
paklaikęs, apkvaišęs, susiėmęs galvą rankomis, klausdamas 
savęs, ar neišsikrausčiau iš proto. Nuo to karto kasvakar 
einu į šią gatvę, štai kodėl, mums išėjus iš Rotušės, kojos 
pačios atvedė mane ton vieton; kartoju, kiekvieną vakarą 
ateinu į šią gatvę, pasislepiu už kampo to namo, kuris stovi 
priešpriešiais, po balkonėliu, iš kur manęs visiškai nematy- 
ti. Ir gal kartą iš dešimties pavyks pamatyti šviesą jos kam- 
baryje. Čia mano gyvenimas, čia mano laimė. 

- Kokia laimė?! - sušuko Žuajezas. 

"- Deja! Ieškodamas kitos, galiu ir šią prarasti. 

- Ojei pasiduodamas likimui pražudysi save? 

- Broli, - liūdnai šypsodamasis tarė Anri, - ko jūs norite? 
Juk esu laimingas. 

- Tai neįmanoma! 

- Ką paveiksi, laimė reliatyvi: žinau, kad ji ten, kad ten ji 
gyvena, ten kvėpuoja, matau ją kiaurai sieną, tai yra, man 
atrodo, kad matau. Jei ji išsikeltų iš šio namo ir jei man 
tektų dar kartą išgyventi dvi savaites kaip tąsyk, kai buvau 
jos netekęs, mano broli, aš išprotėčiau arba tapčiau vienuo- 
liu. , 

- Niekada, prisiekiu Viešpačiu! Mūsų šeimoje gana vie- 

no pamišėlio ir vieno vienuolio; brangus mano bičiuli, tam 
kartui pakaks. 

- Neikalbinėk, Anai, nesišaipyk! Įkalbinėjimai nepadės, 
pašaipa nieko nepasieksi. 

- O kas įkalbinėja ir šaiposi? 

- Tiek to! Bet... 

- Leisk man kai ką tau pasakyti. 

- O ką? 

- Kad tu įkliuvai kaip koks mokinukas. 

- Neturėjau jokių kėslų, jokių savanaudiškų tikslų, pasi- 
daviau kažkokiai galingesnei už mane jėgai. Kai tave ima 
nešti tėkmė, geriau plaukti pasroviui, negu kovoti su ja. 

- Net jei ji traukia į pragarmę? 

- Reikia grimzti drauge su ja, mano broli. 

- Tu taip manai? 

- Taip. 

- Nesutinku su tavimi ir, tavimi dėtas... 

- Ką tu darytum, Anai? 

- Be jokios abejonės, sužinočiau jos vardą, jos amžių. 
Būdamas tavo vietoje... 

- Anai, jūs nepažįstate jos. 

- Taip, bet aš pažįstu tave. Kad ir ką sakytum, Anri, tu 
turėjai penkiasdešimt tūkstančių ekiu, kuriuos tau daviau iš 
tų šimto tūkstančių, karaliaus padovanotų man gimimo die- 
nos proga... 

- Jie tebeguli mano skrynioje, Anai: nė vienas neišleis- 
tas. 

- Prisiekiu Viešpačiu! Juo blogiau! Jei jie nebegulėtų 
skrynioje, toji moteris būtų tavo alkove. 

- O, broli! 

- Jokių "o, broli!", paprasčiausią tarną galima papirkti 
dešimčia ekiu, gerą - šimtu, puikų - tūkstančiu, pati pui- 
kiausią - trimis tūkstančiais. Na, dabar įsivaizduokite tarną 

feniksą, pasvajokime apie dievišką ištikimybę ir, prisiekiu 
šventuoju tėvu, už dvidešimt tūkstančių ekiu jis bus jūsų! 
Taigi tau lieka šimtas trisdešimt tūkstančių livrų sumokėti 
moteriai feniksui, kurią tau pristatys tarnas feniksas. Anri, 
mano drauge, tu paprasčiausias kvaiša. 

- Anai, - dūsaudamas tarė Anri, - esama žmonių, kurie 
neparsiduoda, esama širdžių, kurių už didžiausius turtus 
net ir karalius nupirkti negali. 

Žuajezas nusiramino. 

- Gerai, sutinku! - tarė jis. - Bet nėra širdžių, kurios kam 
nors neatsiduotų. 

- Tu teisus. 

- Na, o ką padarei, kad toji bejausmė gražuolė atiduotų 
tau savo širdį? 

- Aš, Anai, įsitikinęs, kad padariau viską, ką galėjau. 

- Negali būti, grafe diu Bušažai, jūs iš galvos išsikraustė- 
te! Jūs regite moterį - liūdną, atsiskyrusią nuo pasaulio, 
kenčiančią - ir pats tampate dar liūdnesnis, dar uždaresnis, 
tai yra dar labiau nepakenčiamas nei ji! Išties jūs kalbėjote 
apie vulgarų asistavimą mylimai moteriai ir elgėtės banaliai 
nelyginant kvartalo viršininkas. Ji vieniša, sudarykite jai 
kompaniją; ji liūdna, būkite linksmas, ji gedi, guoskit ją ir 
pavaduokit velionį. 

- Tai neįmanoma, mano broli. 

- Ar mėginai? 

- O kam? 

- Kaipgi! Bent jau tam, kad pabandytum. Juk sakei, kad 
esi įsimylėjęs? 

- Aš nerandu žodžių, kuriais galėčiau nusakyti savo mei- 
lę. 

- Gerai! Po dviejų savaičių ji bus tavo meilužė. 

- Mano broli! 

- Žuajezo garbės žodis. Tikiuosi, dar nepraradai vilties? 

- Ne, nes niekada jos ir neturėjau. 

- Kelintą valandą mataisi su ja? 

- Kelintą valandą matausi? 

- Taip. 

- Bet juk sakiau jums, mano broli, kad niekada jos ne- 
matau. 

- Niekada? 

- Niekada. 

- Net lange? 

- Tik jos šešėlį, sakau jums. 

- Reikia tai baigti. Ar ji turi meilužį? 

- Niekuomet nesu matęs, kad į jos namus įeitų vyriškis, 
išskyrus Remi, apie kurį pasakojau. 

- Koks jos namas? 

- Trys aukštai, nedidelis priebutis su laiptuku, viršum 
antrojo aukšto lango - terasa. 

- Ar galima pakliūti vidun pro šią terasą? 

- Ji nesusisiekia su kitais namais. 

- O kas yra priešais? 

- Kitas panašus namas, tik, man rodos, jis stovi kiek 
aukštėliau. 

- Kas jame gyvena? 

- Kažkoks buržua. 

- Piktas ar geraširdis? 

- Geraširdis, kartkartėmis girdžiu jį besijuokiantį. 

- Nupirk iš jo namą. 

- Kas jums sakė, kad namas parduodamas? 

- Pasiūlyk dukart didesnę sumą. 

- Ojei moteris mane ten pamatys? 


- Na ir kas? 
- Ji vėl dings, o slapstydamasis aš viliuosi anksčiau ar 
vėliau ją pamatyti. . 


- Tu pamatysi ją šį vakarą. 

- Aš? 

- Aštuntą valandą būk po jos balkonu. 

- Aš būsiu ten kaip ir kasdien, bet, kaip ir kitomis dieno- 
mis, neturėdamas vilties ją išvysti. 

- Beje, pasakyk tiksliau, kur ji gyvena? 

- Tarp Biusi vartų ir Sen Deni rūmų, prie pat Augusti- 
niečių gatvės kampo, už dvidešimties žingsnių nuo užva- 
žiuojamųjų namų su iškaba "Išdidžiojo riterio špaga". 

- Puiku, aštuntą valandą, šiandien vakare. 

- Bet ką rengiesi daryti? 

- Pamatysi ir išgirsi. O dabar kuo greičiau eik namo, 
apsirenk geriausiais drabužiais, pasipuošk brangiausiais pa- 
puošalais, išsitepk plaukus kvapiausiais aliejais; šį vakarą tu 
pakliūsi vidun. 

- Tepadeda jums Dievas, mano broli! 

- Anri, kai Dievas miega, velniai puotą kelia. Aš palieku 
tave, manęs meilužė laukia, tai yra norėjau pasakyti, pono 
de Majeno meilužė. Prisiekiu šventuoju tėvu, drovia jos 
niekaip nepavadinsi! 

- Brolau!? 

- Prašau atleisti, tu apimtas kilnių jausmų; būk tikras, 
nelyginu šių dviejų damų, nors, sprendžiant iš to, ką man 
pasakei, verčiau renkuosi savąją, tai yra mudviejų su Maje- 
nu. Bet ji laukia manęs, ir aš nenoriu versti jos laukti. Lik 
sveikas, Anri, iki pasimatymo šįvakar. 

- Iki, Anai. 

Paspaudę kits kitam ranką, broliai išsiskyrė. 

Vienas, paėjėjęs du šimtus žingsnių, drąsiai pakėlė ir su 
triukšmu leido nukristi durų plaktukui puikaus gotikos sti- 
liaus namo, esančio netoli nuo Paryžiaus Katedros priebaž- 
nyčio. 
+» Kitas tyliai įžengė i vieną kreivą EAS LE: esančią gre- 
ta Teismo rūmų. 

VII 


. APIE TAI, KAIP "IŠDIDŽIOJ O RITERIO 
SPAGA" PASIRODE ESANTI PRANAŠESNĖ UZ 
"MEILES ROZIŲ KERĄ" 


Kol vyko pokalbis, kurį ką tik perpasakojome, stojo nak- 
tis, ir tirštos miglos skraistė apsiautė miestą, prieš porą va- 
landų buvusį tokį triukšmingą. 

Be kita ko, Salsedas jau buvo miręs ir žiūrovai buvo nu- 
sprendę grįžti namo, iš didžiulės minios gatvėje teliko išsi- 
barstę pulkeliai smalsuolių, suplaukusių čionai dar dieną. 

Toliausiuose Grevo aikštės kvartaluose tebetvyrojo neri- 
mas, atplūdęs čia iš centro po didžiulio sujudimo. 

Tai, pavyzdžiui, buvo galima pajusti ir prie Biusi vartų, 
kur šią valandą turime nukakti, kad galėtume būti drauge 
su kai kuriais jau pažįstamais šios istorijos personažais ir 
kad susipažintume su naujais; šiame miesto pakraštyje tary- 
tum avilys saulėlydyje šurmuliavo kažkoks namas, nudažy- 
tas rusva ir paryškintas mėlyna bei balta spalvomis. Tai bu- 
vo "Išdidžiojo riterio špaga" - ne kas kita kaip didžiuliai 
užvažiuojamieji namai, neseniai įrengti naujame kvartale. 

Tuo metu Paryžiuje nebuvo nė vienų užvažiuojamųjų 
namų, kurie nebūtų turėję įmantrios iškabos. "Išdidžiojo ri- 
terio špaga" - puiki puošmena siekiant patenkinti visokius 
skonius ir patraukti visų simpatijas. | 

Ant antablemento buvo pavaizduotos kažkokio arkange- 
lo ar šventojo kautynės su drakonu, svaidančiu dūmų ir ug- 
nies kamuolius nelyginant Ipolito pabaisa. Dailininkas, 
įkvėptas herojiškų ir religinių jausmų, iki dantų apsiginkla- 
vusiam išdidžiajam riteriui idavė į rankas ne špagą, o di- 
džiulį kryžių, su kuriuo jis geriau nei su aštriausiais ašmeni- 
mis buvo perkirtęs nelaimingąjį drakoną į du krauju ant 
žemės paplūdusius gabalus. 

Iškabos, tikriau, paveikslo - ji verta taip vadinti - antra- 
me plane buvo matyti gausybė žiūrovų, pakėlusių rankas į 
dangų, kur angelai ant išdidžiojo riterio šalmo klojo lauro 
ir palmių šakeles. 

Pirmame paveikslo plane dailininkas, trokštąs įrodyti, 
kad yra įvaldęs visus žanrus, nupiešė kaupą moliūgų, vy- 
nuogių kekių, mėšlavabalių, driežų, sraigę ant rožės; galų 
gale jis nupiešė du triušius - vieną baltą, kitą juodą; jie abu, 
nors ir būdami skirtingų spalvų, greičiausiai reiškusių skir- 
tingus įsitikinimus, kasėsi nosis, taip turbūt rodydami 
džiaugsmą, kad išdidusis riteris laimėjo atmintiną pergalę 
prieš alegorinį drakoną, kuris buvo ne kas kita kaip pats 
Šėtonas. 

Jeigu iškabos savininkas būtų buvęs net nesukalbamo 
charakterio, jis būtų turėjęs likti patenkintas dailininko są- 
žiningumu. Šis iš tiesų panaudojo visą erdvę, ir jei dar būtų 
prireikę nupiešti erkę, vietos jai vargu ar būtų atsiradę. 

Būdami sąžiningi istorikai, privalome pasakyti tiesą, kad 
ir nemalonią: nors iškaba puiki, visai nereiškia, kad smuk- 
lėje šventadieniais būdavo pilna Žmonių; atvirkščiai, dėl 
priežasčių, kurias netrukus susakysime ir kurios, tikimės, 
bus suprantamos skaitytojams, "Išdidžiojo riterio špagos" 
užvažiuojamuosiuose namuose ne tik retsykiais, bet beveik 
kasdien būdavo tuščia. 

Tačiau namai, kaip dabar sakoma, buvo erdvūs ir ištai- 
gingi; viršum stačiakampio karkaso, tvirtai stovinčio ant 
plačių pamatų, aukščiau iškabos buvo iškilę keturi bokšte- 
liai su aštuoniakampiais kambariais; teisybė, karkasas buvo 
suręstas iš lentų, tačiau turėjo koketiškumo ir paslaptingu- 
mo, kaip ir bet koks namas, tinkantis vyrų, 0 ypač moterų 
skoniui; bet čia ir slypėjo blogybė. 

Visiems patikti neįmanoma. 

Kitaip galvojo "Išdidžiojo riterio špagos" šeimininkė po- 

nia Furnišon. Ji įkalbėjo vyrą išsikelti iš pirties, esančios 
Sent Onorė gatvėje, kur jie skurdžiai gyveno, ir imtis sukti 
iešmą bei leisti iš statinės vyną įsimylėjėliams iš Biusi gat- 
vės ir net kitų Paryžiaus kvartalų. 

Ponios Furnišon nelaimė, jos užvažiuojamieji namai bu- 
vo įsikūrę pernelyg arti Prė-o-Kler, tad į "Išdidžiojo riterio 
špagos" viešbutį teatvykdavo kaimynystės ir iškabos suvilio- 
tos karingos porelės; kitos, ne tokios karingos poros, ven- 
giančios triukšmo ir netikėtų užpuolimų, it negandos šalin- 
davosi varganų namų. 

Įsimylėjėliai - taikūs Žmonės, nenorintys, kad kas nors 
juos trikdytų, tad mažuose, jiems skirtuose jaukiuose bokš- 
teliuose įsikurdavo kareiviai; šie nuolatiniai lankytojai ku- 
pidonams, kuriuos ant sienos buvo nutapęs iškabos daili- 
ninkas, pripiešdavo anglimi ūsus ar kitus padorius priedus. 

Taigi ponia Furnišon, teisybę sakant, neklydo manyda- 
ma, kad nelaimę jų namams bus atnešusi iškaba, ir teigda- 
ma, kad reikėtų vadovautis jos patyrimu ir virš durų vietoj 
rūsčiojo riterio ir baisiojo visus atstumiančio drakono nu- 
piešti kad ir "Meilės rožių kerą" su širdimis vietoj žiedų, ir 
tuomet visi švelnios sietos žmonės pasirinktų jos namus sa- 
vo buveine. 

Visa bėda, kad metras Furnišonas, nenorėdamas prisipa- 
žinti, kad gailisi savo sumanymo, ir nenorėdamas sutikti, 
kad sumanymas nupiešti iškabą pasirodė esąs pražūtingas, 
trūkčiodamas pečiais kartodavo, kad jis, buvęs pono Danvi- 
lio pėstininkas, be abejonės, privaląs priimti savo aplinkos 
klientus; jis dar pridurdavo, kad tik ir tesvajojąs išgerti raiti- 
ninkas išlenks tiek, kiek dešimt įsimylėjėlių; jeigu jis ir su- 
mokės perpus mažiau nei privalėtų, jie vis vien uždirbsią - 
net patys išlaidžiausi įsimylėjėliai niekada nesumokės tiek, 
kiek trys raitininkai. 

- Be to, - baigdavo jis, - gerti vyną dorovingiau, negu 
mylėtis. 

[ tai ponia Furnišon atsakydavo gūžčiodama gana put- 
liais pečiais, neleisdama abejoti savo pažiūrų į moralę pa- 
dorumu. 

Taigi Furnišonų namuose būta nesutarimo, ir šiedu su- 
tuoktiniai skurdo Biusi sankryžoje kaip ir Sent Onorė gat- 
vėje, bet, netikėtoms aplinkybėms susiklosčius, situacija pa- 
sikeitė, ir teisus pasirodė esąs metras Furnišonas, pasirin- 
kęs šlovingą iškabą, kur visiems buvo surasta vietos. 

Kai iki Salsedo ketvirčiavimo buvo likęs mėnuo, po ka- 
žin kokių karinių pratybų, vykusių Prė-o-Kler, ponia Furni- 
šon ir jos vyras savo papratimu kiekvienas leido laiką kam- 
piniuose namo bokšteliuose - jie dykinėjo susimąstę ir san- 
tūrūs, mat visi "Išdidžiojo riterio" užvažiuojamųjų namų 
stalai ir kambariai tebebuvo tušti. 

Tądien ant "Meilės rožių kero" nepražydo nė viena rožė. 

Tądien "Išdidžiojo riterio špaga" tuščiai žvangino gink- 
lais. 

Sutuoktiniai liūdnai žvelgė į laukus, iš kur traukėsi besi- 
rengiantys keltu grįžti į Luvrą kareiviai, kurie, vadovaujami 
kapitono, dalyvavo manevruose; žiūrėdami į juos ir stebė- 
damiesi despotizmu kariškio, vertusio grįžti atgalios į kor- 
degardiją, be abejonės, ištroškusius kareivius, jie pastebėjo, 
kad kapitonas, lydimas vienintelio ordonanso, paleido savo 
žirgą risčia Biusi vartų link. 

Karininkas, dėvįs kepurę su plunksnomis, išdidžiai sėdįs 
ant balto žirgo, paauksuotame dėkle turįs kardą, kuris švy- 
tavo iš po puikaus Flandrijos gelumbės apsiausto, po de- 
šimties minučių atsidūrė prie pat viešbučio. 

Bet jis vyko ne į šiuos namus, tad, nė trupučio nepasigė- 
rėjęs iškaba, - kapitonas, atrodo, buvo labai susirūpinęs ir 
susikrimtęs, - kai metras Furnišonas, kurio širdis alpo nuo 
minties, kad tą dieną pas juos niekas taip ir neužeis, pasi- 
lenkė žemyn iš savo bokštelio ir pasakė: 

- Žmona, tu tik pažiūrėk, koks puikus arklys! 

Ponia Furnišon, būdama maloni viešbučio šeimininkė, 
atsakydama į tai, pridūrė: 

- Ir raitelis koks dailus! 

Kapitonas, matyt, neabejingas pagyroms, nesvarbu, iš ko 
jas išgirsdavo, pakėlė galvą tarsi staiga pažadintas iš miego. 
Jis pamatė šeimininką, šeimininkę, užvažiuojamuosius na- 
mus, sustabdė savo arklį ir pašaukė ordonansą. 

Paskui, tebesėdėdamas balne, jis išdidžiai apžiūrėjo na- 
mą ir kvartalą. 

Furnišonas, peršokdamas išsyk keturis laiptelius, nusku- 
bėjo žemyn ir sustojo prie durų, rankose maigydamas kepu- 
rę. 

Kapitonas, keletą akimirkų pasvarstęs, nušoko nuo ark- 
lio. 

- Ar čia nieko nėra? - paklausė jis. 

- Šiuo metu ne, pone, - atsakė pažeminimo užgautas šei- 
mininkas. Ir jau rengėsi pridurti: "Bet tai retas atvejis", kai 
tuo metu ponia Furnišon, kaip beveik visos moterys, būda- 
ma nuožvalgesnė, žvelgdama pro savo kambario langą, su- 
skubo šūktelėti: 

- Pone, jei ieškote vienumos, jums čia patiks. 

Raitelis pakėlė galvą ir, pamatęs dailų veidelį, išklausęs 
malonų atsakymą, tarė: 

- Šįsyk būtent to ir ieškau, geroji moteriške. 

Ponia Furnišon nuskubėjo sutikti keleivį sakydama: 

- Šį kartą viršų ima ne "Išdidžiojo riterio špaga", o "Mei- 
lės rožių keras". 

Sutuoktinių dėmesį patraukęs kapitonas nusipelno ir 
skaitytojų atidos: tai trisdešimt ar trisdešimt penkerių metų 
vyriškis, kuriam būtum galėjęs duoti ir dvidešimt aštuone- 
rius, taip labai jis rūpinosi savo išore. 

Jis buvo aukšto ūgio, gero sudėjimo, išraiškingo ir švel- 
naus veido; geriau įsižiūrėjus gal ir buvo galima rasti įmant- 

rumo didingoje jo išvaizdoje. Kad ir kaip ten būtų, jis atro- 
dė iškilnus. 

Mesdamas savo pakeleiviui į rankas pavadį puikaus ark- 
lio, kuris daužė kanopomis grindinį, jis pasakė: 

- Lauk manęs čia, o kol kas leisk pasivaikščioti arkliams. 

Kareivis sugavo pavadį ir ėmėsi vykdyti įsakymą. 

Eidamas į didžiąją viešbučio salę, kapitonas stabtelėjo ir 
patenkintas apsižvalgė. 

- O! O! - tarė jis. - Tokia didžiulė salė ir nė vieno lėbau- 
tojo! Puiku! 

Ponas Furnišonas žvelgė į jį nustebęs, o ponia Furnišon 
supratingai šypsojosi. 

- Bet jūsų elgesyje arba jūsų namuose, - pasakė kapito- 
nas, - matyt, esama kažin ko to, kas atstumia klientus. 

- Ačiū Dievui, nėra nei vieno, nei kito, pone! - paprieš- 
taravo ponia Furnišon. - Kvartalas apgyvendintas neseniai, 
o mes, pasirinkdami klientus, esame išrankūs. 

- Šit kaip, puiku! - atsakė kapitonas. 

Tuo metu, pritardamas savo žmonos atsakymams, ponas 
Furnišonas linksėjo galva. 

- Štai kad ir, - pridūrė ji, mirktelėdama taip išraiškingai, 
jog išsyk tapo aišku, kas sumanė viešbutį pavadinti "Rožių 
meilės keru", - štai kad ir už vieną tokį kaip jūs klientą 
mielai galime atsisakyti viso tuzino kitų. 

- Jūs labai maloni, žavioji šeimininke, dėkoju. 

- Gal norėtumėte, pone, paragauti mūsų vyno? - steng- 
damasis, kad balsas nebūtų kimus, paklausė Furnišonas. 

- Gal pageidautumėte apžiūrėti kambarius? - švelniu 
balsu paklausė ponia Furnišon. 

- Prašyčiau ir vieno, ir antro, - atsakė kapitonas. 

Furnišonas nusileido į rūsį, jo Žmona parodė svečiui į 
bokštelius vedančius laiptus, kuriais, koketiškai pasikaišiusi 
sijoną, ėmė kopti pirmoji, gurgždėdama batais kaip tikra 
paryžietė. 

- Kiek žmonių galėtumėte čia apgyvendinti? - paklausė 
kapitonas, kai jie užkopė į antrą aukštą. 

- Trisdešimt, iš jų dešimt ponų. 

- Per mažai, puikioji šeimininke, - atsakė kapitonas. 

- Kodėl, pone? 

- Aš turėjau planą, bet neverta apie tai kalbėti. 

- O! Pone, jūs nerasite nieko geresnio už "Rožių meilės 
kerą". 

- Ką jūs pasakėte? "Rožių meilės keras"? 

- Norėjau pasakyti "Išdidžiojo riterio špaga", nebent 
Luvras su visais savo statiniais... 

Pašalaitis dirstelėjo į ją keistu žvilgsniu. 

- Jūs sakote tiesą, - tarė jis, - nebent Luvras... - Paskui 
pridūrė: - O kodėl gi ne? Tai būtų patogu ir nebrangu... 
Taigi jūs, žavioji ponia, sakote, - garsiai pasakė. jis, - kad 
galėtumėte apgyvendinti čia trisdešimt žmonių? 

- Taip, žinoma. 

- O vienai dienai? 

- Ak! Vienai dienai keturiasdešimt ar keturiasdešimt 
penkis. 

- Keturiasdešimt penkis! Velniai rautų! Kaip tik tiek, 
kiek man reikia. 

- Nejaugi? Matote, kaip sėkmingai viskas susiklostė. 

- Ir dėl to prie viešbučio nekils joks skandalas? 

- Kartais sekmadieniais čia būna aštuoniasdešimt karei- 
vių. 

- Ar priešais namus nesusirenka minia,ar nėra tarp kai- 
mynų smalsuolių? 

- O! Dieve mano, ne; mūsų kaimynai - garbingas buržua, 
kuriam nerūpi svetimi reikalai, ir visų besišalinanti dama, 
kurios nė nemačiau visas tris savaites, kai ji Čia gyvena; visi 
kiti - dėmesio neverti žmogeliai. 

- Tai man labai patinka. 

- Ak, juo geriau, - pasakė ponia Furnišon. 

- Taigi lygiai po mėnesio, - pasakė kapitonas, - įsidėmė- 
kite, ponia, lygiai po mėnesio... 

- Vadinasi, spalio 26-ąją? 

- Visiškai teisingai, spalio 26-ąją. 

- Na ir? 

- Na ir spalio 26-ąją aš išnuomoju jūsų viešbutį. 

- Visą? 

- Visą. Noriu padaryti siurprizą savo tėvynainiams kari- 
ninkams; šiaip ar taip, dauguma iš jų kariškiai, atvykę į 
Paryžių ieškoti laimės; iki to laiko bus pranešta, kad atvykę 
jie apsistotų pas jus. 

- Bet kaip jiems praneš, jci jūs norite padaryti siurprizą? - 
akiplėšiškai paklausė ponia Furnišon. 

- Ak! - ištarė kapitonas, aiškiai suerzintas klausimo. - O, 
Jei jūs esate smalsi arba plepi, velniai rautų!.. 

- Ne, ne, pone, - greitai sušuko persigandusi ponia Fur- 
nišon. 

Jos vyras viską girdėjo; kai jis išgirdo žodžius "karinin- 
kai" ir "kareiviai", jo širdis iš džiaugsmo ėmė smarkiai plak- 
ti. 

Furnišonas tuojau pat atskubėjo. 

- Pone, - sušuko jis, - jūs čia būsite šeimininkas, šių na- 
mų viešpats, ir, o Dieve, jūsų niekas nieko neklausinės. Visi 
jūsų draugai bus svetingai priimti. 

- Aš nesakiau "mano draugai", gerasis žmogau, - išdi- 
džiai pareiškė kapitonas, - aš sakiau "mano žemiečiai". 

- Taip, taip, jūsų aukštybės žemiečiai, aš apsirikau. 

Ponia Furnišon susierzinusi nusisuko: rožių keras pavir- 
to alebardų krūva. 

- Jūs patieksite jiems vakarienę, - pasakė kapitonas. 

- Klausau. 

- Jūs juos apnakvinsite, jei iki to laiko nebūsiu įrengęs 
jiems būsto. 

- Būtinai. 

- Vienu žodžiu, jūs patenkinsite visas jų reikmes nieko 
neklausinėdami. 

- Viską padarysime, ką įsakysite. 

- Štai jums iš anksto trisdešimt livrų. 

- Susitarėme, pone. Mes priimsime juos kaip karalius. Ir 
jei jūs norėtumėte tuo įsitikinti ir neatsisakytumėte išgerti 
gurkšnelį vyno... 

- Ačiū, aš negeriu. 

Kapitonas priėjo prie lango ir pašaukė ordonansą, kuris 
buvo likęs saugoti arklių. 

Tuo metu Furnišonas skendo mintyse. 

- Monsinjore, - pasakė jis (gavęs tris pistoles, taip dos- 
niai duotas iš anksto, Furnišonas į nepažįstamąji ėmė 
kreiptis "monsinjore"), - monsinjore, o kaip aš atpažinsiu 
visus tuos ponus? | 

- Teisybė, velniai rautų, aš užmiršau! Paduokite man 
vaško, popieriaus ir žvakę. 

Ponia Furnišon atnešė, ką buvo paliepta. 

Kapitonas prilietė prie karšto vaško žiedą su brangak- 
meniu, kurį nešiojo ant kairės rankos. 

- Pažiūrėkite, - tarė jis, - jūs matote šį atvaizdą? 

- Dievaži, graži moteris. 

- Taip, tai Kleopatra. Kiekvienas iš mano žemiečių paro- 
dys jums tokį pat atspaudą. Jūs apnakvinsite visus, kurie 
tokį turės. Ar supratote?. 

- Kuriam laikui? 

- Kol kas nežinau. Jūs gausite mano nurodymus. 

- Mes jų lauksime. 

Puikusis kapitonas nulipo laiptais, užšoko balnan ir pa- 
ragino arklį risčia. 

Furnišonai įsidėjo į kišenę gautus trisdešimt livrų; šeimi- 
ninkas, didžiai džiaugdamasis, nepaliovė kartojęs: 

- Kareiviai! Matai, iškaba neatnešė mums nuostolio, 
špaga padarys mus turtingus. 

Ir jis, laukdamas puikiosios spalio 26 dienos, nuskubėjo 
šveisti puodų. 


VIII 
GASKONO SILUETAS 


Mes nedrįstume tvirtinti, kad ponia Furnišon būtų ro- 
džiusi tokį kuklumą, kokio reikalavo nepažįstamasis. Be to, 
atrodo, ji manė esanti laisva nuo bet kokių įsipareigojimų, 
nes dėl "Išdidžiojo riterio špagos" atvykėlis palaikė šeimi- 
ninko pusę. Bet jai reikėjo atspėti daugiau nei buvo pasaky- 
ta, todėl ji ėmėsi žygių sužinoti, kas buvo tas nepažįstamas 
raitelis, kuris taip dosniai sumokėjo už savo žemiečių vieš- 
nagę. Taigi ji nepasikuklino paklausti pirmo sutikto karei- 
vio, kuo vardu kapitonas, vadovavęs tą dieną pratyboms. 

Kareivis, būdamas santūresnio būdo nei jo pašnekovė, 
prieš atsakydamas paklausė, kodėl ji šito klausia. 

- Jis ką tik išėjo iš mūsų, - atsakė ponia Furnišon, - jis 
kalbėjosi su mumis, taigi nieko keisto, kad mes norime ži- 
noti, su kuo bendravome. 

Kareivis nusijuokė. 

- Pratyboms vadovavęs kapitonas nebūtų užėjęs į "Išdi- 
džiojo riterio špagą", ponia Furnišon, - atsakė jis. 

- O kodėl, leiskite paklausti, - nustebo šeimininkė. - Jis 
tam per daug didelis ponas? 

- Galbūt. 

- O aš jums pasakysiu, kad jis ne dėl savęs asmeniškai 
buvo užėjęs į "Išdidžiojo riterio" viešbutį. 

- O dėl ko? 

- Dėl savo draugų. 

- Šios dienos pratyboms komandavęs kapitonas neapgy- 
vendintų savo draugų "Išdidžiojo riterio špagos" viešbutyje, 
galvą guldau. 

- Po perkūnais, kaip jūs elgiatės, drauguži! Kas gi tas 
toks svarbus ponas, kuris atsisakytų apgyvendinti savo 
draugus geriausiame Paryžiaus viešbutyje? 

- Jūs norėjote sužinoti, kas šiandieną vadovavo praty- 
boms, ar ne? 

- Be abejonės. 

- Taigi žinokite, miela poniute, kad šiandieną pratyboms 
komandavo ne kas kitas, kaip kunigaikštis Nogarė de La 
Valetas d'Epernonas, Prancūzijos peras, karališkosios in- 
fanterijos generolas pulkininkas ir netgi šiek tiek svarbesnė 
persona už pati jo didenybę. Ką į tai atsakysite? 

- Jei tai jis buvo pas mus užėjęs, mums suteikta didelė 
garbė. 

- Ar jis jums girdint velniavosi ? 

- Taip, taip! - sušuko ponia Furnišon, kuri per savo gy- 
venimą buvo regėjusi daugybę keistų dalykų, o posakis "vel- 
niai rautų" nebuvo jai naujiena. 

Galime įsivaizduoti, su kokiu nekantrumu buvo laukia- 
ma spalio 26-osios. 

25-osios vakarą iėjo kažkoks žmogus ir ant Furnišono 
bufeto padėjo nemažą maišelį su monetomis. 

- Tai už rytojaus dienai užsakytą vakarienę, - pasakė jis. 

- Kiek skiriame Žmogui? - vienu metu paklausė abu su- 
tuoktiniai. 

- Po šešis livrus. 

- Kapitono žemiečiai čia valgys tik vieną kartą? 

- Taip, tik vieną. 

- Vadinasi, kapitonas rado jiems kitą būstą? 

6. Keturiasdešimt penki I t. 

- Matyt, rado. 

Ir pasiuntinys išėjo taip ir nepanorėjęs atsakyti į "Rožės 
kero" ir "Špagos" klausimus. 

Pagaliau "Išdidžiojo riterio" virtuvėje išaušo taip laukia- 
mas rytas. 

Kai prie viešbučio durų nuo arklių nušoko kažkokie rai- 
teliai ir įėjo į vidų, Augustiniečių vienuolyno laikrodis iš- 
mušė vienuolika valandų ir trisdešimt minučių. 

Raiteliai atvyko iš Biusi, todėl, žinoma, jie buvo pirmi. 
Jie atjojo raiti, be to, "Špagos" viešbutis buvo už kokio šim- 
to žingsnių nuo Biusi vartų. 

Vienas iš jų, sprendžiant iš šaunios išvaizdos ir turtingos 
ekipuotės - viršininkas, atvyko netgi su dviem raitais tar- 
nais. 

Abu atvykėliai parodė Kleopatros atvaizdo atspaudus, ir 
Furnišonai juos svetingai priėmė, ypač dviejų tarnų lydimą 
jaunuolį. 

Ir vis dėlto, išskyrus paskutinįjį, pribuvėliai elgėsi labai 
kukliai ir netgi atrodė šiek tiek sunerimę. Buvo matyti, ypač 
tada, kai jie susikišdavo rankas į kišenes, kad juos slegia 
rūpestis. 

Vieni pareiškė, kad nori pailsėti, kiti pageidavo iki vaka- 
rienės pasivaikščioti po miestą. Dviejų tarnų lydimas jau- 
nuolis paklausė, ką naujo galima pamatyti Paryžiuje. 

- Dievaži, - pasakė ponia Furnišon, kuriai krito į akį 
šaunusis kavalierius, - jeigu jūsų nebaugina minia ir jeigu 
jūs įstengiate keturias valandas išstovėti ant kojų, galite eiti 
pasižiūrėti, kaip ketvirčiuos poną de Salsedą, ispaną, ren- 
gusį sąmokslą. 

- Šit kaip, - pasakė jaunuolis, - tikra teisybė. Aš apie tai 
jau girdėjau kalbant. Būtinai eisiu, velniai rautų! 

Ir jis išėjo su abiem savo tarnais. 

Iki dviejų valandų grupelėmis po keturis ar penkis dar 
atvyko naujų lankytojų. 

Buvo ir tokių, kurie prisistatė po vieną. 

Vienas iš jų atėjo nelyg kaimynas - be kepurės, bet su 
lazdele rankoje. Jis keikte keikė Paryžių, kur-vagys tokie 
įžūlūs, kad netoli Grevo aikštės, kada jis brovėsi pro žmo- 
nių grūstį, nugvelbė kepurę, ir tokie vikrūs, kad jis net ne- 
spėjo pastebėti, kas tas grobikas. 

Beje, tai buvo jo paties klaida: nereikėjo Paryžiuje rody- 
tis su kepure, į kurią buvo įsegta tokia puiki segė. 

Apie ketvirtą valandą Furnišonų viešbutyje jau buvo su- 
sirinkę apie keturiasdešimt kapitono žemiečių. 

- Keista, - pasakė šeimininkas savo žmonai, - visi jo Že- 
miečiai - gaskonai. 

- O kas čia keisto? - paklausė ponia. - Juk kapitonas 
sakė, kad atvyks jo žemiečiai. 

- Na ir kas? 

- Jei jis gaskonas, tai ir jo žemiečiai turi būti gaskonai. 

- Tikra teisybė, - patvirtino šeimininkas. 

- Juk ponas d'Epernonas kilęs iš Tulūzos. 

- Tiesa, tiesa. Tai tu ir dabar tebemanai, kad tai buvo 
ponas d'Epernonas? 

- Pats girdėjai, kaip jis velniavosi. 

- Velniavosi? - sunerimęs paklausė Furnišonas. - Kokie 
čia dar velniai? 

- Žioply! Tai jo mėgstamas keiksmažodis. 

- A, teisybę sakai. | 

- Stebina tik viena: pas mus yra keturiasdešimt gaskonų, 
0 turėjo būti keturiasdešimt penki. 

Apie penktą valandą pasirodė ir paskutinieji penki gas- 
konai, taigi draugėn susirinko visi "Špagos" svečiai. 

Dar niekuomet gaskonų veiduose nebuvo matyti tokios 
nuostabos: visą valandą skambėjo "po perkūnais!", "velniai 
rautų"... ir tokie džiaugsmingi šūksniai, kad sutuoktiniams 
Furnišonams atrodė, jog į didžiąją salę įsiveržė visas Sen- 
tonžas, Puatu, Oni ir Langedokas. 

Kai kurie atvykėliai pažinojo vienas kitą. Pavyzdžiui, Es- 
tašas de Miradu išsibučiavo su raiteliu, kuris atjojo su 
dviem tarnais, ir supažindino jį su Lardile, Militoru ir Scipi- 
jonu. 

- Kaip atsidūrei Paryžiuje? - paklausė anas. 

- O tu, brangusis Sent Malinai? 

- Aš gavau tarnybą armijoje, o tu? 

- Atvykau tvarkyti palikimo reikalų. 

- Ak, taip! O šalia tavęs kaip visuomet painiojasi toji 
senė Lardilė? 

- Ji panoro mane lydėti. 

- Ir tu negalėjai išvykti paslapčia, užuot tįsęs su savimi tą 
visą pulką, įsikibusį į jos sijoną? 

- Taip padaryti buvo neimanoma: ji atplėšė prokuroro 
laišką. 

- O! Vadinasi, pranešimą apie palikimą gavai raštu? - 
paklausė Sent Malinas. | 

- Taip, - atsakė Miradu. 

Ir, skubėdamas pakeisti pokalbio temą, pridūrė: 

- Ar nekelia nusistebėjimo, kad šis viešbutis perpildytas, 
O visi čia susirinkusieji - Žemiečiai? 

- Nieko keisto čia nėra. Iškaba labai patraukli garbin- 
giems vyrams, - jų kalbą nutraukė senas mūsų pažįstamas 
Perduka de Penkornė. 

- O, tai jūs, kompanione? - paklausė Sent Malinas. - Jūs 
taip ir nepabaigėte pasakoti to, ką buvote pradėjęs Grevo 
aikštėje, kai mus išskyrė didžiulė minia. 

- O ką aš ketinau jums paaiškinti? - vos pastebimai pa- 
raudęs paklausė Penkornė. 

- Kodėl sutikau jus kelyje iš Angulemo į Anžerą tokį, 
koks ir dabar esate - pėsčią, be kepurės, vien su lazdele 
rankoje. 

- O jums tai idomu, pone? 

- Na, žinoma! - atsakė Sen* Malinos. - :s Pvarje iki Pary- 
žiaus tolimas kelias, o jūs atvykote iš dar toliau. 

- Aš atėjau iš Sent Andrė de Kiubzako. 

- Na, matote. Ir visą laiką keliavote be kepurės? 

- Paprasčiausias dalykas. 

- Aš taip nemanau. 

- Patikėkite, dabar jūs viską suprasite. Mano tėvas turi 
du puikius arklius, kuriuos jis taip brangina, kad aš galiu 
netekti paveldėjimo teisės po to, kai mane ištiko tokia ne- 
laimė. 

- O kokia nelaimė jus ištiko? 

- Aš jodinėjau vienu iš dviejų arklių, pačiu geriausiu, kai 
staiga už dešimties žingsnių pasigirdo arkebuzos' šūvis. Ma- 
no arklys pasibaidė ir nušuoliavo Dordonės link. 

- Ir puolė į upę? 

- Tataigi. 

- Kartu su jumis? 

- Ne, -aš spėjau nušokti ant žemės, antraip būčiau nu- 
skendęs drauge su juo. 

- Ak, ak! Vadinasi, vargšas gyvulys paskendo? 

- Velniai rautų! Juk jūs žinote Dordonę: jos plotis - pusė 
mylios. 

- Ir kas tuomet? | 

- Aš nusprendžiau negrįžti namo ir kuo toliau pasislėpti 
nuo tėvo pykčio. 

- O jūsų kepurė? 

- Palaukite, po perkūnais! Mano kepurė nukrito. 

- Kaip ir jūs pats? 

- Aš nenukritau, aš nušokau ant žemės. Penkornė ne iš 
tų, kurie krinta nuo arklio: Penkornė nuo pat vystyklų geri 
jojikai. | 


*'Arkebuza-sen. ginklas - dagtinis šautuvas, vienas pirmųjų (išrastas XIV a.) 
rankinių šaunamųjų ginklų. 

- Tai mes žinome, - pasakė Sent Malinas. - Bet kur jūsų 
kepurė? 

- Ak, teisybė, mano kepurė? 

- Taip. 

- Mano kepurė nukrito. Aš puoliau jos ieškoti, tai buvo 
vienintelis brangus daiktas, nes iš namų išvykau be pinigų. 

- Kodėl jūsų kepurė buvo tokia brangi? - mygo Sent Ma- 
linas, pasiryžęs išgauti iš Penkornė visą teisybę. 

- Dar ir kokia brangi, tetrenkia mane perkūnas! Turiu 
jums pasakyti, kad plunksna prie kepurės buvo prisegta se- 
ge su deimantu, kurią jo didenybė imperatorius Karolis V 
padovanojo mano seneliui, kada, vykdamas iš Ispanijos į 
Flandriją, buvo apsistojęs mūsų pilyje. 

- Šit kaip! Ir jūs pardavėte segę kartu su kepure? Tuo- 
met, brangus mano bičiuli, jūs tikriausiai esate turtingiau- 
sias iš mūsų visų. Jums reikėjo už pinigus, kuriuos gavote 
pardavęs segę, nusipirkti antrą pirštinę. Labai jau skiriasi 
jūsų rankos: viena balta kaip moters, o kita juoda kaip neg- 
ro. 

- Betgi kantrybės: tą akimirką, kai aš dairiausi ieškoda- 
mas kepurės, į ją - kaip dabar matau - nusitaikė didžiulis 
varnas. | 

- [ jūsų kepurę? 

- Tiksliau, į deimantą, juk žinote, tas paukštis čiumpa vis- 
ką, kas blizga. Varnas puolė mano deimantą ir pagrobė jį. 

- Jūsų deimantą? 

- Taip, pone. Iš pradžių aš nenuleidau nuo varno akių, 
paskui, bėgdamas paskui jį, šaukiau: "Laikykite, laikykite, 
vagis!" Viskas veltui! Po penkių minučių jis dingo, ir aš jo 
daugiau nebemačiau. 

- Taigi jūs patyrėte dvigubą netektį... 

- Aš nedrįsau grįžti į tėvo namus, nusprendžiau keliauti į 
Paryžių ir ten ieškoti laimės. 

- Nuostabu! - į jų pokalbį įsikišo trečias pašnekovas. - 
Vadinasi, vėjas pavirto varnu? Prisimenu, girdėjau, kaip jūs 
ponui de Luanjakui pasakojote, kad, jums beskaitant myli- 
mosios laišką, vėjo gūsis nunešė ir laišką, ir kepurę, ir kad 
jūs kaip tikras Amadis puolėte paskui laišką, leidęs kepurei 
skristi, kur tik ji panorės. 

- Pone, - pasakė Sent Malinas, - aš turiu garbę pažinoti 
poną d'Obinjė, kuris, būdamas šaunus kareivis, puikiai val- 
do plunksną. Kai jį susitiksite, papasakokite jam savo kepu- 
rės istoriją, ir jis apie tai parašys nuostabų apsakymą. 

Pasigirdo tylus keletos vyrų kikenimas. 

- Ei, ei, ponai! Ar tik ne iš manęs juokiatės? - suirzęs 
paklausė gaskonas. 

Jie atsisuko, kad iš visos širdies pasijuoktų. 

Perduka įdėmiai apsižvalgė aplinkui ir pamatė prie židi- 
nio stovintį jaunuolį, abiem rankom susiėmusį už galvos. 

Jis pasuko tiesiai prie jo. 

- Ei, pone! - šūktelėjo jis. - Jei juokiatės, tai juokitės 
nesislėpdamas, kad visi matytų jūsų veidą. 

Ir jis tvojo jaunuoliui per petį. Šis pakėlė galvą, jo veidas 
buvo paniuręs ir griežtas. 

Jaunuolis buvo ne kas kitas, kaip mūsų draugas Ernoto- 
nas de Karmenžas, dar nespėjęs atsigauti po savo nuotykio 
Grevo aikštėje. 

- Pone, prašyčiau palikti mane ramybėje, - pasakė jis, - 
ir jeigu jūs norėsite dar kartą mane paliesti, darykite tai su 
ta ranka, kuri apmauta pirštine. Juk matote, kad jūs man 
nė kiek nerūpite. 

- Na ir puiku! - suniurnėjo Penkornė. - Jeigu taip, tai ir 
aš neturiu jums jokių priekaištų. 

- Ak, pone, - tarė Estašas de Miradu Karmenžui su pa- 
čiais taikiausiais ketinimais, - jūs nelabai meilus mūsų že- 
miečiams. 

- O koks jūsų reikalas, pone, velniai rautų! - vis labiau 
niršdamas atrėžė Ernotonas. 

- Jūs teisus, pone, - nusilenkė Miradu, - manęs tatai iš 
tiesų neliečia. 

Ir jis jau pasisuko eiti prie Lardilės, kuri sėdėjo kampe 
prie didelio židinio, bet kažkas pastojo jam kelią. 

Tai buvo Militoras, rankas, kaip ir anksčiau, užsikišęs už 
diržo, su pašaipia šypsenėle lūpose. 

- Paklausykite, malonus tėtuši, - prabilo nenaudėlis. 

- Na? 

- Ką jūs pasakysite? 

- Ką turite galvoje? 

- Ogi tai, kaip jums užčiaupė burną tas bajoras. 

- Ką? 

- Puikiai jis jus sutvarkė. 

- A, tau taip pasirodė? - atsakė Estašas, bandydamas 
apeiti Militorą. 

Bet tas jo bandymas nepavyko, nes Militoras žengė į kai- 
rę ir vėl atsistojo priešais jį. 

- Ne tik man, - kalbėjo toliau Militoras, - bet ir visiems 
aplinkui. Pažiūrėkite, visi juokiasi iš mūsų. 

Aplinkui iš tiesų daug kas juokėsi, bet visai iš kitų daly- 
kų. 

Estašas paraudo it žarija. 

- Nagi, tėtuši, kalkite geležį, kol karšta, - ragino Milito- 
ras. 

Estašas, pašiaušęs šerius, priėjo prie Karmenžo. 

- Pone, sako, kad jūs kalbėjotės su manimi ne itin malo- 
niu tonu. 

- Kada? 

- Ogi ką tik. 

- Su jumis? 

- Su manimi. 

- O kas taip tvirtina? 

- Štai šis ponas, - atsakė Estašas, rodydamas į Militorą. 

- Tuomet tas ponas, - pasakė Karmenžas, ironiškai pa- 
brėždamas žodį "ponas", - tuomet tas ponas tarška lyg pa- 
puga. 

- Ohoho! - įniršęs sušuko Militoras. 

- Ir aš patarčiau jam, - kalbėjo Karmenžas, - nekišti savo 
snapo, kur nereikia, antraip prisiminsiu pono de Luanjako 
patarimus. 

- Ponas de Luanjakas nevadino manęs papūga, gerbia- 
masai. 

- Ne, jis vadino jus asilu. Jums mielesnis šis kreipinys? 
Man vienas ir tas pats. Jei jūs. asilas, aš jums gerai įkrėsiu, 
jei jūs papūga, nupešiu plunksnas. 

- Pone, - tarė Estašas, - tai mano posūnis, elkitės su juo 
švelniau, prašau jus, bent jau iš pagarbos man. 

- Štai kaip jūs ginate mane, tėtuši! - sušuko įsiutęs Mili- 
toras. - Jei taip, aš pats apsiginsiu. 

- Vaikai, į mokyklą! - sušuko Ernotonas. - Į mokyklą! 

- Į mokyklą! - sušuko Militoras, pakeltais kumščiais pul- 
damas Karmenžą. - Man septyniolika metų, ar girdite, po- 
ne? 

- O man dvidešimt penkeri, - atsakė Ernotonas, - ir to- 
dėl aš tave pamokysiu, kaip esi nusipelnęs. 

Ir jis, sučiupęs vaikėzą už apykaklės ir diržo, pakėlė nuo 
žemės ir išmetė pro pirmo aukšto langą į gatvę; tuo metu 
kambario sienas sudrebino Lardilės šūksniai. 

- O dabar, - ramiai pridūrė Ernotonas, - tėtuši, motuše, 
vaikiščiai ir visa šeimynėle, žinokite, jeigu dar kas nors ban- 
dys prie manęs kibti, iš jūsų teliks pyragėlių įdaras. 

- Dievaži, - pasakė Miradu, - man rodos, jis teisus. Ir 
kam reikėjo erzinti tą dvarininką? 

- Tu bailys, bailys, leidai mušti savo sūnų! - ėmė šaukti 


89 


Lardilė, eidama prie vyro ir purtydama į šalis išdrikusius 
plaukus. 

- O lia lia! - pasakė Estašas. - Raminkitės! Tai jam bus 
tik į naudą. 

- Čia dabar kas, kas mėto žmones pro langą? - paklausė 
įeidamas kažkoks karininkas. - Po perkūnais! Jei krečiate 
tokius juokelius, reikia bent šūktelėti: saugokitės! 

- Ponas de Luanjakas! - sušuko dvidešimt vyrų. 

- Ponas de Luanjakas! - pakartojo keturiasdešimt penki 
balsai. 

Ištarus šį visoje Gaskonėje žinomą vardą, visi nuščiuvę 
atsistojo. 


IX 
PONAS DE LUANJAKAS 


Paskui poną Luanjaką įėjo Militoras, nuo kritimo kiek 
apsilamdęs ir smarkiai paraudęs iš pykčio. 

- Nuolankus jūsų tarnas, ponai, - pasakė Luanjakas. - 
Atrodo, keliame didelį triukšmą... A! A! Jaunasis Militoras 
greičiausiai vėl įsivėlė į barnį, jo nosis nukentėjo. 

- Jis dar atsiims savo, - sumurmėjo Militoras, rodydamas 
kumštį Karmenžui. 

- Denkite stalą, metre Furnišonai, - paliepė Luanjakas, 
ir tegul kiekvienas, jei įmanoma, būna švelnesnis su savo 
kaimynu. Nuo šios minutės jūs turite mylėti vienas kitą kaip 
broliai. 

- Hm! - burbtelėjo Sent Malinas. 

- Krikščionišką meilę dabar retai kur sutiksi, - pasakė 
Šalabras, kišdamasis servetėlę už pilkos savo liemenės taip, 

kad neatsitiktų bėdos, nors ir kiek įvairiausių padažų būtų 
tiekiama į stalą. 

- Sunku mylėti vienam kitą, kai esi taip arti, - pridūrė 
Ernotonas. - Tiesa, mes neilgai būsime drauge. 

- Štai matote! - sušuko Penkornė, kuris niekaip negalėjo 
išmesti iš galvos Sent Malino juokelių. - Iš manęs tyčiojasi 
dėl to, kad aš neturiu kepurės, ir nieko nesako ponui de 
Monkrabo, kuris sėdo prie stalo su imperatoriaus Pertinak- 
so laikų šarvais. Štai ką reiškia būti pasiruošusiam duoti 
atkirtį! 

Monkrabo, nenorėdamas. pasiduoti, atsistojo įžūlia poza 
ir tarė falcetu: 

“ - Ponai, aš juos nusiimu. Tai įspėjimas tiems, kurie nori 
mane matyti ne su puolamaisiais, O su ginamaisiais ginklais! 

Ir jis išdidžiai ėmė atseginėti šarvų diržus, davęs ženklą 
savo tarnui, žilstelėjusiam penkiasdešimties metų storuliui, 
kad tas prie jo prieitų. 

- Nusiraminkite, nurimkite, - pasakė ponas de Luanja- 
kas, - sėdame prie stalo. 

- Prašom padėti man atsikratyti šių šarvų, - kreipėsi Per- 
tinaksas į savo tarną. 

Storulis paėmė šarvus iš savo šeimininko rankų. 

- O aš, - paklausė jis tyliai, - kada aš pietausiu? Liepkite 
ką nors paduoti, Pertinaksai, mirštu iš bado. 

Nors ir koks familiarus buvo kreipimasis, jis nė kiek ne- 
nustebino to, kuriam buvo skirtas. 

- Padarysiu viską, ką tik galėsiu, - atsakė jis. - Bet kad 
būtų patikimiau, jūs ir pats pasiklauskite. 

- Hm! - nepatenkintas sumurmėjo tarnas. - Tai nekelia 
man pasitikėjimo. . 

„- Ar nieko mums neliko? - paklausė Pertinaksas. 
- Paskutinį ekiu pravalgėme Sanse. 
- Po perkūnais! Pasistenkitc ką nors iškeisti į pinigus. 

Nespėjo jis baigii, kai gatvėje, o paskui prie pat viešti- 
čio slenksčio pasigirdo šauksmas: 

- Perku seną geležį! Kas parduoda geležies laužą? 

Išgirdusi šį riksmą, ponia Furnišon nuskubėjo prie durų. 
Tuo metu šeimininkas iškilmingai patiekė pirmuosius pa- 
tiekalus. | 

Sprendžiant iš jam rodytos pagarbos, Furnišono valgiai 
buvo kuo puikiausi. 

Furnišonas, nespėdamas atsakinėti į gausius komplimen- 
tus, panoro pasidalyti jais su žmona. 

Veltui jis ieškojo jos akimis. Žmona kažkur buvo dingu- 
Si. 

Jis pašaukė ją. 

- Ką ji veikia? - paklausė jis virtuvėje dirbusio vaikiščio, 
matydamas, kad žmonos nėra. 

- Ak, šeimininke, puikus sandėris, - atsakė jis. - Jūsų 
metalo laužą ji keičia į pinigus. 

- Tikiuosi, turi galvoje ne mano kovinius šarvus ir šalmą! - 
sušuko Furnišonas, skubėdamas prie durų. 

- Ne, ne, - pasakė Luanjakas, - karaliaus įsakymu drau- 
džiama pardavinėti ginklus. 

- Vis tiek, - bėgdamas prie durų mestelėjo Furnišonas. 

Džiūgaudama grįžo ponia Furnišon. 

- Kas jums yra? - paklausė ji, žvelgdama į susijaudinusį 
vyrą. 

- Man pasakė, kad jūs parduodate mano ginklus. 

- Na ir kas? 

- O aš nenoriu, kad juos parduotumėt! 

- Še tau! Bet juk dabar taikos metas ir geriau turėti du 
naujus puodus negu vienerius senus šarvus. 

- Bet nuo to laiko, kai karalius išleido įsakymą, apie kurį 
ką tik kalbėjo ponas de Luanjakas, prekiauti metalo laužu 
tikriausiai tapo nenaudinga? - paklausė Šalabras. 

- Atvirkščiai, pone, - atsakė ponia Furnišon, - šis prekei- 
vis jau seniai siūlo man naudingus sandėrius. Dievaži, šian- 
dieną aš negalėjau atsilaikyti ir, pasitaikius progai, nutariau 
tuo pasinaudoti. Dešimt ekiu, pone, yra dešimt ekiu, o seni 
šarvai taip ir liks senais šarvais. 

- Ką? Dešimt ekiu? - sušuko Šalabras. - Taip brangiai? 
Velniai rautų! 

Ir jis susimąstė. 

- Dešimt ekiu! - pakartojo Pertinaksas, reikšmingai 
žvilgtelėjęs į savo tarną. - Jūs girdite, pone Samiueli? 

Bet ponas Samiuelis jau buvo dingęs. 

- Kaipgi šitaip! - nusistebėjo ponas de Luanjakas. - Man 
atrodo, tas prekeivis rizikuoja patekti į kilpą. 

- O, tai malonus vyriškis, švelnaus būdo ir sukalbamas, - 
pridūrė ponia Furnišon. 

- Bet ką jis darys su tuo metalo laužu? 

- Parduos už svorį. 

- Už svorį? - paklausė Luanjakas. - Ir jūs sakote, kad jis 
jums davė dešimt ekiu? Už ką? 

- Už senus šarvus ir seną šalmą. 

- Tarkime, tie abu daiktai sveria dvidešimt svarų, taigi 
svaras kainuoja pusę ekiu. Po perkunais! Kaip yra pasakęs 
vienas mano pažįstamas, čia kažkas slypi! 

- Gaila, kad negaliu šio prekeivio atsivesti į savo pilį! - 
pasakė Šalabras, ir jo akys sublizgėjo. - Aš jam parduočiau 
gerus tris tūkstančius svarų laužo: ir šalmų, ir antrankių, ir 
šarvų. 

- Ką, jūs parduotumėt savo protėvių šarvus? - pašaipiai 
paklaušė Sent Malinas. 

- O, pone, - įsiterpė Estašas de Miradu, - jūs būtumėte 
neteisus. Juk tai šventos relikvijos. | 

- Tik pamanykit, - atsakė Šalabras. - Mano protėviai pa- 
tys tapo relikvijomis ir dabar jiems tereikia maldų už jų 
sielos ramybę. 

Už stalo buvo justi pagyvėjimas, mat Furnišonas visus 
pavaišino burgundiškuoju vynu, kurio nemažai buvo išger- 
ta, nes šeimininkas nepagailėjo savo patiekalams aštrių 
prieskonių. 

Vis garsiau buvo šnekama, lėkštės tarškėjo, akis aptrau- 
kė migla, ir gaskonai į viską Žiūrėjo pro rožinius akinius, 
išskyrus Militorą, kuris nepamiršo, kaip buvo išmestas, ir 
Karmenžą, kuris galvojo apie savo pažą. 

- Na ir linksminasi žmonės, - pasakė Luanjakas savo kai- 
mynui, kuriuo pasirodė esąs Ernotonas, - o ko, ir patys ne- 
žino. 

- Ir aš nežinau, - atsakė Karmenžas. - Teisybė, aš esu 
išimtis, nejaučiu jokio džiaugsmo. 

- Ir be reikalo, pone, - pridūrė Luanjakas. - Jūs esate iš 
tų, kuriems Paryžius - aukso gysla, šlovės šventovė, malo- 
numų buveinė. 

Ernotonas papurtė galvą. 

- Na jau! 

- Nesišaipykite iš manęs, pone de Luanjakai, - pasakė 
Ernotonas. - Atrodo, jūs laikote visus siūlų galus, būkite 
toks malonus, nesielkite su vikontu Ernotonu de Karmenžu 
kaip su marionete. 

- Aš pasirengęs suteikti jums ir kitų malonių, pone vi- 
konte, - atsakė Luanjakas, pagarbiai nulenkęs galvą. - Į du 
iš čia susirinkusių aš iš karto atkreipiau dėmesį: jūsų povy- 
zoje daug tvirtybės ir romumo, o štai anas jaunuolis - iš 
pažiūros uždaro būdo ir niūrus. 

- Kuo jis vardu? 

- Ponas de Sent Malinas. 

- Pone, o kodėl būtent mus išskyrėte iš kitų tarpo, beje, 
gal aš pernelyg smalsauju? 

- Todėl, kad aš jus pažįstu, štai ir viskas. 

- Mane? - nustebęs paklausė Ernotonas. - Jūs mane pa- 
žįstate? 

- Jus ir jį, ir visus čia susirinkusius. 

- Keista. 

- Taip, bet tai būtina. 

- Kodėl būtina? 

- Todėl, kad vadas turi pažinoti savo kareivius. 

- Vadinasi, visi tie žmonės... 

- Rytoj taps mano kareiviais. 

- Bet aš maniau, kad ponas d'Epernonas... 

- Tss! Nekartokite čia šio vardo, tiksliau, neminėkite jo- 
kių vardų. Užmerkite akis ir užčiaupkite burną; žadėjau 
jums kokių tik panorėsite malonių, tarkime, kad šis patari- 
mas ir yra viena iš jų. 

- Dėkoju, pone, - atsakė Ernotonas. 

Luanjakas nusišluostė ūsus ir atsistojo. 

- Ponai, - pasakė jis, - jei likimas lėmė čia susitikti ketu- 
riasdešimt penkiems žemiečiams, pakelkime ispaniško vyno 
taures už visų čia susirinkusių gerovę. 

Šis tostas buvo palydėtas griausmingais plojimais. 

- Visi jie gerokai įkaušę, - pasakė Luanjakas Ernotonui. - 
Tai nebloga proga išsipasakoti vienas kitam savo istorijas, 
bet mes neturime daug laiko. 

Paskui garsiai sušuko: 

- Ei, metre Furnišonai, išveskite iš čia moteris, vaikus ir 
tarnus. 

- Lardilė, pusbalsiu burbėdama, atsistojo: ji nespėjo su- 
valgyti savo deserto. 

Militoras nė nekrustelėjo. 

- O tu ten, ką, ar negirdėjai? - paklausė Luanjakas, 
įsmeigęs į berniūkštį neleidžiantį priešgyniauti žvilgsnį... 
Gyviau, gyviau, į virtuvę, pone Militorai! 

Po kelių akimirkų salėjo liko tik keturiasdešimt penki 
svečiai ir ponas de Luanjakas. 

- Ponai, - pasakė jis, - visi žinote, kas pakvietė jus į 

Paryžių, arba bent nuspėjate. Gerai, gerai, nešaukite 
garsiai jų vardų. Žinote, ir to pakanka. Jums taip pat žino- 
ma, kad turite jam paklusti. 

Iš visų salės pusių pasigirdo pritariamas šnibždesys. Bet 
kadangi kiekvienas žinojo tik tai, kas lietė jį patį, ir suprati- 
mo neturėjo, kad kaimynas atvyko pakviestas tos pačios 
valdžios, jie visi nustebę ėmė dairytis vienas į kitą. 

- Gerai, - tarė Luanjakas. - Galėsite vėliau pasižvalgyti, 
ponai. Būkite ramūs, jūs dar turėsite laiko susipažinti. Taigi 
atvykote čia paklusti to žmogaus valiai, ar sutinkate? 

- Taip, taip! - suriko visi keturiasdešimt penki. - Sutinka- 
me. 

- Puiku, - kalbėjo toliau Luanjakas. - O dabar tyliai išei- 
site iš šio viešbučio ir vyksite į jums skirtą būstą. 

- Mums visiems skirtą? - paklausė Sent Malinas. 

- Visiems. 

- Mes visi kviestiniai ir visi esame lygūs? - paklausė vos 
ant kojų besilaikantis Perduka. 

Kad neprarastų pusiausvyros, jis buvo priverstas viena 
ranka apsikabinti už kaklo Šalabrą. 

- Atsargiau, jūs ištepsite mano striukę, - įspėjo Šalabras. 

- Taip, jūs visi lygūs ir turite paklusti savo šeimininko 
valiai, - pridūrė Luanjakas. 

- Oho, pone, - plykstelėjo Karmenžas. - Atleiskite, bet 
man niekas nesakė, kad ponas d'Epernonas bus mano vieš- 
pats. 

- Kantrybės! 

- Vadinasi, aš ne taip supratau. 

- Palaukite, karštagalvi! 

" Įsiviešpatavo tyla. Daugumas smalsiai, kiti nekantriai 
laukė, kas bus toliau. 

- Aš dar nesakiau, kas bus jūsų šeimininkas, ponai... 

- Taip, - atsakė Sent Malinas. - Bet sakėte, kad toks bus. 

- Visi turi šeimininką! - sušuko Luanjakas. - Bet jeigu. 
jūs tokie išdidūs ir ką tik paminėtas vardas jums nepriimti- 
nas, ieškokite aukščiau. Aš ne tik nedraudžiu šito daryti, aš 
skatinu jus. 

- Karalius, - sušnibždėjo Karmenžas. 

- Tylos! - sušuko Luanjakas. - Jūs atvykote čia paklusti 
įsakymams, tad pakluskite! O dabar - raštiškas įsakymas, 
kurį paprašysiu jus, pone Ernotonai, garsiai perskaityti. 


Įsakau ponui de Luanjakui komanduoti keturiasdešimt 
penkiems bajorams, LDU aš pakviečiau į Paryžių, Jo Dide- 
nybei sutikus. 

Nogarė de La Valetas 
kunigaikštis d'Epernonas 


Visi, girti ir prasiblaivę, nusilenkė. Tik atsitiesti ne vi- 
siems vienodai greitai pavyko. 

- Taigi jūs mane išklausėte, - pasakė ponas de Luanja- 
kas. - Jūs privalote nedelsdami sekti paskui mane. Jūsų 
daiktai ir su jumis atvykę žmonės liks čia, pas metrą Furni- 
šoną. Jis pasirūpins jais, vėliau atsiųsiu Žmones jų paimti. 
Kol kas tiek, greičiau susiruoškite: valtys laukia. 

- Valtys? - pakartojo gaskonai. - Mes turėsime plaukti? 

Ir j Jie smalsiai susižvalgė. 

- Žinoma, - atsakė Luanjakas, - plauksite. Norint patekti 
į Luvrą, reikia perplaukti upę. 

- Į Luvrą! [ Luvrą! - džiaugsmingai ėmė šurmuliuoti gas- 
konai. - Velniai neraliuoti! Mes vykstame į Luvrą? 

Luanjakas išėjo iš už stalo, praleido visus keturiasdešimt 
penkis gaskonus, suskaičiavęs juos nelyg avinus, ir nuvedė 
gatvėmis iki Nelio bokšto. 

Ten stovėjo trys didelės baržos, į kiekvieną iš jų sulipo 
po penkiolika keleivių, ir jos tuojau pat nusiyrė nuo kranto. 
7. Keturiasdešimt penki I t. 

- Ką, velniai rautų, mes veiksime Luvre? - svarstė tie, 
kuriuos išblaivė upės vėsa, tai yra patys ištvermingiausi ir 
menkiausiai teapsirengę vyrai. 

- Kad taip dabar mano šarvus! - sušnibždėjo Pertinaksas 
de Monkrabo. 


X 
ŠARVŲ SUPIRKĖJAS 


Ne veltui Pertinaksas gailėjosi prarastų šarvų, nes kaip 
tik tuo metu jis, tarpininkaujant keistam tarnui, kuris taip 
familiariai kreipėsi į savo šeimininką, neteko jų visam lai- 
kui. 

Ir iš tiesų, vos tik ponia Furnišon ištarė magiškus žo- 
džius "dešimt ekiu", Pertinakso tarnas puolė paskui prekei- 
vį. 

Jau buvo sutemę, o ir metalo laužo supirkėjas, ko gero, 
skubėjo, nes kai Samiuelis išėjo iš viešbučio, jis jau buvo 
nudrožęs ne mažiau kaip trisdešimt metrų. 

Tarnui neliko nieko kito, kaip tik pašaukti prekiją. 

Šis išsigandęs sustojo ir atidžiai žvelgė į prie jo artėjantį 
žmogų. 

- Ko jūs norite, mano drauge? - paklausė jis. 

- Velniai rautų! - nutaisęs gudrią miną, atsakė tarnas. - 
Aš norėčiau sutvarkyti su jumis vieną reikalą. 

- Gerai, tik paskubėkite! 

- Jūs skubate? 

- Taip. 

- O! Leiskite man bent kiek atsikvėpti, po perkūnais! 

Buvo aišku, kad prekijas nepasitiki tarnu. 

- Kai pamatysite, ką aš jums atnešiau, - pasakė tarnas, - 

jūs tikriausiai, būdamas geras savo amato žinovas, taip ne- 
skubėsite. 

- Ką jūs atnešėte? 

- Nuostabų daiktą, tokio darbo, kad... Bet jūs nesiklau- 
sote manęs. 

- Ne, aš žiūriu. 

- Ką? 

- Argi jūs, mielas drauge, nežinote, kad karalius išleido 
įsakymą, draudžiantį prekiauti ginklais? 

Ir jis baimingai apsidairė aplinkui. 

Tarnas nusprendė dėtis visišku neišmanėliu. 

- Aš nieko nežinau, - atsakė jis. - Atvykau iš Mon de 
Marsano. 

- A! Tuomet kitas reikalas, - atsakė šarvų supirkėjas, 
kurį, atrodo, truputį nuramino tarno atsakymas. - Nors jūs 
atvykote iš Mon de Marsano, vis dėlto žinote, kad aš super- 
ku ginklus. 

- Taip, Žinau. 

- O kas jums pasakė? 

- Velniai rautų! To ir nereikėjo sakyti, jūs pats ką tik 
pakankamai garsiai apie tai šaukėte. 

- Kur? 

- Prie "Išdidžiojo riterio špagos" viešbučio durų. 

- Jūs ten buvote? 

- Taip. 

- Su kuo? 

- Su būriu draugų. 

- Su būriu draugų? Paprastai tas viešbutis būna tuščias. 

- Vadinasi, jūs patyrėte, kad jis gerokai pasikeitęs? 

- Iš tiesų! O iš kur atvyko jūsų draugai? 

- Kaip ir aš, iš Gaskonės. 

- Jūs - Navaros karaliaus žmonės? 

- Ką jūs sakote, savo siela ir kūnu mes esame tikri pran- 
cūzai. - 

7 

- Taip, bet jūs hugenotai? 

- Katalikai, kaip ir šventasis mūsų tėvas, ačiū Dievui, - 
nusiimdamas kepurę, atsakė Samiuelis, - bet kalba sukasi 
ne apie tai, 0 apie šarvus. 

- Prašau jus, eikime arčiau prie sienos. Mus nesunku 
pastebėti vidury gatvės. 

Ir jie paėjėjo keletą žingsnių prie vieno iš namų, kuriuo- 
se paprastai gyvena pasiturintys miestelėnai. Už langų buvo 
tamsu. 

Virš durų - kažkas panašaus į balkoną. Šalia jų - akme- 
ninis suolas, vienintelė fasado puošmena. 

Ant jo būdavo ne tik sėdima, suolas praversdavo ir ke- 
liauninkams: pasilypėję jie užsiropšdavo ant savo mulų ir 
arklių. 

- Pažiūrėsime jūsų šarvus, - pasakė supirkėjas, kai jie 
sustojo po namo stogine. 

- Štai jie. 

- Luktelėkite, viduje, atrodo, kažkas sujudėjo. 

- Ne, tai ten, priešais. 

Prekijas nusigręžė. 

Ir iš tiesų priešais stovėjo triaukštis namas, viršutiniame 
aukšte mirkčiojo šviesa. 

- Paskubėkime, - čiupinėdamas šarvus, paragino preki- 
jas. 

- Bet kokie jie sunkūs! - tarė Samiuelis. 

- Seni, masyvūs, tokių dabar nebėra. 

- Meno kūrinys. 

- Norite, šeši ekiu? 

- Kaip tai šeši ekiu? O jūs ten davėte visus dešimt už 
aplūžusį antkrūtinį. 

- Šeši ekiu, sutinkate ar ne? - pakartojo supirkėjas. 

- Atkreipkite dėmesį į raižinius! 

- Aš parduodu pagal svorį, kuo čia dėti raižiniai? 

- Oho, čia jūs deratės, - pasakė Samiuelis, - o ten sutiko- 
te duoti, kiek tik iš jūsų prašė. 

- Galiu pridėti dar vieną ekiu, - nekantriai pasakė preki- 
jas. 

- Bet juk vien paauksavimas vertas keturiolika ekiu! 

- Gerai, greičiau tarkimės, - tarė supirkėjas, - arba baiki- 
me tas derybas. 

- Gerai! - sutiko Samiuelis. - Bet ir keistas jūs supirkė- 
jas: pažeidžiate karaliaus įsakymą ir dar leidžiatės į derybas 
su padoriais žmonėmis. 

- Na, na, nešaukite taip garsiai. 

- O, aš juk neturiu ko bijotis, - pakėlė balsą Samiuelis. - 
Neužsiimu neteisėta prekyba ir man nėra ko slėptis. 

- Gerai, gerai, šekite dešimt ekiu ir nutilkite. 

- Dešimt ekiu? Aš juk sakiau jums, kad vien paauksavi- 
mas tiek vertas. O, jūs norite išsisukti? 

- Visai ne! Bet koks jūs patrakėlis! 

- Žinokite, jei bandysite gelbėti savo kailį, pašauksiu 
sargybą! 

Šiuos žodžius Samiuelis išrėkė taip garsiai, kad, atrodė, 
jo grasinimai pildosi. 

Virš namo balkono, kur vyko derybos, atsidarė langelis. 
Pirklys su siaubu klausėsi, kaip girgžda atidaromo lango 
rėmai. 

- Gerai, gerai, - pasakė jis, - matau, kad man nebelieka 
nieko kito kaip tik sutikti. Štai jums penkiolika ekiu, o da- 
bar eikite. 

- Na ir puiku! - atsakė Samiuelis, dėdamasis į kišenę 
penkiolika ekiu. 

- Pagaliau. 

- Bet tuos penkiolika ekiu turiu atiduoti savo šeiminin- 
kui, - kalbėjo toliau Samiuelis, - o aš irgi turiu šiek tiek 
gauti. 

Supirkėjas paskubom apsidairė į šalis ir jau rengėsi 
traukti iš makšties durklą. Jis aiškiai ketino paglostyti kailį 
Samiueliui taip, kad šiam niekada nebetektų pirkti kitų šar- 
vų. Bet Samiuelis buvo budrus nelyginant žvirblis vynuogy- 
ne ir pasitraukė sakydamas: 

- Taip, taip, malonusis prekeivi, aš matau tavo durklą. 
Bet matau ir kai ką kita: ten, balkone, stovi žmogus, ir jis 
mato tave. 

Prekeivis, mirtinai išblyškęs iš baimės, pažiūrėjo ten, kur 
rodė Samiuelis, ir iš tiesų pamatė balkone kažkokią keistą 
labai aukšto ūgio būtybę, apsivilkusią katės odelių chalatu: 
tas smalsuolis sekė kiekvieną jų pokalbio žodį, kiekvieną 
gestą. 

- Gerai, gerai, jūs darote su manimi ką tik norite, - pasa- 
kė supirkėjas ir nusijuokė, šiepdamas šakalo dantis, - aš 
pridedu dar vieną ekiu. Ir kad jūs skradžiai į žemę! - pridū- 
rė tyliai. 

- Dėkoju, - atsakė Samiuelis. - Geros jums prekybos! 

Jis linktelėjo šarvų supirkėjui ir nuėjo kikendamas. 

Prekeivis, likęs vienas gatvėje, pakėlė nuo žemės Perti- 
nakso šarvus ir ėmė grūsti juos į gautuosius iš Furnišono. 

Miestelėnas tebežiūrėjo į jį. Paskui kreipėsi į tebetriū- 
siantį supirkėją. 

- Pone, atrodo, jūs superkate senus ginklus? 

- Tikrai ne, pone, - atsakė nelaimingasis. - Čia tiesiog 
tokia proga pasitaikė. 

- Tuomet ir aš turiu kuo puikiausią progą tuo pasinau- 
doti. 

- Ką jūs turite galvoje, pone? - paklausė supirkėjas. 

- Įsivaizduokite, aš irgi turiu krūvą metalo laužo, kurio 
norėčiau atsikratyti. | 

- Aš neatsisakau pasiūlymo, bet dabar, patys matote, 
mano rankos užimtos. 

- Ir vis dėlto parodysiu jums, ką turiu. 

- Neverta, aš nebeturiu pinigų. 

- Niekai, atiduosiu skolon, jūs, kaip man atrodo, garbin- 
gas Žmogus. 

- Dėkoju, bet manęs laukia. 

- Keista, man atrodo, kad aš jus pažįstu, - atsakė mieste- 
lėnas. 

- Mane? - nustebęs paklausė prekeivis, stengdamasis nu- 
slėpti drebulį. 

- Pažiūrėkite į šį daikčiuką, - pasakė miestelėnas, koja 
traukdamas prie savęs ką tik paminėtą daiktą: jis nenorėjo 
pasitraukti nuo lango, kad prekeivis negalėtų pasprukti. 

Ir tuojau pat, persisvėręs per balkoną, jis padėjo šalmą 
tiesiai į prekeivio rankas. 

- Jūs mane pažįstate? - paklausė tas. - Tai yra, jums 
pasirodė, kad mane pažįstate. 

- Betgi ne, aš jus kuo geriausiai pažįstu. Juk jūs... 

Miestelėnas, atrodo, bandė prisiminti. Prekeivis susi- 
kaupęs laukė. 

- Jūs esate Nikola?.. 

Prekeivio veidas išsikreipė, rankos, laikančios šalmą, 
ėmė drebėti. 

- Nikola? - pakartojo jis. 

- Nikola Triušu, geležies prekijas, Kosoneri gatvė. 

- Ne, ne, - atsakė supirkėjas. - Jis nusijuokė ir atsiduso 
kaip didžiausią naštą nuo pečių nusimetęs žmogus. 

- Nesvarbu, jūs, atrodo, garbingas žmogus. Taigi galė- 
čiau parduoti visą ginkluotę: šarvus, antrankius ir špagą. 

- Turėkite galvoje, pone, kad ši prekyba draudžiama. 

- Aš žinau, jūsų klientas neseniai apie tai garsiai šaukė. 

- Jūs girdėjote? 

- Kuo puikiausiai. Jūs labai dosniai sumokėjote. Tai ir 
pakišo man mintį tartis su jumis. Bet būkite ramus, aš ne- 

piktnaudžiausiu, žinau, kas yra komercija. Aš pats kadaise 
prekiavau. 

- A, o kuo jūs prekiavote? 

-  - Jūs klausiate kuo? 

- Taip. 

- Malonėmis. 

- Puiki prekyba, pone. 

- Taip, mane lydėjo sėkmė ir, kaip matote, aš esu pasitu- 
rintis Žmogus. 

- Su kuo aš jus ir sveikinu. 

- Todėl mėgstu komifortą ir parduodu seną geležį, kuri 
tik vietą užima. 

- Suprantama. 

- Aš dar turiu klubjuostę ir pirštines. 

- Bet man viso to nereikia. 

- Man irgi. 

- Aš paimsiu tik šarvus. 

- Jūs superkate tik šarvus? 

- Taip. 

- Keista, juk jūs vis tiek parduodate pagal svorį, taip 
bent sakėte, o geležis yra geležis. 

- Teisybė, bet, matote, pirmenybę... 

- Kaip norite: pirkite šarvus... arba, beje, jūsų teisybė, 
nereikia nieko pirkti. 

- Ką norite tuo pasakyti? 

- Brangus mano drauge, jeigu viešpatautų taika, niekas, 
velniai rautų, neimtų supirkinėti šarvų! Galite man nepa- 
sakoti. 

- Pone! 

- O dar slapčiomis. 

Pirklys sujudėjo, matyt, ketindamas pasišalinti. 

- Bet iš tiesų kuo daugiau aš į jus žiūriu, tuo labiau esu 
tikras, kad jus pažįstu, - pasakė miestelėnas. - Ne, jūs nesa- 
te Nikola Triušu, bet aš jus vis tiek pažįstu. 

- Tylėkite. 

-- Ir jeigu superkate šarvus... 

- Na ir kas? 

- Esu tikras, tai darote turėdamas Dievo nepiktinantį 
tikslą. 

- Nutilkite! 

- Jūs mane sužavėjote, - pasakė miestelėnas, tiesdamas 
iš balkono ilgą ranką, kuria stipriai įsikibo į prekeivio ran- 
ką. 

- Bet kas jūs toks, po velniais?! - paklausė šis, pajutęs 
stiprius gniaužtus. 

- Aš esu Roberas Brikė, vadinamasis eretikų siaubas, 
Lygos narys ir prisiekęs katalikas. Dabar aš jus tikrai atpa- 
žinau. 

Prekeivis išblyško. 

- Jūs Nikola... Gremblo, odminys iš "Bekaulės karvės". 

- Ne, jūs apsirikote. Likite sveikas, metre Roberai Brikė, 
labai džiaugiuosi, kad susipažinau su jumis. 

Ir prekeivis pasisuko nugara į balkoną. 

- Ką, jūs jau norite eiti? 

- Kaip matote. 

- Nepaėmęs mano gelžgalių? 

- Aš jums jau sakiau, kad nebeturiu pinigų. 

- Aš pasiųsiu su jumis savo tarną. 

- Tai neįmanoma. 

- Ką tuomet daryti? 

- Ogi nieko. Tegul viskas lieka kaip buvę. 

- Po velnių! Aš labai noriu artimiau su jumis susipažinti. 

- Na, o aš noriu kuo greičiau su jumis atsisveikinti, - 
atsakė supirkėjas. Šikart nusprendęs mesti į šalį šarvus ir 
viską prarasti, kad tik jo neatpažintų, jis pasileido iš visų 
Jėgų bėgti. 

t Roberu Brikė nebuvo taip lengva atsikratyti. Jis nu- 

leido koją per balkono turėklus ir atsidūrė gatvėje. Beje, 
jam nė nereikėjo šokti. Pabėgėjęs penkis šešis žingsnius, jis 
pasivijo geležies supirkėją. 

- Jūs išprotėjote, drauguži? - dėdamas ranką ant vargšo 
peties, paklausė jis. - Jei būčiau buvęs jūsų priešas ir būčiau 
norėjęs, kad jus suimtų, tereikėjo šūktelėti: sargyba kaip tik 
dabar eina Augustiniečių gatve. Betgi jūs esate mano drau- 
gas, tegul perkūnas mane skradžiai! Ir štai jums įrodymas: 
aš atsiminiau jūsų vardą. 

Šį kartą prekeivis nusikvatojo. 

Roberas Brikė užtvėrė jam kelią. 

- Jūs esate Nikola Pulenas, - pasakė jis, - jūs Paryžiaus 
teismo tarnautojas. Prisiminiau, kad jūs tikrai esate Nikola. 

- Aš žuvęs! - sumurmėjo prekeivis. 

- Atvirkščiai, jūs išgelbėtas, velniai rautų! Niekada var- 
dan švento reikalo jūs negalėsite padaryti to, ką esu linkęs 
padaryti aš. 

Nikola Pulenas sudejavo. 

- Na, na, tvardykitės! - pasakė Roberas Brikė. - Nusira- 
minkite. Jūs įsigijote brolį, brolį Roberą Brikė. Imkite vie- 
nerius šarvus, aš paimsiu likusius. Dar daugiau, dovanoju 
jums savo antrankius, klubjuostę ir pirštines. O dabar - į 
priekį, ir tegyvuoja Lyga! 

- Jūs eisite su manimi? 

- Aš padėsiu nešti ginklus, kurių pagalba mes įveiksime 
filisterius. Rodykite kelią, aš seksiu iš paskos. 

Nelaimingo teismo tarnautojo širdyje plykstelėjo nepasi- 
tikėjimo kibirkštėlė, bet vos blykstelėjusi užgeso. 

"Jei jis būtų norėjęs mane pražudyti, - galvojo Pulenas, - 
ar būtų prisipažinęs, kad mane pažįsta?" 

Ir garsiai pasakė: 

- Ką gi, jei jūs būtinai to norite, eikite su manimi. 

- Iki grabo lentos! - sušuko Roberas Brikė, spausdamas 
rankoje savo sąjungininko ranką.. 

Kita ranka jis pakėlė aukštyn savo geležies nešulį. 

Abu leidosi į kelią. 

Po dvidešimties minučių Nikola Pulenas atėjo į sutartą 
vietą. Prakaitas žliaugte žliaugė - ne tik nuo greito ėjimo, 
bet ir nuo gyvo pokalbio politinėmis temomis. 

- Kokį kareivį užverbavau! - sušnibždėjo Nikola Pulenas, 
sustojęs netoli Gizų rūmų. | 

"Taip ir maniau, kad mano ginklai keliaus čia", - pagal- 
vojo Brikė. 

- Bičiuli, - pasakė Nikola Pulenas, su tragiška išraiška 
veide pasisukdamas į Brikė, kuris lyg niekur nieko stovėjo 
šalia. - Duodu jums vieną minutę apsispręsti prieš įžengiant 
į šią liūtų buveinę. Jūs dar galite pasišalinti, jeigu jūsų sąži- 
nė negryna. 

- Še tai tau, aš dar ir ne to esu regėjęs. Et non intremuit 
medulla mea*?. Ak, atleiskite, jūs galbūt nemokate lotynų 
kalbos? 

- Ojūs mokate? 

- Kaip matote. 

"Mokytas, drąsus, vikrus, turtingas - koks radinys!" - pa- 
galvojo Pulenas ir garsiai pasakė: 

- Ką gi, eime. 

Ir jis nusivedė Brikė prie didžiulių Gizų rūmų vartų, ku- 
rie atsidarė tris kartus pabeldus bronziniu plaktuku. 

Kieme buvo daug sargybinių ir kažkokių Žmonių, apsi- 
siautusių apsiaustais ir tarsi šešėliai šmėžavusių šen bei ten. 

Rūmų langai buvo tamsūs. 

Kampe stovėjo aštuoni pakinkyti ir pažaboti arkliai. 

Išgirdę plaktuko dūžius, daugumas iš susirinkusiųjų atsi- 
suko ir netgi išsirikiavo į eilę sutikti ką tik atėjusius. 


* Ir nepabūgo protas mano (lot. ). 

Nikola Pulenas, pasilenkęs prie ausies Žmogaus, kuris 
atliko vartininko pareigas ir pradarė durų langelį, pasakė 
savo vardą. 

- Su manimi patikimas draugas, - pridūrė jis. 

- Įeikite, ponai, - pakvietė vartininkas. 

- Nuneškite juos į sandėlį! - pasakė Pulenas, atiduoda- 
mas vartininkui trejus šarvus ir kitus ginklus, gautus iš Ro- 
bero Brikė. 

"Puiku! Jie, pasirodo, turi sandėlį", - pagalvojo šis. 

- Geriau ir būti negali. Po perkūnais, jūs puikus organi- 
zatorius, pone teisėjau! 

- Taip, taip, - puikuodamasis nusijuokė Pulenas. - Bet 
eikime, aš jus pristatysiu. 

- Neverta, - atsakė miestelėnas. - Aš labai drovus. Jei 
man leis pasilikti, būsiu patenkintas. Kai įrodysiu, kad esu 
vertas pasitikėjimo, pats prisistatysiu. Kaip yra pasakęs 
graikų rašytojas: viską parodys mano darbai. 

- Kaip norite, - atsakė teismo tarnautojas. - Palaukite 
manęs čia. 

Ir jis nuėjo pasisveikinti su susirinkusiais kieme - pa- 
spausti jiems rankų. 

- Ko mes laukiame? - kažkas paklausė. 

Tuo metu kažkoks aukštas vyriškis įėjo į rūmus. Jis išgir- 
do paskutiniuosius žodžius, kuriais pasikeitė paslaptingi at- 
vykėliai. 

- Ponai, - pasakė jis. - Aš atvykau jo įgaliotas. 

- O, tai ponas Meinvilis! - sušuko Pulenas. 

"Aha, pasirodo, aš esu tarp pažįstamų", - pagalvojo Bri- 
kė ir tuojau pat nutaisė grimasą, kad jo nepažintų. 

- Ponai, mes visi susirinkome. Dabar pasitarsime, - vėl 
pasigirdo balsas to, kuris prakalbo pirmas. 

"Puiku, - pagalvojo Brikė, - štai ir antras. Tai mano pro- 
kuroras, metras Marto." 

Ir jis vėl pakeitė grimasą taip lengvai, kad nesunku buvo 
suprasti, jog šitai daryti jam yra iprasta. 

- Lipkime aukštyn, ponai, - ragino Pulenas. 

Ponas de Meinvilis ėjo pirmas, paskui jį sekė Nikola Pu- 
lenas. Apsiaustais vilkį žmonės nusekė Puleną, o kartu su 
jais ir Roberas Brikė. 

Visi lipo išoriniais laiptais, kurie vedė į skliautuotą gale- 
riją. 

Roberas Brikė lipo drauge su visais šnibždėdamas: "O 
pažas, kur tas prakeiktas pažas?" 


XI 
VĖL LYGA 


Tuo metu, kai Roberas Brikė, stengdamasis atrodyti 
kaip sąmokslininkas, lipo laiptais paskui žmones su ap- 
siaustais, pastebėjo, kad Nikola Pulenas, pasikalbėjęs su 
kai kuriais paslaptingais savo bendrininkais, sustojo prie 
galerijos durų. 

"Tikriausiai laukia manęs", - pagalvojo Brikė. 

Ir iš tiesų miesto teismo valdininkas sustabdė savo nau- 
jąjį bičiulį kaip tik tuo momentu, kai šis rengėsi peržengti 
paslaptingą slenkstį. 

- Nepykite ant manęs, - pasakė jis, - beveik niekas iš 
mūsų draugų jūsų nepažįsta, ir jie, prieš įsileisdami jus į 
pasitarimą, norėtų šį bei tą išsiaiškinti. 

- Suprantama, - atsakė Brikė, - aš juk sakiau jums, kad 
dėl įgimto kuklumo buvau numatęs šį keblumą. 

- Visiškai su jumis sutinku, - tarė Pulenas. - jūs taktiškas 
žmogus. 

- Taigi aš pasišalinu, - pasakė Brikė, laimingas bent jau 

todėl, kad per vieną vakarą pamatė tiek šaunių katalikų - 
Lygos gynėjų. 

- Ar norite, kad jus palydėčiau? - paklausė Pulenas. 

- Ne, dėkoju, neverta. 

- Bet jūsų gali neišleisti pro duris. Nors, antra vertus, aš 
negaliu delsti. 

- Bet ar prie iėjimo nereikia pasakyti slaptažodžio? Tai 
ne jūsų būdui, metre Nikola. Toks neatsargumas! 

- Žinoma, reikia. 

- Puiku, tuomet pasakykite jį man. 

- Iš tiesų, jei jau įėjote... 

- Be to, mes juk draugai. 

- Gerai. Jums tereikia pasakyti Parma ir Lotaringija. 

- Ir vartininkas mane išleis? 

- Nedelsdamas. 

- Puiku, dėkoju jums. Eikite tvarkyti savo reikalų, o aš 
tvarkysiu savuosius. 

Nikola Pulenas išsiskyrė su savo palydovu ir grižo ten, 
kur buvo susirinkę jo draugai. 

Brikė žengė keletą žingsnių laiptų link, lyg ketindamas 
nulipti atgal į kiemą, bet, priėjęs prie pirmo laiptelio, susto- 
jo, kad galėtų apžiūrėti vietovę. 

Jis pastebėjo, kad skliautuota galerija tęsiasi lygiagrečiai 
išorinei rūmų sienai, sudarydama virš jos plačią atbrailą. 
Buvo aišku, kad ši galerija veda į kažkokią erdvią, bet ne- 
aukštą patalpą, visiškai tinkančią slaptam pasitarimui, į ku- 
rį Brikė neturėjo garbės būti įleistas. 

Ši prielaida virto įsitikinimu, kada jis pamatė šviesą, 
mirguliuojančią grotuotame langelyje, prakirstame toje pa- 
čioje sienoje. Jį saugojo piltuvo formos medinė priedanga, - 
tokiom mūsų dienomis pridengiami iš išorės kalėjimų ka- 
merų ir vienuolynų celių langai, kad ten patektų tik oras, o 
iš vidaus nebūtų matyti nieko, išskyrus dangų. 

Brikė iškart sumetė, kad pro šį langelį galima pamatyti 
salę, kurioje vyko susirinkimas, ir kad pažvelgus pro ji daug 
ką būtų galima pamatyti, o akys šiuo atveju sėkmingai pa- 
keistų kitus jutimo organus. 

Tik buvo sunku pasiekti šį stebėjimo punktą ir įsikurti 
taip, kad viską matytum, o pats liktum nepastebėtas. 

Brikė apsižvalgė aplinkui. 

Kieme - pažai su savo arkliais, kareiviai su alebardomis 
ir vartininkas su raktais. Visi šie Žmonės buvo budrūs ir 
įžvalgūs. 

Laimė, kiemas buvo itin didelis, o naktis itin tamsi. 

Beje, pažai ir kareiviai, pamatę, kad susirinkimo dalyviai 
dingo skliautuotoje galerijoje, nustojo stebėti aplinką, o 
vartininkas, žinodamas, kad vartai užrakinti ir kad niekas 
negalės įeiti nepasakęs slaptažodžio, ėmė tvarkyti savo guo- 
lį nakties poilsiui, stebėdamas ant židinio puikų metalinį 
kaitintuvą, pilną vyno su prieskoniais. 

Smalsumas toks pat stiprus stimulas kaip ir bet kurios 
kitos aistros polėkis. Noras sužinoti tai, kas slepiama, toks 
didelis, kad daugelis smalsuolių dėl to yra paaukoję savo 
gyvybes. 

Brikė jau buvo surinkęs tiek duomenų, kad užsigeidė 
juos papildyti. Jis dar kartą apsidairė ir, užkerėtas šviesos 
atšvaitų, krintančių pro langą ant geležinių grotų virbų, 
įžvelgė šiuose atšvaituose kažkokį raginimą, o žvilgančiuose 
drabužiuose - iššūkį savo rankų jėgai. 

Ir štai, nusprendęs bet kokia kaina nusigauti iki lango su 
medine priedanga, Roberas Brikė pradėjo slinkti išilgai 
karnizo, kuris kaip ornamento virš paradinių durų tęsinys 
siekė šį langą. Brikė slinko išilgai sienos lyg katė ar bež- 
džionė, kabindamasis rankomis ir kojomis už sienoje iškirs- 
to ornamento iškilimų. 

Jeigu pažai ir kareiviai būtų galėję tamsoje įžvelgti šį 


111 


fantastinį siluetą, slystantį išilgai sienos be jokios matomos 
atramos, jie, be abejo, būtų pradėję šaukti apie burtus ir 
net patiems drąsiausiems plaukai būtų piestu atsistoję. 

Bet Roberas Brikė nedavė jiems laiko atkreipti dėmesį į 
savo išdaigas. 

Roberui Brikė teliko nueiti ne daugiau kaip keturis 
žingsnius, ir štai jis jau nusitvėrė už virbų, įsispraudė tarp jų 
ir medinės priedangos taip, kad iš išorės jo visai nebuvo 
matyti, o iš vidaus jį gana gerai slėpė grotos. 

Brikė neapsiriko: pasiekus šią vietą, jam buvo dosniai 
atlyginta ir už drąsą, ir už įveiktus sunkumus. 

Iš tiesų jam prieš akis atsivėrė erdvi salė, apšviesta gele- 
žiniais šviestuvais su keturiomis atšakomis ir užversta viso- 
kių rūšių šarvais, tarp kurių, gerai paieškojęs, jis būtų galė- 
jęs aptikti savo antrankius ir antkrūtinį. 

Jei kalbėsime apie krūvomis gulinčias ir sustatytas ietis, 
špagas, alebardas ir muškietas, tai jų buvo tiek, kad ginklų 
būtų užtekę keturiems pulkams apginkluoti. 

Tačiau Brikė į šiuos suguldytus ar sustatytus ginklus 
kreipė mažiau dėmesio negu į susirinkusius žmones, keti- 
nančius šiuos ginklus panaudoti arba išdalyti kam priklau- 
so. Degantis Robero Brikė žvilgsnis skverbėsi per storą, ap- 
rūkusį ir apdulkėjusį stiklą. Jis stengėsi įžiūrėti pažįstamus 
veidus, pasislėpusius po skrybėlių graižais ir gobtuvais. 

- Ak! - sušnibždėjo jis. - Štai mūsų revoliucionierius - 
metras Kriusė, štai mažasis Brigaras, bakalėjininkas nuo 
Lombardininkų gatvės kampo, štai metras Lekleras, pre- 
tenduojantis į Biusi vardą, bet, žinoma, jis niekada nebūtų 
pasiryžęs tokiai šventvagystei, jeigu tikrasis Biusi dar būtų 
gyvas. Man reikės progai pasitaikius išklausinėti šį fechtavi- 
mosi meistrą, ar jam žinoma gudrybė, kurios padedamas jis 
pasiuntė Lione į aną pasaulį Davidą, kurį aš gerai pažino- 
jau. Velniai rautų! Štai ir ponas Meinvilis, tegul atleidžia 

man Dievas! Jis spaudžia ranką Nikola Pulenui. Jaudinan- 
tis vaizdas: luomai broliuojasi! Štai kaip! Ponas de Meinvi- 
lis, pasirodo, oratorius? Panašu, kad jis rengiasi sakyti kal- 
bą, žvilgsniais ir gestais stengdamasis įtikinti klausytojus. 

Iš tiesų ponas de Meinvilis prabilo. 

Kol ponas de Meinvilis demonstravo savo oratorinius 
sugebėjimus, Roberas Brikė lingavo galva. Tiesa, jo nepa- 
siekė nė vienas žodis, bet kalbančiojo gestai ir klausytojų 
elgesys buvo pakankamai iškalbingi. 

- Panašu, kad jis nelabai įtikina savo auditoriją. Nepasi- 
tenkinimo grimasa iškreipė Kriusė veidą, Lapašelis-Marto 
pasisuko į Meinvilį nugara, o Biusi-Lekleras gūžčioja pe- 
čiais. Na, na, pone de Meinvili, kalbėkite, prakaituokite, 
dūsaukite, būkite iškalbingas, velniai jus griebtų. O! Paga- 
liau klausytojai pagyvėjo. Oho, prie jo prieina, spaudžia 
rankas, mėto į orą skrybėles, kažkokia velniava! 

Kaip jau sakėme, Brikė viską matė, bet negalėjo nieko 
girdėti. O mes, nepastebimai dalyvaujantys audringuose šio 
susirinkimo debatuose, mes papasakosime skaitytojui, kas 
ten vyko. 

Marto, įsijautęs į prokuroro vaidmenį, kalbėjo pirmas. 

- Pone de Meinvili, - pradėjo jis. - Jūs atvykote įgaliotas 
kunigaikščio de Gizo? Dėkojame jums už tai ir priimame 
jus kaip pasiuntinį. Bet mums būtinai reikia, kad kunigaikš- 
tis dalyvautų pats. Po šlovingojo savo tėvo mirties jis, būda- 
mas vos aštuoniolikos metų, įtikino geruosius prancūzus su- 
daryti mūsų Sąjungą ir sukvietė mus visus po ta vėliava. 
Davę priesaiką, mes patys atidavėme ir paaukojome savo 
turtą, kad šis šventas reikalas triumfuotų. Ir štai, sudėję 
tokias aukas, nejudame į priekį, atomazgos nėra iki šiolei. 
Saugokitės, pone de Meinvili, paryžiečiai pavargs. O jeigu 
pavargęs Paryžius, ką bus galima pasiekti visoje Prancūzijo- 
je? Ponui reikėtų apie tai pamąstyti. 


S. Keturiasdešimt penki I t. 

Šiam pasisakymui pritarė visi Lygos nariai, ypač įnirtin- 
gai plojo Nikola Pulenas. 

Ponas de Meinvilis nesusimąstydamas atsakė: 

- Pone, jeigu lemtingi įvykiai neįvyko, tai tik todėl, kad 
jie dar nepribrendo. Prašyčiau išnagrinėti susidariusią pa- 
dėtį. Monsinjoras kunigaikštis ir jo brolis monsinjoras kar- 
dinolas apsistojo Nansi ir stebi situaciją. Vienas rengia ar- 
miją: ją turi sudaryti Flandrijos hugenotai, kuriuos Anžu 
kunigaikštis ketina pasiųsti prieš mus, kad atitrauktų mūsų 
jėgas. Kitas rašo laišką po laiško visai prancūzų dvarininki- 
jai ir popiežiui, įtikinėdamas juos oficialiai pripažinti mūsų 
Sąjungą. Monsinjoras kunigaikštis de Gizas žino tai, ko jūs, 
ponai, nežinote. Anžu kunigaikščio ir Bearniečio suirusi są- 
junga dabar vėl atgaivinama. Kalbama apie tai, kad reikia 
Ispanijai surišti rankas ir sutrukdyti tiekti mums ginklus bei 
pinigus. Tuo tarpu monsinjoras kunigaikštis, prieš pradėda- 
mas ryžtingai veikti ir ypač prieš pasirodydamas Paryžiuje, 
nori būti visiškai pasirengęs ginkluotai kovai su eretikais ir 
uzurpatoriais. Tačiau nors kunigaikščio de Gizo čia nėra, 
yra ponas de Majenas - jis ir karvedys, ir patarėjas, ir aš 
laukiu jo atvykstant kiekvieną akimirką. 

- Tai yra, - pertraukė Biusi (kaip tik tada jis ir gūžtelėjo 
pečiais), - tai yra, jūsų princai randasi visur, kur mūsų nėra, 
ir niekada jų nėra ten, kur mes norėtume juos matyti. Na, 
ką daro, pavyzdžiui, ponia de Monpansjė? 

- Pone, ponia de Monpansjė šįryt prasigavo į Paryžių. 

- Ir niekas jos nematė? 

- Matė, gerbiamasis. 

- Kas tas žmogus? 

- Salsedas. 

- O, 0! - pagyvėjo susirinkusieji. 

- Bet, - pastebėjo Kriusė, - vadinasi, ji tapo nematoma. 

- Ne visai, bet, tikiuosi, ji nesugaunama. 

- O kaip tapo žinoma, kad ji čia? - paklausė Nikola Pu- 
lenas. - Juk ne Salsedas jums apie tai pranešė? 

- Aš žinau, kad ji yra čia, - atsakė Meinvilis, - nes lydė- 
jaują iki Sent Antuano vartų. 

- Girdėjau, kad vartai buvo užkelti? - įsiterpė Marto, 
kuris tik ir laukė progos pasakyti dar vieną kalbą. 

- Taip, gerbiamasis, - atsakė Meinvilis su jam būdingu 
mandagumu, kurio atsisakyti negalėjo priversti jokie išpuo- 
liai. 

- O kaip pavyko, kad jai atkeltų vartus? 

- Tai jos reikalas. 

- Ar ji turi tokią valdžią, kad priverčia Paryžiaus sargybą 
atidaryti vartus? - klausinėjo Lygos žmonės, pavydūs ir įta- 
rūs, kaip visi žemesnio luomo žmonės, kai jie sudaro sąjun- 
gą su aukštesnio luomo žmonėmis. 

- Ponai, - pasakė Meinvilis, - šiandieną prie Paryžiaus 
vartų vyko tai, kas jums tikriausiai visiškai nežinoma arba 
žinoma tik bendrais bruožais. Buvo duotas įsakymas pro 
miesto vartus praleisti tik tuos, kurie turėjo specialų leidi- 
mą. Kas jį pasirašinėjo? To aš nežinau. Taigi per Sent An- 
tuano vartus prieš mus į miestą pakliuvo penki ar šeši žmo- 
nės. Keturi iš jų buvo labai prastai apsirengę ir gana neiš- 
vaizdūs. Šeši žmonės turėjo tuos specialius leidimus ir pra- 
ėjo prieš pat mūsų nosį. Kai kurie iš jų elgėsi juokingai ir 
įžūliai, kaip žmonės, kurie įsivaizduoja esantys užkariautoje 
šalyje. Kas tie žmonės? Kokie tie leidimai? Atsakykite 
mums į šiuos klausimus, ponai paryžiečiai, juk jums pavesta 
žinoti viską, kas susiję su jūsų miestu. 

Taip Meinvilis iš kaltinamojo pavirto Ealtniojų, o tai 
oratoriniame mene yra svarbiausia. 

- Leidimai, su kuriais išimties tvarka prasibrauna kažko- 
kie akiplėšos? Oho, ką tai galėtų reikšti? - stebėdamasis 
paklausė Nikola Pulenas. 


8* 

- Jeigu to nežinote jūs, vietiniai gyventojai, tai kaip gali- 
me žinoti mes, gyvenantys Lotaringijoje ir visą laiką besi- 
bastantys Prancūzijos keliais, kad sutvirtintume mūsų Są- 
jungą? 

- Na, o kaip atvyko tie žmonės? 

- Vienas pėsčiomis, kiti raiti. Vieni be palydovų, kiti su 
tarnais. 

- Tai karaliaus žmonės? 

- Trys ar keturi iš jų buvo tikri driskiai. 

- Kariškiai? 

- Šešiese jie turėjo tik dvi špagas. 

- Svetimšaliai? 

- Man atrodo, kad jie - gaskonai. 

- O! O! - niekinamai nutęsė kažkuris iš dalyvių. 

- Nesvarbu, - pasakė Biusi, - nors tai būtų ir turkai, į 
juos reikia atkreipti dėmesį. Mes pasidomėsime. Tai jau 
jūsų reikalas, pone Pulenai. Bet visa tai tiesiogiai nesusiję 
su Lygos reikalais. 

- Sudarytas naujas planas, - atsakė ponas de Meinvilis. - 
Rytoj sužinosite, kad Salsedas, kuris kartą mus jau išdavė ir 
rengėsi išduoti dar kartą, ne tik nieko nepasakė, bet dargi, 
stovėdamas ant ešafoto, paneigė ankstesnius savo parody- 
mus. Visa tai įvyko tik kunigaikštienės dėka, kuri įėjo į 
miestą kartu su vienu iš turinčiųjų leidimą ir turėjo drąsos 
prasibrauti iki pat ešafoto, nors grėsė pavojus, kad ją su- 
spaus minia, o pasirodydama nuteistajam ji galėjo būti visų 
atpažinta. Būtent tada Salsedas ir sustojo, nusprendęs ne- 
duoti parodymų, o po akimirkos budelis, mūsų šaunusis ša- 
lininkas, sutrukdė jam pakeisti šį sprendimą. Taigi, ponai, 
galima nesibaiminti dėl mūsų veiksmų Flandrijoje. Lemtin- 
ga paslaptis palaidota Salsedo kape. 

Ši paskutinė frazė ir paskatino Lygos šalininkus apspisti 
poną de Meinvilį. 

Iš jų judesių Brikė suprato, kokie džiaugsmingi jausmai 
juos užvaldė. Šitai labai syjaudino garbingąjį buržua, ir jis, 
atrodo, priėmė netikėtą sprendimą. 

Iš savo priedangos Brikė nušliaužė tiesiai ant kiemo 
plokščių ir pasuko vartų link. Jis pasakė žodžius Parma ir 
Lotaringija, ir vartininkas jį išleido. 

Atsidūręs gatvėje, metras Roberas Brikė garsiai atsikvė- 
pė, iš to buvo galima spėti, kad jis labai ilgai gniaužė kvėpa- 
vimą. 

O pasitarimas tęsėsi: istorija informuoja mus, kas jame 
įvyko. 

Ponas de Meinvilis Gizų vardu būsimiesiems Paryžiaus 
maištininkams išdėstė visą sukilimo planą. 

Buvo kalbama apie tai, kaip išžudyti tuos įtakingus mies- 
to Žmones, kurie buvo žinomi kaip karaliaus šalininkai, 
kaip vaikščioti būriais po miestą ir šaukti "Tegyvuoja mesa! 
Mirtis politikams!", - ir taip įpūsti naują Baltramiejaus nak- 
tį iš senosios nuodėgulių. Tik šįkart prie hugenotų reikėjo 
prijungti ir nepatikimus katalikus. 

Taip veikdami maištininkai iš karto itiktų dviem dievams 
- viešpataujančiam danguje ir ketinančiam įsiviešpatauti 
Prancuzijoje. 


XII 


JO DIDENYBĖS HENRIKO III 
MIEGAMASIS LUVRE 


Erdvioje Luvro rūmų menėje, kur mes su skaitytojais jau 
ne kartą esame buvoję ir kur mūsų akivaizdoje vargšelis 
karalius Henrikas III praleido tiek ilgų ir slogių valandų, 
susitiksime su juo dar kartą: dabar prieš mus jau ne kara- 
lius, ne visos šalies valdovas, o tik išblyškęs, prislėgtas, iš- 
kankintas žmogus, kurį be paliovos persekioja šmėklos, iš- 
kylančios jo atmintyje po šiais didingais skliautais. 

Henrikas labai pasikeitė po lemtingos savo draugų žū- 
ties, apie kurią mes jau pasakojome kitoje vietoje: ši netek- 
tis užgriuvo jį kaip niokojantis uraganas. Vargšas karalius, 
niekada neužmiršdamas, kad jis viso labo tik žmogus, jaus- 
mingai ir patikliai atsiduodavo asmeninėms simpatijoms. 
Dabar, kai pavydulinga mirtis visiškai išsekino jo dvasios 
jėgas, nustojęs pasitikėjimo, tarsi iš anksto išgyveno tą siau- 
bingą akimirką, kai karaliai atsiduria prieš Dievą vieni, be 
draugų, be apsaugos, be savosios karūnos. 

Likimas žiauriai pasielgė su Henriku III: jo akyse vienas 
po kito žuvo visi, kuriuos jis mylėjo. Po to, kai Šombergas, 
Keliusas ir Možironas buvo nukauti besigrumiant su Livaru 
ir d'Antragė, ponas de Majenas nužudė Sen Megreną. Šios 
jo širdies žaizdos negijo ir vis tebekraujavo... Prieraišumas, 
kuris jį siejo su jo naujaisiais numylėtiniais dEpernonu ir 
Žuajezu, buvo panašus į tėvo, netekusio geriausių savo vai- 
kų, meilę tiems, kurie jam dar liko. 

Gerai Žinodamas visus jų trūkumus, jis juos myli, tauso- 
ja, sergsti, kad nors jų neišplėštų mirtis. 

D'Epernoną jis apipylė malonėmis ir vis tiek jautė jam 
prieraišumą tik protarpiais, kai pasiduodavo netikėtam 

įgeidžiui. O būdavo minučių, kada karalius negalėdavo jo 
pakęsti. Kaip tik tada Kotryna, nepermaldaujama patarėja, 
kurios protas buvo panašus į neužgesinamą tabernakulo 
lempelę, kaip tik tomis akimirkomis Kotryna, kuri neapdai- 
riai nesusižavėdavo net jaunystėje, pakeldavo kartu su liau- 
dimi balsą, pasisakydama prieš karaliaus favoritus. 

Kai Henrikas ištuštindavo iždą, kad padidintų paveldė- 
tas La Valeto žemes ir paverstų jas kunigaikštyste, ji jam 
neįteiginėdavo: 

- Sire, nusigręžkite nuo šių žmonių, kurie visai nemyli 
jūsų, arba, o tai dar blogiau, myli savanaudiškai. 

Bet kai tik ji pamatydavo, kaip raukiasi karaliaus anta- 
kiai, kai išgirsdavo, kaip pavargęs jis pats imdavo priekaiš- 
tauti d'Epernonui dėl gobšumo ir bailumo, ji tuoj pat rasda- 
vo pačių negailestingiausių žodžių, labiausiai nusakančių 
tuos kaltinimus, kuriuos liaudis ir valstybė pateikdavo 
d'Epernonui. 

D'Epernonas, tik pusiau gaskonas, iš prigimties įžvalgus 
ir be sąžinės, gerai suprato, koks silpnas žmogus yra kara- 
lius. Jis mokėjo slėpti savo garbėtroškiškumą; beje, jis netu- 
rėjo konkretaus, įsisąmoninto tikslo. Vienintelis kelrodis, 
kuriuo jis pasikliovė siekdamas tolimų ir paslaptingų hori- 
zontų, slepiamų miglotuose ateities toliuose, buvo gobšu- 
mas. Jį buvo užvaldžiusi vienintelė aistra - godumas. 

Kai tik ižde atsirasdavo pinigų, tuoj pat grakščiai gesti- 
kuliuodamas bei šypsodamasis pasirodydavo d'Epernonas. 
Kai iždas ištuštėdavo, jis pradingdavo suraukęs kaktą ir pa- 
niekinamai atvėpęs lūpą, užsidarydavo savo rūmuose arba 
vienoje iš jam priklausančių pilių. Jis ten verkšlendavo ir 
kaulydavo tol, kol jam vėl pavykdavo gauti iš nelaimingo 
silpnavalio karaliaus kokių nors dovanėlių. 

Tai jis favorito padėtį pavertė amatu, išgaudamas viso- 
keriopą naudą. Pirmiausia jis neatleisdavo karaliui, jei šis 

bent kiek pavėluodavo išmokėti algą. Vėliau, kai jis tapo 
dvariškiu, o karališkos malonės vėjas keisdavo kryptį taip 
dažnai, kad šiek tiek išblaivė jo, gaskono, galvą, vėliau, kar- 
tojame, jis sutiko prisiimti darbo dalį, tai yra sunkdavo tuos 
pinigus, kurių dalį pats troško pasiglemžti. 

Jis suprato, kad minėta aplinkybė vertė jį iš tingaus ka- 
raliaus dvariškio, - tai maloniausia pasaulyje padėtis, - tapti 
veikliu karaliaus rūmininku, o kas gali būti blogiau? Tada 
jam teko karčiai apraudoti saldų Keliuso, Šombergo ir Mo- 
žirono dykaduoniavimą. Šie per visą savo gyvenimą su nie- 
kuo nekalbėjo apie reikalus - valstybinius arba asmeninius, 
užtat lengvai paversdavo karaliaus malonę pinigais, 0 pini- 
gus malonumais. Bet laikai pasikeitė: aukso amžių pakeitė 
geležies amžius. Pinigai jau nebeplaukė patys, kaip anks- 
čiau. Prie pinigų teko brautis, juos reikėjo traukti iš liau- 
dies, kaip iš pusiau išsekusios rūdingos gyslos. D'Epernonas 
susitaikė su būtinybe ir tarsi alkanas Žvėris metėsi į neįžen- 
giamą karališkosios administracijos tankmę, savo kelyje vis- 
ką chaotiškai niokodamas, išgaudamas vis daugiau ir dau- 
giau, nekreipdamas dėmesio į liaudies jam skirtus prakeiki- 
mus: auksinių ekiu skambesys užgožė Žmonių aimanas. 

Trumpai ir pernelyg paviršutiniškai papasakoję apie Žu- 
ajezo charakterį, mes vis dėlto sugebėjome parodyti skaity- 
tojui skirtumą tarp abiejų karaliaus numylėtinių, kurie dali- 
josi tarp savęs jei ne karaliaus palankumą, tai bent jau tą 
įtaką, kurią Henrikas jį supantiems žmonėms leido daryti 
valstybės reikalams ir sau pačiam. 

Kaip kažką savaime suprantama perėmęs Keliusų, Šom- 
bergų, Možironų ir Sen Megrenų tradicijas, Žuajezas nuėjo 
jų keliu: jis mylėjo karalių ir nerūpestingai leido jam mylėti 
save. Skirtumas buvo tik tas, kad įvairūs gandai apie keistą 
draugystės, kuri siejo karalių su Žuajezo pirmtakais, pobū- 
dį, liovėsi sklidę, kai ši draugystė nutrūko: niekas nebjauro- 

jo beveik tėviško Henriko prisirišimo prie Žuajezo. Kilęs iš 
garbingos ir padorios giminės, Žuajezas, bent jau viešumo- 
je, gerbė karališkąjį titulą, ir jo familiarumas Henrikui ne- 
peržengdavo leistinų ribų. Jeigu kalbėsime apie vidinį, dva- 
sinį gyvenimą, Žuajezas buvo tikras Henriko draugas, nors 
išoriškai tai ir neatsispindėjo. Jis buvo jaunas, karštas, daž- 
nai įsimylėdavo, o įsimylėjęs užmiršdavo draugystę. Jis la- 
bai mėgo pačiais įvairiausiais būdais bandyti laimę. Jį buvo 
nutvieskęs drąsos, grožio ir turto spindesys, o tai greitai 
įžiebdavo meilės kibirkštį. Gamta per daug davė Žuajezui, 
ir Henrikas retsykiais keikdavo gamtą, kuri leisdavo jam, 
karaliui, tik tiek mažai padaryti savo draugo labui. 

Henrikas gerai pažinojo savo numylėtinius ir tikriausiai 
jie buvo brangūs jam būtent dėl savo nepanašumo. Po prie- 
taringo skeptiškumo luobu slypėjo gilus Žmonių ir daiktų 
pažinimas. Jei ne Kotryna, tatai būtų davę ir puikių prakti- 
nių rezultatų. Henriką neretai išduodavo, bet niekam nepa- 
vykdavo jo apgauti. 

Jis labai teisingai vertindavo savo draugų charakterius, 
gerai žinojo jų privalumus ir trūkumus. Ir, sėdėdamas toli 
nuo jų, šiame tamsiame kambaryje, vienišas, Kūdnas, jis 
galvojo apie juos, apie save, apie savo gyvenimą ir matė 
tamsybėje gedulingus ateities tolius, kuriuos įžvelgdavo ir 
daugelis gerokai mažiau nei jis įžvalgių žmonių. 

Istorija su Salsedu jį nepaprastai prislėgė. Likęs tokią 
akimirką su dviem moterimis, Henrikas stipriai jautė, kiek 
daug jam visko trūksta: Luizos silpnumas jį liūdino, Kotry- 
nos jėga kėlė baimę. Henrikas pagaliau savo širdyje pajuto 
sunkiai nusakomą, nuolatinį siaubą, karalių, kuriems likimo 
skirta būti paskutiniaisiais savo drauge su jais užgęstančios 
giminės atstovais, prakeikimą. 

Iš tiesų, jausti, kad ir kaip aukštai būtum iškilęs virš 
žmonių, kad tavo didybė neturi patvarios atramos, suprasti, 

kad tu nors ir dievaitis, kuriam meilikaujama, stabas, ku- 
riam nusilenkiama (tai dažniausiai daroma siekiant nau- 
dos), - išdidžiai sielai pats žiauriausias pažeminimas. 

Henrikas visą laiką tai juto ir šitai jį siutino. 

Tačiau retkarčiais jis vėl atgaudavo jaunystėje jam bū- 
dingą energiją, kuri išseko gerokai anksčiau, nei baigėsi jo 
jaunystė. 

"Galų gale, - galvojo jis, - dėl ko man nerimauti? Aš 
daugiau nebekariauju. Gizas - Nansi, Henrikas - Po: vienas 
priverstas tramdyti savo garbėtrošką, kitas jos niekada ir 
neturėjo. Žmonių protai rimsta. Nė vienam prancūzui ne- 
atėjo į galvą rimtai imtis neįgyvendinamo dalyko - nuversti 
nuo sosto savo karalių. Ponios de Monpansjė žodžiai apie 
trečią vainiką, - tik moters, kurios savimeilė įžeista, balsas. 
Tik mano motinai visur vaidenasi pasikėsinimai į sostą, O 
nurodyti, kas yra tas uzurpatorius, ji negali. Bet aš - vyras, 
mano protas dar guvus, nepaisant mane užplūdusių vargų, 
aš Žinau, ko verti pretendentai, keliantys jai baimę. Henri- 
ką Navarietį išjuoksiu, Gizą parodysiu kaip šlykštų žmogų, 
užsienio priešus išsklaidysiu su ginklu rankoje. Taip, - nu- 
leidęs galvą, Henrikas tęsė vidinį monologą, - taip, bet ko! 
kas nuobodžiauju, o nuobodulys man tarsi mirtis. Štai ma- 
no vienintelis, tikrasis sąmokslininkas, 0 apie ji motina su 
manimi niekada nekalba. Pažiūrėsim, ar atvyks pas mane 
kas nors šįvakar! Žuajezas prisiekinėjo, kad ateis anksčiau: 
jis bent linksminasi. Bet kaip, po velnių, jam pavyksta pasi- 
linksminti? D'Epernonas? Jis, tiesa, nesilinksmina, jis pu- 
čiasi: dar negavo savo dvidešimt penkių tūkstančių livrų 
mokesčio už naminius gyvulius. Na, ir tegul pučiasi į sveika- 
tą." 

- Sire, - pasigirdo durininko balsas. - Ponas kunigaikštis 
d'Epernonas. 

Visi, kas yra patyrę laukimo nuobodulį, iš to kilusius 

priekaištus, dvasios palaimą, kada išsisklaido niūrūs debe- 
sys vos tik pasirodo tas, kurio lauki, gerai supras karalių, 
išsyk liepusį paduoti kunigaikščiui sudedamąją kėdę. 

- O, kunigaikšti, labas vakaras! - pasakė jis. - Džiaugiuo- 
Si jus matydamas. 

D'Epernonas pagarbiai nusilenkė. 

- Kodėl neatėjote pažiūrėti, kaip ketvirčiavo tą niekšą 
ispaną? Juk žinojote, kad turite vietą mano ložėje. 

- Sire, aš niekaip negalėjau. 

- Negalėjote? 

- Ne, sire, aš turėjau reikalų. 

- Tik pažiūrėkite, jo veidas toks ištisęs, kad gali pamany- 
ti, - mano ministras atėjo pranešti, kad iki šiolei nesumokė- 
tas kažkoks mokestis, - patraukęs pečiais, pasakė Henrikas. 

- Dievaži, sire, - tarė dEpernonas, - jūs neklystate: mo- 
kestis nesumokėtas, o mano kišenės tuščios. 

- Tiek to, - nepatenkintas suniurzgėjo Henrikas, - kalba- 
ma ne apie tai. 

- Skubu jūsų didenybei pasakyti, o tai dar pagalvosite, 

- Kokie tie reikalai, kunigaikšti? 

- Jūsų didenybe, jūs žinote, kas atsitiko, kai buvo ketvir- 
čiuojamas Salsedas? 

- Velniai rautų, juk aš buvau ten. 

- Nuteistąjį ketino pagrobti. 

- Aš to nepastebėjau. 

- Ir vis dėlto šis gandas sklando mieste. 

- Šis gandas niekuo nepamatuotas, nieko panašaus ne- 
įvyko, niekas nė nekrustelėjo. 

- Man atrodo, kad jūs, jūsų didenybe, klystate. 

- O kodėl taip manai? 

- Todėl, kad Salsedas visų akivaizdoje atsiėmė parody- 
mus, kuriuos buvo davęs teisėjams. 

- A, jūs tai jau žinote? 

- Stengiuosi sužinoti viską, kas svarbu jūsų didenybei. 

- Dėkoju. Bet ką turite galvoje taip teigdamas? 

- Ogi štai ką: žmogus, miręs taip, kaip mirė Salsedas, 
labai geras tarnas, sire. 

- Gerai. Kas toliau? 

- Šeimininkas, turintis tokį tarną - laimingas žmogus, 
štai ir viskas. 

- Tu nori pasakyti, kad aš neturiu tokių tarnų arba, tiks- 
liau, daugiau jų nebeturiu? Jei šitai norėjai man pasakyti, 
tu visiškai teisus. 

- Ne tai norėjau pasakyti. Esant reikalui, jūsų didenybe, 
rastumėte - kaip niekas kitas galiu tai tvirtinti - tokių pat 
ištikimų tarnų, kokių turėjo Salsedo šeimininkas. 

- Salsedo šeimininkas, Salsedo šeimininkas! Betgi jūs vi- 
si, kurie mane supate, imkite pagaliau vadinti daiktus tik- 
rais vardais. Kuo jis vardu, tas šeimininkas? 

“ - Jūsų didenybe, jūs vykdote politiką ir todėl jo vardą 
turite Žinoti geriau negu aš. 

- Aš Žinau, kad žinau. Sakykite, ką žinote jūs. 

- Aš nieko nežinau. Bet įtariu daugelį. 

- Puiku! - paniuręs atsakė Henrikas. - Jūs atėjote įbau- 
ginti mane ir pasakyti nemalonių dalykų, ar ne? Dėkoju, 
kunigaikšti, atpažįstu jus. 

- Na štai, dabar, jūsų didenybe, teikiatės mane barti. 

- Manau, tam yra pagrindo. | 

- Ne, sire. Atsidavusio Žmogaus įspėjimas gali būti klai- 
dingas. Bet įspėdamas jis atlieka savo pareigą. 

.- Tai liečia tik mane. 

- O, jei, jūsų didenybe, taip vertinate šiuos dalykus, jūs 
esate teisus. Daugiau apie tai nebekalbėsime. 

Tylą pirmas nutraukė karalius. 

- Na gerai! - pasakė jis. - Negadink man nuotaikos, kuni- 

gaikšti. Aš ir be to niūrus lyg Egipto faraonas ant savo pira- 
midės. Geriau pralinksmink mane. 

- O, sire, įsakius džiaugsmas neateina. 

Karalius įpykęs trenkė kumščiu į stalą. 

- Jūs užsispyrėlis, jūs blogas draugas, kunigaikšti, - sušu- 
ko jis. - Deja, deja! Aš nemaniau, kad tiek praradau, nete- 
kęs ankstesnių savo tarnų. 

- Drįsiu pasakyti, jūsų didenybe, kad jūs nelabai teikia- 
tės paskatinti naujus. 

Karalius vėl nutilo ir, užuot atsakęs, išraiškingai pažiū- 
rėjo į žmogų, kurį buvo taip išaukštinęs. 

D'Epernonas suprato. 

- Jūsų didenybe, jūs prikišate man dėl savo malonių, - 
pasakė jis kaip tikras gaskonas. - Aš juk nepriekaištauju 
jums dėl savo atsidavimo. 

Ir kunigaikštis, vis dar tebestovintis, paėmė sulankstomą 
kėdę, kurią jam buvo liepęs atnešti karalius. 

- La Valetai, La Valetai, - nusiminęs pasakė Henrikas, - 
tu draskai man širdį, tu, kuris savo aštriu protu ir linksmu- 
mu galėtum sužadinti manyje linksmumą ir džiaugsmą. Die- 
vas liudininkas, kad niekas nekalbėjo man apie šaunųjį Ke- 
liusą, gerąjį Šombergą, apie Možironą, tokį jautrų, kai bū- 
davo kalbama apie mano garbę. Tuo metu dar buvo ir Biu- 
si; Biusi nebuvo mano draugas, bet aš jį būčiau galėjęs pa- 
traukti į savo pusę, jei nebūčiau bijojęs nuliūdinti kitus. De- 
ja, Biusi prieš savo norą tapo jų mirties kaltininku! Iki ko 
priėjau, jei imu gailėtis net savo priešų. Žinoma, visi keturi 
buvo narsūs žmonės. O, Dieve mano, neįsižeisk, kad visa 
tai sakau tau. Ką padarysi, La Valetai, tau ne prie širdies 
kautis su pirmu sutiktuoju. Bet brangus drauge, jei tu nesi 
nuotykių mėgėjas ir peštukas, tai, šiaip ar taip, esi pokšti- 
ninkas ir smailialiežuvis ir kartais gali duoti gerą patarimą. 
Tu žinai visus mano reikalus, kaip ir anas, kuklesnis bičiu- 

lis, su kuriuo būdamas nė karto nesu patyręs nuobodulio. 

- Apie ką, jūsų didenybe, teikiatės kalbėti? - paklausė 
kunigaikštis. 

- Tau reikėtų būti panašiam į jį, dEpernonai. 

- Bet aš norėčiau žinoti, ko, jūsų didenybe, taip gailitės? 

- O, vargše Šiko, kur tu esi? 

D'Epernonas įsižeidęs atsistojo. 

- Na, kas yra? - paklausė karalius. 

- Atrodo, šiandieną, jūsų didenybe, jūs pasinėrėte į pri- 
siminimus. Bet, teisybę pasakius, ne visiems tai malonu. 

- O kodėl? | 

- Jūsų didenybe, gal net nepagalvojęs, sulyginote mane 
su ponu Šiko, o aš nelabai džiaugiuosi tokiu palyginimu. 

- Be reikalo, d'Epernonai. Su Šiko galiu lyginti tik tą, 
kurį myliu aš pats ir kuris myli mane. Tai buvo ištikimas ir 
išradingas draugas. | 

Ir Henrikas giliai atsiduso. 

- Manau, ne todėl, kad panėšėčiau į metrą Šiko, jūsų 
didenybe, padarėte mane kunigaikščiu ir peru, - atsakė 
d'Epernonas. 

- Tiek to, nepradėsime priekaištauti vienas kitam, - pa- 
sakė karalius su tokia gudria šypsena, kad gaskonas, nors 
koks gudruolis ir cinikas buvo, pasijuto dar nejaukiau nei 
būtų pasijutęs tuo atveju, jei jam būtų tekę išklausyti tiesio- 
ginius priekaištus. 

- Šiko mylėjo mane, - kalbėjo toliau Henrikas, - ir aš 
pasigendu jo. Štai ir viskas, ką galiu pasakyti. O, kai pagal- 
voju, kad toje vietoje, kur tu dabar sėdi, buvo visi tie jau- 
nuoliai, gražūs, drąsūs, ištikimi. Tame pačiame fotelyje, kur 
padėjai savo kepurę, šimtą kartų, o gal ir daugiau, miegojo 
Šiko. 

- Gal tai ir labai sąmojinga, - pasakė d'Epernonas, - bet 
ne itin pagarbu. 

- Deja, nebeliko nei sąmojingumo, nei jo paties, - tarė 
karalius. 

- Kas jam nutiko, jūsiškiui Šiko? - nerūpestingai paklau- 
sė d'Epernonas. 

- Jis mirė! - atsakė Henrikas. - Mirė kaip ir visi, kurie 
mane mylėjo! 

- Man rodos, sire, jis gerai padarė. Jis seno, nors ir ne 
taip greitai, kaip jo juokeliai, ir man kalbėjo, kad blaivystė 
nebuvo jo dorybė. O nuo ko vargšelis mirė, jūsų dideny- 
be?.. Jam sutriko skrandžio veikla? 

- Šiko mirė iš sielvarto, kietaširdi, - kandžiai atsakė ka- 
ralius. 

- Jis taip pasakė, kad paskutinį kartą jus prajuokintų. 

- Tu klysti: jis pasistengė net nenuliūdinti manęs praneš- 
damas apie ligą. Jis žinojo, kaip gailiuosi savo bičiulių, jis 
ne kartą matė, kaip juos apraudodavau. 

- Vadinasi, jūs matėte jo šešėlį? 

- Kad Dievas leistų pamatyti bent Šiko šešėlį! Ne, tai jo 
draugas, garbusis Goranflo laišku pranešė man tą liūdną 
žinią. 

- Goranflo? Kas jis toks? 

- Šventas žmogus, aš paskyriau jį švento Jokūbo vienuo- 
lyno prioru. Tai gražus vienuolynas už Sent Antuano vartų, 
priešais Fobeno kryžių, netoli nuo Bel Ebo. 

- Puiku! Koks nors varganas pamokslautojas, kuriam jūs, 
jūsų didenybe, suteikėte vietą su trisdešimt tūkstančių livrų 
alga; jūs jam veikiausiai nepriekaištausite? k 

- Ar tik netampi bedieviu? 

- Jei tai galėtų prablaškyti jūsų didenybę, galėčiau pa- 
bandyti. 

- Nutilk, kunigaikšti: tu ižeidi Dievą! 

- Šiko irgi buvo bedievis, o jam, kiek prisimenu, būdavo 
atleidžiama. 

- Šiko atėjo pas mane tomis dienomis, kai dar buvo daly- 
kų, kurie mane pralinksmindavo. 

- Tuomet jūsų didenybei nėra ko jo gailėtis. 

- Kodėl? 

- Jei jūsų didenybės niekas negali pralinksminti, Šiko, 
nors ir koks būtų linksmas, nelabai jums padėtų. 

- Tas žmogus tiko viskam. Aš gailiuosi jo ne tik dėl 
šmaikštaus proto. 

- O dėl ko? Tikiuosi, ne dėl jo išorės. Spėju, kad pono 
Šiko veidas buvo bjaurus. 

- Jis duodavo man gerų patarimų. 

- Taigi dabar matau, kad jei jis būtų gyvas, jūsų dideny- 
be, paskirtumėte jį teisingumo ministru, kaip kad paskyrėte 
prioru kažkokį vienuolį. 

- Nesijuokite iš to, kuris jautė man draugiškus jausmus 
ir prie kurio aš buvai prisirišęs. Nuo to laiko, kai Šiko mirė, 
jo atminimas šventas, kaip atminimas apie tikrą draugą. Ir 
kai aš nenusiteikęs juokauti, man nepatinka, kada kiti juo- 
kiasi. 

- O, kaip jums patinka, sire. Aš noriu juoktis ne daugiau 
kaip jūs, jūsų didenybe. Aš tik norėjau pasakyti, kad jūs ką 
tik pagailėjote Šiko dėl jo linksmo būdo ir reikalavote, kad 
aš jus pralinksminčiau, o dabar staiga panorote, kad jus 
nuliūdinčiau... Velniai rautų!.. O, prašau atleisti, sire, man 
nuolat išsprūsta šis keiksmažodis. 

- Gerai, gerai, aš jau atvėsau. Dabar aš kaip tik nusitei- 
kęs taip, kaip norėjai mane matyti pradėjęs tą nelaimę le- 
miantį pokalbį. Dėstyk blogas naujienas, d'Epernonai: žmo- 
giškų jausmų karaliui tikriausiai pakaks. 

- Sire, aš tuo neabejoju. 

- Tai didelė laimė. Mane taip blogai saugo, kad jei aš 
pats nesisaugočiau, galėčiau žūti dešimt kartų per dieną. 

- Tai būtų labai paranku kai kuriems man žinomiems 
žmonėms. 

- Nuo jų gina mano šveicarų alebardos. 

- Kai atstumas didelis, tai silpnas ginklas. 

- Gintis nuo tų, kuriuos reikia įveikti iš toli, aš turiu 
šaulius ir muškietas. 

- Jie tik trukdo, kai reikia kovoti šaltaisiais ginklais. Ge- 
riau nei alebardos ir muškietos karaliaus krūtinę gina ištiki- 
mų žmonių krūtinės. 

- Deja, - pasakė karalius. - Anksčiau aš jų turėjau, ir 
tose krūtinėse plakė kilnios širdys. Niekada niekas nebūtų 
prasibrovęs iki manęs tomis dienomis, kai mane saugojo 
gyvos tvirtovės - Keliusas, Šombergas, Sen Liukas, Možiro- 
nas ir Sen Megrenas. 

- Štai ko jūs gailitės, jūsų didenybe! - pasakė d'Eperno- 
nas. Jis nusprendė, kad atsilygins sugavęs karalių taip 
egoistiškai prisipažinusį. 

- Pirmiausia gailiuosi tose krūtinėse plakusių širdžių, - 
atsakė Henrikas. 

- Sire, jei man pakaktų drąsos, atkreipčiau jūsų dideny- 
bės dėmesį, kad aš esu gaskonas, tai yra apdairus ir suma- 
nus. Protu stengiuosi kompensuoti tas savybes, kurių man 
pagailėjo gamta, žodžiu, darau viską, ką turiu daryti, taigi 
turiu teisę pasakyti: tebūnie kas būna. 

- O, štai kaip tu išsisuki iš padėties. Tu kalbi man apie 
esamus ir tariamus pavojus, kurie man neva gresia, o kai 
tau pavyko mane įbauginti, baigi žodžiais: tebūnie kas bū- 
na!.. Puiki paslauga. 

- Taigi, jūsų didenybe, vis dėlto jūs esate linkęs bent 
truputi patikėti, kad pavojaus esama? 

- Tebūnie taip, aš patikėsiu, jei tu man įrodysi, kad suge- 
bi su jais kovoti. 

- Manau, kad sugebu. 

- Šit kaip? 

- Taip, sire. 

9. Keturiasdešimt penki I t. 

- Suprantu. Tu turi savų smulkių gudrybių, lapine tu! 

- Ne tokių jau smulkių. 

- Ką gi, pažiūrėsime. 

- Ar, jūsų didenybe, teiksitės atsistoti? 

- O kam? 

- Kad nueitumėte su manimi prie senų Luvro pastatų. 

- Astrius gatvės link? 

- Kaip tik ten, kur buvo pradėtas statyti baldų sandėlis, 
bet nebaigtas, nes jūs, sire, nebetrokštate turėti jokių daik- 
tų, išskyrus suolelius maldai ir kaukolių rožančių. 

- Tokiu metu? 

- Luvro laikrodžiai ką tik išmušė dešimt. Man rodos, tai 
nėra taip vėlu. | 

- Oką aš ten pamatysiu? 

- Jei pasakysiu, jūs tikriausiai neisite. 

- Labai jau toli, kunigaikšti. 

- Koridoriais galima nueiti per penkias minutes, sire. 

- D'Epernonai, d'Epernonai... 

- Klausau, sire... 

- Jei tai, ką man parodysi, nebus svarbu, saugokis. 

- Prisiekiu, sire, tai bus labai svarbu. 

- Ką gi, eime, - ryžosi karalius, keldamasis iš fotelio. 

Kunigaikštis paėmė karaliaus apsiaustą ir padavė jam 
špagą, paskui, paėmęs vaškinę žvakę, nuėjo į priekį, vesda- 
mas paskui save krikščioniškiausią jo didenybę, kuris slinko 
paskui jį vilkdamas koją. 

XIII 
MIEGAMASIS 


Nors, kaip sakė d'Epernonas, tebuvo dešimt valandų, 
Luvre viešpatavo mirtina tyla. Viduje dūko vėjas, todėl vos 
buvo girdėti sargybinių žingsniai ir pakeliamų tiltų girgžde- 
sys. 

Ir iš tiesų, nepraėjo nė penkios minutės, o karalius ir jo 
palydovas atėjo į pastatą, vedantį į Astrius gatvę: savo var- 
dą ji išsaugojo net po to, kai buvo pastatyta švento Žerme- 
no Okseriečio bažnyčia. 

Iš prie diržo kabančio kapšo kunigaikštis išsitraukė rak- 
tą, nulipo kelis laiptelius žemyn, perėjo nedidelį kiemą ir 
atidarė duris, kurias slėpė jau gelstantis gervuogių krūmas; 
prie pat durų slenksčio dar žėlė aukšta tanki žolė. 

Tamsiu taku iki vidinio kiemo dar reikėjo eiti dešimt 
žingsnių. Viename iš to kiemo kampų aukštyn kilo akmeni- 
niai laiptai. 

Tie laiptai vedė į erdvų kambarį arba, tiksliau, į didžiulį 
koridorių. 

D'Epernonas turėjo raktą ir nuo koridoriaus. 

Jis tylutėliai atidarė duris ir atkreipė Henriko dėmesį į 
neįprastą aplinką, kuri iš pat pradžių stebino akį. 

Koridoriuje stovėjo keturiasdešimt penkios lovos, jose 
gulėjo žmonės. 

Karalius pasižiūrėjo į lovas, į miegančiuosius ir kiek ne- 
ramiai smalsaudamas paklausė d Epernono: 

- Kas tie miegantys žmonės? 

- Šiandieną jie dar miega čia, o nuo rytojaus nebemie- 
gos, tai yra miegos pasikeisdami. 

- O kodėl jie nemiegos? 

- Tai todėl, kad jūs, jūsų didenybe, ramiai miegotumėte. 

- Paaiškink. Tie žmonės yra tavo draugai? 

- Juos pasirinkau aš, sire, tai yra surūšiavau it grūdus 
grendyme. Tai bebaimiai asmens sargybiniai, kurie lydės jū- 
sų didenybę lyg jūsų šešėlis. Tai dvarininkai, turintys teisę 
būti ten, kur būsite jūs, jūsų didenybe, ir jie nieko neprileis 
prie jūsų arčiau nei per špagos atstumą. 

- Ar tu tai sugalvojai, dEpernonai? 

- Dievaži, aš, aš vienas, sire. 

- Tai sukels juoką. 

- Ne juoką, o baimę. 

- Vadinasi, tavo dvarininkai tokie rūstus? 

- Sire, tai šunų ruja, kuria jūs užpjudysite bet kuriuos 
laukinius žvėris ar paukščius. Jie bendraus tik su jumis, tu- 
rės reikalų tik su jūsų didenybe ir tik iš jūsų prašys patari- 
mo ir šilumos. 

- Bet juk tai mane nusmukdys. 

- Argi karalius gali sužlugti? 

- Man nelengva išlaikyti savo šveicarus. 

- Pažiūrėkite gerai į tuos ateivius, sire, ir pasakykite 
man, ar gali tekti jiems daug išleisti? 

Karalius nužvelgė ilgą miegamąjį, vertą net monarcho 
dėmesio, ipratusio prie pačių puikiausių architektūrinių su- 
manymų. 

Ilga salė padalyta pertvaromis. Architektas buvo sukons- 
travęs lyg ir keturiasdešimt penkias alkovas, išsidėsčiusias 
viena šalia kitos ir besibaigiančias salės gale, kur stovėjo 
karalius ir d'Epernonas. 

Kiekvienoje iš tų alkovų buvo durys, jungiančios su pa- 
našia į kambarį patalpa. 

Tai protingas sumanymas, mat kiekvienas dvarininkas, 
atlikęs tarnybines pareigas, galėdavo čia pat gyventi asme- 
ninį savo gyvenimą. 

Atlikti užduočių jis išeidavo per alkovą. 

Savo laisvalaikį praleisdavo prie alkovos esančiose pa- 
talpose. 

Iš jų visų atsidarydavo durys į balkoną, kuris tęsėsi palei 
išorinę sieną. 

Karalius ne iš karto suprato visus šiuos subtilius skirtu- 
mus. 

- Kodėl parodei man juos miegančius lovose? - paklausė 
karalius. 

- Sire, maniau, kad taip bus lengviau jūsų didenybei ap- 
žiūrėti. Kiekviena iš tų alkovų turi numerį, tai labai patogu: 
toki pat numerį turi ir tos alkovos gyventojas. Taigi visi jie, 
kai prireiks, bus pašaukti pagal numerį. 

- Gerai sumanyta, - pasakė karalius, - ypač jei tik mes 
saugosime visos šitos aritmetikos raktą. Bet juk vargšeliai 
uždus, jei visą laiką gyvens šioje lindynėje. 

- Gal, jūsų didenybe, norėtumėte apeiti ir apžiūrėti kiek- 
vieno iš jų būstą? 

- Po perkūnais! Koki baldų sandėlį padarei man, d'Eper- 
nonai! - sušuko karalius, metęs žvilgsnį į kėdes, kur mie- 
gantieji buvo pasidėję savo išdėvas. - Jei imsiu saugoti tų 
jaunuolių skarmalus, Paryžius skaniai pasijuoks. 

- Tikra teisybė, - atsakė kunigaikštis, - mano keturiasde- 
šimt penki gaskonai dėvi ne itin prabangius drabužius. Ir 
vis dėlto, jūsų didęnybe, jei jie būtų kunigaikščiai ir perai... 

- Taip, suprantu, - nusišypsojo karalius, - juos išlaikyti 
man kainuotų kur kas daugiau. 

- Būtent, sire. 

- Ir kiek jie man kainuos? Jei nebrangiai, tatai įtikintų 
mane. Tiesą pasakius, d Epernonai, jų išvaizda nekokia. 

- Sire, aš žinau, jie kiek sublogę ir įdegę niūsų pietinių 
provincijų saulėje. Bet ir aš prieš atvykdamas į Paryžių bu- 
vau toks pat liesas ir įdegęs kaip ir jie. Jie papilnės ir išbals 
kaip ir aš. 

- Hm! - pasakė Henrikas, šnairuodamas į d'Epernoną. 

Kiek patylėjęs, jis tarė: 

- Paklausyk, tie tavo bajorai pučia it bažnyčios giedotojai. 

- Sire, vien iš to apie juos spręsti nereikia: matote, šian- 
dieną jie labai sočiai pavakarieniavo. 

- Paklausyk, vienas kažką kalba per sapną, - suklusęs 
pasakė karalius. 

- Iš tiesų? 

- Taip. Bet ką jis sako? Pasiklausyk. 

Ir išties vienas iš gaskonų, kurio rankos ir galva buvo 
nukarusios nuo lovos, burna praverta, kažką šnibždėjo liūd- 
nai šypsodamasis. 

Karalius pirštų galais priėjo prie jo. 

- Jei jūs moteris, - kalbėjo tas, - bėkite. Bėkite! 

- Oho! - pasakė karalius. - Jis mergininkas. 

- Ką apie jį pasakysite, sire? 

- Jo malonus veidas. 

D'Epernonas su žvake rankoje priėjo prie alkovos. 

- Jo rankos baltos, o barzda gerai sušukuota. 

- Tai ponas Ernotonas de Karmenžas, gražus jaunuolis, 
jis daug pasieks. | 

- Vargšelis, jis ten turėjo meilės romaną, teko jį nu- 
traukti, velniai rautų! 

- Dabar jis mylės tik savo karalių, sire. Mes apdovanosi- 
me jį už tą auką. 

- Oho, o kas tas keistuolis, kuris guli šalia, koks, sakei, 
jo vardas? 

- Ernotonas de Karmenžas. 

- Taip, taip, velniai neraliuoti! Kokie to trisdešimt pirmo 
numerio marškiniai! Gali pamanyti, kad tai atgailaujančio 
nusidėjėlio ašutinė. 

- Tai ponas de Šalabras. Jei jis kisiadajs jūsų dideny- 
bę, tai, prisiekiu, turės iš to naudos pats. 

- O štai anas, tokio niūraus veido? Jis, atrodo, nesap- 
nuoja meilės sapno? 

- Kuris numeris, sire? 

- Dvyliktas. 

- Kietas riešutas, geležinė širdis, sumanus žmogus, ponas 
de Sent Malinas, sire. 

- Taip, taip, jei gerai sasviistyii bios tavo sumany- 
mas, La Valetai. 

- Žinoma! Sire, patys pagalvokite, kokį įspūdį padarys 
tie naujieji sargybiniai šunys, kurie it šešėlis seks paskui 
jūsų didenybę. Tų šaunuolių niekas niekada nėra matęs ir 
kai tik pasitaikys pirma proga, jie garbingai atliks savo pa- 
reigas. 

- Taip, taip, tu esi teisus, gerai sumanyta. Bet palauk. 

- Ko? 

- Tikiuosi, jie seks mane it šešėliai, apsirengę ne šiais 
skarmalais? Aš pats ne taip blogai atrodau ir noriu, kad 
mano šešėlis, tiksliau, šešėliai, nedarytų man gėdos savo 
išvaizda. 

- Taigi, sire, mes ir grįžome prie klausimo dėl išlaidų. 

- O tu manei kad jo išvengsime? 

- Ne, atvirkščiai, kaip ten bebūtų, tai svarbiausia. Bet aš 
ir čia kai ką sugalvojau. 

- D'Epernonai, d'Epernonai! - pasakė karalius. 

- Ką padarysi, sire, noras įtikti jūsų didenybei žadina 
mano vaizduotę. 

- Na, pasakyk, ką sugalvojai. 

- Tai šit, jei tai priklausytų nuo mano valios, kiekvienas iš 
tų bajorų rytojaus rytą rastų ant savo taburetės, kur guli skar- 
malai, kapšelį su tūkstančiu ekiu - algą už pirmą pusmetį. 

- Tūkstantį ekiu už pirmą pusmetį, šešis tūkstančius livrų 
per metus! Betgi jūs išprotėjote, kunigaikšti! Visas pulkas 
pigiau kainuotų. 

- Jūs pamirštate, sire, kad jiems skirta tapti jūsų dideny- 
bės šešėliais. O jūs pats teikėtės pasakyti, kad jūsų šešėliai 
turi būti tinkamai apsirengę. Kiekvienas iš jų privalės dalį 
tų pinigų skirti drabužiams ir ginklams, kurie nedarytų gė- 
dos jūsų didenybei. O jei jau kalbama apie garbę, gaskonų 
nereikia laikyti ant trumpo pavadėlio. Taigi jei ekipuotei 
būtų skirta pusantro tūkstančio livrų, tai alga už pirmus 
metus turėtų būti keturi su puse tūkstančio, o už antrus ir 
visus tolesnius - trys tūkstančiai. 

- Tai labiau priimtina. 

- Jūsų didenybe, jūs sutinkate? 

- Yra dar viena problema, kunigaikšti. 

- Kokia? 

- Nėra pinigų. 

- Nėra pinigų? 

- Dievaži, tu geriau už bet ką kitą žinai, kad sakau teisy- 
bę. Ne veltui tu iki šiolei negavai pinigų, kuriuos turi sumo- 
kėti už vekselius. 

- Sire, aš sugalvojau, kaip gauti lėšų. 

- Gauti man pinigų? 

- Taip, sire, savo sargybiniams. 

"Koks nors sumanus būdas iš liaudies išspausti grašių", - 
žvairuodamas į d'Epernoną, pagalvojo karalius. 

Ir garsiai pasakė: 

- Ir kokios tai lėšos? 

- Lygiai prieš pusę metų buvo paskelbtas įsakymas imti 
mokesčius už laukinieną ir žuvis. 

- Gali būti. 

- Už pirmą pusmetį gauta šešiasdešimt penki tūkstančiai 
ekiu, kuriuos karaliaus iždininkas jau ketino šį rytą atiduoti 
į iždą. Aš įspėjau jį, kad jis to nedarytų. Iždininkas laukia 
jūsų sprendimo. 

- Kunigaikšti, aš buvau numatęs skirti juos kariniams 
reikalams. 


136 


- Ką gi, puiku, sire. Kad būtų galima kariauti, pirmiausia 
reikia žmonių. Karalystėje svarbiausias dalykas - apsauga ir 
karaliaus saugumas. Visos šios sąlygos vykdomos, kai pini- 
gai skiriami karaliaus apsaugai. 

- Argumentai įtikinami. Pagal tavo apskaičiavimą, aš iš- 
leidžiu tik keturiasdešimt penkis tūkstančius ekiu. Taigi 
man dar lieka dvidešimt tūkstančių. 

- Atleiskite, sire, jei tokia bus jūsų didenybės valia, aš 
rasiu kur panaudoti ir tuos dvidešimt tūkstančių ekiu. 

- Ak, tu rasi kur juos panaudoti? 

- Taip, sire, aš apmokėsiu jais savo vekselius. 

- Taip ir maniau, - atsakė karalius. - Tu organizuoji man 
sargybą, kad greičiau atgautum savo pinigus. 

- O, sire, to betrūko! 

- Bet kodėl tu surinkai būtent keturiasdešimt penkis 
žmones? - paklausė karalius, galvodamas visai apie ką kita. 

- Ogi štai kodėl, sire. Skaičius trys - pirmapradis ir dievi- 
škas. Be to, jis patogus. Pavyzdžiui, kai raitelis turi tris ark- 
lius, jam niekada nereikia nusėsti nuo arklio: kai pirmas 
nuvargsta, jį pakeičia antras, atsargoj yra ir trečias tam at- 
vejui, jei antrasis bus sužeistas ar susirgs. Štai ir jūs visuo- 
met turėsite triskart po penkiolika bajorų: penkiolika pa- 
tarnaus, kiti trisdešimt ilsėsis. Sargyba keisis kas dvylika 
valandų. Visas dvylika valandų iš kairės ir iš dešinės šalia 
jūsų bus po penkis žmones, duų priekyje ir trys užpakalyje. 
Tegul kas nors tik pabando pulti jus, kai būsite taip šaugo- 
mas! 

- Šimts perkūnų, puikiai sumanyta, kunigaikšti, sveikinn! 

- Pažiūrėkite į juos, sire: jie iš tiesų puikiai atrodo. 

- Taip, jei juos aprengtume, jie būtų nieko sau. 

- Taigi, sire, ar turėjau teisę kalbėti apie jums gresian- 
čius pavojus? 

- Nepasakyčiau. 

- Vadinasi, aš buvau teisus? 

- Taip. 

- Bet ponui de Žuajezui buvo šovusi tokia mintis? 

- D'Epernonai, d'Epernonai! Koks nedėkingumas - blo- 
gai kalbėti apie tuos, kurių nėra. 

- Velniai rautų! O juk jūs, sire, blogai kalbate apie čia 
esančius. 

- Ak, Žuajezas visur buvoja su manimi. Žuajezas buvo su 
manimi šiandieną Grevo aikštėje. | 

- O aš, sire, buvau čia, ir jūs, jūsų didenybe, galėjote 
įsitikinti, kad veltui laiko neleidau. 

- Dėkoju, La Valetai. 

- Beje, sire, - po trumpos pauzės pasakė d'Epernonas, - 
aš norėjau kai ko paprašyti jūsų didenybės. 

- Iš tiesų labai nustebčiau, jei nieko iš manęs neprašy- 
tum. 

- Jūsų didenybe, šiandieną jūs esate kandus. 

- Bet ne, mano bičiuli, tu nesupratai manęs, - pasakė 
karalius, džiaugdamasis, kad jam pavyko atkeršyti dEper- 
nonui, - tikriau, blogai supratai. Aš norėjau pasakyti, kad, 
padaręs man paslaugą, tu turi visišką teisę ko nors iš manęs 
paprašyti. Taigi prašyk. 

- Tuomet kitas reikalas, sire, mat aš, jūsų didenybe, no- 
rėjau prašyti pareigybės. 

- Pareigybės! Tu, infanterijos generolas pulkininkas, dar 
nori kokios nors pareigybės? Bet juk tai tave tik apsunkins! 

- Tarnaudamas jūsų didenybei esu stiprus it Samsonas, 
ant savo pečių galėčiau pakelti ne tik dangų, bet ir žemę. 

- Na, prašyk, - atsiduso karalius. 

- Norėčiau, kad jūsų didenybė paskirtumėte mane šių 
keturiasdešimt penkių bajorų vadu. 

- Kaip! - nustebo karalius. - Tu nori žygiuoti priešais 
mane ir man iš paskos? Tu pasiryžęs šitaip pasiaukoti? Tu 
nori tapti sargybos viršininku? 

- Ne, ne, sire. 

- Puiku, tai ko gi tu nori, sakyk! 

- Aš noriu, kad tie sargybiniai, mano žemiečiai, mano 
įsakymų klausytų labiau nei kieno nors kito. Aš nežygiuosiu 
nei pirma jų, nei iš paskos. Aš turėsiu pavaduotoją. 

"Čia irgi kažkas slypi, - pagalvojo palingavęs galvą kara- 
lius. - Šis velniūkštis nieko nedaro nesiekdamas naudos 
sau." 

Ir garsiai pasakė: 

- Gerai, galėsi vadovauti. 

- Ir tai liks paslaptyje? 

- Taip. Bet kas bus oficialusis mano Keturiasdešimt pen- 
kių vadas? 

- Mažasis Luanjakas. 

- A, juo geriau. 

- Jis tinka jums, jūsų didenybe? 

- Žinoma. 

- Sire, vadinasi, nuspręsta? 

- Žinoma. 

- Taip, bet... 

- Kas "bet"?.. 

- Ką tau pačiam reiškia tas Luanjakas? 

- Jis yra manasis d'Epernonas, sire: 

- Tuomet jis nepigiai tau atsieina, - sumurmėjo karalius. 

- Jūsų didenybe, ką teikėtės pasakyti? 

- Aš pasakiau, kad sutinku. 

- Sire, einu pas iždininką paieškoti keturiasdešimt pen- 
kių piniginių. 

- Ši vakarą? Ė 

- Reikia, kad mūsų vyrai rastų jas rytoj rytą ant savo 
kėdžių. 

- Teisingai. Eik. O aš grįžtu į savo kambarį. 

- Jūs patenkintas, sire? 

- Sakykime, taip. 

- Kaip ten bebūtų, jūs turite patikimą apsaugą. 

- Taip, mane saugo žmonės, miegantys taip kietai, kad 
nė su patranka neprikelsi. 

- Užtat rytoj jie bus budrūs, sire. 

D'Epernonas palydėjo karalių iki galerijos durų ir pali- 
ko jį mintyse sakydamas: "Jei aš ir nesu karalius, tai apsau- 
gą turiu kaip karalius, ir ji man, po perkūnais, nekainuoja 
nė grašio". 


XIV 
ŠIKO ŠEŠĖLIS 


Ką tik sakėme, kad karalius niekada nėra nusivylęs savo 
draugais. Jis žinojo jų trūkumus ir jų privalumus, ir jis, Že- 
mės karalius, pažinojo jų širdžių gelmes taip pat gerai kaip 
ir dangiškasis. 

Jis išsyk suprato, kur link suka d Epernonas. Bet kadan- 
gi karalius pasirengė duoti negaudamas nieko atgalios, su- 
siklostė taip, kad jis, atvirkščiai, už šešiasdešimt tūkstančių 
ekiu gavo keturiasdešimt penkis sargybinius, taigi gaskono 
idėja jam pasirodė esanti tikras atradimas. 

Be to, tai buvo šis bei tas naujo. Vargšui Prancūzijos 
karaliui panaši prekė, retai tepasitaikanti ir jo pavaldi- 
niams, kliūva nedažnai, o ypač tokiam karaliui kaip Henri- 
kas III: juk po to, kai jis baigs eitynes, sušukuos savo šuny- 
čius, suguldys lygion greton mirusiųjų kaukoles ir atsidus 
tiek kartų, kiek reikės, jis nebeturės ką veikti. 

Štai kodėl d'Epernono sumanyta sargyba patiko karaliui: 
apie tai ims kalbėti, ir jis jį supančiųjų veiduose galės per- 


140 


skaityti ne tik tai, ką buvo ipratęs matyti per paskutiniuo- 
sius dešimt metų nuo to laiko, kai grįžo iš Lenkijos. 

Artėdamas prie kambario, kur jo laukė durininkas, šiek 
tiek suintriguotas neiprasto vakarinio pasivaikščiojimo, 
Henrikas svarstė apie privalumus, susijusius su Keturiasde- 
šimt penkių būrio sukūrimu. Kaip ir visiems žmonėms, ku- 
rių protas ne itin išlavėjęs ar mažumėlę atbukęs, mintys, 
kurias per pokalbį akcentavo d'Epernonas, dabar praskaid- 
rėjo, jas tarytum nušvietė kur kas ryškesnė šviesa. 

"Ir iš tiesų, - galvojo karalius, - tie žmonės tikriausiai bus 
labai narsūs ir galbūt atsidavę. Kai kurie iš jų atrodo labai 
malonūs, kitų išvaizda tiesiog atstumianti. Dėkui Dievui, 
tiks visokiausiems skoniams... Be to, nuostabus dalykas - 
keturiasdešimt penkių kariūnų palyda, visuomet pasirengu- 
si išsitraukti iš įdėklų savo špagas!" 

Ši paskutinė grandis iš jo minčių grandinės sukėlė prisi- 
minimų apie kitas jam atsidavusias špagas, dėl kurių jis vie- 
šai taip smarkiai krimtosi, o dar smarkiau - dėl savęs paties. 
Ir staiga Henriką užplūdo didžiulis liūdesys, taip dažnai ap- 
lankydavęs jį tuo metu, apie kurį mes pasakojame, kad tai, 
galima sakyti, tapo iprasta jo dvasios būsena. Metas buvo 
toks žiaurus, žmonės tokie pikti, karūnos taip netvirtai lai- 
kėsi ant karalių galvų, kad Henrikas vėl pajuto nenumaldo- 
mą norą arba numirti, arba pasinerti į linksmybių jūrą, kad 
nors trumpam išsigydytų nuo ligos, kurią tos epochos ang- 
lai, išmokę mus melancholijos, pavadino splinu. 

Jis ėmė ieškoti akimis Žuajezo ir, niekur jo neradęs, 
kreipėsi į tarną. 

- Ponas kunigaikštis dar negrįžo, - atsakė tas. 

„- Gerai. Pakvieskite mano kamerdinerius ir galite eiti. 

- Sire, jūsų didenybės miegamajame viskas paruošta, o 
jos didenybė karalienė klausia, ar nebus duodama kokių 
nors nurodymų. . 

Henrikas apsimetė neišgirdęs. 

- Ar perduoti jos didenybei, kad paklotų dviem? - pa- 
klausė durininkas. 

- Ne, - atsakė Henrikas, - ne. Man reikia pasimelsti, aš 
turiu darbo. Be to, nesveikuoju, todėl miegosiu vienas. 

Durininkas nusilenkė. 

- Beje, - pasakė Henrikas, - nuneškite karalienei šiuos 
rytietiškus saldumynus nuo nemigos. | 

Ir jis padavė durininkui bonbonjerę. 

Karalius nuėjo į savo miegamąjį, kurį jau buvo sutvarkę 
kamerdineriai. 

Henrikas nužvelgė akimis prašmatnius aksesuarus, rū- 
pestingai ekstravagantiškus savo tualetus, kuriais anksčiau 
jis taip rūpinosi, norėdamas būti prašmatniausiu krikščio- 
niškojo pasaulio dabita, jei jau jam nepavyko tapti galin- 
giausiu pasaulio karaliumi. 

Bet dabar jo visai nebedomino šis sunkus darbas, kuriam 
anksčiau buvo atidavęs tiek jėgų. Visi moteriškieji jo dvily- 
pės natūros bruožai dingo. Henrikas pasidarė panašus į se- 
ną koketę, veidrodį pakeitusią į maldaknygę: daiktai, anks- 
čiau buvę jam tokie brangūs, dabar kėlė beveik pasibjaurė- 
jimą. 

Iškvėpintos, aliejais įtrintos pirštinės, minkštučio audi- 
nio kaukės su įvairiausiais tepalais, cheminės medžiagos 
plaukams garbanoti, barzdai dažyti, ausims parusvinti ir su- 
teikti spindesį akims, - seniai į visa tai jis nebekreipė dėme- 
sio, nebekreipė ir šį kartą. 

- [ lovą! - atsidusęs pasakė jis. 

Du tarnai jį nurengė, užmovė šiltas naktines iš frizo vil- 
nos kelnes ir, atsargiai pakėlę, paguldė į patalus. 

- Skaitovą jo didenybei! - sušuko vienas iš jų. 

Mat Henrikas, - paprastai jis labai sunkiai užmigdavo, jį 
kamuodavo memiga, - kartais bandydavo užsnūsti klausyda- 

masis skaitovo, bet dabar šis stebuklas galėdavo įvykti tik 
tuomet, kai jam skaitydavo lenkiškai; anksčiau pakakdavo 
ir prancūziškos knygos. 

- Ne, nieko nereikia, - pasakė Henrikas, - taip pat ir 
skaitovo. Geriau tegul jis pasimeldžia už mane savo kamba- 
ryje. Bet jeigu sugrįš ponas de Žuajezas, atveskite jį pas 
mane. | 

- O jeigu grįš vėlai, sire? 

- Deja, jis visuomet grįžta vėlai! - pasakė Henrikas. - 
Kad ir kada grįžtų, atveskite jį. 

Tarnai užgesino žvakes ir uždegė prie židinio lempą, ku- 
rioje degė kvapieji aliejai; ji skleidė neryškią melsvą šviesą - 
nuo to meto, kai karalių užvaldė liūdesys, jam ėmė patikti 
toks fantasmagoriškas apšvietimas, - ir ant galų pirštų išėjo 
iš tyloje skendinčio kambario. 

Henriką, pasižymėdavusį drąsa, kai tekdavo susidurti su 
tikrais pavojais, apniko visos baimės, kurias patiria vaikai ir 
moterys. Jis bijojo šmėklų, bijojo vaiduoklių, ir vis dėlto tas 
baimės jausmas buvo jam savotiška pramoga. Kai jis bijo- 
davo, jam nebūdavo taip nuobodu. Jis tapo panašus į tą 
kalinį, kurį taip išsekino kalėjimo monotonija, kad jis, kai 
jam buvo pranešta apie jo laukiančią kvotą kankinant, pa- 
sakė: "Puiku! Nors šiokia tokia permaina!" 

Taigi stebėdamas lempos atšvaitus ant sienos, jis nukrei- 
pė savo žvilgsnį į pačius tamsiausius kambario kampus, 
stengdamasis sugauti nors menkiausią garsą, kuris išduotų 
paslaptingą vaiduoklį; ir šit Henriko akys, pavargusios nuo 
visko, ką jis dieną buvo matęs aikštėje ir per vakarinį pasi- 
vaikščiojimą, ėmė trauktis migla, ir netrukus jis užmigo ar- 
ba, tikriau, užsnūdo, užliūliuotas ramybės ir vienatvės. 

Bet Henriko poilsis niekada netrukdavo ilgai. Ir paniręs į 
miegą, ir -būdraudamas, jis visą laiką jausdavosi dirglus, to- 
kia būsena sekino karaliaus jėgas. Šit ir dabar jam pasivai- 

deno, kad girdi kambaryje kažkokį triukšmą, ir jis pabudo. 

- Žuajezai, - paklausė jis, - čia tu? 

Niekas neatsakė. 

Melsva lempos šviesa prigeso. Ant raižyto ąžuolo lovos 
ji metė blyškų atšvaitą, kuris žalia spalva nušvietė orna- 
mentus. 

- Vienas! Ir vėl vienas! - sušnibždėjo karalius. - O! Tei- 
sus pranašas sakydamas: pasaulio galingieji visą laiką turi 
kentėti. Bet dar teisingiau būtų sakyti: jie kenčia visą laiką. 

Paskui po trumpos pauzės pasakė: 

- Dieve, suteik man jėgų pakelti vienatvę taip, kaip vie- 
nišas tą darysiu po mirties! 

- Na, na, dėl vienatvės po mirties, kaip kas žiūrėsime, - 
už keletos žingsnių nuo lovos pasigirdo šaižus it metalinis 
balsas. - O kirminai, ar juos laikai už nieką? 

Apstulbęs karalius atsisėdo lovoje, baimingai nužvelgė 
visus kambaryje esančius daiktus. 

- O, aš pažįstu šį balsą, - sušnibždėjo jis. 

- Nuostabu! - kažkas atsakė. 

Šaltas prakaitas išmušė karaliaus kaktą. 

- Galėtum pagalvoti, kad tai Šiko balsas, - atsiduso jis. 

- Karšta, Henrikai, karšta, - atsakė balsas. 

Henrikas, nuleidęs už lovos vieną koją, pastebėjo netoli 
židinio, tame pačiame fotelyje, kurį prieš valandą siūlė 
d'Epernonui, kažkieno galvą. Židinio ugnis metė ant jos 
rausvą atšvaitą. Tokį atspalvi gali pamatyti Rembranto pa- 
veikslų antrame plane, j0 iš pirmo žvilgsnio akis gali ir ne- 
pagauti. 

Atšvaitas nušvietė ranktūrį, į kurį rėmėsi sėdinčiojo ran- 
ka, jo kaulėtą atsikišusį kelį, beveik plokščią kojos keltį ir 
liesą, gyslotą, neįtikėtinai ilgą koją. 

- Dieve, gelbėk mane! - sušuko Henrikas. - Tai Šiko še- 
šėlis! 

- O, mano vargše Henrikai, - pasigirdo balsas, - tu, pasi- 
rodo, tebesi toks pat kvailys. 

- Ką tai reiškia? 

- Šešėliai negali kalbėti, nevisproti, jie neturi kūno, taigi 
ir liežuvio, - kalbėjo fotelyje sėdinti figūra. 

- Vadinasi, tu tikrai esi Šiko? - sušuko apkvaitęs iš 
džiaugsmo karalius. 

Kol kas nieko nesakysiu. Vėliau pažiūrėsime, kas toks 
esu, pažiūrėsime. 

- Kaip, vadinasi, tu nenumirei, mano vargše Šiko? 

- Na štai, dabar tu klyki it erelis. Betgi ne, atvirkščiai, aš 
esu miręs, šimtą kartų miręs. 

- Šiko, vieninteli mano drauge! 

- Tu turi vienintelį pranašumą - visada sakai tą patį. Tu 
nepasikeitei, velniai rautų! 

- Bet.tu, tu pasikeitei, Šiko, - liūdnai pasakė karalius. 

- Tikiuosi, kad taip. 

- Šiko, bičiuli, pasakyk, kodėl palikai mane? - paklausė 
karalius, nuleidęs ant grindų abi kojas. 

- Todėl, kad aš numiriau. 

- Bet tu ką tik sakei, kad esi gyvas. 

- Ir aš galiu tai pakartoti. 

- Kaip suprasti? 

- O suprasti reikia taip, Henrikai, kad vieniems aš esu 
miręs, o kitiems tebesu gyvas. 

- O kas.esi man? 

- Tau aš esu miręs. 

- Kodėl? 

- Tai nesunku suprasti: gerai klausyk, ką pasakysiu. 

- Klausau. 

- Savo namuose tu nesi šeimininkas. 

- Kaip? 

- Tu nieko negali padaryti dėl tų, kurie tau tarnauja. 

- Maloningasis pone Šiko! 

- Nepyk, antraip ir aš supyksiu! 

- Taip, tu teisus, - pasakė karalius, virpėdamas nuo min- 
ties, kad Šiko šešėlis gali pradingti. - Kalbėk, mano drauge, 
kalbėk! 

- Gerai! Tu prisimeni, man reikėjo suvesti nedideles są- 
skaitas su ponu de Majenu? 

- Puikiai prisimenu. 

- Aš ir suvedžiau jas. Kaip reikiant apkūliau tą karvedį. 
Jis ėmė ieškoti manęs norėdamas pakarti, o tu, kuris, ma- 
niau, padės apsiginti nuo to herojaus, palikai mane likimo 
valiai. Užuot jį pribaigęs, tu su juo susitaikei. Kas man beli- 
ko daryti? Padedamas savo draugo Goranflo, aš paskelbiau 
apie savo mirtį ir laidotuves. Taigi nuo to laiko ponas de 
Majenas, kuris manęs ieškojo, nustojo šitai daręs. 

- Šiko, kokiam drąsiam reikėjo būti, kad ryžtumeis to- 
kiam žingsniui! Sakyk, argi neįsivaizdavai, kaip aš kentėsiu 
sužinojęs apie tavo mirtį? 

- Taip, pasielgiau drąsiai, bet čia nieko baisaus nebuvo. 
Nuo to meto, kai visi mano, kad aš esu miręs, gyvenu patį 
ramiausią gyvenimą. 

- Šiko! Šiko! Mano drauge! - sušuko karalius. - Tu keli 
man siaubą, aš imu netekti galvos. 

- Šit kaip. Tik dabar tai pastebėjai? 

- Nežinau kuo ir tikėti. 

- Dieve mano! Juk reikia kažkaip apsispręsti: kuo gi tu 
tiki? 

- Taigi žinok, man atrodo, kad tu mirei ir kad grįžai iš 
ano pasaulio. 

- Vadinasi, anot tavęs, aš meluoju, tu ne itin mandagus. 

- Kad ir kaip ten būtų, tu sakai ne visą teisybę. Bet aš 
esu tikras, kad tu, kaip vaiduoklis, apie kuriuos pasakoja 
senovės istorija, atskleisi man baisių dalykų. 

- O, aš neimsiu šito neigti. Ruoškis, vargše karaliau! 

- Taip, taip, - kalbėjo toliau Henrikas, - prisipažink, kad 
esi šešėlis, kuri atsiuntė man ponas Dievas. 

- Aš linkęs prisipažinti viską, ko tik tu panorėsi. 

- Jei taip nėra, kaip praėjai visais šiais koridoriais, kur 
tiek daug sargybinių? Kaip atsidūrei čia, mano kambaryje, 
šalia manęs? Vadinasi, i Luvrą gali prasibrauti kiekvienas, 
kas tik to panori? Vadinasi, taip saugomas karalius? 

Ir Henrikas, apimtas baimės dėl įsivaizduojamo pavo- 
jaus, vėl puolė į lovą, slėpdamas galvą pataluose. 

- Ohoho! - pasakė Šiko tonu, kur buvo justi ir šiek tiek 
gailesčio, ir daug simpatijos, oho! Nesikarščiuok: tereikia 
tau prie manęs prisiliesti ir tu išsyk viskuo įsitikinsi. 

- Vadinasi, tu nesi keršto pranašas? 

- Prasmek skradžiai! Argi aš raguotas it šėtonas, o gal 
laikau ugninį kardą rankose lyg arkangelas Mykolas? 

- Tai kaip gi tu įėjai? 

- Vėl apie tą patį? 

- Žinoma. 

- Gerai. Suprask pagaliau, kad aš išsaugojau raktą, tą 
patį, kurį pats man davei ir kurį pasikabinau ant kaklo, kad 
galėčiau paerzinti tavo kamerherus - juk jie turi teisę nešio- 
tis raktus tik ant užpakalio. Tai štai su tuo raktu galima 
įeiti, aš ir įėjau. 

- Pro slaptąsias duris? 

- Žinoma! | 

- Bet kodėl atėjai šiandien, o ne, pavyzdžiui, vakar? 

- O, teisybė, štai kur klausimas. Ką gi, aš į ji atsakysiu. 

Henrikas nuleido apklotą ir naiviu vaiko tonu tarė: 

- Šiko, nesakyk man nieko nemalonaus, prašau tavęs. O, 
Jei žinotum, kaip džiaugiuosi girdėdamas tavo balsą. 

- Aš pasakysiu tau teisybę, šit ir viskas. Juo blogiau, jei 
teisybė pasirodys esanti nemaloni. 

- Juk iš tiesų tu nesibijai pono de Majeno? - paklausė 
karalius. 

- Atvirkščiai, tai labai rimta. Suprask pagaliau: iš pono de 
Majeno gavęs penkiasdešimt smūgių lazda, aš atsilyginau 
tuo pačiu ir sudaviau jam šimtą kartų špagos dėklu. Jei tar- 
tume, kad du kirčiai dėklu lygūs vienam lazdos smūgiui, - 
mes vienas su kitu atsiskaitę. O jei vieną smūgį dėklu pri- 
lyginsime vienam lazdos smūgiui, galbūt ponas de Majenas 
galvoja, kad jis turi suduoti man dar penkiasdešimt smūgių - 
lazda arba dėklu. Nieko taip nebijau, kaip panašių skolinin- 
kų. Nors ir kaip labai būčiau tau reikalingas, nebūčiau čion 
atėjęs, jei nebūčiau žinojęs, kad ponas de Majenas išvykęs į 
Suasoną. 

- Puiku, Šiko, jei teisybė, kad grįžai dėl manęs, aš imsiu 
tave globoti, ir noriu... 

- Ko tu nori? Saugokis, Henrikai! Kiekvieną kartą, kai 
sakai žodžius "aš noriu", tai reiškia, kad tu rengiesi iškrėsti 
kokią nors kvailystę. 

- Aš noriu, kad tu prisikeltum, pasirodytum tikroje švie- 
soje. 

- Oho, taip ir maniau! 

- Aš tave apginsiu. 

- Tebūnie taip. 

- Šiko, duodu tau savo karališką žodį. 

- Aš turiu šį bei tą geresnio. 

- Ką? 

- Savo urvą, ten ir liksiu. 

- Ar girdi, aš apginsiu tave! - ryžtingai sušuko karalius, 
visu ūgiu išsitiesdamas ant lovos pakylos. 

- Henrikai, - pasakė Šiko, - tu gausi slogą. Maldauju, 
gulkis į lovą. 

- Tu teisus. Bet ką daryti, jei tu išvedi mane iš kantrybės, - 
tarė karalius, vėl įsisupdamas į apklotą. - Kaip gali būti: man, 

Henrikui Valua, Prancūzijos karaliui, apsiginti pakanka švei- 
carų, škotų, prancūzų sargybinių ir bajorų, o ponui Šiko šito 
maža, jis nesijaučia esąs saugus! 

- Palauk, palauk, ką tu pasakei? Tu turi šveicarų?.. 

- Taip, jiems vadovauja Tokno. 

- Gerai. Tu turi škotų?.. 

- Taip, jų vadas - Laršanas. 

- Puiku. Tu turi prancūzų sargybinių?.. 

- Jiems vadovauja Krijonas. 

- Nuostabu. O kas dar? 

- Kas dar? Aš nežinau, ar galiu tau šitai sakyti. 

- Nesakyk: kas tavęs klausia? 

- Dar yra kai kas naujo, Šiko. 

- Naujo? 

- Taip, dar yra keturiasdešimt penki šaunūs bajorai. 

- Keturiasdešimt penki! Ką pasakei? 

- Keturiasdešimt penki bajorai. 

- Kur tu juos radai? Šiaip ar taip, ne Paryžiuje? 

- Ne, bet jie į Paryžių atvyko šiandien. 

- Ohoho! Ohoho! - sušuko Šiko, nustebintas netikėtos 
minties. - Aš juos pažįstu, tuos bajorus. 

- Šit kaip! 

- Keturiasdešimt penki driskiai, kuriems trūksta tik ter- 
bos. 

- Negaliu neigti. 

- Juos -pamatęs, gali mirti iš juoko. 

- Šiko, tarp jų yra šaunių vyrų. 

- Gaskonai, kaip ir tavo infanterijos generolas pulkinin- 
kas. 

- Kaip ir tu pats, Šiko. 

- O, aš, Henrikai, visai kas kita. Po to, kai išvykau iš 
Gaskonės, nebesu gaskonas. 

- Ojjie? 

- Atvirkščiai: Gaskonėje jie nebuvo gaskonai, užtat čia 
jie tikri gaskonai. 

- Nesvarbu, dabar aš turiu keturiasdešimt penkias pui- 
kias špagas. 

- Kurioms vadovauja keturiasdešimt šešta puiki špaga, 
tai yra d'Epernonas? 

- Ne visai taip. 

- O kas joms vadovauja? 

- Luanjakas. 

- Tik pamanykit! 

- Tu nepakankamai vertini ir Luanjaką? 

- Nė neketinu to daryti, jis mano dvidešimt septintos 
eilės pusbrolis. 

- Jūs, gaskonai, visi esate giminaičiai. 

- Priešingybė jums, Valua, kurie nelaikote savęs giminai- 
čiais. 

- Ar pagaliau man atsakysi?- 

- Ką? 

- Į klausimą apie mano Keturiasdešimt penkis. 

- Tu tikiesi, kad jie apgins tave? 

- Taip, po perkūnais! Taip! - sušuko suirzęs Henrikas. 

- Šiko, arba jo šešėlis (mes žinome nė kiek ne daugiau 
nei karalius, todėl esame priversti palikti skaitytoją su savo 
abejonėmis), atsisėdo giliai į fotelį ir įsispyrė kulnimis taip, 
kad jo keliai atsidūrė virš galvos. i 

- Puiku! Aš, - pasakė jis, - turiu daugiau kariuomenės 
nei tu. 

- Kariuomenės? Tu turi kariuomenę? 

- Kodėl gi ne? 

„- Kokią kariuomenę? 

- Tuojau sužinosi. Pirmiausia, aš turiu armiją, kurią po- 
nai de Gizai formuoja Lotaringijoje. 

- Ar tu pakvaišai? 

- Nė kiek. Tikra ne mažiau kaip šešių tūkstančių žmonių 
armija. į 

- Bet kaip tu, taip bijodamas pono de Majeno, gali tikė- 
tis, kad tave gins pono dė Gizo kareiviai? 

- Bet juk aš esu miręs. 

- Ir vėl tie patys juokeliai! 

- Ponas Majenas pyko ant Šiko, todėl, pasinaudojęs tuo, 
kad esu miręs, pakeičiau savo apvalkalą, vardą ir socialinę 
padėtį. 

- Vadinasi, tu nebesi Šiko? 

- Nebesu. 

- O kas tu esi? 

- Aš - Roberas Brikė, buvęs pirklys ir Lygos narys. 

- Tu, Šiko, esi Lygos narys? 

- Aistringas. Taigi, suprantama, tuo atveju, jei aš nesusi- 
dursiu su ponu de Majenu, mane, Roberą Brikė, Šventos 
sąjungos nari, gins Lotaringijos armija - šeši tūkstančiai 
žmonių. Gerai įsidėmėk skaičius. 

- Būk ramus. 

- Be to, šimtas tūkstančių paryžiečių. 

- Puikūs kareiviai! 

- Pakankamai geri, kad pridarytų tau nemalonumų, ma- 
no prince. Taigi šimtas tūkstančių ir šeši tūkstančiai, iš viso 
šimtas šeši tūkstančiai. Dar parlamentas, popiežius, ispa- 
nai, ponas kardinolas de Burbonas, flamandai, Henrikas 
Navarietis, Anžu kunigaikštis. 

- Tavo sąrašas dar nesibaigė? - išvestas iš kantrybės, pa- 
klausė Henrikas. 

- Dar ne, liko trys žmonių kategorijos. 

- Sakyk! 

- Labai prieš tave nusiteikusių. 

- Sakyk! 

- Pirmiausia katalikai. 

- O! Juk aš sunaikinau tik tris ketvirtadalius hugenotų. 

- Paskui hugenotai, nes tu sunaikinai jų tris ketvirtada- 
lius. 

- Taip, taip, o kas treti? 

- Henrikai, ką pasakysi apie politikus? 

- A, apie tuos, kurie nenori nei manęs, nei mano brolio, 
nei pono de Gizo. 

- Ir kuriems patinka tavo svainis iš Navaros. 

- Jie nori, kad jis viešai atsisakytų savo tikėjimo. 

- Kokie niekai, tai nelabai jį sutrikdytų, ar ne? 

- Ar žmonės, apie kuriuos man kalbi... 

- Na? 

- Tai jau visa Prancūzija? 

- Žinoma. Aš esu Lygos narys, tai mano jėga. Taigi - 
sudėk ir palygink. 

- Mes juokaujame, ar ne, Šiko? - paklausė karalius, jaus- 
damas, kaip jo kūnu perbėga virpulys. 

- Dabar ne laikas juoktis, kai tu esi vienas prieš visus, 
vargše mano Henrikai! 

Henrikas nutaisė karaliui pritinkančią orią miną. 

- Taip, aš esu vienas, - pasakė jis, - bet ir valdau vienas. 
Puiku, tu parodei man ištisą armiją. O dabar pasakyk, kas 
jos vadas. O, tu, žinoma, pasakysi, kad tai ponas de Gizas. 
Bet argi nematai, kad aš laikau jį Nansi. Ponas de Maje- 
nas? Pats sakei, kad jis Suasone. Anžu kunigaikštis? Žinai, 
kad jis Briuselyje. Navaros karalius? Jis dabar Po. Jei kal- 
bėsime apie mane, teisybė, aš esu vienas, bet čia esu laišvas 
ir galiu matyti, iš kur puola priešas, kaip vidur lauko stovin- 
tis medžiotojas mato, kaip iš ji supančio miško išbėga lauki- 
niai žvėrys. | 

Šiko pasikasė nosį. Karalius nusprendė, kad jis įveikė 
savo pašnekovą. 

- Ką dabar pasakysi? - paklausė Henrikas. 

- Henrikai, tu kaip visuomet iškalbingas. Tebeturi liežu- 
vį. Iš tiesų tai nėra taip mažai, kaip galvojau, sveikinu. Bet 
tavo kalboje yra silpna vieta. 

- Kokia? 

- Dievaži, vieni niekai, mažmožis, viena retorinė figūra. 
Tai palyginimas. 

- Koks? 

- Tu įsivaizduoji esąs medžiotojas, iš pasalų šaudantis į 
laukinį Žvėrį, o aš manau, kad yra atvirkščiai, tu - žvėris, 
kurį medžiotojas persekioja iki pat tavo buveinės. 

- Šiko! 

- Na, gerai, žmogau, kuris esi apsuptyje, pasakyk, ką ma- 
tai? 

- Nieko, velniai rautų! 

- O tuo metu kažkas pasirodė. 

- Iš tų, kuriuos minėjau? 

- Ne, bet panašu. 

- Tai kas pasirodė? 

- Moteris. 

- Mano sesuo Margo? 

- Ne, kunigaikštienė Monpansjė. 

- Ji? Paryžiuje? 

- O, mano Dieve, taip. 

- Net jei ir taip, nuo kada aš ėmiau bijoti moterų? 

- Teisybė, bijoti reikia tik vyrų. Bet palauk. Ji atvyko 
kaip pranašautoja, ar supranti? Ji atvyko pranešti apie bū- 
simą brolio atvykimą. | 

- Apie pono de Gizo atvykimą? 

- Taip. | 

- Ir tu manai, kad tai mane sujaudins? 

- O, tavęs niekas nejaudina. 

- Paduok man rašalo ir popieriaus. 

- Kam tau? Kad parašytum įsakymą ponui de Gizui likti 
Nansi? 


153 


- Žinoma. Puiki mintis, jei ji vienu metu šovė į galvą ir 
tau, ir man. 

- Atvirkščiai - tai niekam tikusi mintis. 

- Kodėl? 

- Vos tik gavęs įsakymą, jis ir karto supras, kad jo buvi- 
mas Paryžiuje būtinas, ir atskubės. 

Karalius pajuto, kaip ji užvaldo pyktis. Jis pažvairavo į 
Šiko. 

- Jei sugrįžote tik tam, kad praneštumėt man panašius 
dalykus, galėjote likti ten, kur buvote. 

- Ką padarysi, Henrikai, šmėklos nepataikauja. 

- Vadinasi, tu prisipažįsti, kad esi šmėkla. 

- Aš šito niekada neneigiau. 

- Šiko! 

- Na gerai, nepyk. Tu ir taip trumparegis, dar imsi ir 
apaksi. Beje, tu sakei, kad laikai brolį Flandrijoje? 

- Taip, žinoma, tai gera politika, ją ir vykdau. 

- O dabar klausyk, nesipykime. Kaip manai, kodėl ponas 
de Gizas liks Nansi? 

- Jis buria ten armiją. 

- Gerai! Ramybės... Kam jam reikalinga toji armija? 

- O! Šiko, jūs varginate mane užduodamas visus tuos 
klausimus. 

- Pavark, pavark, Henrikai! Užtat vėliau, pažadu, galėsi 
pailsėti. Taigi mes kalbėjome, kad ta armija jam reikalinga... 

- Kovai su šiaurės hugenotais. 

- Arba, tikriau, tam, kad padarytų nemalonumų tavo 
broliui, Anžu kunigaikščiui, kuriam pavyko gauti Brabanto 
kunigaikščio vardą ir kuris siekia igyti nors šioki tokį sostą 
Flandrijoje ir, norėdamas įgyvendinti ši tikslą, be perstojo 
reikalauja iš tavęs pagalbos. 

- Tą pagalbą jam žadu visą laiką, bet, savaime supranta- 
ma, niekada jos nepasiųsiu. 

- Dideliam pono kunigaikščio de Gizo džiaugsmui. Pa- 
klausyk, Henrikai, patarimo. 

- Kokio? 

- Apsimesk, kad iš tiesų ketini siųsti broliui į pagalbą 
kariuomenę ir tegu ji traukia Briuselio link, netgi jei ji te- 
nueitų pusę kelio. 

- O, taip! - sušuko Henrikas. - Supratau. Tuomet ponas 
de Gizas nepasitrauks nuo sienos. 

- Ir pažadas, kurį mums, Lygos nariams, davė ponia de 
Monpansjė, kad savaitės pabaigoje ponas de Gizas bus Pa- 
ryžiujėe... 

- Šis pažadas ir liks pažadu. 

- Tu pats tai sakei, mano valdove, - pasakė Šiko, pato- 
giau atsisėsdamas. - Na, kaip vertini mano patarimą, Henri- 
kai? 

- Manau, kad jis geras... bet... 

- Kas dar? 

- Kol kas tie ponai ten, šiaurėje, bus užsiėmę vienas ki- 
tu... 

- Ak taip, tau rūpi pietūs, ar ne? Henrikai, tu teisus, 
audros paprastai atgriaudėja iš pietų. 

- Ar per tą laiką trečiąsyk nepatirsiu Dievo rykštės? Ar 
žinai, ką daro Bearnietis? 

- Ne, tegul mane perkūnas nutrenkia! 

- Jis reikalauja. - 

- Ko? 

- Miestų, dalies jo žmonos kraičio. 

- Oho! Jam negana garbės susigiminiuoti su Prancūzijos 
karaliaus rūmais, jis dar leidžia sau reikalauti to, kas jam 
priklauso. 

- Kahoras, pavyzdžiui. Koks aš būsiu politikas, jei ati- 
duosiu tokį miestą priešui? 

- Žinoma, geras politikas šito nepadarytų, užtat taip pa- 
sielgtų sąžiningas žmogus. 

- Pone Šiko! 

- Tarkime, kad aš nieko nepasakiau. Tu žinai, kad nesi- 
kišu į tavo šeimyninius reikalus. 

- Tai nekelia man rūpesčio, man kai kas šovė į galvą. 

- Puiku! 

- Grįžkime prie skubiausių reikalų. 

- Flandrija? 

- Aš iš tikrųjų pasiųsiu ką nors į Flandriją, pas savo bro- 
li... Bet ką? Ir kam, Dieve mano, galiu patikėti tokį svarbų 
reikalą? 

- Žinoma!.. 

- O, aš radau. 

- Aš irgi. 

- Vyk tu, Šiko. 

- Man vykti į Flandriją? 

- Kodėl gi ne? 

- Kaip aš vyksiu i Flandriją, jei esu miręs? 

- Bet juk tu nebesi Šiko, dabar tu Roberas Brikė. 

- Kur tai matyta: buržua, Lygos narys, pono de Gizo 
šalininkas, staiga tampa pasiuntiniu pas Anžu kunigaikštį! 

- Vadinasi, atsisakai? 

- Velniai rautų! 

- Tu atsisakai man paklusti? 

- Tau paklusti? O argi aš privalau tau paklusti? 

- Neprivalai, nelaimingasai! 

- Tai kodėl privalėčiau turėti tau įsipareigojimų? Ar ka- 
da nors ką nors esu iš tavęs gavęs? Aš esu neturtingas ir 
niekam nežinomas. Padaryk mane kunigaikščiu ir peru, pa- 
versk markizo valdomis Šikoteri žemes. Duok man penkis 
tūkstančius ekiu, tuomet ir pakalbėsime apie pavedimus. 

Henrikas jau rengėsi atsakyti, radęs tinkamą pasiaiškini- 
mą, vieną iš tų, kuriuos dažniausiai naudoja karaliai, kai 
girdi panašius priekaištus, bet staiga pasigirdo šlamesys ir 

žiedų žvangėjimas - kažkas traukė sunkią aksominę užuo- 
laidą. 

- Ponas kunigaikštis de Žuajezas! - pasakė durininkas. 

- O, velniai rautų! Štai tavo pasiuntinys! - sušuko Šiko. - 
Kas galėtų tau atstovauti gėriau nei mesiras Anas, paban- 
dyk surasti! 

- Teisybė, nė vienas iš mano ministrų nėra davęs tokių 
gerų patarimų kaip šis velniūkštis, - sušnibždėjo Henrikas. 

- A, tai tu pagaliau sutinki su tuo? - paklausė Šiko. 

Ir jis įsispraudė giliau į fotelį, susisukęs į kamuolį taip, 
kad net pats geriausias karalystės jūrininkas, gebąs skirti 
bet kokį tašką horizonte, nebūtų įstengęs pamatyti tame 
didžiuliame fotelyje nieko daugiau, kaip tik raižinius ant 
ranktūrių ir atlošo. 

Ponas de Žuajezas, nors ir buvo vyriausiasis Prancūzijos 
admirolas, irgi nieko daugiau nepastebėjo. 

Pamatęs jaunąjį savo numylėtinį, karalius džiaugsmingai 
sušuko ir ištiesė jam ranką. 

- Sėskis, Žuajezai, mano vaike, - paragino jis. - Dieve 
mano, kaip vėlai atėjai! 

- Sire, jūs esate labai malonus, jei teikėtės tai pastebėti, - 
atsakė Žuajezas. 

Ir kunigaikštis, priėjęs prie pakylos, kur stovėjo lova, at- 
sisėdo ant vienos iš lelijomis išsiuvinėtų pagalvių, išmėtytų 
ant pakylos laiptelių. ę 

XV 


APIE TAI, KAIP SUNKU KARALIUI 
RASTI GERĄ PASIUNTINĮ 


Šiko, visai nematomas, sėdėjo krėsle. Žuajezas gulėjo 
atsirėmęs į pagalvėles. Henrikas įsisupo į minkštutėlius pa- 
talus. Prasidėjo pokalbis. 

- Na, ką gi, Žuajezai, - pasakė Henrikas, - ar smagiai 
pasivaikščiojote po miestą? 

- Taip, jūsų didenybe, puikiai, dėkoju, - atsainiai atsakė 
kunigaikštis. 

- Kaip greitai šiandieną jūs dingote iš Grevo aikštės! 

- Paklausykite, jūsų didenybe, atvirai pasakius, tai nela- 
bai malonus reginys. Be to, aš nemėgstu žiūrėti, kaip kanki- 
nasi Žmonės. 

- Gailestinga širdis! 

- Ne, aš esu egoistas... Kitų kančios mane nervina. 

- Ar žinai, kas atsitiko? 

- Kur, jūsų didenybe? 

- Grevo aikštėje. 

- Dievaži, ne. 

- Salsedas atsisakė savo parodymų. 

- Šit kaip! 

- Jūsų tai visai nejaudina, Žuajezai? 

- Manęs? 

- Taip. 

- Prisipažistu jums, jūsų didenybe, aš neteikiu didelės 
reikšmės tam, ką jis galėjo pasakyti. Be to, aš buvau tikras, 
kad jis atsisakys savo parodymų. 

- Bet juk jis iš pradžių prisipažino. 

- Juo labiau. Pirmieji jo prisipažinimai privertė Gizus 
suklusti. Gizai sukruto veikti, kai tuo metu jūs, jūsų dideny- 
be, nieko nedarėte: tai buvo neišvengiama. 

- Kaip! Tu numatai tokius dalykus ir nieko man nesakai? 

- Bet juk aš ne ministras, kad kalbėčiau apie politiką. 

- Baikime šią šneką, Žuajezai. 

- Jūsų didenybe... 

- Man reikės tavo brolio. 

- Mano brolis, kaip ir aš, visada pasirengęs tarnauti jūsų 
didenybei. 

- Vadinasi, aš galiu juo pasikliauti? 

- Be abejonės. 

- Puiku, noriu pavesti jam vieną užduotį. 

- Už Paryžiaus ribų? 

- Taip. 

- Tokiu atveju tai neįmanoma, jūsų didenybe. 

- Kaip? 

- Diu Bušažas šiuo metu negali išvykti. 

Henrikas atsirėmė alkūne ir įbedė žvilgsnį į Žuajezą. 

- Ką tai reiškia? - paklausė jis. 

Žuajezas kuo ramiausiai atlaikė klausiamą karaliaus 
Henriko žvilgsnį. 

- Jūsų didenybe, - pasakė jis, - tai pats suprantamiausias 
dalykas pasaulyje. Diu Bušažas įsimylėjęs, bet jis nelabai 
vykusiai pradėjo meilės derybas. Nuėjo klaidingu keliu, ir 
vargšas berniukas ėmė blogti, blogti... 

- Iš tiesų, - atsakė karalius, - aš irgi tai pastebėjau. 

- Ir vis labiau ėmė niauktis, velniai rautų! Tarytum jis 
būtų jūsų didenybės rūmų žmogus. 

Žuajezo ausis pasiekė nuo židinio AE kažkoks 
burblenimas. Jis nustebęs apsidairė. 

- Nekreipkite dėmesio, Anai, - juokdamasis pasakė Hen- 
rikas, - tai vienas iš mano šunų užsnūdo krėsle ir urzgia 
sapnuodamas. Tai tu sakai, mano bičiuli, kad vargšelį diu 
Bušažą apėmė liūdesys? 

- Taip, jūsų didenybe, jis niūrus kaip mirtis. Atrodo, kad 

jis sutiko moterį, kurią užvaldė liūdna nuotaika. Nieko nėra 
baisiau kaip toks susitikimas. Ir vis dėlto net su tokio cha- 
rakterio moterimis galima pasiekti puikią pergalę, ne men- 
kesnę nei su linksmo būdo moteriškėmis. Svarbu žinoti, 
kaip tai padaryti. 

- O, tu ne itin varžytumeis, ištvirkėli! 

- Še tai tau, jūs vadinate mane ištvirkėliu už tai, kad 
myliu moteris. 

Henrikas atsiduso. | 

- Sakai, kad tos moters niūrus charakteris? 

- Bent taip tvirtina diu Bušažas, aš jos nepažįstu. 

- Nors ji ir liūdna, tave lydėtų sėkmė? 

- Po perkūnais! Svarbiausia mokėti pasinaudoti kraštuti- 
numu. Tikrų sunkumų būna tik su šalto temperamento mo- 
terimis. Iš tų, kurie siekia jų palankumo, jos vienu metu 
reikalauja ir meilumo, ir griežtumo, o tai suderinti nedaug 
kam pavyksta. Bušažui pasipainiojo paniurusi moteris, to- 
dėl jo meilė nelaiminga. 

- Vargšas berniukas! - pasakė karalius. 

- Matote, jūsų didenybe, - kalbėjo toliau Žuajezas, - vos 
tik jis šitai man prisipažino, aš ėmiau jį gydyti. 

- Taigi... 

- Taigi aš jau pradėjau gydymo kursą. 

- Jis dabar mažiau įsimylėjęs? 

- Ne, jūsų didenybe, bet jis turi viltį sužadinti meilę. Juk 
tai daug malonesnė procedūra, negu visai užgesinti jaus- 
mus. Pavyzdžiui, šį vakarą aš siunčiu pas jo mylimąją tris- 
dešimt italų muzikantų, kurie sukels po jos balkonu neregė- 
tą triukšmą. 

- Fe! - pasakė karalius. - Kaip vulgaru. 

- Kaip tai vulgaru? Trisdešimt muzikantų, kuriems nėra 
lygių pasaulyje! 

- Na žinai, visa velnių pekla nebūtų pralinksminusi savo 

muzika manęs tomis dienomis, kai buvau įsimylėjęs ponią 
Kandė. 

- Taip, bet juk tada buvote įsimylėjęs būtent jūs, jūsų 
didenybe. 

- Be proto įsimylėjęs, - atsakė karalius. 

Čia ir vėl pasigirdo kažkoks murmesys, labai panašus į 
pašaipų kikenimą. 

- Jūs suprantate, kad tai visai kitas dalykas, jūsų dideny- 
be, - atsakė Žuajezas, stengdamasis įžiūrėti, iš kur sklinda 
keisti garsai. - Ponia, atvirkščiai, abejinga kaip statula ir 
šalta kaip ledas. 

- Ir tu tikiesi, kad muzika ištirpdys ledą ir kad statula 
atgis? 

- Be abejo, tikiuosi. 

Karalius palingavo galvą. 

- Žinoma, aš nesakau, - kalbėjo toliau Žuajezas, - kad 
išgirdusi pirmus smuiko garsus, dama puls į diu Bušažo glė- 
bį. Bet ji bus nustebusi, kad jos garbei sukelta tiek triukš- 
mo. Pamažu ji pripras prie koncertų, 0 jei nepripras, ką gi, 
mes pakviesime aktorius, fokusininkus, burtininkus, poetus, 
jojikus, žodžiu, rengsime pačias linksmiausias pramogas. Ir 
jei džiaugsmas aplenks tą gražuolę, tai jis bent nuramins 
patį diu Bušažą. 

- Šito aš jam ir linkiu, - pasakė Henrikas. - Bet palikime 
ramybėje diu Bušažą, jei jau jis šiuo metu negali išvykti iš 
Paryžiaus. Visai nebūtina, kad būtent jis atliktų mano pave- 
dimą. Bet aš tikiuosi, kad tu, galįs duoti tokius puikius pa- 
tarimus, netaptum kažkokios kilnios aistros vergu. 

- Aš! - sušuko Žuajezas. - Aš dar niekada nebuvau toks 
laisvas kaip dabar. 

- Puiku. Vadinasi, tu neturi ką veikti? 

- Neturiu, jūsų didenybe. 

- Bet man atrodė, kad tu jauti švelnius jausmus kažko- 
kiai gražuolei. 


11. Keturiasdešimt penki | +. 

- O taip, pono de Majeno meilužei. Ta moteris dievino 
mane. 

- Nair ką? 

- Taigi štai. Šiandieną vakare, davęs pamoką diu Buša- 
žui, aš palikau jį ir nuėjau pas ją. Nueinu, galva įkaitusi nuo 
ką tik svarstytų teorijų, - tik pamanykit, jūsų didenybe, aš 
įsivaizdavau, kad esu įsimylėjęs beveik taip pat kaip Anri, - 
ir randu drebančią, persigandusią moterį. Iš pradžių pama- 
niau, kad pas ją kažkas svečiuojasi ir kad atvykau ne laiku. 
Bandau ją nuraminti - veltui, imu klausinėti - ji neatsako. 
Noriu ją pabučiuoti, ji nusuka galvą. Aš paniūrstu - ji susi- 
erzina. Mes imame vaidytis, ir tuomet ji pareiškia, kad ne- 
svarbu, kuriuo laiku atvykčiau, jos vis tiek nebus namuose. 

- Vargšas Žuajezas! - nusijuokė karalius. - Ką tu darei? 

- Velniai neraliuoti! Jūsų didenybe, aš pasiėmiau špagą 
ir apsiaustą, žemai nusilenkiau ir išėjau nesidairydamas. 

- Šaunu! Žuajezai, tu tikras drąsuolis! - pasakė karalius. 

- Tikrai drąsuolis, jūsų didenybe, nes man pasirodė, kad 
vargšelė atsiduso. 

- Ir nesigailėjai, kad žengei tokį žingsnį? - paklausė ka- 
ralius. 

- Ne, jūsų didenybe. Jei bent akimirką būčiau svyravęs, 
būčiau greitai bėgęs, jūs suprantate... Bet niekaip negalėjau 
išmesti iš galvos minties, kad vargšelė mane atstūmė prieš 
savo norą. 

- Ir vis dėlto išėjai? 

- Aš esu čia. 

- Ir tu pas ją nebegriši? 

- Niekada. Jei būčiau toks pilvūzas kaip ponas de Maje- 
nas, taip nesakyčiau. Bet aš esu lieknas ir turiu teisę būti 
išdidus. 

- Mano bičiuli, - rimtu tonu pasakė karalius, - toks išsi- 
skyrimas tik išgelbės tavo sielą. 

- Gal ir taip, jūsų didenybe, bet aš liūdėsiu visą savaitę, 
nežinodamas, kuo užsiimti. Štai ir sugalvojau atsiduoti pa- 
laimingam tinginiavimui. Išties, nuobodžiauti - puiki pra- 
moga... Anksčiau tokio įpročio neturėjau, tai man atrodo 
taip rafinuota. 

- Na ir puiku, - atsakė karalius, - tai aš nuobodulį pada- 
riau madingą. 

- Štai, jūsų didenybe, mano planas: aš jį sugalvojau eida- 
mas nuo Paryžiaus katedros priebažnyčio į Luvrą. Kasdien 
atvyksiu į rūmus su neštuvais. Jūsų didenybe, jūs sakysite 
prakalbas, aš skaitysiu alchemijos arba jūreivystės - tai dar 
geriau, nes esu jūrininkas - knygas. Įsigysiu šuniukų, ir jie 
žais su jūsiškiais, 0 gal geriau pasirinksiu kačiukus, jie mei- 
lesni. Paskui mes valgysime kremą ir klausysime pono 
d'Epernono pasakojimų. Aš irgi noriu papilnėti. O kai diu 
Bušažo mylimoji pralinksmės, mes rasime kitą moterį, 
linksmą, ir įvarysime jai liūdesį. Visą tai darysime nejudė- 
dami iš vietos, jūsų didenybe. Sėdėti - nuostabu, bet visų 
geriausia gulėti. O, kokia minkšta pagalvė, jūsų didenybe! 
Matyti, kad jūsų didenybės apmušėjai dirbo karaliui, kuris 
nuobodžiauja. 

- Fe, kaip nemalonu, Anai, - pasakė karalius. 

- Kodėl nemalonu? 

- Kad tavo metų ir tokią padėtį užimantis vyriškis norėtų 
tapti tingus ir storas! Kokios niekingos mintys! 

- Aš taip nemanau, jūsų didenybe. 

- Aš rasiu tau tinkamą užsiėmimą. 

- Jei jis bus nuobodus, sutinku. 

Murmėjimas pasigirdo trečią kartą. Buvo galima pama- 
nyti, kad Žuajezo ištarti žodžiai prajuokino šuniuką. 

- Koks protingas šuo, - pasakė Henrikas. - Jis nuvokia, 
kokį užsiėmimą aš tau sugalvojau. 

- O ką jūs sugalvojote, jūsų didenybe? Degu nekantrumu 
sužinoti. 
11> 

- Tu apsiausi batus. 

Apimtas siaubo Žuajezas sujudėjo. 

- O, nereikalaukite to iš manęs, jūsų didenybe, tai prieš- 
tarauja visiems mano sumanymams. 

- Tu sėsi ant arklio. ' 

Žuajezas net pašoko. 

- Ant arklio? Aš dabar pripažįstu tik neštuvus, argi 
negirdėjote, jūsų didenybe? 

- Liaukis juokavęs, Žuajezai, ar supratai? Apsiausi batus 
ir sėsi ant arklio. 

- Ne, jūsų didenybe, - labai rimtu tonu atsakė kunigaikš- 
tis. - Tai neįmanoma. 

- Kodėl neimanoma? - supykęs paklausė karalius. 

- Todėl, kad... todėl, kad... aš esu admirolas. 

- Na ir kas? 

- Admirolai nejodinėja raiti. 

- Ak šit kaip! - tarė Henrikas. 

Žuajezas palingavo galvą kaip vaikas, kuris užsispiria 
neklausyti, bet vis dėlto gana drovus, kad visai neatsakytų į 
klausimus. : 

- Ką gi, puiku, pone Prancūzijos admirole, raitas jūs ne- 
josite. Jūs teisus - jūrininkui netinka joti raitam. Bet jūri- 
ninkui visai priimtina plaukti laivu arba galera. Todėl jūs 
nedelsdamas plauksite į Ruaną laivu. Ruane, kur stovi jūsų 
galera, iįlipsite į ją ir vyksite į Antverpeną. 

- Į Antverpeną! - sušuko Žuajezas taip nusiminęs, tary- 
tum būtų gavęs įsakymą plaukti į Kontoną arba į Valparai- 
są. | 

- Atrodo, aš jau pasakiau, - tarė karalius lediniu, nelei- 
džiančiu prieštarauti tonu, tarsi teigiančiu jo, kaip aukštes- 
„niojo valdovo, valią. - Pasakiau ir nebegeidžiu to paties 
kartoti. 

Žuajezas, nė nebandydamas prieštarauti, užsisagstė savo 

apsiaustą, įsikišo į makštį špagą ir pasiėmė ant krėslo gulė- 
jusią aksominę kepurę. 

 - Kaip sunku priversti žmones paklusti, velniai rautų! - 
tebemurmėjo Henrikas. - Jei kartais aš pats pamirščiau, 
kad esu valdovas, visi, išskyrus mane, privalėtų tai prisimin- 
ti. 

Žuajezas, bežadis ir atšiaurus, nulenkė galvą pridėjęs, 
kaip reikalauja etiketas, ranką prie špagos rankenos. 

- Ką įsakysite, jūsų didenybe? - paklausė jis tokiu nuo- 
lankiu balsu, kad iškart palenkė karaliaus valią. 

- Tu vyksi į Ruaną, - pasakė jis, - į Ruaną, ir aš noriu, 
kad plauktum iš ten į Antverpeną, jei nenutarsi sauskeliu 
keliauti į Briuselį. 

Henrikas laukė, ką atsakys Žuajezas. Bet šis pasitenkino 
linktelėjimu. 

- Gal tau mielesnė kelionė sauskeliu? - paklausė Henri- 
kas. 

- Aš niekam neteikiu pirmenybės, kai reikia vykdyti įsa- 
kymą, jūsų didenybe, - atsakė Žuajezas. 

- Na gerai, pūskis, pūskis, koks baisus charakteris! - su- 
šuko Henrikas. - O! Karaliai neturi draugų! 

- Tas, kas duoda įsakymus, gali tikėtis tik tarnavimo, - 
iškilmingu tonu pareiškė Žuajezas. 

- Pone, - pasakė įžeistas karalius. - Jūs nuvyksite į Rua- 
ną, sėsite į savo galerą, sutelksite Kodebeko, Arflero ir 
Diepo įgulas. Įsodinsite žmones į šešis laivus. Juos perduo- 
site mano brolio žiniai, kuris laukia žadėtos pagalbos. 

- Prašau, jūsų didenybe, įteikti man raštiškus įgalioji- 
mus, - pasakė Žuajezas. | 

- O nuo kada, - atsakė karalius, - jūs negalite veikti savo, 
kaip admirolo, vali4? 

- Aš turiu tik vieną teisę - paklusti ir kiek įmanoma sten- 
giuosi išvengti atsakomybės, jūsų didenybe. 

- Gerai, pone kunigaikšti, įgaliojimas bus perduotas jūsų 
namuose prieš pat išvykstant. 

- Kada tai bus, jūsų didenybe? 

- Po valandos. 

Žuajezas pagarbiai nusilenkė ir pasuko prie durų. 

Karaliaus širdis skausmu plyšo. 

- Kaip? - pasakė jis. - Jūs net neradote meilių žodžių 
atsisveikinti! Pone admirole, jūs pernelyg mandagus. Ma- 
tyt, ne veltui jūrininkams dėl to priekaištaujama. Ką gi, gal- 
būt man labiau įtiks mano pėstijos generolas pulkininkas. 

- Teikitės man atleisti, jūsų malonybe, - sumurmėjo Žu- 
ajezas, - aš blogesnis dvariškis negu jūrininkas ir, kiek su- 
prantu, jūs, jūsų didenybe, gailitės viso to, ką teikėtės dėl 
manęs padaryti. 

Ir jis išėjo, trenkęs durimis taip, kad užuolaidos suplaz- 
dėjo nelyg vėjui papūtus. | 

- Štai kaip myli mane tie, kuriems padariau tiek gero! - 
sušuko karalius Henrikas. - O, Žuajezai, nedėkingasis Žua- 
jezai! 

- Na, ką gi, gal pakviesi jį atgal? - eidamas prie lovos, 
paklausė Šiko. - Vieną kartą parodei savo valios stiprybę ir 
jau gailiesi! 

- Paklausyk, - atsakė karalius, - tu labai malonus! Kaip 
manai, ar labai smagu plaukti jūra spalio mėnesį, lyjant lie- 
tui ir pučiant vėjui? Būtų įdomu pažiūrėti, ką darytum bū- 
damas jo vietoje, egoiste? 

- Tai priklauso nuo tavo valios, didis karaliau, nuo tavo 
valios. Dabar labiausiai trokštu leistis į kelionę. 

- Vadinasi, jeigu pasiųsčiau tave kur nors, kaip pasiun- 
čiau Žuajezą, sutiktum? 

- Ne tik sutikčiau, aš primygtinai prašau, maldauju jūsų 
malonės. 

- Atlikti užduoti? 

- Atlikti užduotį. 

- Ar vyktum į Navarą? 

- Nors į patį pragarą, didis karaliau. 

- Juokus kreti, juokdary? 

- Jūsų didenybe, jei nesu pernelyg linksmas, tai, prisie- 
kiu jums, po mirties tapčiau dar liūdnesnis. 

- Bet juk neseniai atsisakei vykti iš Paryžiaus. 

- Maloningasai mano valdove, aš buvau neteisus, visiškai 
neteisus ir dėl to labai gailiuosi. 

- Taigi dabar tu nori vykti iš Paryžiaus? 

- Kuo greičiausiai, didingasai karaliau, tą pačią minutę, 
didis valdove. 

- Nieko nesuprantu, - pasakė Henrikas. 

- O argi jūs negirdėjote, ką pasakė vyriausiasis Prancūzi- 
jos admirolas? 

- Ką būtent? 

- Jis pranešė apie savo išsiskyrimą su pono de Majeno 
meiluže. 

- Taip, na ir kas? 

- Jei ta moteris, įsimylėjusi tokį žavų jaunuolį, kaip kuni- 
gaikštis, nes kunigaikštis išties žavus... 2 

- Žinoma. 

- Jei toji moteris, skirdamasi su juo, dūsauja, vadinasi, 
tam yra priežasčių. 

- Tikriausiai, antraip ji nebūtų jo išvariusi. 

- Bet ar žinai kokių? 

- Ne. | 

- Ogi priežastis ta, kad ponas de Majenas grįžta. 

- Oho! - išsprūdo karaliui. 

- Sveikinu, pagaliau supratai. 

- Taip, supratau... Ir vis dėlto... 

- Kas vis dėlto? | 

- - Nemanau, kad priežastis labai svarbi. 


"4 

- Sakyk, ką apie tai galvoji, Henrikai, man bus labai ma- 
lonu tau pritarti. Sakyk. 

- Kodėl toji moteris, užuot išvijusi Žuajezą, nenutraukė 
ryšių su Majenu? Manau, Žuajezas džiaugtųsi galėdamas 
padėkoti jai, tai yra pakviesti poną de Majeną į Prė-o-Kler 
ir perdurti ten storą jo pilvą? Mūsų Žuajezas puikiai fech- 
tuojasi. 

- Nuostabu. Žuajezo špaga šauni, o ponas Majenas turi 
išdavikišką durklą. Prisimink Sen Megreną. 

Henrikas atsiduso ir pakėlė akis aukštyn. 

- Įsimylėjusi moteris nenorės, kad jos mylimą vyrą nužu- 
dytų, ji geriau jį paliks, laimės laiko. Ir pirmiausia ji pasirū- 
pins, kad jos pačios neužmuštų. Mieluose de Gizų rūmuose 
publika velniškai Žiauri. 

- A! Tu greičiausiai teisus. 

- Taip, aš imu galvoti, kad Majenas rengiasi grįžti. Bet 
juk tu, Šiko, ne baikšti ar mylinti moteris. 

- Aš, Henrikai, žmogus atsargus. Mano žaidimo partija 
su ponu de Majenu nebaigta, ir mes dar neatsiskaitėme 
vienas su kitu. Jei jis suras mane, tai norės viską pradėti iš 
pradžių. Jis pašėlęs žaidėjas, gerasis ponas de Majenas. 

- Nair kas? 

- Jis sužais taip puikiai, kad aš gausiu smūgį peiliu. 

- = O, aš pažįstu savo Šiko, jis neliks skolingas. 

- Jūs teisus, grąžinsiu Majenui dešimteriopai, ir jis pa- 
dvės. 

- Juo geriau, vadinasi, žaidimas bus baigtas. 

- Juo blogiau, velniai neraliuoti, juo blogiau. Šeimynėlė 
pakels baisų triukšmą, tave užsipuls visa Lyga, ir vieną gra- 
žų rytą tu man pasakysi: Šiko, bičiuli, atleisk man, bet aš 
esu priverstas tave ketvirčiuoti. 

- Ar aš taip pasakysiu? 

- Pasakysi, o kas visų blogiausia, tu tai padarysi, didis 

karaliau. Todėl ir noriu, kad reikalai pasisuktų kitaip, su- 
pranti? Dabar man nėra blogai, ir aš noriu, kad viskas taip 
ir liktų. Matai, nesantaika, pagrįsta aritmetine progresija, 
man rodos, yra pavojinga. Todėl vykstu į Navarą, jeigu tu 
malonėsi mane ten pasiųsti. 

- Žinoma, malonėsiu. 

Ir Šiko, atsistojęs tokia pat poza, kokia neseniai stovėjo 
Žuajezas, laukė, ką pasakys karalius. 

- Bet tu net nežinai, ar užduotis tau bus prie širdies. 

- Jeigu jau prašau, kad man ją skirtum... 

- Matai, Šiko, - pasakė karalius, - aš turiu planą supjudy- 
ti Margo su jos vyru. 

- Skaldyk ir valdyk? - paklausė Šiko. - Šit jau šimtas 
metų, kaip tatai yra politikos abėcėlė. 

- Tai nekelia tau pasibjaurėjimo? 

- Daryk, kaip išmanai, aukščiausiasis valdove. Aš tesu 
pasiuntinys, štai ir viskas. Atsiskaityti pačiam sau man ne- 
reikės - kad tik išsaugočiau savo asmens neliečiamumą. O! 
Štai šito aš, kaip supranti, primygtinai reikalauju. 

- Ir dar, - pasakė Henrikas, - reikia, EA“ žinotum, ką 
privalai pasakyti mano svainiui. 

- Aš? Kažką pasakyti? Ne, ne, ne! “ 

- Kaip tai - ne, ne, ne? 

- Vyksiu, kur panorėsi, bet nieko kalbėti neketinu. Juk 
sakoma: viskam yra riba. 

- Vadinasi, atsisakai? 

- Kalbėti atsisakau, o laišką iš tavęs paimsiu. Tas, kuris 
užduotį perduoda žodžiu, visada prisiima didelę atsakomy- 
bę. Tas, kuris įteikia laišką, daug neklausinėjamas. 

- Gerai, duosiu tau laišką, tai atitinka mano sumanymą. 

- Kaip puikiai viskas klostosi. Duok laišką. 

- Ką tu sakai? 

- Sakau: duok. 

Ir Šiko ištiesė ranką. 

- Prašau nemanyti, kad tokį laišką galima parašyti tuo- 
jau pat. Reikia jį sukurti, apmąstyti, pasverti kiekvieną Žo- 
dį. 

- Puiku! Pasverk, apgalvok, kurk! Rytoj anksti rytą aš 
užbėgsiu arba atsiųsiu ką nors jo paimti. 

- O kodėl tau nepernakvoti čia? 

- Čia? 

- Taip, savo krėsle? 

- Po perkūnais! Su šituo baigta, aš daugiau nebenakvoju 
Luvre. Krėsle miegantis vaiduoklis - koks absurdas! 

- Bet juk tau, Šiko, būtina žinoti, - sušuko karalius, - ką 
aš ketinu daryti su Margo ir jos vyru! Tu gaskonas. Mano 
laiškas sukels triukšmą Navaros dvare. Tave ims klausinėti, 
reikia, kad galėtum atsakyti į klausimus. Velniai rautų! Juk 
tu būsi mano pasiuntinys. Aš nenoriu, kad paliktum kvailio 
įspūdį. 

- Dieve mano! - sušuko Šiko, patraukęs pečiais. - Ir koks 
tu nesupratingas, aukščiausiasis karaliau! Kaip! Argi tu ma- 
nai, kad aš vešiu kažkokį laišką du šimtus penkiasdešimt 
ljė, nežinodamas, kas jame parašyta? Gali būti ramus, vel- 
nie neraliuotas! Prie pirmo gatvės kampo, po pirmu pasitai- 
kiusiu medžiu atplėšiu tavo laišką. Kaip! Šit jau dešimt me- 
tų siunti pasiuntinius į visus pasaulio kraštus ir taip mažai 
juos pažisti? Tiek to! Leisk pailsėti savo sielai ir kūnui, o aš 
grįžtu į savo buveinę. 

- O kur yra tavo buveinė? 

- Nekaltai nugalabytų kapinėse, aukščiausiasis valdove. 

Henrikas pažiūrėjo į Šiko nustebusiu žvilgsniu. Toji 
nuostaba buvo justi visas dvi valandas, kol juodu kalbėjosi. 

- Tu šito nesitikėjai, ar ne? - paklausė Šiko, imdamas 
savo fetrinę skrybėlę ir apsiaustą. - Ne veltui bendravai su 
būtybėmis iš kito pasaulio! Sutarėme: lauk rytoj manęs ar- 
ba mano pasiuntinio. 

- Gerai, bet reikia, kad tavo pasiuntinys turėtų kokį nors 
slaptažodį, juk turi čia žinoti, kad jį tikrai atsiuntei tu; ant- 
raip jo neįleis pas mane. 

- Puiku: jei aš pats ateisiu, vadinasi, viskas gerai, 0 jei 
ateis mano pasiuntinys, jis ištars slaptažodį šešėlis. 

Tai pasakęs, jis dingo taip nepastebimai, kad prietarin- 
gasis Henrikas net sutriko: gal tikrai ne kūnas, o tik šešėlis 
išslinko pro duris taip, kad jos net nesugirgždėjo, ir praėjo 
pro užuolaidą taip, kad nė viena jos klostė nesujudėjo. 


XVI 
KAIP IR KODĖL NUMIRĖ ŠIKO 


Na ir klius mums nuo tų skaitytojų, kurie, linkę pasi- 
kliauti stebuklais, ims ir patikės, kad mes turėjome įžūlumo 
ir ėmėme pasakoti apie vaiduoklį. Šiko iš tikro buvo gyva 
būtybė. Juokais išsakęs karaliui visą tiesą, jis išėjo iš rūmų. 

Štai kaip viskas buvo iš tikrųjų. 

Kai karaliaus draugai mirė, po to, kai prasidėjo maištai 
ir sąmokslai, kurios organizavo Gizai, Šiko susimąstė. 

Būdamas drąsus, kaip puikiai žinoma skaitytojams, ir 
lengvabūdiškas, jis brangino savo gyvybę; gyvenimas sutei- 
kė jam smagumo, kaip suteikia SmaEumo gyvenimas visiems 
elito žmonėms. 

Šioje žemėje nuobodžiauja vien kvailiai, tik jie ieško pa- 
guodos kitame pasaulyje. 

Ilgai mąstęs, jis nusprendė, kad karaliaus globa vargu ar 
išgelbės nuo pono de Majeno keršto. Su jam būdingu filo- 
sofiniu praktiškumu jis tarė, kad, jei jau šiame pasaulyje 
kažkas tikrai atsitiko, grįžimo atgalios negali būti, todėl nei 


= 

Prancūzijos karaliaus alebardos, nei tribunolai neatpirks 
netgi menkiausios proplėšos, kurią Šiko striukėje durklu 
prarėš ponas de Majenas. 

Taigi jis ir priėmė sprendimą kaip žmogus, kuriam, be 
viso kito, atsibodo būti juokdariu - jis visą laiką siekė vai- 
dinti rimtą rolę, - jam pakyrėjo familiarus karaliaus elgesys: 
atėjo tokie laikai, kad būtent šitai ir grėsė jam pražūtimi. 

Taigi jis pradėjo nuo to, kad pasistengė, kiek buvo įma- 
noma, padidinti atstumą tarp savo paties kailio ir pono de 
Majeno špagos. 

Vykdydamas savo sumanymą, jis išvyko į Boną. Šiko tu- 
rėjo tris tikslus: palikti Paryžių, apkabinti savo bičiulį Go- 
ranflo ir paragauti garsiojo 1550 metų pilstymo vyno, apie 
kurį buvo kalbama "Grafienės de Monsoro" pasakojimą už- 
baigusiame laiške. 

Reikia pasakyti, šios priemonės buvo labai veiksmingos. 
Po dviejų mėnesių Šiko pastebėjo, kad storėja ne dienomis, 
o valandomis, ir kad vien to pakanka, kad jis taptų neatpa- 
žįstamas. Bet jis pastebėjo ir tai, kad storėdamas panašėja į 
Goranflo labiau nei tai tiktų galvotam žmogui. 

Ir tuomet dvasia įveikė kūną. 

Ištuštinęs porą šimtų butelių garsaus 1550 metų vyno ir 
ryte prarijęs dvidešimt du vienuolyno Bibliotekos tomus, 
kur a priori“ perskaitė lotynišką aksiomą: Bonum vinum 
laetificat cor hominis", Šiko pajuto sunkumą skrandyje ir 
tuštumą galvoje. 

"Žinoma, galėčiau tapti vienuoliu, - pagalvojo jis. - Bet 
pas Goranflo būsiu per daug šeimininkiškas, o kitose abati- 
jose - per mažai. Žinoma, vienuolio drabužiai visiems lai- 
kams paslėps mane nuo Majeno akių, bet, vėlniai rautų, yra 


“Iš pat pradžių (lot. ). 
* Geras vynas linksmina žmogaus širdį (Iot.). 

ir kitų, daug paprastesnių priemonių, reikia tik pagalvoti! 
Vienoje lotynų kalba parašytoje knygoje; teisybė, ji ne iš 
Goranflo bibliotekos, aš perskaičiau: Ouere et invenies*." 

Šiko taip ir padarė, ir štai ką jis sugalvojo. 

Kaip tiems laikams, mintis buvo pakankamai nauja. 

Jis atvirai viską pasipasakojo Goranflo ir paprašė, -kad 
tas karaliui parašytų laišką, kurį pats padiktavo. 

Garanflo parašė, tiesa, jam nebuvo lengva tai daryti, bet 
galiausiai parašė, kad Šiko pasitraukė į vienuolyną, kad, 
priverstas palikti savo valdovą, kai tas susitaikė su Majenu, 
iš liūdesio susirgo, bandė įveikti ligą šiokiomis tokiomis 
pramogomis, bet liūdesys pasirodė esąs stipresnis, ir galų 
gale jis mirė. 

Savo ruožtu Šiko ir pats parašė karaliui. 

Šiame, 1580 metais datuotame laiške, buvo penkios pa- 
straipos. 

Buvo sumanyta, €są pastraipos rašytos padieniui, o liga 
kasdien vis labiau progresavo. 

Pirmoji buvo parašyta ir pasirašyta dar tvirta ranka. 

Antroji surašyta pavargusia ranka, o parašas, nors ir 
įskaitomas, buvo pakeverzotas. 

Po trečiąja tebuvo pasirašyta Šik... 

Po ketvirtąja teliko Ši... 

Galiausiai po penktąja - Š... ir juodulys. 

Šis mirštančiojo paliktas juodulys labiausiai ir sujaudino 
karalių. 

Štai kodėl Šiko jam pasirodė esąs vaiduoklis ir šešėlis. 

Galėtume čia pacituoti Šiko laišką, bet, kaip pasakytu- 
me, Šiko buvo ekscentriškas žmogus, o kadangi iš stiliaus 
atsiskleidžia žmogaus charakteris, Šiko laiško stilius buvo 
toks ekscentriškas, kad mes nesiryžtame pateikti čia to laiš- 
ko, nors ir kokio efekto iš jo lauktume. 


5 Ieškok ir sugalvosi (Ior.). 

Bet ji galima rasti Etualio memuaruose. Jau sakėme, jis 
pasirašytas 1580 metais, kaip pridurtų Šiko, - "didžiosios 
šeimyninės neištikimybės metais". 

Laiško pabaigoje, kad Henriko dėmesys jam nesumažė- 
tų, Goranflo pridūrė, kad po Šiko mirties Bonos vienuoly- 
nas pasidarė jam nepakenčiamas ir kad jis mieliau pasirink- 
tų Paryžių. 

Šiko buvo itin sunku išsireikalauti, kad Goranflo pada- 
rytų Šį prierašą. | 

Gorantflo, atvirkščiai, kaip ir Panurgas, puikiausiai jau- 
tėsi Bonoje. 

Jis liūdnai pareiškė Šiko: kai vyną pilstai ne pats, į ji 
visada primaišo vandens. 

Bet Šiko garbingam priorui pažadėjo, kad kasmet pats 
važiuos užsakyti jam ir raudono burgundiškojo vyno, ir vol- 
nė, ir šamberteno. Sutikęs, kad Šiko šį dalyką išmano daug 
geriau, kaip ir kitką, Goranflo nusileido atkaklaus draugo 
prašymui. 

Atsakydamas į Goranflo laišką ir Šiko žodžius, kuriais 
jis atsisveikino, karalius pats teikėsi parašyti. 


Pone priore, pavedu Jums kokioje nors poetiškoje vietoje 
palaidoti vargšą Siko, dėl kurio mirties liūdžiu visa savo siela, 
nes jis buvo ne tik ištikimas mano draugas, bet ir kilmingas 
žmogus, nors pats savo šaknis tebuvo atsekęs tik iki proprose- 
nelio. 

Ant jo kapo pasodinkite gėlių ir išrinkite jam saulėtą kam- 
pelį; būdamas pietietis, jis labai mylėjo saulę. O Jūs, kurio 
liūdesį aš juolab gerbiu, nes dalinuosi jį su Jumis, taigi Jūs, 
kaip pageidavote, išvyksite iš Bonos vienuolyno. Čia, Paryžiu- 
je, man labai reikalingi ištikimi ir geri tarnai, ir aš nenoriu 
laikyti Jūsų taip toli nuo čia. Todėl skiriu Jus švento Jokūbo 
vienuolyno vyresniuoju vienuoliu, kuris yra Paryžiuje, prie 

Sent Antuano vartų: vargšas mūsų bičiulis labai mėgo tą kvar- 
talą. 

Širdingai Jums atsidavęs Henrikas, prašydamas nepamiršti 
jo šventosė Jūsų maldose. 


Nesunku įsivaizduoti, kaip išsiplėtė iš nuostabos. prioro 
akys, kai jis gavo paties karaliaus ranka parašytą laišką, 
kaip jis žavėjosi genialiojo Šiko įtaka ir kaip skubėjo 
džiaugtis jo laukiančiomis pagerbtuvėmis. 

Kaip prisimename, garbėtroška ir anksčiau buvo išleidu- 
si daigelius Goranflo širdyje: visą laiką jo vardas buvo Mo- 
destas?, bet, tapęs Bonos vienuolyno vyresniuoju, jis ėmė 
vadinti save domu"? Modestu Goranflo. 

Viskas vyko taip, kaip norėjo karalius ir pats Šiko. 

Erškėčių žabų ryšulys, ir fiziškai, ir alegoriškai atstojęs 
velionio kūną, buvo užkastas saulėtoje vietoje tarp gėlių, po 
vešliais vynuogienojais. Paskui miręs ir simboliškai palaido- 
tas Šiko padėjo Goranflo persikraustyti į Paryžių. 

Domas Modestas labai iškilmingai įsikūrė švento Jokūbo 
vienuolyne. 

Šiko, prisidengęs nakties tamsa, persikėlė į Paryžių. 

Prie Biusi vartų jis už tris šimtus ekiu nusipirko nedidelį 
namelį. Ir kai jis panorėdavo aplankyti Gorantlo, rinkdavo- 
si vieną iš trijų kelių: trumpiausią - per miestą, poetiškiau- 
sią - upės pakrante ir pati patikimiausią - palei Paryžių 
juosusią gynybinę sieną. Būdamas poetiškos prigimties, Ši- 
ko dažniausiai rinkdavosi kelią palei Seną. Tuo metu Sena 
dar nebuvo sutvirtinta akmenine krantine, ir bangelės, anot 
vieno poeto, plakė plačius jos krantus. Miesto gyventojai ne 
kartą galėjo matyti aukštą mėnulio šviesos nušviestą Šiko 
siluetą. 


>Modestas - modestus (lot. ), t. y. kuklus. 
*Domas-(Iot. dominus) -dvasininko titulas. 

Įsikūręs naujoje vietoje ir pakeitęs vardą, Šiko pasirūpi- 
no pakeisti ir savo išorę. Kaip žinome, jis pasivadino Robe- 
ru Brikė ir eidamas kiek palinkdavo į priekį. Praėjo penke- 
ri šešeri neramūs metai, jis beveik prapliko, o kadaise bu- 
vusi juoda garbanota jo ševeliūra nelyginant jūra per ato- 
slūgį pasislinko nuo kaktos ant pakaušio. 

Be to, kaip sakėme, sumaniai ištreniravęs veido raume- 
nis, jis išmoko seno mimų meno keisti veido bruožus. 

Didelėmis pastangomis Šiko, net šviečiant ryškiai saulei, 
jei tik netingėdavo pasistengti, tapdavo tikru Roberu Brikė, 
tai yra žmogumi, kurio burna ištįsdavo iki pat ausų, nosis - 
iki pasmakrės, akys imdavo baisingai žvairuoti. Viso to jis 
pasiekė keisdamas grimasas, o permainų mėgėjai čia tikrai 
rastų žavesio, nes jo pailgas, aštrių bruožų veidas tapdavo 
apvalus, kvailokas ir neišraiškingas. Šiko tik vieno negalėjo 
padaryti, tai yra negalėjo sutrumpinti ilgų savo rankų ir ko- 
jų. Bet, būdamas išradingas, jis, kaip buvome užsiminę, su- 
sikūprindavo, ir tuomet jo rankos pasidarydavo beveik to- 
kios pat ilgos kaip ir kojos. 

Be šių mimikos pratimų, jis griebėsi dar vienos atsargu- 
mo priemonės - su niekuo neužmegzdavo artimos pažinties. 

Ir iš tiesų Šiko, nors ir kaip įvaldęs savo kūną, negalėjo 
visą laiką apsimetinėti. 

Kaip tokiu atveju gali pasirodyti sulinkęs vidurdienį, kai 
dešimtą valandą ryto buvai tiesus, ir kaip paaiškinti savo 
elgesį draugui, kuris, vaikštinėdamas su tavimi, staiga pa- 
mato, kaip keičiasi tavo išvaizda, kai netikėtai sutinki įtari- 
mą keliantį žmogų? 

Taigi Roberui Brikė teko gyventi atsiskyrėlio gyvenimą. 
Beje, toks gyvenimas jam netgi patiko. Vienintelė pramoga 
buvo vizitai pas Goranflo, kai jie dviese ragaudavo garsiojo 
1550 metų vyno, kurio garbusis vienuolis pasirūpino atsi- 
vežti iš Bonos rūsių. 

Ir vis dėlto permainos neaplenkia ne tik garsių asmeny- 
bių, bet ir paprastų žmogelių: Goranflo pasikeitė, teisybė, 
ne fiziškai. 

Jis pamatė, kad žmogus, anksčiau galėjęs nulemti liki- 
mus, dabar pateko į jo valdžią. 

Šiko, kuris ateidavo pietauti į abatiją, jam dabar atrodė 
kaip vergas, ir Goranflo pervertino save, o apie Šiko buvo 
ne itin palankios nuomonės. 

Tokia bičiulio permaina neįžeidė Šiko. Karalius Henri- 
kas jį buvo prie visko pripratinęs, ir Šiko išmoko filosofiš- 
kai vertinti įvykius. 

Jis tik ėmė atidžiau stebėti savo elgesį, štai ir viskas. 

Užuot kas antrą dieną pasirodęs abatijoje, iš pradžių jis 
ateidavo kartą per savaitę, paskui kartą per dvi savaites ir 
galiausiai kartą per mėnesį. 

Gorantflo taip save vertino, kad iš pradžių šito net nepa- 
stebėjo. 

Šiko pernelyg filosofiškai žvelgė į pasaulį, tad labai jaut- 
riai nereagavo į tai, kas atsitiko. 

Slapčiomis jis juokėsi iš Goranflo nedėkingumo ir, kaip 
buvo įpratęs, glostė sau nosį ir smakrą. 

"Vanduo ir laikas, - svarstė jis, - du galingi veiksniai: 
vienas ardo akmenį, kitas griauna meilę. Palauksime." 

Ir jis ėmė laukti. 

Kol laukė, įvyko įvykiai, apie kuriuos papasakojome: kai 
kuriuose iš jų jis pastebėjo naujų dalykų, kurie, kaip jam 
pasirodė, buvo didelių politinių katastrofų pranašai. 

Karaliui, kurį jis, net ir tapęs numirėliu, tebemylėjo, 
anot jo, ateityje grėsė pavojai, panašūs į tuos, nuo kurių jis 
savo laiku ji patį saugojo. Todėl ir nusprendė pasirodyti 
karaliui kaip vaiduoklis ir papasakoti apie jam gresiančias 
nelaimes, turėdamas tikslą nuo jų apsaugoti. 

Mes jau žinome, kad pokalbyje apie Žuajezo kelionę bu- 


12. Keturiasdešimt penki I t. 

vo užsiminta apie Majeno atvykimą ir kad sumaniajam Šiko 
pavyko šitai išlukštenti. Visa tai baigėsi tuo, kad Šiko vai- 
duoklis tapo gyvu žmogumi ir pranašo vaidmenį pakeitė į 
pasiuntinio vaidmenį. 

Dabar, kai mūsų pasakojime kai kas paaiškėjo, mes, jei 
skaitytojas neprieštaraus, seksime su iš Luvro išėjusiu Šiko 
iki jo namo, stovinčio Biusi sankryžoje. 


XVII 
SERENADA 


Šiko kelionė iš Luvro nebuvo ilga. 

Jis nusileido prie Senos kranto ir persikėlė į kitą pusę 
valtimi, kur pats buvo ir vairininku, ir irkluotoju. Ta pačia 
valtimi jis buvo atplaukęs į Luvrą ir pririšęs ją tuščioje 
krantinėje. 

"Keista, - galvojo jis irkluodamas ir žvelgdamas į rūmų 
langus, kur tik viename - karaliaus - miegamajame, nors ir 
buvo vėlu, degė šviesa, - keista, kiek metų praėjo, o Henri- 
kas visai nepasikeitęs: per tą laiką vieni būtų arba ko nors 
pasiekę, arba sumenkę, arba numirę, o jo veide tik keletas 
naujų raukšlių, širdyje - randų, štai ir viskas. Toks pat kaip 
ir buvo protas - permainingas, taurus ir poetiškas. Vis tokia 
pat savimylos siela, visada reikalaujanti daugiau, negu gali 
duoti: iš abejingumo - draugystę, iš draugiškumo - meilę, iš 
meilės - pasiaukojimą. Nelaimingas karalius, vargšas kara- 
lius, kaip visuomet liūdnas, nelaimingiausias žmogus visoje 
karalystėje. Teisybę pasakius, man rodos, kad tik aš vienas 
gerai perpratau šį keistą nesaikingumo ir atgailos, bedieviš- 
kumo ir tikėjimo mišinį, ir nėra kito, kuris geriau už mane 
žinotų Luvrą su jo koridoriais, kur tiek daug karaliaus favo- 

ritų ėjo savo kapo, ištremties ar užmaršties link, ir tik aš 
vienas, nejausdamas sau jokio pavojaus, žaidžiu su karūna, 
apie kurią vien mintys degina tiek žmonių sielų - juk jie dar 
nespėjo apdegti pirštų." 

Šiko atsiduso, greičiau, jį užvaldė filosofinė nuotaika, o 
ne liūdesys, ir stipriau užgulė irklus. 

"Beje, - vėl pagalvojo jis staiga, - karalius net neužsimi- 
nė apie kelionei skirtus pinigus: toks pasitikėjimas teikia 
man garbę, nes tai yra įrodymas, kad jis tebelaiko mane 
savo draugu." 

Ir Šiko, kaip buvo įpratęs, tylutėliai nusijuokė. Paskui jis 
paskutinį kartą užsimojo irklais, ir valtis užčiuožė ant smul- 
kaus kranto smėliuko. 

Šiko pririšo valtį, užmezgė jam vienam žinomu būdu 
mazgą, kuris tais nekaltais (lyginant su mūsų) laikais apsau- 
godavo valtis, ir pasuko į savo būstą, stovintį, kaip žinome, 
dviejų šūvių nuo upės atstumu. 

Pasukęs į Augustiniečių gatvę, jis susijaudinęs ir labai 
nustebęs išgirdo muzikos instrumentų ir žmonių balsus, 
skambančius kvartale, kur tokią vėlyvą valandą paprastai 
būdavo ramu. 

"Gal čia keliamos vestuvės? - iš pradžių pagalvojo. - Vel- 
niai rautų! Miegoti man liko penkios valandos, o dabar teks 
visą naktį akių nesudėti, bet juk vedu ne aš!" 

Priėjęs arčiau, jis pamatė, kaip namų languose blykčioja 
ugnies atšvaitai. Šviesa sklido nuo pažų ir tarnų rankose 
laikomų kokio tuzino fakelų, o dvidešimt keturių muzikuo- 
tojų orkestras, energingai vadovaujamas italo, grojo violo- 
mis, psalteriumais, citromis, tristygiais smuikais, trimitais ir 
mušė būgnais. | 

Triukšmadarių būrys stovėjo priešais namą, kurį Šiko ne 
be nustebimo atpažino kaip savo paties būstą. 

Nematomas vadas, komandavęs tam būriui, buvo susta- 

tęs muzikantus ir pažus taip, kad visi jie, atsisukę veidu į 
Robero Brikė namą, nenuleido akių nuo jo langų ir, atrodė, 
šią akimirką nieko svarbiau pasaulyje jiems nebuvo. 

Minutę Šiko apmiręs stovėjo vietoje, žvelgdamas į muzi- 
kantus ir klausydamasis viso šito triukšmo. 

Paskui, suplojęs kaulėtais savo delnais, pasakė: 

- Čia kažkoks nesusipratimas. Negali būti, kad dėl ma- 
nęs būtų kilęs toks baisus triukšmas. 

Priėjęs arčiau, jis įsimaišė tarp smalsuolių, kurių dėmesį 
patraukė serenada ir, atidžiai apsidairęs, įsitikino, kad ir 
fakelų šviesa krito tik į jo namą, ir muzikos garsai sklido 
ton pusėn: nė vieno iš muzikantų ir fakelų nešikų nedomino 
nei priešais esantis, nei kiti kaimyniniai namai. 

"Vadinasi, - pagalvojo Šiko, - tai iš tiesų skirta man. 
Galbūt mane įsimylėjo kokia nors nežinoma princesė." 

Vis dėlto ši prielaida, nors ir kaip maloniai glostė savi- 
meilę, matyt, neįtikino Šiko. 

Jis pasuko į priešais stovintį namą. 

Vieninteliuose dviejuose šio namo trečio aukšto languo- 
se kartkartėmis atsispindėdavo liepsnos atšvaitai. Jokių ki- 
tų smagumų nebuvo skirta šiam varganam būstui, iš kurio, 
panašu, nežvelgė nė vieno žmogaus veidas. 

"Šiame name, matyt, velniškai kietai miegama, po per- 
kūnais! - pagalvojo Šiko, - nuo tokių bakchanalijų pabustų 
net numirėlis!" 

Kol Šiko uždavinėjo sau visus šiuos klausimus, kol į juos 
atsakinėjo, orkestras vis grojo simfonijas, tarytum būtų atli- 
kęs jas prieš karalių ir imperatorių susirinkimą. 

- Atleiskite, drauge, - pagaliau Šiko kreipėsi į vieną iš 
fakelų nešikų, - gal galėtumėte pasakyti, kam skirta visa ta 
muzika? Ė 

- Šiame name gyvenančiam miestelėnui, - atsakė tarnas, 
rodydamas į Robero Brikė būstą. 

"Man, - pagalvojo Šiko, - pasirodo, tai iš tikrųjų skirta 
man." 

Jis prasibrovė pro minią, norėdamas iš ženklų ant pažų 
rankovių ir krūtinių sužinoti, kas jie tokie. Pasirodė, kad 
visi herbai rūpestingai paslėpti po kažkokiais pilkais riterių 
apsiaustais. 

- Kieno jūs, mano drauge? - paklausė Šiko vieno muzi- 
kanto, kuris atokvėpio minutę šildėsi pirštus savo kvapu. 

- To priešais gyvenančio miestelėno, - atsakė tambūru 
grojęs muzikantas, lazdele rodydamas į Robero Brikė na- 
mą. 

"Oho, jie ne tik man groja, jie yra mano nuosavybė. Juo 
toliau, juo geriau. Ką gi, pažiūrėsime, kas bus." 

Nutaisęs pačią sudėtingiausią grimasą, kokią tik mokėjo 
nutaisyti, jis ėmė stumdyti į kairę ir į dešinę pažus, tarnus, 
muzikantus, kad galėtų prasibrauti iki durų. Šitai daryti jam 
sekėsi ne taip lengvai. Apšviestas ryškios fakelų šviesos, jis 
išsitraukė iš kišenės raktą, atrakino duris, įėjo į vidų, užda- 
rė jas ir užsklendė visas velkes. 

Paskui nuėjo į balkoną, atsinešė oda aptrauktą kėdę, pa- 
togiai atsisėdo, padėjo smakrą ant turėklų ir, dėdamasis ne- 
pastebįs juoko, kurį sukėlė jo pasirodymas, pasakė: 

- Ponai, ar jūs neapsirikote ir ar jūsų trelės, ruliados 
tikrai skiriamos man? 

- Jūs esate Roberas Brikė? - paklausė orkestro vadovas. 

- Tai tikrai aš. 

- Puiku, tuomet mes jūsų paslaugoms, pone, - atsakė 
italas ir pakėlė lazdelę: muzika vėl sugriaudėjo. 

"Čia neįmanoma susigaudyti", - pagalvojo Šiko, smalsiai 
apžiūrinėdamas minią ir kaimyninius namus. 

Visi aplinkinių namų gyventojai buvo pripuolę prie lan- 
gų, slenksčių arba įsimaišę į prie durų stovinčiųjų būrį. 

Prie "Išdidžiojo riterio špagos" viešbučio langų ir durų 

grūdosi metras Furnišonas, jo žmona ir visi Keturiasdešimt 
penkių namiškiai - jų žmonos, vaikai, tarnai... 

Tik priešais stovintis namas buvo tamsus ir nebylus lyg 

kapas. 
Šiko žvalgydamasis vis dar bandė išspręsti šią paslaptin- 
gą mįslę, kai staiga jam pasivaideno, kad po jo namo stogi- 
ne iš balkono mato Žmogų, įsisupusį į tamsų apsiaustą, su 
juoda kepure, papuošta raudona plunksna, turintį ilgą špa- 
gą. Tas vyras, manydamas, kad jo niekas nepastebi, akimis 
ryte rijo priešais stovintį tuščią, nebylų, apmirusį namą. 

Kartkartėmis dirigentas palikdavo savo postą ir kažką 
tyliai nuėjęs pasakydavo tam vyriškiui. 

Šiko iškart suprato, kad čia ir slypi viso to, kas vyksta, 
esmė, ir kad po šia skrybėle slepiasi kilmingas dvariškis. 

Visą savo dėmesį dabar jis sutelkė į tą vyrą. Stebėti ne- 
buvo sunku: sėdėdamas prie pat balkono turėklų, jis galėjo 
matyti viską, kas dėjosi gatvėje ir čia pat, prie namo durų. 
Jis galėjo matyti menkiausią paslaptingojo nepažįstamojo 
judesį: mažiausias neatsargumas, ir Šiko būtų pamatęs jo 
veidą. į 

Staiga, kol Šiko tebebuvo pasinėręs į savo stebėjimus, 
gatvės kampe pasirodė raitelis, lydimas dviejų raitų tarnų, 
kurie rimbu energingai ėmė vaikyti apie muzikantus susibū- 
rusius smalsuolius. 

- Ponas Žuajezas! - sumurmėjo Šiko, atpažinęs vyriau- 
siąjį Prancūzijos admirolą, kuriam karaliaus paliepimu teko 
apsiauti batus su pentinais. 

Kai smalsuoliai išsiskirstė, orkestras nutilo. 

Matyt, metras davė ženklą jam nutilti. 

"Raitelis prijojo prie pono, kuris slėpėsi po stogine. 

- Na, Anri, - paklausė jis, - ar turi naujienų? 

- Jokių, broli, jokių. 

- Jokių! 

- Ne, ji net nepasirodė. 

- Vadinasi, tie nenaudėliai nepatriukšmavo kaip rei- 
kiant? 

- Jie apkurtino visą kvartalą. 

- O argi jie nerėkė, kaip jiems linksma groti to miestelė- 
no garbei? 

- Jie šaukė taip garsiai, kad jis išėjo į savo balkoną pasi- 
klausyti serenados. 

- Ojji nepasirodė? 

- Nei ji, nei niekas kitas iš to namo gyventojų. 

- O juk buvo sumanyta puikiai, - susierzinęs pasakė Žua- 
jezas. - Ji, nė trupučio savęs nekompromituodama, galėjo 
pasielgti kaip ir tie visi šaunūs žmonės ir pasiklausyti jos 
kaimynui atliekamos muzikos. 

Anri papurtė galvą. 

- Ak, iš karto matyti, kad tu nepažįsti jos, brolau, - pasa- 
kė jis. 

- Pažįstu, puikiai pažįstu. Tai yra, aš apskritai pažįstu 
moteris, o kadangi ji viena iš jų, nėra ko nusiminti. 

- O Dieve, broli, jūs tai sakote man vilties nesuteikiančiu 
tonu. 

- Jokiu būdu ne. Tik būtina, kad kas vakarą tas miestelė- 
nas gautų savo serenadą. 

- Bet tuomet ji išsikels kitur! 

- Kodėl, jei tu nesiteiksi jos kalbinti, neužkalbinsi jos, jei 
visą laiką būsi šešėlyje? O miestelėnas ką nors sakė dėl jam 
parodyto dėmesio? 2 

- Jis ėmė klausinėti orkestrantų. Paklausyk, broli, jis vėl 
ima kalbėti. 

Ir iš tiesų Brikė, norėdamas viską išsiaiškinti, atsistojo ir 
antrą kartą užkalbino orkestro vadovą. 

- Nutilkite jūs ten, viršuje, ir nešdinkitės į savo kambarį! - 
sušuko susierzinęs Anas. - Velniai rautų, savo serenadą jūs 

išklausėte, kalbėti daugiau nėra apie ką, ilsėkitės ramiai. | 

- Savo serenadą, savo serenadą, - kuo mandagiausiu to- 
nu atsakė Šiko. - Ir vis dėlto norėčiau žinoti, kam ji skiria- 
ma, manoji serenada. 

- Jūsų dukrai, kvaily! 

- Atleiskite, pone, bet aš neturiu dukters. 

- Tuomet jūsų žmonai. 

- Dėkoju Viešpačiui, aš nevedęs. 

- Tuomet jums, jums asmeniškai. Taip, tau, ir jeigu neisi 
atgal į kambarį... | 

Ir Žuajezas, nuo žodžių pereidamas prie darbų, paragi- 
no savo arklį tiesiai pro muzikantų būrį prie Šiko balkono. 

- Velniai neraliuoti! - sušuko Šiko. - Jei muzika skirta 
man, kas nori sutraiškyti mano muzikantus? 

- Senas kvailys! - pakėlęs galvą, sumurmėjo Žuajezas. - 
Jeigu tu tuojau pat nepaslėpsi bjauraus snukio savame var- 
no lizde, muzikantai išvanos tau instrumentais nugarą. 

- Broli, palik ramybėje tą vargšą Žmogų, - paprašė diu 
Bušažas. - Visai suprantama, kad šitai jam pasirodė keista. 

- O ko, po perkūnais, čia stebėtis? Beje, sukėlę kivirčą, 
mes prisiviliosime ką nors prie langų, todėl apkulkime tą 
miestelėną, jei reikia, padekime jo namą, bet, velniai rautų, 
veikime, veikime! 

- Maldauju tavęs, broli, - pasakė Anri, - nereikia pa- 
traukti tos moters dėmesio. Mes pralaimėjome ir turime su 
tuo susitaikyti. 

Brikė nepraleido nė vieno jų pokalbio žodžio, kurie ryš- 
kia šviesa nušvietė dar miglotas jo mintis. Žinodamas įpro- 
čius to, kuris jį puolė, jis pasirengė gintis. 

"Bet Žuajezas, paklusęs Anri, daugiau nebesispyrė. Jis 
paleido pažus, tarnus, muzikantus ir maestro. 

Paskui, pasivedęs brolį į šalį, pasakė jam: 

- Mane-apėmė visiška neviltis. Visa prieš mus. 

- Ką nori pasakyti? 

- Aš neturiu laiko tau padėti. 

- Taip, tu apsirengęs kelioniniais drabužiais, anksčiau to 
nebuvau pastebėjęs. 

- Šiandien naktį karaliaus pavedimu aš išvykstu į Ant- 
verpeną. 

- Kadaljis ji tau davė? 

- Šį vakarą. 

- O Dieve! 

- Maldauju, vykime kartu! 

Anri nuleido rankas. 

- Broli, jūs man įsakote? - paklausė jis, blykšdamas nuo 
minties apie galimą išvykimą. 

- Aš tik prašau, diu Bušažai, daugiau nieko. 

- Dėkoju, broli. 

Žuajezas patraukė pečiais. 

- Traukykit pečiais, kiek tik norite, Žuajezai, bet supras- 
kite, jeigu iš manęs atimtų galimybę leisti naktis šioje gat- 
vėje, jeigu aš negalėčiau žiūrėti į šitą langą... 

- Na? 

- Aš numirčiau. 

- Vargšas pamišėlis! 

- Pažvelkite, broli, ten mano širdis, - pasakė Anri, rody- 
damas ranka į namą, - ten mano gyvenimas. Kaip galite 
reikalauti, kad likčiau gyvas, jeigu raunate širdį man iš krū- 
tinės? 

Kunigaikštis piktai, bet kartu ir su gailesčiu sukryžiavo 
rankas ant krūtinės ir tylėdamas kramtė dailius savo ūsus. 
Kiek pasvarstęs, jis pasakė: į 

- Anri, o jeigu tėvas paprašytų, kad tave gydytų Mironas, - 
jis ne tik daktaras, jis mąstytojas... 

- Savo tėvui atsakyčiau, kad aš visai nesergu, kad su ma- 

no galva viskas gerai ir kad ne Mirono jėgoms išgydyti nuo 
meilės. 

- Ką gi, reikia sutikti su tavo požiūriu, Anri. Bet išties, 
kodėl aš taip nerimauju? Juk ji viso labo tik moteris, o jūs 
esate atkaklus. Kai grįšiu, dainuosite žvaliau ir linksmiau 
už mane patį. 

- Taip, taip, mielas broli, - atsakė jaunuolis, spausdamas 
savo bičiuliui rankas. - Taip, aš išsiblaškysiu, taip, aš būsiu 
laimingas, būsiu linksmas. Ačiū tau už draugystę, ačiū! Tai 
pats didžiausias mano turtas. 

- Po tavo meilės. 

- Bet tai daugiau negu mano gyvybė. 

Nors ir koks Iengvabūdis, Žuajezas buvo labai sukrėstas. 
Ūmai jis nutraukė brolio žodžius. 

- Eime? Deglai užgeso, muzikantai užsidėjo ant nugarų 
instrumentus, pažai išėjo... 

- Eikite, eikite, mano broli, aš eisiu jums iš paskos, - 
pasakė diu Bušažas, dūsaudamas, kad reikia pasitraukti. 

- Aš jus suprantu, - tarė Žuajezas, - paskutinis sudie 
langui. O dabar atsisveikink su manimi, Anri. 

Anri apsikabino brolį, pasilenkusį, kad galėtų jį pabu- 
čiuoti. 

- Ne, - pasakė jis, - aš palydėsiu jus iki miesto vartų. 
Laukite manęs už šimto žingsnių nuo čia. Kai gatvė ištuštės, 
galbūt aš ją pamatysiu. 

Anri paragino savo arklį prie būrio, kuris buvo sustojęs 
už šimto žingsnių. 

- Eikite, eikite, - pasakė jis, - kol kas jūs mums nereika- 
lingi. Galite eiti. 

Deglai išnyko iš akių, nutilo muzikantų kalbos ir pažų 
juokas. 

Anri paskutini kartą metė žvilgsnį į namą, i jo langus ir 
lėtai, vis atsigręždamas, vijosi brolį, kuris jojo lydimas dvie- 
jų tarnų. 

Pamatęs, kad abu jaunuoliai ir muzikantai nuėjo, Robe- 
ras Brikė nusprendė, kad jei ši scena ir turi turėti atomaz- 
gą, tai toji atomazga netrukus įvyks. 

Todėi jis kiek galima tyliau išėjo iš balkono ir uždarė 
langą. 

Kai kurie užsispyrę smalsuoliai tebestoviniavo. Bet po 
dešimties minučių dingo ir jie. 

Per tą laiką Roberas Brikė spėjo išlisti ant savo namo 
stogo, dantyto, kaip iprasta flamandams, ir, pasislėpęs už 
atbrailos, ėmė stebėti priešais stovinčio namo langus. 

Vos tik gatvėje nutilo triukšmas, vos tik aptyko instru- 
mentai, žingsniai, balsai, ir kai viskas grįžo į iprastą vagą, 
vienas iš viršutinių to paslaptingo namo langų atsidarė, ir 
kažkas atsargiai iškišo galvą. 

- Nieko nebėra, - sušnibždėjo vyriškas balsas, - vadinasi, 
pavojus praslinko. Tai buvo kažkokia mūsų kaimynui skirta 
mistifikacija. Ponia, jūs galite išeiti iš savo slėptuvės ir grįž- 
ti į savo kambarį. 

Tai pasakęs, vyriškis uždarė kambario langą, įskėlė ugnį 
ir uždegė lempą. Kažkieno ranka, imdama iš jo rankų lem- 
pą, sudrebėjo. 

Šiko žiūrėjo įtempęs visą dėmesį. 

Vos tik jis pamatė išblyškusį, kilnų lempą paėmusios 
moters veidą, vos sugavo švelnius, liūdnus žvilgsnius, ku- 
riais pasikeitė tarnas ir šeimininkė, jis irgi pabalo, kraujas 
ėmė stingti jo gyslose. 

Jauna moteris - jai buvo ne daugiau kaip dvidešimt ket- 
veri metai - ėmė lipti laiptais žemyn, jai iš paskos sekė 
tarnas. 

- O! - sušnibždėjo Šiko, šluostydamasis nuo kaktos pra- 
kaitą ir tarsi tuo pat metu bandydamas nuvyti kažkokį baisų 
reginį. - Ak, kunigaikšti diu Bušažai, šaunus, gražus jau- 
nuoli, įsimylėjęs pamišėli, ką tik žadėjęs būti linksmas, dai- 


187 


nas dainuoti, perleisk savo devizą broliui, nes tu niekada 
nebepasakysi: Ailariter"!. 

Paskui Šiko irgi nulipo į savo kambarį. Jo veidas buvo 
apniukęs, tarsi jis būtų nusikėlęs į kažkokią baisią praeitį, 
įpuolęs į klaikią bedugnę. Jis atsisėdo į tamsų kampą, ir jį 
užplūdo paskutinis, bet dėl to galbūt pats stipriausias liūde- 
sys, sklidęs iš šio namo. 


XVIII 
ŠIKO PINIGŲ SAUGYKLA 


Visą naktį Šiko praleido krėsle, paskendęs savo mintyse. 

Jis būtent skendo jose, nes, teisybę pasakius, Šiko kama- 
vo ne tiek pačios mintys, kiek reginiai. 

Grįžti į praeitį, patirti, kaip vienas vienintelis tavo pa- 
gautas žvilgsnis nušvietė ištisą gyvenimo epochą, beveik iš- 
sitrynusią iš atminties, nereiškia paprasčiausiai apie kažką 
galvoti. 

Visą naktį Šiko gyveno pasaulyje, kuris liko toli praeity- 
je ir kuriame slankiojo garsių žmonių ir žavių moterų šešė- 
liai. Nušviesti blyškiaveidės paslaptingojo namo gyventojos 
žvilgsnio, tarsi ištikimos lempos šviesa, prieš jo akis vienas 
paskui kitą slinko tie šešėliai - jie sužadino daugybę prisi- 
minimų, džiaugsmingų ir baisių. 

Šiko, grįždamas iš Luvro, tiek sielojęsis, kad neteks pa- 
miegoti, nė negalvojo gultis. 

Dabar, kada aušra nušvietė jo langų stiklus, jis mintyse 
kalbėjo: "Vaiduoklių laikas baigėsi, metas pagalvoti apie 
gyvuosius". 


! Džiaugsmingai. Kaip jau esame sakę, Anri de Žuajezo devizas buvo Ailariter. 
(Aut. past.). 

-Jis atsistojo, apsijuosė diržą su ilga špaga, užsimetė ant 
pečių tamsiai raudoną apsiaustą iš tankaus vilnonio audi- 
nio, kurio nepermerkia net didžiausia liūtis, su stoiška iš- 
minčiaus tvirtybe metė žvilgsnį į savo pinigų saugyklą ir į 
savo batų puspadžius. 

Pastarieji Šiko pasirodė verti pradėti kelionę. O jei kal- 
bėsime apie būstą, jam verta skirti ypatingą dėmesį. 

Savo pasakojime mes padarysime pauzę ir papasakosi- 
nre skaitytojams apie Šiko pinigų saugyklą. 

Būdamas, kaip visiems žinoma, lakios vaizduotės, Šiko 
išduobė pagrindinę kambario siją. Toji sija buvo ir kamba- 
rio puošnfena, mat buvo ryškiai nudažyta, ir sutvirtinimas, 
nes jos diametras buvo ne mažesnis kaip aštuoniolika colių. 

Toje sijoje išduobęs pusantros pėdos ilgio ir šešių colių 
pločio įdubą, jis įrengė pinigų saugyklą, kur padėjo saugoti 
tūkstantį aukso ekiu. 

Štai kokius skaičiavimus padarė Šiko: "Kasdien aš išlei- 
džiu dvidešimtąją vieno iš tų ekiu dalį, vadinasi, pinigų man 
užteks dvidešimčiai tūkstančių dienų. Tiek, žinoma, aš ne- 
gyvensiu, bet pusę to laiko išgyventi galiu. Reikia nepamirš- 
ti, kad senstant poreikiai, taigi ir išlaidos, didės, nusilpusias 
jėgas reikės kompensuoti buitiniais patogumais. Apskritai 
šito man pakaks dvidešimt penkeriems-trisdešimčiai gyve- 
nimo metų, o to, dėkui Dievui, visiškai pakanka!" 

Skaičiuodami kartu su Šiko, mes įsitikinsime, kad jis bu- 
vo vienas turtingiausių Paryžiaus rentininkų. Jis Digas, 
kad gali būti ramus dėl savo ateities. 

Šiko toli gražu nebuvo šykštus, kurį laiką jis netgi buvo 
švaistūnas, tačiau skurdas jam kėlė pasišlykštėjimą, nes Ši- 
ko žinojo, kad jis it švinas slegia pečius ir palaužia net pa- 
čius stipriuosius. 

Todėl tą rytą, metęs žvilgsnį į pinigų saugyklą, kad galė- 

tų suvesti savo sąskaitas, jis pagalvojo: "Velniai rautų! Lai- 
kas dabar rūstus ir nedosnus. Man nereikia varžytis Henri- 
ko. Ir tą tūkstantį ekiu aš gavau ne iš jo, o iš savo dėdės, 
kuris žadėjo man palikti šešis kartus daugiau: tiesa, tas dė- 
dė buvo nevedęs. Jei dabar būtų naktis, aš drožčiau pas 
karalių ir paimčiau iš jo kišenės šimtą ekiu. Bet jau išaušo 
rytas, ir aš esu priverstas pasikliauti tik pats savimi... ir Go- 
ranflo". 

Mintis iškrapštyti iš Goranflo kišenės pinigų privertė nu- 
sišypsoti ištikimą jo draugą. 

"Gražu būtų, - pagalvojo jis, - jei metras Gorantflo, turįs 
būti dėkingas man už savo gerovę, atsisakytų duoti šimtą 
luidorų bičiuliui, išvykstančiam atlikti karaliaus užduoties, 
kuris jį, Goranflo, paskyrė švento Jokūbo vienuolyno prio- 
ru. O, Goranflo dabar pasikeitė, - papurtė jis galvą. - Bet 
Roberas Brikė visuomet išliks Šiko. O juk brėkštant rytui 
turėjau paimti iš karaliaus laišką, garsųjį laišką, kuris turi 
įplieksti laužą Navaros rūmuose. Dabar jau išaušo. Ką gi, 
aš sugalvojau, kaip jį gausiu, ir galiu suduoti baisų smūgį 
Goranflo, jei jo smegeninė pasirodytų esanti nieko neverta. 
Taigi į kelionę!" 

Šiko padėjo į vietą lentą, kuri dengė jo slėptuvę, prikalė 
ją keturiomis vinimis, užrideno plytą, pabarstė sandūras 
dulkėmis. Prieš pat išeidamas paskutinį sykį apsižvalgė po 
kambarėlį, kur buvo praleidęs tiek laimingų dienų, slėpęsis 
taip patikimai kaip širdis žmogaus krūtinėje. 

Paskui jis nukreipė žvilgsnį į priešais stovintį namą. 

"Beje, - pagalvojo jis, - tie pasiutėliai Žuajezai vieną gra- 
žią dieną gali padegti mano būstą, kad nors akimirkai pa- 
trauktų nematomos ponios dėmesį. Bet jeigu jie supleškins 
namą, mano tūkstantis ekiu pavirs į aukso luitą. Atrodo, 
patogiausia būtų užkasti pinigus po žeme. Bet geriau ne! 
Jei ponai Žuajezai padegs namą, karalius atlygins man nuo- 
stolius." 

Taip save nuraminęs, Šiko uždarė duris ir pasiėmė rak- 
tą. Sukdamas į krantinę, jis pagalvojo: 

"Beje, tas Nikola Pulenas gali ateiti čia, nerasti manęs, ir 
tai jam gali pasirodyti įtartina, tuomet... Na ir klausimėliai 
šį rytą lenda man į galvą. Į priekį! Į priekį!" 

Kai Šiko kruopščiai užrakino lauko, kaip ir savo kamba- 
rio, duris, jis pastebėjo nepažįstamosios tarną, kuris, sėdė- 
damas prie savo lango, kvėpavo grynu oru. Matyt, jis galvo- 
jo, kad tokį ankstyvą rytą jo niekas nepastebės. 

Kaip jau buvome sakę, šio žmogaus veidą buvo subjau- 
rojęs randas kairiajame smilkinyje ir skruoste. 

Be to, jo attakis nuo smūgio buvo uždengęs kairiąją akį, 
kurios dabar beveik nebuvo matyti. 

Bet kaip keista! Nors vyriškis buvo praplikęs, pražilusia 
barzda, jo žvilgsnis buvo labai gyvas, o kitas, sveikas 
skruostas - skaistus kaip jaunuolio. 

Pamatęs laiptais besileidžiantį Roberą Brikė, jis gobtuvu 
prisidengė galvą. 

Jis jau buvo besirengiąs pasitraukti nuo lango, bet Šiko 
davė ženklą prašydamas likti toje pačioje vietoje. 

- Kaimyne! - sušuko jam Šiko. - Po vakarykščio triukšmo 
mano būstas man paprasčiausiai atsipyko. Keletai savaičių 
aš išvykstu į savo viensėdiją, gal būtumėte toks malonus ir 
retkarčiais užmestumėte žvilgsnį į jo pusę? 

- Gerai, pone, - atsakė nepažįstamasis, - mielai tai pada- 
rysiu. 

- Ojei pastebėsite kokius nors vagišius... 

- Aš turiu gerą arkebuzą, pone, galite būti ramus. 

- Dėkoju. Ir vis dėlto, kaimyne, norėčiau Paprašyk dar 
vienos paslaugos. 

- Sakykite, aš klausau jūsų. 4 

Šiko dėjosi žvilgsniu matuojąs atstumą, skiriantį jį nuo 
pašnekovo. 

- Iš čia šaukti apie tai nenorėčiau, mielas kaimyne, - 
atsakė jis. 

- Tuomet nulipsiu žemyn, - atsakė nepažįstamasis. 

Ir iš tiesų jis dingo iš Šiko akiračio. Šis paėjėjo arčiau ir 
išgirdo už durų artėjančius žingsnius, paskui jos atsidarė, ir 
Šiko atsidūrė akis į į akį su savo kaimynu. 

Šįsyk jis visai paslėpė savo veidą po gobtuvu. 

- Šį rytą labai šalta, - pasakė jis, norėdamas nuslėpti 
arba paaiškinti paslaptingą savo elgesį.. 

- Pučia ledinis vėjas, kaimyne, - atsakė Šiko, stengdama- 
Sis nežiūrėti į savo pašnekovą, kad jo nevaržytų. 

- Klausau jūsų, pone. 

- Taigi, - pasakė Šiko, - aš išvykstu. 

- Jūs jau teikėtės man apie tai pranešti. 

- Prisimenu: Bet namuose aš palikau pinigus. 

- Be reikalo, pone, be reikalo. Pasiimkite juos su savimi. 

- Jokiu būdu. Žmogus tampa nerangus ir juolab neryž- 
tingas, kada bando gelbėti ne tik savo gyvybę, bet ir pinigi- 
nę. Todėl pinigus palikau namuose, tiesa, jie gerai paslėpti, 
taip gerai, kad dėl jų galima būgštauti tik tuo atveju, jeigu 
kiltų gaisras. Jeigu tai įvyktų, prašau jus, kaip savo kaimy- 
no, stebėti, kada užsidegs viena stora sija. Štai matote ten, 
dešinėje, ta, kuri baigiasi drakono galva. Pasekite, prašau 
jus, ir jeigu taip atsitiktų, pasirauskite pelenuose. 

- Iš tiesų, pone, - aiškiai nepatenkintas atsakė nepažįsta- 
masis, - šis prašymas mane labai trikdo. Daryti tokius pa- 
reiškimus labiau tinka artimam savo draugui, o ne žmogui, 
kurio nepažįstate ir kurio negalite pažinti. 

Tardamas tuos žodžius, jis įdėmiai žvelgė į Šiko veidą, 
kurį buvo iškreipusi šleikščiai saldi šypsena. 

- Kas-teisybė, tas ne melas, - atsakė Šiko, - aš jūsų nepa- 
Žįstu, bet esu labai geras fizionomistas ir, kaip man rodos, 
jūsų veidas yra garbingo žmogaus veidas. 

- Ir vis dėlto, pone, supraskite, kokią atsakomybę už- 
kraunate man ant pečių. Juk visai galimas dalykas, jog visa 
toji muzika atsibos mano šeimininkui, kaip kad atsibodo 
jums pačiam, ir mes iš čia išsikraustysime. 

- Na ką gi, - atsakė Šiko, - tuomet nieko nepadarysi, ir 
klausinėsiu ne jus, kaimyne. 

- Dėkoju už pasitikėjimą, kurį parodėte vargšui nepažįs- 
tamajam, - nusilenkdamas pasakė tarnas. - Stengsiuosi jį 
pateisinti. 

Ir, atsisveikinęs su Šiko, jis grįžo į savo kambarį. 

Šiko savo ruožtu nyoširdžiai atsisveikino. Kai namo du- 
rys užsidarė, jis sušnibždėjo: 

- Vargšas jaunuolis! Štai jis ir yra tikrasis vaiduoklis. O 
juk mačiau jį tokį linksmą, tokį gražų! 


XIX 
ŠVENTO JOKŪBO VIENUOLYNO ABATIJA 


Abatija, kuria karalius apdovanojo Goranflo už ištikimą 
tarnystę ir ypač už puikią jo iškalbą, buvo už dviejų muškie- 
tos šūvių nuo Sent Antuano vartų. 

Tuo metu miesto dalis, besišliejanti prie Sent Antuano 
vartų, buvo lankoma diduomenės, nes karalius dažnai vyk- 
davo į Venseno pilį, kuri anuomet buvo vadinama Venseno 
giraitėmis. 

Prie kelio, vedančio į Venseną, daugelis didikų buvo pa- 
sistatę nedidelius namus su puikiais sodais ir puikiai įreng- 
tais kiemais, kurie atrodė tarsi karaliaus rūmų priestatai. 
Tuose namuose dažnai vykdavo pasimatymai, bet, drįsime 
teigti, nors tuo metu kiekvienas turtingas miestelėnas galė- 
davo kištis į valstybės reikalus, jokie politiniai reikalai ten 
nebūdavo sprendžiami. 


13. Keturiasdešimt penki I t. 

Tuo keliu visą laiką pirmyn ir atgal zujo dvaro žmonės, 
todėl, galėtume tvirtinti, kad jis tuo metu vaidino tokį pat 
vaidmenį kaip kad šiandien Eliziejaus laukai. 

Sutikite, kad abatija, išdidžiai iškilusi dešinėje kelio pu- 
sėje, užėmė puikią poziciją. 

Tai buvo keturi dideli pastatai, supę didžiulį, medžiais 
apsodintą kiemą, sodas ir daržas, gyvenamieji namai ir dau- 
gybė tarnybinių pastatų, kurie darė vienuolyną panašų į ne- 
didelį kaimelį. 

Du šimtai švento Jokūbo ordino vienuolių buvo įsikūrę 
celėse, išsidėsčiusiose kiemo gilumoje, lygia greta kelio. 

Nuo fasado pusės buvo matyti keturi dideli langai, išei- 
nantys į didelį platų balkoną su geležiniais turėklais. Per 
juos į vidų patekdavo grynas oras, saulės šviesa, išorinio 
pasaulio gyvenimas. 

Panašiai kaip miestas, kuris gali atsidurti apsuptyje, aba- 
tija turėjo visas reikiamas apsaugos priemones, prie jos 
šliejosi Šarono, Montrėjaus ir Sen Mandė žemės. 

Ganyklose ganėsi penkiasdešimties jaučių ir devyniasde- 
šimt devynių avinų kaimenė. Vienuolių ordinai - gal pagal 
tradiciją, gal laikydamiesi raštiško įsakymo - negalėjo laiky- 
ti jokios šimtinėmis skaičiuojamos nuosavybės. 

Specialiame statinyje, galima sakyti, rūmuose, buvo lai- 
koma devyniasdešimt devynios kiaulės; jas su meile, grei- 
čiau net savimeiliškai prižiūrėjo dešrininkas, kurį išsirinko 
pats domas Modestas. 

Dėl tokio garbingo paskyrimo dešrininkas turėjo būti 
dėkingas nuostabioms dešrelėms, įdarytoms kiaulės ausims 
ir kraujinėms dešroms su svogūnais, kurias anksčiau jis 
tiekdavo į "Gausybės rago" viešbutį. 

Domas Modestas, būdamas dėkingas už valgius, kuriuos 
kadaise valgė pas metrą Euzebą, taip atlygino brolio Go- 
rantlo skolas. 

O apie virtuves ir rūsius nėra ko nė kalbėti. 

Abatijos vaismedyne, kuris tęsėsi į rytus ir į pietus, noko 
puikūs persikai, abrikosai ir vynuogės. Iš tų vaisių konser- 
vus ir uogienes gamino brolis Euzebas, garsios cukrinukų 
"uolos" kūrėjas, kurią per paskutinį pokylį abiem karalie- 
nėms įteikė Paryžiaus Rotušė. 

O vyno rūsį Goranflo pripildė pats, prieš tai ištuštinęs 
visus Burgundijos rūsius. Mat jis buvo tikras vyno žinovas, 
o pasak žinovų, vienintelis tikras yra burgundiškasis vynas. 

Toje abatijoje, tikrame dykaduonių ir gurmanų rojuje, 
prašmatniuose antrojo aukšto su balkonu į gatvę kamba- 
riuose, mes vėl susitiksime su Goranflo, dabar jau besipui- 
kuojančiu antru pagurkliu ir puikybe, kurią net vulgariems 
veidams suteikia ramus gyvenimo būdas ir gerovė. 

Su balta it sniegas sutana, su juoda apykakle, šildančia 
plačius jo pečius, Goranflo nebuvo toks judrus kaip tada, 
kai vilkėjo pilką paprasto vienuolio drabužį, užtat dabar jis 
atrodė didingesnis. 

Jo platus delnas nelyginant lokio letena ilsisi ant atra- 
mos, dvi storos kojos remiasi į šildyklę, o rankos pernelyg 
trumpos, kad būtų galima jas sukryžiuoti ant pilvo. 

Ką tik išmušė pusę aštuonių ryto. 

Vienuolyno vyresnysis atsikėlė paskutinis, pasinaudojo 
taisykle, kuri leidžia viršininkui miegoti valanda ilgiau nei 
kitiems vienuoliams. Taigi jis tebesnaudžia giliame, minkš- 
tame lyg pūkai krėsle. 

Kambarys, kur ilsisi garbusis abatas, labiau primena tur- 
tingo miestelėno, o ne dvasiškio būstą. Stalas lenktomis ko- 
jomis užtiestas brangia staltiese, paveikslai - religinio turi- 
nio su šiokiu tokiu erotiniu atspalviu, - keistas mišinys, kurį 
sutinkame tik tos epochos mene. Indaujoje - pamaldoms ir 
stalui skirti indai, ant langų - prašmatnios Venecijos broka- 
to užuolaidos, palaikės, bet puikesnės už pačias brangiau- 

sias, pasiūtas iš naujų audinių. Štai keletas smulkmenų tos 
prabangos, kurių šeimininku domas Modestas Goranflo ta- 
po Dievo valios, karaliaus ir ypač Šiko dėka. 

Taigi jis snaudė savo krėsle, 0 ryto šviesa, kaip visada, 
nušvietė miegančiojo veidą sidabro, purpuro ir perlamutro 
spalvomis. 

Kambario durys tylutėliai atsivėrė, ir į iki nežadinda- 
mi prioro, įėjo du vienuoliai. 

Pirmasis buvo trisdešimties ar trisdešimt penkerių metų, 
liesas, išblyškęs, po jakobino sutana ryškėjo nervingai 
įtempti raumenys. Galvą jis laikė tiesiai. Jo it sakalo akys, 
dar nespėjus pratarti nė žodžio, jau svaidė įsakmius Žžvilgs- 
nius, kurie, beje, sušvelnėdavo nuo šviesių mirksinčių vokų: 
kai jie nusileisdavo, po akimis išryškėdavo tamsūs ratilai. 

Šis vienuolis buvo vardu Boromė. Jau trys savaitės kaip 
jis vienuolyno iždininkas. 

Antrasis buvo dvidešimt septynerių ar dvidešimt aštuo- 
nerių metų jaunuolis, atsikišusiu smakru, juodų gyvų akių, 
išdidžios veido išraiškos, nedidelio ūgio, bet gerai sudėtas. 
Iš po paraitotų plačių rankovių jis išdidžiai demonstravo 
savo stiprias, judrias rankas. 

- Broli Boromė, prioras dar miega, - pasakė jaunesnysis 
vienuolis antrajam. - Ar žadinsime? 

- Jokiu būdu, broli Žakai, - atsakė iždininkas. 

- Teisybę pasakius, gaila, kad mūsų vyresnysis miega 
taip ilgai, - pasakė vienuoliukas, - jau šį rytą būtume galėję 
išbandyti ginklus. Ar pastebėjote, kokių ten yra puikių šar- 
vų ir arkebuzų? 

- Tyliau, mano broli! Jus gali kas nors išgirsti. 

- Tikra nelaimė! - kalbėjo toliau jaunuolis, treptelėda- 
mas koja į minkštą kilimą, kuris prislopino smūgį. - Šian- 
dieną puikus oras, ir kiemas sausas. Galėtume puikiai pasi- 
praktikuoti, broli iždininke. 

- Mano vaike, reikia palaukti, - pasakė Boromė su apsi- 
mestiniu nuolankumu, kurį išdavė ugningos jo akys. 

- O kodėl jūs neįsakote, kad ginklai būtų bent išdalyti? - 
atkakliai paprieštaravo Žakas, raitydamasis nusileidusius 
sutanos rankogalius. 

- Aš? Įsakyti? 

- Taip, jūs. 

- Aš neįsakinėju, jūs tai puikiai žinote, mano broli, - kuo 
rimčiausiu tonu atsakė Boromė. - Štai šeimininkas! 

- Krėsle... miega... kai visi jau paMrdę, - pasakė Žakas, 
ir jo žodžiuose buvo daugiau susierzinimo negu pagarbos. - 
Šeimininkas... 

Ir jo protingas, nuovokus žvilgsnis, atrodė, isiskverbė į 
pačią brolio Boromė širdį. 

- Reikia gerbti jo rangą ir jo miegą, - atsakė jis, eidamas 
į kambario vidurį, bet, nelaimė, užkliudė suoliuką ir tas nu- 
griuvo ant žemės. 

Nors kilimas ir prislopino krintančio suolo garsą, kaip 
buvo prislopinęs brolio Žako kojos treptelėjimą, domas 
Modestas nuo triukšmo krūptelėjo ir pabudo. 

- Kas čia? - sušuko jis drebančiu balsu nelyg savo poste 
užmigęs sargybinis. 

- Senjore, - pasakė brolis Boromė, - atleiskite, jei mes 
sutrukdėme pamaldžius jūsų apmąstymus, bet aš atėjau iš- 
klausyti nurodymų. 

- O, labas rytas, broli Boromė, - pasakė Gorantlo, vos 
pastebimai linktelėjęs galva. 

Keletą sekundžių jis tylėjo, matyt, įtempęs savo atmintį, 
paskui sumirksėjęs paklausė: 

- Kokių nurodymų? 

- Dėl ginklų ir šarvuotės. 

- Dėl ginklų? Šarvuotės? - paklausė Goranflo. 

- Žinoma. Jūs, jūsų prakilnybe, įsakėte gauti ginklų ir 
šarvuotės. 

- Kam įsakiau? 

- Man. 

- Jums?.. Aš įsakiau gauti ginklų, a? 

- Be jokios abejonės, senjore abate, - atsakė Boromė 
pasitikinčiu ir tvirtu balsu. 

- Aš! - be galo nustebęs pakartojo domas Modestas. - 
Aš! O kada tai buvo? 

- Prieš savaitę. 

- O! Iš tiesų, argi jau praėjo savaitė?.. Bet kam jie, tie 
ginklai? 

- Jūs pasakėte, senjore, aš kartoju jūsų žodžius: "Broli 
Boromė, būtų gerai gauti ginklų ir išdalyti juos mūsų vie- 
nuolyno broliams. Sportiniai pratimai suteikia kūnui jėgos 
taip, kaip maldos stiprina sielą". 

- Ar aš šitai sakiau? - paklausė Goranflo. 

- Taip, dvasiškasis priore. Aš, menkas žmogelis, bet pa- 
klusnus brolis, skubėjau įvykdyti jūsų paliepimą ir gavau 
ginklų. 

- Ir vis dėlto keistas dalykas, - sumurmėjo Gorantlo, - aš 
šito visai neprisimenu. 

- Dvasiškasis priore, jūs netgi teikėtės pridurti lotynišką, 
posakį: Militat spiritu, militat gladio!'. 

- O! - sušuko domas Modestas, iš nustebimo išpūtęs 
akis, - aš taip sakiau? 

- Dvasiškasis priore, turiu puikią atmintį, - atsakė Boro- 
mė, kukliai nuleidęs akių vokus. 

- Jei jau taip pasakiau, - tarė Gorantlo, kinkuodamas 
galva, - vadinasi, turėjau tam pagrindą, broli Boromė. Tei- 
sybė, aš visada buvau tos nuomonės, kad reikia lavinti kū- 


12 Kariauja siela, kariauja kardu /Iot.). 

ną. Dar būdamas eiliniu vienuoliu, kovojau ir žodžiais, ir 
kardu: Militat... spiritu... Puiku, broli Boromė. Tai Aukš- 
čiausiasis mane įkvėpė. 

- Aš įvykdžiau jūsų paliepimą, dvasiškasis priore, - pasa- 
kė Boromė, išeidamas kartu su broliu Žaku, kuris, virpėda- 
mas iš džiaugsmo, traukė jį už sutanos padurkų. 

- Eikite, - didingai pasakė Goranflo. 

- O, senjore, - pridūrė brolis Boromė, grįžęs po keleto 
sekundžių, - aš visai pamiršau... > 

- Ką? 

- Laukiamajame laukia vienas iš jūsų malonybės bičiulių, 
jis nori su jumis pasikalbėti. 

- Kuo jis vardu? 

- Metras Roberas Brikė. 

- Metras Roberas Brikė, - pasakė Goranflo, - nėra mano 
bičiulis, broli Boromė, jis - mano pažįstamas. 

- Tai jūs, dvasiškasis tėve, jo nepriimsite? 

- Priimsiu, priimsiu, - tingiai atsakė Goranflo, - šis žmo- 
gus mane prablaško. Tegul jis užlipa pas mane. 

Brolis Boromė dar kartą linktelėjo ir išėjo. 

Tuo tarpu brolis Žakas vienu šuoliu išlėkė iš prioro 
apartamentų ir atsidūrė kambaryje, kur buvo sudėti ginklai. 

Po penkių minučių durys atsidarė, ir į kambarį įėjo Šiko. 

XX 
DU DRAUGAI 


Domas Modestas liko sėdėti ta pačia palaiminga poza. 

Šiko, perėjęs kambarį, atsidūrė prie jo. 

Norėdamas įėjusiam parodyti, kad jis jį pastebėjo, prio- 
ras vos pastebimai linktelėjo galva. 

Šiko, atrodo, nė truputėlio nenustebino prioro abejingu- 
mas. Jis ir toliau žengė prie abato ir, priėjęs pagarbų atstu- 
mą, nusilenkė Goranflo. 

- Laba diena, pone abate, - pasakė jis. 

“ - O, štai ir jūs, - tarė Goranflo, - panašu, prisikėlėte? 

- O jūs, pone abate, laikėte mane mirusiu? 

- Bet juk jūsų nebuvo matyti! 

- Aš buvau labai užsiėmęs. 

- A! 

Šiko žinojo, kad Goranflo būna nekalbus, kol jo nesušil- 
do du trys seno burgundiškojo vyno buteliai. O kad metas 
buvo ankstyvas ir Goranflo, kaip matyti, sėdėjo tuščiu 
skrandžiu, Šiko pristūmė prie židinio gilų krėslą ir tylėda- 
mas atsisėdo, pasidėjęs kojas ant grotelių ir patogiai atsilo- 
šęs į krėslo atlošą. 

- Ar papusryčiausite su manimi, pone Brikė? - paklausė 
domas Modestas. 

- Galbūt, senjore abate. 

- Neįsižeiskite, pone Brikė, jei negalėsiu jums skirti tiek 
laiko, kiek norėčiau. 

- Ech! Ir kam, velniai rautų, reikalingas jūsų laikas, po- 
ne priore? Velniai neraliuoti! Aš netgi nesisiūliau su jumis 
pusryčiauti, pats mane kvietėte. 

- Žinoma, pone Brikė, - sunerimęs atsakė domas Mo- 
destas, išgirdęs griežtą Šiko toną, kuriuo buvo pasakyti žo- 
džiai. - Be abejonės, aš tai numačiau, bet... 

- Bet jūs tikėjotės, kad atsisakysiu? 

- O, ne! Sakykite, pone Brikė, argi aš iš tų, kurie veid- 
mainiauja? 

- Žmogus, kaip jūs, užimantis tokią aukštą padėtį, gali 
turėti visokių įpročių, pone priore, - atsakė Šiko ir nusišyp- 
sojo taip, kaip mokėjo šypsotis tik jis vienas. 

Domas Modestas prisimerkęs pasižiūrėjo į Šiko. 

Jis niekaip negalėjo suprasti - juokiasi Šiko ar kalba rim- 
tai. 

Šiko atsistojo. 

- Pone Brikė, kodėl jūs atsistojote? - paklausė Goranilo. 

- Rengiuosi išeiti. 

- O kodėl jūs išeinate, juk sakėte, kad norite su manimi 
papusryčiauti? 

- Pirmiausia, nesakiau, kad pusryčiausiu. 

- Atleiskite, tai aš jums pasiūliau. 

- Ir aš atsakiau: galbūt. Galbūt nereiškia taip. 

- Jūs pykstate? 

Šiko nusikvatojo. 

- Pykstu? - paklausė jis. - O kodėl turėčiau pykti? Gal 
todėl, kad jūs - begėdis, nemokša ir šiurkštus? O! Brangus 
senjore, aš jus pernelyg..seniai pažįstu, kad galėčiau pykti 
dėl nedidelių jūsų trūkumų. 

Goranflo it perkūno trenktas sėdėjo pražiojęs burną ir 
ištiesęs į priekį rankas. 

- Likite sveikas, pone priore, - pasakė Šiko. 

- O, neišeikite! 

- Aš negaliu atidėti savo kelionės. 

- Jūs išvykstate? 

- Man pavesta atlikti užduotį. 

- Kieno? 

- Karaliaus. 

Goranflo žemė po kojomis susiūbavo. 

"- Užduotį, - tarė jis, - karaliaus užduotį! Vadinasi, jūs su 
juo matėtės? 

- Be abejonės. 

- Ir kaip jis jus priėmė? 

- Su džiaugsmu. Jis nepamiršta draugų, nors ir karalius. 

- Karaliaus užduotį, - sumurmėjo Goranflo, - o aš - be- 
gėdis, nemokša ir šiurkštuolis... 

Jam ėmė spausti širdį - kaip balioną, iš kurio eina oras, 
kai jį bado adatomis. 

- Sudie! - pakartojo Šiko. 

Goranflo pakilo iš fotelio ir stambia savo ranka sulaikė 
išeinantįjį, kuris, reikia sutikti, gana noriai pakluso jėgai. 

- Mums reikia išsiaiškinti, - pasakė prioras. 

- Ką? - paklausė Šiko. 

- Kodėl šiandieną jūs toks įžeidus? 

- Šiandieną aš toks kaip visada. 

- Netiesa. 

- Jūs juokiatės, ir aš juokiuosi. Jūs pučiatės, aš vaipausi. 

- Ne, ne, ne! 

- Taip, taip, taip! 

- Na gerai, prisipažįstu, aš buvau labai susirūpinęs. 

- Šit kaip! 

- Argi jūs nebūsite atlaidus žmogui, užsiėmusiam pačiais 
sunkiausiais darbais? O Dieve, ir kokie tik rūpesčiai nesle- 
gia manęs! Juk ši abatija nelyg ištisa provincijos valda! Ar 
galite įsivaizduoti, aš vadovauju dviem šimtams žmonių, aš 
ir reikalų tvarkytojas, ir architektas, ir tiekėjas. Be viso to, 
dar turiu atlikti kunigo pareigas. 

- O, to iš tikrųjų per daug menkam Dievo tarnui. 

- Dabar jūs ironizuojate, - pasakė Goranflo. - Pone Bri- 
kė, argi jūs nustojote krikščioniško mielaširdingumo? 

- O ar ašjo turėjau? 

- Man rodos, čia įsipainiojęs ir pavydas. Saugokitės, pa- 
vydas - didelė nuodėmė. 

- Pavydas? Sakykite, o ko man pavydėti? 

- Hm, jūs galvojate: "Prioras domas Modestas visą laiką 
eina į prieki, jo autoritetas didėja..." 

- Kai tuo tarpu mano - mažėja, ar ne? - pašaipiai pa- 
klausė Šiko. 

- Tai todėl, kad jūsų padėtis tokia dviprasmiška, pone 
Brikė. 

- Pone priore, o ar jūs prisimenate, kas sakoma Evange- 
lijoje? 

- Ką jūs turite galvoje? 

- Nužeminsiu išdidžiuosius ir išaukštinsiu nuolankiuo- 
sius. 

- Pamanykit! - pasakė Gorantlo. 

- Čia tai bent! Jis, eretikas, abejoja Dievo žodžiu! - sušu- 
ko Šiko, pakeldamas rankas į dangų. 

- Eretikas! - pakartojo Goranflo. - Tai hugenotai yra 
eretikai. 

- Tuomet schizmatikas! 

- Pone Brikė, ką jūs norite pasakyti? Dievaži, jūs mane 
pribloškėte. 

- Nieko, nebent tai, kad aš išvykstu ir atėjau su jumis 
atsisveikinti. Taigi sudie, senjore domai Modestai! 

- Jūs nepaliksite manęs tokio? 

- Paliksiu, velniai rautų! 

- Jūs? 

- Taip, aš. 

- Mano bičiulis? 

- Pasikėlę į puikybę pamiršta draugus. 

- Jūs, Šiko? 

- Aš dabar nebe Šiko, neseniai jūs pats man už tai prie- 
kaištavote. 

- Aš? Kada? 

- Kai užsiminėte apie melagingą mano padėtį. 

- Priekaištavau! O, kaip šiandieną jūs kalbate! 

Ir prioras nuleido didžiulę savo galvą, net visi trys jo 
pagurkliai, prisiploję prie stambaus kaklo, susiliejo į vieną. 

Šiko stebėjo jį akies krašteliu: Goranflo netgi truputį iš- 
blyško. 

- Likite sveikas ir neįsižeiskite dėl į akis jums pasakytos 
teisybės. 

Ir jis pasisuko išeiti. 

- Pone Šiko, pasakykite man viską, kas guli jums ant 
širdies, - paprašė domas Modestas, - bet nežiūrėkite į mane 
tokiu žvilgsniu. 

- O, per vėlu. 

- Niekada nebūna per vėlu. Ir, po perkūnais, negalima 
išeiti nepavalgius! Tai kenkia sveikatai, daugybę kartų jūs 
esate man tai kartojęs. Eime pusryčiauti! 

Šiko nusprendė vienu kartu atsikovoti visas pozicijas. 

- Ne, nenoriu! - pasakė jis. - Čia labai blogai maitina. 

Goranflo drąsiai atlaikė visus ankstesnius puolimus, pas- 
kutinysis jį pribaigė. 

- Čia blogai maitina? - visai sutrikęs sumurmėjo jis. 

- Bent aš taip manau, - atsakė Šiko. 

- Paskutinį kartą, kai čia pietavote, valgiai buvo prasti? 

- Aš ir dabar tebejaučiu burnoje prastą skonį, fe. 

- Jūs pasakėte "fe"! - sušuko Goranflo, keldamas rankas 
į dangų. 

- Taip, - ryžtingai tarė Šiko, - aš pasakiau "fe". 

- Bet kodėl? 

- Kiaulienos maltiniai buvo pridegę. 

- O! 

- Įdarytos kiaulės ausys netriuškėjo burnoje. 

- O! 

- Kaplūnas su ryžiais buvo be aromato. 

- O teisingasai dangau! 

- Vėžių sriuba buvo pernelyg riebi. 

- Pasigailėkite! 

- Paviršiuje plaukiojo riebalai, iki šiolei jaučiu juos savo 
skrandyje. 

- Šiko, Šiko! - sudejavo domas Modestas tokia intonacija 
lyg mirštantis Cezaris, kuris šaukė savo žudikui: ir tu, Bru- 
tai!.. 

- Be to, jūs negalite skirti man laiko. 

- Aš? 

- Jūs pats sakėte, kad turite reikalų. Taigi sakėte taip, ar 
ne? To betrūko, kad jūs imtumėte meluoti. 

- Šį reikalą galima atidėti. Pas mane turi ateiti viena 
prašytoja. 

- Na, tai priimkite ją. 

- Ne, ne! Brangus pone Šiko, nors ji ir atsiuntė man 
šimtą butelių sicilietiško vyno. 

- Šimtą butelių sicilietiško vyno? 

** Aš nepriimsiu jos, nors ji, matyt, labai žymi dama. Aš 
jos nepriimsiu. Priimsiu tik jus, brangus pone Šiko. Ji norė- 
jo atlikti išpažintį, ta garsi persona, kuri dovanoja šimtą 
butelių sicilietiško vyno. Tai šit, jei jūs pareikalausite, aš 
atsisakysiu duoti jai išrišimą. Liepsiu jai perduoti, kad ji 
pasiieškotų kito dvasininko. 

- Ir jūs tai padarysite?.. 

- Tik todėl, kad su manimi papusryčiautumėte, brangus 
pone Šiko! Kad galėčiau išpirkti savo kaltes. 

- Kaltes paakino baisus jūsų išpuikimas, domai Modes- 
tai. 

- Aš nusižeminsiu, mano drauge. 

- Ir jūsų tingumas. 

- Šiko! Šiko! Nuo rytojaus dienos pradėsiu marinti savo 
kūną, versdamas savo vienuolius kasdien atlikinėti karinius 
pratimus. 

- Vienuolius? Pratimai? - išplėtęs akis paklausė Šiko. - 
Kokius pratimus, gal su šakutėmis? - 

- Ne, su ginklais. 

- Su karo ginklais? 

- Taip, nors komanduoti toks varginantis darbas. 

- Jūs mokysite karinių veiksmų savo vienuolius? 

- Šiaip ar taip, aš daviau atitinkamus nurodymus. 

- Nuo rytojaus ryto? 

- Jeigu įsakysite, nuo šiandien. 

- O kam šovė į galvą apmokyti vienuolius karo dalykų? 

- Atrodo, man pačiam, - atsakė Goranflo. 

- Jums? Tai neįmanoma! 

- Aš daviau nurodymus broliui Boromė. 

- Kas jis toks, brolis Boromė? 

- A, teisybė, jūs jo nepažįstate. 

- Kas jis toks? 

- Iždininkas. | 

- Niekšeli, kaip pas tave atsirado iždininkas, kurio aš 
nepažįstu? 

- Jis atsirado vienuolyne po paskutinio jūsų apsilanky- 
mo. 

- O iš kur jis čia atsirado, tas iždininkas? 

- Jį man rekomendavo kardinolas de Gizas. 

- Asmeniškai? 

- Laišku, brangus pone Šiko, laišku. 

- Ar ne tas, panašus į peslį, kurį mačiau apačioje? 

- Tas pats. 

- Jis pranešė apie mano atvykimą? 

- Taip. 

- O, o! - nejučia išsprūdo Šiko. - Ir kokių savybių turi tas 
iždininkas, gavęs tokią puikią kardinolo de Gizo rekomen- 
daciją? | 

- Jis skaičiuoja kaip Pitagoras. 

- Tai su juo nusprendėte mokyti karinių veiksmų? 

- Taip, mano drauge. 

- Tai yra, jis jums pasiūlė apginkluoti vienuolius? 

- Ne, brangus pone Šiko, tai mano idėja, tik mano, 

- Ir kokio tikslo jūs siekiate? 

- Aš turiu tikslą juos apginkluoti. 

- Šalin puikybę, užkietėjęs nusidėjėli, puikybė - didelė 
nuodėmė: ne jums ši mintis šovė į galvą. 

- Man arba jam, aš, teisybę pasakius, neprisimenu, ku- 
riam iš mūsų kilo ši mintis. Bet ne, tikrai man. Atrodo, aš 
netgi pasakiau tam atvejui labai tinkantį puikų lotynišką 
posakį. 

Šiko priėjo arčiau prie prioro. 

- Lotynišką posakį, jūs, brangus mano priore! - sušuko 
jis. - Ar negalėtumėte pakartoti tų lotyniškų žodžių? 

- Militat spiritu... 

- Militat spiritu, militat gladio? 

- Taip, taip! - džiaugsmingai sušuko domas Modestas. 

- Na, na, - pasakė Šiko, - neįmanoma nuoširdžiau atsi- 
prašyti, kaip tai padarėte jūs, domai Modestai. Aš jums at- 
leidžiu. 

- O! - susijaudino Gorantlo. 

- Jūs visada liksite mano draugu, tikru draugu. 

Goranflo nusibraukė ašarą. 

- Eime pusryčiauti, - paragino Šiko, aš atlaidžiai vertin- 
siu jūsų valgius. 

- Paklausykite, - patenkintas pasakė Goranflo. - Liepsiu 
perduoti broliui virėjui, kad jeigu jis nepamaitins mūsų ka- 
rališkai, bus pasodintas į kalėjimo vienutę. 

- Puiku, puiku, - pasakė Šiko, - jūs čia šeimininkas, bran- 
gus priore. 

- O mes ištuštinsime keletą atgailaujančios nusidėjėlės 
butelių. 

- Mano drauge, aš padėsiu jums gerais patarimais. 

- Šiko, leiskite jus apkabinti. 

- Nepasmaukite manęs, geriau pakalbėkime. 

XXI 
STALABENDRIAI 


Goranflo ilgai netrukęs davė nurodymus. 

Jei dvasiškasis prioras ir lipo laiptais aukštyn, kaip pats 
teigė, tai šitai darė daugiausia tik dėl kokio nors patiekalo 
ar apskritai iš pagarbos kulinarijos menui. 

Domas Modestas pasišaukė brolį Euzebą, kuris išdygo 
ne tiek prieš savo sielos ganytoją, kiek prieš teisėją. 

- Broli Euzebai, - griežtu balsu tarė Goranflo, - paklau- 
sykite, ką jums pasakys mano draugas ponas Roberas Bri- 
kė. Jūs, atrodo, neatliekate savo pareigų. Aš girdėjau apie 
rimtus nusižengimus, kuriuos padarėte gamindamas sriubą 
ir kiaulės ausų patiekalą. Saugokitės, broli Euzebai: nagelis 
įstrigo, paukštelis pražuvo. 

Vienuolis čia balo, čia raudo, murmėjo atsiprašinėda- 
mas, bet niekas į tai nekreipė dėmesio. 

- Gana, - pasakė Goranflo. 

Brolis Euzebas nutilo. 

- Ką šiandieną turite pusryčiams? - paklausė dvasiškasis 
prioras. 

- Kiaušinienę su gaidžių skiauterėmis. 

- Ką dar? 

- Įdarytų šampinionų. 

- Dar? 

- Vėžių su maderos padažu. 

- Niekai, visa tai niekai. Ką nors geresnio, greičiau saky- 
kite. 

- Dar yra kumpio, įdaryto pistacijos riešutais. 

- Fe, - pasakė Šiko. 

- Atleiskite, - nuolankiai įsiterpė Euzebas. - Jis virtas 
chereso sausvynyje. Aš prismaigsčiau į jį jautienos, išmirky- 
tos alyvų aliejaus marinate. 

Goranflo baikščiai pasižiūrėjo į Šiko ir linktelėjo pritar- 
damas. 

- Tai neblogai, ar ne, pone Roberai? 

Šiko gestu parodė, kad jis lyg ir patenkintas. 

- O dar, - paklausė Goranflo, - ką dar jūs turite? 

- Galima greitai pagaminti ungurį. 

- Velniam tas ungurys! - pasakė Šiko. 

- Aš manau, pone Brikė, - vis labiau įsidrąsindamas kal- 
bėjo Euzebas, - jūs nenusivilsite, jei paragausite mano un- 
gurio. 

- O kuo jis ypatingas, tas jūsų ungurys? 

- Aš juos penėjau ypatingu būdu. 

- Oho! 

- Taip, - pridūrė Goranflo, - berods, romėnai ar graikai, 
žodžiu, kažkokia tauta, gyvenusi Italijoje, penėjo devynakes 
taip kaip Euzebas. Jis apie tai perskaitė raštuose vieno se- 
novės rašytojo, vardu Svetonijus, kuris rašė apie kulinariją. 

- Kaip, broli Euzebai - sušuko Šiko, - jūs penite savo 
ungurius žŽmogiena? 

- Ne, pone, aš smulkiai sukapoju naminių ir laukinių 
paukščių kepenis, pridedu truputį kiaulienos, viską sumai- 
šau ir metu unguriams. Nuolat keičiu gėlą vandenį - per 
vieną mėnesį jie pariebėja ir paauga. Tas, pavyzdžiui, kurį 
šiandieną aš patieksiu senjorui vyresniajam, sveria devynis 
svarus. 

- Bet juk tai tikra gyvatė, - nusistebėjo Šiko. 

- Jis iškart prarydavo šešiadienį viščiuką. 

- O kaip jūs jį gaminote? - paklausė Šiko. 

- Taip, kaip gaminote? - pakartojo prioras. 

- Nulupau odelę, paskrudinau, palaikiau ančiuvių tau- 
kuose, pavoliojau susmulkintuose džiūvėsiuose, paskui dar 
dešimt minučių pakepinau. Po viso šito turėsiu garbę pa- 
tiekti jį jums su pipirais ir česnakais. 


14. Keturiasdešimt penki I t. 

- O padažas? 

- Taip, o koks padažas? 

- Paprasčiausias padažas: alyvų aliejus, išplaktas su citri- 
nų sultimis ir garstyčiomis. 

- Puiku, - pasakė Šiko. 

Brolis Euzebas su palengvėjimu atsiduso. 

- Trūksta tik deserto, - pastebėjo Goranflo. 

- Aš patieksiu patiekalų pagal senjoro prioro skonį. 

- Gerai, palieku tai jūsų nuožiūrai, - pasakė Gorantflo, - 
įrodykite, kad esate vertas mano pasitikėjimo. 

Euzebas nusilenkė. 

- Ar galiu eiti? - paklausė jis. 

Prioras pažiūrėjo į Šiko. 

- Tegul eina, - tarė Šiko. 

- Eikite ir pakvieskite ekonomą. 

Euzebas nusilenkė ir išėjo. 

Brolis ekonomas pakeitė brolį Euzebą ir gavo tokių pat 
svarbių ir tikslių nurodymų. 

Po dešimties minučių stalabendriai jau sėdėjo prie stalo, 
užtiesto plonyte linine staltiese, minkštuose giliuose krės- 
luose, su daugybe pagalvėlių, laikydami rankose šakutes ir 
peilius it du dvikovininkai. 

Stalas, skirtas šešiems žmonėms, buvo kraute nukrautas - 
brolis ekonomas atnešė įvairiausių formų, su įvairiausiomis 
etiketėmis butelių. 

Euzebas, griežtai laikydamasis numatyto meniu, ką tik 
atsiuntė kiaušinienės, vėžių ir grybų, nuo kurių kambaryje 
pasklido triufelių, šviežutėlio alyvų aliejaus, čiobrelių ir 
maderos vyno aromatas. 

Išalkęs Šiko puolė valgyti. 

Prioras, atvirkščiai, valgė dėdamasis, kad abejoja pats 
savimi, savo virėju ir savo bendru. 

Bet po kelių minučių godžiai valgė ir pats Gorantlo, o 
Šiko jį stebėjo. 

Pradėjo nuo reinvynio, paskui perėjo prie 1550 metų 
burgundiškojo vyno, paragavo kito, kurio pilstymo metai 
nebuvo žinomi, pasiurbčiojo sen perė ir galiausiai griebėsi 
vyno, kurį atsiuntė atgailaujanti nusidėjėlė. 

- Na, ką pasakysite? - paklausė Gorantlo, prieš tai išgė- 
ręs tris gurkšnius, nesiryždamas išsakyti savo nuomonės. 

- Aksominis, bet lengvas, - pasakė Šiko. - O kuo vardu 
jūsų nusidėjėlė? 

- Aš nežinau. 

- Kaip, jūs net nežinote jos vardo? 

- Dievaži, ne, mes bendravome per pasiuntinius. 

Šiko kurį laiką tylėjo, suraukęs antakius, lyg mėgauda- 
masis vynu prieš jį nurydamas. 

- Taigi, - tarė jis po penkių minučių, - aš turiu garbę 
pusryčiauti su armijos vadu? 

- O, Dieve mano, taip. 

- Ką, jūs dūsaujate tai sakydamas? 

- Ak, tai toks varginantis užsiėmimas. 

- Žinoma, užtat garbingas, puikus. 

- Nuostabu! Ir vis dėlto pas mus neramu... užvakar per 
vakarienę man teko uždrausti vieną patiekalą. 

- Uždrausti... kodėl? 

- Daugelis geriausių mano karių, aš turiu su tuo sutikti, 
negavo patiekalo, kuris tiekiamas penktadieniais desertui. 

- Tik pamanykite, negavo!.. O kodėl negavo? 

- Jie pareiškė, kad tebėra alkani ir pareikalavo kokio 
nors lengvo maisto - griežlės mėsytės, omarų ar skanios 
žuvies. Kaip jums patinka toks rajumas? 

- Jei jau vienuoliai mokosi karinių pratimų, nėra nieko 
keisto, kad jie išalksta. 

- O koks čia jų nuopelnas? - paklausė brolis Modestas. - 
Sotus būdamas bet kas gali dirbti. Velniai rautų, reikia kai 
ko atsisakyti Dievo garbei, - kalbėjo dvasiškasis prioras, dė- 

damasis didžiulį gabalą kumpio ant drebutienos: apie šį 
paskutinį patiekalą brolis Euzebas nebuvo užsiminęs, jį, Ži- 
noma, patiekdavo pietums, bet jis nebuvo vertas užimti vie- 
tą meniu. | 

- Gerkite, Modestai, gerkite, - ragino Šiko. - Jūs užtrok- 
šite, brangus mano drauge; bet kaip jūs nuraudote. 

- Tai todėl, kad aš piktinuosi, - atsakė prioras, baigda- 
mas gerti stiklinę, į kuria tilpo pusė pintos!? vyno. 

Šiko jam netrukdė. Kai Goranflo pastatė savo stiklinę 
ant stalo, jis pasakė: 

- O dabar baikite pasakoti savo istoriją, dievaži, ji mane 
sudomino! Vadinasi, jūs atsisakėte jiems duoti papildomą 
patiekalą dėl to, kad, anot jūsų, jiems neužteko maisto? 

- Tikrai taip. 

- Gudriai sumanyta. 

- Bausmė padarė baisų poveikį: aš maniau, kad jie ims 
maištauti. Jų akys blizgėjo, dantys kaleno. 

- Jie buvo alkani, - pasakė Šiko. - Velniai rautų, tai su- 
prantama. 

- Šit kaip, jie buvo alkani? 

- Be abejonės. 

- Jūs taip manote? 

- Esu tuo įsitikinęs. 

- Taigi tą vakarą pastebėjau vieną keistą dalyką ir norė- 
čiau, kad apie tai savo nuomonę pasakytų mokslininkai. Aš 
pašaukiau brolį Boromė ir įsakiau netiekti vieno patiekalo. 
Dar pridūriau, matydamas maištaujančiųjų nuotaikas, kad 
neneštų vyno. 

- Kas buvo toliau? - paklausė Šiko. 

- Galiausiai, norėdamas sutvarkyti tą reikalą, aš liepiau 
surengti papildomas pratybas, nes norėjau galutinai pri- 

baigti maišto hidrą. Apie tai kalbama psalmėse, jūs tikriau- 
siai žinote. Kaip ten sakoma: Cabis poriabis diagonem. Ė, 
velniai rautų, jūs to negalite suprasti! 

- Proculcabis draconem“, - pataisė Šiko, įpildamas alyvos 
į ugnį. | 

- Draconem, taip, taip, šaunu! Beje, apie drakonus: pa- 
ragaukite ungurio, jis nuostabus, tirpte tirpsta burnoje. 

- Dėkoju, man ir taip sunku kvėpuoti. Bet pasakokite, 
pasakokite. 

- O ką? 

- Apie tą keistą reikalą. 

- Kokį? Aš neprisimenu. 

- Tą, kurį norėjote pasiūlyti mokslininkams, kad paaiš- 
kintų. 

- A! Prisiminiau, puiku. 

- Aš klausau. 

- Taigi liepiau vakare surengti papildomas pratybas. Aš 
tikėjausi tuos nenaudėlius pamatyti išsekusius, išblyškusius, 
išprakaitavusius. Aš netgi buvau parengęs pamokslą: Val- 
gantis duoną mano. 

- Sausą duoną, - pataisė Šiko. 

- Būtent sausą! - sušuko Goranflo, - ir baisus juokas 
sujudino galingus jo žandikaulius. - Bet tik pamanykite - 
kieme matau visą būrį labai gyvų, judrių, šokinėjančių it 
žiogai jaunuolių ir visi paveikti iliuzijos, apie kurią aš ir 
noriu išgirsti mokslininkų nuomonę. 

- Kokios dar iliuzijos? 

- Nuo jų dar per mylią trenkė vynu. 

- Vynu! Vadinasi, brolis Boromė nepaklausė jūsų drau- 
dimo? 

- O! Dėl Boromė aš esu ramus! - sušuko Gorantlo. - Jis 

vergiškai paklusnus. Jei liepčiau broliui Boromė pasikepinti 
ant nedidelės ugnies, jis tuojau pat eitų atsinešti grotelių ir 
pakuros. 

- Koks aš prastas fizionomistas, - pasakė Šiko, glostyda- 
mas savo nosį, - man jis padarė visiškai kitokį ispūdį. 

- Gali būti, bet aš pažįstu savo Boromė, kaip tave, bran- 
gus mano Šiko, - pasakė domas Modestas, kuris apgirtęs 
tapo lipšnus. 

- Sakai, trenkė vynu? 

- Nuo Boromė? 

- Ne, nuo kitų vienuolių. 

- Kaip iš statinės, be to, jie buvo raudoni it virti vėžiai. 
Aš apie tai pasakiau Boromė. 

- Šaunuolis! 

- O, aš neprarandu budrumo. 

- O kąjis atsakė? 

- Luktelėkite, tai subtilus reikalas. 

- Tikiu, tikiu. 

- Jis pasakė, kad didelis noras gali sukelti tokią pasiten- 
kinimo būseną. 

- Ohoho! - sušuko Šiko. - Ir iš tikro, kaip sakei, reikalas 
labai subtilus, velniai rautų! Tavasis Boromė nekvailas vai- 
kinas. Dabar aš nesistebiu, kodėl jis toks siauralūpis ir 
smailianosis. Ir jo paaiškinimas įtikino tave? 

- Visiškai, tu ir pats tuo įsitikinsi. Bet prieik arčiau, kai 
aš stojuosi, man sukasi galva. 

Šiko priėjo. 

Goranflo pridėjo didžiulę savo ranką prie Šiko ausies ir 
sušnibždėjo: 

- Palauk, aš viską paaiškinsiu. Šiko, ar prisimenate mūsų 
jaunystės dienas? 

- Prisimenu. 

- Tą metą, kai kraujas virte virė?.. O nekuklūs geismai?.. 

- Priore! Priore! - pasakė doruolis Šiko. 

- Tai Boromė žodžiai, ir aš galiu patvirtinti, kad jis tei- 
sus. Ar neatsitikdavo tuomet kažkas panašaus ir su mumis? 

Šiko taip brutaliai nusikvatojo, kad net stalas su visais 
ant jo stovinčiais buteliais ėmė siūbuoti kaip laivo denis. 

- Puiku, puiku, - pasakė jis. - Reikia man pasimokyti iš 
brolio Boromė, ir kada jis nušvies mano galvą savo teorijo- 
mis, aš paprašysiu jus, dvasiškasis priore, vienos malonės. 

- Jūsų noras bus išpildytas kaip ir viskas, ko tik jūs pa- 
prašysite savo draugo. O dabar sakykite, kokia toji malonė? 

- Jūs leisite man vieną savaitę tvarkyti jūsų vienuolyno 
ūkį. 

- O kąjjūs darysite tą savaitę? 

- Aš išbandysiu Boromė teoriją su juo pačiu. Aš liepsiu 
paduoti jam tuščią lėkštę, tuščią stiklinę ir pasakysiu: "Su- 
tramdykite savo alkį bei savo troškulį ir užsigeiskite kalaku- 
tienos su šampinionais bei butelio šamberteno. Bet, bran- 
gus filosofe, saugokitės, kad neapsvaigtumėte nuo šamber- 
teno ir nesusirgtumėte skrandžio opa nuo kalakutienos". 

- Vadinasi, - pasakė Goranflo, - tu netiki, kad taip gali 
paveikti didelis troškimas, bedievi? 

- Gerai, gerai, aš tikiu tuo, kuo tikiu. Bet pakaks teorijų. 

- Gerai, - sutiko Goranflo, - pakaks, geriau pakalbėkime 
apie realybę. 

Ir Goranflo prisipylė pilną stiklinę. 

- Pakalbėkime apie tuos puikius laikus, apie kuriuos tu, 
Šiko, ką tik užsiminei, - pasakė jis, - apie mūsų vakarienes 
"Gausybės rage". 

- Šaunu! O aš jau maniau, kad jūs, šventasis priore, visa 
tai pamiršote. 

- Nemokša, tie dalykai snaudžia, prisidengę dabartine 
mano padėtimi. Bet aš, po perkūnais, tebesu toks kaip ir 
anksčiau. 


215 


Ir Goranflo, nekreipdamas dėmesio į Šiko protestus, už- 
traukė savo mėgstamą dainą: 


Kai asilas nuo pavadžio paleistas, 
Kai vynas liejas į taures, 

Asilas spardo kupstus, 

Vynas putoja skaistus. 

Bet linksmiausia ir mieliausia, 
Kai vienuolis geria laisvėj. 
Niekad niekas nepajus tos 

Jėgos, kuri užplūsta jus. 


- Nutilk pagaliau, nelaimingasis! - pasakė Šiko. - Jei 
staiga įeis brolis Boromė, jis pagalvos, kad jūs pasninkauja- 
te jau visą savaitę. 

- Jei brolis Boromė užeitų, jis imtų dainuoti kartu su 
mumis. 

- Aš taip nemanau. 

- O aš tau sakau... 

- Tylėk ir atsakyk tik į mano klausimus. 

- Na, kalbėk. 

- Tu mane visą laiką nutrauki, girtuokli! 

- Ar aš girtuoklis? 

- Paklausyk, nuo tų karinių pratybų tavo vienuolynas pa- 
virto tikrom kareivinėm. 

- Gerai pasakei, mano bičiuli, - tikrom kareivinėm, tik- 
rom. Praėjusį ketvirtadienį, berods, ketvirtadienį, taip, taip, 
ketvirtadienį. Palaukite, aš nebeprisimenu - ketvirtadienį ar 
ne. 

- Visai nesvarbu: ketvirtadieni ar penktadienį. 

- Gerai sakai, svarbus pats faktas, ar ne? Taigi ketvirta- 
dienį arba penktadienį aš aptikau koridoriuje du vienuoliu- 
kus, kurie kovėsi špagomis, su jais buvo ir du sekundantai, 
taip pat besirengiantys susikauti. 

- Ir ką tu darei? 

- Aš liepiau atnešti rimbą, kad galėčiau įkrėsti proto 
kietakakčiams vienuoliukams, kurie tuojau pat paspruko. 
Bet Boromė... 

- Ak, ak, Boromė, ir vėl Boromė! 

- Taip, vėl. 

- Tai ką gi Boromė?.. 

- Boromė pasivijo juos ir taip nuplakė, kad jie, vargše- 

- Norėčiau apžiūrėti jų pečius, kad galėčiau įvertinti, ar 
stipri brolio Boromė ranka, - pasakė Šiko. 

- Viena, ką. verta apžiūrėti, tai avinai. Geriau suvalgykite 
kąsnelį abrikosų pyrago. 

- Ne, ne, velniai rautų! Aš ir taip kvapo nebeatgaunu. 

- Tuomet išgerkite. 

- Negaliu, aš turėsiu eiti pėsčias. 

- Bet ir aš turėsiu pasivaikščioti, ir vis dėlto geriu. 

- O, jūs - kitas dalykas! Neužteks vien duoti komandas, 
reikės stiprių plaučių. 

- Tuomet vieną taurę, vienintelę virškinimą gerinančią 
likerio taurę, kurio pagaminimo paslaptį žino tik Euzebas. 

- Sutinku. 

- Jis taip puikiai veikia, kad, nors ir persivalgai, po dvie- 
jų valandų vėl norėsi užkrimsti. 

- Koks puikus receptas vargšams! Žinokite, jei aš būčiau 
karalius, liepčiau nukirsti galvą jūsų Euzebui: nuo jo likerio 
visoje karalystėje kiltų badas. O! O! Kas čia dabar? 

- Prasideda pratybos, - pasakė Gorantlo. 

Ir iš tiesų kieme buvo girdėti didelis triukšmas ir ginklų 
žvangesys. 

- Be viršininko? - paklausė Šiko. - O! Jūsų kareiviai, 
man rodos, nėra labai drausmingi. 

- Be manęs? Niekada! - pasipiktino Goranflo. - Tai ne- 

įmanoma, supranti? Juk aš komanduoju ir mokau aš! Šit ir 
įrodymas: girdžiu, brolis Boromė ateina gauti nurodymų. 

Ir iš tiesų tą akimirką įėjo Boromė, metė į Šiko skubų 
žvilgsnį nelyg išdavikišką Parto strėlę. 

"Oho! - pagalvojo Šiko, - be reikalo į mane taip pažiūrė- 
jai: tavo žvilgsnis išduoda tave." 

- Senjore priore, - kreipėsi Boromė, - laikas apžiūrėti 
ginklus ir šarvus, mes laukiame jūsų. 

"Šarvus! Tai bent! - pagalvojo Šiko. - Minutėlę, aš eisiu 
su jumis." 

Ir jis greitai pašoko ant kojų. 

- Jūs dalyvausite manevruose, - pasakė Gorantflo, kelda- 
masis nelyg marmuro luistas, kuriam išdygo kojos. - Mano 
bičiuli, paduokite man ranką, jūs pamatysite puikias praty- 
bas. 

- Turėčiau patvirtinti, kad senjoras vyresnysis - puikus 
taktikas, - pasakė Boromė, atidžiai stebėdamas ramų Šiko 
veidą. : | 

- Domas Modestas visais atvejais pranašus žmogus. 

O apie save jis pagalvojo: "Na, ereliuk, nesnausk, ant- 
raip peslys išpešios tavo plunksnas". 


XXII 
BROLIS BOROMĖ 


Kada Šiko, prilaikydamas dvasiškąjį priorą, lipo centri- 
niais laiptais į abatijos kiemą, tai, ką jis pamatė, labai pri- 
minė didžiules veiklias kareivines. 

Vienuoliai, pasidaliję į du būrius po šimtą žmonių, sto- 
vėjo su alebardomis ir muškietomis, laukdami it kareiviai 
savo vado. 

Penkiasdešimt žmonių, stipriausių ir stropiausių, buvo 
užsidėję kaukes arba šalmus, jiems prie juosmens kabojo 
iigos špagos. Su skydais rankose jie priminė senovės romė- 
nus, O jei jų akys būtų buvusios įkypos - dabartinius kinus. 

Kiti, išdidžiai besipuikuojantys išsipūtusiais šarvais, su 
pasitenkinimu barbeno į juos metalinėmis pirštinėmis. 

Tretieji, su antrankoviais ir klubjuostėmis, irgi darė pra- 
timus. 

Brolis Boromė paėmė iš naujoko šalmą ir užsidėjo ant 
galvos greitu ir tiksliu judesiu it koks raitininkas ar lands- 
knechtas!?. Kol jis segėsi apkabą, Šiko negalėjo akių ati- 
traukti nuo šalmo. Jis nusišypsojo ir vis „suko ratus apie 
Boromė, lyg norėdamas iš visų pusių pasigrožėti šalmu. 

Dar daugiau, jis priėjo prie iždininko ir apčiupinėjo šal- 
mo nelygumus. 

- Nuostabus jūsų šalmas, broli Boromė, - pasakė jis. - 
Kur jį pirkote, brangus priore? 

Goranflo nepajėgė atsakyti, nes kaip tik tą akimirką jam 
dėjo žibančius šarvus. Nors jie buvo tokio dydžio, kad būtų 
tikę Herkuliui Farneziečiui, dvasiškojo prioro kūnui juose 
buvo ankštokąa. 

- Neveržkite taip stipriai, velniai rautų, - sušuko Goranf- 
lo, - aš uždusiu ir prarasiu balsą, gana, gana! 

- Jūs, berods, klausėte dvasiškojo prioro, kur jis pirko 
mano šalmą? - paklausė Boromė. 

- Šito aš klausiau ne jūsų, o dvasiškojo prioro, - atsakė 
Šiko, - kadangi manau, kad jūsų vienuolyne, kaip ir kituose, 
viskas daroma vyresniojo vienuolio paliepimu. 

- Žinoma, - atsakė Goranflo, - viskas čia daroma pagal 
mano nurodymus. Ko jūs klausiate, mielas pone Brikė? 

- Aš klausiu brolio Boromė, ar jis nežino, iš kur gautas 
šis šalmas. 


5 XV-XVII a. samdytas vokiečių pėstininkas. 


219 


- Jis buvo tarp ginklų, kuriuos dvasiškasis prioras pirko 
vienuoliams apginkluoti. 

- Aš? - nustebo Gorantflo. 

- Jūsų malonybe, be abejo, prisimenate, kad įsakėte at- 
gabenti čia šalmų ir šarvų. Jūsų įsakymas buvo įvykdytas. 

- Teisybė, teisybė, - patvirtino Gorantlo. 

"Po perkūnais! - pagalvojo Šiko. - Mano šalmas, matyt, 
labai prisirišęs prie savo šeiminiako, aš pats nunešiau jį į 
Gizų rūmus, 0 jis it pasiklydęs šunelis surado mane švento 
Jokūbo vienuolyne." 

Staiga, paklusę brolio Boromė gestui, vienuoliai sustojo 
į lygias gretas, pasidarė labai tylu. 

Šiko atsisėdo ant suoliuko, kad galėtų patogiai stebėti 
pratybas. 

Goranflo tebestovėjo, tvirtai laikydamasis ant kojų lyg 
ant dviejų stulpų. 

- Ramiai! - tyliu balsu įsakė Boromė. 

Domas Modestas išsitraukė iš geležinio dėklo didžiulį 
kardą ir, sumojavęs juo, sušuko griausmingu balsu: 

- Ramiai! 

- Jūsų malonybė pavargsite duodamas komandas, - pa- 
slaugiai pasakė brolis Boromė. - Šįryt jūsų malonybė pra- 
stai jautėtės. Jeigu jūs norėtumėte pasirūpinti brangia savo 
sveikata, šiandieną aš galėčiau vadovauti pratyboms. 

- Sutinku, - atsakė domas Modestas. - Aš pavargau, aš 
dūstu. Komanduokite jūs. 

Boromė nusilenkė ir kaip žmogus, pripratęs gauti sutiki- 
mą, atsistojo prieš būrį. 

- Koks paslaugus tarnas! - pasakė Šiko. - Šis šaunuolis - 
tikras perlas. 

- Jis nuostabus! Juk aš tau sakiau, - atsakė domas Mo- 
destas. 

- Aš esu tikras, kad jis taip tave gelbėja kiekvieną dieną, - 
pasakė Šiko. 

- O taip, kiekvieną dieną. Jis paklusnus it vergas. Aš visą 
laiką jam priekaištauju už perdėtą paklusnumą. Bet kuklu- 
mas nėra vergavimas, - pamokomai pridūrė Gorantlo. 

- Taigi tau čia, teisybę pasakius, nėra ką veikti ir tu gali 
jaustis visai saugus. Boromė viskuo pasirūpins. 

- Taip, mano Dieve, taip. 

- Šitai aš ir norėjau išsiaiškinti, - pasakė Šiko, visą savo 
dėmesį sutelkęs į Boromė. 

Puikus tai buvo reginys, kai apsiginklavęs Boromė pasi- 
tempė it piestu atsistojęs karo žirgas. 

Išsiplėtę jo akių vyzdžiai svaidė žaibus, stipria ranka lai- 
kydamas špagą, jis darė tokius puikius įtūpstus, jog atrodė, 
kad prieš kareivių būrį stovi fechtavimo meistras. 

Kiekvieną kartą, kai Boromė rodydavo kokį nors prati- 
mą, Goranflo mėgdžiojo jo gestus sakydamas: 

- Boromė teisingai sako. Bet ir aš jums tai sakau: atsi- 
minkite vakarykščias pratybas. Paimkite ginklą iš vienos 
rankos į kitą, laikykite špagą, laikykite ją stipriau, akių ly- 
gyje. Pasitempkite, vardan švento Jurgio! Tvirčiau koją! Ly- 
giavimas į kairę - tas pats, kas lygiavimas į dešinę, skirtu- 
mas tik tas, kad viskas daroma atvirkščiai. 

- Velniai neraliuoti, - sušuko Šiko, - tu esi įgudęs moky- 
tojas. 

- Taip, taip, - patvirtino Goranflo, glostydamas trigubą 
savo pagurklį, - aš gerai žinau, kaip mokyti pratimų. 

- Tu turi labai gabų mokinį Boromė. 

- Jis puikiai mane supranta, - atsakė Goranflo. - Labai 
protingas jaunuolis. 

Vienuoliai mokėsi karinio bėgimo - tais laikais labai pa- 
plitusio manevro, kovėsi su špagomis, ietimis, mokėsi nau- 
dotis šaunamaisiais ginklais. 

Prieš šaudymo pratybas prioras pasakė Šiko: 

- Dabar pamatysi mano mažąjį Žaką. 

- O kas jis toks, tavo mažasis Žakas? 

- Šaunus vaikinas, kurį aš norėčiau turėti prie savęs, jis 
labai ramaus būdo, bet turi taiklią ranką, be to, jis karšta- 
košis. 

- Šit kaip! O kur tas nuostabus berniukas? 

- Palauk, palauk, tuojau aš tau jį parodysiu. Štai anas, 
matai? Tas, kuris laiko rankoje muškietą ir taikosi šauti 
pirmas. 

- Ar jis gerai šaudo? 

- Jis pataiko į už šimto žingsnių esantį taikinį. 

- Tas šaunuolis gerai patarnaus mišioms. Bet palauk, da- 
bar mano eilė kalbėti. 

- Ką? 

- Na taip... Bet ne! 

- Tu pažįsti mano mažąjį Žaką? 

- Aš? Visiškai nepažįstu. 

- Bet iš pradžių tau pasirodė, kad pažįsti jį ? 

- Taip, pamaniau, kad esu matęs jį vienoje bažnyčioje, 
vieną gražią dieną, tiksliau, naktį, kada ėjau išpažinties. Bet 
ne, aš apsirikau, tai ne jis. 

Mes turime prisipažinti, kad šį kartą Šiko žodžiai neati- 
tiko teisybės. Šiko labai gerai įsidėmėdavo veidus, vieną 
kartą pamatęs, įsimindavo juos visam laikui. 

Atkreipęs į save prioro ir jo draugo dėmesį, mažasis Ža- 
kas, kaip jį vadino Goranflo, iš tikrųjų tą akimirką užtaisė 
muškietą, tokio pat aukščio kaip ir jis pats. Paskui jis išdi- 
džiai atsistojo už šimto žingsnių nuo taikinio ir, atstatęs 
dešinę koją, tiksliai nusitaikė. 

Pasigirdo šūvis, ir kulka, vienuoliams džiūgaujant, patai- 
kė į patį taikinio centrą. 

- O, labai taikliai, - nusistebėjo Šiko, - dievaži, nuosta- 
bus vaikinas. 

- Dėkoju, pone, - atsakė Žakas, ir pablyškusius jo 
skruostus nudažė raudonis. 

- Tu puikiai valdai ginklą, mano berniuk, - pridūrė Šiko. 

- Bet, pone, aš mokausi, - atsakė Žakas. 

Tai pasakęs, padėjo muškietą, kuri buvo nebereikalinga 
po to, kai jis parodė savo sugebėjimus, iš savo kaimyno 
rankų paėmė ietį ir padarė mulinė, anot Šiko, nepriekaiš- 
tingai. 

Šiko ir šį kartą negailėjo pagyrų. 

- Jis ypač puikiai fechtuojasi, - pasakė domas Modestas. - 
Specialistai jį labai gerai vertina. To jaunuolio pakinkliai 
išties it geležiniai, rankų kaulai - it plienas, ir nuo ryto iki 
vakaro jis tą tik ir tedaro - mankština geležį. 

- Įdomu būtų pažiūrėti, - pasakė Šiko. 

- Jūs norite išbandyti jo jėgą? - paklausė Boromė. 

- Norėčiau pats tuo įsitikinti, - atsakė Šiko. 

- Bet čia nėra nė vieno, gal tik išskyrus mane patį, kas 
galėtų su juo susikauti, - atsakė iždininkas. - Gal jūs turite 
jėgos? 

- Viso labo tesu vargšas miestelėnas, - linguodamas gal- 
vą atsakė Šiko. - Kadaise aš valdžiau špagą ne blogiau už 
kitus. Bet dabar mano kojos dreba, rankos nebepatikimos 
ir galva jau nebe ta kaip anksčiau. 

- Bet jūs tebesitreniruojate? - paklausė Boromė. 

- Truputį, - atsakė Šiko ir metė žvilgsnį besišypsančiam 
Goranflo, kurį pagavęs, šis sušnibždėjo Nikola Davido vardą. 

Bet Boromė nepastebėjo tos šypsenos, neišgirdo to var- 
do, ramiai šypsodamasis jis įsakė atnešti rapyras ir fechtuo- 
tojų kaukes. 

Žakas, nors iš išorės šaltas ir paniuręs, spinduliavo 
džiaugsmu. Pasikaišęs iki kelių sutaną, du kartus treptelė- 
jęs koja, jis tvirtai įsirėmė sandalais į smėlį. 

- Iš tikrųjų, - pasakė Šiko, - aš ne vienuolis ir ne karei- 
vis, todėl seniai nesifechtavau. Prašom, broli Boromė, jūs - 
vieni raumenys ir sausgyslės - pamokykite brolį Žaką. 


223 


- Aš netgžįsakau! - pareiškė prioras, džiaugdamasis, kad 
gali įsiterpti. 

Boromė nusiėmė šalmą, Šiko paskubėjo ištiesti abi ran- 
kas, ir šalmas atsidūrė jo rankose. Buvęs jo šeimininkas 
galėjo dar kartą isitikinti, kad tai tikrai jo šalmas. Tuo metu 
iždininkas užsikišo sutanos skvernus už diržo ir ėmė ruoštis 
dvikovai. 

Visi vienuoliai, įkvėpti luomo dvasios, sustojo ratu apie 
mokinį ir mokytoją. 

Gorandlą pasilenkė prie draugo ausies. 

- Tai taip pat įdomu, kaip per vakarines pamaldas. 

- Su tavim sutiktų bet kuris raitininkas, - taip pat naiviai 
atsakė Šiko. 

Priešminkai užėmė savo pozicijas. Išdžiūvęs ir gyslotas 
Boromė buvo pranašesnis ūgiu. Be to, jis labiau pasitikėjo 
savimi ir buvo labiau patyręs. 

Kartais Žako akyse įsiplieksdavo liepsna, kuri nuraus- 
vindavo jo skruostus. 

Buvo matyti, kaip Boromė pamažu netenka savo, vie- 
nuolio, kaukės. Su rapyra rankoje, užsidegęs tokiu patrauk- 
liu kovos azartu, jis tapo kariu. Kiekvieną smūgį palydėda- 
vo pamokymu, patarimu, priekaištu, bet Žako jėga, ryžtin- 
gumas, įkarštis perveikdavo mokytojo savybes, ir brolis Bo- 
romė gavo keletą smūgių tiesiai į krūtinę. 

Šiko ryte rijo akimis šį reginį ir skaičiavo smūgius. 

Kai kova buvo baigta, tiksliau, kai priešininkai padarė 
pirmą pauzę, jis pasakė: 

- Žakas pataikė šešis kartus, brolis Boromė - devynis. 
Kaip mokiniui - neblogai, o mokytojui to nepakanka. 

Iš visų čia susirinkusių tik Šiko pastebėjo, kaip sužaiba- 
vo Boromė akys, - atsiskleidė naujas jo charakterio bruo- 
žas. 

"Šit kaip, - pagalvojo Šiko, - jis išdidus." 

 - Pone, - paprieštaravo Boromė, - jam reikėjo padėti 
daug pastangų, kad balsas skambėtų švelniai, - kova su ra- 
pyromis - visiems nelengvas dalykas, o ypač vargšams vie- 
nuoliams, tokiems kaip mes. 

- Ne tai svarbu, - atsakė Šiko, nutaręs metrą Boromė 
galutinai išmušti iš vėžių. - Mokytojas mažų mažiausiai turi 
būti dukart stipresnis už savo mokinį. 

- O, pone Brikė, - pasakė kramtydamas lūpas pabalęs 
Boromė, - jūs esate pernelyg reiklus. 

"Ką gi, jis dar ir piktas, - pagalvojo Šiko, - tai antra 
mirtina nuodėmė. O juk, sakoma, užtenka vienos, kad būtų 
pražudyta siela; man pasisekė." 

Garsiai jis pasakė: 

- Jei Žakas būtų kovojęs šaltakraujiškiau, jis, man rodos, 
būtų su jumis susilyginęs. 

- Aš taip nemanau, - atsakė Boromė. 

- O aš esu tuo įsitikinęs. 

- Ponui Brikė, kuris pats fechtuojasi, galbūt pačiam tiktų 
išbandyti jėgas su Žaku, - kandžiai pasakė Boromė. - Tuo- 
met jam būtų lengviau spręsti. 

- O, aš per daug senas! - atsakė Šiko. 

- Taip, užtat jūs turite žinių, - tarė Boromė. 

"Ak, tu šaipaisi, - pagalvojo Šiko. - Palauk, palauk." 

- Bet, - ištarė garsiai, - yra vienas įrodymas, kuris mano 
pastabą daro abejotiną. 

- Koks? 

- Aš esu tikras, kad brolis Boromė, garbingas mokytojas, 
truputį pasidavė Žakui. 

- Šit kaip! - suraukęs antakius, sušuko Žakas. 

- Ne, jokiu būdu, - atsakė Boromė kiek įmanoma valdy- 
damasis, bet sielos gelmėse drebėdamas iš įsiūčio. - Aš, Ži- 
noma, myliu Žaką, bet negadinčiau jo darydamas nuolaidų. 

- Keista, - pasakė Šiko, tarsi kalbėdamas pats su savimi. - 
Atleiskite, man taip pasirodė. 

- Galų gale jūs, taip lengvai sprendžiantis, pats pabandy- 
kite, pone Brikė, - pasiūlė Boromė. 

- O, aš negaliu ryžtis, - atsakė Šiko. 

- Nusiraminkite, pone, - tarė Boromė, - mes būsime 
jums atlaidūs, kaip moko bažnyčia. 

- Nekrikšte! - samurmėjo Šiko. 

- Pone Brikė, tik vieną kovą. 

- Pabandyk, - paragino Goranflo, - pabandyk! 

- Aš nepadarysiu jums nieko blogo, pone, - pasakė Žakas, 
palaikydamas savo mokytojo pusę ir norėdamas įgelti. - Ma- 
no ranka lengva. 

- Šaunus vaikinas! - sušnibždėjo Šiko, įdūręs į vienuoliu- 
ką nenusakomą žvilgsnį ir tylutėliai juokdamasis. 

- Ką gi, - pasakė jis. - Jei jau visi taip nori... 

- O, šaunu! - sušuko triumfuodami vienuoliai. 

- Tik, įspėju, mes kausimės ne daugiau kaip tris kartus, - 
pasakė Šiko. 

- Kaip pageidausite, pone, - atsakė Žakas. 

Lėtai atsikėlęs nuo suoliuko, ant kurio sėdėjo per visą 
pokalbį, Šiko patampė savo striukės skvernus, užsimovė ko- 
vos pirštines ir vikriai nelyg muses gaudantis driežas užsi- 
dėjo kaukę. 

- Jei jis atrems tavo tiesioginius smūgius, aš su tavim 
daugiau nebestosiu į kovą, taip ir žinok, - sušnibždėjo Bo- 
romė Žakui. 

Žakas linktelėjo galva ir nusišypsojo tarsi sakydamas: 
"Būkite ramus, mokytojau". 

Šiko vis taip pat tingiai, taip pat atsargiai užėmė savo 
poziciją ir ištiesė savo ilgas rankas bei kojas: tiksliais jude- 
siais jam pavyko paslėpti rankų bei kojų jėgą ir neįtikėtiną 
miklumą. 

XXIII 
PAMOKA 


Toje epochoje, apie kurią pasakojame siekdami ne tik 
pavaizduoti įvykius, bet ir parodyti papročius bei įpročius, 
fechtavimasis buvo visai kas kita negu šiandien. 

Špagos būdavo galandamos iš abiejų pusių, dėl to jomis 
ne tik durdavo, bet ir kirsdavo. Be to, su durklu kairėje 
rankoje būdavo galima ne tik gintis, bet ir pulti. Priešinin- 
kai dažnai sužeisdavo vieni kitus, tiksliau, įdrėksdavo, o tai 
labai juos dirgindavo. 

Keliusas, plūsdamas krauju iš aštuoniolikos žaizdų, vis 
dar kovėsi ir tikriausiai nebūtų pargriuvęs, jei devyniolikto- 
ji Žaizda nebūtų paguldžiusi jo į lovą, o paskui - ir į kapą. 

Fechtavimosi menas, atkeliavęs pas mus iš Italijos, žen- 
gė pirmuosius žingsnius, kovotojas būdavo priverstas daug 
judėti, o kaudamasis nelygioje vietoje, susidurdavo su dau- 
gybe kliūčių. 

Dažnai tekdavo matyti, kaip fechtuotojas čia išsitiesia 
visu ūgiu, čia susigūžia, šoka į dešinę, paskui į kairę, pritu- 
pia remdamasis ranka į žemę. Svarbiausia šio meno sąlyga 
būdavo ne tik rankos, bet ir kojų bei viso kūno vikrumas ir 
greitumas. 

Ir vis dėlto, atrodo, Šiko mokėsi fechtuotis nesivadovau- 
damas tos mokyklos taisyklėmis. Buvo galima pagalvoti, 
kad jis, atvirkščiai, iš anksto buvo numatęs šiuolaikinės 
fechtavimosi mokyklos subtilumus, kurios žavesys ir yra tas, 
kad kūnas beveik nejuda, dirbama tik rankomis. 

Jis abiem kojom tvirtai stovėjo ant žemės, ranka buvo 
mikli ir stipri, špaga nuo smaigalio iki geležtės vidurio atro- 
dė lanksti it nendrė, o prie rankenos - nepaprastai kieta. 

Iš pat pradžių, pamatęs prieš save ne žmogų, o statulą, 

kurios, kaip atrodė iš pirmo žvilgsnio, judėjo tik ranka, bro- 
lis Žakas ėmė ryžtingai pulti, o Šiko ištiesdavo ranką ir 
žengdavo koja į priekį vos tik pastebėjęs menkiausią savo 
priešininko klaidą. Nesunku įsivaizduoti, kad, įpratęs ne tik 
durti, bet ir kirsti, Žakas neretai atidengdavo čia vieną, čia 
kitą savo kūno dalį. 

Kiekvieną kartą, kai tik šitaip atsitikdavo, Šiko ištiesda- 
vo ranką per tris pėdas ir durdavo špagos smaigaliu Žakui į 
krūtinę. Jis tai darė taip metodiškai, kad, atrodė, jo smū- 
gius nukreipdavo kažin kokia jėga, o ne ranka, kuri turėtų 
būti bent kiek netobula. 

Po kiekvieno bakstelėjimo įraudęs .iš pykčio, užgautas 
ambicijų, Žakas šokdavo atgalios. 

Per dešimt minučių jaunuolis kiek įstengdamas kliovėsi 
savo vikrumu: jis puolė į priekį it leopardas, raitėsi it gyva- 
tė, šokinėjo ir į dešinę, ir į kairę. Bet Šiko šaltakraujiškai, 
mojuodamas ilga savo ranka, pasirinkdavo patogų momen- 
tą ir, nustūmęs priešininko rapyrą, durdavo jam į krūtinę 
špagos smaigaliu. 

Brolis Boromė balo, stengdamasis sutramdyti savo įsiūtį. 

Galiausiai Žakas paskutinį kartą puolė Šiko. Pastarasis, 
matydamas, kad berniūkštis netvirtai stovi ant kojų, ginda- 
masis tyčia atsidengė, kad Žakas galėtų smūgiuoti į tikslą. 
O jis šios progos nepraleido. 

Šiko, tvirtas it uola, nė nepajudėjo iš vietos. 

Brolis Boromė iki kraujo graužė pirštus. 

- Pone, jūs slėpėte nuo mūsų, kad esate fechtavimosi 
meno šulas, - pasakė jis. 

- Jis! - sušuko priblokštas Goranflo, apimtas visai su- 
prantamų draugiškų jausmų ir džiaugdamasis draugo per- 
gale. - Jis, bet juk jis niekada nesitreniruoja! 

- Aš, varganas buržua, - pasakė Šiko, - aš, Roberas Bri- 
kė, fechtavimosi meno šulas?! O, pone iždininke! 

- Ir vis dėlto, pone, - sušuko brolis Boromė, - jei žmogus 
valdo špagą taip kaip jūs, jis turi labai daug praktikuotis. 

- O mano Dieve, taip, porfė, - geraširdiškai atsakė Šiko, - 
man yra tekę išsitraukti špagą. Bet tai darydamas aš niekada 
nepamiršdavau vienos aplinkybės. 

- Kokios? 

- Žmogui su špaga rankoje puikybė - blogas patarėjas, o 
pyktis - prastas pagalbininkas. Dabar išklausykite manęs, 
broli Žakai, - pridūrė jis, - jūsų rankos riešas puikus, bet 
kojos ir galva nieko nevertos. Jūs pakankamai judrus, bet 
neklausote proto balso. Fechtuojantis labai svarbūs trys da- 
lykai: pirmiausia galva, paskui rankos ir kojos. Galva pade- 
da gintis, kojos ir rankos duoda galimybę laimėti, bet viskas 
draugėje visuomet lemia pergalę. 

- O, pone, runkitės su broliu Boromė, - ragino Žakas, - 
tai bus puikus reginys. 

Šiko puikuodamasis norėjo atsisakyti šio pasiūlymo, bet 
jam į galvą šovė mintis, kad pasipūtėlis iždininkas greičiau- 
siai pasistengs turėti naudą iš jo atsisakymo. 

- Mielai, - tarė jis, - jei brolis Boromė sutinka, esu jo 
paslaugoms. 

- Ne, pone; - atsakė iždininkas, - aš patirsiu nesėkmę. 
Geriau iš karto tai prisipažinti. 

- O, koks jis kuklus, koks mielas! - pasakė Gorantlo. 

- Tu klysti, - sušnibždėjo jam į ausį nepermaldaujamas 
Šiko, - jis pamišo iš tuštybės. Jei aš būčiau jo amžiaus ir jei 
man pasipainiotų tokia proga, ant kelių parpuolęs maldau- 
čiau gauti pamoką, kokią ką tik gavo Žakas. 

Tai pasakęs, Šiko vėl susikūprino, sukreivojo kojas, jo 
veidą iškreipė grimasa, ir jis atsisėdo ant suoliuko. 

Žakas nusekė iš paskos. Susižavėjimas įveikė pralaimėji- 
mo kartėlį. 

- Pamokykite mane, pone Roberai, - kartojo jis, - senjo- 
ras prioras duos sutikimą. Ar taip, jūsų šventenybe? 

- Taip, mano vaike, - atsakė Gorantflo, - su mielu noru. 

- Aš nenoriu užimti vietos, kuri teisėtai priklauso jūsų 
mokytojui, - nusilenkęs Boromė, atsakė Šiko. 

Tada prabilo Boromė. 

- Aš nesu vienintelis Žako mokytojas, fechtavimosi mo- 
kau ne tik aš. Ne aš vienas ir atsakau už pralaimėjimą. 

- O kas tas kitas jo mokytojas? - paklausė Šiko. Jis pa- 
stebėjo, kad Boromė staiga paraudo, išsigandęs, ar netyčia 
neprasitarė, ko nereikia. 

- Ne, niekas, - pasakė jis, - niekas. 

- Kaip, - paprieštaravo Šiko, - aš puikiai girdėjau, ką jūs 
ką tik pasakėte. Žakai, kas yra kitas jūsų mokytojas? 

- Taip, taip, - įsikišo Goranflo. - Trumpakojis storulis, 
jūs jį man pristatėte, Boromė. Retsykiais jis užeina pas 
mus. Malonaus veido, geras sugėrovas. 

- Aš neprisimenu, kuo jis vardu, - pasakė Boromė. 

Brolis Euzebas, žioplokai šypsodamasis, užsikišęs virtu- 
vinį peilį už diržo, kuo kvailiausiai išėjo į priekį. 

- Aš žinau, kas jis, - pasakė jis. 

Boromė ėmė energingai rodyti jam ženklus, bet jis nieko 
nepastebėjo. 

- Tai metras Biusi Lekleras, - kalbėjo toliau Euzebas, - 
jis mokė fechtavimo Briuselyje. 

- Šit kaip, - nustebo Šiko, - metras Biusi Lekleras! Die- 
važi, puiki špaga! 

Tardamas šiuos žodžius taip naiviai, kaip tik įstengė, Ši- 
ko probėkšmom sugavo piktą žvilgsnį, kurį Boromė metė į 
taip nevykusiai savo paslaugumą parodžiusį Euzebą. 

- Tik pamanykite, o aš ir nežinojau, kad jo vardas Biusi 
Lekleras, man pamiršo apie tai pranešti, - nusistebėjo Go- 
ranflo. 

- Nemaniau, kad jo vardas jus bent kiek domintų, jūsų 
malonybe, - atsakė Boromė. 

- Iš tiesų, - įsiterpė Šiko, - visai nesvarbu, tas ar kitas 
mokytojas moko fechtavimo, svarbu, kad jis būtų geras. 

- Tikrai nesvarbu, - pridūrė Gorantlo, - svarbu, kad jis 
būtų geras. 

Tai pasakęs, jis nuėjo prie laiptų, vedančių į jo kambarį. 
Vienuoliai pagarbiai žiūrėjo į savo priorą. 

Pratybos buvo baigtos. 

Laiptų papėdėje Žakas, dideliam Boromė nepasitenkini- 
mui, pakartojo savo klausimą Šiko. Bet Šiko atsakė: 

- Mano drauge, aš blogas mokytojas, pats išmokau gal- 
vodamas ir treniruodamasis. Darykite kaip aš: šviesus pro- 
tas iš visko gali turėti naudą. 

Boromė davė komandą, ir išsirikiavę vienuoliai pasuko 
iš kiemo į vienuolyno pastatą. 

Remdamasis į Šiko ranką, Goranflo didingai lipo laip- 
tais aukštyn. 

- Tikiuosi, - puikuodamasis pasakė jis, - apie šiuos na- 
mus visi pasakys, kad jie ištikimai tarnauja karaliui ir gali 
jam praversti. 

- O kaipgi, velniai rautų! - atsakė Šiko. - Ateini pas jus, 
dvasiškasis priore, ir ko tik nepamatai. 

- Ir visa tai - per mėnesį, net mažiau negu per mėnesį. 

- Ir viską jūs padarėte? 

- Aš, aš vienas, kaip pats matote, - atstatęs krūtinę, pa- 
sakė Gorantlo. 

- Taip, jūs nuveikėte daugiau negu buvo galima tikėtis, 
mano bičiuli, ir kai aš grįšiu atlikęs savo misiją... 

- O, iš tiesų, mano drauge, pakalbėkime apie jūsų misi- 
ją... 

- Su mielu noru, mat prieš išvykdamas aš turiu pasiųsti 
žinią, tiksliau, pasiuntinį su žinia pas karalių. 

- Pasiuntinį pas karalių, mano drauge? Vadinasi, jūs pa- 
laikote tiesioginius ryšius su karaliumi? 

- Taip. 

- Ir sakote, kad jums reikia pasiuntinio? 

- Žinoma. 

- Aš duosiu du geriausius mūsų žygūnus. Bet sakykite 
man, Šiko, kaip karalius, kuris manė, kad jūs esate miręs... 

- Aš juk jau sakiau jums: tai buvo tik letargas... reikiamu 
momentu aš prisikėliau. 

- Ir jūs vėl įgijote jo palankumą? - paklausė Gorantflo. 

- Didesnį negu anksčiau. 

- Vadinasi, - pasakė Goranflo sustodamas, - jūs galėsite 
papasakoti karaliui apie viską, ką mes čia dėl jo darome? 

- Būtinai, mano drauge, būtinai, būkite ramus. 

- O, brangus Šiko! - sušuko Goranflo: jis jau matė save 
vyskupu. 

- Bet pirmiausia jūsų turiu paprašyti dviejų dalykų. 

- Kokių? 

- Pirmiausia pinigų, kuriuos karalius jums grąžins. 

- Pinigų! - greitai atsistojęs, sušuko Goranflo. - Jų pilnos 
mano skrynios. 

- Dievaži, jums galima pavydėti, - pasakė Šiko. 

- Ar užteks tūkstančio ekiu? 

- Per daug, drauge. Mano poreikiai nedideli, troškimai 
kuklūs. Karaliaus pasiuntinio pareigos neapsuko man gal- 
vos, aš ne tik nesigiriu, aš stengiuosi tai nuslėpti. Man pa- 
kaks šimto ekiu. 

- Imkite. Na, o antra? 

- Man reikia ginklanešio. 

- Ginklanešio? . 

- Taip, kad jis mane lydėtų. Juk aš mėgstu kompaniją. 

- Ak, mano bičiuli, jei būčiau laisvas kaip anuomet, - 
atsidusdamas pasakė Goranflo. 

- Taip, bet jūs toks nesate. 

- Mano vardas kausto mane, - sumurmėjo Goranflo. 

- Deja! - tarė Šiko. - Visko iš karto nepadarysi. Brangu- 
sis priore, neturėdamas galimybės matyti jūsų savo draugė- 
je, aš pasitenkinsiu broliu Žaku. 

- Broliu Žaku? 

- Taip, man patiko tas šaunuolis. 

- Tu teisus, Šiko, tai retas jaunuolis, jis daug pasieks. 

- Jei tu jį man atiduosi, aš vešiuos jį už dviejų šimtų 
penkiasdešimt mylių. 

- Jis tavo, mano bičiuli. 

Prioras paskambino varpeliu, kurį išgirdęs tuojau pat at- 
bėgo vienuolis tarnas. 

- Pakvieskite brolį Žaką, taip pat brolį, atliekantį užduo- 
tis mieste. 

Po dešimties minučių jiedu pasirodė tarpduryje. 

- Žakai, - pasakė Goranflo, - aš skiriu jums labai svarbią 
užduotį. 

- Man, pone priore? - paklausė nustebęs jaunuolis. 

- Taip, jūs lydėsite poną Roberą Brikė ilgoje jo kelionėje. 

- O! - susižavėjęs būsima kelione, sušuko jaunuolis. - Aš 
keliausiu su ponu Brikė, aš kvėpuosiu grynu oru, aš būsiu 
laisvėje! Ak! Pone Roberai Brikė, mes kasdien fechtuosi- 
mės, ar ne? 

- Taip, mano vaike. 

- Ir aš galėsiu pasiimti savo arkebuzą? 

- Galėsi. 

Žakas, džiaugsmingai šūkaudamas, puolė iš kambario. 

- O dabar duokite savo nurodymus, - pasakė Goranflo. - 
Prieikite arčiau, broli Panurgai! 

- Panurgas! - sušuko Šiko, kuriam šis vardas sukėlė ma- 
lonius prisiminimus. 

- Taigi, - pasakė Gorantlo, - aš pasirinkau brolį, kurio 
vardas irgi Panurgas, ir jis tvarko tuos pačius reikalus kaip 
ir anas. 

- Vadinasi, senas mūsų draugas tau nebetarnauja? 

- Jis mirė, Šiko, jis mirė. 

- O-0, - su užuojauta nutęsė Šiko. - Iš tiesų jis buvo labai 
senas. 

- Devyniasdešimties metų, mano drauge, jam buvo devy- 
niasdešimt metų. 

- Retas ilgaamžiškumas, - tarė Šiko. - Panašių pavyzdžių 
galima rasti tik vienuolyne. 


XXIV 
ATGAILAUJANTI NUSIDĖJĖLĖ 


Panurgas, apie kurį kalbėjo prioras, greitai pasirodė. 

Buvo visiškai aišku, kad jis pašauktas pakeisti velionį 
bendravardį ne dėl moralinių ar fizinių savo savybių, nes 
dar niekada tokio protingo veido Žmogus nebuvo apdova- 
notas vardu, kuriuo pavadino asilą. 

Brolis Panurgas su savo mažomis akutėmis, smaila nosi- 
mi ir atsikišusiu smakru greičiau priminė lapę. 

Šiko į jį žvelgė tik vieną akimirką, bet nors ir kokia 
trumpa ji buvo, jis, atrodo, teisingai įvertino vienuolyno pa- 
siuntinį. 

Panurgas paklusniai sustojo prie durų. 

- Prieikite, pone pasiuntiny, - pakvietė Šiko, - ar nepasi- 
klysite Luvre? 

- Ne, pone, - atsakė Panurgas. 

- O ar pažįstate Luvro gyventoją Henriką de Valua? 

- Karalių? 

- Aš nežinau, ar jis iš tikro yra karalius, - atsakė Šiko, - 
bet apskritai ji tuo vardu vadina. 

- Aš turėsiu reikalų su karalium? 

- Žinoma. Ar jūs jį pažįstate? 

- Labai gerai, pone Brikė. 

- Taigi pasakykite jam, kad turite su juo pasikalbėti. 

- Mane įleis? 

- Taip, pas jo kamerdinerį. Jūsų sutana pasitarnaus kaip 
leidimas. Kaip žinote, jo didenybė labai religingas. 

- O ką turėsiu pasakyti jo didenybės kamerdineriui? 

- Pasakykite, kad jus atsiuntė Šešėlis. 

- Koks Šešėlis? 

- Smalsumas - didelė yda, mano broli. 

- Atleiskite. 

- Taigi pasakykite, kad jus atsiuntė Šešėlis. 

- Taip. 

- Ir kad atėjote laiško. 

- Ir vėl! 

- Ak taip, teisybė. 

- Didžiai gerbiamas priore, - kreipėsi Šiko į Goranflo, - 
ankstesnis Panurgas man labiau patiko. 

- Tai viskas, ką aš turiu padaryti? - paklausė pasiuntinys. 

- Pridursite, kad Šešėlis lauks laiško, palengva traukda- 
mas į Šarantoną. 

- Tai tas kelias, kur aš turiu jus pasivyti? 

- Tikrai taip. 

Panurgas pasuko prie durų ir pakėlė portjerą rengdama- 
sis išeiti. Kai Panurgas kilstelėjo portjerą, Šiko pasirodė, 
kad užjos pasislėpęs kažkas klausėsi jų pokalbio. 

Beje, ji taip greitai nusileido, kad Šiko nebuvo tikras, ar 
tai realybė, ar tik jo vaizduotės žaismas. 

Ir vis dėlto guvus Šiko protas beveik įtikino, kad klausėsi 
brolis Boromė. 

"O, tu klausaisi, - pagalvojo jis, - juo geriau, tuomet aš 
specialiai kalbėsiu taip, kad girdėtum." 

- Vadinasi, - pasakė Goranflo, - karalius suteikė jums 
garbę atlikti jo pavedimą? 

- Taip, slaptą. 

- Manau, tai susiję su politika? 

- Ir aš taip manau. 

- Kaip, jūs nežinote, kokį pavedimą turite atlikti? 

- Žinau tik tiek, kad turiu nuvežti laišką, štai ir viskas. 

- Be abejo, tai valstybinė paslaptis. 

- Manau, kad taip. 

- Ir jūs net neįtariate, kokia?.. 

- Mes čia visai vieni? Ir aš galiu pasakyti, ką apie tai 
galvoju? 

- Sakykite, tylėsiu it kapo duobė. 

- Gerai. Karalius galų gale nutarė suteikti pagalbą Anžu 
kunigaikščiui. 

- Šit kaip? | 

- Taip. Ponas de Žuajezas tuo tikslu turi išvykti šią nak- 
tį. 

- O jūs, mano drauge? 

- Aš vykstu Ispanijos link. 

- O kaip keliausite? 

- Taip, kaip mes anuomet keliaudavome: pėsčiomis, rai- 
tas, važiuotas, kaip pasitaikys. 

- Žakas jums bus puikus kompanionas kelionėje, gerai 
padarėte paprašęs išleisti jį su jumis, jis, velniūkštis, su- 
pranta lotyniškai! 

- Turiu prisipažinti, jis labai man patiko. 

- To pakako, kad jį išleisčiau, mano drauge. Aš manau, 
kad jis, be viso kito, bus geras pagalbininkas, jei įvyktų koks 
susirėmimas. 

- Dėkoju, brangus drauge. O dabar, atrodo, man belieka 
tik atsisveikinti su jumis. 

- Likite sveikas! 

- Ką jūs darote? 

- Esu linkęs suteikti jums palaiminimą. 

- Dar ko! - pasakė Šiko. - Tarp mūsų kalbant, tai visai 
nereikalinga. 

- Jūs teisus, - atsakė Goranflo, - tai tinka daryti su sveti- 
mais. 

- Ir jie, bičiuliai, švelniai pasibučiavo. 

- Žakai! - sušuko prioras. - Žakai! 

Iš už portjeros pasirodė kiaunės snukutis. 

- Kaip! Jūs dar neišvykote?! - sušuko Šiko. 

- Atleiskite, pone. 

- Paskubėkite, - paragino Goranflo. - Ponas Brikė sku- 
ba. Kur Žakas? 

Tuo metu pasirodė saldžiai besišypsantis brolis Boromė. 

- Broli Žakai! - dar kartą riktelėjo prioras. 

- Brolis Žakas išėjo, - pasakė iždininkas. 

- Kaip tai išėjo! - sušuko Šiko. 

- Argi jūs, priore, neprašėte, kad kas nors vyktų į Luvrą? 

- Bet juk aš siunčiau Panurgą, - nusistebėjo Gorantlo. 

- Na ir kvailys aš! Man pasigirdo, kad jūs tai padaryti 
pavedėte Žakui, - atsakė Boromė, sudavęs sau per kaktą. 

Šiko suraukė antakius. Bet Boromė apgailestavo taip 
nuoširdžiai, kad priekaištauti jam būtų buvę žiauru. 

- Man teks palaukti, - pasakė Šiko, - kol Žakas grįš. 

Boromė, irgi suraukęs antakius, nusilenkė. 

- Beje, - pasakė jis, - aš pamiršau senjorui priorui pra- 
nešti, - dėl šito ir užlipau čia, - nepažįstama dama jau atėjo 
ir prašo, kad jūsų šventenybė suteiktų jai audienciją. 

Šiko sukluso. | 

- Ji viena? - paklausė Gorantlo. 

- Su ginklanešiu. 

- Arji jauna? - paklausė Gorantlo. 

Boromė droviai nuleido akis. 

"Be viso kito, jis dar ir veidmainis, - pagalvojo Šiko." 

- Atrodo, kad ji jauna, - atsakė Boromė. 

- Mano drauge, - pasakė Gorantlo, atsisukęs į Roberą 
Brikė, - pats supranti? 

- Suprantu, - atsakė Šiko, - aš išeinu. Palauksiu kaimyni- 
niame kambaryje arba kieme. 

- Puiku, mielas drauge. 

- Pone, iš čia toli iki Luvro, - pareiškė Boromė, - brolis 
Žakas gali vėlai grįžti. Be to, asmuo, į kurį jūs kreipiatės, 
galbūt nesiryš patikėti svarbaus laiško jaunuoliui. 

- Jūs per vėlai apie tai pagalvojote, broli Boromė. 

- Dievaži, nežinojau. Jei būtumėte man pavedę... 

- Gerai, gerai, aš palengva keliausiu Šarantono link. Pa- 
siuntinys, kad ir kas jis būtų, pasivys mane tame kelyje. 

Ir jis pasuko prie laiptų. 

- Ne čia, pone, atleiskite, - išbėrė Boromė. - Šiais laip- 
tais lips nepažįstamoji, O ji su niekuo nenori susitikti. 

- Jūs teisus, - nusišypsojo Šiko, - aš nulipsiu šoniniais 
laiptais. 

Ir jis pasuko koridoriumi, vedančiu į nedidelį kabinetą. 

- O aš, - pareiškė Boromė, - turėsiu garbę lydėti atgai- 
laujančiąją pas dvasiškąjį priorą. 

- Puiku, - pasakė Goranflo. 

- Jūs žinote kelią? - nerimaudamas paklausė Boromė. 

- Kuo puikiausiai. 

Ir Šiko išėjo. 

"Už kabineto buvo kambarys. Šoniniai laiptai leidosi už 
aikštelės prieš tą kambarį. 

Šiko sakė tiesą: jis žinojo kelią, bet neatpažino kamba- 
rio. 

Iš tiesų jis buvo pasikeitęs nuo to meto, kai ėjo čia pas- 
kutinį kartą. Jo sienos buvo nukabinėtos ginklais, ant stalų 
ir konsolių riogsojo kardai, špagos ir pistoletai, visi kampai 
buvo užgrūsti muškietomis ir arkebuzomis. 

Šiko keletą akimirkų užtruko šiame kambaryje, jis pano- 
ro gerai viską apgalvoti. 

"Nuo manęs slepia Žaką, nuo manęs slepia damą, mane 
verčia lipti šoniniais laiptais, nori, kad paradiniai būtų ne- 
užimti. Tai reiškia, kad man trukdoma bendrauti su vienuo- 
liu ir norima paslėpti nuo mano akių damą, viskas aišku. 
Kaip geras strategas, aš, nepaisydamas jų norų, kaip tik 
viską turiu daryti atvirkščiai. Taigi palauksiu Žako ir pasi- 
stengsiu pamatyti paslaptingąją damą. O! O! Kampe mėtosi 
puikūs šarviniai marškiniai - lankstūs, plonyčiai, gerai už- 
grūdinti." 

Pakėlęs šarvus, ėmė jais gėrėtis. 

"Tokių aš ir ieškojau, - pagalvojo jis. - Jie lengvi, it būtų 
iš lino, ir per ankšti priorui. Iš tiesų galima pamanyti, kad 
šie marškiniai pagaminti kaip tik man. Pasiskolinsime juos 
iš domo Modesto. Grįžęs grąžinsiu." 

Šiko, negaišdamas laiko, sulankstė šarvus ir paslėpė po 
striuke. 

Kai jis tvirtino paskutinį raištį, ant slenksčio pasirodė 
brolis Boromė. 

- O! - sušnibždėjo Šiko. - Ir vėl tu! Bet tu pavėlavai, 
drauguži. 

Sukryžiavęs už nugaros ilgas savo rankas ir atsilošęs at- 
gal, Šiko dėjosi besižavįs trofėjais. 

- Ponas Roberas Brikė ieško sau tinkamo ginklo? - pa- 
klausė Boromė. 

- Aš, mano drauge? - nustebo Šiko. - Dieve mano, kam 
man ginklas? 

- Bet juk jūs jį taip puikiai valdote. 

- Teoriškai, brangus broli, tik teoriškai. Vargšas buržua, 
toks, kaip aš, gali vikriai darbuotis rankomis ir kojomis. Bet 
ko jis neturi ir ko jam visada trūks - tai kareivio narsumo. 
Rapyra gana gražiai blykčioja mano rankose, bet, patikėki- 
te, Žakas, apsiginklavęs špaga, priverstų mane trauktis iš 
čia į Šarantoną. 

- Šit kaip?! - nustebo Boromė, pusiau patikėjęs Šiko pa- 
prastumu ir geraširdiškumu. O šis, pridursime, ėmė kuprin- 
tis, vaipytis ir žvairuoti uoliau nei tai darydavo anksčiau. 

- Be to, man pritrūks kvapo, - kalbėjo toliau Šiko. - Pa- 
stebėjote, aš silpnai ginuosi. Kojos niekam tikusios, tai di- 
džiausias mano trūkumas. 

- Leiskite pasakyti, pone, kad turint tokį trūkumą ke- 
liauti dar sunkiau nei fechtuotis. 

- Ak, jūs žinote, kad rengiuosi į kelionę? - nerūpestingai 
paklausė Šiko. 

- Aš tai girdėjau iš Panurgo, - paraudęs atsakė Boromė. 

- Keista, neprisimenu, kad apie tai būčiau kalbėjęs su 
Panurgu. Bet nesvarbu. Aš neturiu ko slėpti. Taip, broli, 
vykstu į nedidelę kelionę. Keliauju į savo tėvynę, kur turiu 
šiokią tokią nuosavybę. 

- Žinote, pone Brikė, broliui Žakui jūs suteikiate didelę 
garbę. 

- Tuo, kad imu jį su savimi? 

- Tai pirma, o antra - jūs suteikėte jam galimybę pama- 
tyti karalių. 

- Arba jo kamerdinerį, nes gali būti, ir netgi tikėtina, 
kad brolis Žakas su niekuo kitu nepasimatys. 

- Vadinasi, jūs Luvre savas žmogus? 

- O, labai savas, pone. Aš tiekiau karaliui ir jauniems 
dvariškiams šiltas kojines. 

- Karaliui? 

- Aš turėjau su juo reikalų, kai jis viso labo tebuvo Anžu 
kunigaikštis. Grįžęs iš Lenkijos, jis mane prisiminė, ir aš 
tapau rūmų tiekėju. 

- Tai puikiausia pažintis, pone Brikė. 

- Pažintis su jo didenybe? 

- Taip. 

- Ne visi su jumis sutiktų, broli Boromė. 


240) 


- O, Lygos žmonės! 

- Dabar visi daugiau ar mažiau pritaria Lygai. 

- Bet jūs, tikriausiai, mažiau. 

- Kodėl taip manote? 

- Juk jūs asmeniškai pažįstate karalių. 

- Na, na, aš, kaip ir visi, taip pat domiuosi politika, - 
atsakė Šiko. 

- Taip, bet jūsų politiniai įsitikinimai sutampa su kara- 
liaus. 

- Be reikalo taip galvojate. Mes dažnai ginčijamės. 

- Jei taip, kaip jis patikėjo jums misiją? 

- Jūs norėjote pasakyti - pavedimą? 

- Misija ar pavedimas - koks skirtumas? Ir vienam, ir 
kitam reikia pasitikėjimo. 

- Didelio čia daikto! Karaliui svarbu tik viena, tai yra, 
kad aš jam padėčiau. | 

- Padėtumėte! 

- Taip. 

- Politiškai ar finansiškai? 

- Ne, tai susiję su drabužiais. 

- Ką jūs sakote? - apstulbo Boromė. 

- Žinoma, aš tuojau jums paaiškinsiu. 

- Klausau. 

- Jūs žinote, kad karalius aplankė Šartro Dievo Motinos 
katedrą? 

- Taip, meldėsi, kad jam pasiųstų įpėdinį. 

- Tikra tiesa. Ar jūs žinote, kad yra patikimas būdas pa- 
siekti tikslą, kurio siekia karalius? 

- Kaip ten bebūtų, jis, atrodo, tuo nesinaudoja. 

- Broli Boromė! - pasakė Šiko. 

- Ką? 

- Kaip puikiai žinote, kalba sukasi apie įpėdinio atsiradi- 
mą stebuklingu būdu, o ne kokiu nors kitu. 


16. Keturiasdešimt penki I t. 

- Ir jis to stebuklo meldė? 

- Šartro Dievo Motinos. 

- Ak taip, marškiniai? 

- Pagaliau supratote! Iš gerosios Dievo Motinos karalius 
gavo marškinius ir atidavė juos karalienei, o mainais ketino 
įteikti jai tokius drabužius, kaip Toledo Dievo Motinos; sa- 
koma, kad tai patys gražiausi ir puošniausi šventosios mer- 
gelės drabužiai. 

- Taigi jūs vykstate... 

- Į Toledą, brangus broli Boromė, į Toledą, gerai apžiū- 
rėti tuos drabužius ir pasiūti panašius į juos. 

Boromė, atrodo, svyravo - tikėti ar netikėti Šiko žo- 
džiais. 

Gerai pasvarsčius, peršasi išvada, kad jis juo nepatikėjo. 

- Pats matote, - kalbėjo toliau Šiko, dėdamasis nesu- 
prantąs, kokios mintys sukosi brolio iždininko galvoje. - 
Taip susiklosčius aplinkybėms, man būtų malonu keliauti 
bažnyčios tarno draugijoje. Bet laikas eina, brolis Žakas 
netrukus turėtų grįžti. Beje, ar nebus geriau, jei jo palauk- 
siu už vienuolyno sienų, pavyzdžiui, prie Fobeno kryžiaus? 

- Manau, kad taip iš tikrųjų būtų geriau, - atsakė Boromė. 

- Vadinasi, jūs būsite toks malonus ir pranešite jam apie 
tai, kai jis grįš? 

- Taip. 

- Ir atsiųsite jį pas mane? 

- Nedelsdamas. 

- Dėkoju, brangus broli Boromė, aš labai džiaugiuosi su 
jumis susipažinęs. , 

Jie nusilenkė vienas kitam. Šiko nulipo žemyn šoniniais 
laiptais. Kai'jis išėjo, Boromė užšovė durų velkę. 

- Viskas aišku, - sušnibždėjo Šiko, - matyt, jiems labai 
svarbu, kad nepamatyčiau tos damos. Taigi aš turiu ją pa- 
matyti. 

Kad įvykdytų, ką buvo sumanęs, Šiko išėjo iš vienuolyno 
taip, kad visi matytų, ir pasuko prie Fobeno kryžiaus, laiky- 
damasis kelio vidurio. 

Atėjęs prie Fobeno kryžiaus, jis pasislėpė už vienos fer- 
mos sienos. Matydamas, kad dabar jam nebaisūs įžvalgūs 
prioro sargai, net tokie akyli kaip Boromė, jis pamažu slin- 
ko pagal pastato sieną, nusileido į griovį, kuris vedė atga- 
lios į vienuolyną, ir, niekieno nepastebėtas, pasislėpė 
skroblų atžalyno tankmėje, kaip tik priešais vienuolyną. 

Iš šios vietos jis puikiai galėjo viską matyti, taigi atsisė- 
do, tiksliau, atsigulė ir ėmė laukti grįžtančio Žako ir iš vie- 
nuolyno turinčios išeiti damos. 


XXV 
PASALA 


Kaip žinome, Šiko sprendimus priimdavo greitai. 

Dabar jis nusprendė laukti ir įsitaisė kaip galima pato- 
giau. 

Jaunų skroblo šakų tankumyne jis pasidarė langelį, kad 
galėtų stebėti visus jį dominančius praeivius. 

Žmonių kelyje nebuvo matyti. 

Nors ir kaip toli skverbėsi Šiko žvilgsnis, jis niekur nepa- 
stebėjo nei raitelio, nei smalsuolio, nei valstiečio. 

Vakarykštė minia išnyko kartu su reginiu, kuris ją subū- 
rė. 

Štai kodėl Šiko nepamatė nieko, išskyrus gana prastai 
apsirengusį žmogų, kuris vaikštinėjo pirmyn atgal skersai 
kelio ir, darbuodamasis ilga nusmailinga lazda, kažką mata- 
vo šiame, jo didenybei Prancūzijos karaliui priklausančia- 
me gristame trakte. 

Šiko visiškai nebeturėjo ką veikti. 

Jis nepaprastai džiaugėsi, kad gali stebėti bent šį žmogų. 

Ką jis matavo? Kodėl tai darė? Štai kokie klausimai ke- 
letai minučių užgožė visas kitas kur kas svarbesnes Robero 
Brikė mintis. 

Todėl jis nusprendė nepaleisti iš akių matavimus atlie- 
kančio žmogaus. 

Deja, tuo momentu, kai, baigęs matuoti, žmogus jau ke- 
tino pakelti galvą, naujas, svarbesnis atradimas patraukė 
Šiko dėmesį ir privertė nukreipti žvilgsnį visai į kitą pusę. 

Goranflo balkono langas plačiai atsidarė, ir prieš stebė- 
tojo akis pasirodė garbingieji domo Modesto apvalumai. 
Modestas, išpūtęs akis, švytėdamas šventiška šypsena, de- 
monstruodamas nepaprastą galantiškumą, vedėsi paskui sa- 
ve damą, susisupusią į aksominį, kailiu apsiūtą apsiaustą. 

"Oho, - pagalvojo Šiko, - štai ir atgailaujanti nusidėjėlė. 
Iš jos laikysenos galima spręsti, kad ji jauna. Pažiūrėsime, 
kaip atrodo galvutė. Taip, gerai, pasisukite šiek tiek į tą 
pusę. Puiku! Iš tiesų keista, kad visi, į ką tik bepažiūriu, 
man atrodo į ką nors panašūs. Ši manija tokia nemaloni. 
Taip, o štai ir jos ginklanešys. Na, o čia nekyla jokių abejo- 
nių - tai Meinvilis. Taip, taip, į viršų užriesti ūsai, špaga su 
kiaukutine rankena - tai jis. Bet galvokime blaiviai. Velniai 
neraliuoti, jei neapsirikau dėl Meinvilio, kodėl turiu apsi- 
rikti dėl ponios Monpansjė? Juk ši moteris, na taip, velniai 
rautų, ši moteris - kunigaikštienė!" 

Nesunku suprasti, kad nuo šio momento Šiko nebekrei- 
pė dėmesio į žmogų, kuris matavo kelią, ir jau nebenuleido 
akių nuo abiejų garsių asmenų. 

Po akimirkos už jų pasirodė blyškus Boromė veidas, 
Meinvilis keletą kartų kažko jo paklausė. 

"Reikalas aiškus, - pagalvojo jis, - visi čia įsimaišę. Ką gi, 
būsime sąmokslininkai, tai dabar madinga. Bet, velniai 

griebtų, ko gero, ar tik kunigaikštienė nenori persikraustyti 
pas domą Modestą, nors ji už šimto žingsnių nuo čia, Bel 
Ebe, turi savo namą?" 

Viską atidžiai stebintis Šiko dar labiau įtempė dėmesį. 

Kol kunigaikštienė šnekučiavosi su Goranflo ar, tiksliau 
pasakius, vertė jį plepėti, ponas de Meinvilis davė ženklą 
kažkam, esančiam lauke. 

Tuo metu Šiko nieko nematė, išskyrus žmogų, kuris atli- 
ko kelio matavimus. 

Ir tikrai, ženklas buvo duotas kaip tik jam, nes šis žmo- 
gus nustojo matavęs. 

Jis sustojo priešais balkoną taip, kad jo veidas buvo at- 
suktas Paryžiaus link. 

Goranflo tebemeilikavo atgailaujančiai nusidėjėlei. “ 

Ponas de Meinvilis kažką pašnibždėjo Boromė į ausį, ir 
Šis tuoj pat pradėjo taip gestikuliuoti už vienuolyno vyres- 
niojo nugaros, kad Šiko negalėjo nieko suprasti. Tačiau ke- 
lią matavęs žmogus, atrodo, viską kuo puikiausiai suprato, 
nes jis perėjo į kitą vietą, kur, paklusdamas dar vienam 
Boromė ir Meinvilio gestui, sustingo nejudėdamas it statu- 
lą. 

Taip pastovėjęs keletą sekundžių ir gavęs dar vieną bro- 
lio Boromė ženklą, pradėjo daryti pratimus, kurie ypač su- 
domino Šiko, nes jis neįstengė suvokti, kodėl taip elgiama- 
Si. 

Iš tos vietos, kur jis stovėjo, kelią matavęs žmogus nubė- 
go prie abatijos vartų, o ponas de Meinvilis tuo metu stebė- 
jo jį su laikrodžiu rankoje. 

- Po velniais! Po velniais! - sušnibždėjo Šiko. - Visa tai 
gana įtartina. Uždavinys nelengvas. Bet kad ir koks jis būtų 
sunkus, gal vis dėlto man pavyks jį išspręsti, jei pamatysiu 
kelią matavusio žmogaus veidą! 

Kaip tik tą akimirką, tarsi Šiko globojanti dvasia būtų 

nusprendusi išpildyti jo norą, kelią matavęs žmogus pasisu- 
ko, ir Šiko pamatė, kad tai Paryžiaus miesto teismo valdi- 
ninkas Nikola Pulenas, kuriam jis išvakarėse pardavė savo 
senus šarvus. 

"Na štai, - pagalvojo jis, - tegyvuoja Lyga! Dabar aš pa- 
kankamai pamačiau, šiek tiek pakrutinęs smegenis, supra- 
siu ir visa kita. Ką gi, gerai, pakrutinsim." 

Kunigaikštienė, lydima savo ginklanešio, išėjo iš abatijos 
ir atsisėdo į dengtus neštuvus, kurie jos laukė prie vartų. 

. Domas Modestas, lydėjęs juos prie išėjimo, nieko kito 
nedarė, tik be paliovos lankstėsi. 

Kunigaikštienė, nenuleisdama neštuvų užuolaidėlių, dar 
atsakinėjo vienuolyno vyresniajam, kai iš Paryžiaus per 
Sent Antuano vartus išėjęs švento Jokūbo ordino vienuolis 
iš pradžių susilygino su arkliu, smalsiai visus nužvelgė, pas- 
kui įdėmus jo žvilgsnis nukrypo į neštuvus. 

Šiko pažino, kad šis vienuolis - tai mažasis brolis Žakas, 
kuris skubiai ėjo iš Luvro ir dabar sustojo pritrenktas po- 
nios de Monpansjė grožio. 

"Na, na, - pagalvojo Šiko, - man sekasi. Jeigu Žakas būtų 
grįžęs anksčiau, aš nebūčiau galėjęs pamatyti kunigaikštie- 
nės, kadangi man būtų tekę kaip galima greičiau bėgti prie 
Fobeno kryžiaus, kur buvo paskirtas pasimatymas. O dabar 
ponia de Monpansjė, dalyvavusi mažame savo sąmoksle, iš- 
važiuoja. Ateina metro Nikola Puleno eilė. Su juo susitvar- 
kysiu per dešimt minučių." 

Ir iš tiesų kunigaikštienė, pravažiavusi pro Šiko, kurio ji 
nepastebėjo, nuskubėjo į Paryžių, o Nikola Pulenas jau 
rengėsi sekti paskui ją. 

Jam, kaip ir kunigaikštienei, reikėjo eiti pro giraitę, kur 
buvo pasislėpęs Šiko. 

Šiko stebėjo jį kaip medžiotojas, kuris seka paukštį, pa- 
sirengęs iššauti tinkamiausiu momentu. 

Kai Pulenas priėjo prie Šiko, šis ir iššovė. 

- Ei, gerasis žmogau! - sušuko jis iš savo slėptuvės. - 
Prašom pažvelgti čionai! 

Pulenas sudrebėjo ir pasuko galvą griovio link. 

- Jūs mane pastebėjote, puiku! - pasakė Šiko. - O dabar 
elkitės taip, tarsi būtumėte nieko nematęs, metre Nikola... 
Pulenai. 

Teismo tarnautojas pašoko it šautuvo šūvį išgirdęs da- 
nielius. 

- Kas jūs toks? - paklausė jis. - Ir ko jūs norite? 

- Kas aš? 

- Taip. 

- Aš esu vienas iš jūsų draugų, neseniai įsigytų, bet arti- 
mų. Ko aš noriu? Kad galėčiau jums tai paaiškinti, reikia 
šiek tiek laiko. 

- Bet sakykite, ko jūs norite? 

- Noriu, kad prieitumėte prie manęs. 

- Prie jūsų? 

- Taip, prie manęs, noriu, kad nusileistumėte į griovį. 

- Kodėl? 

- Sužinosite. Pirmiau nulipkite. 

- Bet... 

- Ir atsisėskite nugara į gyvatvorę. 

- Ir vis dėlto... 

- Nežiūrėkite į mano pusę, dėkitės, kad net neįtariate, 
jOg čia esu. 

- Pone... 

- Sutinku, aš daug reikalauju. Bet ką padarysi, metras 
Brikė turi teisę būti reiklus. 

- Roberas Brikė! - sušuko Pulenas, tuojau pat įvykdyda- 
mas tai, kas buvo įsakyta. 

- Puiku, sėskitės, štai taip... O! Mes, atrodo, atlikome 
nedidelius matavimus Venseno kelyje? 

- Aš? 

- Be jokios abejonės. Ir kas čia keisto, jei Paryžiaus teis- 

- Teisybė, - kiek nusiraminęs atsakė Pulenas, - kaip ma- 
tote, aš atlikau matavimus. 

- Juo labiau kad jūs dirbote stebint garbingiausiems 
žmonėms. 

- Garbingiausiems? Nesuprantu. 

- Kaip, jūs nežinojote?.. 

- Nesuprantu, ką norite pasakyti. 

- Jūs nežinote, kas toji dama ir kas tas ponas, kurie sto- 
vėjo balkone ir kurie dabar tęsia kelionę į Paryžių? 

- Prisiekiu jums. 

- O! Kokia laimė pranešti tokią puikią naujieną! Įsivaiz- 
gėrėjosi ponia kunigaikštienė de Monpansjė ir ponas kuni- 
gaikštis de Meinvilis. Prašyčiau nejudėti. 

- Pone, - bandydamas priešintis, pasakė Nikola Pulenas, - 
jūsų žodžiai, tonas, kuriuo juos man ištarėte... 

- Jei judėsite, brangus pone Pulenai, - tęsė savo mintį 
Šiko, - priversite mane griebtis kraštutinių priemonių. Sė- 
dėkite ramiai. 

Pulenas atsiduso. 

- Na, štai, neblogai, - toliau dėstė Šiko. - Taigi aš jums 
sakiau: jei dirbote stebint minėtoms personoms, 0 jos jūsų, 
kaip tikinate, nepastebėjo, aš, brangus pone, manau, jums 
būtų naudinga, kad jus pastebėtų kitas garsus asmuo, pa- 
vyzdžiui, karalius. 

- Karalius? 

- Taip, pone Pulenai, jo didenybė. Patikėkite, jis labai 
linkęs vertinti bet kokį darbą ir apdovanoti bet koki triūsą. 

- O, pone Brikė, pasigailėkite! 

- Kartoju, brangus pone Pulenai, jei bent kiek sujudėsi- 

te, jūsų laukia mirtis. Sėdėkite ramiai, kad neatsitiktų bė- 
dos. 

- Ir ko gi jūs iš manęs norite, vardan dangaus? 

- Noriu jums gero, nieko daugiau. Juk aš jums sakiau, 
kad esu jūsų draugas. 

- Pone! - įpuolęs į neviltį, sušuko Nikola Pulenas. - Neži- 
nau, ką blogo padariau jo didenybei, jums ir visiems ki- 
tiems. 

- Brangus pone Pulenai, pasiaiškinsite, kam reikia, aš 
čia niekuo dėtas. Matote, turiu savo nuomonę; man rodos, 
karalius nepagirtų savo teismo tarnautojo, kuris dirba kaip 
de Meinvilio gestams. Kas žino, galbūt karaliui nepatiktų ir 
tai, kad jo teismo tarnautojas kasdieniniame savo raporte 
neužsimintų, jog ponia de Monpansjė ir ponas de Meinvilis 
vakar vakare atvyko į jo puikųjį Paryžių? Žinote, pone Pu- 
lenai, vien to pakanka supykinti jus su jo didenybe. 

- Pone Brikė, užmaršumas nėra nusikaltimas, ir, žinoma, 
jo didenybė turėtų suprasti... 

- Brangus pone Brikė, man atrodo, jūs pats save apgau- 
dinėjate. Aš kur kas aiškiau suprantu šį reikalą... 

- Ir ką jūs matote? 

- Pačias puikiausias kartuves. 

- Pone Brikė! 

- Klausykitės, velniai rautų! Kartuvėse - nauja tvirta vir- 
vė, keturiuose ešafoto kampuose - keturi kareiviai, aplinkui 
daugybė paryžiečių, o kilpoje - vienas man gerai pažįstamas 
teismo valdininkas. 

Nikola Pulenas drebėjo taip stipriai, kad net skroblų at- 
žalos virpėjo. 

- Pone! - maldavo sunėręs rankas. 

- Bet aš esu jūsų draugas, brangus pone Pulenai, - pasa- 
kė Šiko, - ir, kaip draugas, galiu duoti jums patarimą. 

- Patarimą? 

- Taip, ir, ačiū Dievui, toki, kurį nesunku įvykdyti! Jūs 
nedelsdamas, - ar gerai supratote? - nedelsdamas vyksite... 

- Vyksiu... - nutraukė persigandęs Nikola, - kur vyksiu? 

- Leiskite minutėlę pagalvoti, - atsakė Šiko, - vyksite 
pas... poną d'Epernoną. 

- Pas poną d'Epernoną, karaliaus draugą? 

- Tikrai taip. Jūs su juo pasikalbėsite. 

- Su ponu d'Epernonu? 

- Taip, ir jūs papasakosite jam viską apie kelio matavi- 
mus. 

- Bet juk tai beprotybė, pone! 

- Tai išmintis, atvirkščiai, didžiausia išmintis. 

- Nesuprantu. 

- Ir vis dėlto viskas aišku. O jeigu aš papasakosiu apie 
jus kaip apie žmogų, kuris matuoja kelią ir superka senus 
šarvus, jus ims ir pakars. Ir atvirkščiai, jei jūs pats savo 
noru prisipažinsite, jums bus atlyginta... Atrodo, kad aš jū- 
sų neįtikinau!.. Puiku, man teks grįžti į Luvrą, bet, dievaži, 
aš pasiryžęs tai padaryti. Dėl jūsų padarysiu viską, ko tik 
reikės. 

Ir Nikola Pulenas išgirdo šlamesį - Šiko, norėdamas atsi- 
kelti, praskyrė šakas. 

- Ne, ne, - pasakė jis: - Likite čia, aš eisiu. 

- Laimingo kelio! Jūs suprantate, brangus pone Pulenai, 
nebandykite griebtis jokios apgaulės, nes rytoj nusiųsiu 
trumpą laišką karaliui, su kuriuo turiu garbės artimai bend- 
rauti. Taigi nors jus pakars tik poryt, užtat kartuvės bus 
aukštesnės, o virvė trumpesnė. 

- Aš einu, pone, - pasakė visai sugniuždytas Pulenas. - 
Bet jūs keistu būdu piktnaudžiaujate... 

- Aš? 

- O kas kitas? 

- Ak, brangus pone Pulenai, už mano sielos ramybę 
karštai pasimelskite. Prieš penkias minutes jūs buvote išda- 
vikas, o aš padarysiu jus tėvynės išgelbėtoju. Bėkite greitai, 
brangus pone Pulenai, aš turiu skubiai iš čia išeiti, 0 tai 
galėsiu padaryti tik tuomet, kai jūs dingsite. D'Epernono 
būstas, nepamirškite. 

Nikola Pulenas atsikėlė ir visiškai nusiminęs it strėlė šo- 
vė Sent Antuano vartų link. 

"O, seniai laikas, - pagalvojo Šiko, - kažkas iš vienuolyno 
jau eina pas mane. Bet tai ne mano mažasis Žakas. Ėhė, 
kas tas nenaudėlis, sudėtas kaip Aleksandro Makedoniečio 
architektas, kuris norėjo aptašyti Afono kalną. Velniai rau- 
tų! Tokiam vargšui šunyčiui kaip aš šis šuo visai netinka į 
kompaniją!" 

Pamatęs vienuolyno pasiuntinį, Šiko pasileido bėgti prie 
Fobeno kryžiaus, kur jie turėjo susitikti. Beje, jam reikėjo 
sukti aplinkiniu keliu, o vienuolis dideliais žingsniais skuo- 
dė tiesiai, taigi jis turėjo daugiau galimybių atsidurti prie 
kryžiaus pirmas. 

Šiko trukdė dar ir tai, kad eidamas jis stebėjo vienuojį, 
kurio veidas nekėlė jokio pasitikėjimo. 

Ir iš tiesų tai būta tikro filisterio. 

Jis taip skubėjo susitikti su Šiko, kad net sutanos kaip 
reikiant nebuvo susisegęs, ir pro jos skvernus buvo matyti 
raumeningos kojos ir trumpos pasaulietiškos kelnės. 

Iš po nusmauktos gaubšlės buvo matyti kirpčiai, kurių 
dar nebuvo palietusios vienuolyno žirklės. 

Be to, įdubę jo burnos kampai teikė veidui toli gražu ne 
pamaldžią išraišką, ir kai jis imdavo juoktis, jo burnoje už 
storų lūpų ryškėdavo trys dantys, panašūs į aštriatvorės 
smaigus. 

Ilgos, kaip ir Šiko, rankos, bet stambesnės, pečiai tokie, 
kad jais iš tiesų būtų galima išversti Gizų vartus, prie juos- 

mens didelis virtuvinis peilis, maišinis audeklas, it skydas 
dengiantis krūtinę - tokie buvo šio švento Jokūbo vienuoly- 
no Galijoto gynimosi ir puolamieji ginklai. 

"Išties jis itin bjaurus, - pagalvojo Šiko. - Ir jei turėda- 
mas tokią išvaizdą neneša man gerų žinių, tuomet, manau, 
šis padaras visai nereikalingas žemėje." 

Matydamas besiartinantį Šiko, vienuolis pasisveikino su 
juo beveik kaip karininkas. 

- Ko norite, mano drauge? - paklausė Šiko. 

- Jūs esate ponas Roberas Brikė? 

- Tas pats. 

- Tuomet aš turiu jums perduoti dvasiškojo prioro laiš- 
ką. 

- Duokite. 

Šiko paėmė laišką. Jame buvo parašyta: 


Brangus mano drauge, 

Aš daug galvojau po to, kai mes išsiskyrėme. Teisybę pasa- 
kius, nesiryžtu vilkų rujai, siaučiančiai šiame nuodėmingame 
pasaulyje, atiduoti avelę, kurią man patikėjo Aukščiausiasis. 
Kaip suprantate, aš kalbu apie mūsų mažąjį Žaką; jį ką tik 
priėmė karalius, ir jis puikiai atliko jūsų pavedimą. 

Vietoj Žako, kuris yra dar toks jaunas ir reikalingas čia, 
vienuolyne, aš siunčiu jums puikų ir tinkamą mūsų vienuoly- 
no brolį. Jo įpročiai švelnūs, siela nekalta. Esu tikras, kad 
mielai paimsite jį kaip savo palydovą. 


"Taip, taip, - pagalvojo Šiko, pašnairavęs į vienuolį, - 
tikėkis." 


Laiminu jus, gailėdamasis, kad nepadariau to žodžiu. 
Likite sveikas, brangus drauge. 

- Kokia puiki rašysena! - baigęs skaityti laišką, pasakė 
Šiko. - Galiu lažintis, kad laišką parašė iždininkas: puiki 
ranka. 

- Laišką tikrai parašė brolis Boromė, - atsakė Galijotas. 

- Tokiu atveju, mano drauge, - pasakė Šiko, maloniai 
šypsodamasis milžinui, - jūs galite grįžti į vienuolyną. 

- Aš? 

- Taip, ir pasakykite dvasiškajam priorui, kad mano pla- 
nai pasikeitė ir kad aš ketinu keliauti vienas. 

- Kaip! Jūs nepaimsite manęs su savimi, pone? - paklau- 
sė vienuolis ir jo balse nuskambėjo ne tik nuostaba, bet ir 
grasinimas. 

- Ne, mano drauge, ne. 

- Prašom pasakyti, kodėl? 

- Aš turiu būti taupus. Laikai dabar sunkūs, o jūs, matyt, : 
daug valgote. 

Milžinas parodė tris savo iltis. 

- Žakas valgo ne mažiau nei aš, - burbtelėjo jis. 

- Taip, bet Žakas tikras vienuolis, - atsakė Šiko. 

- O kas aš toks? 

- Jūs, mano drauge, landsknechtas arba žandaras ir, tarp 
mūsų kalbant, galite sukelti Dievo Motinos, pas kurią aš 
esu pasiųstas, nepasitenkinimą. 

- Ką turite galvoje sakydamas "landsknechtas" ir "žanda- 
ras"? - paklausė vienuolis. - Aš esu jakobinas. Argi to ne- 
matyti iš mano sutanos? 

- Žmogus, vilkįs sutaną, ne visada vienuolis, mano drau- 
ge, - atsakė Šiko. - Bet žmogus su peiliu prie juosmens - 
visada karys. Prašom šitai perduoti broliui Boromė. 

Ir Šiko atsisveikindamas nusilenkė milžinui, o šis pasuko 
atgal į vienuolyną urgzdamas it šuo medžioklėje. 

Mūsų keliauninkas palaukė, kol tas, kuris turėjo būti jo 
palydovu, dingo iš akių. Kai jis atsidūrė už vienuolyno var- 

tų, Šiko pasislėpė už gyvatvorės, nusivilko liemenę ir po 
drobiniais marškiniais pasivilko mums jau žinomus šarvi- 
nius marškinius. 

Baigęs rengtis, jis tiesiai per laukus patraukė Šarantono 
keliu. 


XXVI 
GIZAI 


Tos pačios dienos, kai Šiko išvyko į Navarą, vakarą mes 
vėl susitiksime didžiulėje Gizų rūmų salėje, kur jau ne sykį 
esame buvę su savo skaitytojais. Mes vėl susitiksime su Žvit- 
riaakiu jaunuoliu, kuris atsidūrė Paryžiuje raitas ant Kar- 
menžo arklio ir, kaip jau žinome, buvo atvykęs išpažinties į 
domo Goranftlo vienuolyną. 

Šį kartą ji nė nebandė slėpti, kas tokia esanti. 

Ponia de Monpansjė, vilkinti prašmatnia suknele su į 
viršų platėjančia apykakle, pagal to laiko madą į plaukus 
įsisegusi daugybę brangakmenių, stovėdama prie lango, nc- 
kantriai laukė kažkokio vėluojančio lankytojo. 

Tirštėjo sutemos, kunigaikštienė sunkiai begalėjo įžiūrė- 
ti rūmų duris, nuo kurių nenuleido akių. 

Pagaliau pasigirdo kanopų kaukšėjimas, ir po dešimties 
minučių vartininkas, paslaptingai pritildęs balsą, pranešė 
kunigaikštienei, kad atvyko kunigaikštis Majenas. 

Ponia Monpansjė pašoko ir nuskubėjo pasitikti brolio 
taip greitai, kad net pamiršo, kaip buvo įpratusi, žengti de- 
šinės kojos pirštų galais, kai nenorėdavo šlubuoti. 

- Jūs vienas, broli? - paklausė ji. - Jūs atvykote vienas? 

- Taip, sesute, - atsakė kunigaikštis, bučiuodamas kuni- 
gaikštienės ranką ir sėsdamasis. 

- Bet Henrikai, kur Henrikas? Argi nežinote, kad čia jo 
visi laukia? 

- Henrikui, sesute, kol kas Paryžiuje nėra kas veikti, užtat 
jis turi daug reikalų Flandrijos ir Pikardijos miestuose. 
Mums tenka dirbti lėtai ir slapčiomis. Darbo ten gausybė, 
kam mesti jį ir važiuoti į Paryžių, kur jau viskam pasiruošta? 

- Taip, bet viskas žlugs, jei nepaskubėsite. 

- Dar ko! 

- Broli, galite sakyti "dar ko" kiek tik norite. O aš sakau, 
kad visos tos jūsų tiesos neįtikina Paryžiaus miestelėnų, jie 
nori matyti savo Henriką Gizą, trokšta jo paties, kliedi juo. 

- Kai ateis laikas, jie pamatys jį. Argi Meinvilis jiems 
šito nepaaiškino? 

- Paaiškino. Bet juk žinote, kad jo balso klausoma ne 
taip, kaip judviejų abiejų. . 

- Sesut, pereikime prie skubiausių reikalų. Kaip Salse- 
das? 

- Mirė. 

- Neprasitaręs? 

- Nepasakė nė žodelio. 

- Puiku. Kaip vyksta ginklavimasis? 

- Viskas pabaigta. 

- Paryžius? 

- Padalytas į šešiasdešimt kvartalų. 

- Ir kiekvienas kvartalas turi mūsų paskirtą viršininką? 

- Taip. 

- Taigi ramiai lauksime, garbė Viešpačiui! Taip ir pasa- 
kysiu puikiems mūsų miestelėnams. 

- Jie neklausys jūsų. 

- Šit kaip! 

- Sakau, juos tarsi velnias būtų apsėdęs. 

- Sesute, jūs pati taip nekantraujate, kad jums ir kiti 
atrodo nekantrūs.. 


255 


- Ką, įės man už tai priekaištaujate? 

- Apsaugok Viešpatie! Bet reikia vykdyti tai, kas, anot 
Henriko, būtina. Na, o mano brolis nieku gyvu nenori spar- 
tinti įvykių. 

- Ką tuomet daryti? - nekantriai paklausė kunigaikštie- 
nė. 

- O kas verčia mus skubėti, sesut? 

- Viskas, jei norite žinoti. 

- Kaip manote, nuo koreikia pradėti? 

- Reikia pagrobti karalių. 

- Tai įkyriai jus persekiojanti idėja. Nepasakyčiau, kad ji 
bloga, jei ją būtų galima įgyvendinti. Bet įgyvendinti tai, ką 
esi sugalvojęs - ne taip paprasta. Prisiminkite, kiek kartų 
jūsų bandymai nepasisekė. 

- Laikai pasikeitė. Dabar nebėra kam apginti karaliaus. 

- Taip, jei neminėsime šveicarų, škotų ir prancūzų sargy- 
binių. 

- Brolau, bet kuriuo metu aš pati jums parodysiu, kaip 
jis važiuoja didžiuoju keliu, lydimas tik dviejų tarnų. 

- Jūs jau šimtą kartų man šitai sakėte, bet nė sykio aš to 
nemačiau. 

- Tai pamatysite, jei pabūsite Paryžiuje tris dienas. 

- Ir vėl kažkas sumanyta! 

- Jūs norėjote pasakyti - naujas planas? 

- Tai praneškite man, koks tai planas. 

- O! Tai grynai moteriškas sumanymas, ir jūs iš jo tik 
pasijuoksite. 

- Apsaugok Viešpatie, kad neįžeisčiau jūsų, kaip auto- 
rės, savimeilės. Pasakokite. 

- Jūs tyčiojatės iš manęs, Majenai? 

- Ne, aš klausau jūsų. 

- Tai šit, trumpai tariant... 

Tą akimirką durininkas pakėlė portjerą. 

- Ar jūsų aukštybės nori priimti poną de Meinvilį? - pa- 
klausė jis. 

- Mano bendrininką? - paklausė kunigaikštienė. - [leis- 
kite. 

Ponas de Meinvilis įėjęs pabučiavo ranką ponui de Ma- 
jenui. 

- Tik vieną žodį, monsinjore, - pasakė jis. - Aš atvykau iš 
Luvro. 

- Na?! - vienu balsu sušuko Majenas ir kunigaikštienė. 

- Įtaria, kad jūs atvykote. 

- Kaip? | 

- Aš kalbėjausi su Sen Žermeno Okseriečio posto virši- 
ninku. Tuo metu pro šalį praėjo du gaskonai. 

- Jūs juos pažįstate? 

- Ne. Blizgėte blizgėjo nauja jų apranga. "Velniai rautų, 
- pasakė vienas iš jų, - jūsų liemenė puiki, bet, esant reika- 
lui, vakarykščiai jūsų šarvai labiau jums praverstų". - "Na, 
na, nors ir kokia stipri būtų pono de Majeno špaga, - atsakė 
antras, - kertu lažybų, kad šio atlaso, kaip ir anų šarvų, jis 
neperdurtų". Paskui gaskonas ėmė be atodairos girtis, ir iš 
jo žodžių supratau, kad jūsų atvykimo laukiama. 

- Kam tarnauja tie gaskonai? 

- Neturiu nė mažiausio supratimo. 

- Paskui jie išėjo? 

- Viskas ne taip paprasta, jie labai garsiai šaukė. Praei- 
viai išgirdo jūsų aukštybės vardą. Kai kurie iš jų sustojo ir 
ėmė klausinėti, ar iš tiesų jūs atvykote. Gaskonai jau rengė- 
si atsakyti, bet tuo metu prie jų priėjo kažkoks žmogus ir 
palietė vieno iš jų petį. Galbūt aš klystu, monsinjore, bet 
man pasirodė, kad tai buvo Luanjakas. 

- O kas toliau? - paklausė kunigaikštienė. 

- Jis tyliai pasakė keletą žodžių, gaskonas nuolankiai nu- 
silenkė ir nusekė paskui tą, kuris nutraukė jo kalbą. 

- Taigi... 

- Taigi nieko daugiau negalėjau sužinoti. Bet, manau, 
reikia būti atsargiems. 

- Jūs jo nesekėte? 

- Sekiau, bet iš toto: bijojau, kad manęs neatpažintų kaip 
jūsų aukštybės dvariškio. Jie ėjo Luvro link ir dingo už bal- 
dų sandėlio. Bet praeiviai po to tik ir tekartojo: Majenas! 
Majenas! 

- Atsakyti į tai yra paprastas būdas, - pasakė kunigaikštis. 

- Koks? - paklausė jo sesuo. 

- Nueiti šį vakarą pasveikinti karaliaus. 

- Pasveikinti karaliaus? 

- Žinoma. Aš atvažiavau į Paryžių, taigi pranešiu jam, 
kaip klostosi reikalai jo puikiuosiuose Pikardijos miestuo- 
se. 

- Neblogai sumanyta, - pasakė Meinvilis. 

- Bet neatsargu, - paprieštaravo kunigaikštienė. 

- Tai būtina padaryti, sesute, jei iš tikro žinoma apie 
mano atvykimą į Paryžių. Be to, mūsų brolis Henrikas ma- 
no, kad aš dar su kelioniniais drabužiais turėčiau prisistaty- 
ti į Luvrą ir perduoti karaliui linkėjimus nuo visos mūsų 
šeimos. Atlikęs šią pareigą, būsiu laisvas ir galėsiu priimti 
visus, ką tik panorėsiu. 

- Pavyzdžiui, komiteto narius. Jie laukia jūsų. 

- Aš priimsiu juos Sen Deni rūmuose, po vizito į Luvrą, - 
pasakė Majenas. - Taigi, Meinvili, tegul atveda man ark- 
lįoetokį, koks yra - suplukusį ir apneštą kelio dulkėmis. Jūs 
kartu su manimi vyksite į Luvrą. O jūs, sesute, laukite mūsų 
sugrįžtančių. 

- Čia, broli? 

- Ne, Sen Deni rūmuose, kur apsistoję mano tarnai ir 
kur numatoma mano nakvynė. Po dviejų valandų mes būsi- 
me ten. 

XXVII 
LUVRE 


Tą pačią didelių nuotykių dieną karalius išėjo iš kabine- 
to ir liepė pašaukti d'Epernoną. 

Buvo apie vidurdienį. 

Kunigaikštis nuskubėjo pas karalių. 

Jis rado jo didenybę stovintį prieškambaryje. Karalius 
atidžiai žvelgė į kažkokį švento Jokūbo vienuolyno vienuolį, 
kuris, matydamas, kad karalius nenuleidžia nuo jo akių, 
raudo nudūręs akis žemyn. 

Karalius nusivedė d'Epernoną į šalį. 

- Pažiūrėkite, kunigaikšti, - tarė jis, rodydamas į jaunuo- 
lį, - koks keistas vienuolis. 

- O kas jus stebina, jūsų didenybe? - paklausė d'Eperno- 
nas. - Man atrodo, jis niekuo nesiskiria nuo kitų vienuolių. 

- Iš tiesų? 

Ir karalius susimąstė. 

- Kuo tu vardu? - paklausė jis vienuolio. 

- Brolis Žakas, sire. 

- Ar neturi kito vardo? 

- Mano pavardė Klemanas. 

- Brolis Žakas Klemanas? - pakartojo karalius. 

- Gal ir vardas, anot jūsų didenybės, keistas? - nusijuokė 
kunigaikštis. 

Karalius nieko neatsakė. 

- Tu puikiai atlikai tau duotą pavedimą, - kreipėsi jis į 
vienuolį, nenuleisdamas nuo jo akių. 

- Kokį pavedimą, sire? - akiplėšiškai paklausė kunigaikš- 
tis, kaip buvo įpratęs, kasdien bendraudamas su karaliumi. 

- Nieko tokio, - atsakė Henrikas. - Tai nedidelė mano ir 
žmogaus, kurio tu nepažįsti, paslaptis. 

- Iš tiesų, sire, - nusistebėjo d'Epernonas, - jūs taip keis- 
tai žiūrite į tą berniūkštį, kad jis jaučiasi nejaukiai. 

- Taip, teisybė. Nežinau kodėl, bet aš negaliu atitraukti 
nuo jo akių. Maa atrodo, kad jį jau esu matęs arba dar 
kada nors pamatysiu. Atrodo, jis man prisisapnavo. Na štai, 
aš imu paistyti niekus. Eik, vienuoliuk, tu gerai atlikai pa- 
vedimą. Laiškas bus pasiųstas tam, kuris jo laukia. Nesirū- 
pink. D'Epernonai! 

- Sire? 

- Tegul jam duoda dešimt ekiu. 

- Dėkoju, - pasakė vienuolis. 

- Galėtum pamanyti, kad žodį "dėkoju" tu koši pro 
dantis! - pasakė d'Epernonas, kuris niekaip negalėjo supras- 
ti, kaip vienuolis gali už nieką laikyti dešimt ekiu. 

- Aš taip sakau todėl, - atsakė mažasis Žakas, - kad ver- 
čiau pasirinkčiau vieną iš šių puikių ispaniškų durklų, kurie 
kaba ant sienos. 

- Kaip! Tau nereikia pinigų, kad galėtum nubėgti pasi- 
žiūrėti klounų į Sen Lorano mugę ar Žvėryno į Sent Marga- 
ritos gatvę? - paklausė d'Epernonas. 

- Aš daviau neturto ir nekaltybės įžadus, - atsakė Žakas. 

- Duok jam vieną iš tų ispaniškų geležčių ir tegul jis 
eina, La Valetai, - liepė karalius. 

Kunigaikštis, šykštus žmogus, išrinko durklą su mažiau- 
siai išpuošta rankena ir padavė jį vienuoliukui. 

Tai buvo kataloniškas durklas, su plačiais, aštriai išga- 
ląstais ašmenimis ir tvirta raižiniais papuošta kauline ran- 
kena. 

Žakas, džiūgaudamas, kad įsigijo tokį puikų ginklą, išė- 
j0. 

Kai Žakas pasišalino, kunigaikštis vėl pabandė iškaman- 
tinėti karalių. 

- Kunigaikšti, - nutraukė jį karalius, - ar tarp tavo Ketu- 

riasdešimt penkių atsiras du trys gerai jodinėjantys vyrai? 

- Sire, mažų mažiausiai tokių yra dvylika, - 0 po mėnesio 
jie visi bus puikūs raitininkai. 

- Išrink iš jų du, ir tegu jie tuojau pat ateina pas mane. 

Kunigaikštis nusilenkė, išėjo ir pa į prieškambarį 
Luanjaką. 

Luanjakas atėjo po kelių sekundžių. 

- Luanjakai, - pasakė kunigaikštis, - atsiųskite man tuo- 
jau pat du gerus raitelius. Jo didenybė pats duos jiems nu- 
rodymus. 

Luanjakas greitai perėjo galeriją ir priėjo prie pastato, 
kurį nuo šiolei mes vadinsime Keturiasdešimt penkių būsti- 
ne. 

Atidaręs duris, šeimininko balsu sušuko: 

- Pone de Karmenžai! Pone de Biranai! 

- Ponas de Biranas išvykęs, - atsakė sargybinis. 

- Kaip, jis išėjo be leidimo? 

- Jis tyrinėja vieną iš miesto kvartalų, kaip jam įsakė šį 
rytą kunigaikštis d'Epernonas. 

- Puiku! Tuomet pakvieskite poną de Sent Maliną. 

Abu vardai garsiai nuaidėjo po salės skliautais, ir tuojau 
pat pasirodė abu išrinktieji. 

- Ponai, - kreipėsi į juos Luanjakas, - eikime pas kuni- 
gaikštį d'Epernoną. 

Ir jis nusivedė juos pas kunigaikštį, kuris, paleidęs Luan- 
jaką, pats palydėjo juos pas karalių. 

Karalius rankos mostu paliepė kunigaikščiui išeiti ir liko 
vienas su abiem jaunuoliais. 

Jie pirmą kartą atsidūrė priešais karalių. Henrikas atro- 
dė didinga figūra. 

Juos apėmė jaudulys, bet kiekvieną skirtingai. 

Sent Malino akys žibėjo, kojų raumenys įsitempė, ūsai 
pasišiaušė. 

Karmenžas išbalo, - viskam pasiryžęs, ne mažiau išdidus, 
jis nedrįso žiūrėti tiesiai į Henriką. 

- Ponai, jūs - iš mano keturiasdešimt penkių sargybinių? - 
paklausė karalius. 

- Man suteikta tokia garbė, sire, - atsakė Sent Malinas. 

- Ojūs, pone? 

- Sire, manau, kad ponas atsakė už mus abu, štai kodėl 
aš iš karto neatsakiau. O jei kalbama apie tarnavimą jūsų 
didenybei, aš esu jūsų paslaugoms, jūsų didenybe, kaip ir 
visi kiti. 

- Gerai. Sėskite ant arklių ir vykite Turo keliu. Jūs jį 
žinote? 

- Aš pasiklausiu, - atsakė Sent Malinas. 

- Aš rasiu, - atsiliepė Karmenžas. 

- Kad greičiau jį pasiektumėte, vykite per Šarantoną. 

- Gerai, sire. 

- Jokite tol, kol sutiksite einantį vienišą vyriškį. 

- Ar jūsų didenybė teiksis jį apibūdinti? - paklausė Sent 
Malinas. 

- Prie šono ilga špaga, jis ilgarankis ir ilgakojis. 

- Ar galime sužinote jo vardą, sire? - paklausė Ernoto- 
nas de Karmenžas. Sekdamas draugo pavyzdžiu, jis, nepai- 
sydamas etiketo, išdrįso užduoti karaliui klausimą. 

- Jo vardas - Šešėlis, - atsakė Henrikas. 

-- Sire, mes klausime kiekvieno sutikto keleivio vardo. 

- Ir apieškosime visus viešbučius. 

- Kai sutiksite ir atpažinsite šį žmogų, perduosite jam šį 
laišką. | 

Abu jaunuoliai vienu kartu ištiesė rankas. 

Karalius keletą akimirkų dvejojo. 

- Kuo jūs vardu? - paklausė vieno iš jų. 

- Ernotonas de Karmenžas, - atsakė šis. 

- O jūs? 

- Renė de Sent Malinas. 

- Pone de Karmenžai, jūs vešite laišką, o ponas de Sent 
Malinas jį įteiks. | 

Ernotonas paėmė iš karaliaus brangų paketą ir jau ren- 
gėsi paslėpti ji po striuke. 

Tačiau Sent Malinas sugriebė Karmenžo ranką ir pagar- 
biai pabučiavo karališkąjį antspaudą. 

Paskui jis atidavė laišką Ernotonui. 

Toks pataikavimas Henrikui III išspaudė šypseną. 

- Na, na, ponai, aš matau, kad jūs esate ištikimi tarnai, - 
pasakė jis. 

- Tai viskas, sire? - paklausė Ernotonas. 

- Taip, ponai. Tik dar vienas, paskutinis, patarimas. 

Jaunuoliai nusilenkė, pasirengę klausyti. 

- Ponai, šis laiškas brangesnis už gyvybę. Jūs atsakote 
galva už jo saugumą. Perduokite jį Šešėliui taip, kad niekas 
nematytų ir paimkite iš jo raštelį, kurį man įteiksite. O 
svarbiausia - jokite taip, tarytum būtumėte išvykę asmeni- 
niais reikalais. O dabar eikite. 

Abu jaunuoliai išėjo iš karaliaus kabineto, Ernotonas 
švytėjo džiaugsmu, Sent Maliną graužė pavydas. Vieno akys 
spinduliavo, godus antro žvilgsnis deginte degino bendro 
striukę. 

Ponas d'Epernonas jų laukė, norėdamas išklausinėti. 

- Pone kunigaikšti, - pareiškė Ernotonas, - karalius 
mums nedavė leidimo kalbėti. 

Jie nedelsdami nuėjo į arklidę, kur karaliaus tarnas at- 
vedė du kelioninius arklius - vikrius, su puikia ekipuote. 

Be abejonės, ponas d'Epernonas, norėdamas daugiau 
sužinoti, būtų pasekęs juos, jei tą akimirką, kai Karmenžas 
ir Sent Malinas ėjo į lauką, jam nebūtų buvę pranešta, kad 
su juo nori pasišnekėti kažkoks vyriškis. 

- Koks dar vyriškis? - suirzęs paklausė kunigaikštis. 


263 


- II de Frans teismo tartiautojas. 

- Velniai rautų! - sušuko jis. - Kas aš esu - eševenas, 
prevo ar sargybinis? 

- Ne, monsinjore, bet jūs esate karaliaus draugas, - kai- 
rėje pasigirdo nuolankus kažkieno balsas. 

Kunigaikštis atsisuko. 

Priešais jį, nusiėmęs kepurę ir žemai nulenkęs galvą, 
stovėjo kažkoks varganas prašytojas; jo veido spalva keitėsi 
kas sekundę. 

- Kas jūs toks? - šiurkščiai paklausė kunigaikštis. 

- Nikola Pulenas jūsų paslaugoms, monsinjore. 

- Ir jūs norite su manimi pasikalbėti ? 

- Prašau šios malonės. 

- Aš neturiu laiko. 

- Net išklausyti slapto pranešimo, monsinjore? 

- Pone, aš jų per dieną išklausau visą šimtą, jūsiškis bus 
šimtas pirmas. 

- Net jei kalbama apie jo didenybės gyvybę? - sušnibždė- 
jo Nikola Pulenas d'Epernonui į ausį. 

- O! O! Klausau jūsų, eikime į mano kabinetą. 

Nikola Pulenas nusišluostė nuo kaktos bėgantį prakaitą 
ir nusekė paskui kunigaikštį. 


XXIII i 
DEMASKAVIMAS 


Ponas d'Epernonas, eidamas per savo prieškambarį, 
kreipėsi į vieną iš ten budėjusių dvariškių. | 

- Kuo jūs vardu, pone? - paklausė jis, pamatęs nepažįs- 
tamą veidą. 

- Pertinaksas de Monkrabo, monsinjore, - atsakė bajo- 
ras. 

- Tai šit, pone de Monkrabo, atsistokite prie mano durų 
ir nieko nejleiskite. 

- Klausau, pone kunigaikšti. 

- Ar supratote? Nieko! 

- Žinoma. 

Ponas Pertinaksas, gėrėdamasis prašmatnia savo apran- 
ga, - oranžinėmis kojinėmis ir mėlyno satino liemene, - pa- 
kluso d'Epernono įsakymui. Jis prigludo prie sienos ir, su- 
kryžiavęs rankas, atsistojo prie portjeros krašto. 

Nikola Pulenas nusekė paskui kunigaikštį į jo kabinetą. 
Jis matė, kaip atsidarė ir užsidarė durys, kaip nusileido 
portjera, ir ėmė drebėti visu kūnu. 

- Paklausykime, apie kokį perversmą kalbama, pone, - 
atsainiai pasakė d'Epernonas. - Bet žiūrėkite, kad tai būtų 
teisybė. Šiandieną man teko tvarkyti daugybę malonių reika- 
lų ir jei veltui gaišiu laiką klausydamasis jūsų - saugokitės! 

- O, pone kunigaikšti, kalbama apie baisų nusikaltimą. 

- Pažiūrėsime, koks ten nusikaltimas. 

- Pone kunigaikšti... 

- Mane ketina užmušti, ar ne? - nutraukė jo kalbą 
d'Epernonas, pasitempęs lyg spartietis. - Ką gi, tegu. Mano 
gyvybė Dievo ir karaliaus rankose, tegu atima ją iš manęs. 

- Kalbama ne apie jus, monsinjore. 

- Šit kaip! Keista. 

- Čia kalbama apie karalių. Jį rengiamasi pagrobti, pone 
kunigaikšti. 

- O, ir vėl tos keistos kalbos apie pagrobimą! - su panie- 
ka atsakė d'Epernonas. 

- Šį kartą reikalas rimtas, jei aš neklystu, pone kuni- 
gaikšti. 

- Ir kada rengiamasi pagrobti jo didenybę? 

- Monsinjore, artimiausiu metu, kai tik jo didenybė vyks 
į Venseną. 

- O kaip ji pagrobs? 

- Nužudę abu palydovus. 

- Ir kas tai padarys? 

- Ponia de Monpansjė. 

D'Epernonas nusijuokė. 

- Vargšė kunigaikštienė, - pasakė jis, - ko tik jai nepri- 
skiria. 

- Mažiau, nei ji ketina padaryti, monsinjore. 

- Ir ji tam rengiasi būdama Suasone? 

- Ponia kunigaikštienė yra Paryžiuje. 

- Paryžiuje? 

- Monsinjore, galvą guldau. 

- Jūs matėte ją? 

- Taip. 

- Tai yra, jums taip pasirodė. 

- Aš turėjau garbę kalbėtis su ja. 

- Garbę? 

- Aš apsirikau, pone kunigaikšti. Nelaimę. 

- Bet brangusis prevo, juk ne kunigaikštienė pagrobs ka- 
ralių. 

- Atleiskite, monsinjore. 

- Ji pati? 

- Taip, žinoma, su savo bendrininkais. 

- O iš kur ji vadovaus pagrobimui? 

- Ji komanduos pro švento Jokūbo vienuolyna langą, ku- 
ris, kaip žinote, yra prie kelio, vedančio į Venseną. 

- Apie kokią velniavą jūs čia pasakojate? 

- Aš sakau tiesą, monsinjore. Viskas pasiruošta tam, kad 
karieta būtų sustabdyta tuo momentu, kai ji bus prie vie- 
nuolyno fasado. 

- O kas tai turi padaryti? 

- Deja! 

- Kalbėkite, velniai rautų! 

- Aš, monsinjore. 

D'Epernonas net atšoko atgal. 

- Jūs? - paklausė jis. 

Pulenas atsiduso. 

- Pats dalyvaujate sąmoksle ir pats išduodate? - stebėjo- 
si d'Epernonas. 

- Monsinjore, ištikimas karaliaus tarnas turi viskuo rizi- 
kuoti, kad tik jam pasitarnautų, - atsakė Pulenas. 

- Iš tiesu, po perkūnais! Jūs rizikuojate pakliūti į kilpą. 

- Geriau mirsiu, negu leisiu pažeminti ar nužudyti kara- 
lių, štai kodėl aš atvykau. 

- Pone, tai labai geri jausmai, matyt, nebuvo lengva tam 
ryžtis. 

- Monsinjore, aš pagalvojau, kad jūs esate karaliaus 
draugas, kad neišduosite manęs ir kad jūs nepanaudosite 
piktam tai, ką iš manęs sužinojote. 

Kunigaikštis ilgai žvelgė į Puleną, atidžiai tirdamas jo 
išbalusio veido bruožus. 

- Po visu šituo slypi ir kažkas kita, - pasakė jis. - Nors ir 
kaip ryžtingai veikia kunigaikštienė, ji viena neišdrįstų imtis 
tokių veiksmų. 

- Ji laukia savo brolio, - atsakė Nikola Pulenas. 

- Kunigaikščio Henriko! - su siaubu sušuko d'Eperno- 
nas, tarsi pamatęs besiartinantį liūtą. 

- Ne, ne Henriko, monsinjore, - pasakė Pulenas, - o tik 
kunigaikščio Majeno. 

- A, - su palengvėjimu atsiduso d'Epernonas. - Bet ne- 
svarbu, reikia sugriauti visus jų puikius planus. 

- Be abejo, monsinjore, - pasakė Pulenas, - todėl aš ir 
paskubėjau. 

- Jei sakote tiesą, pone, jums bus atlyginta. 

- O kodėl turėčiau meluoti, pone? Kas man iš to, juk aš 
valgau karaliaus duoną. Argi neprivalau ištikimai jam tar- 

nauti? Įspėju, jei jūs, pone, manimi nepatikėsite, aš eisiu 
pas patį karalių ir jei reikės, mirsiu, kad įrodyčiau, jog bu- 
vau teisus. 

- Ne, velniai rautų! Jūs, Nikolai Pulenai, neisite pas ka- 
ralių. Ar supratote, metre Nikola? Jūs turėsite reikalų tik 
su manimi. 

- Gerai, monsinjore. Taip pasakiau tik todėl, kad man 
pasirodė, jog jūs abejojate. 

- Ne, neabejoju. Pradžiai aš jums skolingas tūkstantį 
ekiu. 

- Tai jūs, monsinjore, norite, kad apie tai žinotumėte tik 
jūs vienas? 

- Taip, aš irgi noriu pasitarnauti karaliui, parodyti uolu- 
mą ir todėl norėčiau vienas žinoti šią paslaptį. 

- Gerai, monsinjore. 

- Su garantija, kad viskas - tiesa? 

- O! Su visiška garantija. 

- Vadinasi, jus tenkina tūkstančio ekiu suma, čia nekal- 
bame apie būsimą atlyginimą? 

- Aš turiu šeimą, monsinjore. 

- Gerai! Bet tūkstantis ekiu, velniai rautų! 

- Jei Lotaringijoje sužinotų, kad suteikiau šias Žinias, 
kiekvienas ištartas žodis man kainuotų pintą kraujo. 

- Vargšas žmogelis! Na ir ką? 

- Štai kodėl aš imu tą tūkstantį ekiu. į 

- Velniams jūsų pasiaiškinimai! Kas man rūpi, kodėl jūs 
juos imate, jei jūs jų neatsisakote? Vadinasi, tūkstantis ekiu - 
jūsų. 

- Dėkoju, monsinjore. 

Matydamas, kad kunigaikštis nuėjo prie skniios ir įkišo 
į ją ranką, Pulenas nuskubėjo prie jo. 

Bet kunigaikštis pasitenkino tuo, kad išsitraukė iš skry- 
nios nedidelę knygą ir užrašė joje didelėmis, kreivomis rai- 
dėmis: 

Trys tūkstančiai livrų Nikola Pulenui. 

Tik liko neaišku, ar jis atidavė tuos tris tūkstančius livrų, 
ar liko skolingas. 

- Tai tas pats lyg būtumėte juos gavęs, - pasakė jis. 

Pulenas, kuris jau ketino ištiesti ranką ir žengti žingsnį į 
priekį, atitraukė ir ranką, ir koją, tai buvo panašu į nusilen- 
kimą. 

- Vadinasi, susitarėme? - paklausė kunigaikštis. 

- Dėl ko susitarėme, monsinjore? 

- Jūs ir ateityje viską man pranešite? 

Pulenas niekaip negalėjo ryžtis: jam buvo siūlomos šni- 
po pareigos. 

- Ką gi, jūsų ištikimybė jau išgaravo? - paklausė kuni- 
gaikštis. 

- Ne, monsinjore. 

- Vadinasi, aš galiu jumis pasitikėti? 

Pulenas visas įsitempė. 

- Galite pasitikėti, - atsakė jis. 

- Ir visa tai žinosiu tik aš vienas? 

- Taip, jūs vienas, monsinjore. 

- O dabar eikite, mano drauge, eikite. Velniai rautų! 
Laikykis, pone de Majenai! 

Jis tarė šiuos žodžius, keldamas portjerą, kad išleistų 
Puleną. Paskui, pamatęs, kad tas nuėjo prieškambariu ir 
dingo iš akių, nuskubėjo pas karalių. 

Karalius, pavargęs nuo Žaidimo su šuniukais, dabar Žai- 
dė su stoviniuku. 

D'Epernonas nutaisė rūpesčių kamuojamo žmogaus vei- 
dą, bet karalius nekreipė į jį nė mažiausio dėmesio. 

Bet matydamas, kad kunigaikštis atkakliai tyli, karalius 
pakėlė galvą ir nužvelgė jį. 

- Kas yra, - paklausė jis, - kas dar atsitiko, La Valetai? 
Numirei tu, ar ką? 


269 


- Jei to panorėtų Dangus, sire, - atsakė d'Epernonas, - 
man nereikėtų matyti to, ką tenka matyti. 

- Ką? Mano stoviniuką. 

- Sire, kai valstybei gresia dideli pavojai, ištikimas tarnas 
turi pasirūpinti savo šeimininko saugumu. 

- Ir vėl pavojai? Tegul tave skradžiai, kunigaikšti. 

Tai sakydamas, karalius vikriai sugriebė dramblio kaulo 
rutulį. 

- Vadinasi, jūs nekreipiate dėmesio į tai, kas vyksta? - 
paklausė jis karaliaus. 

- Gal ir ne, - atsakė karalius. 

- Sire, dabar jus supa didžiausi priešai. 

- Kas, pavyzdžiui? 

- Pirmiausia kunigaikštienė de Monpansjė. 

- O, teisybė. Vakar ji dalyvavo Salsedo egzekucijoje. 

- Kaip ramiai tai sakote, jūsų didenybe! 

- Nair kas! 

- Vadinasi, apie tai jūs žinojote? 

- Pats matai, kad žinojau, jei jau tau sakau. 

- O kad ponas de Majenas atvyko, jūs irgi žinote? 

- Nuo vakar vakaro. 

- Vadinasi, ši paslaptis... - nemaloniai nustebęs nutęsė 
kunigaikštis. 

- Ar yra paslapčių, kurių nežinotų karalius, brangusis? - 
atsainiai paklausė Henrikas. 

- Bet kas galėjo jums pranešti? 

- Argi tu nežinai, kad mums, princams, nesvetimi apsi- 
reiškimai? 

- Arba policijos žmonės. 

- Tai vienas ir tas pats. 

- O! Jūsų didenybė turite savo policiją ir nieko man apie 
tai nesakote! - susierzino d'Epernonas. 

- Velniai rautų! Kas manimi pasirūpins, jei pats savimi 
nepasirūpinsiu? 

- Jūs įžeidinėjate mane, sire. 

- Tu esi labai stropus, brangus mano Valetai, tai puiki 
savybė, bet tu nerangus, o tai nemažas trūkumas. Tavo nau- 
jiena būtų buvusi puiki, jei ją būtum pranešęs vakar ketvir- 
tą valandą, bet šiandieną... 

- Kas šiandieną, sire? 

- Prisipažink, ji šiek tiek pavėlavusi. 

- Atvirkščiai, matyt, ji pernelyg ankstyva, jei jūs nesitei- 
kiate išklausyti manęs, - atsakė d'Epernonas. 

- Aš? Klausau tavęs jau visą valandą. 

- Kaip! Jums grasina, jus ketina užpulti, rengia pasalą, o 
jūs visai nesijaudinate? 

- O kam? Juk tu parūpinai man apsaugą ir dar vakar 
tvirtinai, kad užtikrinai man nemirtingumą. Ko raukaisi? O 
gal tavo Keturiasdešimt penki grįžo į Gaskonę arba jie nie- 
ko nebeverti? Gal tie ponai tarytum mulai? Bandai juos - 
jie užsidega it ugnis, nuperki - traukiasi atgalios. 

- Gerai, jūsų didenybe, pats pamatysite, ko jie verti. 

- Labai džiaugčiausi. Ir ar greitai tuo įsitikinsiu? 

- Galbūt anksčiau nei galvojate, sire. 

- Gerai, tu gąsdini mane. 

- Pamatysite, pamatysite, sire. Beje, kada vykstate į už- 
miestį? 

- Į giraites? 

- Taip. 

- Šeštadienį. 

- Vadinasi, po trijų dienų. 

- Po trijų. 

- Aš tik tiek ir norėjau sužinoti, sire. 

D'Epernonas atsisveikino su karaliumi ir išėjo. 

Prieškambaryje jis pastebėjo, kad pamiršo iš budėjimo 
posto paleisti poną Pertinaksą. Bet ponas Pertinaksas pats 
paliko jį. 

XXIX skyrius 
DU DRAUGAI 


Dabar, jeigu to pageidauja skaitytojas, mes paseksime 
du jaunuolius, kuriuos karalius, džiaugdamasis, kad ir jis 
turi nedidelių paslapčių, nusiuntė pas savo pasiuntinį Šiko. 

Įšokę į balną, Ernotonas ir Sent Malinas vos neuždusino 
vienas kito, nes abu stengėsi būti nepralenkiami. 

Ir iš tiesų jų arkliai, prisispaudę vienas prie antro, kes- 
nojo šalia, dėl to vienas raitelis vis kliudė keliu antrąjį. 

Sent Malino skruostai paraudo, Ernotono - pabalo. 

- Pone, jūs sukeliate man skausmą! - sušuko pirmasis, kai 
tik jie atsidūrė už vartų. - Ar tik nenorite manęs sutraiškyti? 

- Man irgi skauda, - atsakė Ernotonas. - Tik aš dėl to 
nesiskundžiu. 

- Jūs, atrodo, norite mane pamokyti? 

- Nieko panašaus nesirengiu daryti. 

- Šit kaip! - pasakė Sent Malinas, ragindamas savo arklį, 
kad galėtų kalbėti su savo pašnekovu iš dar mažesnio atstu- 
mo. - Pakartokite, ką dabar man pasakėte. 

- Kodėl? 

- Aš nesupratau. 

- Jūs ieškote priekabių, ar ne? - flegmatiškai paklausė 
Ernotonas. - Veltui stengiatės! | 

- O kodėl aš turėčiau ieškoti priekabių? Argi aš jūsų 
nepažįstu? - paniekinamai atkirto Sent Malinas. 

- Puikiai pažistate, pone, - atsakė Ernotonas. - Pirmiau- 
sia todėl, kad ten, iš kur mes atvykome, mano namas viso 
labo stovi už dviejų mylių nuo jūsiškio, o "mane, kilmingą 
žmogų, visi aplinkui gerai pažįsta. Antra, todėl, kad jūs 
siuntate matydamas mane Paryžiuje, juk įsivaizdavote, kad 
esate pakviestas tik jūs vienas. Ir galiausiai todėl, kad kara- 
lius man liepė nugabenti šį laišką. 

- Gerai, tebūnie taip! - sušuko Sent Malinas, blykšdamas 
iš pykčio. - Sutinku, kad visa tai tiesa. Bet tuomet... 

- Kas tuomet? 

- Aš blogai jaučiuosi būdamas šalia jūsų. 

- Jei norite, pasitraukite šalin. Velniai rautų, aš neprašy- 
siu, kad jūs pasiliktumėte. 

- Jūs dedatės, kad manęs nesupratote. 

- Atvirkščiai, pone, aš jus kuo puikiausiai supratau. Jūs 
norėtumėte atimti iš manęs laišką ir įteikti jį pats. Gaila, 
bet tokiu atveju jums tektų mane užmušti. 

- O gal aš to ir noriu? 

- Norėti ir padaryti - du skirtingi dalykai. 

- Nusileiskime kartu prie upės ir jūs pamatysite, kad 


man panorėti ir padaryti - vienas ir tas pats. Lg 
- Brangus pone, kai karalius įteikė man nuvežti laišką... 
- Na ir kas? 
- Ogi tas, kad aš jį nuvešiu. 


- Aš jėga atimsiu jį iš jūsų, pagyrūne! 

- Tikiuosi, jūs neversite manęs sutraiškyti jums kiaušą 
nelyg pasiutusiam šuniui? 

- Jūs? 

- Be abejonės, aš turiu pistoletą, o jūs jo neturite. 

- O, tu už tai man dar sumokėsi! - pasakė Sent Malinas, 
paraginęs savo arklį, ir tas šoko į šalį. 

- Viliuosi, tai bus po to, kai atliksiu pavedimą. 

- Šunsnukis! 

- O dabar, maldauju, susitvardykite, pone Sent Malinai. 
Juk mes turime garbę tarnauti karaliui, o aplink mus susi- 
būrę žmonės gali susidaryti labai blogą nuomonę apie kara- 
liaus rūmus. Be to, pagalvokite, kaip džiūgaus jo didenybės 
priešai, matydami, kad tarp sosto gynėjų viešpatauja nesan- 
taika, 

Sent Malinas iki kraujo krandžiojo pirštinėtas savo rankas. 


18. Keturiasdešimt penki I t. 

- Ramiau, pone, - pasakė Ernotonas, - pasaugokite ran- 
kas, joms dar teks laikyti špagą. 

- O, aš padvėsiu! - sušuko Sent Malinas. 

- Tuomet man ir daryti nieko nebereikės, - atsakė Erno- 
tonas. 

Sunku pasakyti, kuo būtų baigęsis Sent Maliną apėmęs 
įniršis, bet netikėtai, jodamas Sent Antuano gatve, Sen Po- 
lio gatvėje Ernotonas pamatė neštuvus, nustebęs šūktelėjo 
ir sustojo, žvelgdamas į moterį, kurios veidas buvo pusiau 
uždengtas vualiu. 

- Mano vakarykštis pažas! - sušnibždėjo jis. 

Dama, matyt, nepažino jo ir praslinko pro šalį nė ne- 
mirktelėjus, bet vis dėlto pasitraukė tolyn nuo langelio. 

- Po perkūnais, jūs, atrodo, verčiate mane laukti, - pasa- 
kė Sent Malinas, - ir tai darote norėdamas pasižvalgyti į 
moteris! 

- Prašau man atleisti, pone! - pasakė Ernotonas ir vėl 
leidosi į kelią. 

Dabar abu jaunuoliai sparčia risčia nurūko Sen Marso 
priemiesčio gatve. Jie daugiau nebesikalbėjo ir nebeplūdo 
vienas kito. | 

Iš išorės Sent Malinas atrodė gana ramus. O iš tikrųjų jo 
kūno raumenys tebevirpėjo iš pykčio. 

Be viso kito, jis dar pastebėjo, - visi puikiai supras, kad 
tai jo įsiūčio nesutramdė, - taigi jis pastebėjo, Kors ir koks 
puikus raitelis buvo, kad, esant reikalui, jis neįstengtų pasi- 
vyti Ernotono. Mat Sent Malino arklys pasirodė esąs daug 
silpnesnis, supluko, nors jie buvo nujoję nedidelį kelią. 

Tai kėlė nerimą Sent Malinui. Norėdarhas įrodyti, ko 
vertas jo arklys, jis ėmė jį raginti ir rimbu, ir pentinais. 

Tai supykino arklį. 

Veiksmas vyko netoli Bievrės upės. 

Gyvulys neeikvojo jėgų ginčui, kaip tai buvo daręs Sent 

Malinas. Bet, būdamas geros kilmės (jis buvo normandų 
veislės), savo raiteliui surengė teismo procesą, kurį tas pra- 
laimėjo. 

Iš pradžių jis šoko žingsnį į šalį, paskui atsistojo piestu, 
pašoko it avinas ir pasileido šuoliais prie Bievrės. Ten jis 
puolė į vandeni ir pagaliau išmetė iš balno raitelį. 

"Keiksmai, kurie pasipylė iš Sent Malino lūpų, buvo gir- 
dėti net už mylios, nors juos kiek ir pritildė vanduo. 

Kai jam pavyko atsistoti ant kojų, akys ant kaktos iššo- 
ko, veidu iš sužeistos kaktos tekėjo kraujas. 

Sent Malinas apsidairė aplinkui: jo arklys jau buvo šlaitu 
užlipęs aukštyn, tebuvo matyti pasturgalis, taigi galvą jis bu- 
vo pasukęs Luvro link. 

Sent Malinas suprato, kad išsekęs, purvinas, permirkęs 
iki paskutinio siūlelio, negalės pavyti savo arklio, toks ban- 
dymas būtų tik juoką kėlęs. 

Tada jis prisiminė žodžius, kuriuos buvo sakęs Ernoto- 
nui. Jei jis nepanoro minutę palaukti savo pakeleivio Sent 
Antuano gatvėje, argi galima tikėtis, kad jis bus toks malo- 
nus ir lauks jo kelyje valandą ar dvi? 

Įniršusį Sent Maliną apėmė baisi neviltis, kai jis pamatė, 
kaip Ernotonas tyliai paragino savo arklį ir nušuoliavo kaž- 
kokiu keliu, matyt, pačiu trumpiausiu. 

Karštakošių žmonių pyktis dažnai baigiasi beprotystės 
protrūkiu. 

Kai kurie netgi ima klejoti. 

Kiti išsenka ir fiziškai, ir protiškai. 

Sent Malinas instinktyviai išsitraukė savo durklą. Jo gal- 
voje šmėkštelėjo mintis įsmeigti jį sau į krūtinę iki pat ran- 
kenos. 

Niekas, net ir jis pats, nebūtų įstengęs suvokti, kokios 
kančios draskė jį tą minutę. Panašus priepuolis gali baigtis 
mirtimi, O jei išgyveni - pasensti dešimčia metų. 

Jis kepurnėjosi keturpėsčias upės šlaitu, kol užlipo į vir- 
šų. Ten jis sutrikęs įsmeigė žvilgsnį į kelią: nieko nebuvo 
matyti. 

Dešinėje dingo Ernotonas, be abejonės, nuskubėjęs į 
priekį. Sent Malinas nematė. ir savo arklio, jis irgi buvo 
dingęs. 

Sudirgusiose Sent Malino smegenyse mintis vijo mintį, 
jis su įsiūčiu kaltino ir kitus, ir save, kai staiga išgirdo kano- 
pų bildesį ir dešinėje, kelyje, kuriuo nujojo Ernotonas, pa- 
matė raitelį. 

Raitelis vedė už pavadžio kitą arklį. 

Tai buvo manevro, kurio ėmėsi Karmenžas, rezultatas: 
jis pasuko į kairę, žinodamas, kad sekamas arklys iš baimės 
ims šuoliuoti dar greičiau. 

Todėl jis nušuoliavo lankstu, atsistojo skersai kelio ir 
ėmė laukti pabėgėlio. 

+ Kai Sent Malinas tai pamatė, labai apsidžiaugė: užplūdo 
gerumo, dėkingumo jausmas, žvilgsnis sušvelnėjo, paskui 
staiga jo veidas apsiniaukė. Jis suprato, koks puikus žmogus 
yra Ernotonas ir kad būnant jo vietoje nė į galvą nebūtų 
šovusi mintis taip pasielgti. 

Kompaniono poelgio kilnumas pribloškė Sent Maliną, 
jis tai vertino ir kentėjo. 

Sumurmėjęs keletą padėkos žodžių, į kuriuos Ernotonas 
nekreipė dėmesio, įpykęs sučiupo arklį už pavadžio ir, nors 
ir jautė skausmą, užšoko ant savo arklio. 

Nė žodžio netaręs, Ernotonas nujojo į priekį glostyda- 
mas savo arklį. 

Kaip jau sakėme, Sent Malinas buvo puikus raitelis. Įvy- 
kis, kurio auka jis tapo, buvo paprasčiausias atsitiktinumas. 
Po trumpos kovos, kurią šįkart laimėjo raitelis, jis privertė 
arklį paklusti, ir šis ėmė bėgti ristele. 

Didybės jausmas grūmėsi su dėkingumo jausmu, galiau- 
siai jis pasakė Ernotonui: 

- Dėkoju jums, pone. 

Ernotonas vos pastebimai pasilenkė į jo pusę ir palietė 
ranka savo kepurę. 

Kelionė Sent Malinui pasirodė labai ilga. 

Apie pusę trijų jie pastebėjo vyriškį, kuris vaikščiojo ly- 
dimas šuns. Jis buvo aukšto ūgio, prie šono kabojo špaga. 
Tai buvo ne Šiko, nors jo rankos ir kojos buvo nė kiek ne 
trumpesnės. 

Sent Malinas, nuo galvos iki kojų išsipurvinęs, negalėjo 
susilaikyti. Jis pamatė, kad Ernotonas, nekreipdamas nė 
mažiausio dėmesio į tą vyrą, prajojo pro šalį. 

Gaskono galvoje it žaibas plykstelėjo mintis, kad jo 
kompanionas padarė klaidą. Jis prijojo prie vyriškio. 

- Keleivi, - paklausė jis, - jūs nieko nelaukiate? 

Keleivis nužvelgė akimis Sent Maliną, kurio išvaizda, 
reikia sutikti, nebuvo labai maloni. 

Veidas, kuriame tebebuvo matyti išgyvento pykčio pėd- 
sakai, dar neišdžiūvę purvini drabužiai, kraujas ant skruos- 
tų, suraukti juodi antakiai, virpanti ranka, ištiesta greičiau 
grasinamai, o ne klausiamai, - visa tai sutiktajam pasirodė 
bloga lemiantys ženklai. 

- Jeigu aš ir laukčiau ko nors, tai, žinoma, ne jūsų. 

- Labai jau jūs nemandagus, metre! - metė Sent Malinas, 
džiaugdamasis, kad atsirado galimybė išlieti susitvenkusį 
pyktį, bei niršdamas, kad apsiriko ir suteikė progą trium- 
fuoti savo priešininkui. 

Tai sakydamas, jis pakėlė rimbą, ketindamas uždrožti 
sutiktajam. Bet šis pralenkė jį: pakėlė lazdą ir drožė per 
pečius Sent Malinui, paskui sušvilpė savo šuniui, kuris įsiki- 
bo dantimis arkliui į pakinklius ir į raitelio šlaunį, atplėšęs 
iš pirmojo gabalą mėsos, iš antrojo - drabužio skiautę. 

Arklys, suerzintas skausmo, vėl pasileido į priekį, jo su- 
laikyti Sent Malinas neįstengė. Vis dėlto jam pavyko išsilai- 
kyti balne. 

Taip jis prajojo pro Ernotoną, kuris net nenusišypsojęs 
pažvelgė į nukentėjusijį. 

Kai Sent Malinui pavyko sutramdyti arklį ir kai jį pasivi- 
jo ponas de Karmenžas, jis jau buvo kiek apraminęs įžeistą 
savo puikybę. 

- Na, na, - pasakė jis, stengdamasis šypsotis, - atrodo, ši 
diena man nesėkminga. O juk tas vyras labai panašus į tą, 
kurį mums nurodė jo didenybė. 

Ernotonas vis dar tylėjo. 

- Aš su jumis kalbuosi, pone, - pasakė Sent Malinas, 
sucrzintas kompaniono šaltakraujiškumo, kuri jis suprato 
kaip paniekos ženklą ir todėl norėjo viską ryžtingai užbaig- 
ti, net jei tai būtų kainavę jam gyvybę. - Ar girdite, aš kal- 
buosi su jumis. 

- Tas, apie kurį mums pasakojo jo didenybė, neturėjo 
nei lazdos, nei šuns, - atsakė Ernotonas. 

- Teisybė, - patvirtino Sent Malinas, - jei būčiau pasukęs 
galvą, turėčiau viena mėlyne mažiau ant peties ir nebūtų 
likę dantų žymės ant šlaunies. Matau, kaip gerai būti pro- 
tingam ir ramiam. 

Ernotonas nieko neatsakė. Jis pasistojo kilpose, pridėjo 
delną prie akių, kad geriau matytų, ir pasakė: 

- Štai ten stovi ir laukia mūsų tas, kurio mes ieškome. 

- Velniai rautų! Pone, - tyliai pasakė Sent Malinas, pa- 
vydėdamas savo pakeleiviui sėkmės, - jūs labai akylas. Aš 
vos įžiūriu kažkokį juodą tašką. 

Ernotonas jojo į priekį tylėdamas. Greitai ir Sent Mali- 
nas jau galėjo pažinti žmogų, kurį buvo nupiešęs karalius. 

Ir vėl jį perveikė kvaili jausmai, jis paragino arklį, kad 
prijotų pirmas. 

Ernotonas to tikėjosi. Jis žvelgė į Sent Maliną ramiu at- 
viru žvilgsniu. Šis žvilgsnis privertė Sent Maliną susivaldyti, 
ir jo arklys sulėtino žingsnį. 


278 


XXX 
SENT MALINAS 


Ernotonas neapsiriko: tas žmogus tikrai buvo Šiko. 

Be viso kito, Ernotonas buvo akylas ir ausylas, todėl iš 
taip toli pamatė ir išgirdo besiartinantį raitelį. 

Pastarasis įtarė, kad jie ieško būtent jo ir ėmė jų laukti. 

Kai jis tikrai tuo įsitikino ir pamatė, kad abu raiteliai 
suka prie jo, be jokio dirbtinio apsimetimo pridėjo ranką 
prie ilgos špagos rankenos, tarytum norėdamas suteikti sa- 
vo povyzai didingumo. 

Ernotonas ir Sent Malinas, netardami nė žodžio, susi- 
žvalgė. 

- Jei norite, kalbėkite, pone, - nusilenkęs savo priešinin- 
kui pasakė Ernotonas. 

Taip susiklosčius aplinkybėms, žodis "priešininkas" "čia 
tinka labiau nei "bendrakeleivis". 

Sent Malinui net kvapą užgniaužė. Šis pasiūlymas jam 
buvo toks netikėtas, kad žodžiai gerklėje įstrigo. Užuot at- 
sakęs, jis tik galvą nuleido. 

Matydamas, kad jis nutarė tylėti, Ernotonas prakalbo pats. 

- Pone, - pasakė jis Šiko, - šis ponas ir aš esame nuolan- 
kūs jūsų tarnai. 

Šiko, maloniai šypsodamasis, nusilenkė. 

- Ar nebus nekuklu, - kalbėjo toliau jaunuolis, - paklaus- 
ti, kuo jūs vardu? 

- Mano vardas Šešėlis, pone, - atsakė Šiko. 

- Jūs ko nors laukiate? 

- Taip, pone. 

- Jūs, žinoma, būsite toks malonus ir pasakysite mums, 
ko laukiate? 

- Aš laukiu laiško. 

- Jūs suprantate, pone, kas sužadino tokį mūsų smalsu- 
mą, kuris jūsų neturėtų įžeisti? 

Šiko ir vėl linktelėjo, o jo šypsena tapo dar malonesnė. 

- Iš kur jūs laukiate laiško? - toliau kamantinėjo Ernoto- 
nas. 

- Iš Luvro. 

- Koks jo antspaudas? 

- Karališkasis. 

Ernotonas įsikišo ranką į užantį. 

- Jūs, be abejo, atpažinsite laišką? - paklausė jis. 

- Taip, jeigu jūs jį man parodysite. 

Ernotonas ištraukė laišką. 

- Taip, tai jis, - patvirtino Šiko. - Jūs tikriausiai žinote, 
kad dėl visiško saugumo aš turiu jums kai ką duoti. 

- Raštelį? 

- Taip. 

- Pone, - pasakė Ernotonas, - karalius man pavedė vežti 
tą laišką, o įteikti jį jums įsakė mano kompanionui. 

Ir jis ištiesė laišką Sent Malinui, kuris paėmė jį ir atida- 
vė Šiko. 

- Dėkoju, pone, - pasakė šis. 

- Kaip matote, mes tiksliai atlikome mums pavestą misi- 
ją. Kelyje nieko nėra, taigi niekas nepastebėjo, kaip mes 
kalbėjomės ir įteikėme laišką. 

- Tikrai taip, pone, ir, jei reikės, galiu tat patvirtinti. 
Dabar mano eilė. 

- Raštelį! - vienu metu pasakė abu jaunuoliai. 

- Kuriam iš jūsų turiu jį įteikti? 

- Apie tai karalius nieko nepasakė! - sušuko Sent Mali- 
nas, grėsmingai žvelgdamas į savo kompanioną. 

- Parašykite du raštelius, pone, - pasiūlė Ernotonas, - ir 
duokite mums abiem. Iš čia toli iki Luvro, o pakelyje mane 
ar tą poną gali ištikti nelaimė. 

Kai Ernotonas sakė tuos žodžius, jo akyse blykstelėjo 
pykčio liepsnelės. 

- Jūs, pone, supratingas žmogus, - pasakė Šiko Ernotonui. 

Ir jis iš kišenės išsitraukė lenteles užrašams, išplėšė du 
lapelius ir ėmė rašyti. 


Iš pono Renė de Sent Malino gautas laiškas, kurį atvežė 
ponas Ernotonas de Karmenžas. 
Sešėlis 


- Likite sveikas, pone! - pasakė Sent Malinas, imdamas 
savo raštelį. 

- Sudie, pone, ir sėkmės kelionėje! - pridūrė Ernotonas. - 
Galbūt jūs norite dar ką nors perduoti Luvrui? 

- Visiškai nieko, pone. Ačiū, - pridūrė Šiko. 

Ernotonas ir Sent Malinas pasuko savo arklius Paryžiaus 
link, o Šiko nuskubėjo tokiu greitu žingsniu, kad jam būtų 
galėjęs pavydėti pats greičiausias mulas. 

Kai Šiko dingo, Ernotonas, nenujojęs nė šimto žingsnių, 
sustabdė arklį ir pasakė Sent Malinui: 

- O dabar, pone, jei norite, lipkite nuo arklio. 

- O kodėl, pone? - nustebęs paklausė Sent Malinas. 

- Užduotį atlikome, mes turime apie ką pasikalbėti. Man 
atrodo, ši vieta pokalbiui labai tinkama. 

- Nesivaržykite, pone, - atsakė Sent Malinas ir, sekda- 
mas Ernotonu, nulipo nuo arklio. 

Vos tik jis atsistojo, prie jo priėjo Ernotonas ir tarė: 

- Pats žinote, pone, kol buvome kelyje, jūs be jokios 
dingsties nesivaržydamas, žodžiu, be jokios priežasties ma- 
mane išsitraukti iš dėklo špagą pačiu netinkamiausiu mo- 
mentu, ir aš buvau priverstas atsisakyti. Dabar momentas 
tinkamas, ir aš esu jūsų paslaugoms. 

Sent Malinas klausėsi iš paniūrų, suraukęs antakius. Bet 
keistas dalykas! Audringas pykčio protrūkis, peržengęs vi- 
sas ribas, atslūgo, Sent Malinas nebenorėjo kautis. Jis pa- 
svarstė, ir sveikas protas nugalėjo. Jis suprato, kokia nedė- 
kinga jo padėtis. 

- Pone, - po trumpos tylos atsakė jis, - kai aš ižeidinėjau 
jus, jūs, užuot atsakęs tuo pačiu, padėjote man. Dabar ne- 
begalėčiau kalbėti su jumis taip kaip tą kartą. 

Ernotonas suraukė antakius. 

- Taip, pone, bet jūs vis dar galvojate apie tai, ką nese- 
niai kalbėjote. 

- Kodėl taip sakote? 

- Jūsų žodžius diktavo pavydas ir pyktis. Nuo to laiko 
praėjo tik dvi valandos, pavydas ir pyktis negalėjo išgaruoti 
iš jūsų širdies. 

Sent Malinas paraudo, bet nieko neatsakė. 

Ernotonas, kiek palaukęs, kalbėjo toliau: 

- Jei karalius pirmenybę atidavė man, vadinasi, mano 
veidas jam patiko labiau nei jūsų, jeigu aš neįkritau į Biev- 
rę, tai todėl, kad esu geresnis raitelis; aš nepriėmiau jūsų 
iššūkio tą akimirką, kai sugalvojote mane pulti, vadinasi, aš 
išmintingesnis už jus. Galų gale jei dabar reikalauju, kad 
jūs išsitrauktumėte špagą, vadinasi, mano garbės jausmas 
yra stipresnis, O jei jūs svyruosite, saugokitės, aš pasakysiu, 
kad esu drąsesnis už jus. 

Sent Malinas sudrebėjo, jo akys ėmė svaidyti žaibus. Vi- 
sos niekingos aistros, apie kurias kalbėjo Ernotonas, atsi- 
spindėjo mirtinai išblyškusiame jo veide. 

Vos tik jaunuolis pasakė paskutinius žodžius, Sent Mali- 
nas išsitraukė it pamišęs savo špagą. 

Ernotonas jau stovėjo prieš jį su špaga rankoje. 

- Klausykite, pone, - pasakė Sent Malinas. - Atsiimkite 
paskutiniuosius žodžius, kuriuos pasakėte. Jie čia nereika- 

lingi, jūs turėtumėte su tuo sutikti, nes gerai mane pažįsta- 
te, juk pats sakėte, kad tėviškėje gyvenome už dviejų mylių 
vienas nuo kito. Atsiimkite savo žodžius. Jūs ir taip mane 
pažeminote, kodėl norite nuplėšti man garbę? 

- Pone, - atsakė Ernotonas, - aš niekada nepasiduodu 
pykčio protrūkiui ir kalbu tik tai, ką noriu pasakyti. Todėl 
savo žodžių neatsiimsiu. Aš irgi pakankamai įžeidus. Rū- 
muose esu naujokas ir nenoriu raudonuoti kiekvieną kartą, 
kai mes su jumis susitiksime. Taigi sukryžiuokim špagas ne 
tik dėl mano, bet ir dėl jūsų ramybės. 

- O, pone! Aš koviausi vienuolika kartų, - niūriai šypso- 
damasis atsakė Sent Malinas, - iš mano priešininkų du žu- 
vo. Tikiuosi, jūs tai žinote? 

- O aš, pone, dar -niekada nesikoviau, - atsakė Ernoto- 
nas, - tam nebuvo preteksto. Dabar pretekstas yra, nors aš 
jo neieškojau ir, manau, visiškai teisėtai pasinaudosiu pro- 
ga. Ką gi, laukiu jūsų, pone. 

- Paklausykite, - palingavęs galva, pasakė Sent Malinas, - 
mes abu eame žemiečiai, mes tarnaujame karaliui, nebe- 
siginčykime. Aš laikau jus garbingų žmogumi, aš netgi 
paduočiau jums ranką, jeigu tai man nebūtų beveik neįma- 
nomas dalykas. Ką padarysi, pasirodžiau jums toks, koks 
esu, buvau įskaudintas iki širdies gelmių. Tai ne mano kaltė. 
Aš pavydus ir negaliu savęs perveikti. Čia kalta mano pri- 
gimtis. Ponas de Šalabras, ponas de Monkrabo arba ponas 
de Penkornė nebūtų išmušę manęs iš pusiausvyros. Jūsų bū- 
do savybės sukėlė man tokius jausmus. Galiu paguosti - ma- 
no pavydas nepadarys jums žalos ir, didžiausiam mano ap- 
gailestavimui, tie privalumai, kuriuos jūs turite, ir liks jūsų 
privalumais. Taigi tuo ir baigsime, ar ne, pone? Teisybę pa- 
sakius, aš labai kentėsiu, kai jūs pasakosite apie mūsų ginčo 
priežastį. 

- Niekas apie mūsų ginčą nesužinos, pone. 

- Niekas? 

- Ne, pone; jeigu mes kausimės, aš jus nužudysiu arba 
žūsiu pats. Aš ne iš tų, kurie nebrangina gyvybės. Atvirkš- 
čiai, aš ją labai vertinu. Man dvidešimt treji, aš kilmingas 
žmogus, aš nesu vargšas. Tikiu savimi ir savo ateitimi iI, 
patikėkite, kausiuos it liūtas. 

- Gerai! Aš, atvirkščiai: esu trisdešimtmetis, gyventi man 
įgriso, aš netikiu nei ateitimi, net pačiu savimi. Bet kad ir 
kaip štykščiuosi gyvenimu ir netikiu laime, kautis su jumis 
nenoriu. 

- Vadinasi, jūs linkęs manęs atsiprašyti? - paklausė Er- 
notonas. 

- Ne, pakanka kalbų, pakanka atsiprašinėjimų. Jei jums 
to nepakanka - juo geriau. Jūs nebebūsite viršesnis už ma- 
ne. 

- Mes abu gaskonai, ir aš privalau pasakyti, pone, kad 
jeigu taip baigsime savo ginčą, iš mūsų visi juoksis. 

- Aš to tik ir laukiu, - atsakė Sent Malinas. 

- Ko laukiate?.. 

- Tų, kas juoksis. O, koks tai būtų malonus jausmas. 

- Vadinasi, jūs atsisakote dvikovos? 

- Aš nenoriu su jumis kautis. 

- Po to, kai pats mane provokavote? 

- Negaliu neigti. 

- O jeigu, pone, mano kantrybė trūks ir aš pulsiu su 
špaga? 

Sėnt Malinas mėšlungiškai sugniaužė kumščius. 

- Ką gi, juo geriau, - pasakė jis, - aš numesiu savo špagą 
už dešimties žingsnių. 

- Saugokitės, pone, aš vis tiek suduosiu jums, bet ne špa- 
gos smaigaliu. 

- Gerai, tokiu atveju aš pajusiu neapykantą ir mirtinai 
imsiu nekęsti jūsų. Paskui vieną gražią dieną, jūsų silpnumo 

valandėlę, pagausiu jus, kaip dabar jūs mane, ir iš nevilties 
užmušiu. 

Ernotonas įsikišo špagą į makštį. 

- Jūs keistas žmogus, - pasakė jis, - man iš visos širdies 
jūsų gaila. 

- Jūs gailitės manęs? 

- - Taip, jūs tikriausiai nežmoniškai kenčiate. 

- Nežmoniškai. 

- Jūs niekada nieko nemylėjote. 

- Niekada. | 

- Bet juk jūs turite kažkokių aistrų? 

- Tik vieną. 

- Jūs jau sakėte man, kad tai pavydas. 

- Taip, šitai reiškia, kad aš apdovanotas jomis visomis, o 
tai susiję su nenusakoma gėda ir nelaimėmis. Aš susižaviu 
moterimi, kai tik ji pamilsta kitą, aš mėgstu auksą, kai jį 
liečia kito ranka, aš trokštu šlovės, kai ją turi kitas. Aš ge- 
riu, kad pakurstyčiau savyje pyktį, tai yra, jei jis kiek prige- 
so, aš siekiu, kad jis plykstelėtų it žaibas. O, taip, pone de 
Karmenžai, jūs gerai pasakėte, aš esu nelaimingas. 

- Ir jūs niekada nebandėte pasidaryti geresnis? - paklau- 
sė Ernotonas. 

- Man tai nepavyko. 

- Kojūs tikitės, ką ketinate daryti? 

- Ką daro nuodingas augalas? Jo gražūs žiedai, kaip ir 
kitų, ir kai kas turi iš to naudą. Ką daro lokys ar plėšrus 
paukštis? Jie kandžiojasi. Bet yra dresiruotojų, kurie juos 
apmoko, ir jie padeda medžioklėje. Štai kas aš esu ir kuo, 
padedamas pono d'Epernono ir pono de Luanjako, tapsiu 
iki tos dienos, kai jie pasakys: šis augalas kenksmingas, iš- 
raukime jį, šis gyvūnas pasiuto, reikia jį pribaigti. 

Ernotonas truputį apsiramino. 

Dabar Sent Malinas nebekėlė jam pykčio, jis tapo jam 

tyrimų objektu. Jis pajuto kažką panašaus į gailestį tam 
žmogui, kuris, susiklosčius aplinkybėms, taip netikėtai pri- 
sipažino. 

- Didelė sėkmė, - o jūs, turėdamas tokių būdo savybių, 
galite ją pasiekti, - išgydys jus, - pasakė jis. - Pone de Sent 
Malinai, tramdykite savo instinktus ir jūs pasieksite laimėji- 
mų kare ar politikoje. Tuomet, įgijęs valdžią, jūs imsite ma- 
žiau neapkęsti. 

- Nors ir kaip aukštai aš pakilčiau, nors ir kaip giliai 
įleisčiau šaknis, visuomet bus viršesnių už mane, ir aš dėl to 
kentėsiu, o iš apačios mano ausis pasieks kieno nors pašai- 
pūs juokeliai. 

- Man gaila jūsų, - pakartojo Ernotonas. 

Jie nutilo. 

Ernotonas priėjo prie savo arklio, kurį buvo pririšęs prie 
medžio, atrišo jį ir užšoko į balną. 

Sent Malinas per visą pokalbį nepaleido iš rankų pava- 
džio. 

Jiedu nušuoliavo atgalios į Paryžių. Vienas buvo tylus ir 
paniuręs dėl to, ką buvo išgirdęs, kitas - dėl to, ką pasakė. 

Netikėtai Ernotonas ištiesė Sent Malinui ranką. 

- Ar norite, kad aš jus išgydyčiau? - paklausė jis. - Pa- 
bandome? 

- Pone, apie tai daugiau nė žodžio, - atsakė Sent Mali- 
nas. - Ne, nebandykite, šitai jums nepavyks. Atvirkščiai, ne- 
apkęskite manęs, tai geriausias būdas sukelti mano susiža- 
vėjimą. 

- Pasakysiu dar kartą: man gaila jūsų, pone, - atsakė 
Ernotonas. 

Po dviejų valandų abu raiteliai grįžo į Luvrą ir pasuko 
ten, kur buvo įsikūrę Keturiasdešimt penki. 

Karalius buvo išvykęs, jis turėjo grįžti tik vakare. 

XXXI 


KAIP PONAS DE LUANJAKAS 
PASAKĖ TRUMPĄ KALBĄ 
KETURIASDEŠIMT PENKIEMS 


kada grįš karalius. 

Jų abiejų galvose sukosi skirtingos mintys. 

Sent Maliną kamavo neapykanta, gėda, savimeilė, jo an- 
takiai buvo suraukti, širdį gelte gėlė. 

Ernotonas jau pamiršo viską, kas buvo įvykę, ir galvojo 
tik apie viena - kas toji pažu apsimetusi moteris, kuriai jis 
padėjo prasmukti į Paryžių ir kurią jis netikėtai pamatė 
prašmatniuose neštuvuose. 

Čia buvo ko pasijaudinti širdžiai, labiau linkusiai į mei- 
lės nuotykius, o ne į garbėtroškiškus siekimus. 

Ernotonas taip pasinėrė į savo svajones, kad, tik pakėlęs 
galvą, pastebėjo, jog Sent Malinas dingo. 

Staiga jis suvokė, kas atsitiko. 

Mažiau nei jis pasinėręs į svajones Sent Malinas nepra- 
leido momento, kai grįžo karalius: dabar karalius buvo dva- 
re, ir Sent Malinas ėjo pas jį. 

Ernotonas greitai pašoko, perėjo galeriją ir atėjo pas ka- 
ralių tuo metu, kai Sent Malinas ėjo lauk. 

- Pažiūrėkite, - džiaugsmingai pasakė jis Ernotonui, - 
štai ką man padovanojo karalius. 

Ir jis parodė jam auksinę grandinėlę. 

- Sveikinu jus, pone, - visiškai ramiu balsu atsakė Erno- 
tonas. 

Ir jis įėjo pas karalių. 

Sent Malinas tikėjosi, kad de Karmenžui nepavyks pa- 
slėpti pavydo. Todėl jį apstulbino Ernotono ramybė, jis 
ėmė laukti, kol tas išeis. 

Pas Henriką Ernotonas išbuvo dešimt minučių, kurios 
Sent Malinui pasirodė kaip dešimt amžių. 

Pagaliau jis pasirodė. Sent Malinas laukė jo toje pačioje 
vietoje. Jis nužvelgė draugą greitu žvilgsniu, ir jo širdis ra- 
miau ėmė plakti. Ernotonas išėjo tuščiomis rankomis, jis 
neturėjo nieko, ką būtų buvę galima išsyk pastebėti. 

- O jums, pone, ar karalius ką nors davė? - paklausė tų 
pačių minčių tebekamuojamas Sent Malinas. 

- Jis ištiesė man ranką, kad pabučiuočiau, - atsakė Erno- 
tonas. 

Sent Malinas taip sugniaužė kumštyje savo auksinę 
grandinėlę, kad viena jos grandelė sulūžo. 

Abu pasuko į savo būstą. 

Kai jie įžengė į salę, pasigirdo trimito garsas. Išgirdę šį 
signalą, visi Keturiasdešimt penki išėjo iš savo kambarių it 
bitės iš korio akučių. 

Kiekvienas svarstė, kas įvyko naujo, ir, naudodamiesi 
proga, kad vėl susirinko krūvoj, žavėdamiesi apžiūrinėjo 
draugus, apsirengusius ir atrodančius visai kitaip nei anks- 
čiau. 

Jie buvo apsirengę labai prabangiai, galbūt neskoningai, 
bet elegantiškumą čia atstojo blizgesys. 

Beje, jie visi turėjo tai, ko ieškojo d'Epernonas, pakan- 
kamai pagaulus politikas, nors ir blogas kariškis: vieni - 
jaunystę, kiti - jėgą, treti - patirtį, ir tai užglaistydavo jų 
trūkumus. 

Būdami drauge, jie panėšėjo į būrį karininkų, apsirengu- 
išmokti karinės laikysenos. 

Jie visi turėjo ilgas špagas, žvangančius pentinus, jų ūsai 
buvo kariškai užriesti, jie avėjo zomšos ar odinius batus, 
mūvėjo pirštines: visa tai buvo paauksuota, ištepta pomada, 
papuošta kaspinais, kad atkreiptų į save dėmesį, kaip tuo 
metu sakydavo. 

Gero skonio žmones būdavo galima atpažinti iš tamsių 
atspalvių, taupesnius - iš patvarių audinių drabužių, dabitas - 
iš balto ar rusvo atlaso mezginių. 

Perduka de Penkornė pas kažkoki žydą rado paauksuoto 
vario grandinę, sunkią it kalinio. | 

Pertinaksas de Monkrabo buvo pasipuošęs šilko juosto- 
mis ir siuvinėto atlaso marškiniais. Savo kostiumą jis įsigijo 
pas Odriet gatvės prekeivį, kuris buvo priglaudęs vieną va- 
gių sužeistą bajorą. 

Bajoras iš namų liepė atnešti naujus drabužius ir kaip 
padėkos ženklą už svetingumą paliko purvu ir krauju trupu- 
ti išteptą apdarą. Prekeivis atidavė jį išvalyti, ir kostiumas 
pasirodė esąs visai tinkamas nešioti. Tiesa, nuo durklo 
smūgių buvo likusios dvi skylės, bet Pertinaksas liepė užsiū- 
ti jas aukso ornamentais. 

Estašo de Miradu drabužiai niekuo neišsiskyrė: jam teko 
aprengti Lardilę, Militorą ir abu vaikus. 

Lardilė išsirinko patį prašmatniausią kostiumą, kokį tik 
leido nešioti to meto įstatymai, Militoras pasipuošė aksomu 
ir Damasko šilku, užsikabino sidabrinę grandinėlę, užsidėjo 
kepurę su plunksnomis, užsimovė šiuvinėtas kojines. Taigi 
vargšui Estašui teko tenkintis suma, kurios vos užteko, kad 
neatrodytų kaip driskius. 

Ponas de Šalabras išsaugojo savo pilkai rudos spalvos 
striukę, paliepęs siuvėjui ją kiek atnaujinti ir įsiūti naują 
pamušalą. Meistriškai vienur kitur prisiūtos atlaso juostos 
atnaujino šį nesunešiojamą drabužį. 

Ponas de Šalabras tikino, kad jis su mielu noru būtų 
apsivilkęs naują striukę, bet nors ir kaip kruopščiai ieško- 
jęs, negalėjęs rasti geresnio ir patvaresnio audinio. 

Be to, jis išleido nemažai pinigų ryškiai raudonoms kel- 
nėms, batams, apsiaustui ir kepurei: visa tai glostė aki, kaip 
visų šykštuolių drabužiai. 


19. Keturiasdešimt penki I t. 

Ginklus jis pasirinko nepriekaištingai: kaip senas karys, 
jis sugebėjo rasti puikią ispanišką špagą, gero meistro paga- 
mintą durklą ir nuostabų metalinį antkrūtinį. Dabar jam 
nereikėjo išlaidauti megztoms ir gofruotoms apykaklėms. 

Visi šie ponai gėrėjosi vieni kitais, kai, suraukęs anta- 
kius, įėjo de Luanjakas. 

Jis įsakė visiems sustoti ratu, 0 pats atsistojo jo viduryje. 
Jo išvaizda nežadėjo nieko gero. Nėra ko ir sakyti, kad visų 
žvilgsniai nukrypo į viršininką. 

- Ponai, ar visi susirinko? - paklausė jis. 

- Visi! - atsakė keturiasdešimt penki balsai, pademons- 
travę vienybę, daug žadančią būsimuosiuose manevruose. 

- Ponai, - kalbėjo toliau Luanjakas, - jūs čia pakviesti 
tarnauti asmeniniais karaliaus sargybiniais. Tai garbingos 
pareigos, bet ir daug kuo įpareigojančios. 

Luanjakas nutilo. Pasigirdo pritariamas šnibždesys. 

- Atrodo, kai kas iš jūsų ne visai gerai suprato savo pa- 
reigas: aš jiems priminsiu jas. 

Visi sukluso, buvo aišku, kad jie nekantraudami trokšta 
sužinoti, kokios tos pareigos, net jeigu jų ir nevykdo. 

- Nereikia manyti, ponai, kad karalius priėmė jus į tar- 
nybą ir moka jums algą už tai, kad jūs elgtumėtės lyg kokie 
patrakę žvirbliai ir, tenkindami savo kaprizus, kibtumėte 
nagais ir kapotumėtės snapais. Būtina laikytis drausmės, 
nors ir slaptos; jūs kilmingi ir turite būti patys paklusniausi 
ir labiausiai atsidavę karaliui žmonės. 

Susirinkusieji užgniaužė kvapą. Iš iškilmingos kalbos 
pradžios nesunku buvo suprasti, kad toliau bus kalbama 
apie labai svarbius dalykus. 

- Nuo šiandien jūs gyvenate Paryžiuje, tai yra valstybinės 
valdžios laboratorijoje. Jei jūs ir nedalyvaujate svarstant vi- 
sus reikalus, jūs ne kartą būsite paskirti atlikti svarbius pa- 
vedimus. Taigi jūs atsiduriate tarp asmenų, kuriems ne tik 

patikima valstybinė paslaptis, bet ir suteikiama vykdomoji 
valdžia. 

Gaskonų eilėmis ir vėl nusirito džiaugsmingas šnabžde- 
sys. Buvo matyti, kad daugumas iš jų aukštai pakėlė galvas, 
it iš puikybės būtų paaugę porą colių. 

- O dabar įsivaizduokite, - kalbėjo toliau Luanjakas, - 
kad vienas iš tokių asmenų, tam tikrais momentais būda- 
mas atsakingas už valstybės saugumą arba karališkosios 
valdžios stabilumą, kartoju, įsivaizduokite, kad kuris nors 
kareivis išdavė slaptą tarybos sprendimą arba kad kareivis, 
kuriam patikėta svarbi užduotis, jos neįvykdė. Ar žinote, 
kad jie nusipelno mirties bausmės? 

- Be abejo, - pasigirdo keletas balsų. 

- Taigi, ponai, - pasakė Luanjakas, ir jo balse nuskambė- 
jo grėsmingos gaidelės, - šiandieną čia buvo prasitarta apie 
sprendimą, kurį priėmė karaliaus taryba. Taip, dabar gal- 
būt nebus galima įgyvendinti to, kas būtų buvę naudinga 
karaliui. 

Sent Malinas tuojau pat priėjo prie Luanjako ir tarė 
jam: 

- Pone, manau, kad šią akimirką aš turiu garbę kalbėti 
visų savo draugų vardu. Būtina, kad niekuo nenusikaltę ka- 
raliaus tarnai nebūtų įtarinėjami. Mes prašome kuo grei- 
čiau pasakyti viską iki galo, kad žinotume, apie ką kalbama 
ir kad mums būtų aišku, kas vertas, o kas nevertas pasitikė- 
jimo. 

- Nieko nėra paprasčiau, - atsakė Luanjakas. 

Visi susikaupė. 

- Šiandieną karalius gavo žinią, kad vienas iš jo priešų, 
kaip tik vienas iš tų, su kuriais jūs pakviesti kovoti, atvyko į 
Paryžių mesti jam iššūkį arba surengti prieš jį sąmokslą. Šio 
priešo vardas buvo ištartas slapta, bet ji išgirdo sargyboje 
stovėjęs žmogus, tai yra tas žmogus, kuris turėjo būti tvirtas 

it akmeninė siena, taigi kurčias ir nebylys. Tačiau tas žmo- 
gus ką tik gatvėje ėmė kartoti karaliaus priešo vardą taip 
garsiai ir taip girdamasis, kad atkreipė į save praeivių dė- 
mesį ir sukėlė sąmyšį jų galvose. Aš pats buvau šio ivykio 
liudytojas, nes ėjau ta gatve ir viską girdėjau savo ausimis. 
Aš padėjau jam ant peties ranką, kad jis nutiltų ir kad neiš- 
tartų dar keleto žodžių, kurie galėjo sukliudyti imtis tokių 
svarbių priemonių; būčiau buvęs priverstas sukapoti jį dur- 
klu, jeigu jis nebūtų nutilęs po pirmo mano įspėjimo. 

Kai Luanjakas pasakė šiuos žodžius, visi pamatė, kaip 
Pertinaksas de Monkrabo ir Perduka de Penkornė išblyško 
ir visai netekę jėgų susmuko vienas kitam į glėbį. Monkra- 
bo svyruodamas bandė kažką niurnėti, - norėjo pasiteisinti. 

Kai tik sutrikę kaltininkai išsidavė, visų žvilgsniai susmi- 
go į juos. 

- Jūs neturite kuo pasiteisinti, pone, - pasakė Luanjakas 
Monkrabo. - Jei buvote girtas, turite būti nubaustas už tai, 
kad pasigėrėte. Jei elgėtės kaip garbėtroška pagyrūnas, vėl- 
gi nusipelnėte bausmės. 

Visi nuščiuvo. 

Kaip prisimenate, de Luanjakas pradėjo savo kalbą, gra- 
sindamas taikyti labai griežtas priemones, kurios galėjo bū- 
ti lemtingos prasikaltusiems. 

- Dėl viso tą kas įvyko, - kalbėjo toliau Luanjakas, - jūs, 
pone de Monkrabo ir jūs, pone de Penkornė, būsite nu- 
bausti. 

- Atleiskite, pone, - pasakė Pertinaksas. - Atvykome iš 
provincijos, rūmuose mes naujokai ir nemokame politikos 
meno. 

- Nereikėjo priimti suteiktos garbės tarnauti jo dideny- 
bei neapsvarsčius visų tos tarnybos sunkumų. 

- Prisiekiame, ateityje laikysime prikandę liežuvį. 

- Visa tai gerai, ponai, bet ar rytoj sunaikinsite tą blogį, 
kurį šiandieną padarėte? 

- Mes pasistengsime. 

- Tai neįmanoma, kartoju, neįmanoma! 

- Bet šį kartą, pone, atleiskite mums. 

- Jūs tebegyvenate, - kalbėjo toliau Luanjakas, tiesiogiai 
neatsakydamas į nusikaltusiujų prašymą, - visiškai laisvi, 
bet tą laisvę aš apribosiu griežta drausme, girdite, ponai? 
Tiems, kuriems tokios tarnybos sąlygos pasirodys per sun- 
kios, gali išeiti: atsiras daug norinčių ateiti į jų vietą. 

Niekas neatsakė, tik daugelio kaktos susiraukšlėjo. 

- Taigi, ponai, - pridūrė Luanjakas, - įspėju jus: teisingu- 
mą mes vykdysime slaptai, greitai, be jokių raštų ir teismo 
procesų. Išdavikas tučtuojau bus baudžiamas mirties baus- 
me. Tam bus rastas pretekstas, ir niekas nieko apie tai ne- 
sužinos. Pavyzdžiui, tarkime, kad ponas de Monkrabo ir 
ponas de Penkornė, užuot gatvėje draugiškai šnekučiavęsi 
apie dalykus, kuriuos jiems būtų geriau pamiršti, susiginčy- 
tų dėl dalykų, kuriuos jie privalo atsiminti. Tai šit, argi tas 
ginčas negalėtų baigtis jų dvikova? Kaunantis dažnai pasi- 
taiko, kad priešininkai vienu metu puola kits kitą ir per- 
smeigia vienas kitą špagomis. Rytojaus dieną po ginčo juos 
randa negyvus Prė-o-Kler, kaip kad rado ponus Keliusą, de 
Šombergą ir de Možironą negyvus Turnelėje. Apie tai pa- 
kalbės kaip visuomet kalbama apie dvikovas, štai ir viskas. 
Taigi visi, kas išduos valstybinę paslaptį, - jūs gerai mane 
supratote, ponai? - mano įsakymu bus nukauti dvikovoje 
arba kuriuo nors kitu būdu. 

Monkrabo jėgos visiškai apleido ir jis visu savo svoriu 
užgriuvo ant draugo, kurio blyškumas dar labiau išryškėjo, 
o dantys buvo taip sukąsti, kad, rodės, tuoj tuoj subyrės. 

- Už menkesnius prasižengimus, - kalbėjo toliau Luanja- 
kas, - aš skirsiu mažesnes bausmes, pavyzdžiui, uždarysiu į 
kalėjimą, ir tai taikysiu tais atvejais, kai nuo padaryto pra- 
sižengimo labiau nukentės pats kaltininkas, o ne karališkoji 

tarnyba. Šiandieną aš pasigailėsiu pono de Monkrabo, kuris 
plepėjo, ir pono de Penkornė, kuris klausėsi, gyvybių. At- 
leidžiu jiems dėl to, kad jie paprasčiausiai galėjo nusikalsti 
iš nežinojimo: Į kalėjimą aš jų neuždarysiu, kadangi jų man 
galbūt prireiks šį vakarą arba rytoj. Aš jiems paskirsiu kitą 
bausmę, kuri bus taikoma nusikaltusiems - piniginę baudą. 

Pasakius žodį "bauda", pono de Šalabro veidas ištįso ne- 
lyg kiaunės snukutis. 

- Ponai, jūs gavote tris šimtus livrų, iš jų šimtą grąžinsite. 
Tais pinigais aš premijuosiu už nuopelnus tuos, kuriems ne- 
turėsiu priekaištų. 

- Šimtas livrų! - sumurmėjo Penkornė. - Bet velniai rau- 
tų! Aš jų nebeturiu: išleidau ekipuotei. 

- Jūs parduosite savo grandinę, - pasakė Luanjakas. 

- Aš pasirengęs atiduoti ją į karaliaus iždą, - atsakė Pen- 
kornė. 

- Ne, pone. Karalius nepriima savo tarnautojų daiktų 
kaip užmokesčio už prasižengimą. Parduokite ir sumokėki- 
te pats. Pridursiu dar vieną žodį, - pasakė Luanjakas. - Aš 
pastebėjau, kad tarp kai kurių mūsų būrio žmonių kyla ne- 
sutarimų: kiekvieną syki, kai kils koks nors ginčas, man 
apie jį turi būti pranešta, ir aš vienas spręsiu apie jo pagrįs- 
tumą ir leisiu kautis dvikovoje, jei matysiu, kad tai yra būti- 
na. Mūsų laikais dvikovose kažkodėl pernelyg dažnai žūva 
žmonės, tai dabar madinga, ir aš nenoriu, kad, atiduodami 
duoklę madai, žūtų mano būrio kariai. Už pirmą dvikovą, 
už pirmą iššūkį, kuris įvyks be mano leidimo, aš nubausiu 
kaltininkus griežta bausme, uždarysiu į vienutę, liepsiu su- 
mokėti didelę baudą arba galbūt bausiu dar griežčiau, jei 
tai pakenks tarnybai. Tegu tie, kuriuos tai liečia, pasidaro 
būtinas išvadas. Ponai, galite eiti. Beje, penkiolika žmonių 
šį vakarą priėmimo valandomis turi stovėti laiptų, kurie ve- 
da į karaliaus miegamąjį, apačioje. Gavę ženklą, jei reikės, 

visi tegu išsisklaido prieškambariuose. Penkiolika kitų bus 
lauke, neturės užduoties, jie paprasčiausiai turi įsimaišyti 
tarp atvykstančiųjų. Likę penkiolika pasiliks savo būstuose. 

- Pone, - priėjęs arčiau, kreipėsi Sent Malinas, - leiskite 
man ne tiek jums patarti, - apsaugok Viešpatie! - kiek pa- 
prašyti paaiškinimo. Kiekvienas padorus būrys turi turėti 
gerą viršininką. Kaip galėsime veikti, neturėdami vado? 

- Na, o kas aš esu, anot jūsų? - paklausė Luanjakas. 

- Jūs, pone, - mūsų generolas. 

- Ne, ne aš, pone, jūs klystate, o kunigaikštis d'Eperno- 
nas. 

- Vadinasi, jūs - mūsų pulkininkas? Tokiu atveju to ne- 
pakanka, pone. Būtina, kad kiekvienam penkiolikos būriui 
vadovautų karininkas. 

- Jūs teisus, - atsakė Luanjakas, - juk negaliu kasdien 
vienu metu būti trijose vietose. Ir vis dėlto aš noriu, kad 
vieni iš jūsų būtų pažeminti, o kiti paaukštinti tik pagal 
nuopelnus. Todėl skirsiu pamaininius viršininkus, - pasakė 
Luanjakas, apsvarstęs Sent Malino pasiūlymą. - Tardamas 
slaptažodį, pasakysiu ir viršininko vardą. Taigi kiekvienas iš 
eilės turės paklusti ir vadovauti. Aš juk nieko nežinau apie 
jūsų sugebėjimus. Reikia, kad jie išryškėtų, tuomet galėsiu 
rinktis. 

Sent Malinas nusilenkė ir nuėjo pas savo draugus. 

- Vadinasi, supratote, - pasakė Luanjakas, - aš padalijau 
jus į tris grupes po penkiolika žmonių. Jūs patys žinote savo 
numerius. Pirmas būrys budės prie laiptų, antras kieme, 
trečiojo vyrai liks savo būstuose. Paskutinieji turi būti pu- 
siau apsirengę ir laikyti špagą galvūgalyje, tai yra, turi būti 
pasirengę, kai tik išgirs pirmą signalą. O dabar galite eiti, 
ponai. Pone de Monkrabo ir pone de Penkornė, rytoj jūs 
turite sumokėti baudą, aš esu iždininkas. Eikite! 

Visi išėjo. Liko tik Ernotonas de Karmenžas. 


- Jūs ko nors norite, pone? - paklausė Luanjakas. 

- Taip, pone, - nusilenkdamas atsakė Karmenžas. - Man 
atrodo, jūs pamiršote pasakyti, ką tiksliai mes turėsime da- 
ryti. Tarnauti karaliui, be abejo, - didelė garbė, bet aš labai 
norėčiau žinoti, kokių padarinių toji tarnyba gali turėti. 

- Pone, - pasakė Luanjakas, - šis klausimas labai keblus, 
ir aš negalėčiau atsakyti į jį kategoriškai. 

- Drįsčiau paklausti, kodėl, pone? 

Visi šie klausimai. ponui de Luanjakui buvo užduoti Ia- 
bai mandagiai, ir de Luanjakas, priešingai nei buvo įpratęs, 
bergždžiai ieškojo griežto atsakymo. 

- Todėl, kad rytą aš ir pats dažnai nežinau, ką man rei- 
kės daryti vakare. 

- Pone, - kreipėsi Karmenžas, - jūs, lyginant su mumis, 
užimate tokią aukštą padėtį, kad privalote žinoti daug daly- 
kų, kurių mes nežinome. 

- Elkitės taip, kaip aš elgiausi, pone de Karmenžai, - 
sužinokite nieko neklausinėdamas, aš jums netrukdysiu. 

- Aš paprašiau, pone, kad man paaiškintumėte, - pasakė 
Ernotonas, - nes atvykau į rūmus neturėdamas nei draugų, 
nei priešų, manęs nevaržo jokios aistros ir, nors nesu vertas 
daugiau nei kiti, galiu būti jums naudingas. 

- Jūs neturite nei priešų, nei draugų? 

- Ne, pone. 

- Manau, kad karalių jūs mylite? 

- Aš privalau ir esu pasirengęs jį mylėti, pone de Luanja- 
kai, kaip tarnas, kaip pavaldinys ir kaip bajoras. 

- Gerai! Tai vienas svarbiausių dalykų, tuo ir turite va- 
dovautis. Jei esate sumanus žmogus, pats suprasite, kas yra 
mūsų priešai. 

- Puiku, pone, - nusilenkdamas atsakė Ernotonas, - vis- 
kas aišku, bet yra viena aplinkybė, kuri mane trikdo. 

- Kokia, pone? 

- Aklas paklusnumas. 

- Tai svarbiausia sąlyga. 

- Aš puikiai suprantu, pone. Aklai paklusti - nelengvas 
dalykas žmonėms, kurie labai brangina savo garbę. 

- Tai ne mano reikalas, pone de Karmenžai, - atsakė 
Luanjakas. 

- O jeigu, pone, koks nors įsakymas nepatiktų jums pa- 
čiam? 

- Aš paklūstu pono d'Epernono parašui, ir tai mane nu- 
ramina. 

- O ponas d'Epernonas? 

- Ponas d'Epernonas paklūsta jo didenybės parašui ir, 
kaip ir aš, nusiramina. 

- Jūs teisus, pone, - pasakė Ernotonas, - aš - ištikimas 
jūsų tarnas. 

Ernotonas jau rengėsi išeiti, bet Luanjakas jį sustabdė. 

- Jūs paskatinote mane šį bei tą apmąstyti, - tarė jis, - ir 
"aš jums kai ką pasakysiu, ko nebūčiau sakęs kitiems, nes 
kiti nebūtų sugebėję kalbėti su manimi taip drąsiai ir ko- 
rektiškai. 

Ernotonas nusilenkė. 

- Pone, - pasakė Luanjakas, priėjęs prie jaunuolio, - šį 
vakarą galbūt atvyks labai svarbus asmuo. Neišleiskite jo iš 
akių ir sekite jį, kai jis eis iš Luvro. 

- Pone, leiskite man pasakyti, kad tai panašu į šnipinėji- 
mą, ar ne? | 

- Anot jūsų, tai šnipinėjimas? - atšiauriai paklausė Lu- 
anjakas. - Galbūt, ir vis dėlto... 

Iš užančio jis išsitraukė popieriaus lapą ir ištiesė jį Kar- 
menžui. Šis išlankstęs ėmė skaityti: 

"Jei ponas de Majenas šį vakarą išdrįs pasirodyti Luvre, 
įsakykite jį sekti". 

- Kieno parašas? - paklausė Luanjakas. 

- D'Epernono, - atsakė Karmenžas. 

- Taigi, pone? 

- Jūs teisus, - žemai lenkdamasis atsakė Ernotonas. - Aš 
seksiu poną de Majeną. 

Ir jis išėjo. 


XXXII 
PONAI PARYŽIAUS BURŽUA 


Ponas de Majenas, apie kurį tiek daug buvo kalbama 
Luvre, nieko neįtardamas išėjo iš Gizų rūmų per užpakalinį 
išėjimą ir raitas, apsiavęs pušnimis, it ką tik grįžęs iš kelio- 
nės, lydimas trijų dvariškių, išvyko į Luvrą. 

Įspėtas apie jo atvykimą, d'Epernonas liepė pranešti 
apie tai karaliui. 

Buvo įspėtas ir de Luanjakas. Jis dar kartą davė nurody- 
mus Keturiasdešimt penkiems. Taigi penkiolika žmonių, 
kaip buvo susitarta, nuėjo į prieškambarį, kiti penkiolika - 
kieman, o keturiolika liko savo būstuose. 

Sakome "keturiolika", mat Ernotonas, gavęs ypatingą už- 
duotį, išėjo jos vykdyti. 

Pono de Majeno palyda nekėlė jokio pavojaus, tad ant- 
rai grupei buvo leista grįžti į kareivines. 

Poną de Majeną palydėjo pas jo didenybę: jis atvyko su 
pagarbiu vizitu, ir karalius jį priėmė pabrėžtinai mandagiai. 

- Taigi, pusbroli, jūs nusprendėte aplankyti Paryžių? - 
paklausė karalius. 

- Taip, sire, - atsakė Majenas. - Savo brolių ir savo vardu 
aš laikau pareiga priminti jūsų didenybei, kad jūs neturite 
tarnų, labiau atsidavusių nei mes. 

- Dievaži, - atsakė Henrikas, - visi šitai taip gerai žino, 

kad, jei ne malonumas, kurį man suteikė jūsų atvykimas, 
galėjote ir nesivarginti. Atvykti tikriausiai paskatino ir ko- 
kia nors kita priežastis? 

- Sire, aš baiminausi, kad jūsų palankumas Gizų rūmams 
galėjo sumenkti, mat paskutiniuoju metu mūsų priešai pa- 
leido keistų gandų. 

- Kokių gandų? - paklausė karalius taip pabrėžtinai ge- 
raširdiškai, kad toji intonacija visada keldavo nerimą net 
patiems artimiausiems žmonėms. 

- Kaip? - paklausė kiek sutrikęs Majenas. - Jūsų dideny- 
be, negirdėjote apie mus nieko nepalankaus? 

- Pusbroli, žinokite, - atsakė karalius, - aš nepakęsčiau, 
jei čia būtų blogai atsiliepiama apie ponus de Gizus. O jei 
mane supantys žmonės šitai žino geriau nei, kaip matyti, 
jūs, niekas nekalba apie juos nieko blogo, kunigaikšti. 

- Tuomet, sire, - pasakė Majenas, - aš nesigailiu, kad 
atvykau. Turiu garbę pamatyti savo karalių ir įsitikinti, kad 
mano skubotumas nenueis perniek. Beje, sutinku, kad be 
reikalo paskubėjau. 

- O! Kunigaikšti, Paryžius - nuostabus miestas, čia visa- 
da galima sudaryti puikų sandėrį, - pasakė karalius. 

- Žinoma, sire, bet mes turime reikalų Suasone. 

- Kokių, kunigaikšti? 

- Tai jūsų didenybės reikalai, sire. 

- Teisybė, teisybė, Majenai. Tęskite juos taip, kaip pra- 
dėjote. Aš gebu įvertinti veiklą tų, kas man tarnauja. 

Kunigaikštis šypsodamasis išėjo. 

Karalius grįžo į savo kambarį trindamas rankas. 

Luanjakas davė ženklą Ernotonui, šis pasakė keletą žo- 
džių savo tarnui ir nuėjo paskui keturis raitelius. 

Tarnas nubėgo į arklidę, Ernotonas nudrožė pėsčias. 

Jis galėjo nesibaiminti, kad pames poną de Majeną iš 
akių. Po to, kai Pertinaksas de Monkrabo ir Perduka de 

Penkornė išsiplepėjo, visi žinojo, kad į Paryžių atvyko Gizų 
rūmų princas. Išgirdę šią naujieną, Lygos šalininkai išeida- 
vo iš savo namų aiškintis, kur jis dabar yra. 

Majeną nebuvo sunku atpažinti iš jo plačių pečių, apkū- 
naus kūno ir, anot Etualio, primenančios kaušą barzdos. 

Jie sekdavo paskui jį iki Luvro vartų, ten laukdavo jo, 
kol išeis, kad galėtų palydėti iki rūmų. 

Majenas veltui stengėsi atsikratyti uoliausių šalininkų 
sakydamas: 

- Mano draugai, nebūkite tokie karštakošiai. Dievaži, jūs 
sukelsitc įtarimą. 

Kunigaikštis atvyko į Sen Deni rūmus, kur buvo apsisto- 
jęs, lydimas ne mažiau kaip dviejų trijų šimtų žmonių. 

Taigi Ernotonui nesunku buvo niekieno nepastebėtam 
sekti kunigaikštį. 

Tuo metu, kai Majenas, įeidamas į rūmus, atsisuko atsi- 
sveikinti, Ernotonas pastebėjo, kad vienas iš dvarininkų, 
linksėjęs kartu su Majenu, tai tas pats raitelis, kuris lydėjo 
pažą arba kuris vyko lydimas pažo; jis, Ernotonas, padėjo 
jam prasmukti į Paryžių, o pažas labai domėjosi viskuo, kas 
buvo susiję su Salsedo ketvirčiavimu. 

Beveik tuo pačiu metu, išsyk po to, kai Majenas dingo 
už vartų, pro minią kelią skyrėsi neštuvus nešantys vyrai. 
Prie jų priėjo Majenas. 

Užuolaidėlės pakilo, ir mėnulio šviesoje Ernotonui pasi- 
vaideno, kad jis atpažino ir savo pažą, ir damą, kurią matė 
prie Sent Antuano vartų. 

Majenas ir dama pasikeitė keletu žodžių, neštuvai dingo 
už vartų, Majenas nusekė iš paskos, ir vartai tuojau pat 
buvo uždaryti. 

Po kelių minučių Majenas pasirodė balkone, kunigaikš- 
čio vardu padėkojo paryžiečiams ir paprašė skirstytis, nes 
laikas buvo vėlyvas, o pikto linkintys žmonės apie ši sambū- 
rį gali kalbėti galai žino ką. 

Po šio kreipimosi visi išsiskirstė, liko koks dešimt žmo- 
nių, kurie nuėjo į rūmus. 

Ernotonas, kaip ir visi, pasišalino, tiksliau, kol kiti skirs- 
tėsi, dėjosi sekąs jų pavyzdžiu. 

Dešimt išrinktųjų, likusių po to, kai visi išsiskirstė, buvo 
Lygos atstovai, atsiųsti padėkoti ponui de Majenui už atvy- 
kimą ir tuo pačiu įtikinti jį, kad jis turi įkalbėti brolį atvykti 
į Paryžių. 

Reikalas čia tas, kad tik miestelėnai, su kuriais mes pra- 
bėgomis susipažinome vakarą, kai buvo supirkinėjami šar- 
vai, turėdami puikią vaizduotę, per ankstesnius savo susi- 
rinkimus sukūrė daugybę planų. Tetrūko vado pritarimo. 

Biusi Lekleras ką tik pranešė, kad karo meno mokoma 
trijuose vienuolynuose ir kad sudaryti kariniai būriai, kiek- 
viename po penkis šimtus miestelėnų, taigi iš viso parengta 
apie tūkstantis žmonių. - 

Lašapelis Marto apmokė teismo pareigūnus, raštininkus 
ir visus kitus teismo darbuotojus. Jis galėjo pasiūlyti ir pa- 
tarėjų, ir atlikėjų. Jis turėjo du šimtus pareigūnų, galinčių 
duoti patarimų, ir du šimtus pėstininkų. 

Brigaras turėjo surinkęs būrį prekijų iš Lombardo gat- 
vės, Turgaus aikštės ir Sen Deni gatvės. 

Kriusė, kaip ir Lašapelis Marto, turėjo savo valdžioje 
teismą ir Paryžiaus universitetą. 

Delabras siūlė jūrininkus ir uosto darbininkus, penkis 
šimtus ryžtingų Žmonių. 

Lušaras turėjo penkis šimtus arklių prekeivių - atsidavu- 
sių katalikų. 

Alavinių indų dirbtuvių savininkas Polaras ir dešrininkas 
Žilberas atstovavo tūkstančiui penkiems šimtams mėsinin- 
kų ir dešrininkų iš Paryžiaus ir jo priemiesčių. 

Metras Nikola Pulenas, Šiko draugas, siūlė daugybę 
Žmonių. 

Išklausęs savo kambaryje visas naujienas ir pasiūlymus, 
Majenas pasakė: 

- Žaviuosi Lygos stiprybe, bet nematau to tikslo, kurį ji 
ketina man pasiūlyti. 

Metras Lašapelis Marto tuojau pat pasirengė sakyti kal- 
bą, susidedančią iš trijų punktų. Visi žinojo, koks jis auksa- 
burnis. Majenas krūptelėjo. 

- Kalbėsime trumpai, - pasakė jis. 

Biusi Lekleras neleido Marto kalbėti. 

- Tai štai, - pasakė jis. - Mes trokštame permainų. Dabar 
mes stipresni už priešininką ir norime įvykdyti tas permai- 
nas. Atrodo, kalbu trumpai, aiškiai ir tiksliai. 

- Bet ką jūs ketinate daryti, kad pasiektumėte permai- 
nų? - paklausė Majenas. 

- Aš manau, - atvirai atsakė Biusi Lekleras, - kad jei jau 
apie Sąjungą galvoja mūsų vadai, tai jie ir privalo nurodyti 
tą tikslą. 

- Ponai, jūs visiškai teisūs, - atsakė Majenas, - tikslą turi 
nurodyti tie, kurie turi garbę būti jūsų vadais. Todėl ir kar- 
toju, kad tik pulko vadas gali nuspręsti, kada jis duos ženk- 
1ą pradėti mūšį. Net jeigu jis mato, kad jo kariai pasirengę 
kovai, gerai ginkluoti ir trokšta pergalės, - ženklą pulti jis 
duoda tik tada, kai mano tai esant reikalinga. 

- Ir vis dėlto, monsinjore, - įsiterpė Kriusė, - Lyga nebe- 
nori daugiau laukti, ir mes turime garbę jums tai pareikšti. 

- Ko nenori laukti, pone Kriusė? - paklausė Majenas. 

- Kol bus pasiektas tikslas. 

- Koks tikslas? 

- Mūsų tikslas. Mes irgi turime savo planą. 

- Tuomet kitas reikalas, - atsakė Majenas. - Jei turite 
savo planą, aš neprieštarauju. 

- Taip, monsinjore. Bet ar galime tikėtis jūsų pritarimo? 

- Be jokios abejonės, jei tas planas tiks mano broliui ir 
man. 

- Galimas daiktas, monsinjore, kad jūs jam pritarsite. 

- Dėstykite savo planą. 

Lygos nariai susižvalgė, du ar trys iš jų davė ženklą La- 
šapeliui Marto, kad tas kalbėtų. 

Lašapelis Marto žengė į prieki, tarsi prašydamas leidimo 
pasakyti kalbą. 

- Kalbėkite, - paliepė kunigaikštis. 

- Tai šit, monsinjore, šį planą sugalvojome mes - Lekle- 
ras, Kriusė ir aš, - pasakė Marto. - Mes jį išsamiai apsvars- 
tėme, ir šis planas tikriausiai atneš mums sėkmę. 

- Arčiau prie reikalo, pone Marto, prie reikalo! 

- Mieste esama punktų, vienijančių visas ginkluotas Pa- 
ryžiaus jėgas: Didysis ir Mažasis Šatlė, Tamplio rūmai, Ro- 
tušė, Arsenalas ir Luvras. 

- Teisybė, - atsakė kunigaikštis. 

- Tiesa, visus šiuos punktus gina įgulos, bet jas nesunku 
bus įveikti, nes jos nesitiki staigaus puolimo. 

- Ir su tuo sutinku, - pasakė Majenas. 

- Be to, miestą gina naktinės sargybos viršininkas su sa- 
vo šauliais. Apeidami miestą, jie geriausiai ir gina Paryžių. 
Štai ką mes sugalvojome: suimti naktinės sargybos viršinin- 
ką jo paties namuose, jis gyvena šventos Kotrynos gatvėje. 
Tai galima padaryti be triukšmo, mat vietovė atkampi, žmo- 
nių ten negausu. 

Majenas palingavo galvą. 

- Nors ir kokia atkampi ir negausi gyventojų ji būtų, ne- 
įmanoma išlaužti durų ir šauti dvidešimt kartų iš arkebuzų 
nesukėlus triukšmo. 

- Monsinjore, mes numatėme šią aplinkybę, - pasakė 
Marto. - Vienas iš naktinės sargybos šaulių yra mūsų žmo- 
gus. Vidurnaktį mes pasibelsime į duris, mūsų bus tik du 
trys žmonės. Šaulys jas atidarys ir nueis viršininkui praneš- 
ti, kad šis turi vykti pas jo didenybę. Čia nėra nieko ne- 


303 


įprasto: apytikriai kartą per mėnesį karalius išsikviečia tą 
karininką, kad galėtų išklausyti jo pranešimą ir duoti jam 
vieną ar kitą užduotį. Tuo metu dešimt mums atsidavusių 
jūrininkų, kurie gyvena Sen Polio rajone, įeis pro atdaras 
duris ir susitvarkys su viršininku. 

- Tai yra, nudurs jį? 

- Taip, monsinjore. Taigi pačioje pradžioje priešų gyny- 
ba bus palaužta. Tiesa, bailūs miestelėnai ir politikieriai 
gali pasiųsti savo žmones ir valdininkus - poną, pirmininką, 
poną d'O, poną de Šiverni, poną prokurorą Lagelį. Ką gi, 
mes suimsime juos jų namuose tą pačią valandą. Baltramie- 
jaus naktis išmokė, kaip tai daryti, su jais bus pasielgta taip 
pat kaip ir su naktinės sargybos viršininku. 

- O! - sušuko kunigaikštis, pamanęs, kad čia rimtas rei- 
kalas. 

- Tuo pat metu turėsime puikią galimybę užsipulti politi- 
kierius, - mes visus juos gerai pažįstame, - ir iškart užbaigti 
reikalą su visais eretikais - ir religiniais, ir politiniais. 

- Visa tai nuostabu, ponai, - pasakė Majenas, - bet jūs 
man nepaaiškinote, kaip staigiai užimsite Luvrą - tai tikra 
tvirtovė, kurią nuolat saugo sargybiniai ir ginkluoti dvariš- 
kiai. Karaliaus, nors ir nedrąsaus, jūs nenudursite kaip nak- 
tinės sargybos viršininko. Jis ginsis, o juk jis, gerai pagalvo- 
kite, karalius; jis padarys miestelėnams didelį įspūdį, ir jie 
jus perveiks. 

- Mes atrinkome keturis tūkstančius žmonių, kurie puls 
Luvrą, monsinjore, ir visi jie taip nemyli Valua, kad, vien 
pamatę jį, patirtų tuos jausmus, apie kuriuos kalbate. 

- Jūs manote, kad to pakaks? 

- Be abejo, mūsų bus dešimt prieš vieną, - atsakė Biusi 
Lekleras. 

- O šveicarai? Ponai, jų yra keturi tūkstančiai. 

- Taip, bet jie - Lanji, o Lanji yra už aštuonių mylių nuo 

Paryžiaus. Net jeigu tartume, kad karalius galės juos įspėti, 
pasiuntiniams prireiks dviejų valandų ten nusigauti, o švei- 
carams pėsčiomis ateiti į Paryžių - aštuonių, taigi iš viso - 
dešimt valandų. Jie atvyks kaip tik tuo metu, kai juos bus 
galima sulaikyti prie užkardų: per dešimt valandų mes tap- 
sime miesto šeimininkais. 

- Ką gi, tebūnie taip, tarkime, jūs teisūs; naktinės sargy- 
bos viršininkas užmuštas, politikieriai sunaikinti, miesto 
valdžios nebėra, žodžiu, visos kliūtys pašalintos. Tikriausiai 
jūs jau nusprendėte, ko imsitės po viso šito? 

- Mes susirinksime garbingų, kaip ir mes patys, žmonių 
vyriausybę, - atsakė Brigaras, - o paskui tereikės sėkmingai 
tvarkyti prekybą ir aprūpinti kasdienine duona savo vaikus 
ir žmonas. Kai kas iš „mūsų galbūt ir trokš tapti kvartalo 
gaikšti, mes ir užimsime- tas pareigas, bet tai iI viskas. Kaip 
matote, mes nesame pernelyg reiklūs. 

- Pone Brigarai, jūsų žodžiai - auksas, - pasakė kuni- 
gaikštis. - Taip, jūs garbingi žmonės, aš gerai tai žinau, jūs 
nepakęstumėte prisiplakėlių. 

- O, ne, ne! - pasigirdo keletas balsų. - Gero vyno neturi 
gadinti priemaišos. 

- Nuostabu! - tarė kunigaikštis. - Gerai pasakyta. O da- 
bar sakykite, pone Paryžiaus miesto teisėjo pavaduotojau, 
ar daug Paryžiuje dykaduonių ir perėjūnų? 

Nikola Pulenas, iki šiol stovėjęs kaip ir kiti, lyg nenorom 
priėjo prie kunigaikščio. 

- Taip, monsinjore, deja, jų net labai daug. | 

- Ar galite bent apytikriai mums pasakyti, kiek yra to- 
kios tamsuomenės? 

- Taip, apytikriai galiu pasakyti. 

- Tuomet pateikite skaičius, metre Pulenai. 

Pulenas ėmė skaičiuoti pirštais. 


- ». Keturiasdešimt penki I t. 

- Vagių - trys keturi tūkstančiai, dykinėtojų ir elgetų - du 
ar du su puse tūkstančio. Atsitiktinių vagišių - pusantro ar 
du tūkstančiai, žmogžudžių - keturi penki šimtai. 

- Šit kaip, vadinasi, mažiausia šeši ar šeši su puse tūks- 
tančio įvairiausio plauko niekšų. Kokios jie tikybos? 

- Ką jūs pasakėte, monsinjore? - paklausė Pulenas. 

- Aš klausiu, kas jie - katalikai ar hugenotai? 

Pulenas nusijuokė. 

- Jie išpažįsta visas religijas, monsinjore, - atsakė jis, - 
arba, tikriau, vieną: jų dievas - auksas, jų pranašas - krau- 
jas. 

- Taigi turime reikalų su religiniais įsitikinimais, jei taip 
galima pasakyti. O ką pasakysite apie politinius? Kas jie - 
Valua rūmų ar Lygos šalininkai, prisiekę politikieriai ar 
Navaros karaliaus sąjungininkai? 

- Jie - plėšikai ir grobikai. 

- Monsinjore, ar tik nemanote, - tarė Kriusė, - kad šiuos 
žmones mes pasitelksime kaip sąjungininkus? 

- Žinoma, ne, aš taip nemanau, pone Kriusė, - bet kaip 
tik šitai mane ir glumina. 

- O kodėl glumina, monsinjore? - nustebę paklausė kele- 
tas delegacijos atstovų. 

- Ak, ponai, supraskite, reikalas tas, kad tie žmonės, ne- 
turintys savo nuomonės ir todėl nesibroliaujantys su mu- 
mis, pamatys, kad Paryžiuje nebėra pareigūnų, ginkluotų 
tvarkos 'sergėtojų, nebėra karaliaus valdžios, taigi nieko, 
kas juos tramdydavo, ir ims plėšti jūsų krautuves, kai tuo 
metu jūs patys kariausite; kai jūs imsite Luvrą, jie puls jūsų 
namus. Jie palaikys šveicarų pusę, paskui - jūsų, taigi visada 
bus teisūs. 

- Velniai rautų! - susižvalgę sušuko deputatai. 

- Manau, kad šis klausimas svarbus, verta apie tai pa- 
mąstyti, ar ne, ponai? - paklausė kunigaikštis. - Apie save 

galiu pasakyti tiek, kad esu susirūpinęs ir pasistengsiu rasti 
būdą pašalinti šią kliūtį. Mano brolio ir mano devizas - jūsų 
interesai svarbiau nei mūsiškiai. 

Deputatai ėmė pritardami šnibždėtis. 

- O dabar, ponai, leiskite žmogui, kuris jojo visą parą, 
keletą valandų pamiegoti. Reikia laukti tinkamo momento, - 
pavojaus nėra, O jeigu imtumėte veikti, jis gali kilti. Galbūt 
jūs manote kitaip? 

- O, ne, pone kunigaikšti, jūs teisus, - atsakė Brigaras. 

- Puiku. 

- Monsinjore, leiskite mums nuolankiai atsisveikinti, - 
kalbėjo toliau Brigaras, - ir kai jūs teiksitės vėl paskirti pa- 
simatymą... 

- Pasistengsiu, kad tai įvyktų kaip galima greičiau, ponai, 
būkite ramūs, - atsakė Majenas. - Galbūt tai įvyks netgi 
rytoj, vėlų vėliausiai - poryt. 

Pagaliau atsisveikinęs, jis paliko juos. Būdamas toks 
įžvalgus ir numatęs pavojų, kurio jie net nebuvo numanę, 
Majenas visai išmušė iš vėžių susirinknsiuosius. 

Vos tik jis dingo, slaptos durys, prakirstos sienoje ir iš- 
muštos tais pačiais apmušalais, atsidarė, ir į kambarį įsiver- 
žė kažkokia moteris. 

- Kunigaikštienė! - ėmė šaukti deputatai. 

- Taip, ponai! - sušuko ji. - Aš atėjau išvaduoti jūsų iš 
keblios padėties! 

Deputatai, žinodami, kokia ryžtinga kunigaikštienė, ir 
šiek tiek prisibijodami jos ikarščio, apsupo ją ratu. 

- Ponai, - šypsodamasi pasakė kunigaikštienė, - ko nega- 
lėjo padaryti judėjai, tą padarė viena Judita. Tikėkite, aš 
irgi turiu savo planą. 

Ir, ištiesusi Lygos pasekėjams baltas rankas, kurias patys 
galantiškiausi iš jų pabučiavo, ji išėjo pro tas pačias duris 
kaip ir Majenas. 


TL 

- Dievaži! - sušuko Biusi Lekleras, kramtydamas ūsus ir 
eidamas paskui kunigaikštienę, - atrodo, tai ir yra šios šei- 
mos galva. 

- Ak! - sušnibždėjo Nikola Pulenas, šluostydamasis nuo 
kaktos prakaitą, kai pamatė ponią de Monpansjė, - nuo 
viso šito norėčiau laikytis atokiau. 


II DALIS 


I 
BROLIS BOROMĖ 


Buvo maždaug dešimta valanda vakaro, kai susikrimtę 
ponai deputatai ėmė skirstytis, ir prie kiekvieno gatvės 
kampo, kur reikėdavo sukti prie savo namų, jie mandagiai 
atsisveikindavo. | 

Nikola Pulenas, gyvenantis toliausiai iš visų, kiūtino vie- 
nišas, galvodamas apie sunkią savo padėtį, privertusią jį iš- 
tarti žodžius, kuriais baigiama mūsų pasakojimo paskuti- 
niosios dalies pastraipa. 

Ir iš tiesų visiems, o ypač jam, ši diena buvo kupina įvy- 
kių. 

Taigi jis ėjo namo visas drebėdamas dėl to, ką išgirdo, ir 
svarstydamas situaciją: jei Šešėlis nusprendė išduoti Vense- 
no sąmokslą, Roberas Brikė niekuomet neatleis, jei jis ne- 
iškels aikštėn veikimo plano, kutį taip atvirai Lašapelis 
Marto išdėstė ponui de Majenui. 

Paskendęs mintyse, Nikola Pulenas atsidūrė Pjer-o-Real 
gatvės viduryje, iš kurios keturių pėdų pločio perėja vedė į 
Nev Sent Meri gatvę. Priešais jis pamatė atskubantį jakobi- 
ną, iki pat kelių pasikaišiusį sutaną. 

Reikėjo pasitraukti iš kelio - dviem krikščionims čia ne- 
buvo vietos prasilenkti. 

Nikola Pulenas vylėsi, kad vienuolio kuklumas paskatins 
užleisti kelią jam, kareiviui, tačiau nieko panašaus neįvyko: 

vienuolis lėkė lyg ištrūkęs elnias. Jis skuto taip greitai, kad 
būtų galėjęs pramušti kelią pastojusią aukštą storą sieną, ir 
Nikola Pulenas, baisiausiai iširdęs, pasitraukė, antraip būtų 
buvęs parblokštas. 

Ir tuomet toje namų sienų apsuptyje prasidėjo dirginanti 
suirutė: du žmonės nori prasilenkti, stengdamiesi neužkliu- 
dyti vienas kito, ir neišvengiamai atsiduria vienas kito glė- 
byje. 

Pulenas keikėsi, vienuolis dievagojosi, ir galų gale Dievo 
tarnas, ne toks kantrus kaip Pulenas, apkabino jį per juos- 
menį ir prirėmė prie sienos. 

Tuo metu, kai jau rengėsi paleisti į darbą kumščius, jie 
atpažino vienas antrą. 

- Brolis Boromė! - sušuko Pulenas. 

- Metras Nikola Pulenas! - nustebo vienuolis. 

- Kaip laikotės? - geraširdiškai ir švelniai, kaip tikras 
paryžietis, paklausė Pulenas. 

- Labai blogai, - atsakė vienuolis, kuriam, atrodė, nusi- 
raminti buvo kur kas sunkiau negu taikiam Pulenui, - nes 
jūs mane sustabdėte, o aš labai skubu. 

- Jūs tikras velniūkštis! - atsakė Pulenas. - Visada karin- 
gai nusiteikęs it Romos gyventojas! Velniai rautų, kur jūs 
taip skubate tokią vėlyvą valandą? Gal vienuolyne gaisras? 

- Ne, aš skubu pas ponią kunigaikštienę, turiu pasikalbė- 
ti su Meinviliu. 

- Pas kokią kunigaikštienę? 

- Man rodos, yra tik viena kunigaikštienė, pas kurią gali- 
ma pasikalbėti su Meinviliu, - atsakė Boromė, kuris ketino 
tiesiai viską pasakyti teismo tarnautojui, -antraip tas būtų 
galėjęs jį susekti. Bet jis nenorėjo pasirodyti esąs atlapašir- 
dis ir smalsuolis. 

- Tokiu atveju, - kamantinėjo toliau Nikola Pulenas, - ko 
jums reikia iš ponios de Monpansjė? 

- O, Dieve mano, viskas labai paprasta, - ieškodamas 
tinkamo atsakymo, pasakė Boromė, - ponia kunigaikštienė 
prašė mūsų vienuolyno vyriausiojo būti jos dvasininku. Jis 
sutiko, paskui ėmė abejoti ir atsisakė. Pasimatymas buvo 
paskirtas rytojaus dienai. Aš privalau domo Modesto Go- 
ranflo vardu perduoti kunigaikštienei, kad ji nebedėtų į jį 
vilčių. 

- Puiku, bet jūs vykstate ne į Gizų rūmus, brangus mano 
broli. Aš netgi pasakyčiau, kad jūs einate visai į priešingą 
pusę. 

- Teisybė, kaip tik iš ten aš ir einu, - atsakė brolis Boro- 
mė. 

- Tai kur tuomet jūs einate? 

- Rūmuose man pasakė, kad ponia kunigaikštienė išvyko 
pas poną de Majeną, kuris šiandieną atvyko ir apsistojo 
Sen Deni rūmuose. | 

- Taip ir yra. Iš tiesų kunigaikštis Sen Deni rūmuose, o 
kunigaikštienė pas jį, - patvirtino Pulenas. - Na, kūmai, ko- 
dėl jūs su manimi gudraujate? Kur tai matyta su vienuolyno 
pavedimu siųsti iždininką? 

- Kodėl gi ne, juk tai skirta kunigaikštienei? 

- Kad ir kaip ten būtų, jūs, Meinvilio patikėtinis, negali- 
te tikėti kalbomis apie ponios kunigaikštienės de Monpans- 
jė išpažintį. 

- O kuo man tikėti? 

- Velniai rautų! Brangusis, jūs puikiai žinote, koks atstu- 
mas nuo vienuolyno iki kelio vidurio, jei jau privertėte ma- 
ne jį išmatuoti. Saugokitės! Jūs man pranešėte tiek mažai, 
kad aš galiu pagalvoti labai daug. 

- Ir visai be reikalo, brangus pone Pulenai. Aš daugiau 
nieko nežinau. O dabar neužlaikykite manęs, prašau jūsų, 
nes aš galiu neberasti ponios kunigaikštienės. 

- Jūs visuomet rasite ją jos pačios rūmuose, kur ji sugrįš. 
Jums būtų paprasčiau palaukti jos ten. 

- O Dieve! Aš norėčiau pasimatyti ir su ponu kunigaikš- 
čiu, - atsakė Boromė. 

- Šit kaip! 

- Juk jūs ji pažįstate: jei tik aš jį paleisiu ir jis išvažiuos 
pas meilužę, jo niekaip nebepagausi. 

- Čia kita kalba. Dabar, kai žinau, su kuo turite reikalą, 
aš jus paleisiu. Likite sveikas, linkiu sėkmės! 

Boromė, pamatęs, kad kelias jau laisvas, atsakydamas į 
Nikola Puleno palinkėjimus, metė greitą "sudie" ir šovė į 
priekį. 

"Na, na, ir vėl kažkas naujo, - svarstė Nikola Pulenas, 
žiūrėdamas į jakobino sutaną, kuri pamažu išnyko tamsoje, - 
bet kurių velnių man žinoti, kas vyksta? Nejaugi ėmiau jausti 
malonumą, darydamas tai, ką esu priverstas daryti? Fe" 

Ir jis nuėjo miegoti ne taip ramiai kaip žmogus, kurio 
negraužia sąžinė, bet su ta dvasios ramybe, kurią net ir pa- 
čiomis sunkiausiomis aplinkybėmis mums suteikia stipres- 
nio Žmogaus parama. 

O tuo metu Boromė Iėkte lėkė, norėdamas pasivyti pra- 
rastą laiką. 

Jis labai gerai žinojo pono de Majeno įpročius ir turėjo 
priežasčių skubėti. Jis nematė reikalo visko aiškinti Nikola 
Pulenui. | 

Jis atbėgo prie Sen Deni rūmų uždusęs ir suplukęs kaip 
tik tuo momentu, kai kunigaikštis ir kunigaikštienė kalbėjo- 
si apie svarbius reikalus ir ponas de Majenas sakė sudie 
seseriai, ketindamas vykti į Sitė pas tą damą, kuria skųstis 
turėjo pretekstą Žuajezas. 

Išsamiai apsvarstę karaliaus priėmimą ir dešimties pla- 
ną, kunigaikštis ir jo sesuo įsitikino, kad karalius nieko ne- 
įtaria ir užpulti jį kaskart darosi vis lengviau. 

Dabar svarbiausia buvo organizuoti Lygos būrius šiaurės 

provincijose, kol karalius nesuteikė pagalbos broliui ir kai 
visai užmiršo Henriką Navarietį. 

Iš šių dviejų priešų reikėjo saugotis tik ambicingojo An- 
žu kunigaikščio; o jei kalbėsime apie Henriką Navarietį, tai 
iš gerai informuotų seklių buvo sužinota, kad jis turi tris ar 
keturias meilužes ir yra pasinėręs į meilės reikalus. 

- Paryžius parengtas, - garsiai pasakė Majenas, - bet są- 
junga su karališkąja šeima suteikia jėgų politikams ir tik- 
riems rojalistams. Reikia palaukti nesutarimų tarp kara- 
liaus ir jo sąjungininkų. Dėl nepastovaus Henriko charakte- 
"rio greit prasidės skilimas. Mūsų niekas neskubina, taigi 
palauksime, - baigė savo kalbą Majenas. 

- O man, - tyliai pasakė kunigaikštienė, - reikia dešimt 
žmonių visuose miesto kvartaluose, kad galėtume sukelti 
"Paryžių po mūsų numatyto smūgio. Aš radau tuos dešimt 
žmonių, ir daugiau man nieko nereikia. 

Vos tik Majenas ir kunigaikštienė baigė, - jis savo mono- 
logą, ji - savo pastabas, - netikėtai įėjo Meinvilis ir pranešė, 
kad Boromė nori pasikalbėti su ponu kunigaikščiu. 

- Boromė! - nustebo kunigaikštis. - Kas jis toks? 

- Monsinjore, tai tas, kurį man atsiuntėte iš Nansi, kai 
paprašiau, kad jūsų aukštybė atsiųstų vieną veiklų žmogų, o 
kitą - protingą. | 

- Prisimenu, aš jums atsakiau, kad turiu Žmogų, turintį 
abi savybes, ir pasiunčiau jums kapitoną Borovilį. Argi jis 
pakeitė vardą ir dabar vadinamas Boromė? 

- Taip, monsinjore, jis pakeitė ir vardą, ir uniformą. Da- 
bar jis vardu Boromė, ir yra jakobinas. 

- Borovilis - jakobinas! 

- Taip, monsinjore. 

- Kodėl jis tapo jakobinu? Nelabasis, matyt, skaniai Juo: 
kiasi, atpažinęs jį po sutana. 

- Kodėl jis jakobinas? 

Kunigaikštienė davė ženklą Meinviliui. 

- Jūs tai sužinosite vėliau, - pasakė tas, - tai mūsų pa- 
slaptis, monsinjore. O dabar paklausykime kapitono Boro- 
vilio, arba brolio Boromė, kaip jums patogiau. 

- Taip, juolab kad šis vizitas kelia man susirūpinimą, - 
pasakė kunigaikštienė. 

- Ir man, prisipažįstu, - pritarė Meinvilis. 

- Tuomet įleiskite jį negaišdamas nė minutės, - pridūrė 
kunigaikštienė. 

O kunigaikštis svyravo tarp noro išklausyti pasiuntinį ir 
baimės nesusitikti su savo meiluže. 

Jis žiūrėjo į duris ir į laikrodį. 

Durys atsidarė, laikrodis išmušė vienuolika valandų. 

- O, Borovilis! - pasakė kunigaikštis, kuris, nors ir buvo 
blogai nusiteikęs, negalėjo susilaikyti nenusijuokęs, - kaip 
jūs persirengėte, mano drauge. 

- Monsinjore, aš iš tikrųjų blogai jaučiuosi su šiuo vel- 
nišku apdaru. Bet jei to reikia, nieko nepaveiksi, kaip saky- 
davo ponas de Gizas tėvas. 

- Kad ir kaip ten būtų, ne aš apvilkau jus šia sutana, 
Borovili, - pasakė kunigaikštis, - todėl prašyčiau nepykti 
ant manęs. 

- Ne, monsinjore, tai ponia kunigaikštienė, bet aš ne- 
pykstu ant jos, jei to reikia, kad jai pasitarnaučiau. 

- Na gerai, kapitone, o dabar sakykite, ką norite tokiu 
vėlyvu laiku mums pranešti. 

- Šito, deja, negalėjau pasakyti jums anksčiau, monsinjo- 
re, nes turėjau tvarkyti visus vienuolyno reikalus. 

- Gerai, o dabar kalbėkite. 

- Pone kunigaikšti, - tarė Borovilis, - karalius siunčia 
pagalbą Anžu kunigaikščiui. 

- Mat kaip? - nustebo Majenas. - Mes jau girdėjome šitą 
giesmelę. Jau treji metai, kai ją gieda. 

- O, taip, bet ši kartą, monsinjore, žinios tikros. 

- Hm! Kaip tai tikros? - paklausė Majenas ir atlošė atgal 
galvą it piestu besistojąs arklys. 

- Šiandieną, tikriau, praėjusią naktį, antrą valandą, po- 
nas de Žuajezas išvyko į Ruaną. Diepe jis turi sėsti į laivą ir 
lydėti į Antverpeną tris tūkstančius žmonių. 

- O! - sušuko kunigaikštis. - Ir kas jums tai pasakė, Bo- 
rovili? 

- Žmogus, kuris vyksta į Navarą, monsinjore. 

- Į Navarą! Pas Henriką! 

- Taip, monsinjore. 

- O kas jį siunčia pas Henriką? 

- Karalius. Taip, monsinjore, karalius, ir jis veža kara- 
liaus laišką. 

- Kas tas žmogus? 

- Jis vardu Roberas Brikė. 

- Toliau? 

- Jis artimas domo Gorantlo draugas. 

- Artimas domo Goranflo draugas? 

- Jie tujina vienas kitą. 

- Ir jis yra karaliaus pasiuntinys? 

- Aš esu tuo tikras. Iš vienuolyno jis siuntė į Luvrą įga- 
liojamojo rašto, ėjo vienas iš mūsų vienuolių. 

- Kas tas vienuolis? 

- Tai mažasis mūsų kariūnas, Žakas Klemanas, tas pats, 
į kurį jūs, ponia kunigaikštiene, buvote atkreipusi dėmesį. 

- Ir jis jums neparodė to laiško? - paklausė Majenas. - 
Tai nevykėlis! 

„- Monsinjore, karalius neįteikė jam laiško. Su tuo laišku 
jis nusiuntė pas pasiuntinį savo žmones. 

- Reikia gauti tą laišką, velniai rautų! 

- Tai būtina padaryti, - pritarė kunigaikštienė. 

- Aš irgi apie tai galvojau, todėl buvau nusprendęs pa- 

siųsti su juo vieną iš savo žmonių, tikrą milžiną. Bet Robe- 
rui Brikė kilo įtarimas ir jis pasiuntė jį atgal. 

- Jūs pats turėjote vykti. 

- Tai neįmanoma. 

- Kodėl? 

- Jis pažįsta mane. 

- Kaip vienuolį, o ne kaip kapitoną, tikiuosi. 

- Dievaži, nežinau, jo žvilgsnis labai skvarbus. 

- Kas jis per žmogus? - paklausė Majenas. 

- Aukštas, liesas, nervingas, raumeningas, kaulėtas, vik- 
rus, pašaipus ir mažakalbis. 

- Šit kaip, jis moka fechtuotis? 

- Kaip tas, kas tai sugalvojo, monsinjore. 

- Jis pailgo veido? 

- Monsinjore, jis gali nutaisyti kokį tik nori veidą. 

- Jis prioro draugas? 

- Dar nuo to laiko, kai šis buvo paprastas vienuolis. 

- O, kai ką įtariu, - suraukęs antakius, pasakė Majenas. - 
Aš tai išsiaiškinsiu. 

- Paskubėkite, monsinjore, nes tokie kaip jis gudruoliai 
vikriai sukasi. 

- Borovili, jūs vyksite į Suasoną pas mano brolį, - palie- 
pė Majenas. 

- O kaip vienuolynas, monsinjore? 

- Argi jums taip sunku sugalvoti kokią nors istoriją do- 
mui Modestui? - paklausė Meinvilis. - Ir argi jis nepatikės 
viskuo, kuo norite, kad patikėtų? Pasakykite ponui de Gi- 
zui, - tęsė pradėtą mintį Majenas, - viską, ką žinote apie 
pono de Žuajezo misiją. 

- Gerai, monsinjore. 

- Bet jūs, Majenai, pamirštate Navarą, - pasakė kuni- 
gaikštienė. 

- Aš taip gerai ją prisimenu, kad ten pats imsiu tvarkyti 
reikalus. Meinvili, tegul man pakinko pailsėjusį arklį. 

Paskui tyliu balsu pridūrė: 

- Nejaugi jis gyvas? O taip, gali būti, kad jis gyvas! 


II 
ŠIKO - LOTYNISTAS 


Reikia atsiminti, kad po to, kai nujojo du jaunuoliai, 
Šiko pradėjo žingsniuoti labai sparčiai. 

Bet kai tik jie pranyko slėnyje, nuo kurio prasideda Žiu- 
vizi tiltas per Oržos upę, Šiko, kuris, atrodo, kaip ir Argus, 
turėjo pakaušyje akis ir kuris daugiau nematė nei Ernoto- 
no, nei Sent Malino, sustojo ant kalnelio viršūnės ir pradė- 
jo apžiūrinėti horizontą, griovius, lygumą, krūmus, upę - 
žodžiu, viską, dargi kamuolinius debesis, slydusius nuokal- 
nėn už didelių pakelės guobų. 

Įsitikinęs, kad čia nėra nieko, kas jį sektų arba galėtų 
jam sutrukdyti, jis atsisėdo ant griovio krašto, atsirėmė nu- 
gara į medį ir pradėjo tai, ką vadino savo sąžinės tyrinėji- 
mu. 

Jis turėjo dvi pinigines su pinigais, nes pastebėjo, kad 
maišelyje, kurį jam perdavė Sent Malinas, be karaliaus laiš- 
ko, buvo dar kažkokie apvalūs besiridinėjantys daiktai, la- 
bai primenantys sidabrines ir auksines monetas. 

Maišelis buvo tikra karališka piniginė, ant kurios iš abie- 
jų pusių buvo išsiuvinėta raidė "H". 

- Gražu, - pasakė Šiko, apžiūrinėdamas piniginę, - labai 
gražu iš karaliaus pusės! Jo vardas, jo herbas! Negalima 
būti dosnesniam ir kvailesniam! Ne, jo nepakeisi! Dievaži, 
mane tik stebina, kad šis geras ir kilniaširdis karalius nelie- 

pė ant šios piniginės išsiuvinėti laiško, kurį jis įsakė man 
nuvežti savo žentui, ir mano parašo. Ko varžytis? Dabar 
visa politika vykdoma atvirai; užsiimkime ir mes politika 
kaip visi. Še tai tau! Kai paskers vargšą Šiko, kaip paskerdė 
pono de Žuajezo pasiuntinį, kurį pats Henrikas pasiuntė į 
Romą, bus vienu draugu mažiau, tik tiek, o draugų mūsų 
dienomis sutinkama taip dažnai, kad galima jais švaistytis. 
Kaip blogai parenka ponas Dievas, jeigu tik jis parenka! 
Dabar pažiūrėsime, kiek pinigų yra maišelyje, o laišką gali- 
ma perskaityti ir vėliau: šimtas ekiu! Kaip tik tokia suma, 
kurią pasiskolinau iš Goranflo. O, atsiprašau, nešmeišime, 
štai dar paketėlis... ispaniškas auksas, penki kvadrupliai. 
Na, na, tai labai malonu; o jis labai mielas, mano Enrikė! 
Et, jeigu ne monograma ir lelijos, kurių, man atrodo, nerei- 
kėjo, pasiųsčiau jam liepsningą bučinį. Bet ši piniginė man 
trukdo. Atrodo, kad paukščiai, praskrisdami virš mano gal- 
vos, laiko mane karaliaus emisaru ir ruošiasi iš manęs pasi- 
juokti arba, o tai dar blogiau, atkreipti į mane praeivių dė- 
mesį. 

Šiko iškratė piniginės turinį į delną, išsiėmė iš kišenės 
drobinį Goranflo maišelį ir perpylė ten auksą bei sidabrą, 
palydėdamas žodžiais: 

- Jūs galite ramiai gulėti greta, vaikeliai, juk jūs visi iš 
vienos šalies. 

Paskui, ištraukęs laišką, jis įdėjo į piniginę akmenuką ir 
tarsi iš laidyklės nusviedė ją po tiltu į Oržos upę. 

Pasigirdo pliaukštelėjimas, du trys ratilai nuvilnijo ra- 
miu vandens paviršiumi ir vis plėsdamiesi pasiekė krantus. 

- Taip bus saugiau, - pasakė Šiko, - dabar padirbėsime 
Henrikui. 

Ir jis paėmė laišką, kurį buvo padėjęs ant žemės, kad 
patogiau būtų mesti piniginę. 

Bet kelyje pasirodė malkomis apkrautas asilas. 

Jį vedė dvi moterys, ir jis žengė taip išdidžiai, tarsi neštų 
ne malkas, o šventas relikvijas. 

Šiko paslėpė laišką, uždengęs jį plačiu savo delnu, ir pa- 
laukė, kol moterys su-asilu praėjo pro šalį. 

Likęs vienas, jis vėl paėmė laišką, perplėšė voką ir kuo 
ramiausiai sulaužė antspaudą, tarsi tai būtų buvęs papras- 
tas prokuroro laiškas. 

Paskui jis vėl paėmė voką, susuko jį delnais, tarp dviejų 
akmenų sutrupino antspaudą ir paleido paskui piniginę. 

- Dabar, - pasakė Šiko, - galima pasimėgauti laiško stiliumi. 

Jis išskleidė laišką ir perskaitė: 


Brangiausias mūsų broli, gili meilė, kurią juto Jums bran- 
gusis mūsų brolis, velionis karalius Karolis IX, ir dabar tebe- 
gyvena po Luvro skliautais ir nuolat pripildo mano širdį. 


Šiko nusilenkė. 

Todėl man malonu kalbėtis su Jumis apie liūdnus ir ap- 
maudžius dalykus. Bet jūs vyriškai ištveriate likimo smūgius, 
ir aš nedvejodamas pranešu Jums tai, ką galima pasakyti tik 
narsiems ir patikimiems draugams. 

Šiko liovėsi skaitęs ir vėl nusilenkė. 

Be to, - skaitė jis toliau, - rūpinuosi pasidalyti su Jumis 
šiuo nauju rūpesčiu. Broli, tai mano ir Jūsų garbės dalykas. 

Mudu labai panašūs tuo, kad mus abu supa priešai, Siko 


Jums tai paaiškins. 


- Chicotus explicabit! - pasakė Šiko, - arba geriau - evol- 
vet, O tai kur kas dailiau. 


Jūsų tarnas, ponas vikontas de Tiurenas, yra nuolatinių 

Jūsų rūmų skandalų šaltinis. Dievas neleis, kad aš kiščiausi į 
Jūsų reikalus turėdamas kitų tikslų, o ne Jūsų gerovės ir gar- 
bės gynimą. Jūsų žmona, kurią aš su didele širdgėla vadinu 
seserimi, turėtų tuo pasirūpinti vietoj manęs... Bet ji to neda- 
ro. 


- Oho! - pasakė Šiko, tebeversdamas į lotynų kalbą: 
Ouae omittit facere. Šiurkščiai pasakyta. 


" Aš prašau Jūsų, mano broli, pasirūpinti, kad Margo santy- 
kiai su vikontu de Tiurenu, kurį su mumis sieja bendri drau- 
gai, neužirauktų Burbonų šeimai gėdos ir negarbės. Kai tik 
tuo įsitikinsite, pradėkite veikti ir patikrinkite faktus po to, kai 
Šiko perskaitys Jums mano laišką. 


- Statim atgue audiveris Chicotum litteras explicantem. Ei- 
kime toliau, - pasakė Šiko. 


"Būtų labai nemalonu, jeigu kiltų nors mažiausia abejonė 
dėl Jūsų įpėdinių teisėtumo, broli mano, - paties brangiausio, 
apie ką Dievas neleidžia man svajoti, mat man, deja, nelemta 
atgimti savuose palikuonyse. 

Abu bendrininkai, kuriuos aš išduodu jums kaip brolis ir 
kaip karalius, dažnai susitikinėja mažoje Luanjako pilyje. Ten 
jie vyksta, atseit, medžioti. Beje, šie rūmai yra intrigų, į kurias 
įsipainioję ir ponai de Gizai, židinys, o jūs, be abejo, žinote, 
kokia nelemta meile mano sesuo persekiojo ir Henriką de Gi- 
zą, ir mano paties brolį Anžu kunigaikštį tais laikais, kada aš 
pats turėjau šį vardą, o mano brolis vadinosi Alansono kuni- 
gaikščiu. 

- Ouo et guam ivregulari amore sit prosecuta et Henricum 
Guisium et germanum meum, etc. 


Apkabinu Jus ir prašau atkreipti dėmesį į mano perspėji- 

mus. Aš visada ir visur pasirengęs Jums padėti. O kol kas 
pasinaudokite Siko, kurį Jums siunčiu, patarimais. 


- Age, auctore Chicoto. Nuostabu! Štai aš jau ir Navaros 
karalystės patarėjas. 
Jus mylintis ir t.t., ir t.t. 


Perskaitęs šį laišką, Šiko abiem rankom suspaudė galvą. 

- O! - išsprūdo jam. - Man atrodo, tai gana bjaurus pave- 
dimas, jis įrodo, kad bėgant nuo vienos bėdos galima pa- 
kliūti į dar didesnę, kaip sako Horacijus Flakas. Tiesą pasa- 
kius, aš pasirinkčiau Majeną. Ir vis dėlto jeigu nekreipsime 
dėmesio į jo auksu siuvinėtą piniginę, už kurią negaliu jam 
atleisti, šis laiškas parašytas gudraus žmogaus. Jeigu pada- 
rysime prielaidą, kad Henrikas nulipdytas iš tos pačios te- 
šlos kaip visi vyrai, šis laiškas gali jį sukiršinti iškart ir su 
žmona, ir su Tiurenu, ir su Anžu kunigaikščiu, ir su Gizais, 
ir dargi su Ispanija. 

Kad Henrikas Valua, gyvendamas Luvre, taip gerai ži- 
notų, kas vyksta Po pas Henriką Navarietį, reikia, kad jis 
ten turėtų šnipą, ir šis šnipas labai sudomins Navarietį. 
Antra vertus, šis laiškas atneš man aibę nemalonumų, jeigu 
aš sutiksiu ispaną, lorentietį, bearnietį arba flamandą, kurie 
panorėtų sužinoti mano kelionės į Bearną tikslą. Aš būsiu 
labai neapdairus, jeigu nepasiruošiu susitikimui su vienu iš 
tokių smalsuolių. Kai ką man, jeigu neklystu, paruošė vie- 
nuolis Boromė. 

Ko siekė Šiko, kai jis paprašė karaliaus Henriko, kad tas 
ji kur nors pasiųstų? Kol kas - štai ko jis norėjo. O dabar 
Šiko privers karalių Navarietį susipykti su žmona. Toks rei- 
kalas visiškai netinkamas Šiko, kadangi Šiko, sukiršinęs tar- 
pusavyje tokius įtakingus žmones, įsigis mirtinus priešus, 
kurie sukliudys jam sėkmingai sulaukti aštuoniasdešimt 

metų. Velniai griebtų, juo geriau, gera gyventi tik jauniems. 
Bet tada jau vertėjo palaukti, kol ponas de Majenas bakste- 
lės man durklu. Ne, viskas turi būti abipusiška - toks Šiko 
devizas. Vadinasi, Šiko tęs savo kelionę. Bet Šiko Žmogus 
protingas, ir Šiko bus atsargus. Tai yra, su savimi jis turės 
tik pinigų, ir jeigu Šiko užmuš, tai pakenks tik jam vienam. 
Todėl Šiko užbaigs tai, ką pradėjo, - jis išvers šį puikų laiš- 
ką nuo pradžios iki galo į lotynų kalbą, įsimins jį, - du treč- 
daliai laiško jau įsiminta, - paskui nusipirks arklį: nuo Žiu- 
vizi iki Po reikia nukulniuoti nemažą atstumą. Bet pirmiau- 
sia Šiko suplėšys savo draugo Henriko Valua laišką į dau- 
gybę skiautelių ir pasistengs, kad vienos iš šių skiautelių 
nuskristų į Oržą, kitos - į padanges, o trečios grįžtų į mūsų 
visų motiną žemę, kuri priglobia viską, dargi karalių kvai- 
lystes. Kai Šiko baigs tai, ką pradėjo... 

Šiko nutilo, kad įvykdytų tai, ką buvo sumanęs. Vienas 
laiško trečdalis nusileido į vandenį, kitas pakilo į orą, o 
trečiasis dingo duobėje, specialiai raustoje ne durklu, ne 
peiliu, o tokiu instrumentu, kuris, esant reikalui, galėjo pa- 
keisti ir viena, ir kita, ir kurį Šiko nešiojosi už juostos. 

Baigęs šią operaciją, jis kalbėjo toliau: 

- Šiko išvyks į kelią ėmęsis visų, kad ir menkiausių, at- 
sargos priemonių, papietaus mielame mieste Korbeilyje, 
kaip to reikalauja padorus jo skrandis. O kol kas, - kalbėjo 
Šiko, - imsimės lotyniško rašinio, kurį nusprendėme sukur- 
ti; manau, sugalvosime gana sklandų tekstą. 

Staiga Šiko sustojo: jis pastebėjo, kad negali išversti į 
lotynų kalbą žodžio "Luvras", - tai jį labai nuliūdino. 

Jam taip pat teko pakeisti Margo į Margot, kaip jis iš 
Šiko jau buvo padaręs Šikotusą. Nors gražiau būtų buvę 
Šikota, o Margo - Margota, tai panašu ne į lotynų, o į grai- 
kų kalbą. | 

Žodis "Margarita" jam net į galvą neatėjo. Anot jo, toks 
vertimas būtų buvęs netikslus. 

Visa ši lotynų kalba, subtiliai puristinė, su ciceroniškais 
posakiais, atvedė Šiko į mielą miestą Korbeilį, kur drąsus 
pasiuntinys Sen Spiro stebuklais domėjosi mažiau negu ste- 
buklingais kepsniais smuklininko, kuris aromatingais kva- 
pais sotino Katedros aikštę. 

Mes nepasakosime, kaip jis puotavo, mes nebandysime 
aprašinėti arklio, kurį jis nusipirko viešbučio savininko ark- 
lidėje; tai reikštų kelti sau pernelyg sunkų uždavinį. Mes tik 
pasakysime, kad pietūs truko pakankamai ilgai, arklys buvo 
pakankamai blogas, o šitai, jei užtektų sąžinės, duotų me- 
džiagos beveik visam tomui. 


III 
KETURI VĖJAI 


Šiko, pernakvojęs Fontenblo, ant nediduko, bet stipraus 
savo arklio, kuris pajėgė pakelti stambų žmogų, kitą dieną 
pasuko į dešinę ir, padaręs lankstą, pasiekė mažytį Orževa- 
lio kaimelį. Tą dieną jis norėjo sukarti dar keletą Ijė, nes 
jam tikriausiai knietėjo nutolti nuo Paryžiaus. Bet arklys 
pradėjo taip dažnai ir taip stipriai klupinėti, kad jis nu- 
sprendė sustoti. | 

Per visą kelionę, nors ir koks atidus buvo, nesugebėjo 
aptikti nieko įtartino. 

Žmonės, vežimai, miestų vartai jokio pavojaus nekėlė. 

Nors aplinkui viešpatavo tariama ramybė, Šiko nesijautė 
esąs saugus; mūsų skaitytojai žino, kad iš tiesų jis mažiau 
negu bet kas kitas pasikliovė tokia ramybe. 

Prieš guldamas miegoti ir prieš vesdamas į arklidę nak- 
čiai arklį, jis labai kruopščiai apžiūrėjo visą namą. 

Šiko buvo parodyti nuostabūs kambariai su trimis ar ke- 

turiais išėjimais; bet Šiko atrodė, kad durų per mažai, be 
to, jos nepakankamai gerai užsidaro. 

Šeimininkas buvo ką tik suremontavęs didelį kabinetą, 
turėjusį tik vienerias duris į laiptus; iš vidaus jos turėjo pui- 
kias velkes. 

Šiko įsakė pastatyti lovą šiame kabinete, kuris jam iš 
karto patiko labiau negu puikūs, bet nesaugūs kambariai, 
kurie jam buvo parodyti pradžioje. Jis kelis kartus išbandė 
skląsčius ir, patenkintas tuo, kad juos lengva užšauti, pava- 
karieniavo, - tardamas, kad naktimis jį ima kamuoti alkio 
priepuoliai, isakė netvarkyti stalo, nusirengė, padėjo drabu- 
žius ant kėdės ir atsigulė. 

Bet prieš atsiguldamas saugumo sumetimais išsitraukė iš 
kišenės piniginę arba, teisingiau pasakius, maišą su pinigais 
ir pasidėjo kartu su špaga po pagalve. 

Paskui mintyse tris kartus pakartojo laišką. 

Stalas jam buvo antroji gynybos linija, ir vis dėlto jam 
atrodė, kad tokių dvigubų įtvirtinimų nepakanka. Jis atsikė- 
lė, abiem rankomis pakėlė spintą ir, pastatęs ją prieš duris, 
sandariai uždarė. 

Taigi tarp jo ir tų, kurie pultų, buvo durys, spinta ir sta- 
las. 

Viešbutis Šiko pasirodė beveik negyvenamas. Šeiminin- 
ko veidas atrodė nekaltas. Vakare pūtė toks stiprus vėjas, 
kad galėjo išrauti jaučiams ragus, o šalimais augantys me- 
džiai siaubingai girgždėjo, bet šis girgždesys, Lukrecijaus 
žodžiais tariant, gulinčiam šiltame patale, gerai apsimutu- 
riavusiam keliauninkui, galėjo atrodyti švelnus ir malonus. 

Pasirengęs galimai gynybai, Šiko mėgaudamasis išsitiesė 
savo guolyje. Reikia pasakyti, kad patalas buvo minkštas, ir 
gulintysis galėjo čia jaustis visiškai saugus. 

Iš tiesų jį dengė plačios žalios saržos užuolaidos, o ap- 
klotas, storas it patalai, malonia šiluma apgaubdavo visus 
miegančio keliauninko sąnarius. 

Šiko pavakarieniavo pagal Hipokrato receptą, tai yra 1a- 
bai kukliai: išgėrė tik vieną butelį vyno. Jo skrandis, kaip 
reikiant išsiplėtęs, skleidė po visą organizmą tą palaimingą 
pojūti, kurį neklysdamas teikia šis paslaugus organas; dau- 
geliui vadinamųjų garbingų Žmonių jis netgi atstoja širdį. 

Šiko buvo apšviestas lempos, kurią buvo pastatęs ant 
stalo krašto greta lovos. Jis skaitė, matyt, norėdamas grei- 
čiau užmigti, labai įdomią, visiškai naują knygą, Bordo 
miesto mero - Montanio ar Montenio - kūrinį. 

Ši knyga buvo išspausdinta Bordo kaip tik 1581 metais; 
joje buvo dvi pirmosios vėliau gana žinomo kūrinio, pava- 
dinto "Esė", dalys. Ši knyga buvo pakankamai įdomi, kad ją 
būtų galima skaityti ir studijuoti dieną. Bet antra vertus, ji 
buvo pakankamai nuobodi, kad neleistų užmigti žmogui, 
kuris nujojo penkiolika Ijė ir vakarieniaudamas išgėrė bute- 
lį gero vyno. 

Šiko labai vertino šią knygą, kurią, išjodamas iš Pary- 
žiaus, įsidėjo į savo striukės kišenę. Jis asmeniškai pažinojo 
knygos autorių. Kardinolas de Peronas pavadino ją garbin- 
gų žmonių maldaknyge, ir Šiko, sugebantis visapusiškai 
įvertinti kardinolo skonį ir protą, Šiko - mes galime tai tvir- 
tinti - mielai naudojosi Bordo mero YocEsė“ vietoj maldakny- 
gės. | 

Ir vis dėlto, skaitydamas aštuntą knygos skyrių, jis kietai 
įmigo. 

Lempa degė kaip degusi, durys, užremtos spinta ir stalu, 
tebebuvo uždarytos; špaga ir pinigai tebegulėjo po pagalve. 
Pats arkangelas Mykolas miegotų kaip Šiko, negalvodamas 
apie šėtoną, netgi jei liūtas staugtų už užsklęstų durų. 

Mes jau minėjome, kad lauke pūtė stiprus vėjas; siau- 
bingas švilpimas už durų keistai drebino orą. Vėjas moka 
tobulai pamėgdžioti žmogaus balsą, teisingiau, parodijuoti 
ji; čia jis ūbauja it verkiantis vaikas, čia riaumoja kaip su 
žmona besibarantis įpykęs vyras. 

Šiko gerai žinojo, kad tai audra. Po valandos jam netgi 
pasidarė ramiau: jis sėkmingai grūmėsi su visais rudens orų 
kaprizais. 

Nuo šalčio gintis jam padėjo apklotas. 

Knarkimas nustelbdavo vėjo švilpesi. 

Ir vis dėlto, nors Šiko tebemiegojo, jam atrodė, kad aud- 
ra stiprėja ir vis labiau artėja. 

Staiga nepaprastai stiprus vėjo gūsis išvertė duris, nuplė- 
šė skląsčius, pastūmė spintą, kuri virsdama užgesino lempą 
ir sudaužė stalą. 

Šiko, kad ir kaip kietai miegotų, galėdavo greitai pabusti 
ir iš karto susiorientuoti. Jis staiga pašoko ir užlindo už 
lovos, o ne atsistojo priešais ją. Slėpdamasis Šiko kaire ran- 
ka suspėjo pagriebti maišelį su pinigais, o dešine sučiupti 
špagos rankeną. 

Jis plačiai atmerkė akis: neperžvelgiama tamsa. Tada Ši- 
ko įtempė klausą ir jam pasirodė, kad tamsą plėšyte plėšo 
keturi tarp savęs besikaunantys vėjai. Jie grūmėsi kambary- 
je, užkliudė spintą, kuri vis labiau slėgė stalą, ir kėdes, ku- 
rios ridinėjosi ir trankėsi į kitus baldus. 

Šiko atrodė, kad į kambarį įsiveržė keturi vėjai, kad jis 
susidūrė su Evru, Notu, Akvilonu ir Borėjumi. 

Susitaikęs su tuo, kad negali nieko padaryti olimpiniams 
dievams, Šiko prisėdo kampe už lovos lyg Eolo sūnus po 
pykčio priepuolio, kaip apie tai pasakoja Homeras. 

Bet ilgos špagos smaigalys buvo nukreiptas į vėjo arba, 
tiksliau, į vėjų pusę. Jeigu tik šie mitologiniai personažai 
būtų buvę neapdairūs ir būtų prisiartinę prie jo, jie patys 
būtų pasismeigę, net jeigu po to įvyktų tai, kas įvyko su 
Diomedu, kai jis sužeidė Venerą. 

Bet po kelių minučių paties siaubingiausio bildesio, ku- 
ris kada nors yra draskęs žmogaus klausą, Šiko nutaikė mo- 
mentą, kai audra šiek tiek aprimo, ir pabandė savo balsu 

užslopinti įsisiautėjusią stichiją ir nenatūraliai garsų bildesį. 

Šiko ėmė iš visų jėgų šaukti: 

- Gelbėkite! 

Galiausiai jis pats pradėjo kelti tiek triukšmo, kad stichi- 
ja nurimo, tarsi pats Neptūnas būtų ištaręs savo garsųjį guos 
eg0, Ir po šešių ar aštuonių minučių, kai Evras, Notas, Borė- 
jus ir Akvilonas, atrodo, jau pradėjo trauktis, atsirado šei- 
mininkas su žibintu ir apšvietė veiksmo vietą. 

Scena, kur vyko šis spektaklis, atrodė labai graudžiai ir 
tikrai priminė mūšio lauką. Už milžiniškos ant stalo užvirtu- 
sios spintos žiojėjo durys. Nuplėštos nuo vyrių, jos kabojo 
ant vienos iš sklendžių ir suposi kaip laivo burė; keturios ar 
penkios kėdės buvo apverstos, o jų kojos styrojo į viršų; 
galiausiai stalą puošę fajansiniai indai, taip pat jų šukės mė- 
tėsi ant grindų plokščių. 

- Bet juk čia tikras pragaras! - sušuko Šiko, žibinto švie- 
soje atpažinęs savo šeimininką. 

- O, pone! - ėmė šaukti šeimininkas, pamatęs baisią ne- 
tvarką. - O, pone, kas atsitiko? 

Ir jis pakėlė aukštyn rankas, suprantama, ir lempą. 

- Sakykite, mano drauge, kiek demonų pas jus įsikūrė? - 
sušuko Šiko. 

- O, Jėzau, koks oras! - taip pat patetiškai atsakė šeimi- 
ninkas. 

- Ar sklendės dar laikosi? - paklausė Šiko. - O gal namas 
pastatytas iš kartono? Verčiau iš čia išeisiu: man geriau 
miegoti po atviru dangum. 

Šiko išlipo iš lovos, laikydamas rankoje špagą, ir atsisto- 
jo tarp lovos ir sienos. 

- O, vargšai mano baldai! - atsiduso šeimininkas. 

- O mano drabužiai! - sušuko Šiko. - Kur mano drabu- 
žiai, gulėję ant šios kėdės? 

- Jūsų drabužiai, brangus pone? - naiviai paklausė šeimi- 
ninkas. - Jei čia buvo, tai ir turi čia būti. 

- Kaip tai "turi būti"? Ar tik nenorite pasakyti, kad vakar 
atvažiavau toks, koks esu dabar? 

Ir Šiko veltui bandė įsisupti į savo naktinius marškinius. 

- O Dieve! Pone, - tarė šeimininkas, kuriam buvo sunku 
paneigti šį argumentą, - žinoma, jūs buvote apsirengęs. 

- Gerai, kad jūs tai pripažįstate. 

- Bet... 

- Ką "bet"? 

- Čia įsiveržė vėjas ir viską išvartė. 

- Nieko sau paaiškinimas! 

- Juk pats matote, - greitai atsakė šeimininkas. 

- Ir vis dėlto, mano drauge, - pasakė Šiko, - paklausykite 
proto balso. Kai vėjas kur nors įsisuka, O jis, matyt, čia 
įsisuko, jei viską taip išvartė... 

- Žinoma, pone. 

- Jūs šito neneigiate? 

- Ne, tai daryti būtų kvaila. 

- Puiku, čia, į mano kambarį, įsisukęs vėjas, užuot neži- 
nia kur išnešęs mano drabužius, turėjo atnešti kitų apdarus. 

- O, Dieve! Atrodo, taip. Ir vis dėlto mes matome, kad 
atsitiko priešingai. 

- Kūmai, - kreipėsi Šiko, įdėmiai apžiūrėjęs grindis. - 
Kūmai, kokiu keliu vėjas pas mane atskrido? 

- Ką jūs pasakėte, pone? 

- Aš klausiu, iš kur atskrido vėjas? 

- Iš šiaurės, pone, iš šiaurės. 

- Vadinasi, jis skrido purvu, matote pėdsakus ant grindų. 

Ir Šiko parodė šviežius purvinų batų pėdsakus. 

Šeimininkas pabalo. 

- O dabar, brangusis, - pasakė Šiko, - aš norėčiau duoti 
jums patarimą: atidžiai stebėkite vėjus, kurie įskrenda į už- 
eigą, įsiveržia į kambarius, nuplėšia nuo vyrių duris ir iš- 
skrenda pasivogę keliautojų drabužius. 

Šeimininkas pasitraukė atbulas du žingsnius, apėjo po 
kambarį išblaškytus baldus ir atsidūrė prie kambario durų. 

Paskui, matydamas, kad jau gali atsitraukti, pasakė: 

- Kodėl mane vadinate vagimi? 

- Klausykite, kas atsitiko geraširdiškai jūsų fizionomijai? - 
paklausė Šiko. - Jūs tapote visai kitoks. 

- Taip yra todėl, kad jūs mane įžeidinėjate. 

- Aš! 

- Žinoma, jūs vadinate mane vagimi, - atsakė supykęs 
šeimininkas, kurio balse buvo girdėti grasinimas. 

- Aš vadinu jus vagimi todėl, kad jūs privalote atsakyti 
už mano pavogtus daiktus, o mano daiktai, atrodo, pavogti. 
Šito jūs neneigsite? 

Tai pasakęs, Šiko it savo priešininką tiriantis fechtuoto- 
jas padarė grasinamą gestą. 

- Ei! - sušuko šeimininkas. - Ei! Žmonės, gelbėkit! 

Išgirdę šauksmą, su pagaliais rankose ant laiptų pasiro- 
dė keturi vyrai. 

- O! Štai jie - Evras, Notas, Akvilonas ir Borėjus, - pasa- 
kė Šiko. - Velniai rautų! Jei jau pasitaikė proga, aš noriu 
išvaduoti žemę nuo šiaurės vėjo: puikiai pasitarnausiu žmo- 
nijai - bus amžinas pavasaris. 

Ir jis stipriai smeigė savo ilga špaga pirmo iš puolančiųjų 
link ir, jei šis nebūtų vikriai atšokęs it tikras Eolo sūnus, 
būtų buvęs kiaurai persmeigtas. | 

Nelaimė, šitai darydamas jis žvelgė į Šiko, taigi negalėjo 
pasižiūrėti atgalios: jis paslydo ant paskutinės laiptų pako- 
pos ir, neišlaikęs pusiausvyros, su didžiausiu triukšmu nu- 
dardėjo žemyn. 

Tai buvo signalas trims likusiems, kurie dingo it į spąs- 
tus pakliuvusios šmėklos. 

Paskutiniajam iš jų, kol draugai nešė kudašių, dar užte- 
ko laiko sušnibždėti keletą žodžių į ausį šeimininkui. 

- Gerai, gerai! - atsakė šis. - Surasime jūsų drabužius. 

- Puiku! To man ir reikia. 

- Juos jums atneš. 

- Geros kloties! Aš visai nenoriu vaikščioti nuogas ir tai 
turėtų būti suprantama. 

Jam atnešė drabužius, jie buvo įplėšti. | 

- Oho! Jūsų laiptuose - daugybė vinių, - pasakė Šiko. - 
Perkūniškas vėjas! Bet grąžinta geruoju. Kaip galėjau jus 
įtarti? Jūsų veidas - garbingo žmogaus. 

Šeimininkas maloniai nusišypsojo ir pasakė: 

- O dabar, manau, jūs vėl eisite miegoti? 

- Ne, dėkoju, aš gerai išsimiegojau. 

- O kąjūs veiksite? 

- Jūs malonėsite duoti man žibintą, ir aš baigsiu skaityti, - 
irgi maloniai atsakė Šiko. 

Šeimininkas tylėjo. Jis padavė Šiko žibintą ir išėjo. 

Šiko vėl pristūmė spintą prie durų ir atsigulė į lovą. 

Naktis praslinko ramiai, vėjas nurimo, tarsi Šiko būtų 
pervėręs maišą, kuriame jis tūnojo. 

Auštant pasiuntinys paprašė pabalnoti arklį, užsimokėjo 
už nakvynę ir išjojo galvodamas: "Matysime, kas bus šįva- 
kar". 


IV 


KAIP ŠIKO TĘSĖ SAVO KELIONĘ 
IR KAS JAM NUTIKO 


Šiko visą rytą gyrė save už tai, kad jis, kaip isitikinome, 
tą sunkių išbandymų naktį neprarado šaltakraujiškumo ir 
savitvardos. 

"Bet negalima seno vilko du kartus sugauti tais pačiais 
spąstais, - galvojo jis. - Vadinasi, bus sugalvota kažkokia 

kita nauja velniava. Reikia būti atsargesniam." 

Nutaręs laikytis protingo atsargumo, Šiko tą dieną nuke- 
liavo kelią, kurį net Ksenofontas būtų palaikęs garbe įam- 
žinti savajame "Dešimties tūkstančių atsitraukime". 

Kiekvienas medis, kiekviena kalvelė, kiekviena siena 
tarnavo jam kaip stebėjimų punktas ir buvo natūrali tvirto- 
vė. 

Kelionės metu jis netgi sudarė keletą sąjungų, jei ir ne 
puolamųjų, tai bent jau gynybinių. 

Ir iš tiesų keturi stambūs bakalėjos pirkliai iš Paryžiaus, 
vykę užsisakyti kotinjako uogienės į Orleaną ir džiovintų 
vaisių į Limožą, teikėsi priimti į savo draugiją Šiko, pasiva- 
dinusi Bordo batų prekiautoju, kuris, sutvarkęs reikalus, 
grįžta namo. O kadangi Šiko, kilęs iš Gaskonės, be akcento 
imdavo kalbėti tik tada, kai tai būdavo neišvengiama, savo 
pakeleiviams nesukėlė jokių įtarimų. 

Jų būrį sudarė penki šeimininkai ir keturi jų tarnautojai. 
Ir pagal skaičių, ir dėl karingos nuotaikos jis nusipelnė, kad 
su juo būtų skaitomasi. 

Mes nebandysime teigti, kad Šiko jautė didelę pagarbą 
savo kelionės draugų drąsai, bet teisingai sakoma, kad ten, 
kur krūvoje trys bailiai, baimės mažiau nei ten, kur yra vie- 
nas drąsuolis. 

Šiko baimė iškart dingo, kai tik jis atsidūrė keturių bai- 
lių draugėje. Jis netgi liovėsi žvalgęsis, kaip darė iki šiolei, 
kad pastebėtų galimus persekiotojus. 

Plepėdami apie politiką ir be galo girdamiesi, jie be jo- 
kių kliūčių keliavo iš miesto į miestą, kur pavakarieniauda- 
vo ir visi drauge pernakvodavo. 

Pavakarieniaudavo, gerai išgerdavo ir išsiskirstydavo po 
savo kambarius. 

Tų puotų metu Šiko linksmindavo savo bendrus sąmoju- 
mi, gėrė muskatą ar burgundiškąjį vyną, kurie suteikdavo 
jam įkvėpimo. Prekeiviai, kitaip sakant, laisvi žmonės, ne 

itin pagarbiai atsiliepdavo apie jo didenybę Prancūzijos ka- 
ralių ir apie visus kitus jų didenybes, nesvarbu, iš kur jie 
būtų, ar iš Lotaringijos, ar iš Navaros, ar iš Flandrijos. 

Taigi Šiko nuėjo miegoti, rytojaus rytą paskyręs pasima- 
tymą visiems keturiems bakalėjininkams, kurie iškilmingai 
palydėjo jį į jam skirtą kambarį. 

Keturi draugai saugojo metrą Šiko it princą, mat jų kam- 
bariai buvo priešais jo kambarį koridoriaus gale. 

Kadangi tuo metu keliai buvo nepatikimi netgi tiems, 
kurie vykdavo savais reikalais, kiekvienas stengdavosi įsigy- 
ti kaimyno paramą tam atvejui, jei ištiktų kokia bėda. 

Šiko, nors ir nepapasakojo savo bendrams apie liūdnus 
praėjusios nakties įvykius, padarė viską, kad būtų įrašytas 
Šis jų sutarties punktas, kuris, beje, buvo vienbalsiai priim- 
tas. 

Šiko, ėmęsis įprastų atsargumo priemonių, galėjo gultis 
ir išsimiegoti. Juolab kad jis atidžiai apžiūrėjo kambarį, už- 
šovė visas durų velkes, uždarė vienintelio lango langines. 
Ar bereikia sakyti, kad jis išstukseno kambario sienas ir 
jokio įtartino garso neišgirdo. 

Bet kai tik jis užsnūdo, atsitiko tai, ko net įžvalgiausias 
sfinksas niekada nebūtų galėjęs numatyti. Ir iš tiesų į visus 
Šiko reikalus nuolat kišdavosi velnias, o šis gali pergudrauti 
visus pasaulio sfinksus. 

Apie pusę dešimtos į bakalėjininkų patarnautojų duris, 
kurie visi keturi nakvojo palėpėje, virš pirklių koridoriaus, 
kažkas nedrąsiai pasibeldė. Vienas iš jų ipykęs atidarė du- 
ris ir susidūrė akis į akį su viešbučio šeimininku. 

- Ponai, - tarė šis, - aš džiaugiuosi matydamas, kad jūs 
nuėjote miegoti apsirengę. Aš noriu padaryti jums didelę 
paslaugą. Jūsų šeimininkai, kalbėdami prie stalo apie poli- 
tiką, itin įsikarščiavo. Matyt, vienas iš miesto seniūnų tai 
girdėjo ir apskundė merui, o mūsų miestas didžiuojasi žmo- 

nių ištikimybe. Meras išsiuntė sargybinius, šie sučiupo jūsų 
šeimininkus ir nusivedė į Rotušę išsiaiškinti. Kalėjimas - 
visai šalia Rotušės. Mano berniukai, renkitės į kelionę, mu- 
lai laukia jūsų, o šeimininkai jus pasivys. 

aikštelėje, drebėdami iš baimės šoko ant mulų ir nuskubėjo 
atgalios, paprašę, kad viešbučio šeimininkas įspėtų pirklius 
apie jų išvykimą Paryžiaus link, jeigu tie grįžtų į viešbutį. 

Kai tik šeimininkas pamatė, kad keturi berniokai pasuko 
už gatvės kampo, jis atsargiai pabeldė į pirmąsias korido- 
riaus duris. 

Jis taip ilgai beldėsi, kad pirmasis pirklys griausmingu 
balsu sušuko: 

- Kas ten? 

- Tyliau, nelaimingasis! - atsakė viešbučio šeimininkas. - 
Eikite prie durų, tik eikite pirštų galais. 

Pirklys pakluso. Bet jo būta atsargaus Žmogaus, todėl jis 
durų neatidarė, bet priglaudė prie jų ausį ir paklausė: 

- Kas jūs toks? 

- Argi nepažistate savo viešbučio šeimininko balso? 

- Pažįstu, bet, Dieve mano, kas nutiko? 

- Prie stalo jūs pernelyg nesivaržydami kalbėjote apie 
karalių, ir kažkoks šnipas apie tai pranešė merui, 0 šis at- 
siuntė sargybinius. Laimė, aš susipratau juos pasiųsti į jūsų 
padėjėjų kambarį, taigi jie dabar ten, viršuje, užuot suėmę 
jus, suima jūsų pagalbininkus. 

- O! O! Kąjūs sakote? - nustebo pirklys. 

- Tikrą teisybę. Kuo skubiausiai gelbėkitės, kol jų dar 
nėra laiptinėje... 

- O mano kelionės draugai? 

- Oi, jums neužteks laiko juos įspėti. 

- Tai vargšeliai! 

Ir pirklys skubėdamas apsiren gė. 

Tuo metu šeimininkas, nelyg įkvėpimo pagautas, pasi- 
beldė į sieną, skyrusią pirmojo ir antrojo pirklio kambarius. 

Antrasis, kurį pažadino tie patys žodžiai ir ta pati mal- 
delė, tyliai atidarė duris. Prikeltas trečiasis, kaip ir antrasis, 
pašaukė ketvirtąjį, ir visi keturi, pakėlę rankas aukštyn, 
lengvai it pulkas kregždžių išplazdėjo ant pirštų galų. 

- Vargšas batų pirklys, - kalbėjo jie, - visi nemalonumai 
sugrius ant jo pečių, bet, teisybę pasakius, jis ir kalbėjo 
daugiausia. Velniai rautų! Tegul saugosi, juk šeimininkas 
nespėjo jo įspėti! 

Iš tiesų metras Šiko, kaip suprantate, visai nebuvo įspė- 
tas. 

Tuo metu, kai pirkliai, patikėję jo likimą Aukščiausia- 
jam, bėgo, jis miegojo pačiu kiečiausiu miegu. 

Šeimininkas tuo įsitikino, pasiklausęs prie durų. Paskui 
jis nulipo į apatinę salę, prie durų, kurios pabeldus atsida- 
rė. Jis nusiėmė kepurę ir įėjo. 

Salėje buvo šešetas ginkluotų vyrų, iš kurių vienas, atro- 
do, buvo jų vadas. 

- Na, kaip? - paklausė jis. 

- Aš viską tiksliai atlikau, pone karininke. 

- Jūsų viešbutis tuščias? 

- Visiškai tuščias. 

- Žmogus, kurį jums nurodėme, nebuvo pažadintas ir 
įspėtas? 

- Jis nebuvo nei įspėtas, nei pažadintas. 

- Pone viešbučio šeimininke, jūs žinote, kieno vardu mes 
veikiame? Ar žinote, kokiam reikalui tarnaujame, nes ir jūs 
pats esate Lygos gynėjas? 

- Taip, žinoma, pone karininke. Juk matote, kad, norėda- 
mas likti ištikimas priesaikai, atsisakiau pinigų, kuriuos ke- 
leiviai man būtų palikę. Bet priesaikoje sakoma: "Aš paau- 
kosiu savo nuosavybę gindamas šventą katalikišką tikėjimą!" 

- "Ir savo gyvybę!" Jūs pamiršote pridurti šiuos žodžius, - 
išdidžiai pasakė karininkas. 

- O Dieve! - sumosavęs rankomis, sušuko šeimininkas. - 
Argi iš manęs pareikalaus gyvybės? Aš turiu žmoną ir vai- 
kų! , 
- Nieko iš jūsų nepareikalaus, jei aklai paklusite įsaky- 
mams. 

- O, būkite ramus, paklusiu. 

- Tuomet eikite gulti. Užsidarykite duris ir, kad ir ką 
girdėtumėte ar matytumėte, neišeikite, netgi jei jūsų namas 
užsidegtų, o lubos užgriūtų ant galvos. Kaip matote, jūsų 
vaidmuo nėra sunkus. 

- Deja, deja! Aš sužlugdytas, - sumurmėjo šeimininkas. 

- Man pavesta apmokėti nuostolius, kuriuos jūs patirsi- 
te, - atsakė karininkas. - Imkite šiuos trisdešimt ekiu. 

- Mano namas ikainotas trisdešimčia ekiu! - gailiu balsu 
sudejavo smuklininkas. 

- O, Dieve mano! Verksny, nebus išdaužtas nė vienas 
jūsų lango stiklas... Na ir nedorėliai šventos mūsų Lygos 
gynėjai! 

Šeimininkas išėjo ir užsidarė duris kaip parlamentaras, 
įspėtas apie tai, kad miestas atiduotas grobikams. Tuomet 
karininkas du geriausius savo sargybinius pastatė po Šiko 
kambario langais. 

O pats ir trys likusieji užlipo laiptais prie nelaimingojo 
avalynės pirklio, kaip jį vadino pasprukę iš miesto kelionės 
draugai, miegamojo. 

- Ar žinote, kas jums įsakyta? - paklausė karininkas. - 
Jei jis atidarys duris ir leisis apieškomas ir jei rasime tai, ko 
ieškome, mes nedarysime jam nieko pikto. Antraip - stiprus 
smūgis durklu, ar gerai supratote? Jokio pistoleto, jokios 
arkebuzos. Beje, to ir neprireiks, jei mes keturiese stojame 
į kovą su vienu. 

Jie atėjo prie durų. 

Karininkas pasibeldė. 

- Kas ten? - staiga nubudęs paklausė Šiko. 

- Velniai rautų! - sušuko karininkas. - Griebsimės gudry- 
bės. Jūsų bičiuliai bakalėjininkai nori pranešti jums kai ką 
svarbaus. 

- Oho! - nustebo Šiko. - Jūsų balsai gerokai pašiurkštėjo 
nuo vyno, mano bakalėjininkai. 

Karininkas sušvelnino balsą ir pataikaujamu tonu pasa- 
kė: 

- Atidarykite, brangus bičiuli! 

- Po perkūnais! Jūsų bakalėja atsiduoda geležim! - sušu- 
ko Šiko. 

- O, tu nenori atidaryti! - nekantravo karininkas. - Tuo- 
met pirmyn, laužkite duris. 

Šiko puolė prie lango, atidarė jį ir pamatė apačioje du 
žmones su špagomis rankose. 

- Aš įkliuvau! - sušuko jis. 

- Taigi, kūmai, - pasakė karininkas, išgirdęs atsidarančio 
lango bilsmą. - Tu bijaisi šokti žemyn, ir tu esi teisus. Na, 
atidaryk, atidaryk! 

- Velniai rautų, ne! - atsakė Šiko. - Durys tvirtos, man 
ateis į pagalbą, jei jūs kelsite triukšmą. 

Karininkas nusikvatojo ir įsakė kareiviams nukelti duris 
nuo vyrių. 

Šiko ėmė šaukti, kviesdamasis į pagalbą pirklius. 

- Kvailys! - pasakė karininkas. - Nejaugi tu manai, kad 
mes palikome tavo pagalbininkus? Neapgaudinėk savęs, tu 
esi vienas, vadinasi - tu mūsų rankose. Teks susitaikyti su 
nelaiminga dalia... Į prieki, vyručiai! 

Ir Šiko išgirdo, kaip į duris tris kartus smogė muškieto- 
mis tokia jėga ir tokiu ritmu, lyg tai būtų buvęs taranas. 

- Ten trys muškietos ir karininkas, apačioje tik dvi špa- 


336 


gos. Aukštis viso labo penkiolika pėdų - nušokti vieni nie- 
kai. Renkuosi špagas, o ne muškietas. 

Ir, prisirišęs prie juosmens savo kapšą, jis nesvyruoda- 
mas, su špaga rankoje, užlipo ant palangės. 

Abu kareiviai stovėjo pakėlę aukštyn špagas. 

Bet Šiko gerai apskaičiavo. Joks žmogus, net toks stiprus 
kaip Galijotas, nelauks, kad ji pultų, nors tai būtų viso labo 
tik pigmėjas, jei yra tikimybė, kad tas pigmėjas, aukodamas 
savo gyvybę, gali jį užmušti. 

Kareiviai pakeitė taktiką ir pasitraukė, nusprendę pulti 
Šiko, kai tik tas nušoks ant žemės. | 

Gaskonas to ir tikėjosi. Jis lengvai nušoko žemyn ir susi- 
gūžė. Tą akimirką vienas iš kareivių smogė jam tokį smūgį, 
kuris galėjo kiaurai perverti sieną. 

Bet Šiko net ir nesirengė jo išvengti. Jis sutiko smūgį 
atvira krūtine. Atsimušusi į Goranflo šarvus, priešo špaga 
subyrėjo it būtų buvusi stiklinė. 

- Jis dėvi šarvus! - sušuko vienas iš kareivių. 

- Po perkūnais! - atsakė Šiko ir vienu kirčiu perskėlė 
jam galvą. 

Antrasis ėmė šaukti, stengdamasis atremti ji puolančio 
Šiko smūgius. 

Nelaimė, jis buvo silpnesnis fechtuotojas net už Žaką 
Klemaną. Po dar vieno bandymo Šiko paguldė jį šalia drau- 
go. 

Kai išlaužus duris karininkas pažvelgė pro langą, jis pa- 
matė tik du kraujo klane tysančius sargybinius. 

- Tai demonas! - sušuko karininkas. - Geležis negali jo 
įveikti. 

- Taip, bet ne švinas, - pasakė vienas iš kareivių, taiky- 
damasis į už penkiasdešimt žingsnių nuo mirštančiųjų bė- 
gantį Šiko. | 

- Nelaimingasis! - sušuko karininkas, sukdamas į šalį 


22. Keturiasdešimt penki I t. 

muškietą. - Nereikia triukšmo! Tu prikelsi visą miestą. Mes 
rasime jį rytoj. 

- O, matyt, apačioje reikėjo pastatyti keturis, 0 viršuje 
palikti tik du, - filosofiškai pasakė vienas iš kareivių. 

- Jūs tikras bukagalvis! - atsakė karininkas. 

- Žiūrėsime, kuo jį patį apšauks ponas kunigaikštis, - 
guosdamasis sumurmėjo kareivis. 

Ir jis nuleido savo muškietos buožę ant grindų. 


V 
TREČIOJI KELIONĖS DIENA 


Šiko tik todėl neskubėjo trauktis, kad buvo Etampe, kur 
jį supo tokie miestelėnai ir saugojo tokie valdininkai, kurie, 
vos tik jam paprašius, būtų ėmęsi teisėtų veiksmų, tai yra 
būtų areštavę net patį kunigaikštį de Gizą. 

Jo persekiotojai gerai suprato, kokia sunki jų padėtis. 

Štai kodėl karininkas, netgi rizikuodamas, kad Šiko gali 
pasislėpti, uždraudė savo kareiviams naudoti šaunamąjį 
ginklą. 

Dėl tos pačios priežasties jis nesiryžo persekioti Šiko, 
kuris, vos tik išgirdęs savo persekiotojų žingsnius, galėjo 
sukelti triukšmą ir prikelti visą miestą. 

Nedidelis būrys, netekęs trečdalio savo žmonių, pasislė- 
pė tamsoje, palikęs du lavonus - mat bijojo išsiduoti - ir 
špagas, kad būtų galima pamanyti, jog jie užmušė vienas 
kitą kaudamiesi dvikovoje. 

Šiko veltui ieškojo tame kvartale pirklių ir jų pagalbinin- 
kų. 

Paskui jis pagalvojo, kad jie, įsitikinę, kad jų planai sužlu- 
go, vargu ar pasiliks mieste, taigi pats nusprendė likti čia. 

Apsukęs ratą ir kaimyninėje gatvėje išgirdęs nujojančių 
arklių kanopų bildesį, jis netgi turėjo drąsos grįžti į viešbu- 
ti. 

Ten jis rado šeimininką, kuris dar nebuvo spėjęs atsito- 
kėti. Jis netrukdė Šiko pasibalnoti arklidėje arklį, nors ir 
žiūrėjo į jį taip, tarsi matytų prieš save vaiduoklį. 

Šiko tuo pasinaudojo - nepasiūlė sumokėti už nakvynę, o 
šeimininkas net nedrįso šito priminti. 

Likusią nakties dalį jis nuvyko praleisti į kitą viešbutį, 
tarp girtuoklių, kurie net įtarti negalėjo, kad šis aukštas 
nepažįstamasis - linksmo veido, malonios išvaizdos vyriškis 
- ką tik nukovė du vyrus ir pats vos išvengė tokio pat liki- 
mo. | 

Auštant jis jau buvo kelyje. Jojo apimtas vis stiprėjančio 
nerimo. Du bandymai, laimė, nepasisekė, bet trečiasis jam 
galėjo tapti pražūtingas. 

Tą akimirką jis būtų sutikęs tartis su visais de Gizų šali- 
ninkais ir pripasakoti jiems nesąmonių, - šitai daryti jis mo- 
kėjo puikiai. 

Nedidelė giraitė kėlė tokį pavojų, kad sunku ir aprašyti. 
Pamačius griovį, per nugarą perbėgdavo šiurpulys, prijojęs 
kiek aukštesnę nei įprasta sieną, vos susilaikydavo nepasu- 
kęs atgalios. | 

Kartkartėmis jis duodavo sau žodį, kad, atkakęs į Orlea- 
ną, pasiųs pas karalių pasiuntinį, reikalaudamas palydos, 
kuri galėtų jį lydėti iš vieno miesto į kitą. 

Kelias į Orleaną buvo tuščias ir saugus, todėl Šiko nu- 
sprendė, kad neverta pasirodyti bailiu, nes karalius gali pa- 
keisti apie jį savo nuomonę, o palyda tik varžys. Be to, 
šimtas griovių, penkiasdešimt giraičių, dvidešimt sienų, de- 
šimt krūmynų liko užpakaly, ir nebuvo matyti nieko įtartino 
nei po medžių šakomis, nei ant akmenų. 

Bet prajojus Orleaną, Šiko dar labiau sunerimo. Iki ket- 

virtos valandos, taigi iki vakaro, laiko liko nebedaug. 

Kelias suko per miško tankmę ir pamažu kilo aukštyn. 
Keliautojo figūra ryškėjo pilkame kelio fone kaip taikinio 
Mauras - kiekvienas, kam tik šaus į galvą, gali paleisti į ji 
kulką iš arkebuzos. 

Staiga Šiko tolumoje išgirdo garsą, panašų į šuoliuojan- 
čio arklio kanopų bildesį. 

Jis atsisuko. Nuo kalvos, į kurią buvo iki pusės pakilęs, 
papėdės galvotrūkčiais lėkė raiteliai. 

Šiko suskaičiavo - jie buvo septyniese. 

Keturi iš jų ant pečių buvo užsikabinę muškietas. 

Tekanti saulė ant jų vamzdžių metė ilgą it kraujas rau- 
doną atšvaitą. 

Tų raitelių arkliai lėkė kur kas greičiau negu Šiko arklys. 
Šiko nė nemanė su jais lentyniauti, nes tai būtų tik trukdę 
jam gintis tuo atveju, jei jis būtų buvęs užpultas. 

Jis tik paragino arklį joti zigzagais, kad arkebuzomis ap- 
siginklavę raiteliai negalėtų į jį pataikyti. 

Šį manevrą Šiko pasirinko todėl, kad puikiai viską išma- 
nė ir apie arkebuzas, ir apie šaulius, šaudančius iš šio gink- 
lo. 

Tą akimirką, kai raiteliai priartėjo prie jo per penkias- 
dešimt žingsnių, jie pasveikino jį keturiomis kulkomis, ku- 
rios prazvimbė tiesiai virš jo galvos. 

Šiko, kaip sakėme, laukė tų keturių šūvių, ir iš anksto 
buvo apgalvojęs savo veiksmų planą. 

Išgirdęs kulkų švilpesį, jis atleido pavadį ir nušoko že- 
myn. Siekdamas apsiginti, jis išsitraukė iš makšties špagą, 
kairėje rankoje laikė durklą, aštrų it skustuvas ir nusmailin- 
tą lyg adata. 

Mes jau sakėme, kad jis nušoko, bet jo kojos buvo tarsi 
suspausta spyruoklė. Be to, galvą jis slėpė už arklio nuga- 
rOS. 

Raiteliai džiaugsmingai sušuko, mat pamatę, kad Šiko 
krinta, pamanė, kad jis nebegyvas. 

- Aš jums sakiau, kvailiai, - šuoliuodamas artyn, sušuko 
kaulėtas vyriškis. - Jūs viską darėte ne taip, nes neklausėte 
mano įsakymų. Bet dabar jis nukautas. Mirusį ar gyvą ap- 
ieškokite ir pribaikite, jei sukrutės. 

- Taip, pone, - pagarbiai atsakė vienas iš jų. 

Visi nuskubėjo, išskyrus vieną, kuris, surinkęs pavadžius, 
liko saugoti arklių. 

Šiko nebuvo religingas, bet šią akimirką jis pagalvojo, 
kad Dievas yra, kad šis Dievas sutinka jį išskėstomis ranko- 
mis ir kad galbūt po penkių minučių nusidėjėlis stos prieš 
savo teisėją. | 

Jis ėmė šnibždėti kažkokią niūrią ir aistringą maldą, ku- 
ri, be abejo, buvo išgirsta danguje. 

Du vyrai priėjo prie Šiko. Abu rankose laikė špagas. 

Jie puikiai suprato, kad Šiko gyvas, nes buvo girdėti, 
kaip jis vaitoja. 

Jis nejudėjo iš vietos ir nesipriešino, todėl labiau įsiutęs 
vyriškis, pamiršęs atsargumą, priėjo taip arti, kad Šiko ne- 
sunkiai galėjo pasiekti jį kaire ranka, ir tą akimirką durk- 
las, it spyruoklės iššautas, įsmigo jam į gerklę, o rankena 
sulindo nelyg į minkštą varškę. Tuo metu špaga, kurią deši- 
nėje rankoje laikė Šiko, iki pusės sulindo į bandančio 
sprukti antrojo raitelio šoną. 

- Velniai rautų! - sušuko vadas. - Išdavystė! Užtaisykite 
arkebuzas: niekšas dar gyvas. 

- Žinoma, aš tebesu gyvas, - atsakė Šiko, jo akys žybčio- 
jo. 

Žaibiškai jis puolė vadą, špagos smaigaliu nusitaikęs jam 
į kaukę. 

Bet du kareiviai spėjo ji sučiupti. Jis atsisuko, kirto vie- 
nam špaga ir išsilaisvino. 


341 


.- Berniukai, berniukai! - sušuko vadas. - Čiupkit arkebu- 
zas, po velniais! 

- Kol jos bus-užtaisytos, - pasakė Šiko, - aš spėsiu tau 
paleisti žarnas, plėšike, ir perkirsiu tavo kaukės raiščius, 
kad galėčiau tave atpažinti. 

- Laikykitės, pone, laikykitės, aš jus apginsiu, - pasigirdo 
tarsi iš dangaus sklindąs balsas. 

Tai buvo gražaus jaunuolio, kuris jojo ant puikaus juodo 
arklio, balsas. Rankoje jis laikė du pistoletus. 

Jaunuolis ėmė šaukti Šiko: 

- Pasilenkite, pasilenkite, velniai rautų! Pasilenkit! 

Šiko pakluso. 

Pasigirdo šūvis, ir vienas iš užpuolikų, išmetęs iš rankų 
špagą, nusirito prie Šiko kojų. 

Tuo metu išsigandę ėmė blaškytis arkliai. Trys raiteliai 
stengėsi ištraukti iš kilpų kojas. 

Jaunuolis daug nesitaikydamas iššovė dar kartą ir šiuo 
antru šūviu nukovė dar vieną žmogų. 

- Du prieš du, - pasakė Šiko. - Kilnusis gelbėtojau, imki- 
tės savojo, štai maniškis. 

Ir jis puolė kaukėtą raitelį, kuris, drebėdamas iš pykčio 
ar baimės, kovėsi kaip žmogus, gerai mokantis naudotis 
ginklu. | 

Tuo metu jaunuolis sugriebė priešą per pusiaują, par- 
vertė jį, net nepaėmęs į rankas špagos, ir surišo savo diržu 
tarsi skersti vedamą aviną. 

Šiko, pamatęs, kad jis liko akis į akį su vienu priešu, 
atgavo šaltakraujiškumą ir pasitikėjimą savo jėgomis. 

Jis smarkiai pastūmė priešininką, nors jis ir buvo gana 
tvirtai sudėtas vyras, įstūmė jį į kelio duobę ir vikriu smūgiu 
suvarė jam špagą tarp šonkaulių. 

Vyriškis nugriuvo. 

Šiko primynė koja jo špagą, kad šis negalėtų jos pagrieb- 
ti, ir nupjovė durklu kaukės raiščius. 

- Ponas de Majenas!.. - sušuko jis. - Velniai rautų! Taip 
ir maniau. 

Kunigaikštis nieko neatsakė. Jis buvo be sąmonės - pra- 
rado daug kraujo ir stipriai susitrenkė krisdamas. 

Šiko pasikrapštė nosi - taip darydavo visada, kai reikė- 
davo priimti svarbų sprendimą. Paskui, pusę minutės pa- 
svarstęs, pasiraitė rankoves, pasiėmė plačiakriaunį savo 
durklą ir priėjo prie kunigaikščio, ketindamas nukirsti jam 
galvą. 

Bet tuo metu jis pajuto, kaip kažkas pagriebė jam už 
rankos geležiniais gniaužtais, ir išgirdo balsą: 

- Raminkitės, pone! Parkritusio priešo niekas nemuša. 

- Jaunuoli, teisybė, jūs išgelbėjote -man gyvybę, - atsakė 
Šiko, - dėkoju jums iš visos širdies. Bet leiskite duoti vieną 
nedidelę pamoką, labai naudingą šiuo metu, kai moralė yra 
smukusi. Kai Žmogus per tris dienas išgyveno tris užpuoli- 
mus, kai tris kartus jo gyvybei grėsė pavojus, kai dar nenu- 
džiūvo pasiutusio it vilkas priešo, paleidusio iš arkebuzos 
keturias kulkas, kraujas, taigi nekaltas Žmogus, tuomet, 
jaunuoli, leiskite man pasakyti, tas drąsuolis turi teisę įvyk- 
dyti tai, ką aš ketinu padaryti. 5 

Ir Šiko vėl sugriebė savo priešą už kaklo, kad baigtų, ką 
buvo pradėjęs. 

Bet ir šį kartą jaunuolis jį sulaikė. 

- Jūs nepadarysite šito, pone, bent jau tol, kol aš čia esu. 
Negalima leisti, kad iš žaizdos ištekėtų visas kraujas. 

- Šit kaip! - nustebęs sušuko Šiko. - Jūs pažįstate šį niek- 
šą? 

- Šis niekšas - kunigaikštis de Majenas, princas, savo 
kilme lygus karaliams. 

- Juo labiau, - niūriu balsu atsakė Šiko. - Bet kas jūs 
esate? 

- Aš esu tas, kuris išgelbėjo jums gyvybę, pone, - šaltai 
atsakė jaunuolis. 

- Ir tas, kuris, jei neklystu, prieš tris dienas perdavė man 
prie Šarantono karaliaus laišką? 

- Kaip tik tas. 

- Vadinasi, jūs, pone, esate karaliaus tarnas? 

- Man suteikta toji garbė, - nusilenkdamas atsakė jau- 
nuolis. 

- Ir tarnaudamas karaliui jūs pasigailite pono de Maje- 
no? Velniai rautų! Pone, leiskite man pridurti, kad geras 
tarnas taip nesielgia. 

- Atvirkščiai, aš manau, kad šią akimirką kaip tik aš esu 
geras tarnas. 

- Galbūt, - liūdnai pasakė Šiko, - galbūt, bet dabar ne 
laikas filosofuoti. Kuo jūs vardu? 

- Ernotonas de Karmenžas, pone. 

- Gerai, pone Ernotonai. Ką mes darysime su šiuo stipe- 
na, kuris savo didumu lygus visiems žemės karaliams? Mat 
aš, įspėju jus, turiu keliauti. 

- Pone, aš pasirūpinsiu ponu de Majenu. 

- O ką darysite su jo bendru, kuris parkritęs klausosi 
mūsų? 

- Šis vargšelis jau nieko nebegirdi; aš jį taip stipriai pri- 
griebiau, kad, manau, jis prarado sąmonę. 

- Gerai, pone de Karmenžai, šiandieną jūs išgelbėjote 
man gyvybę, bet taip elgdamasis statote ją į pavojų ateityje. 

- Šiandieną aš atlikau savo pareigą, Dievas pasirūpins 
ateitimi. 

- Tebūnie taip, kaip nusprendėte. Be to, ir aš pats bjau- 
riuosi pribaigti beginklį žmogų, net jei jis - pikčiausias ma- 
no priešas. Likite sveikas, pone! 

Ir Šiko paspaudė ranką Ernotonui. 

"Galbūt jis teisus", - pagalvojo Šiko, eidamas prie savo 
arklio. 

Paskui, grižęs atgal, pasakė: 

- Bet juk jūs turite septynis puikius arklius. Man atrodo, 
aš užsitarnavau turėti keturis iš jų. Padėkite man vieną išsi- 
rinkti... Juk jūs tai gerai išmanote? | 

- Imkite manąji, - atsakė Ernotonas, - aš jį gerai pažįstu. 

- O! Jūs pernelyg dosnus, pasilikite jį sau. 

- Ne, man nereikia taip skubėti kaip jums. 

Šiko nelaukė, kol jo ims prašyti. Jis užšoko ant Ernoto- 
no arklio ir dingo. 


VI 
ERNOTONAS DE KARMENŽAS 


Ernotonas liko mūšio lauke, nežinodamas, ką reikės da- 
ryti su dviem priešais, kuriems lemta atmerkti akis ant jo 
rankų. 

Nusprendęs, kad pabėgti jie neįstengs, o Šešėlis (kaip 
pamenate, Ernotonas Šiko pažinojo kaip "Šešėlį") vargu ar 
besugrįš atgal, kad galėtų juos pribaigti, jaunuolis ėmė 
svarstyti, kaip būtų galima sužeistuosius iš čia išvežti, ir ne- 
trukus kelyje rado tai, ko ieškojo. | 

Kalno viršūnėje pasirodė vežimas, greičiausiai susitikęs 
su nujojančiu Šiko; jo siluetas ryškėjo patekančios saulės 
nurausvintame dangaus fone. 

Šį vežimą traukė du valstiečių lydimi jaučiai. 

Ernotonas sustabdė varovą, kuris, vos tik jį pamatęs, la- 
bai panoro sprukti iš vežimo ir pasislėpti atvašyne. 
Ernotonas pasakė jam, kad čia įvyko kautynės tarp hugeno- 
tų ir katalikų: keturiems vyrams kautynės baigėsi mirtimi, o 
du išliko gyvi. 

Valstietis ir taip bijojo imtis atsakomybės už atliktą gerą 
darbą, kurio iš jo buvo reikalaujama, bet dar labiau, kaip 

sakėme, jį išgąsdino karinga Ernotono išvaizda. Štai kodėl 
jis padėjo jaunuoliui nunešti į savo vežimą iš pradžių poną 
de Majeną, o paskui ir be amo tįsantį kareivį. 

Kovos lauke liko gulėti keturi lavonai. 

- Pone, - paklausė valstietis, - kas tie keturi Žmonės - 
katalikai ar hugenotai? 

Ernotonas, pamatęs, kaip išsigandęs valstietis persižeg- 
nojo, atsakė: 

- Hugenotai. 

- Tuomet ar nebus nieko blogo, jei aš apieškosiu tuos 
bedievius? - paklausė valstietis. 

- Ne, nebus nieko blogo, - atsakė Ernotonas, kuriam da- 
bar valstietis buvo parankesnis nei pirmas sutiktas pakelei- 
vis. 

Valstietis nedelsdamas apkraustė nukautųjų kišenes. 

O šie, kol dar buvo gyvi, matyt, buvo gavę nemenką už- 
mokestį, nes valstiečio veidą nušvietė šypsena. Malonus jo 
kūną ir sielą užplūdęs jausmas privertė jį smarkiau sušerti 
jaučiams, kad tie kuo greičiau pasiektų lūšną. 

"Šio gerojo kataliko arklidėje, puikioje lovoje, ant šiaudų 
pakloto atsigaivaliojo ponas de Meinvilis. Skausmas, kurį 
jis jautė kratydamasis vežime, neleido jam atsipeikėti, bet 
po to, kai jo žaizda buvo išplauta šviežiu vandeniu ir kai iš 
žaizdos pasirodė skaisčiai raudonų kraujo lašų, kunigaikštis 
atmerkė akis ir nustebęs nužvelgė jį supančius Žmones ir 
daiktus. | 

Kai tik Majenas atsimerkė, Ernotonas paleido valstietį. 

- Kas jūs toks, pone? - paklausė Majenas. 

Nusišypsojęs Ernotonas klausimu atsakė į klausimą: 

- Ar jūs manęs nepažįstate, pone? 

- Pažįstu, - suraukęs kaktą, atsakė kunigaikštis. - Jūs tas, 
kuris atėjote į pagalbą mano priešui. 

- Taip, - atsakė Ernotonas, - bet aš esu ir tas, kuris su- 
trukdė jūsų priešui jus užmušti. 

- Greičiausiai taip ir yra, jei aš esu gyvas, - atsakė Maje- 
nas, - nebent jis būtų palaikęs mane mirusiu. 

- Jis išvažiavo žinodamas, kad jūs gyvas, pone. 

- Kad ir kaip ten būtų, jis manė, kad mano žaizda mirti- 
na. 

- Nežinau, aišku tik viena: jei nebūčiau sutrukdęs, jis 
būtų jus pribaigęs. 

- Bet kodėl, pone, jūs padėjote užmušti mano vyrus, o 
paskui sutrukdėte tam žmogui nužudyti mane? 

- Tatai taip paprasta, pone, ir aš stebiuosi, kad dvariškis, 
o jūs, man rodos, esate dvariškis, nesupranta mano poelgio. 
Atsitiktinai atsidūriau kelyje, kur jūs vykote, ir pamačiau, 
kad keletas žmonių užpuolė vieną; aš gyniau tą, kuris buvo 
vienas; o kai drąsuolis, kuriam atėjau į pagalbą, - pone, 
nesvarbu, kas jis bebūtų, - kirto jums lemiamą smūgį, taigi 
tuomet, pamatęs, kad jis gali imti piktnaudžiauti pergale ir 
jus pribaigti, aš įsikišau ir sutrukdžiau tai padaryti. 

- Vadinasi, jūs mane pažįstate? - įdėmiai žvelgdamas į jį, 
paklausė Majenas. 

- Visai nebūtina, kad pažinočiau jus, pone, aš Žinau, kad 
jūs sužeistas ir to pakanka. si 

- Pone, būkite nuoširdus, - mygo Majenas, - jūs pažįstate 
mane? 

- Keista, pone, kad nenorite manęs suprasti. Aš manau, 
kad užmušti vieną beginklį žmogų lygiai taip pat negarbin- 
ga, kaip ir aštuoniese užpulti vieną. 

- Bet juk jūs suprantate, kad viskam turi būti priežastis. 

Ernotonas linktelėjo, bet nieko neatsakė. 

- Argi jūs nematėte, - kalbėjo toliau Majenas, - kad aš 
vienas špagomis susirėmiau su tuo žmogumi? 

- Teisybė, aš tai mačiau. 

- Tas žmogus - mirtinas mano priešas. 

- Tikiu, jis lygiai tą pati pasakė apie jus. 

- O jeigu aš pasveiksiu? 

- Tai ne mano reikalas, pone, galėsite daryti viską, ką tik 
panorėsite. 

- Jūs manote, kad aš sunkiai sužeistas? 

- Aš apžiūrėjau jūsų žaizdą, pone, ir nors ji rimta, bet 
nemirtina. Geležis slystelėjo šonkauliais ir, man atrodo, ne- 
pradūrė krūtinės. Įkvėpkite ir, manau, jūs nepajusite plau- 
čiuose skausmo. 

Majenas sunkiai įkvėpė, bet skausmo nepajuto. 

- Tiesa, - pasakė jis, - o vyrai, kurie buvo kartu su mani- 
mi? 

- Mirė, išskyrus vieną. 

- Juos paliko ant kelio? - paklausė Majenas. 

- Taip. 

- Juos apieškojo? 

- Valstietis, kurį jūs tikriausiai matėte, kai atmerkėte 
akis, tuo pasirūpino. 

- Ir ką jis rado? 

- Šiek tiek pinigų. 

- O popieriai? 

- Apie tai nieko nežinau. 

- O! - aiškiai nudžiugęs pasakė Majenas. 

- Galų gale jūs galite pasiklausti gyvo likusio vyriškio. 

- O kur jis? 

- Kluone, visai netoli nuo čia. 

- Nuneškite mane pas jį arba geriau atveskite jį pas ma- 
ne ir jeigu jūs, kaip man atrodo, esate garbingas žmogus, 
prisiekite, kad nieko jo neklausinėsite. 

- Aš nesu smalsus, pone, ir žinau apie šį reikalą viską, 
kas man svarbu žinoti. 

Kunigaikštis vis dar neramiu žvilgsniu žvilgtelėjo į jau- 
nuolį. 

- Pone, - pasakė šis, - aš būčiau laimingas, jei savo pave- 
dimus duotumėte kam nors kitam, o ne man. 

- Prisipažistu, pone, aš neteisus, - atsakė Majenas. - Bū- 
kite toks malonus, padarykite man paslaugą, kurios pra- 
šiau. 

Po penkių minučių į arklidę įėjo kareivis. 

Jis sušuko, pamatęs kunigaikštį de Majeną, bet šiam pa- 
kako jėgų pridėti prie lūpų pirštą. Kareivis tuojau pat nuti- 
lo. 

- Pone, - kreipėsi Majenas į Ernotoną, - aš jums visą 
gyvenimą būsiu dėkingas ir, be abejo, kada nors mes susi- 
tiksime malonesnėmis aplinkybėmis. Ar galiu jūsų paklaus- 
ti, su kuo turiu garbę kalbėtis? 

- Aš esu vikontas Ernotonas de Karmenžas, pone. 

Majenas tikėjosi išsamesnio paaiškinimo, bet dabar jau- 
nuolis buvo perdėm santūrus. 

- Pone, jūs vykstate Božansi link? - kamantinėjo Maje- 
nas. 

- Taip, pone. 

- Vadinasi, aš jums sutrukdžiau ir jūs tikriausiai negalė- 
site šią naktį keliauti toliau. 

- Atvirkščiai, pone, aš rengiuosi nedelsdamas leistis į ke- 
lionę. > 

- Į Božansi? 

Ernotonas pasižiūrėjo į Majeną taip, tarsi jį toks atkak- 
lumas būtų erzinęs. 

- Į Paryžių, - atsakė jis. 

Kunigaikštis, atrodė, nustebo. 

- Atleiskite, - pasakė jis, - bet keista, kad, užuot vykęs į 
Božansi, nors ir sutrukdė nenumatytos aplinkybės, jūs be 
jokių rimtų priežasčių atsisakote savo kelionės tikslo. 

- Viskas labai paprasta, pone, - atsakė Ernotonas, - aš 
vykau į pasimatymą. Mūsų nuotykis privertė mane sustoti, 
ir aš pavėlavau. Man nelieka nieko kito kaip grįžti. 

Veltui Majenas stengėsi ką nors išskaityti abejingame 

Ernotono veide, bet matė vien tai, ką buvo išgirdęs iš 
jaunuolio lūpų. 

- O, pone, - tarė jis pagaliau, - kodėl jums keletai dienų 
nepasilikti drauge su manimi? Aš nusiųsiu į Paryžių savo 
kareivį, kad jis atvežtų man daktarą, juk aš, kaip supranta- 
te, negaliu likti čia vienas su nepažįstamais valstiečiais. 

- O kodėl, pone, su jumis negalėtų likti jūsų kareivis? - 
paklausė Ernotonas. - Daktarą aš jums atsiųsiu. 

Majenas svyravo. 

- Ar žinote mano priešo vardą? - paklausė jis. 

- Ne, pone. 

- Kaip! Jūs išgelbėjote jam gyvybę, o jis nepasakė jums 
savo vardo? 

- Aš jo neklausiau. 

- Neklausėte? 

- Jums, pone, aš irgi išgelbėjau gyvybę, bet ar bandžiau 
sužinoti jūsų vardą? O manąjį žinote jūs abu. Argi svarbu, 
kad gelbėtojas žinotų išgelbėtojo vardą? Pakanka to, kad 
išgelbėtasis žino savo gelbėtojo vardą. 

- Matau, pone, - pasakė Majenas, - kad iš jūsų nieko 
nesužinosi ir kad jūs ne tik drąsus, bet ir santūrus. 

- O aš, pone, matau, kad, tardamas šiuos žodžius, jūs 
priekaištaujate, ir man labai gaila. Teisybę pasakius, tai, 
kas jus liūdina, iš tikro turėtų nuraminti. Jeigu aš esu užda- 
ras su vienu, tai ir su kitu nesu labai atviras. 

- Jūs teisus, duokite savo ranką, pone de Karmenžai. 

Ernotonas ištiesė jam ranką, bet iš jo gesto nebuvo gali- 
ma suprasti, ar jis žino, kad duoda ranką kunigaikščiui. 

- Jūs pasmerkėte mano poelgį, - kalbėjo toliau Majenas, 
- aš negaliu pasiteisinti, neatskleisdamas svarbių paslapčių, 
todėl, manau, bus geriau, jei mes nebūsime vienas kitam 
pernelyg atviri. 

- Atkreipkite dėmesį, pone, - pasakė Ernotonas, - kad 

jūs teisinatės, nors aš jūsų ir nekaltinu. Patikėkite, jūsų va- 
lia - kalbėti ar tylėti. 

- Dėkoju, pone, aš tyliu. Tik žinokite, kad esu iš gerų 
namų ir galiu suteikti jums viską, ko tik panorėsite. 

- Nekalbėkime apie tai, pone, - atsakė Ernotonas. - Pati- 
kėkite, aš būsiu santūrus. Pono, kuriam tarnauju, dėka, esu 
viskuo aprūpintas. 

- Jūsų pono? - sunerimęs paklausė Majenas. - Prašom 
pasakyti, kas jis toks? 

- O, jūs pats sakėte, kad būsime santūrūs. 

- Taip, sakiau. 

- Be to, jūsų žaizda ima E2EIMOL Patikėkite, pone, 
jums reikia mažiau kalbėti. 

- Jūs teisus. O, man labai reikia daktaro. 

- Aš grįžtu į Paryžių, kaip turėjau garbės jums pranešti. 
Duokite man jo adresą. 

Majenas davė ženklą kareiviui, tas priėjo prie jo, ir jie 
tyliai ėmė kalbėtis. Ernotonas, kaip visada kuklus, pasitrau- 
kė į šalį. 

Po keleto minučių kunigaikštis atsisuko į Ernotoną. 

- Pone de Karmenžai, - pasakė jis, - ar galite duoti man 
žodį, kad jei aš įteiksiu jums laišką ir paprašysiu jį perduoti, 
jis tikrai bus įteiktas. 

- Duodu žodį, pone. 

- Aš tikiu jumis, jūs esate malonus Žmogus, taigi galiu 
jumis pasitikėti. 

Ernotonas nusilenkė. 

- Aš patikiu jums dalį savo paslapties, - pasakė Majenas. 
- Aš esu vienas iš kunigaikštienės de Monpansjė sargybinių. 

- O! - naiviai nusistebėjo Ernotonas. - Ponia kunigaikš- 
tienė de Monpansjė turi sargybą? Aš to nežinojau. 

- Pone, šiais neramiais laikais visi stengiasi, kad juos 
suptų patikimi žmonės, o Gizų giminė - viena iš viešpatau- 
jančių giminių, - pasakė Majenas. 

- Aš neprašau paaiškinimų, pone. Jūs esate ponios kuni- 
gaikštienės de Monpansjė sargybinis, ir to man pakanka. 

- Tuomet tęsiu: aš turėjau nukakti į Ambuazą, bet kelyje 
pasipainiojo mano priešas. Visa kita jūs pats žinote. 

- Taip, - atsakė Ernotonas. 

- Aš esu sužeistas, todėl negaliu įvykdyti man duoto pa- 
vedimo, turiu paaiškinti kunigaikštienei savo vėlavimo prie- 
žastis. 

- Teisingai. 

- Taigi jūs sutiksite atiduoti-4ai laišką, kuri turėsiu gar- 
bės jai parašyti? 

- Jei tik čia yra rašalo ir popieriaus, - atsakė Ernotonas, 
eidamas ieškoti rašymo reikmenų. 

- Neverta, - tarė Majenas, - mano kareivis tikriausiai 
turi lenteles užrašams. 

Ir iš tiesų šis išsitraukė iš kišenės užrakintas lenteles. 

Majenas pasisuko į sieną, kad galėtų atleisti spyruokles, 
ir lentelės atsidarė; jis pieštuku parašė keletą eilučių, pas- 
kui vėl slapčiomis jas uždarė. 

Dabar nežinantis paslapties nebūtų galėjęs lentelių ati- 
daryti, nebent imtų jas ir sulaužytų. 

- Pone, - pasakė jaunuolis, - po trijų dienų šios lentelės 
bus įteiktos. 

- Tiesiai į rankas? 

- Jos bus įteiktos kunigaikštienei Monpansjė. 

Kunigaikštis paspaudė maloniam savo pašnekovui ran- 
ką. Nuvargintas pokalbio ir netekęs jėgų, kurių prireikė 
laiškui parašyti, Majenas, apsipylęs prakaitu, išsitiesė ant 
šviežių šiaudų. 

- Pone, - tarė kareivis tonu, kuris pasirodė Ernotonui 
nederąs prie jo stoto, - pone, teisybė, jūs ir mane surišote it 
veršį, bet, norite to ar ne, šiuos pančius vertinu kaip drau- 
gystės saitus ir, kai ateis laikas, šitai įrodysiu. 

Ir jis ištiesė ranką, Ernotonui jau anksčiau į akį buvo 
kritęs jos baltumas. 

- Tebūnie taip, - nusišypsojęs pasakė Karmenžas. - Da- 
bar turėsiu dviem draugais daugiau. 

- Nesijuokite, pone, - atsakė kareivis, - draugų niekada 
nebūna per daug. 

- Tai tiesa, drauguži, - patvirtino jo žodžius Ernotonas. 

Ir jis leidosi į kelionę. 


VII 
ARKLIDĖS 


. | 
Ernotonas išvyko nedelsdamas ir, kadangi buvo paėmęs 
kunigaikščio arklį (mat savąjį buvo atidavęs Roberui Brikė), 
jojo greitai ir trečiosios dienos vidurdienį jau buvo Paryžiuje. 
Trečią valandą po vidurdienio jis atvyko į Luvrą, į Ketu- 
riasdešimt penkių kareivines. 

Atvyko lyg nieko nebūtų atsitikę. 

Jį pamatę gaskonai iš nustebimo ėmė šaukti. 

Išgirdęs riksmą, atskubėjo ponas de Luanjakas. Pamatęs 
Ernotoną, paniuro, bet tai nesutrukdė jaunuoliui žengti tie- 
siai prie jo. 

Ponas de Luanjakas davė ženklą Ernotonui sekti paskui 
jį į nedidelį kabinetą, primenantį priimamąjį, kur tas nenu- 
maldomas teisėjas skelbdavo savo nuosprendžius. 

- Argi galima taip elgtis, pone? - iš karto pasakė jis. - Jei 
gerai suskaičiavau, štai jau penkios dienos ir penkios nak- 
tys, kaip jūsų nėra, ir tai jūs, pone, jūs, kurį laikiau vienu 
protingiausių, duodate tokio nepaklusnumo pavyzdį! 

- Pone, - nusilenkdamas tarė Ernotonas, - aš vykdžiau 
tai, kas man buvo įsakyta. 


23. Keturiasdešimt penki I t. 

- O kas jums buvo įsakyta? 

- Man paliepė sekti kunigaikštį Majeną, ir aš ji sekiau. 

- Penkias dienas ir penkias naktis? 

- Taip, pone, penkias dienas ir penkias naktis. 

- Vadinasi, kunigaikštis išvyko iš Paryžiaus? 

- Dar tą patį vakarą, ir tai man sukėlė įtarimą. 

- Jūs teisus, pone. Kas buvo toliau? 

Ir Ernotonas, nesileisdamas į detales, su jauno ir ener- 
gingo vyriškio įkarščiu ėmė pasakoti nuotykius, kuriuos pa- 
tyrė kelyje. Kol jis kalbėjo, išraiškingame de Luanjako vei- 
de atsispindėjo visi jo jausmai. 

Bet kai Ernotonas pareiškė, kad turi pavedimą įteikti 
pono de Majeno laišką, Luanjakas sušuko: 

- Jūs turite tą laišką? 7 

- Taip, pone. 

- Šimts perkūnų! Štai į ką verta atkreipti dėmesį, - atsa- 
kė kapitonas. - Palaukite manęs, pone, arba, geriau, prašy- 
čiau sekti paskui mane. 

Ernotonas nusekė paskui Luanjaką į Luvro arklides. 

Visi ruošėsi karaliaus išvykimui; stovėjo išsirikiavę eki- 
pažai. Ponas d'Epernonas žiūrėjo, kaip išbandomi du ką tik 
iš Anglijos atvežti arkliai, kuriuos Elžbieta padovanojo 
Henrikui. Šie nepaprastai dailūs arkliai kaip tik tą dieną 
pirmą kartą turėjo būti pakinkyti į karaliaus karietą. 

Ernotonas sustojo prie įėjimo į arklides, o ponas de Lu- 
anjakas priėjo prie pono d'Epernono ir prisilietė prie jo 
apsiausto apačios. 

- Yra naujienų, pone kunigaikšti, didelių naujienų! 

Kunigaikštis pasitraukė nuo žmonių būrio ir nuėjo prie 
laiptų, kur turėjo nulipti karalius. 

- Sakykite, pone de Luanjakai, sakykite. 

- Ponas de Karmenžas atvyko iš Orleano. Sunkiai sužeis- 
tas ponas de Majenas yra viename kaimelyje. 

Kunigaikštis sušuko, o paskui pakartojo: 

- Sužeistas! 

- Negana to, - kalbėjo toliau Luanjakas, - jis parašė po- 
niai de Monpansjė laišką, kurį ponas de Karmenžas turi 
savo kišenėje. 

- O! O! - sušuko d'Epernonas. - Velniai rautų! Pašaukite 
poną de Karmenžą, norėčiau su juo pasikalbėti. 

Priėjęs Luanjakas paėmė už rankos Ernotoną, kuris, 
kaip jau sakėme, pagarbiai stovėjo nuošalyje, kol jo virši- 
ninkas kalbėjosi. 

- Pone kunigaikšti, - tarė jis, - štai mūsų keliauninkas. 

- Gerai, pone. Jūs, kiek man žinoma, turite pono de Ma- 
jeno laišką? - paklausė d'Epernonas. 

- Taip, monsinjore. 

- Jis parašytas kaimelyje prie Orleano? 

- Taip, monsinjore. 

- Adresuotas poniai de Monpansjė? 

- Taip, monsinjore. 

- Būkite toks malonus, duokite man tą laišką. 

Ir kunigaikštis ramiai ištiesė ranką, žinodamas, kad jam 
tereikia parodyti valią ir jo norams tuojau pat paklūstama. 

- Atleiskite, monsinjore, - pasakė Karmenžas, - jūs įsa- 
kote atiduoti jums laišką, kurį ponas de Majenas parašė 
savo seseriai? 

- Žinoma. 

- Pone kunigaikšti, jūs pamirštate, kad šis laiškas man 
patikėtas. | 

- Na ir kas? 

- Man tai labai svarbu, monsinjore. Ponui kunigaikščiui 
aš daviau žodį, kad tą laišką įteiksiu pačiai kunigaikštienei. 

- Kam jūs tarnaujate: karaliui ar ponui de Majenui? 

- Aš tarnauju karaliui, monsinjore. 

- Puiku! Karalius nori gauti šį laišką. 

- Monsinjore, bet jūs - ne karalius. 

- Teisybę pasakius, aš manau, kad jūs pamiršote, su kuo 
kalbate, pone de Karmenžai! - blykšdamas iš pykčio pareiš- 
kė d'Epernonas. 

- Atvirkščiai, kuo puikiausiai prisimenu, monsinjore, štai 
kodėl aš atsisakau. 

- Jūs atsisakote? Man rodos, jūs pasakėte, kad atsisako- 
te, pone de Karmenžai? 

- Aš taip pasakiau. 

- Pone de Karmenžai, jūs pamirštate, kad prisiekėte būti 
ištikimas! 

- Monsinjore, iki šiolei, kiek prisimenu, aš prisiekiau bū- 
ti ištikimas tik vienam asmeniui, ir tas asmuo - jo didenybė. 
Jei karalius pareikalaus iš manęs to laiško, jis jį gaus. Mano 
šeimininkas yra karalius, bet karaliaus čia nėra. 

- Pone de Karmenžai, - pasakė kunigaikštis, atrodo, vis 
labiau niršdamas, kai tuo tarpu Ernotonas, atvirkščiai, kuo 
labiau spyriojosi, tuo darėsi šaltakraujiškesnis, - pone de 
Karmenžai, jūs, kaip ir visi jūsų Žemiečiai, esate apakintas 
turimos gerovės. Sėkmė, kuri jus lydi, apakino jus, mano 
mielas bajore. Nuo to, kad žinote valstybinę paslaptį, ap- 
svaigote lyg vėzdu trenktas. 

- Pone kunigaikšti, mane glumina netrukus užklupsianti 
jūsų nemalonė, o ne sėkmė, kuri po mano atsisakymo pa- 
klusti tampa tokia trapi. Bet tai nesvarbu. Aš darau tai, ką 
privalau daryti, ir darysiu; niekas negaus laiško, kurio jūs 
reikalaujate, išskyrus karalių arba tą asmeni, kuriam jis 
skirtas. 

Ponas d'Epernonas pagrasino ir tarė: 

- Luanjakai, jūs tuojau pat nuvesite poną de Karmenžą į 
kalėjimo vienutę. | 

- Tokiu atveju, - šypsodamasis pasakė Karmenžas, - aš 
negalėsiu perduoti poniai de Monpansjė laiško, kurį atsive- 
žiau, bent jau tol, kol būsiu kalėjime. Bet kai tik aš išeisiu... 

- Jei apskritai iš ten išeisite, - atsakė d'Epernonas. 

- Išeisiu, pone, jei jūs neįsakysite manęs užmušti, - ryž- 
tingai ir dar šaltakraujiškiau atsakė Ernotonas. - Taip, aš iš 
ten išeisiu, kalėjimo sienos ne tokios tvirtos kaip mano va- 
lia. Taigi, pone, kai tik aš išeisiu... 

 -Ir ką gi jūs darysite išėjęs? 

- Aš kalbėsiu su karaliumi, ir karalius man atsakys. 

- Į vienutę! Į vienutę! - sugriaudėjo d'Epernonas, visiš- 
kai netekęs savitvardos. - Į kalėjimą, ir tegu atima iš jo 
laišką! 

- Niekas prie jo neprisilies! - atšokęs atgal ir traukdamas 
iš vidinės kišenės de Majeno lenteles, sušuko Ernotonas. - 
Aš suplėšysiu šį laišką į skiauteles, jei tik taip galėsiu jį 
išgelbėti. Ponas kunigaikštis de Majenas pritars mano elge- 
siui, 0 jo didenybė man atleis. 

Jei su jaunuoliu būtų buvę elgiamasi grubiai, be abejo- 
nės, jis būtų skubiai sunaikinęs laišką, bet matydamas, kad 
su juo elgiamasi švelniai, sustojo, apsidairė aplinkui ir sušu- 
ko: 

- Karalius! 

Ir iš tiesų išėjęs iš Luvro karalius lipo laiptais žemyn ir 
išgirdo ginčo pabaigą. Jo karališkoji ranka sulaikė Karmen- 
žo ranką. 

- Kas atsitiko, ponai? - paklausė jis tokiu tonu, kuriuo, 
jei norėdavo, išsakydavo karališkąją valią. 

- Atsitiko, sire! - neslėpdamas įniršio sušuko d'Eperno- 
nas. - Štai šį žmogų, vieną iš jūsų keturiasdešimt penkių 
sargybinių, nors dabar juo ir nebebus, jūsų įgaliotas aš pa- 
siunčiau sekti poną de Majeną, kol jis bus Paryžiuje. Taigi 
šis žmogus sekė jį iki Orleano ir ten gavo jo laišką, adre- 
suotą poniai de Monpansjė. | 

- Jūs gavote iš pono de Majeno poniai de Monpansjė 
skirtą laišką? | 

- Taip, sire, - atsakė Ernotonas, - bet ponas kunigaikštis 
d'Epernonas nesako, kokiomis aplinkybėmis tai įvyko. 

- Na, gerai! O kur laiškas? - paklausė karalius. 

- Štai dėl to ir susiginčijome, sire. Ponas de Karmenžas 
nė už ką nesutinka man jo atiduoti ir nori įteikti jį adresa- 
tei. Manau, tai rodo, kad jis blogas tarnas. 

Karalius pažiūrėjo i Karmenžą. 

Jaunuolis priklaupė ant vieno kelio. 

- Sire, aš vargšas bajoras, bet esu garbingas žmogus. Iš- 
gelbėjau jūsų pasiuntiniui gyvybę. Kunigaikštis de Majenas 
ir šeši jo pagalbininkai norėjo jį nužudyti, bet, laiku atvy- 
kęs, aš tam sutrukdžiau. 

- O kunigaikščiui Majenui per kautynes nieko neatsiti- 
ko? - paklausė karalius. 

- Sire, jis buvo sužeistas, ir sunkiai sužeistas. 

- Šit kaip! O kas vyko paskui? - paklausė karalius. 

- Paskui, sire? 

- Taip. 

- Jūsų pasiuntinys, kuris, man atrodo, turi priežasčių ne- 
kęsti pono de Majeno... 

Karalius nusišypsojo. 

- Jūsų. pasiuntinys, sire, norėjo pribaigti savo priešą. 
Galbūt jis ir buvo teisus, bet aš pamaniau, jog mano, tai yra 
žmogaus, kuris gina jūsų didenybės garbę, akivaizdoje, šis 
kerštas panėšėtų į politinę žmogžudystę ir... 

Ernotonas nutilo. 

- Kalbėkite, - paragino karalius. 

- Ir aš išgelbėjau poną de Majeną, kaip išgelbėjau ir jūsų 
pasiuntinį. 

D'Epernonas gūžtelėjo pečiais, Luanjakas prikando il- 
gus savo ūsus, o karalius išliko ramus. 

- Pasakokite, - ragino jis. 

- Ponas de Majenas, kuriam liko tik vienas palydovas 

(kiti penki buvo užmušti), taigi ponas de Majenas, kartoju, 
likęs tik su vienu palydovu, nepanoro su juo skirtis ir, neži- 
nodamas, kad aš tarnauju jūsų didenybei, pasitikėjo mani- 
mi ir paprašė nuvežti laišką jo seseriai. Aš turiu šį laišką, 
štai jis! Įteikiu ji jums, jūsų didenybe, kad su juo galėtumė- 
te pasielgti taip, kaip kad galite elgtis ir. sa-- manimi. Aš 
branginu savo garbę, sire. Bet dabar mano sąžinė rami, sa- 
vo garbę patikiu jums, tai yra atiduodu į geras rankas. 

Ir Ernotonas, tebeklūpantis priešais karalių, ištiesė jam 
rašomąsias lenteles. 

Karalius švelniai atstūmė jo ranką. 

- Ką jūs pasakėte, d'Epernonai? Ponas de Karmenžas - 
garbingas žmogus ir ištikimas tarnas. | 

- Ar aš, sire? - paklausė d'Epernonas. - Jūsų didenybe, 
jūs klausėte, ką aš pasakiau? 

- Taip. Lipdamas laiptais žemyn, aš išgirdau žodį Tookalėji- 
mas“. Po perkūnais! Atvirkščiai, jei mūsų kelyje pasipainioja 
toks žmogus kaip ponas de Karmenžas, reikia, kaip senovės 
Romoje, kalbėti apie šlovės vainiką ir apdovanojimą. Laiš- 
kas priklauso tam, kas jį turi, arba tam, kam jis skirtas. 

D'Epernonas, kažką niurnėdamas, nusilenkė. 

- Jūs įteiksite laišką adresatei, pone de Karmenžai. 

- Bet, sire, pagalvokite apie tai, kas jame gali būti para- 
šyta, - atsakė d'Epernonas. - Nereikia būti tokiam delika- 
čiam, kai kalba sukasi apie jūsų didenybės gyvybę. 

- Pone de Karmenžai, jūs nunešite laišką, - nieko neat- 
sakęs į savo favorito žodžius, pakartojo karalius. 

- Dėkoju, sire, - išeidamas pasakė Karmenžas. 

- Kur jūs jį nešite? 

- Poniai kunigaikštienei de Monpansjė. Jūsų didenybe, 
manau, aš privalau šitai jums pasakyti. 

- Ne to norėjau paklausti. Rūpėjo sužinoti, kur jūs vyksi- 
te, - į de Gizų rūmus, į Sen Deni rūmus ar į Bel... 

D'Epernono žvilgsnis sustabdė karalių. 

- Ponas de Majenas nedavė man nurodymų, sire, aš ne- 
šiu laišką į de Gizų rūmus ir ten sužinosiu, kur galėčiau 
rasti ponią de Monpansjė. 

- Vadinasi, jūs eisite ieškoti kunigaikštienės? 

- Taip, sire. 

- O kaiją rasite? 

- Aš atiduosiu jai laišką. 

- Taigi. O dabar, pone de Karmenžai... 

Ir karalius įsmeigė žvilgsnį į jaunuolį. 

- Sire? 

- Ar dar ką nors žadėjote ponui de Majenui? 

- Ne, sire. : 

- Pavyzdžiui, ar žadėjote jam saugoti paslaptyje jo buvi- 
mo vietą? - mygo karalius. 

- Ne, sire, nieko panašaus aš nežadėjau. 

- Tuomet iškelsiu jums vieną sąlygą, pone. 

- Sire, aš esu jūsų vergas. 

- Kai tik įteiksite laišką poniai de Monpansjė, privalote 
vykti pas mane į Venseną, kur aš būsiu šį vakarą. 

- Klausau, sire. 

- Ir ten jūs man pasakysite, kur radote kunigaikštienę. 

- Sire, galite manimi pasitikėti. 

- Ir jokių pasiaiškinimų ir prisipažinimų, ar supratote? 

- Sire, pasižadu. 

- Koks neatsargumas! - pasakė kunigaikštis d'Eperno- 
nas. - O, sire! 

- Jūs blogai pažįstate žmones, kunigaikšti, arba blogai 
pažįstate kai kuriuos iš jų. Šis, kuris garbingai elgiasi su 
Majenu, garbingai elgsis ir su manimi. 

- Su jumis, sire, aš ne tik garbingai elgsiuos, aš būsiu 
jums atsidavęs! - sušuko Ernotonas. 

- O dabar, d'Epernonai, baikite ginčus ir atleiskite tam 
ištikimam tarnui. 

- Sire, - pasakė Karmenžas, - ponas kunigaikštis d'Eper- 
nonas pernelyg iškilus žmogus, kad nematytų, - nors ir ne- 
paklusau jo įsakymui, dėl šito labai gailiuosi, - kaip aš ger- 
biu ir myliu jį. Bet vykdžiau savo pareigą. 

- Velniai rautų! - atsakė kunigaikštis, keisdamas veido 
išraišką taip greitai, nelyg nusiimantis ar užsidedantis kau- 
kę žmogus. - Brangus mano Karmenžai, puikiai išlaikėte šį 
bandymą, jūs žavus jaunuolis, ar ne, Luanjakai? Mes gero- 
kai jį įbauginome. 

Ir kunigaikštis nusikvatojo. 

Luanjakas, nieko neatsakęs, nusisuko. Nors ir tikras gas- 
konas, jis nemokėjo meluoti taip įžūliai kaip jo viršininkas. 

- Tai buvo išbandymas? - abejodamas paklausė karalius. - 
Juo geriau, d'Epernonai, jei tai tiesa. Bet nepatariu šito da- 
ryti su visais, daugumas neatlaikytų tokio išbandymo. 

- Juo geriau! - pakartojo Karmenžas. - Juo geriau, jei tai 
buvo išbandymas. Tuomet aš galiu būti ramus, monsinjore. 

Bet, sakydamas tuos žodžius, jaunuolis tikėjo d'Eperno- 
nu ne daugiau nei karalius. 

- O dabar, ponai, kai viskas baigta, važiuojam! - pasakė 
karalius. 

D'Epernonas nusilenkė. 

- Jūs vykstate su manimi, kunigaikšti? 

- Jūsų didenybe, aš lydėsiu jus raitas, man atrodo, toks 
buvo įsakymas? 

- Taip. Kas jos iš kitos pusės? - paklausė Henrikas. 

- Ištikimas jūsų didenybės tarnas, - atsakė d'Epernonas, - 
ponas de Sent Malinas. 

Ir jis žiūrėjo, koki įspūdį jo žodžiai daro Ernotonui. 

Bet Ernotonas liko ramus. 

- Luanjakai, - pridūrė d'Epernonas, - pakvieskite poną 
de Sent Maliną. 

- Pone de Karmenžai, - kreipėsi į jaunuolį karalius, kuris 

puikiai suprato d'Epernono ketinimus, - kai įvykdysite pa- 
vedimą, nedelsdamas atvykite į Venseną. 

- Taip, sire. 

Ir Ernotonas, nors ir buvo filosofiškai nusiteikęs, išva- 
žiavo džiaugdamasis, kad nematys to triumfo, kuris turėjo 
pradžiuginti trokštančią garbės Sent Malino širdį. 


VIII 


SEPTYNIOS MARIJOS MAGDALIETĖS 
NUODĖMĖS 


Karalius metė žvilgsnį į arklius ir, pamatęs, kokie jie 
vikrūs ir nartūs, nepanoro rizikuoti ir leistis į kelionę vie- 
nas, todėl, kaip matėme, per ginčą palaikęs Ernotono pusę, 
jis ženklu pakvietė kunigaikštį sėsti kartu su juo. 

Luanjakas ir Sent Malinas užėmė vietas iš abiejų karie- 
tos pusių ir tik vienas raitas tarnas jojo priekyje. 

Kunigaikštis atsisėdo ant priekinės sėdynės, o karalius 
su visais savo šunimis įsitaisė giliau ant pagalvių. 

Jis turėjo numylėtinį: tą patį, kurį matėme ant jo rankų 
Rotušės ložėje, šuo saldžiai snaudė ant jam skirtos pagal- 
vės. 

Karaliui iš dešinės buvo stalas su į karietos grindis įleis- 
tomis kojomis. Ant jo gulėjo spalvoti paveikslėliai, kuriuos 
jo didenybė, nors ir smarkiai kratė, iškirpdavo nepaprastai 
vikriai. 

Tai buvo daugiausia religinio turinio paveikslėliai. Vis 
dėlto, kaip kad buvo įprasta anais laikais, tarp krikščioniš- 
ko turinio paveikslėlių buvo matyti ir pagoniškų, o ir pir- 
muosiuose būta daug mitologinių motyvų. 

Tuo metu skrupulingasis Henrikas, išsirinkęs piešinį, 

ėmė karpyti paveikslėlius, vaizduojančius nusidėjėlės Mag- 
dalietės gyvenimą. 

Siužetas ir taip buvo vaizdingas, dailininko vaizduotė jį 
dar padailino; Magdalietė buvo jauna, graži, apsupta gerbė- 
jų. 

Šioje piešinėlių serijoje buvo parodytos prašmatnios 
maudynės, puotos ir visokiausi kiti malonumai. . . 

Dailininką graverį, kaip ir Kalo, kuris kūrė "Šventojo 
Antano gundymus", pavergė sąmojinga idėja savo raižiklio 
kaprizus pridengti teisėta bažnyčios autoriteto skraiste. 
Taip po kiekvienu paveikslėliu, vaizdavusiu vieną iš septy- 
nių mirtinų nuodėmių, atsirado užrašai: 


Magdalietė pyksta. 
Magdalietė persivalgo. 
Magdalietė keliasi į puikybę. 
Magdalietė paleistuvauja. 


Ir taip toliau, iki pat septintosios, ir paskutinės, mirtinos 
nuodėmės. 

Paveikslėlis, kuri karalius iškirpo, kai jie važiavo pro 
Sent Antuano vartus, vaizdavo įpykusią Magdalietę. 

Gražioji nusidėjėlė, pusiau prigulusi ant pagalvių, be jo- 
kios skraistės, išskyrus nuostabius auksinius plaukus, ku- 
riais ji vėliau apšluostys kvapniuoju tepalu pateptas Kris- 
taus kojas, taigi gražioji nusidėjėlė ką tik liepė brangią vazą 
sudaužiusį vergą įmesti į katilą, pilną devynakių, kurios kai- 
šiojo iš vandens savo godžias, panašias į gyvačių galvas. 
Tuo metu visiškai apsinuoginusią tarnaitę (jos plaukai buvo 
susukti i kuodą) Magdalietės įsakymu plakė už tai, kad toji, 
šukuodama savo ponią, išrovė keletą auksinių plaukų, ku- 
rių buvo tiek daug, kad nusidėjėlė Magdalietė privalėjo bū- 
ti nuolaidesnė tokiems prasižengėliams. 


Paveikslo gilumoje buvo pavaizduoti šunys, kuriuos mu- 
šė už tai, kad šie paleido nenubaudę išmaldos prašančius 
elgetas, ir gaidžiai, kuriuos pjovė už tai, kad jie pernelyg 
anksti ir pernelyg garsiai giedojo. 

Privažiavęs iki Fobeno kryžiaus, karalius baigė kirpti vi- 
sas šio piešinio figūrėles ir jau rengėsi imtis kito, pavadinto 
"Magdalietė nusideda apsirydama". 

Šis paveikslėlis vaizdavo gražiąją nusidėjėlę, gulinčią ant 
purpuru užkloto auksinio gulto - taip kadaise buvo gulima 
prie stalo. Visi patys rafinuočiausi mėsos, žuvies, vaisių val- 
giai, kuriuos gamindavo romėnų gastronomai, puošė stalą: 
pradedant miegapelėmis meduje, baigiant barzdučiais fa- 
lerno vyne. 

Ant žemės šunys riejosi dėl fazano, ore plasnojo paukš- 
čiai: jie nešė nuo šio gėrybių kupino stalo figas, braškes ir 
vyšnias; paukščiai retsykiais numesdavo vaisių pelėms, ku- 
rios, pakėlusios snukučius, laukė šios iš dangaus krintančios 
manos. 

Magdalietė rankoje laikė keistos formos taurę, panašią į 
taures, kurias aprašė Petronijus. 

Pasinėręs į šį svarbų darbą, karalius pakėlė akis tik va- 
žiuodamas pro švento Jokūbo abatiją, kurios varpai skam- 
bėjo ir kvietė į vakarines pamaldas. 

Bet šio vienuolyno durys ir langai buvo uždaryti, ir, jei 
ne varpų gaudesys, sklindantis iš vidaus, būtų buvę galima 
pamanyti, kad jis negyvenamas. 

Probėgšmom apžvelgęs abatiją, karalius su dar didesniu 
įkarščiu ėmė karpyti paveikslėlius. 

Bet atidus stebėtojas būtų pamatęs, kad, nuvažiavus dar 
šimtą žingsnių, jis jau kur kas smalsiau žvelgė į gražų namą, 
stovintį kairėje kelio pusėje, nuostabiame sode, aptvertame 
geležiniais pinučiais, papuoštais paauksuotomis ietimis. Tai 
buvo Bel Ebas. 

Skirtingai nei švento Jokūbo vienuolyno, visi Bel Ebo 
langai buvo atidaryti ir tik vieną dengė žaliuzės. 

Kai karalius važiavo pro šalį, žaliuzės vos vos sujudėjo. 

Henrikas III persimetė žvilgsniu su d'Epernonu, abu nu- 
sišypsojo, ir karalius dar labiau įniko karpyti paveikslėlį, 
kur buvo pavaizduota mirtina nuodėmė. 

Šį kartą tai buvo paleistuvystė. 

Dailininkas nuodėmę pavaizdavo tokią siaubingą, taip 
drąsiai ir ryžtingai ją pasmerkė, kad mes ryšimės paminėti 
tik vieną, ir ne pačią svarbiausią, paveikslėlio detalę. 

Marijos Magdalietės angelas sargas išsigandęs skrido į 
dangų, abiem rankomis užsidengęs akis. 

Subtilios šio paveikslėlio detalės taip prikaustė karaliaus 
dėmesį, kad jis važiavo toliau nesidairydamas ir nepastebė- 
damas, kas vyksta prie kairiųjų jo karietos durų. Gaila, nes 
Sent Malinas, šauniai jodamas ant savo arklio, spinduliavo 
puikybe, jį buvo užliejęs džiaugsmas. 

Sent Malinas, jaunesnysis gaskonų bajorų šeimos sūnus, 
joja taip arti prie jo didenybės, krikščioniškiausiojo kara- 
liaus, kad net gali girdėti, kaip šis sako savo šuniui: 

- Tubo, meistre Lovai, jūs pradedate man įkyrėti. 

Arba atsisukęs į kunigaikštį d'Epernoną, karalystės in- 
fanterijos generolą pulkininką: 

- Kunigaikšti, atrodo, šie arkliai nusuks man sprandą. 

Vis dėlto retkarčiais, norėdamas bent kiek apmaldyti sa- 
vo išdidumą, Sent Malinas žvilgtelėdavo į kitapus karietos 
jojantį Luanjaką; šis, pripratęs, kad jam būtų rodoma pa- 
garba, atrodė visiškai abejingas. Matydamas, kad ramaus 
veido, kuklios kariškos laikysenos bajoras atrodo kilniau 
negu jis, Sent Malinas bandė tvardytis, bet beveik tuojau 
pat jį užplūsdavo mintys, ir jis vėl pasikeldavo į puikybę. 

"Visi mane mato, visi į mane žiūri, - galvojo jis, - ir klau- 
sia savęs: kas šis laimingas karalių lydintis bajoras?" 

Nors karalius ir nuogąstavo, karieta važiavo lėtai, Sent 
Malinas turėjo daug laiko lieti savo džiaugsmą. Karalienės 
Elžbietos dovanoti arkliai, pakinkyti sunkiais pozumentu!“ 
papuoštais viržiais, primenančiais tuos, su kuriais buvo 
tempiama Dovydo skrynia, pamažu judėjo Venseno link. 

Bet kai Sent Malinas pernelyg užrietė nosį, išgirdo bal- 
są, nelyg iš aukščiau tariantį Ernotono vardą. 

Du ar tris kartus per dvi tris minutes karalius tarė šį 
vardą. Vertėjo matyti, kaip Sent Malinas kaskart pasilenk- 
davo stengdamasis išgirsti jį be galo dominusias mįslingas 
kalbas. 

Bet, kaip ir visus išties įdomius dalykus, karaliaus žo- 
džius vis nustelbdavo koks nors įvykis arba užgoždavo 
triukšmas. 

Čia karaliui išsprūsdavo nusivylimo šūksnis, kai, padaręs 
staigų judesį, jis sugadindavo paveikslėlį, čia su didžiausiu 
švelnumu jis imdavo tildyti meistrą Lovą, kuris pretenzingai 
amčiojo it koks stambus dogas. 

Šiaip ar taip, keliaujant nuo Paryžiaus iki Venseno, Er- 
notono vardą karalius ištarė ne mažiau kaip šešis, o kuni- 
gaikštis ne mažiau kaip keturis kartus, tačiau Sent Malinas 
taip ir nesuprato, kodėl šis vardas nuskambėjo dešimt kar- 
tų. 

Jis įsivaizdavo, - visi mes esam linkę save apgaudinėti, - 
kad karalius tik klausinėjo apie jaunuolio dingimo priežas- 
tis, o d'Epernonas aiškino spėjamą ar tikrą priežastį. 

Pagaliau jie atvyko į Venseną. 

Karaliui dar buvo likę iškirpti tris paveikslėlius, todėl jo 
didenybė, vos tik išlipęs iš karietos, užsidarė savo kambary- 
je. 

Pūtė šaltas šiaurės vėjas. Sent Malinas jau rengėsi įsi- 

kurti prie didelio židinio, kur tikėjosi sušilti ir pamiegoti, 
kai Luanjakas padėjo jam ant peties ranką. 

- Šiandieną jūs eisite sargybą, - trūkčiojančiu balsu pasa- 
kė Luanjakas, įpratęs paklusti įsakymams, bet taip ir neiš- 
mokęs isakinėti, - pamiegosite kitą kartą. Kelkitės, pone de 
Sent Malinai. 

- Jeigu reikia, pone, aš pasirengęs budėti penkiolika pa- 
rų iš eilės, - atsakė jis. 

- Man labai gaila, kad nieko kito neturiu po ranka, - 
pasakė Luanjakas, dėdamasis kažko ieškąs. 

- Pone, - pertraukė jį Sent Malinas, - jums nebūtina 
kreiptis į ką nors kitą: jeigu reikia, aš nemiegosiu mėnesį. 

- O, mes nebūsime tokie reiklūs. Nusiraminkite. 

- Ką reikia daryti, pone? 

- Vėl sėsti ant arklio ir grįžti į Paryžių. 

- Aš pasirengęs, mano arklys dar nenubalnotas. 

- Puiku! Jūs vyksite tiesiai į Keturiasdešimt penkių ka- 
reivines. 

- Klausau, pone. 

- Ten visus pažadinsite, bet taip, kad, išskyrus tris virši- 
ninkus, kuriuos jums nurodysiu, niekas nežinotų, kur vyksta 
ir ką darys. 

- Aš tiksliai įvykdysiu šiuos nurodymus. 

- Klausykite toliau: keturiolika žmonių paliksite prie 
Sent Antuano vartų, penkiolika - pusiaukelėje, o likusius 
keturiolika atvesite čia. 

- Padarysiu, kaip liepėte, pone de Luanjakai. O kada 
reikės išvykti iš Paryžiaus? 

- Kai tik sutems. 

- Joti ar eiti? 

- Joti. 

- Kaip apsiginkluoti? 

- Durklais, špagomis, pistoletais. 

- Užsivilkti šarvus? 

- Užsivilkite. 

- Ar dar duosite nurodymų? 

- Štai trys laiškai: vienas ponui de Šalabrui, antras - po- 
nui de Biranui, trečias - jums. Ponas de Šalabras vadovaus 
pirmam būriui, ponas de Biranas - antram, jūs - trečiam. 

- Klausau, pone! 

- Laiškus galima atplėšti tik atvykus į vietą, kai išmuš 
šešias. Ponas de Šalabras atplėš savo laišką prie Sent Antu- 
ano vartų, ponas de Biranas - prie Fobeno kryžiaus, jūs - 
prie sargybos bokšto vartų. 

- Ar greitai joti? 

- Kiek tik įstengs arkliai, bet taip, kad nesukeltumėte 
įtarimo ir neatkreiptumėte į save dėmesio. Iš Paryžiaus iš- 
jokite pro skirtingus vartus: ponas de Šalabras - pro Burde- 
lės, ponas de Biranas - pro Tamplio, o jūs, kadangi jums 
toliausia joti, vyksite tiesiausiu keliu, tai yra pro Sent Antu- 
ano vartus. 

- Klausau, pone. 

- Kitus nurodymus rasite laiškuose. Galite eiti. 

Sent Malinas atsisveikindamas nusilenkė ir žengė žings- 
nį durų link. , 

- Beje, - pasakė Luanjakas, - nuo čia iki Fobeno kryžiaus 
šuoliuokite, o nuo jo iki miesto vartų jokite žingine. Kol 
sutems, praeis dvi valandos, laiko jums pakaks. 

- Puiku, pone. 

- Ar gerai supratote? Gal pakartoti? 

- Nesivarginkite, pone. 

- Gero kelio, pone de Sent Malinai. 

Ir Luanjakas, žvangindamas pentinais, nuėjo i savo kam- 
barį. 

- Keturiolika pirmame būryje, penkiolika antrame ir 
penkiolika trečiame. Aišku, Ernotono nėra tarp Keturias- 
dešimt penkių. 

Sent Malinas, pūsdamasis iš puikystės, įvykdė, ką buvo 
lieptas. 

Po pusvalandžio, tiksliai laikydamasis Luanjako nurody- 
mų, jis prajojo miesto vartus. Dar po penkiolikos minučių 
jis jau buvo Keturiasdešimt penkių kareivinėse. 

Daugumas šių ponų jau uodė virtuvėse garuojančios va- 
karienės aromatą. 

Taip, taurioji-Lardilė de Šavantrad pagal gaskonų recep- 
tą pagamino skanų ėriuko mėsos su morkomis ir priesko- 
niais patiekalą. Prie šio valgio gaminimo prisidėjo ir Milito- 
ras: jis kelis kartus smeigė geležine šakute į mėsą ir daržo- 
ves, norėdamas įsitikinti, ar jos jau išvirusios. 

Pertinaksas de Monkrabo, padedamas keistuolio tarno, į 
kurį nesikreipdavo "tu", bet kuris tujino savo poną, irgi lavi- 
no savo, kulinaro, talentą - stengėsi įtikti kompanijai. 

Niekas niekada nebuvo matęs, kad ponas de Šalabras ką 
nors valgytų. Buvo galima pamanyti, kad tai mitinė būtybė, 
neturinti jokių gyvybinių poreikių. 

Vien de Šalabro liesumas vertė abejoti nežemiška jo pri- 
gimtimi. 

Savo draugus, valgančius pusryčius, pietus ar vakarienę, 
jis stebėdavo it išdidus katinas, kuris nenori prašyti ir, mal- 
šindamas alkį, laižo savo ūsus. 

Tačiau turime pasakyti, kad vaišinamas, - o tai retai atsi- 
tikdavo, - jis atsisakydavo vaišių tvirtindamas, kad dar ne- 
prarijo paskutinio kąsnio, ir ne bet kokio, o kurapkos, faza- 
no, raudonosios jerubės, vieversio, tetervino mėsytės ar pa- 
čios brangiausios žuvies gabalėlio. 

Visi patiekalai būdavo apšlakstomi Ispanijos ir Archipe- 
lago geriausių rūšių, pavyzdžiui, Malagos, Kipro ir Sirakū- 
zų, vynu. Taigi visa ši kompanija leido jo didenybės Henri- 
ko III pinigus kaip išmanė. 

Pagaliau apie kiekvieno gaskono charakterį buvo galima 

spręsti iš jo būsto. Vieni mėgo gėles ir augino vazonuose 
ant palangės varganus rožių krūmus ar gelsvas Žvaigždūnes. 
Kiti, kaip ir karalius, mėgo karpyti paveikslėlius, bet nemo- 
kėjo taip vikriai jų iškirpti. Treti, kaip tikri kanauninkai, 
apgyvendino pas save ekonomes ir dukterėčias. 

Ponas d'Epernonas patyliukais prasitarė Luanjakui, kad 
šis nekreiptų į tai jokio dėmesio, nes Keturiasdešimt penki 
gyvena ne pačiame Luvre, Luanjakas patarimo paklausė. 

Bet vos tik pasigirsdavo trimito garsai, visas šis pasaulė- 
lis bematant pasikeisdavo. Gaskonai tapdavo tikrais karei- 
viais ir paklusdavo geležinei drausmei, kaip mat šokdavo 
ant arklių ir būdavo pasirengę įvykdyti bet kokią užduotį. 

Žiemą vyrai eidavo gulti aštuntą, vasarą - dešimtą valan- 
dą. Bet kai miegodavo tik penkiolika kareivių, kiti penkioli- 
ka snūduriuodavo, likusieji akių pernakt nesumerkdavo. 

Tąkart buvo tik pusė šešių, taigi Sent Malinas rado visus 
ant kojų ir labai išalkusius. 

- Ant arklių, ponai! - paliepė jis. 

Sugluminęs kankinius, jis paaiškino situaciją ponams de 
Biranui ir de Šalabrui. 

Vieni, segdamiesi kardasaičius, dėdamiesi šarvus, rijo 
baisiais kąsniais, užsigerdami vynu. Kiti, dar tik laukiantys 
vakarienės, paklusniai ginklavosi. 

Tik vienas ponas de Šalabras, verždamas savo špagos 
portupėją, tvirtino pavakarieniavęs prieš valandą. 

Buvo atliktas patikrinimas. 

Šaukiami atsiliepė tik keturiasdešimt keturi vyrai, tarp 
jų ir Sent Malinas. 

- Pono Ernotono de Karmenžo nėra, - pasakė ponas de 
Šalabras, mat šį kartą jis ėjo budėtojo pareigas. 

Sent Malino širdį užliejo džiaugsmas, jis nevalingai išsi- 
viepė, nors šiam rūškanam ir pavydžiam žmogui taip elgtis 
buvo nebūdinga. 

Iš tiesų, anot Sent Malino, Ernotonas beviltiškai pralai- 
mėjo: jis dingo kaip tik tuo momentu, kai reikėjo vykti į 
tokią svarbią kelionę. 

Keturiasdešimt penki, tiksliau, keturiasdešimt keturi rai- 
teliai išvyko - kiekvienas būrys patraukė nurodytu keliu. 

Ponas de Šalabras su trylika žmonių pasuko Burdelės 
vartų link. 

Ponas de Biranas su keturiolika vyrų patraukė Tamplio 
vartų link. 

Galiausiai Sent Malinas su likusiais keturiolika vyrų nu- 
skubėjo prie Sent Antuano vartų. | 


IX 
BEL EBAS 


Ar bereikia priminti, kad Ernotonas, kurį Sent Malinas 
laikė visišku pražuvėliu, keliavo netikėtai likimo jam pasiū- 
lytu keliu? į 

Žinoma, iš pradžių jis pagalvojo, kad kunigaikštienė 
Monpansjė, kurią privalėjo susirasti, turėtų būti de Gizų 
rūmuose, jei apskritai ji tebėra Paryžiuje. 

Taigi Ernotonas iš pradžių pasuko į de Gizų rūmus. 

Vos tik jis pasibeldė prie paradinių durų, jos išsyk buvo 
atidarytos, nors ir labai atsargiai. O kai jis pareiškė norįs 
pamatyti kunigaikštienę de Monpansjė, iš jo buvo tik pasi- 
šaipyta. 

Paskui, kai Ernotonas primygtinai pakartojo savo prašy- 
mą, jam atsakė, kad jis turėtų žinoti, jog jos didenybė gyve- 
na ne Paryžiuje, o Suasone. 

Ernotonas nesitikėjo geresnio priėmimo, todėl nė trupu- 
tėlio nesutriko. 

- Aš visiškai nusiminęs, jei jos nėra, - pasakė jis, - turė- 
jau jos didenybei perduoti itin svarbią žinią iš pono kuni- 
gaikščio de Majeno. 

- Pono kunigaikščio de Majeno? - pakartojo durininkas.- 
Ir kas įpareigojo jus perduoti šią žinią? 

- Pats kunigaikštis de Majenas. 

- Jis pats! Kunigaikštis? - nustebęs sušuko durininkas. - 
Ir kur jis galėjo duoti jums šį pavedimą? Pono kunigaikščio, 
kaip ir ponios kunigaikštienės, nėra Paryžiuje. 

- Aš puikiai tai žinau, - atsakė Ernotonas, - bet ir manęs 
galėjo nebūti Paryžiuje. Aš irgi galėjau susitikti poną kuni- 
gaikštį kur nors kitoje vietoje, pavyzdžiui, kelyje į Blua. 

- Kelyje į Blua? - suklusęs paklausė durininkas. 

- Taip, kaip tik tame kelyje jis galėjo mane sutikti ir 
paprašyti, kad perduočiau laišką poniai de Monpansjė. 

Pašnekovo veide šmėstelėjo nerimas. Jis, lyg būgštauda- 
mas, kad draudimo gali būti nepaisoma, laikė duris pusiau 
privertas. 

- Ir kur tas laiškas? - paklausė jis. 

- Aš jį turiu. 

- Turite? 

- Jis čia, - pasakė Ernotonas, pliaukštelėjęs delnu per 
striukę. 

Ištikimas tarnas įbedė į Ernotoną įdėmų žvilgsnį. 

- Jūs sakote, kad laišką turite pasiėmęs su savimi? 

- Taip, pone. 

- Ir jis labai svarbus? 

- Nepaprastai. 

- Leiskite man į jį žvilgtelėti. 

- Mielai. 

Ir Ernotonas išsitraukė iš užančio kunigaikščio de Maje- 
no laišką. 

- Oho! Koks keistas rašalas! - nustebo durininkas. 

- Tai kraujas, - ramiu balsu atsakė Ernotonas. 

Tarnas išbalo, išgirdęs šiuos žodžius, jį išgąsdino mintis, 
kad tai galėtų būti paties kunigaikščio kraujas. 

Anuomet rašalo trūkdavo, užtat kraujas liete liejosi. 
Taigi dažnai meilužiai mylimosioms, 0 giminaičiai savo šei- 
mynykščiams rašydavo laiškus krauju. 

- Pone, - paskubom pasakė tarnas, - aš nežinau, ar jūs 
rasite Paryžiuje arba jo apylinkėse ponią kunigaikštienę de 
Monpansjė, bet, kad ir kaip ten būtų, keliaukite į Sent An- 
tuano priemiesčio namą, kuris vadinasi Bel Ebas ir priklau- 
so poniai kunigaikštienei. Jūs jį atpažinsite, jis stovi pirmas 
kairėje, kelyje, kuris veda į Venseną, iškart už švento Jokūu- 
bo vienuolyno. Gali būti, ten jūs rasite ką nors iš ponios 
kunigaikštienės tarnų, kokį nors patikimą žmogų, kuris 
jums praneš, kur šiuo metu yra ponia kunigaikštienė. 

- Puiku, - atsakė Ernotonas, supratęs, kad šią akimirką 
tarnas nieko daugiau negali pasakyti, - dėkoju! 

- Sent Antuano priemiestyje, - pakartojo tarnas, - visi 
žino ir parodys jums Bel Ebą, nors gali ir nežinoti, kad jis 
yra ponios de Monpansjė nuosavybė, mat ponia de Mon- 
pansjė neseniai jį nusipirko, norėdama pailsėti toliau nuo 
miesto triukšmo. 

Ernotonas linktelėjo ir pasuko į Sent Antuano priemies- 
tį. 

Net ir nesiklausiant praeivių visai nesunku buvo rasti 
Bel Ebo namą, stovintį prie pat švento Jokūbo vienuolyno. 

Jis patraukė skambutį, ir vartai atsidarė. 

- Įeikite, - pasakė jam. 

Jis įėjo, vartai užsidarė. 

Kieme, matyt, keletą akimirkų laukė tikėdamiesi išgirsti 
slaptažodį, paskui paklausė, ko jis atvyko. 

- Aš noriu pasikalbėti su ponia kunigaikštiene, - atsakė 
jaunuolis. 

- O kodėl ponios kunigaikštienės ieškote Bel Ebe? - pa- 
klausė tarnas. 

- Todėl, kad de Gizų rūmų durininkas mane čionai at- 
siuntė, - atsakė Ernotonas. 

- Ponios kunigaikštienės nėra nei Bel Ebe, nei Paryžiuje, - 
atsakė tarnas. | 

- Tuomet, - tarė Ernotonas, - pono kunigaikščio de Ma- 
jeno man duotą užduotį teks atidėti palankesniam momen- 
tui. 

- Jūs turite perduoti žinią poniai kunigaikštienei? 

- Taip, poniai kunigaikštienei. 

- Tą žinią siunčia kunigaikštis de Majenas? 

- Taip. 

Tarnas akimirką kažką galvojo. 

- Pone, aš nesiryžtu jums atsakyti, - pasakė jis. - Bet čia 
yra žmogus, kurio privalau atsiklausti. Būkite toks malonus, 
palaukite. 

"Velniai rautų, štai kam puikiai tarnaujama! - pagalvojo 
Ernotonas. - Kokia tvarka, koks paklusnumas, koks tikslu- 
mas! Be abejo, tie žmonės pavojingi, jei juos reikia šitaip 
saugoti. Ką ir kalbėti, pas ponus de Gizus nepakliūsi taip 
paprastai kaip į Luvrą. Aš net imu galvoti, kad tarnauju 
netikram Prancūzijos karaliui." 

Jis apsidairė: kiemas tuščias, bet visų arklidžių durys 
praviros, atrodo, laukiama raitininkų būrio. 

Ernotono stebėjimus nutraukė įėjęs tarnas, paskui jį se- 
kė kitas. 

- Aš pasirūpinsiu jūsų arkliu, pone, sekite paskui mano 
tarną, - pasakė jis. - Jus pasitiks žmogus, kuris galės į jūsų 
klausimus atsakyti geriau nei aš. 

Ernotonas nusekė paskui tarną, keletą sekundžių palau- 
kė prieškambaryje. Netrukus tarnas grįžo ir nuvedė Erno- 
toną į nedidelę svetainę, kur su siuviniu rankose sėdėjo 
moteris. Ji buvo elegantiška, dėvėjo puikiais drabužiais. 

Ji sėdėjo atsukusi nugarą į Ernotoną. " 

- Ponia, šis raitelis atvyko įgaliotas pono de Majeno, - 
pranešė tarnas. 

„Moteris sujudėjo. 

Ernotonas nustebęs šūktelėjo. 

- Tai jūs, ponia! 

Jis pažino ir savo pažą, ir nepažįstamąją, kurią buvo ma- 
tęs neštuvuose. 

- Jūs! - sušuko ponia, išmesdama iš rankų savo siuvinį ir 
žvelgdama į Ernotoną. 

Paskui, atsisukusi į tarną, paliepė: 

- Galite eiti! 

- Ponia, jūs esate iš ponios kunigaikštienės de Monpans- 
jė svitos? - nustebęs paklausė Ernotonas. | 

- Taip, - atsakė nepažįstamoji. - Bet jūs, jūs, pone, kaip 
jūs galėjote atnešti žinią iš pono de Majeno? 

- Taip susiklostė aplinkybės, kurių negalėjau numatyti, o 
viską papasakoti reikėtų daug laiko, - apdairiai atsakė Er- 
notonas. 

- O, jūs esate santūrus, - šypsodamasi tarė dama. 

- Toks esu visada, kai to reikia, ponia. 

- Bet dabar nereikėtų būti tokiam santūriam, - toliau 
kalbėjo nepažįstamoji, - juolab jei atnešėte žinią iš to as- 
mens, kurį paminėjote... 

Ernotonas pasimuistė. 

- O, nereikia pykti! Jei jūs iš tiesų atnešėte žinią iš as- 
mens, kurį minėjote, tai be galo įdomu. Nekreipdamas dė- 
mesio į tai, kad esame pažįstami, nors ir kokia trumpa toji 
mūsų pažintis, jūs pasakysite man, ką liepė perduoti ponas 
Majenas. 

Paskutiniuosius žodžius dama ištarė koketiškai, švelniai 
ir žaismingai, kaip ir kiekviena moteris, kai ji ko nors pra- 
šo. 

- Ponia, jūs negalite manęs priversti pasakyti to, ko aš 
nežinau, - atsakė Ernotonas. 

- O juolab to, ko nenorite sakyti? 

- Aš to nesakiau, ponia, - nusilenkęs tarė Ernotonas. 

- Elkitės taip, kaip jums pačiam parankiau, pone, jei tu- 
rite žodinių paliepimų. 

- Aš neturiu žodinių paliepimų, ponia. Aš įgaliotas per- 
duoti laišką jos didenybei. 

- Puiku! Kur tas laiškas? - ištiesusi ranką, paklausė ne- 
pažįstamoji. 

- Laiškas? 

- Būkite toks malonus, atiduokite jį man. 

- Ponia, aš jau turėjau garbę pranešti jums, kad tas laiš- 
kas adresuotas poniai de Monpansjė, - atsakė Ernotonas. 

- Bet kunigaikštienė išvykusi, - nekantriai nutraukė jo 
žodžius dama, - aš jai atstovauju, taigi jūs galite... 

- Ne, aš negaliu. 

- Jūs manimi nepasitikite, pone? 

- Turėčiau pasitikėti, ponia, - neabejodamas atsakė jau- 
nuolis, - bet, nors ir koks paslaptingas būtų jūsų elgesys, 
prisipažįstu, jūs man sužadinote visai kitokius jausmus. 

- Iš tiesų? - šūktelėjo dama, paraudusi nuo ugningo Er- 
notono žvilgsnio. 

Ernotonas linktelėjo. 

- Saugokitės, pone pasiuntiny, - juokdamasi pasakė ji, - 
jūs prisipažįstate mane mylįs. | 

- Be abejo, ponia, - atsakė Ernotonas, - nežinau, ar pa- 
matysiu jus dar kada nors, bet, teisybę pasakius, šis mūsų 
pasimatymas man ypač brangus, ir aš negaliu praleisti 
progos. 

- Tuomet, pone, aš viską suprantu. 

- Jūs, ponia, suprantate, kad aš jus myliu? Šitai iš tiesų 
nesunku suprasti. 

- Taip, suprantu. Norėdamas mane vėlei pamatyti, jūs 
sugalvojote dingsti, kaip čion prasibrauti. 

- O, atleiskite, ponia! - pasakė Ernotonas. - Jūs nepažįs- 
tate manęs. Aš nežinojau, kad galėsiu vėl jus pamatyti, ga- 
lėjau tik tikėtis, kaip jau buvo du kartus atsitikę, bet ieškoti 
preteksto? Aš? Niekada! Aš esu keistuolis, ir ne visada 
taikstausi su kitų nuomone. 

- O! O! Jūs įsimylėjęs, kaip sakote, ir vis dėlto nesutin- 
kate, jog geri visi būdai, kad tik galėtum pamatyti savo my- 
limąją. Nuostabu, pone, - pašaipiai pasakė dama, - ką gi, aš 
įtariau, kad jūs esate skrupulingas žmogus. 

- Tą dieną, kai mane sutikote, aš sėdėjau neštuvuose, jūs 
mane pažinote ir vis dėlto nesekėte iš paskos. 

- Saugokitės, ponia, - pasakė Ernotonas, - jūs prisipažįs- 
tate, kad nesate man abejinga. 

- O, išties puikus prisipažinimas! Argi mes su jumis ne- 
buvome susitikę tokiomis aplinkybėmis, kurios leidžia, ypač 
man, iškišti galvą iš už užuolaidos, kai jus pamatau. Bet kur 
ten, raitelis nušuoliavo šūktelėjęs taip, kad aš net krūptelė- 
jau. 

- Aš buvau priverstas pasišalinti, ponia! 

- Ir vėl jūsų skrupulingumas? 

- Ne, ponia, aš privalėjau tai padaryti. 

- Na, na, - juokdamasi pasakė ponia, - matau, kad esate 
nuovokus, atsargus ir bijantis susikompromituoti įsimylėjė- 
lis. 

- Bendraudamas su jumis išties jaučiu šiokią tokią bai- 
mę, tad ko stebėtis? - atsakė Ernotonas. - Argi įprasta, kad 
moteris imtų persirenginėti vyriškiu, veržtųsi per užkardą ir 
skubėtų žiūrėti, kaip Grevo aikštėje ketvirčiuoja kažkokį 
nelaimėlį, o paskum imtų rodyti kažin kokius nesupranta- 
mus gestus. Ar ne taip? 

Dama vos pastebimai išblyško, bet paskui nusišypsojo, 
stengdamasi neparodyti savo jausmų. 

- Ir pagaliau ar normalu, kad toji dama, patyrusi toki 
keistą malonumą, išsigandusi, kad gali būti sulaikyta, pabė- 
ga nelyginant vagilė. O juk ji - ponios de Monpansjė, ita- 
kingos, nors ir ne itin karaliaus rūmuose mėgstamos prince- 
sės kompanionė. 

Dama ir vėl nusišypsojo, bet ši kartą su pastebima ironi- 
ja. 

- Pone, jūs nelabai įžvalgus, nors ir dedatės esąs pasta- 
bus žmogus. O juk tereikia bent kiek sveikos nuovokos, kad 
viskas, kas jums atrodo neaišku, tuoj pat paaiškėtų. Argi 
neaišku, kad ponią de Monpansjė domino pono de Salsedo 
likimas? Jai rūpėjo, ką jis pasakys, ką prisipažins. O juk jo 
parodymai - teisingi arba melagingi - būtų galėję sukomp- 
romituoti Lotaringijos rūmus. Jei tai, pone, ką pasakiau, 
savaime suprantama, tai argi sunku suvokti, kad princesė 
pasiuntė ištikimą, artimą draugę, kuria pasitikėjo, dalyvauti 
vykdant bausmę ir paprašė įsigilinti, kaip sakoma rūmuose, 
de visu į visas šio reikalo smulkmenas? Taigi šit, pone, toji 
draugė, jos šviesybės patikėtinė, ir buvau aš. O dabar atsa- 
kykite, ar galėjau ateiti į Grevo aikštę tokia, kokia esu? 
Galų gale argi manote dabar, kai žinote aplinkybes, kad 
galėjau likti abejinga to kankinio kančioms ir jo mėgini- 
mams prisipažinti? 

- Jūs visiškai teisi, ponia, - lenkdamasis atsakė Ernoto- 
nas, - galiu prisiekti, kad žaviuosi ne tik jūsų grožiu, bet ir 
protu bei loginiu mąstymu. 

- Dėkoju, pone. Vadinasi, kai mes susipažinome ir viską 
išsiaiškinome, jūs galite atiduoti man laišką, žinoma, jei jį 
turite ir jei tai nėra pretekstas susitikti su manimi. 

- Tai neįmanoma, ponia. 

Nepažįstamoji turėjo įveikti savo jaudulį. 

- Neįmanoma? - paklausė ji. 

- Taip, neįmanoma, nes aš prisiekiau ponui kunigaikš- 

čiui de Majenui, kad įteiksiu laišką pačiai kunigaikštienei 
de Monpansįė. 

- Geriau pasakykite, - nebeįstengdama susitvardyti sušu- 
ko dama, - pasakykite, kad jūs neturite to laiško. Pasakyki- 
te, kad jūs, nors 1r esate skrupulingas žmogus, sugalvojote 
pretekstą, kaip čia pakliūti. Bus geriau, jei pasakysite, kad 
vėlei norite mane pamatyti, štai ir viskas. Puiku, pone, jūs 
pasiekėte savo tikslą, jūs ne tik čia įsibrovėte, jūs vėlei pa- 
matėte mane ir netgi teikėtės pasakyti, kad žavitės manimi. 

- Ponia, šitai ir visa kita, ką sakiau, yra tikra teisybė. 

- Ką gi, tebūnie taip! Jūs žavitės manimi, jūs norėjote 
mane pamatyti, pamatėte, o aš, atsidėkodama už suteiktą 
paslaugą, atsilyginau. Mes atsilyginome vienas kitam, su- 
die! | 

- Ponia, aš paklūstu jums, - atsakė Ernotonas, - ir ka- 
dangi jūs mane išvejate, aš išeinu. 

Šįsyk dama tikrai įširdo. 

- Šit kaip, - tarė ji, - dabar jūs žinote, kas aš tokia, o aš 
nežinau, kas jūs esate. Ar nematote, kad jūsų situacija ge- 
resnė? Jūs manote, kad, sugalvojus pretekstą, užtenka įsi- 
veržti pas princesę, - O jūs esate ponios de Monpansjė ap- 
artamentuose, - ir pasakyti: "Mano gudrybė pavyko, ir aš 
išeinu". Pone, dori žmonės taip nesielgia. 

- Ponia, man atrodo, - pasakė Ernotonas, - kad jūs labai 
griežtai vertinate tai, kas daugų daugiausia galėjo būti tik 
meilės gudrybė, jei taip iš tikrųjų būtų buvę. Bet aš jums 
jau sakiau, kad tai svarbus reikalas ir kad tai yra tikra tiesa. 
Ponia, aš neketinu atsakinėti į žiaurius jūsų žodžius ir pa- 
miršiu viską, ką švelnaus turėjau jums pasakyti, jei jūs apie 
mane esate tokios blogos nuomonės. Bet aš negaliu išeiti 
po to, kai buvau taip baisiai apkaltintas. Aš iš tikrųjų turiu 
pono de Majeno laišką, adresuotą poniai de Monpansjė, 
štai jis, parašytas jo paties ranka, jūs galite įsitikinti pažvel- 
gusi į adresą. 

Ernotonas ištiesė damai laišką, bet iš rankų jo nepalei- 
do. 

Nepažistamoji pažvelgė i jį ir sušuko: 

- Tai jo raštas! Ir kraujas! 

Nieko neatsakęs, Ernotonas įsidėjo laišką į kišenę, dar 
kartą nusilenkė ir išbalęs, be galo kentėdamas pasuko durų 
link. 

Šį kartą moteris jį pasivijo ir sučiupo už apsiausto. 

- Ko norite, ponia? - paklausė jis. 

- Dėl Dievo meilės, pone, atleiskite! - sušuko dama. - 
Atleiskite. Kunigaikštį ištiko nelaimė? 

- Ponia, visai nesvarbu, atleidžiu aš ar ne, o jei kalbama 
apie laišką, tai jūs tik todėl ir atsiprašinėjate, kad norite jį 
perskaityti. Bet jį skaitys tik ponia de Monpangiė. 

- O... nelaimingas beproti, - išdidžiai sušuko įniršusi ku- 
nigaikštienė, - argi tu manęs neatpažįsti arba, tiksliau, argi 
tau neatėjo į galvą mintis, kad prieš tave stovi princesė? 
Nejaugi manai, kad kalbiesi su tarnaite? Aš esu kunigaikš- 
tienė de Monpansjė. Atiduok man laišką. 

- Jūs - kunigaikštienė! - traukdamasis atbulas su siaubu 
sušuko Ernotonas. 

- Žinoma. Pakaks, duok laišką. Argi nematai, kad noriu 
kuo greičiau sužinoti, ką man rašo brolis? 

Bet užuot paklusęs, kaip tikėjosi kunigaikštienė, atsito- 
kėjęs jaunuolis sukryžiavo rankas. 

- Kaip aš galiu jumis tikėti, - pasakė jis, - jei jūs jau du 
kartus man pamelavote? 

Kunigaikštienės akys sužaibavo, bet Ernotonas drąsiai 
atlaikė jų liepsną. 

- Jūs dar abejojate! Jums dar reikia įrodymų, jums nepa- 
kanka mano tvirtinimo?! - įsakmiu balsu sušuko moteris, 
nervingai pešiodama rankogalių nėrinius. 

- Taip, ponia, - šaltai atsakė Ernotonas. 

Nepažįstamoji pagriebė varpelį ir iš visos jėgos ji papur- 
tė. 

Šaižus garsas nuaidėjo po visus kambarius; dar jam ne- 
nutilus pasirodė tarnas. 

- Ko pageidaujate, ponia? - paklausė jis. 

Nepažįstamoji piktai treptelėjo koja. 

- Meinvilis, - pasakė ji. - Kur Meinvilis? Ar jo čia nėra? 

- Jis čia, ponia. 

- Tegul ateina! 

Tarnas išskubėjo iš kambario. Po minutės greitu žings- 
niu atėjo Meinvilis. 

- Aš jūsų paslaugoms, ponia, - pasakė jis. 

- Ponia? Nuo kada jūs į mane kreipiatės vien tik "ponia", 
pone de Meinvili? - suirzusi paklausė kunigaikštienė. 

- Aš pasirengęs jums patarnauti, jūsų šviesybe, - be galo 
suglumęs pakartojo Meinvilis. 

- Puiku! - apsidžiaugė Ernotonas. - Prieš mane stovi kil- 
mingas Žmogus ir jeigu jis man pamelavo, prisiekiu dan- 
gum, aš bent žinosiu, kas už viską atsakys! 

- Galų gale jūs patikėjote? - paklausė kunigaikštienė. 

- Taip, ponia, aš tikiu, o kad tai įrodyčiau, atiduodu 
jums laišką. 

"Ir jaunuolis pagarbiai įteikė poniai de Monpansjė laišką, 
dėl kurio buvo tiek daug ginčytasi. 

X 
PONO DE MAJENO LAIŠKAS 


Kunigaikštienė čiupo laišką, išėmė ir, neslėpdama savo 
susijaudinimo, kuris slinko jos veidu it debesys apniukusiu 
dangumi, ėmė godžiai skaityti. 

Kai ji baigė skaityti, ištiesė laišką susijaudinusiam, kaip 
ir ji, Meinviliui. Jame buvo parašyta: 


Sesute, aš pats norėjau padaryti tai, ką gali padaryti kapi- 
tonas ar fechtavimo mokytojas. Už tai esu nubaustas. 

Iš Jums pažįstamo tipo, su kuriuo turiu senų sąskaitų, ga- 
vau stiprų smūgį špaga. Blogiausia tai, kad jis užmušė penkis 
mano žmones, tarp kurių - Bularonas ir Denuazas, tai yra 
geriausi mano vyrai. Po to įvykio jis pabėgo. 

Turiu pasakyti, kad man labai padėjo šio laiško įteikėjas, 
žavus jaunuolis, kaip patys galite tuo įsitikinti. Rekomenduoju 
jį Jums, jis - be galo santūrus. 

Brangioji sesute, manau, kad jis nusipelno ir Jūsų pagar- 
bos, mat sutrukdė nugalėtojui nukirsti man galvą, nors šis 
labai norėjo mane pribaigti: kai praradau sąmonę, jis nuplėšė 
nuo mano veido kaukę ir atpažino mane. 

Prašau Jūsų, sese, sužinoti šio paslaptingo jaunuolio vardą 
ir profesiją. Jis labai mane sudomino, bet kelia įtarimą. Į vi- 
sus mano pasiūlymus jis atsakė tik tiek, kad turi šeimininką, 
kuriam tarnauja ir kuris jį visiškai aprūpina. 

Apie jį daugiau nieko negaliu pasakyti, nes jau papasako- 
jau viską, ką žinau. Jis sakėsi manęs nepažįstąs. Patikrinkite, 
ar tai teisybė. 

Aš labai kenčiu, bet manau, kad mano gyvybei pavojus 
negresia. Kuo greičiau atsiųskite gydytoją; aš it arklys guliu 
ant šiaudų. Laiško įteikėjas pasakys, kur galima mane surasti. 


Jus mylintis brolis Majenas 

Perskaitę laišką, kunigaikštienė ir Meinvilis nustebę su- 
sižvalgė. 

Kunigaikštienė pirmoji nutraukė tylą, antraip nežinia ką 
būtų pamanęs Ernotonas. 

- Kam esame skolingi už paslaugą, kurią mums suteikė- 
te, pone? - paklausė kunigaikštienė. 

- Žmogui, kuris kiekvieną kartą, kai tik gali, ateina į 
pagalbą silpnesniajam, ponia. 

- Papasakokite mums išsamiau apie tai, kas įvyko, - pri- 
mygtinai paprašė ponia de Monpansjė. 

Ernotonas papasakojo viską, ką žinojo ir pasakė, kur 
šiuo metu galima rasti Majeną. Ponia de Monpansjė ir 
Meinvilis klausėsi jo labai atidžiai. 

O kai jis baigė, kunigaikštienė paklausė: 

- Pone, ar aš galiu tikėtis, kad jūs tęsite taip gerai pradė- 
tą tarnybą ir tapsite savas žmogus mūsų rūmuose? 

Tuose maloniu tonu ištartuose žodžiuose buvo justi 
užuomina apie Ernotono prisipažinimą kunigaikštienės svi- 
tos damai. Bet jaunuolis tuos žodžius suprato kaip papras- 
čiausią smalsumą. 

Jame grūmėsi du jausmai: įsimylėjėlis būtų galėjęs atsi- 
sakyti vieno, bet garbingas žmogus negalėjo išduoti antro. 

Pagunda galėjo būti labai didelė, mat pasisakęs jai, ko- 
kios jo pareigos karaliaus rūmuose, jis būtų įgijęs didelį 
kunigaikštienės palankumą, o jaunuoliui, atvykusiam iš 
Gaskonės, tai būtų buvę labai svarbu. 

Sent Malinas nebūtų svyravęs nė sekundės. 

Karmenžas viską puikiai suprato, tai paglostė jo savi- 
meilę, jis pasijuto kur kas tvirtesnis. 

Tą akimirką jam buvo labai svarbu vaidinti kokį nors 
vaidmenį, nes, be abejonės, iš pradžių į jį buvo žiūrima it į 
koki žaislą. 

Kunigaikštienė laukė atsakymo į savo klausimą. 

- Ponia, - tarė Ernotonas, - aš jau turėjau garbę ponui 
de Majenui pasakyti, kad turiu gerą šeimininką, jis malo- 
niai su manimi elgiasi, todėl nėra reikalo ieškoti geriau. 

- Pone, mano brolis rašo, kad jūs, atrodo, jo neatpažino- 
te. Kaip gali būti, kad, nepažinodamas jo, tarėte jo vardą, 
norėdamas čia pakliūti. 

- Ponia, man pasirodė, kad ponas de Majenas norėjo 
likti inkognito. Maniau, kad neturiu parodyti, jog pažinau 
jį. Be to, valstiečiams, pas kuriuos jis yra, visai nebūtina 
žinoti, kokį kilmingą žmogų jie priglaudė. Dabar kas kita. 
Pono de Majeno vardas padėjo man pakliūti pas jus, ir aš 
tą vardą pasakiau. Ir pirmu, ir antru atveju, man atrodo, 
elgiausi kaip doras žmogus. 

Meinvilis pasižiūrėjo į kunigaikštienę lyg sakydamas: 
"Ponia, koks įžvalgus protas!" 

Kunigaikštienė viską kuo puikiausiai suprato. 

Šypsodamasi ji pažiūrėjo į Ernotoną. 

- Niekas nebūtų geriau atsakęs į klastingą klausimą, - 
pareiškė ji. - Turiu pasakyti, kad jūs esate išmintingas žmo- 
gus. 

- Mano žodžiuose nebuvo nieko išmintingo, - atsakė Er- 
notonas. 

- Galų gale, pone, - kiek nekantriai tarė kunigaikštienė, 
- viena, ką aš tikrai matau, - tai, kad nenorite nieko kalbėti. 
Bet ar nemanote, kad dėkingumas - pernelyg sunki našta 
mano rango žmogui? Juk aš moteris, jūs dukart padarėte 
man paslaugą ir jei tik aš panorėčiau sužinoti jūsų vardą, 
tiksliau, panorėčiau sužinoti, kas jūs toks esate... 

- Puiku, ponia, aš suprantu, kad jums nesunku viską su- 
žinoti. Bet jūs tai sužinosite iš kito, o ne iš manęs. 

- Jis visada teisus, - įsmeigusi į Ernotoną žvilgsnį, pasakė 
kunigaikštienė. | 

Jei tik jaunuolis būtų įstengęs suvokti jos žvilgsnio pras- 
mę, būtų patyręs didžiausią malonumą. 

Tačiau jis nepanoro nieko daugiau ir tarsi smaližius, ku- 
ris pakyla iš užstalės, kai mano, kad jau yra paragavęs ge- 
riausio vyno, nusilenkė ir paprašė kunigaikštienės leidimo 
išeiti. 

- Ir tai, pone, viskas, ką jūs norėjote man pasakyti? - 
paklausė kunigaikštienė. 

- Aš įvykdžiau pavedimą, - atsakė jaunuolis, - belieka 
pareikšti pačią didžiausią pagarbą jūsų aukštybei. 

Kunigaikštienė žiūrėjo į jį neatsakydama į jo linktelėji- 
mą. Paskui, kai durys užsidarė, treptelėjusi koja, ji tarė: 

- Meinvili, įsakykite sekti šį jaunuolį. 

- Tai neįmanoma, ponia, - atsakė jis, - visi mūsų žmonės 
sukelti ant kojų. Šiandieną mes privalome daryti tik tai, ką 
esame nusprendę. 

- Jūs teisus, Meinvili, aš iš tiesų išprotėjau, bet vėliau... 

- O, vėliau - visai kas kita. Kiek tik norėsite, ponia. 

- Taip, man, kaip ir mano broliui, jis irgi sukėlė įtarimų. 

- Kelia įtarimų ar ne, - pasakė Meinvilis, - jis - šaunus 
vaikinas, o tokių dabar retai besutiksi. Bet ir mums pasise- 
kė: staiga lyg iš po žemės išdygsta svetimas, nepažįstamas 
žmogus ir padaro mums tokią paslaugą. 

- Tai nesvarbu, Meinvili, nesvarbu. Jei mes negalime da- 
bar jo sekti, padarysime tai kiek vėliau. 

- O, ponia, vėliau, tikiuosi, mums nieko nebereikės sek- 
ti, - atsakė Meinvilis. 

- Iš tikrųjų nesuprantu, ką plepu šį vakarą. Jūs teisus, 
Meinvili, aš netekau galvos. 

- Pulko vadui, tai yra jums, ponia, lemiamo mūšio išva- 
karėse galima būti susirūpinusiam. 

- Teisybė. Atėjo naktis, Meinvili, o Valua iš Venseno 
grįš naktį. 

- O, mes dar turime laiko. Dar neišmušė aštuonių valan- 
dų, ponia, be to, mūsų žmonės dar neatvyko. 


25. Keturiasdešimt penki I t. 

- Visi žino slaptažodį, ar ne? 

- Visi. 

- Ar žmonės patikimi? 

- Patikrinome, ponia. 

: Kaip jie atvyks? 

- Po vieną, lyg atsitiktiniai keleiviai. 

- Kiek žmonių jūs laukiate? 

- Penkiasdešimt, tiek tikrai pakaks. Supraskite, be tų 
penkiasdešimties bus dar du šimtai vienuolių, kurie verti 
lygiai tiek, kiek ir kareiviai, o gal ir daugiau. 

- Kai tik atvyks kviestiniai, išrikiuokite vienuolius prie 
kelio. 

- Jie jau įspėti, ponia. Jie užtvers kelią, mūsiškiai pa- 
stums karietą, vienuolyno vartai bus atverti, beliks juos už- 
daryti po to, kai įvažiuos karieta. 

- Eikime vakarieniauti, Meinvili, taip greičiau prabėgs 
laikas. Geriausias daktaras, geriausias vaistas Majenui bus 
Valua tonzūros plaukų kuokštas, ir žmogus, kuris nuveš 
jam šią dovaną, bus kuo maloniausiai sutiktas. 

- Ponia, po dviejų valandų tas žmogus išvyks pas brangų- 
jį mūsų kunigaikštį, kuris paliko Paryžių it bėglys, o grįš čia 
kaip nugalėtojas. 

- Dar vieną žodį, Meinvili, - sustojusi prie durų slenksčio 
pasakė kunigaikštienė. 

- Klausau, ponia! 

- Ar įspėjote mūsų draugus? 

- Kokius draugus? 

- Lygos narius. 

- Apsaugok Viešpatie, ponia! Įspėti buržua, tai tas pats, 
kas skambinti visais Paryžiaus katedros varpais. Kai tik vis- 
kas bus padaryta, dar iki to, kai apie tai visi sužinos, mes 
turėsime galimybę pasiųsti penkiasdešimt pasiuntinių, o be- 
laisvis patikimai bus saugomas vienuolyne, ir mes įstengsi- 

me apsiginti, nors ir kokia armija mus pultų. Jei reikės, 
niekuo nerizikuodami galėsime šaukti nuo visų stogų: "Va- 
lua mūsų rankose!" 

- Na, na, jūs prityręs ir apdairus žmogus. Ne veltui 
Meinvilis ir Bearnietis vadina jus Meneligue - Lygos vado- 
vu. Aš irgi rengiausi daryti tai, ką jūs sakote, bet šios mintys 
dar buvo gana miglotos. Jūs žinote, Meinvili, kokią didelę 
atsakomybės naštą nešu, žinote, kad niekada nė viena mo- 
teris nesiryžo ir nepadarė to, apie ką aš svajoju. 

- Ponia, gerai tai žinau, todėl ir drebu duodamas jiems 
patarimus. 

- Taigi susumuokime tai, kas nuveikta, - valdingai pasa- 
kė kunigaikštienė. - Vienuoliai paslėpė po sutanomis gink- 
lus? 

- Taip. 

- Špagomis ginkluoti žmonės bus kelyje? 

- Dabar jie jau turėtų būti ten. 

- Miestelėnams bus pranešta? 

- Tai padarys trys pasiuntiniai. Nepraeis nė dešimt mi- 
nučių, kai bus pranešta Lašapeliui Marto, Brigarui ir Biusi- 
Leklerui, 0 jie savo ruožtu perspės kitus. 

- Pirmiausia įsakykite užmušti du kvailius, kurie jojo ša- 
lia karietos, tuomet apie įvykius galėsime pasakoti taip, 
kaip mums patiems bus naudingiau. 

- Užmušti tuos vargšelius! - nustebo Meinvilis. - Ponia, 
jūs manote, kad juos būtina užmušti? 

- Pavyzdžiui, Luanjaką? Nedaug ką prarasime! 

- Tai šaunus kareivis. 

- Padaręs karjerą niekšas. Kaip ir iš kairės jojęs juod- 
bruvas, žėrinčiomis akimis ilgšis. 

- Na, šito man ne taip gaila, aš jo nepažįstu. Bet sutinku, 
ponia, jo išvaizda tikrai atstumianti. 

- Vadinasi, jūs perleidžiate jį man? - juokdamasi paklau- 
sė kunigaikštienė. 

50 

- Mielai, ponia. 

- Labai jums dėkoju. 

- O Dieve, ponia, aš juk nesiginčiju su jumis. Jei ir pasa- 
kiau žodį kitą, tai tik todėl, kad apginčiau jūsų ir tos parti- 
jos, kurios nariais mes esame, garbę. 

- Gerai, gerai, Meinvili, visi žino, kad jūs - doras žmo- 
gus. Jei reikės, gal jums galėsime išduoti pažymą. Bet šis 
reikalas bus sutvarkytas be jūsų įsikišimo. Jie, kaip Valua 
gynėjai, kris jį gindami. O dabar prašyčiau skirti dėmesio 
tam jaunuoliui. 

- Kokiam dar jaunuoliui? 

- Tam, kuris ką tik čia buvo. Pažiūrėkite, ar jis tikrai 
išėjo, patikrinkite, ar jis nėra mūsų priešų atsiųstas šnipas? 

- Ponia, aš jūsų paslaugoms, - atsakė Meinvilis. 

Jis priėjo prie balkono, pradarė langines ir, iškišęs galvą, 
apsižvalgė. 

- O, kokia tamsi naktis! - pasakė jis. 

- Puiki, nuostabi naktis, - pridūrė kunigaikštienė, - kuo ji 
tamsesnė, tuo geriau mums. Nepraraskite drąsos, kapitone. 

- Taip. Bet mes nieko nematysime, o juk mums labai 
svarbu viską matyti. 

- Dievas, kurio teisybę giname, žiūri už mus, Meinvili. 

Meinvilis, atrodo, nebuvo toks pasitikintis kaip ponia de 
Monpansjė ir netikėjo, kad Dievas padeda žmonėms su- 
tvarkyti panašius reikalus. Jis vėl įbedė žvilgsnį į tamsą ir 
apmirė. | 

- Ar matote kokius nors praeivius? - paklausė kunigaikš- 
tienė ir iš atsargumo užgesino šviesą. 

- Ne, bet girdžiu kanopų bildesį. 

- Tai jie, tai jie, Meinvili. Viskas gerai klostosi. 

Ir kunigaikštienė akies krašteliu žvilgtelėjo į garsiąsias 
auksines žirkles, kurioms istorijoje buvo lemta suvaidinti 
tokį svarbų vaidmenį. 

XI 


KAIP DOMAS MODESTAS GORANFLO 
LAIMINO KARALIŲ PRIE ŠVENTO 
JOKUŪBO VIENUOLYNO 


“  Ernotonas išėjo su skaudama širdimi, bet jo sąžinė buvo 
rami. Jam labai pasisekė: jis prisipažino mylįs princesę, o 
paskui įvyko svarbus pokalbis, kurį ji iškart pamiršo - pa- 
miršo taip, kad tas prisipažinimas dabar negalėjo jam pa- 
kenkti, užtat galėjo būti naudingas ateityje. 

Tai dar ne viskas. Jis ne tik neišdavė karaliaus ir pono 
de Majeno, bet ir pats savęs nepražudė. 

Taigi jis liko patenkintas, bet jo širdis troško dar dau- 
giau; pirmiausia jis norėjo kuo greičiau grįžti į Venseną ir 
viską papasakoti karaliui. 

Paskui, kai karalius viską sužinos, - atsigulti ir pamąsty- 
ti. 

Mąstyti - didžiausias veiklių žmonių malonumas, vienin- 
telis poilsis, kurį jie sau leidžia. 

Vos tik atsidūręs už Bel Ebo vartų, Ernotonas ėmė joti 
šuoliais. Nespėjo per tas dienas išbandytas draugas nujoti 
nė šimto žingsnių, kai Ernotonas buvo priverstas sustoti 
prieš kliūtį. Iš pradžių jis jos nepastebėjo, mat į akis švietu- 
si ryški Bel Ebo saulė apžlibino jį ir jo akys dar nebuvo 
spėjusios priprasti prie tamsos. 

Tai buvo paprasčiausias raitelių būrys, jojantis abipus 
kelio Ernotono link. Taigi jis atsidūrė apsuptyje, į jį buvo 
nukreipta pustuzinis špagų ir tiek pat pistoletų bei durklų. 

Vienam žmogui šito buvo per daug. 

- Oho! - pasakė Ernotonas. - Plėšikauja, o iki Paryžiaus 
tik vienas ljė. Na ir tvarkelė! Karaliaus prevo niekam tikęs. 
Aš patarsiu, kad jį pakeistų. 

- Prašyčiau nutilti, - pasigirdo kažkieno balsas, ir Erno- 
tonui pasirodė, kad jis ji pažįsta. - Atiduokite špagą, ginklą 
ir paskubėkite. 

Vienas iš raitelių sučiupo Ernotono arklį už pavadžio, 
kiti du atėmė iš jo ginklus. 

- Velniai rautų! Na ir apsukruoliai! - sušnibždėjo Erno- 
tonas. 

Paskui jis atsisuko į tą, kuris jį sulaikė, ir tarė: 

- Ponai, būkite tokie malonūs ir paaiškinkite... 

- O, bet juk tai ponas de Karmenžas! - nustebo plėšikas, 
tas, kuris atėmė iš jaunuolio špagą, o dabar laikė ją ranko- 
je. 

- Ponas de Penkornė! - sušuko Ernotonas. - O, nedorą 
darbą čia dirbate! 

- Aš pasakiau - tylėti! - už keletos žingsnių nuo jų pasi- 
girdo tas pats garsus balsas. 

- Bet, pone de Sent Malinai, - nusistebėjo Perduka de 
Penkornė, - žmogus, kurį mes sulaikėme... 

- Nair ką? 

- Tai juk mūsų draugas, ponas Ernotonas de Karmenžas. 

- Čia Ernotonas! - pabalęs iš pykčio sušuko Sent Mali- 
nas. - Kąjis čia veikia? 

- Labas vakaras, ponai, - ramiai pasisveikino Karmen- 
žas. - Prisipažistu, nemaniau, kad mane supa tokia maloni 
kompanija. 

Sent Malinas nė žodžio neįstengė pratarti. 

- Atrodo, aš esu suimtas, - kalbėjo toliau Ernotonas, - 
juk tai nebuvo plėšikų užpuolimas? 

- Po perkūnais! Kad tave kur! - išsprūdo Sent Malinui. - 
Tai bent nenumatytos aplinkybės. 

- Aš irgi negalėjau šito numatyti, - juokdamasis atsakė 
Karmenžas. 

- Painus reikalas. Ką jūs veikiate šiame kelyje? 

- Jeigu aš užduočiau jums toki pat klausimą, ar man at- 
sakytumėte, pone de Sent Malinai? 

- Ne. 

- Ar susitaikysite su tuo, kad aš elgiuosi taip, kaip elgtu- 
mėtės jūs? 

- Vadinasi, jūs nenorite pasakyti, ką veikėte šiame kely- 
je? 

Nieko neatsakęs, Ernotonas nusijuokė. 

- Kur vykote, irgi nepasakysite? 

Ir vėl tyla. 

- Tuomet, pone, - pasakė Sent Malinas, - jei nenorite 
mums nieko paaiškinti, aš esu priverstas pasielgti su jumis 
taip, kaip su pirmu pasitaikiusiu žmogumi. 

- Prašom, pone. Tik norėčiau jus ispėti, kad atsakysite 
už viską, ką darote. 

- Ponui de Luanjakui? 

- Ne, ieškokite aukščiau. 

- Ponui d'Epernonui? 

- Dar aukščiau. 

- Na ką gi, turiu vykdyti nurodymus, ir aš siunčiu jus į 
Venseną. 

- Į Venseną? Puiku! Aš ten ir vykau, pone. 

- Džiaugiuosi, pone, - atsakė Sent Malinas, - kad ši nedi- 
delė išvyka sutapo su jūsų planais. 

Du vyrai su pistoletais rankose suėmė belaisvį ir nuvedė 
prie kitų dviejų, stovinčių už penkių žingsnių nuo jų. Iki pat 
kiemo, kur buvo matyti sargybos bokštas, Ernotonas kelia- 
vo kartu su kitais suimtaisiais. 

Kieme de Karmenžas pamatė penkiasdešimt beginklių 
paniurusių ir išbalusių raitelių. Juos supo šimtas penkiasde- 
šimt lengvosios kavalerijos raitininkų, atvykusių iš Nožano 
ir Bri. Belaisviams neliko nieko kito, kaip tik apverkti savo 
dalią. 


391 


Visus šiuos Žmones sučiupo mums jau pažistami ketu- 
riasdešimt penki kariai. Čia jie pasitelkdavo į pagalbą išmo- 
nę, čia jėgą, čia visas dešimties karių pulkas užpuldavo du 
ar tris vyrus arba, maloniai užkalbinę, prijodavo prie įtari- 
mą sukėlusių raitelių ir netikėtai atstatydavo į juos pistole- 
tus, 0 juk tie būdavo tikri, kad juos ss a kalbina vie- 
nas iš bendrų. 

Todėl buvo išvengta grumtynių, šauksmų, o kai aštuoni 
vyrai susitiko su dvidešimčia vyrų, o vienas iš Lygos vadų 
norėjo apsiginti durklu ir jau buvo bepraveriąs burną šauk- 
tis pagalbos, jam išsyk ją užkimšo, vos neuždusino, o paskui 
vikriai sučiupo belaisvį. 

Visa tai būtų pradžiuginę Ernotoną, jei jis būtų žinojęs, 
kas čia vyksta, bet jaunuolis nieko nesuprato, ir po dešim- 
ties minučių jo nuotaika visai subjuro. 

Galų gale išsiaiškinęs, kas yra belaisviai, prie kurių ir jį 
priskyrė, jis kreipėsi į Sent Maliną. 

- Pone, matau, kad jūs buvote įspėtas, kokį svarbų pave- 
dimą aš vykdau ir, būdamas geras bičiulis, paskyrėte man 
palydovus. Dabar galiu jums pasakyti, kad jūs neapsirikote: 
manęs laukia pats karalius, turiu jam pranešti labai svarbių 
žinių. Dar pridursiu, kad be jūsų pagalbos vargu ar būčiau 
galėjęs taip sėkmingai atvykti, todėl pranešiu karaliui, kaip 
jūs stengėtės dėl bendro visų reikalo. 

Sent Malinas čia balo, čia raudo. Bet būdamas nekvailas 
žmogus suprato, kad Ernotonas sako tiesą. Su de Luanjaku 
ir d'Epernonu nepajuokausi. Todėl jis atsakė: 

- Jūs laisvas, pone Ernotonai. Labai džiaugiuosi, kad bu- 
vau jums naudingas. 

Ernotonas nedelsdamas atsiskyrė nuo būrio ir ėmė lipti 
laiptais, kurie vedė į karaliaus kambarį. 

Lydėdamas ji akimis, Sent Malinas matė, kaip pusiauke- 
lėje Karmenžą pasitiko Luanjakas ir davė jam ženklą eiti 
toliau. 

O pats Luanjakas nulipo žemyn, kad galėtų dalyvauti 
apieškant belaisvius. 

Jis iškart nustatė, kad po to, kai buvo suimti šie žmonės, 
kelias bus laisvas iki rytojaus. Jau baigėsi laikas, kai tie 
žmonės turėjo atvykti į Bel Ebą. 

Joks pavojus nebegrėsė karaliui, jis ramiai galėjo grįžti į 
Paryžių. 

Luanjakas nieko nežinojo nei apie švento Jokūbo vie- 
nuolyno vienuolių kėslus, nei apie artileriją, nei apie muš- 
kietas. 

Bet d'Epernonas viską puikiai žinojo iš Nikola Puleno 
pranešimo. Todėl, kai Luanjakas tarė savo viršininkui: "Po- 
ne, kelias laisvas", jis atsakė: 

- Gerai. Karalius liepė Keturiasdešimt penkis išrikiuoti 
trim eilėm: viena - priekyje, kitos dvi - iš abiejų karietos 
pusių. 

- Klausau, - nė kiek nesutrikęs, kaip tikras karys atsakė 
Luanjakas. - Bet kas gali šaudyti: aš nematau muškietų, 
nebus iš ko šaudyti. 

- O prie vienuolyno, pone, jūs įsakysite dar labiau su- 
glausti gretas. ; 

Šį pokalbį nutraukė šurmulys ant laiptų. 

Žemyn lipo kelionei pasirengęs karalius. Paskui jį sekė 
keletas dvariškių. Tarp jų Sent Malinas atpažino Ernotoną 
ir jam, suprantama, suspaudė širdį. 

- Ponai, - paklausė karalius, - ar visi mano šaunūs ketu- 
riasdešimt penki sargybiniai susirinkę? 

- Taip, sire, - atsakė d'Epernonas ir parodė į prie vartų 
laukiančius raitelius. 

- Ar davėte nurodymus? 

- Taip, jie bus įvykdyti, sire. 

- Tuomet galime vykti, - pareiškė jo didenybė 
Prancūzijos karalius. 

- Luanjakas įsakė sėsti ant arklių. 

Po tyliai atlikto patikrinimo paaiškėjo, kad čia susirinkę 
visi keturiasdešimt penki raiteliai. 

Lengvosios kavalerijos raitininkams buvo įsakyta sergėti 
de Meinvilio ir kunigaikštienės žmones ir nesileisti su jais į 
kalbas net tuomet, jei iškiltų mirtinas pavojus. 

Karalius atsisėdo į karietą ir pasidėjo šalia savęs špagą. 

Ponas d'Epernonas, kaip buvo ipratęs, ištarė "velniai 
rautų" ir atidžiai patikrino, ar lengvai traukiasi iš makšties 
špaga. 

Bokšto laikrodis išmušė devynias. Karieta pajudėjo. 

Jau buvo praėjusi valanda po to, kai išvyko Ernotonas, o 
ponas de Meinvilis tebestovėjo prie lango ir, kaip žinome, 
bandė išsiaiškinti, kur link patraukė jaunuolis. Bet dabar jis 
jau nebebuvo toks ramus ir net ėmė viltis Dievo pagalbos, 
nes manė, kad iš žmonių jos nesulauks. 

Nepasirodė nė vienas kareivis. Gatvėje retkarčiais pasi- 
girsdavo Venseno link šuoliuojančių arklių kanopų bilde- 
sys. 

Išgirdę triukšmą, ponas de Meinvilis ir kunigaikštienė 
įsmeigdavo įdėmų žvilgsnį į nakties tamsą, tikėdamiesi at- 
pažinti savo žmones ir išsiaiškinti, kas atsitiko, arba bent 
jau sužinoti, kodėl jie vėluoja. 

Bet triukšmas nutoldavo ir vėl būdavo tylu. 

Galiausiai Meinvilis, girdėdamas prošal jojančių arklių 
kanopų bildesį, labai sunerimo ir liepė vienam iš kunigaikš- 
tienės Žmonių joti į kelią ir viską išsiaiškinti su pirmais su- 
tiktais raitininkais. 

Pasiuntinys negrįžo. 

Tai matydama, nekantrioji kunigaikštienė pasiuntė dar 
vieną žmogų, bet ir tas negrįžo, kaip ir pirmasis. 

- Mūsų karininkas, - pasakė ji, į viską linkusi Žiūrėti pro 
rožinius akinius, - tikriausiai pabijojo, kad jam neužteks 


394 


žmonių, todėl tuos, kuriuos pasiuntėme, pasilieka kaip pa- 
stiprinimą. Gal jis ir apdairiai elgiasi, bet visa tai kelia šiokį 
tokį nerimą. 

- Taip, nerimą, ir gana dideli, - atsakė Meinvilis, tebe- 
žiūrėdamas į tamsą. 

- Pone de Meinvili, sakykite, kas, anot jūsų, galėjo atsi- 
tikti? 

- Aš pats vyksiu, ponia, ir mes viską sužinosime. 

Ir Meinvilis jau rengėsi išeiti. 

- Aš jums draudžiu tai daryti! - įsikibusi į jį ėmė šaukti 
kunigaikštienė. - Meinvili, o kas pasiliks su manimi? Kas 
reikiamu momentu galės atpažinti visus mūsų karininkus, 
visus mūsų draugus? Ne, ne, Meinvili, pasilikite. Kai kalba- 
ma apie tokią svarbią paslaptį, be abejo, kyla visokių pavo- 
jų. Bet, teisybę pasakius, taip puikiai sumanytas ir laikomas 
didžiausioje paslaptyje planas negali nepasisekti. 

- Devynios valandos, - pasakė Meinvilis, ir tai greičiau 
buvo atsakas ne į kunigaikštienės žodžius, 0 į savo paties 
nerimą. 

- Tyliau! - rodydama į horizontą, staiga sušuko kuni- 
gaikštienė. 

- Kas atsitiko? 

- Tyliau, klausykite! 

Iš toli buvo girdėti duslus it perkūnija garsas. 

- Tai raitininkai! - sušuko kunigaikštienė. - Jį veža, jį 
veža čionai! 

Ir šios karšto temperamento moters nerimą pakeitė ne- 
nusakomas džiaugsmas, ji ėmė ploti delnais ir šaukti: 

- Jis mano rankose! Jis mano rankose! 

Meinvilis klausėsi. 

- Taip, - pasakė jis, - tikrai važiuoja karieta ir joja raite- 
liai. 

Ir iš visų jėgų sukomandavo: 

- Už vartų, tėveliai, už vartų! 

Staiga aukšti grotuoti vienuolyno vartai atsidarė ir iš ten 
išėjo Boromė vadovaujami apsiginklavę vienuoliai. 

Jie išsirikiavo abipus kelio. 

Pasigirdo garsus Gorantlo riksmas. 

- Palaukite manęs! Palaukite! Aš juk privalau vadovauti 
brolijai ir tinkamai sutikti jo didenybę. 

- Į balkoną, ponas abate, į balkoną! - sušuko Boromė. - 
Juk žinote, kad turite būti aukščiau už mus visus. Juk ir 
Šventajame Rašte pasakyta: "Tu iškilsi virš mūsų kaip ked- 
ras virš juozažolės". 

- Tai tiesa, - atsakė Goranflo, - tai tiesa. Aš ir pamiršau, 
kad pats pasirinkau šią vietą. Gerai, kad man tai priminėte, 
broli Boromė, labai gerai. 

Boromė tyliu balsu davė kažkokį paliepimą, ir keturi 
vienuoliai, gal norėdami pagerbti savo vyriausiąjį, palydėjo 
Gorantflo į balkoną. 

Greitai kelią, kuris netoli nuo vienuolyno darė posūkį, 
apšvietė deglų liepsna, ir kunigaikštienė su Meinviliu pa- 
matė tviskančius šarvus ir špagas. 

Visai nesivaldydama, kunigaikštienė sušuko: 

- Lipkite žemyn, Meinvili, ir, lydimas sargybos, atveskite 
jį čia surištą. 

- Klausau, ponia, - sutrikęs atsakė Meinvilis. - Bet man 
nerimą kelia viena aplinkybė. 

- Kokia? 

- Aš negirdėjau sutarto signalo. 

- O kam tas signalas, jei jis jau mūsų rankose? 

- Bet juk ji, man rodos, turėjo suimti čia, prie pat abati- 
jos, - tebetvirtino Meinvilis. 

- Tikriausiai pasitaikė patogesnis momentas. 

- Aš nematau mūsų karininko. 

- O aš matau. 

- Kur? 

- Štai tas, su raudona plunksna. 

- Po velnių, ponia! 

- Kas yra? 

- Tai raudona plunksna!.. 

- Na ir kas? 

- Tai ponas d'Epernonas; tai d'Epernonas su špaga ran- 
koje. 

“ - Jam paliko špagą? 

- Tetrenkia mane perkūnas, jis komanduoja. 

- Musiškiams? Kažkas mus išdavė! 

- Ne, ponia, tai ne mūsų žmonės. 

- Jūs išprotėjote, Meinvili. 

Tą akimirką Luanjakas, vadovavęs Keturiasdešimt pen- 
kių būriui, sumojavo špaga ir sušuko: 

- Tegyvuoja karalius! 

- Tegyvuoja karalius! - su gaskonišku akcentu karštai at- 
sakė visi keturiasdešimt penki sargybiniai. 

Kunigaikštienė, nelyg amą praradusi, pabalo ir susmuko 
ant palangės. | 

Paniuręs Meinvilis ryžtingai paėmė į ranką špagą. Jis ne- 
buvo tikras, kad tie žmonės neįsiverš į vienuolyną. 

Karietą lydintis būrys priartėjo it griausmingas viesulas. 
Jis jau prie Bel Ebo, jau ir prie vienuolyno. 

Boromė žengė tris žingsnius į priekį. Luanjakas pasuko 
arklį tiesiai į šį vienuolį, kuris, nors ir vilkėdamas sutana, 
stovėjo priešais jį įžūlia poza. 

Bet Boromė, būdamas nekvailas žmogus, suprato, kad 
sumanymas žlugo, ir tuoj pat apsisprendė. 

- [ šalį! Į šalį! - įsakmiai sušuko Luanjakas. - Kelią kara- 
liui! 

Boromė, kuris jau buvo ištraukęs špagą iš po sutanos, 
nepastebimai vėl įkišo ją į dėklą. 

Sujaudintas šūksnių ir ginklų žvangėjimo, apakintas deg- 
lų šviesos, Goranflo, pakėlęs aukštyn didžiulę dešinę ranką 

ir ištiesęs du pirštus, ėmė laiminti iš balkono Prancūzijos 
karalių. 

Henrikas, pažvelgęs pro langą, pamatė jį ir nusišypsojęs 
nusilenkė. 

Toji šypsena, kuria aiškiai buvo parodyta pagarba švento 
Jokūbo vienuolynui, taip ikvėpė Gorantlo, kad jis net ėmė 
šaukti: "Tegyvuoja karalius!" Jis šaukė taip garsiai, kad nuo 
jo balso būtų ėmusios siūbuoti katedros arkos. 

Bet kiti vienuoliai tylėjo. Teisybę pasakius, jie tikėjosi, 
kad šį kartą dviejų mėnesių pratybos duos vaisių. 

Bet Boromė, kaip tikras karys, išsyk, pamatęs, kiek gy- 
nėjų turi karalius, suprato, kad jėgos ne jų pusėje. Neatvy- 
ko ir kunigaikštienės šalininkai, taigi jie patyrė visišką pra- 
laimėjimą. Delsti būtų buvę pražūtinga. 

Kai Luanjako arklys buvo čia pat, jis ryžtingai sušuko: 
"Tegyvuoja karalius!" beveik taip pat garsiai kaip ir Goranf- 
lo. 

Tuomet ir vienuoliai, žvangindami savo ginklais, ėmė 
šaukti: 

- Tegyvuoja karalius! 

- Dėkoju, garbieji vienuoliai, dėkoju! - gergždžiančiu 
balsu atsakinėjo Henrikas III. 

Ir jis nuvažiavo tolyn pro vienuolyną, kur turėjo būti jo 
kelio, jo šlovės pabaiga; tamsoje skendintis Bel Ebas pasili- 
ko toli užpakalyje. 

Iš savo balkono, pasislėpusi už paauksuoto herbo, prie 
kurio kunigaikštienė buvo parpuolusi ant kelių, ji matė 
kiekvieną deglo nušviestą veidą, klauste klausė, ryte rijo 
juos akimis. 

- Ak! - sušuko ji, rodydama į vieną karaliaus palydos 
raitelį. - Žiūrėkite, Meinvili, žiūrėkite! 

- Jaunuolis, pono kunigaikščio de Meinvilio pasiuntinys, 
tarnauja karaliui! - sušuko tas. 

- Mes žuvę! - sušnibždėjo kunigaikštienė. 

- Reikia bėgti, ir nedelsiant, ponia! - paragino Meinvilis. - 
Šiandieną' Valua nugalėjo, rytoj jis ims piktnaudžiauti savo 
pergale. 

- Mus išdavė! - sušuko kunigaikštienė. - Tas jaunuolis 
mus išdavė! Jis viską žinojo. 

Karalius jau buvo toli. Su visa savo palyda jis dingo už 
Sent Antuano vartų, kurie prieš pat juos atsidarė, o karietai 
pravažiavus vėl buvo užkelti. š 

APIE TAI, KAIP ŠIKO ŠLOVINO KARALIŲ 
LIUDVIKĄ XI UŽ PAŠTO IŠRADIMĄ IR 
KAIP JIS NUSPRENDĖ PASINAUDOTI 
ŠIUO IŠRADIMU 


Dabar mes paprašytume skaitytoją leisti pakalbėti apie 
Šiko. Po svarbaus atradimo, kurį Šiko padarė atrišęs pono 
de Majeno kaukės raištelius, jis nusprendė negaišdamas 
laiko išsidanginti kuo toliau iš tų vietų, kur jo nuotykis ga- 
lėjo turėti padarinių. 

Savaime suprantama, dabar tarp jo ir kunigaikščio prasi- 
dėjo mirtina kova. Kunigaikštis de Majenas, kurį užgauta 
savimeilė kankino smarkiau. negu skausminga žaizda, durk- 
lo smūgiu padaryta Šiko, dabar jau niekada neatleis savo 
priešui. 

- Na jau, na! - sušuko drąsusis gaskonas, visu greičiu 
šuoliuodamas Božansi link. - Dabar pati tinkamiausia pro- 
ga lažintis ir pastatyti už pašto arklius visą sumą, kurią su- 
daro trijų žymių asmenybių - Henriko de Valua, domo Mo- 
desto Goranflo ir Sebastijano Šiko - pinigai. 

Meistriškai mokėdamas suklaidinti kokių tik nori jaus- 
mų apimtą žmogų, Šiko tuoj pat pasistengė, kaip ir anks- 
čiau, tapti didiku, tik šįkart geraširdžiu buržua jis tapo ge- 
rokai ilgesniam laikui. 

Reikia sutikti, kad nė vienam princui nesistengė patar- 
nauti taip kaip metrui Šiko, kai jis, pardavęs Ernotono ark- 
li, apie penkiolika minučių kalbėjosi su stoties prižiūrėtoju. 

Jau sėdėdamas balne Šiko nusprendė nesustodamas joti 
tol, kol nepasijus saugus; todėl jis lėkė taip greitai, kiek tik 
pajėgė arkliai. Juos dar teks keisti trisdešimt kartų. Jis, at- 
rodo, buvo be galo stiprus žmogus ir, per parą sukoręs še- 
šiasdešimt Ijė, neatrodydavo pavargęs. 

Po trijų parų Šiko pagaliau pasiekė Bordo miestą. Jis 
nusprendė, kad dabar jau galima ir atsikvėpti. 

Šuoliuodamas laukais negali daryti nieko kito, tik mąsty- 
ti. 

Todėl Šiko keliaudamas labai daug galvojo. 

Jam patikėta pasiuntinio misija, artėjant prie kelionės 
tikslo, atrodė vis svarbesnė ir jis ją dabar įsivaizdavo bū- 
siant visai kitokią. Teisybė, mes sunkiai galėtume pasakyti, 
ką jis mąstė. 

Koks valdovas pasirodys esąs šis paslaptingas Henrikas, 
kurį vieni laikė kvailiu, kiti - bailiu, treti - niekam tikusiu 
atsimetėliu? 

Bet pats Šiko nepritarė bendrai nuomonei. Po to, kai 
Henrikas įsikūrė savojoje Navaroje, jo charakteris šiek tiek 
pasikeitė - tarsi chameleono, kuris nusidažo spalva to daik- 
to, ant kurio tupi. 

Taigi Henrikui pavyko išlaikyti pakankamai didelį atstu- 
mą tarp karaliaus nagų ir brangaus savo kailio - jis sugebė- 
jo taip vikriai išvengti net mažiausio įdrėskimo, kad dabar 
galėjo nieko nebijoti. 

Tačiau jo užsienio politika išliko tokia pati. Visuotinia- 

me triukšme Henrikas Navarietis stengėsi neatkreipti į save 
dėmesio, o kartu su juo ir aplinkui jį blanko keletas šlovin- 
gų vardų, tad Prancūzijoje visi stebėjosi - kodėl jie savo 
šlovės spinduliais turėtų nušviesti blankiąją Navarą. Kaip ir 
Paryžiuje, Henrikas rūpestingai asistavo savo žmonai, nors 
už dviejų šimtų Ijė nuo Prancūzijos jokios įtakos ji negalėjo 
daryti. Žodžiu, jis nerūpestingai leido savo dienas, tiesiog 
šiaip džiaugėsi gyvenimu. 

Paprasti žmonės čia įžvelgė pretekstą pasišaipyti. 

O Šiko tai paskatino susimąstyti. 

Šiko taip retai būdavo pats savimi, todėl gebėdavo 
įžvelgti ir kito žmogaus esmę. Henrikas Navarietis jam bu- 
vo mįslė, kurios kol kas jis niekaip negalėjo įminti. Suvokti, 
kad Henrikas Navarietis - mįslė, o ne šiaip koks eilinis gy- 
venimo reiškinys, jam reiškė žinoti gana daug. 

Todėl Šiko, kaip tas graikų išminčius, suvokdamas, kad 
nieko nežino, žinojo gerokai daugiau nei visi kiti. 

Kiti, būdami jo vietoje, dabar eitų išdidūs, nesivaržyda- 
mi sakytų tai, kas tik šauna į galvą, nesunkiai atvertų širdį. 
Bet Šiko jautė, kad reikia susikaupti, kalbėti labai apgalvo- 
tai, neparodyti tikrų savo jausmų. 

Būtinybę apsimetinėti jis juto ne tik dėl įgimto savo 
įžvalgumo, didelį poveikį jam darė jį supanti veidmainiška 
aplinka. 

Atsidūręs nedidelėje Navaros kunigaikštystėje, kurios 
varganas būvis buvo minimas net prancūzų patarlėje, Šiko, 
dideliam savo nustebimui, nepastebėjo skurdo Žymių nei 
veiduose, nei būstuose. 

Pro šalį praėjęs medkirtys, vedinas mylimu jaučiu, mer- 
gaitė, vilkinti trumpu sijonuku, su vandens ąsočiu ant gal- 
vos, kaip vaizduojama antikos mene, tyliai sau po nosimi 
niūniuojantis senis, linguojantis žilą galvą, grūdus lesantis 
paukštis narvelyje, idegęs berniūkštis liesomis, bet grakš- 

čiomis rankomis ir kojomis, žaidžiantis su kukurūzų lapais - 
viskas, atrodo, sakė Šiko aiškia, suprantama kalba: "Pažiū- 
rėk, čia visi laimingi". 

Kartkartėmis, išgirdus kelyje ratų girgždesį, Šiko apim- 
davo siaubas: jis prisimindavo sunkius artilerijos pabūklų 
ratus, įspaudusius gilias provėžas Prancūzijos keliuose. Bet 
už posūkio atidardėdavo vyndario vežimas su pilnomis sta- 
tinėmis, lydimas vaikiūkščių, raudonais nuo vynuogių sulčių 
veidais. 

Kai jis netikėtai išgirsdavo arkebuzos šūvį iš vynuogynų 
plantacijų, prisimindavo tris pasalas, kurių sėkmingai pavy- 
ko išvengti. Bet paaiškėdavo, kad tai medžiotojas su didžiu- 
liais savo šunimis keliauja laukais, kur prisiveisė kiškių, į 
kalvas, kur veisiasi kurapkos ir tetervinai. 

Nors buvo vėlyvas ruduo ir Šiko paliko Paryžių, skendin- 
tį rūkuose ir dulksnoje, čia tebebuvo šilta. 

Aukšti medžiai, dar nenusikratę lapų (pietuose visų lapų 
medžiai niekada nenumeta), metė ant žemės melsvą šešėlį. 

Saulės spindulių nušviestos iki pat horizonto plytėjo ly- 
gumos su kur ne kur išsibarsčiusiais kaimų nameliais. 

Valstietis su ant ausies užsmaukta berete gainiojo nedi- 
dukus tik ekiu kainuojančius arklius. Jie gali nepavargdami 
be atokvėpio joti dvidešimt ljė. Jų niekada nevalo, neap- 
dengia gūnia. Atjoję į vietą, jie tik pasimuisto ir tuojau pat 
puola glemžti pirmą pasitaikiusį žolės kupstą - vienintelį jų 
pašarą. 

- Velniai neraliuoti! - sušuko Šiko. - Niekada dar nema- 
čiau Gaskonės tokios turtingos. Bearnietis tikriausiai varto- 
si kaip inkstas taukuose. Jei jis toks laimingas, yra pagrindo 
tikėtis, kad, anot jo brolio, Prancūzijos karaliaus... jis dabar 
gerai nusiteikęs. Bet gali būti, kad jis pats taip nemano. 
Teisybę pasakius, tas laiškas, net išverstas į lotynų kalbą, 
mane labai varžo. Gal jį išversti į graikų kalbą? Bet tiek to, 
niekada nesu girdėjęs, kad Anrio, kaip jį vadina jo pusbro- 

lis Karolis IX, mokėtų lotynų kalbą. Jam reikės iš lotynų 
kalbos versti į prancūzų kalbą, bet expurgata!', kaip sakoma 
Sorbonoje. 

Ir Šiko, taip svarstydamas, bandė išsiaiškinti, kur dabar 
yra karalius. 

Karalius buvo Nerake. Iš pradžių buvo manyta, kad jis - 
Po ir dėl to mūsų pasiuntinys buvo priverstas nuvykti iki 
Mon de Marsano. Bet ten buvo patikrinta jo buvimo vieta, 
ir Šiko, pasukęs į kairę, atsidūrė Nerako kelyje, kuriuo ke- 
liavo daug iš Kondomo turgaus grįžtančių žmonių. 

Kaip prisimena skaitytojas, Šiko netuščiažodžiaudavo, 
kai reikėdavo atsakyti į kieno nors klausimus, o pats mėgo 
klausinėti. Jam pranešė, kad Navaros karalius leidžia laiką 
labai linksmai ir keičia meilužes vieną po kitos. 

Keliaudamas Gaskone, Šiko turėjo laimę sutikti jauną 
katalikų dvasininką, avių pirklį ir karininką. Visa ši kompa- 
nija keliavo drauge iš Mon de Marsano, puotaudama visur, 
kur tik sustodavo. 

Ši atsitiktinė kompanija, anot Šiko, atstovavo visiems 
šviesuomenės, prekybininkų ir kariniams Navaros sluoks- 
niams. 

Dvasininkas perskaitė jam čia populiarius sonetus, ku- 
riuose apdainuojama karaliaus meilė gražuolei Fosez, Re- 
nė de Monmoransi, barono de Fosezo dukrai. 

- Palaukit, palaukit, - pasakė Šiko, - aš kažko nesupran- 
tu: Paryžiuje manoma, kad jo didenybė Navaros karalius 
pametė protą dėl panelės Le Rebur. 

- O! - atsakė karininkas. - Bet tai buvo Po! 

- Taip, taip, - patvirtino dvasininkas, - tai buvo Po. 

- Šit kaip, Po? - paklausė pirklys. 

Jis, paprastas miestelėnas, matyt, žinojo mažiau nei kiti 
du. 


*" Rūpestingai išvalyti (/ot.). 

- Kaip, - paklausė Šiko, - vadinasi, kiekviename mieste 
karalius turi vis kitą meilužę? 

- Kodėl gi ne, - atsakė karininkas, - nes, kiek žinau, kai 
buvau Kastelnodari pulke, jis buvo panelės Dajel meilužis. 

- Palaukite, palaukite, - pasakė Šiko, - ar tik panelė Da- 
jel ne graikė? 

- Tikrai taip, - atsakė dvasininkas, - kiprietė. 

- Atleiskite, - įsiterpė pirklys, džiaugdamasis, kad ir jis 
kai ką gali pasakyti, - aš juk iš Ažano! 

- Na ir kas? 

- Tai šit, galiu tiksliai pasakyti, kad Ažane karalius buvo 
suėjęs į pažintį su panele de Tinjonvil. 

- Velniai neraliuoti! - pasakė Šiko. - Na ir bobišius! Bet 
grįškime prie panelės Dajel, aš truputį pažinojau jos šei- 
mą... | 

- Panelė Dajel buvo labai pavydi ir be perstojo grasino 
karaliui. Ji turėjo nedidelį dailų lenktą durklą, kuris visada 
gulėdavo ant jos darbo stalo. Ir štai kartą karalius išeida- 
mas pasiėmė durklą, pareiškęs, kad nenori, jog tą, kuris jį 
pakeis, ištiktų bėda. 

- Vadinasi, dabar jo didenybė yra atsidavęs tik panelei 
Le Rebur? - paklausė Šiko. 

- Atvirkščiai, atvirkščiai, - pasakė dvasininkas, - jie išsi- 
skyrė. Panelė Le Rebur - teismo palatos pirmininko duktė, 
ji toli gražu nepėsčia. Paskatinta karalienės motinos, varg- 
šelė tiek prišnekėjo apie Navaros karalienę, kad net pati 
susirgo. Tuomet karalienė Margo, būdama nekvaila, tuo 
pasinaudojo ir įtikino karalių, kad tas iš Po persikeltų į 
Neraką, taigi ši meilės istorija nutrūko. 

- Vadinasi, - paklausė Šiko, - dabar karalius užsidegė 
aistra Fosez? 

- O, Dieve, taip! Juolab kad ji nėščia: jis visai neteko 
galvos. 

- O ką sako karalienė? - paklausė Šiko. 

- Karalienė? - pakartojo karininkas. 

- Taip, karalienė. 

- Karalienė kenčia savo skausmą ir meldžiasi, - atsakė 
dvasininkas. 

- Be to, karalienė ničnieko apie tai nežino, - pridūrė 
karininkas. 

- Ką jūs! - nustebo Šiko. - Negali būti. 

- Kodėl negali? - paklausė karininkas. 

- Nerakas ne toks didelis miestas, čia visi viską žino. 

- Jei jau kalbama apie tai, pone, - pasakė karininkas, - 
ten yra parkas, o jo alėjos tęsiasi tris tūkstančius žingsnių. 
Jos apsodintos tankiais kiparisais, platanais ir sikomorais. 
Ten taip tamsu, kad net vidurdienį už dešimties žingsnių 
nieko nematyti! 

- O ir pati karalienė labai užsiėmusi, pone, - tarė dvasi- 
ninkas. 

- Na, ką jūs! Užsiėmusi? 

- Taip. | 

- O kuo, prašom pasakyti! 

- Ji daug laiko skiria maldoms, - išdidžiai pareiškė dvasi- 
ninkas. 

- Maldoms? - sušuko Šiko. 

- O kodėl gi ne? 

- Vadinasi, karalienė dievota moteris? 

- Net labai. 

- Ir vis dėlto, manau, rūmuose pamaldos nelaikomos? - 
paklausė Šiko. 

- Ir labai klystate, pone. Kas mes, anot jūsų, liežuvauto- 
jai? 

- Taigi žinokit, malonus pone, karalius su savo svita eina 
klausyti protestantų dvasininko, o karalienei laikomos mi- 
šios jos pačios koplyčioje. Aš ten esu sakęs labai vykusį 
pamokslą "Viešpats atskyrė pelus nuo grūdų". Evangelijoje 

yra pasakyta: "Viešpats atskirs", bet aš pagalvojau, kad jei 
Evangelija parašyta seniai, tai galime tarti, kad tai jau įvy- 
ko. 

- Ir karalius Henrikas sužinojo apie ši pamokslą? - pa- 
klausė Šiko. 

- Jis pats klausėsi jo. 

- Ir neitūužo? 

- Atvirkščiai, buvo labai juo susižavėjęs. 

- Jūs apstulbinote mane, - atsakė Šiko. 

- Reikia pridurti, - tarė karininkas, - kad rūmuose ne tik 
einama išpažinties, ne tik laikomos mišios. Rūmuose gerai 
pamaitina, rengiamos iškylos. Niekur kitur Prancūzijoje 
taip dažnai nepamatysi šaunių karininkų, kaip Nerako alė- 
jose. 

Šiko žinių surinko daugiau, negu jam reikėjo būsimam 
veiksmų planui. 

Jis pažinojo Margaritą, kuri turėjo Paryžiuje savo rū- 
mus, ir šiaip suprato, kad jei ji ir nebuvo įžvalgi meilės 
dalykų vertintoja, tai tik tais atvejais, kai pati turėdavo 
priežasčių nieko nematyti. 

- Velniai neraliuoti! - šnibždėjo jis. - Tos tamsios kipari- 
sų alėjos, besitęsiančios tris tūkstančius žingsnių, niekaip 
neišeina man iš galvos. Atvykau iš Paryžiaus į Neraką norė- 
damas atverti akis žmonėms, kurie vaikštinėja tamsiomis 
alėjomis, ir dar tokiomis tamsiomis, kad net jų žmonos ne- 
įstengia įžiūrėti, kaip jų vyrai slankioja ten su savo meilužė- 
mis. Dievaži, mane čia suplėšys i gabalus už nekuklų mėgi- 
nimą sukliudyti visoms toms žavingoms vaikštynėms. Lai- 
mė, aš žinau, kaip filosofiškai nusiteikęs karalius, į jį dedu 
visas savo viltis. Be to, aš juk esu pasiuntinys, man garan- 
tuotas neliečiamumas. Taigi į priekį! 

Ir Šiko leidosi į kelionę. 

Vakarop jis prijojo Neraką kaip tik tuo metu, kai prasi- 

dėjo tos vaikštynės, taip šokiravusios Prancūzijos karalių ir 
jo pasiuntinį. 

Tarnas atidarė jam duris į kukliai apstatytą svetainę ir 
jis nuėjo gėlėmis marguojančiu taku. 

Svetainėje buvo karaliaus priimamasis ir kambarys, kur 
dieną jis mėgdavo priiminėti gausius lankytojus. 

Kai į rūmus ateidavo koks nors karininkas ar papras- 
čiausias pažas, apie tai būdavo pranešama karaliui. Tas ka- 
rininkas ar pažas ieškodavo karaliaus tol, kol jį surasdavo, 
nesvarbu, kur jis būtų buvęs. Tuomet karalius tuoj pat pri- 
imdavo atvykėlį. 

Šiko labai sujaudino toks Henriko elgesys. Jis nuspren- 
dė, kad karalius - geros širdies žmogus, pasinėręs į meilės 
reikalus. 

Ši jo nuomonė dar labiau sustiprėjo, kai žydinčiais ole- 
andrais apsodintos alėjos gale, užsidėjęs fetrinę padėvėtą 
skrybėlę, apsivilkęs šviesiai rudą striukę, pasirodė Navaros 
karalius. 

"Henriko kaktoje - jokios raukšlelės, atrodė, kad jis gyve- 
na neslegiamas rūpesčių. Lūpos šypsojosi, akys spindėjo 
kaip sveiko, ramų gyvenimą gyvenančio žmogaus. 

Eidamas artyn, jis skynė kaire ranka gėles. 

- Kas nori su manimi kalbėti? - paklausė karalius savo 
pažo. 

- Sire, -.-atsakė šis, - kažkoks vyras, gal dvariškis, o gal 
karininkas. 

Išgirdęs šiuos žodžius, Šiko nedrąsiai priėjo. 

- Tai aš, sire, - pasakė jis. 

- Čia tai bent! - sušuko karalius, tiesdamas abi rankas į 
dangų. - Ponas Šiko Navaroje, ponas Šiko pas mus! Padėk 
Dieve! Sveiki atvykę, brangusis mano Šiko! 

- Nuoširdžiai dėkoju jums, pone. 

- Ir jūs gyvas, ačiū Viešpačiui. 

- Tikiuosi, kad taip, brangus pone, - džiūgaudamas atsa- 
kė Šiko. 

- Na, velniai rautų! - pasakė Henrikas. - Mes išgersime 
vyno iš Limu rūsio ir jūs papasakosite man visas naujienas. 
Aš iš tiesų labai džiaugiuosi jus matydamas, pone Šiko, sės- 
kitės štai čia. 

Ir jis parodė į suoliuką prie gėlyno. 

- Jokiu būdu, jūsų didenybe, - žengdamas atatupstas at- 
sakė Šiko. 

- Kad pamatytumėte mane, jūs keliavote du šimtus Ijė ir 
manote, kad aš leisiu jums stovėti? Ne, Šiko, sėskitės, tik 
sėdint galima atvirai pasišnekėti. 

- Bet, sire, etiketas! 

- Etiketas pas mus, Navaroje? Tu išprotėjai, vargšeli Ši- 
ko. Kas apie tai čia galvoja? 

- Ne, sire, aš neišsikrausčiau iš galvos, - atsakė Šiko, - aš 
atvykau kaip pasiuntinys. 

Ant lygios karaliaus kaktos išryškėjo raukšlelė, bet ji 
taip greitai dingo, kad net atidus Šiko žvilgsnis nespėjo jos 
pamatyti. 

- Pasiuntinys, - nustebęs pakartojo Henrikas. - Kieno 
pasiuntinys? 

- Karaliaus Henriko III. Sire, aš atvykau iš Paryžiaus, 
tiesiai iš Luvro. 

- O, tuomet visai kas kita, - atsakė karalius. Jis atsiduso 
ir atsistojo. - Eikite, paže, palikite mus vienus. Atneškite 
vyno į mano kambarį, ne, geriau į kabinetą. Eime, Šiko, aš 
jus palydėsiu. 

Šiko nusekė paskui Navarietį. Dabar Henrikas tarp žy- 
dinčių oleandrų žengė spartesniu žingsniu nei kada nors 
anksčiau. 

"Kaip niekinga, - pagalvojo Šiko, - trikdyti šio šaunaus 
ramiai sau dienas leidžiančio žmogaus ramybę. Ką gi, jis 
sugebės viską vertinti filosofiškai." 

XIII 


KAIP NAVAROS KARALIUS SUPRATO, 
KAD TURENNIUS REIŠKIA TIURENĄ, 
O MARGOTA - MARGO 


Nesunku įsivaizduoti, kad Navaros karaliaus kabinetas 
nebuvo prabangus. Jo didenybė Bearnietis buvo neturtingas 
ir nesišvaistė tuo nedideliu turtu, kurį turėjo. Šis kabinetas 
kartu su miegamuoju užėmė visą dešinijį rūmų sparną. 
Prieškambaris, arba sargybos patalpa, taip pat miegamasis 
buvo atskirti koridoriumi, kuris ir vedė į kabinetą. 

Iš šio erdvaus, gana gerai apstatyto kambario, nors ten ir 
nebuvo karališkos prabangos, atsivėrė puikus vaizdas - 
nuostabi lanka prie upės kranto. 

Tankūs medžiai - gluosniai ir platanai - slėpė upės vagą, 
bet kartkartėmis akis imdavo žilpinti tviskantys upės vande- 
nys, kada upė it mitologinė dievybė sušvytėdavo pro lapų 
tankmę ir saulės spinduliuose imdavo tviškėti auksiniai jos 
žvyneliai arba mėnulio nušviesta sidabrinė draperija. 

Iš vienos kambario pusės prieš akis atsiverdavo stebuk- 
linga panorama, besibaigianti kalvų virtine. Dieną tos kal- 
vos atrodydavo saulės išdegintos, užtat vakare temdė hori- 
zontą banguota šviesiai violetine linija. 

Pro kitus langus galėjai matyti rūmų kiemą. Nušviesta 
šviesos, kuri iš rytų ir iš vakarų liejosi pro langų stiklus - čia 
rausvus, čia melsvus, - toji salė atrodė nuostabiai, ypač ank- 
styvą rytą arba vakare, mėnuliui patekėjus. 

Bet, reikia pasakyti, gamtos grožis Šiko domino mažiau 
nei to kabineto, kur daugiausia laiko praleisdavo Henrikas, 
daiktai. Žvelgdamas į juos, pasiuntinys, rodos, norėjo pa- 
matyti kokį nors ženklą, tikriau, sujungti tuos ženklus į vi- 

sumą ir įminti mislę, į kurią atsakymo jau seniai ieškojo, 
ypač keliaudamas. 

Kaip visada, geraširdis karalius su neblėstančia šypsena 
lūpose, atsisėdo į gilų fotelį, aptrauktą zomša, papuoštą pa- 
auksuotomis vinutėmis ir auksinės gijos kutais. 

Šiko, paklusdamas karaliaus kvietimui, prisitraukė sude- 
damąją kėdę, tikriau, taburetę, lygiai taip apmuštą ir pa- 
puoštą. 

Henrikas įdėmiai žiūrėjo į Šiko ir, kaip sakėme, šypsojo- 
si, bet taip atidžiai, kad bet kuris dvariškis būtų šiek tiek 
sutrikęs. 

- Jūs tikriausiai manote, kad aš be galo smalsus, brangus 
pone Šiko, - pradėjo kalbą karalius, - bet aš negaliu suimti 
savęs į rankas. Aš taip ilgai laikiau jus mirusiu, todėl, nors 
ir kaip džiaugčiausi, kad jūs prisikėlėte iš mirusiųjų, negaliu 
susitaikyti su mintimi, jog jūs gyvas. Kodėl taip netikėtai 
buvote dingęs iš šio pasaulio? 

- Ak, sire, - kaip visada nesivaržydamas atsakė Šiko, - 
juk ir jūs netikėtai dingote iš Venseno. Kiekvienas slapstosi 
kaip sugeba ir pasirenka jam priimtiniausią būdą. 

- Jūs, kaip visada, esate didžiausias šaipokas, brangus 
pone Šiko, - atsakė Henrikas, - ir tai galutinai mane įtikina, 
kad aš kalbuosi ne su vaiduokliu. 

Paskui jis surimtėjo. 

- O dabar, jei norite, - pridūrė jis, - baikime šmaikštauti 
ir pakalbėkime apie reikalus. 

- Jei tai pernelyg nevargins jūsų didenybės, aš jūsų pa- 
slaugoms. | 

Karaliaus akys žybtelėjo. 

- Nevargins! - ironiškai atsakė jis. 

O paskui kitokiu tonu pridūrė: 

 - Iš tikro aš baigiu apkerpėti, - ramiu balsu pasakė jis, - 
bet vis dėlto nepavargstu, kai nieko neveikiu. Tiesa, Henri- 
kas Navarietis lavina savo raumenų jėgą, bet karaliui dar 

nėra tekę pademonstruoti protinių savo sugebėjimų. 

- Džiaugiuosi tai girdėdamas, sire, - atsakė Šiko, - nes, 
būdamas karaliaus, tai yra jūsų giminaičio ir draugo, pa- 
siuntinys, turiu labai delikatų pavedimą. 

- Nedelskite, jūs sužadinote mano smalsumą. 

- Sire... 

- Bet pirmiausia įteikite skiriamuosius savo raštus. Žino- 
ma, kai turiu reikalą su jumis, brangus Šiko, šio formalumo 
gal ir nereikėtų. Bet noriu, kad žinotumėte: mes, gal ir ne 
daugiau nei vietiniai valstiečiai, bet savo karališkas parei- 
gas išmanome. 

- Sire, prašau man atleisti, - atsakė Šiko. - Visus raštus 
aš buvau priverstas paskandinti upelyje, supleškinti ugnyje, 
paleisti pavėjui. 

- O kodėl, brangus pone Šiko? 

- Pasiuntinio kelionė į Navarą skiriasi nuo tos kelionės, 
kai vykstama į Lioną pirkti audinio. Kai suteikiama pavo- 
jinga garbė vežti karaliaus laišką, labai rizikuojama prista- 
tyti jį tik į mirusiųjų karalystę. 

- Teisybė, - ir vėl geraširdiškai pasakė Henrikas. - Ke- 
liuose neramu, ir mes Navaroje, nebūdami tokie turtingi, 
turime pasikliauti vyrų sąžiningumu, beje, pas mus retai 
plėšikaujama. 

- Ką jūs! - sušuko Šiko. - Bet juk jūsų vyrai nekalti ėriu- 
kai, angelėliai, jūsų didenybe. Tiesa, tokius gali sutikti tik 
Navaroje. 

- Šit kaip! - nustebo Henrikas. 

- Taip, kituos kraštuos menkiausią grobį persekioja vil- 
kai ir vanagai. 

- Bet aš labai džiaugiuosi matydamas, kad jie jūsų nesu- 
draskė. 

- Velniai rautų! Sire, čia mano nuopelnas. Jie stengėsi, 
kaip tik mokėjo. Bet aš jiems pasirodžiau esąs kietas riešu- 
tas, todėl ir mano kailis išliko sveikas. Tačiau, jei sutiksite, 

nesileisime į mano kelionės smulkmenas, jos ne tokios 
svarbios, ir grįšime prie skiriamųjų raštų. 

- Bet brangus pone Šiko, jei jūs jų neturite, - pasakė 
Henrikas, - ar verta apie tai kalbėti? 

- Tai yra dabar neturiu, o anksčiau vieną turėjau. 

- Puiku, duokite jį man, pone Šiko. 

Ir Henrikas ištiesė ranką. 

- Štai čia ir įvyko nelaimė, - kalbėjo toliau Šiko. - Kaip 
jau turėjau garbę pranešti jūsų didenybei, laiškas buvo ir, 
galiu pasakyti, kad tai puikus laiškas. 

- Jūs jį pametėte? 

- Aš tučtuojau sunaikinau jį, sire, nes ponas de Majenas 
vijosi mane, norėdamas jį atimti. 

- Pusbrolis Majenas? 

- Taip, jis. 

- Laimė, jis prastas bėgikas. Ar jis vis tebestorėja? 

- Velniai rautų! Paskutiniuoju metu - vargu. 

- Kodėl? 

- Vydamasis, sire, jis turėjo nelaimę mane pasivyti ir, ką 
padarysi, gavo stiprų smūgį špaga. 

- O laiškas? 

- Laišką de Majeras matė kaip savo ausis, aš buvau at- 
sargus. 

- Šaunu! Be reikalo jūs nepanorote papasakoti man apie 
savo kelionę, pone Šiko, pasakokite viską iki mažiausių 
smulkmenų, man tai labai įdomu. 

- Jūsų didenybe, jūs labai malonus. 

- Bet mane stebina viena. 

- Kas? 

- Laiško neturi ponas de Majenas, aš jo irgi neturiu. O 
jei laiško nėra, kaip aš sužinosiu, ką man rašė gerasis mano 
brolis Anri? 

- Atleiskite, sire, jis mano atmintyje. 

- Kaip? 

- Prieš sunaikindamas jums parašytą laišką, aš jį išmo- 
kau mintinai. 

- Puiki mintis, pone Šiko, puiki, atpažįstu savo žemiečio 
išmintį. Vadinasi, jūs perskaitysite jį man garsiai? 

- Mielai, sire. | 

- Pažodžiui, nieko nepakeitęs? 

- Nepraleidęs nė žodžio. 

- Ką jūs pasakėte? 

- Pasakiau, kad tiksliai viską išdėstysiu: nors aš nemoku 
tos kalbos, kuria buvo parašytas laiškas, mano atmintis pui- 
ki. 

- Kokios kalbos? 

- Lotynų. 

- Aš kažko nesuprantu, - pasakė Henrikas, įbedęs žvilgs- 
nį į Šiko, - jūs šnekate apie lotynų kalbą, apie laišką. 

- Tikrai taip. 

- Paaiškinkite. Argi mano brolio laiškas buvo parašytas 
lotynų kalba? 

- Na taip, sire. 

- Kodėl lotynų kalba? 

- Sire, matyt, todėl, kad lotynų kalboje esama drąsių po- 
sakių, tai kalba, kuria be užuolankų viską galima pasakyti. 
Juk ta kalba Persijus ir Juvenalis įamžino karalių beprotys- 
tę ir nuodėmes. 

- Karalių? 

- Ir karalienių, sire. 

Karalius suraukė kaktą. 

- Norėjau pasakyti - imperatorių ir imperatorienių, - 
baigė savo mintį Šiko. 

- Vadinasi, jūs mokate lotynų kalbą, Šiko? - atšiauriu 
tonu paklausė Henrikas. 

- Ir taip, ir ne, sire. 

- Jūsų laimė, nes jei būtumėte atsakęs "taip", jūs igytu- 
mėte pranašumą. Aš juk jos nemoku. Dėl tos prakeiktos 
lotynų kalbos ir mišių nebeinu klausytis. Vadinasi, jūs ją 
mokate? 

- Sire, mane išmokė skaityti lotyniškai, lygiai kaip ir 
graikiškai bei hebrajiškai. 

- Tai puiku, pone Šiko, jūs - vaikščiojanti knyga. 

- Jūsų didenybė rado tinkamą apibūdinimą - vaikščiojan- 
ti knyga. Aš isimenu atskirus puslapius, mane siunčia, kur 
reikia, aš atvykstu, mane perskaito ir supranta. 

- Arba nesupranta. 

- Ką jūs turite galvoje, sire? 

- Paprasčiausią dalyką: jei nemoka kalbos. 

- O, sire, karaliai juk viską moka. 

- Taip kalbama prastuomenei, pone Šiko, ir taip padlai- 
žiai sako karaliams. | 

- Tuomet, sire, nėra reikalo skaityti jums skirto laiško, 
kurį išmokau mintinai, jei nei jūs, nei aš nieko nesuprasi- 
me. 

- Sako, lotynų kalba labai panaši į italų? 

- Taip kalbama, sire. 

- Ir į ispanų? 

- Sakoma, kad labai. 

- Jei taip, pabandykime: aš truputį moku itališkai, o ma- 
no, gaskono, tarmė primena ispanų kalbą. Galbūt ir lotyniš- 
kai ką nors suprasiu, nors niekada šios kalbos nesimokiau. 

Šiko nusilenkė. 

- Jūsų didenybe, teiksitės įsakyti? 

- Tai yra, aš prašau jūsų, brangus pone Šiko. 

Šiko pradėjo: 


Frater carissime, 
Sincerus amor guo te prosegue - batur germanus noster 

Carolus nonus, functus nuper, colit usgue regiam nostram et 
pectori meo pertinaciter adhoeret. 


Henrikas nė nekrustelėjo, bet kai Šiko skaitė paskutinį 
žodį, sustabdė jį rankos mostu. 

- Gal aš klystu, - pasakė jis, - bet man rodos, kad čia 
kalbama apie meilę, apie užsispyrimą ir apie mano brolį 
Karolį IX? 

- Neneigsiu, - atsakė Šiko, - lotynų kalba tokia puiki, 
kad vienoje frazėje gali tilpti tiek daug. 

- Tęskite! - paliepė karalius. 

Šiko ėmė skaityti toliau. 

Bearnietis vis taip pat ramiai išklausė tas vietas, kur bu- 
vo kalbama apie jo žmoną ir apie vikontą de Tiureną. Bet 
kai Šiko ištarė šį vardą, jis paklausė: 

- Turennius, matyt, reiškia "Tiureną"? 

- Manau, kad taip, sire. 

- O Margota - argi tai ne tas mažybinis vardas, kuriuo 
mano broliai Karolis IX ir Henrikas III vadino savo seserį 
ir mano mylimą žmoną Margaritą? 

- Greičiausiai taip ir yra, - atsakė Šiko. 

Ir jis perskaitė laišką iki galo; karaliaus veido išraiška 
nesikeitė. 

Pagaliau jis baigė skaityti paskutinę pastraipą, kurios sti- 
lius buvo toks įmantrus ir skambus, kad galėjai pamanyti, 
jog tai Cicerono kalbos ištrauka. | 

- Viskas? - paklausė karalius. 

- Taip, sire. 

- Tikriausiai tai nuostabu. 

- Iš tiesų, sire. 

- Tai vargas, aš supratau tik du žodžius - Turennius ir 
Margota, o ir tuos pačius sunkiai. 

- Nepataisoma bėda, sire, nebent jūs, jūsų didenybe, įsa- 
kysite kokiam nors mokytam vyrui išversti jums tą laišką. 

- O, ne, - tuojau pat paprieštaravo Henrikas. - O ir jūs 
pats, pone Šiko, taip rūpestingai saugojote šio laiško pa- 
slaptį, kad net sunaikinote originalą, argi jūs patartumėte 
viską iškelti aikštėn? 

- Žinoma, aš taip nesakyčiau, sire. 

- Bet taip galvojate? 

- Jei jūs, jūsų. didenybe, teikėtės manęs paklausti, ma- 
nau, kad karaliaus laiške, kurį jis prisakė taip rūpestingai 
saugoti ir pasiuntė pasiuntinį, galbūt esama kokių nors gerų 
patarimų ir jūs, sire, galėtumėte turėti iš to naudos. 

- Taip, bet tuos naudingus patarimus galėčiau patikėti 
tik tokiam asmeniui, kuriuo visiškai pasitikiu. 

- Žinoma. 

- Tuomet kai ko jūsų paprašysiu, - pasakė karalius, it 
nušviestas netikėtos minties. 

- Ko? 

- Eikite pas mano žmoną Margotą. Ji išsilavinusi mote- 
ris. Ir jai perskaitykite šį laišką, ji tikriausiai viską supras ir, 
be abejonės, man paaiškins. 

- Ak, kaip gerai sugalvojote, jūsų didenybe! - sušuko Ši- 
ko. - Puikūs žodžiai. 

- Tikrai? Na, tai eik! 

- Bėgu, sire. 

- Tik nepakeisk nė vieno laiško žodžio. 

- Bet tai neįmanoma: aš turėčiau mokėti lotynų kalbą, o 
aš jos nemoku, gal tik vieną kitą barbarizmą. 

- Eik, mano drauge, eik. 

Šiko, paklausęs, kur galėtų rasti ponią Margaritą, paliko 
karalių, dabar kaip niekada anksčiau būdamas tikras, kad 
karalius - mįslinga asmenybė. 

Paaiškinimai ir komentarai 


p. 5 Henrikas III, arba Henrikas Valua (1551-1589) - Lie- 
tuvos didysis kunigaikštis ir Lenkijos karalius (1573-1574), 
Prancūzijos karalius (1574-1589). Prancūzijos karaliaus Ka- 
rolio IX brolis. Paskutinysis iš Valua dinastijos. Mirus pas- 
kutiniajam gediminaičiui Žygimantui Augustui (1572), iš 
daugelio pretendentų į Žečpospolitos sostą Lenkijos ir Lie- 
tuvos feodalai išsirinko Henriką Valua. Raštu Henrikas 
Valua bajorijai įsipareigojo nesiekti sosto paveldimumo, 
nesikėsinti užkariauti Lietuvos ir Lenkijos seniau valdytas 
rusų žemes, be senato sutikimo neskelbti karo ar taikos, 
turėti šešiolika senato patarėjų, kas dveji metai šaukti sei- 
mą. Buvo įrašyta bajorijos teisė atsisakyti paklusti valdovui, 
jei jis nevykdys sutartų sąlygų. Bet Henrikas Valua įsiparei- 
gojimų netesėjo. Sužinojęs, kad mirė brolis Karolis IX, 
1574 metais birželio 18 dieną slapta pabėgo į Prancūziją ir 
tapo karaliumi Henriku III. Jis kovojo su hugenotais ir su 
Katalikų Lygos vadovais Gizais, pretendavusiais į sostą. 
1588 metais iš sukilusio Paryžiaus pabėgo į Šartrą. Suartė- 
jęs su Navaros karaliumi Henriku, artinosi į Paryžių. Per 
apgultį buvo katalikų nužudytas. 


p. 7 Grevo aikštėje būdavo atliekamos bausmės nusikal- 
tėliams. 


p. 10 ... ponas de Gizas... - Gizai - Lotaringijos kuni- 
gaikščių giminės atšaka. Hugenotų kovose su katalikais 
(XVI a.) vadovavo katalikams. Gizų giminės pradininkas 
Klaudijus (1496-1550) 1528 metais gavo kunigaikščio titulą. 


27. Keturiasdešimt penki I t. 

Pranciškaus sūnus Henrikas (1550-1588) buvo vienas iš 
Baltramiejaus nakties (1572) organizatorių ir Katalikų Ly- 
gos (1576) vadas. Popiežiaus ir Ispanijos remiamas, de 
Gizas siekė Prancūzijos sosto. Karaliaus Henriko III įsaky- 
mu buvo nužudytas. 


p. 18 ... ponas Anžu kunigaikštis, kadaise buvęs Alansono 
kunigaikštis, įsakė nugalabyti arba netrukdė nužudyti visus, 
kurie buvo jo pusėje: La Molį, Kokonasą, Biusi ir kitus. - 
Alansono kunigaikštis, Fransua Valua (1554-1584) - penk- 
tas Henriko II ir Kotrynos Mediči sūnus. Iki broliui Anžu 
kunigaikščiui (Henrikui III) įžengiant į sostą, turėjo Alan- 
sono kunigaikščio, vėliau - Anžu kunigaikščio titulą. Vado- 
vavo politinėms, prieš Prancūzijos karalių priešiškai nusi- 
teikusioms grupuotėms. Jis buvo vienas iš sąmokslo prieš 
Karolį IX dalyvių, bet jam buvo atleista, mat jis išdavė savo 
bendražygius La Molį ir de Kokonasą, kurie buvo nužudyti 
1574 metais. Vėlesniais metais Anžu kunigaikštis pagarsėjo 
kaip avantiūristas ir išdavikas. Jis padėjo protestantams, 
paskui dalyvavo kare prieš juos, kovojo su Pilypu II, gavo 
Brabanto kunigaikščio ir Flandrijos grafo titulus, bet greitai 
buvo išvytas pačių flamandų. Žygyje prieš Flandriją kuni- 
gaikštį lydėjo jo ištikimas karys Biusi d'Ambuazas (1549- 
1579). Jis žuvo nuo grafo Monsoro samdytų žudikų rankos. 
Kunigaikščiui buvo žinoma, kad rengiamasi šiai žmogžudys- 
tei, bet jis nepadarė nieko, kad išgelbėtų de Biusi gyvybę. 


p. 22 Benvenutas Čelinis (1500-1571) - italų skulptorius, 
juvelyras ir rašytojas. 


p. 29 D'Epernonas Žanas-Luji (1554-1642) - prancūzų 
didikas, dalyvavęs religiniuose karuose karaliaus Henriko 


III pusėje. 

p. 34 ... trumpos mantijos leitenantas - taip buvo vadina- 
mas teismo tarnautojas. Pagal pareigybę, jis turėjo dėvėti 
šiek tiek trumpesnę mantiją nei kiti. 


p. 35 Marija Stiuart (1542-1587) - Škotijos karalienė 
(1542-1567). 1548-1561 metais gyveno Prancūzijoje. Norė- 
dama padaryti galą katalikų sąmokslams, kuriuose dalyvavo 
ir Marija Stiuart, Elžbieta I davė įsakymą nuteisti ją mirties 
bausme ir nukirsdino. 


p. 35 Kotryna Mediči (1519-1589) - Prancūzijos karaliaus 
Henriko II žmona. Valdant sūnums Pranciškui II, Karoliui 
IX ir Henrikui III, darė didelę įtaką Prancūzijos politikai. 
Per hugenotų karus stengėsi didikų neprileisti prie val- 
džios. 1570 metais buvo susitaikymo su hugenotais šalinin- 
kė, bet 1572 metais, nenorėdama, kad sustiprėtų hugenotai, 
tapo Baltramiejaus nakties viena svarbiausių organizatorių. 


p. 36 Možironas, Keliusas, Šombergas - Prancūzijos kara- 
liaus Henriko III favoritai. 1578 metais grafas d'Antragas, 
tarnavęs Alansono kunigaikščiui, iššaukė Keliusą ir Šom- 
bergą į dvikovą ir nukovė juos. 


p. 39 Hipokratas (apie 460-377 pr. m. e.) - graikų rašyto- 
jas, Žymiausias antikos medikas. 


p. 39 Klaudijus Galenas (130-200) - Romos gydytojas, 
antikinės medicinos klasikas. 


p. 41 Lotaringijos kardinolas, de Gizas (1524-1574). 
Pranciškaus II valdymo metais kardinolas turėjo didelę įta- 
ką, svajojo ateityje perduoti karūną Gizams. Karolio IX 
valdymo laikotarpiu jis prarado savo įtaką. 


- 

p. 41 Baltramiejaus naktis - hugenotų (Kalvino šalininkų) 
žudynės Paryžiuje naktį į 1572.VIII.24 (šv. Baltramiejaus 
dieną). Hugenotai ir katalikai norėjo susitaikyti, sutuokda- 
mi žymiausią hugenotą Navaros karalių Henriką su Prancū- 
zijos karaliaus seserimi Margarita. Prancūzijos karaliaus 
motina Kotryna Mediči ir katalikų vadovai Gizai suorgani- 
zavo į vestuves suvažiavusių hugenotų didikų žudynes. Žu- 
vo daugiau kaip du tūkstančiai hugenotų ir įtariamų huge- 
notais žmonių. Baltramiejaus naktis paaštrino katalikų ir 
hugenotų kovą. 


p. 42 Lygos žmonės - Katalikų Lyga - politinė sąjunga, 
kuriai priklausė dalis Prancūzijos katalikų dvasininkų ir pa- 
sauliečių feodalų. Įkurta 1576 metais kovai su hugenotais, 
bet iš tikrųjų jos vadovai (lyderis Henrikas de Gizas) sten- 
gėsi susilpninti valstybės centralizaciją, neleisti karaliui 
Henrikui III sudaryti taiką su hugenotais. 1576 metų pabai- 
goje Katalikų Lyga iširo. 


p. 43 Brisonas (1531-1591) - Paryžiaus parlamento - 
aukščiausios teismo institucijos - pirmininkas, juridinio do- 
kumentų rinkinio "Henriko III kodeksas" (1587) autorius. 


p. 44 Luvras - architektūros ansamblis Paryžiuje. Buvusi 
Prancūzijos karalių rezidencija. 


p. 45 Hugenotai - XVI-XVIII a. Prancūzijos evangelikai 
reformatai. Šį tikėjimą daugiausia praktikavo kilmingoji 
dvarininkija ir didikai. Daug hugenotų buvo ir tarp valsty- 
bės centralizacijai priešingų buržua, ir tarp miestiečių. Ko- 
va tarp hugenotų ir katalikų virto hugenotų karais. 
Didžiausiai opozicinei hugenotų grupuotei vadovavo Nava- 
ros karaliai Burbonai (princas L. Kondė, vėliau - Henrikas 

Navarietis). Hugenotai daugiausia telkėsi Pietų Prancūzijo- 
je. Kitai, ne tokiai opozicinei katalikų didikų grupuotei, va- 
dovavo Lotaringijos kunigaikščiai Gizai. Kariaudami huge- 
notai siekė pakeisti Valua dinastiją. 1576 metais Pietų 
Prancūzijoje susikūrė Henriko Navariečio vadovaujama 
miestų ir dvarininkijos konfederacija. 

Iš pradžių karalius Henrikas III veikė išvien su Henriku 
de Gizu, tačiau vėliau karaliaus įsakymu 1588 metų pabai- 
goje Henrikas de Gizas buvo nužudytas. Henriką III po to, 
kai jis suartėjo su Henriku Navariečiu, 1589 metais nužudė 
katalikų vienuolis. 


p. 47... jis ieško mano brolio, jo katalikiškosios aukštybės. - 
Ispanų karaliaus titulas. Laikydamiesi diplomatinio etiketo, 
monarchai vadindavo vienas kitą broliais. 


p. 74 Kardegardija - pastatas, priklausantis rūmų an- 
sambliui, paprastai stovintis prie svarbiausių vartų - karei- 
vių sargybos būstinė. 


p. 74 Ordonansas - karys, paskirtas vykdyti štabo, vado 
arba garbės asmens pavedimus. 


p. 79 Kleopatra - paskutinioji Egipto valdovė iš Ptole- 
mėjų dinastijos. Ptolemėjo XIII sesuo, žmona ir bendraval- 
dė. Pralaimėjusi kovą dėl valdžios, 48 m. buvo ištremta į 
Siriją. Vėliau, Cezario padedama (su juo turėjo sūnų), 47 
m. vėl atgavo sostą. 37 m. tapo Antonijaus žmona. Po pra- 
laimėjimo prie Akcijaus (31), Oktavianui įžengus į Egiptą, 
nusižudė kartu su Antonijum. 


p. 86 Karolis V - Šventos Romos imperijos imperatorius 
ir Ispanijos karalius (1516-1556). Remdamasis karingąja 
katalikybe, siekė įkurti pasaulinę krikščionių monarchiją. 

p. 87 D'Obinjė Teodoras Agripa - prancūzų poetas, istori- 
kas. Hugenotas. Epiniame kūrinyje "Tragiškos giesmės" pa- 
vaizdavo religinių kovų nuniokotą šalį, sukūrė katalikų ir 
hugenotų vadovų satyrinį paveikslą, smerkė nedorus kara- 
liaus rūmų papročius. 


p. 91 Pertinaksas Publijus (126-193) - Romos imperato- 
rius. 


p. 114 Bearnietis - Henrikas Burbonas, Navaros karalius, 
vėliau - Prancūzijos karalius Henrikas IV (1594-1610). 


p. 118 Sen Megrenas - Prancūzijos karaliaus Henriko III 
junkeris. 1578 metais buvo nužudytas kunigaikščio de Gizo 
įsakymu. 


p. 147 Kamerheras - rūmų tarno titulas (aukštesnis už 
kamerjunkerį). Jo aprangos detalė - raktas, kurį pasikabin- 
davo užpakaly už diržo. 


p. 179 ... grojo violomis, psalteriumais, citromis. Viola - į 
smuiką panašus strykinis muzikos instrumentas, vartotas 
XVI-XVIII amžiuje. Psalteriumas - styginis muzikos instru- 
mentas. Citra - muzikos instrumentas, dažniausiai trikampė 
dėžė, ant kurios įtemptos 36-42 metalinės stygos. 


p. 203 Eretikas - erezijos skelbėjas. Erezija - religinė sro- 
vė, prieštaraujanti oficialiai Bažnyčiai, religinės ideologijos 
viešpatavimo metu pasireiškianti kaip savita socialinio pro- 
testo formą. 


p. 203 Schizmatikas - asmuo, priklausantis atskilusiai 
nuo pagrindinės bažnyčios grupei. 

p. 205 Cezaris (85-42 pr.m.e.) - Romos valstybės veikė- 
jas, karvedys, rašytojas. Brutas ir Kasijus surengė sąmokslą 
prieš Cezarį ir jį nužudė. 


p. 223 Mulinė - vienas iš fechtavimosi veiksmų. 


p. 251 Aleksandras Makedonietis (356-323 pr. m. e.) - 
antikos karvedys, Makedonijos karalius. 


p. 251 Filisteris - savimi patenkintas, smulkmeniškas, be 
aukštesnių idealų žmogus, miesčionis. 


p. 253 Landsknechtas - XV-XVII a. samdytas kareivis. 

p. 307 Judita - Biblijos herojė. Kai jos tėvynę užpuolė 
priešai, ji įsigudrino ateiti į jų stovyklą ir nužudyti vadą. 
Priešai buvo priversti atsitraukti. 

p. 313 Rojalistai - karaliaus valdžios šalininkai. 

p. 320 Burbonai - valdovų dinastija, Prancūzijos Burbo- 
nų dinastiją pradėjo Henrikas IV (1589-1610), sustiprinęs 


absoliutizmą ir biurokratinę valstybės centralizaciją. 


p. 324 Lukrecijus (I a. pr.m.e.) - romėnų poetas ir filoso- 
fas. Parašė 6 dalių filosofinę poemą "Apie daiktų prigimtį". 


p. 325 Montenis (1533-1592) - garsus prancūzų rašytojas. 
p. 331 Ksenofontas (apie 430-355 ar 354 pr. m. e.) - grai- 


kų rašytojas ir istorikas. Sokrato mokinys. Svarbiausias is- 
torinis veikalas - 7 knygų "Graikijos istorija". 

p. 337 Žakas Klemanas (1567-1589) - domininkonų vie- 
nuolis, nudūręs karalių Henriką III. 


p. 337 Galijotas - Biblijos personažas, milžinas filistietis, 
kurį dvikovoje akmeniu iš mėtyklės užmušė piemuo Dovy- 
das, vėliau tapęs Izraelio karaliumi. 


p. 364 Petronijus (m. 66 m.) - romėnų rašytojas. Jam 
priskiriamas epinis kūrinys "Satyrikonas". 


p. 370 Portupėja - diržas ginklui nešioti, kardasaitis. 


p. 386 Tonzūra - katalikų dvasininkų viršugalvyje iškirp- 
ta arba išskusta viėta. 


p. 413 Persijus (34-62) - romėnų poetas. Išliko 6 hegza- 
metru parašytos satyros. 


p. 413 Juvenalis (apie 60 - apie 130) - romėnų poetas. 
Parašė 16 satyrų. Paplito kai kurios jo sentencijos, pavyz- 
džiui, šios: "Sveikame kūne sveika siela", "Duonos ir regi- 
nių!" 


p. 415 Ciceronas (106-43 pr. m. e.) - Romos politinis 
veikėjas, oratorius, filosofas. 

